
LIUDVIKAS ADOMAS JUCEVIČIUS 


Liudvikas Adomas Jucevičius (1813—1846), pasira¬ 
šinėjęs Liudviko iš Pakėvio slapyvardžiu, buvo poetas 
ir folkloristas, etnografas ir literatūros istorikas, paga¬ 
liau jį galėtume pavadinti vienu iš pirmųjų lietuvių ar¬ 
cheologų. Jis — mokslininkas mėgėjas, entuziastas ro¬ 
mantikas, išdrįsęs anuo metu vardan žmogaus asmens 
laisvės mesti kunigystę. L. Jucevičius domėjosi viskuo, 
kas susiję su jo mylimu kraštu, su to krašto dabartimi 
ir praeitimi, su liaudies žmogaus dvasiniu ir materialiniu 
pasauliu. 

Jis brendo ir dirbo XIX a, ketvirtajame ir penktajame 
dešimtmetyje, kada Europoje vilnijo — čia kildami, čia 
pritildami — revoliuciniai sąjūdžiai. Rytinėje Europos 
dalyje jie buvo nukreipti prieš pagrindinį feodalizmo 
ramstį — carizmą, vakarinėje jos dalyje jau išeina į areną 
kapitalizmo duobkasys — proletariatas, reikalaudamas 
sau teisių. Pažangiausieji protai su K. Marksu priekyje 
jau ėmė suprasti ir viešai skelbti, kad visuomenės vysty¬ 
muisi sprendžiamą reikšmę turi klasių kova, išnaudoja¬ 
mųjų kova prieš išnaudotojus, kad liaudis yra pagrindi¬ 
nis istorijos variklis. Amžiaus viduryje Marksas įrodė, 
„kad tiesioginių materialinių pragyvenimo priemonių 
gamyba ir tuo pačiu kiekviena tam tikra tautos arba 



epochos ekonominio išsivystymo pakopa sudaro pagrin- 
dą r iš kurio išsivysto tų žmonių valstybinės institucijos, 
teisinės pažiūros, menas ir net religiniai vaizdiniai ir 
kuriuo remiantis todėl visa tai turi būti išaiškinta/' 1 

Bet visos tos pažangiausios mokslo ir visuomeninio 
gyvenimo mintys dar nebuvo anais laikais kiek plačiau 
palietusios Lietuvos, kur tebeviešpatavo feodalizmas ir 
slogi carinė reakcija. Didelė dalis feodalų sluoksnio dar 
iš viso nenorėjo pripažinti, kad liaudis galėtų kurti kul¬ 
tūros vertybes. 

Tuo metu šioje Europos dalyje ėmė kilti buržuazijos 
sluoksniai. Naujai besiformuojančios buržuazijos atsto¬ 
vai stojo į kovą prieš feodalizmą ir jo apraiškas, prieš 
žmogaus pavertimą vergu, už feodalinių varžtų panai¬ 
kinimą. Ypačiai sunkią kovą prieš socialinę ir nacionali¬ 
nę priespaudą teko pakelti pavergtosioms tautoms. Iš čia 
kilo būdingas ano meto visuomenės veikėjams bruo¬ 
žas— padidėjęs domėjimasis liaudies praeitimi, ieškoji¬ 
mas didingų praeities tradicijų, aplamai platesnis domė ¬ 
jimasis liaudies (Lietuvoje, iš esmės,— valstietijos) gy¬ 
venimu ir buitimi, netgi tam tikras jos idealizavimas ir 
romantizavimas — priklausomai nuo to, kokių idėjinių 
pozicijų, kokių sluoksnių atstovai tyrinėjo ir kėlė vie¬ 
šumon medžiagą, susijusią su liaudimi. XIX a. pirmojoje 
pusėje ir viduryje prasidėjo platesni folkloriniai, etno¬ 
grafiniai, archeologiniai, o vėliau ir socialiniai tyrinėji¬ 
mai, kokių ligi tol nėra buvę. 

L. Jucevičiaus, gyvenančio šioje atmosferoje, nega¬ 
lėjo nepaliesti naujos mokslo ir gyvenimo idėjos. Jis itin 
domėjosi lietuvių liaudies kūrybine galia ir moraliniu 


1 F. Engelso kalba prie Markso kapo, K. Marksas ir F, Engelsas, 
Rinktiniai raštai, II t, Vilnius, 1950 m., 149 psl. 

taurumu, ne vienoje vietoje sugretindamas šiuos bruo¬ 
žus su feodalinio sluoksnio išsigimimu, žiaurumu, kartu 
pareikšdamas, kad tik baudžiauninko darbas yra vienin¬ 
telis dvarininkų gerovės šaltinis. Tačiau atsistoti istori¬ 
nės bei visuomeninės minties priešakyje L. Jucevičiui 
kliudė ir nedidelis jo mokslinis pasiruošimas, ir kunigo 
profesija, ir visuomeninė aplinka bei individualūs jo 
gyvenimo ir būdo bruožai. Jo pasaulėžiūra daugeliu 
atžvilgių buvo prieštaringa ir nenuosekli. Šiuo atžvil¬ 
giu jis itin tipiškas XIX a. ketvirtojo—penktojo dešimt¬ 
mečio Lietuvos pažangesnės inteligentijos atstovas. Kilęs 
ne iš dvarininkų, jis kritiškai vertina feodalinę santvar¬ 
ką, smerkia baudžiavą, myli ir idealizuoja liaudį, bet 
tarp jo ir liaudies pasilieka vis dėlto nemažas atstumas. 
Išėjęs lenkišką mokyklą, augęs unijinių tradicijų ap¬ 
linkoje, jis jaučiasi lietuvis, siekiąs kurti lietuvių kul¬ 
tūrą lietuvių kalbos pagrindu, o vis dėlto pats, nors 
moka neblogai lietuviškai, rašo daugiausia lenkiškai, 
ragindamas Lietuvos inteligentiją pamilti lietuvių kalbą 
ir savo kraštą. Nei klasiniu, nei nacionaliniu atžvilgiu 
L. Jucevičius neveda aiškių, griežtų ribų tarp to, kas 
atgyventa, kas būtina šalinti, ir to, kas ateina, kas turi 
gimti. L. Jucevičius dažnai nusišluosto ašarą, kartais 
sarkastiškai pasišaipo, matydamas savo meto blogybes, 
išdrįsta pradėti principinę kovą dėl savo asmeninio 
gyvenimo laisvės, bet jam trūksta pasaulėžiūros nuo¬ 
seklumo, kuris diktuotų, kaip, sakysim, Antanui Straz¬ 
dui, visą gyvenimo liniją. Pasilieka didžiulis atstumas 
tarp romantiškai suvokto neaiškaus idealo ir realaus gy¬ 
venimiško veiksmo. 

Nebūdamas nei gilesnio talento literatas, nei juo la¬ 
biau didelis mokslininkas, L. Jucevičius vis dėlto paliko 

neabejotinų pėdsakų lietuvių kultūros kūrimo kelyje, ir 
todėl tarybiniam mokslui jis įdomus ir savo pozityviu 
įnašu į mokslo istoriją Lietuvoj, ir kaip tam tikro sluoks¬ 
nio žmogaus pasaulėžiūros bei psichikos sudėtingumo 
pavyzdys, kuriame atsiskleidžia dviejų visuomeninių 
formacijų — feodalizmo ir kapitalizmo — susidūrimo 
laikortapis. 

Per šimtą su viršum metų, kurie skiria mus nuo L. Ju¬ 
cevičiaus raštų pasirodymo, nė viena jo knyga nebuvo 
nei išversta į lietuvių kalbą, nei pakartota antru leidimu. 
Tik tarybiniam lietuvių literatūros mokslui ėmus pla¬ 
čiai ir išsamiai nagrinėti lietuvių liaudies kultūrinį pali¬ 
kimą, pribrendo reikalas sistemingai ruošti ir leisti visus 
svarbesniuosius lituanistikai dabarties bei praeities rašti¬ 
jos veikalus, pasirodžiusius ne tik lietuvių, bet ir kito¬ 
mis kalbomis. Moksliškai apdoroti ir kritiškai įvertinti 
senieji lituanistikos veikalai turi didžiulę reikšmę, ku¬ 
riant teisingą, marksistinę lietuvių kultūros istoriją. 

Šiuo leidiniu pirmą kartą lietuvių kalba skelbiami 
visi L. Jucevičiaus svarbesnieji veikalai bei straipsniai; 
pirmą kartą spausdinami jo laiškai, atskleidžiantieji nau¬ 
jų faktų iš Lietuvos kultūrinio gyvenimo. Pastabose bei 
paaiškinimuose stengiamasi kuo išsamiau nurodyti šian¬ 
dien žinomus šaltinius L. Jucevičiaus asmeniui ir veiklai 
nušviesti. Tuo būdu tarybinei visuomenei bus prieinamas 
artipilnis L. Jucevičiaus raštų rinkinys, kuris įgalins žy¬ 
miai plačiau ir giliau pažinti XIX a. pirmosios pusės 
Lietuvos gyvenimą ir žmones. Trumpas L. Jucevičiaus 
įvertinimas daugiausia literatūriniu požiūriu yra duo¬ 
tas akad. prof. K. Korsako redaguotos „Lietuvių litera¬ 
tūros istorijos" I tome. 

* * 

* 

Gimė 1 ir augo L. Jucevičius Žemaičiuose dvarininkų 
Radavičių Pakėvio dvare netoli nuo Vaiguvos. L. Juce¬ 
vičiaus tėvas žemės neturėjo. Jis galėjo būti arba to 
dvaro ekonomas, arba nuomininkas. Rašytojas visą gy¬ 
venimą vargo, jokių turtų, matyti, nepaveldėjęs. Kuriam 
luomui priklausė jo tėvai, šiandien sunku spręsti. Metri¬ 
kose L. Jucevičius įrašytas bajoru 2 . Vaiguvos, Kražių 
ir Kelmės apylinkėse yra buvę valstiečių šeimų, pavar¬ 
de Juciai ir Jucevičiai, todėl visai galimas dalykas, kad 
ligi dvaro ekonomo ar nuomininko prikopęs žmogus 
pasistengė sūnų įrašydinti į privilegijuotosios klasės 
žmonių tarpą. Taip būdavo daroma. Paties L. Jucevi¬ 
čiaus tvirtinimu 3 , jo pavardės lietuviška lytis buvo Ju¬ 
cius, o vėliau, sulenkinta, ji pasidarė Jucevičius. 

Iš autobiografinių žinių, išmėtytų L. Jucevičiaus raš¬ 
tuose, sužinome, kad tėvai stengėsi atriboti sūnų nuo 
liaudies, drausdami žaisti ir bendrauti su baudžiauninkų 
vaikais; namuose veikiausiai buvo vartojama lenkų kal¬ 
ba— ponų kalba. Vyko nutautėjimo procesas, turįs aiš¬ 
kius socialinius pagrindus: iš valstiečių tarpo išsiskyręs 
žmogus ar bežemis bajorėlis stengėsi panėšėti į valdan¬ 
čiosios, feodalų, klasės atstovus. Bet vaiką traukė tur- 


1 Buržuazinėje lenkų spaudoje ligi pat 1939 m. paduodama L. Ju¬ 
cevičiaus gimimo data 1810 m., kartojant jo pirmojo biografo F. M. So- 
besčanskio pateiktas žinias Orgelbrando „Encyklopedya powszechna'\ 
1863 m„ XIII t., 486 psl. A. Janulaitis, iš metrikų nustatęs, kad L. Ju¬ 
cevičius gimė 1813 m., tą datą patikslino studijoje ,,Kun. Liudvikas 
Adomas Jucevičius", Vilnius, 1910 m. 

2 Žr. A. Janulaitis, Kun. Liudvikas Adomas Jucevičius, Vilnius. 
1910 m., 5 psl. 

3 2r. šio leidinio 562 psl., str. apie D. Pošką. 

tingas liaudies kūrybos ir buities pasaulis. Mažas bū¬ 
damas, Jucevičius paslapčiomis bėgdavo į šeimyninę 
klausytis pasakų, padavimų ir dainų. Čia jis pamilo 
lietuvių liaudį, tatai padėjo jam ir vėliau nuo jos neati¬ 
trūkti. Vėliau jis neretai panaudodavo vaikystės prisi¬ 
minimus savo mokslo darbams. 

Feodalizmui irstant, keičiantis gamybos būdui bei 
socialiniams santykiams, smulkūs bajorėliai ir pasiturin¬ 
tieji valstiečiai (daugiausia laisvieji) stengėsi išleisti 
savo vaikus į mokslą, kad šie įsigytų profesijas, tei¬ 
kiančias pragyvenimą ir tam tikras visuomenines pozi¬ 
cijas ano meto visuomenėje. Tie patys norai matyti ir 
Jucevičių šeimoje. Ar turėjo kokį nors išsimokslinimą 
L. Jucevičiaus tėvas Dominykas — nežinoma. Iš sūnaus 
pasakojimų jis turėjęs būti šviesus žmogus, domėjęsis 
istorija, rinkęs etnografines žinias, jas užrašinėjęs, Jei 
tai nėra romantikų taip dažnai mėgstama mistifikacija, 
troškimas parodyti-savo šeimos išsilavinimą ir senas jos 
mokslo tradicijas, tai turėtume itin palankias sąlygas 
išaugti akylam liaudies gyvenimo tyrinėtojui, koks buvo 
L. Jucevičius: iš vienos pusės dar nenutrūkę gyvi ryšiai 
su liaudimi, artimas jos pažinimas, iš antros — tam tik¬ 
ras ankstyvas mokslinių interesų pabudimas, bendrau¬ 
jant su tėvu. 

1823—1829 m. L. Jucevičius mokėsi Kražių mokyk¬ 
loje, kuri tuo metu turėjo gimnazijos vardą. Tokių mo¬ 
kyklų Lietuvoje buvo keturios: Vilniuje, Kražiuose, Ko¬ 
lainiuose ir Žemaičių Kalvarijoje. Jose mokslas truko 
šešerius metus '. Matyt, L. Jucevičius jau buvo mokęsis 
namie ar kur kitur, jei, kaip jis tvirtina, mokyklą baigė 


1 Plačiau apie Kražių mokyklą žr. J. Lebedžio „Simoną Stane- 
vičią", 1956 m., 62—95 psl. 



1829 m., t. y. per ketverius metus. Jis turėjo lankyti va¬ 
dinamąsias vyresniąsias klases. Kražių mokykla buvo 
viena iš geriausių Vilniaus mokslo apygardos švie¬ 
timo įstaigų k Tiesa, L. Jucevičiui tik įstojus į mokyklą, 
visoje Lietuvoje prasidėjo moksleivių slaptų draugijų 
bylos. Pačiais pirmaisiais jo mokymosi metais Kražiuose 
buvo susektas „Juodųjų brolių" slaptas būrelis, iškėlęs, 
kaip ir daugelis to meto mokinių, šūkį už laisvę, prieš 
despotizmą. Carinei valdžiai jį likviduoti padėjo kai ku¬ 
rie mokytojai (teisės ir istorijos mokytojas V. Hurčinas, 
vokiečių kalbos mokytojas V. Paškevičius, kapelionas 
Alkimavičius), o ypač pats mokyklos direktorius I. Dau¬ 
jotas 1 2 . Tačiau buvo ir šviesaus atminimo mokytojų, 
'kaip istorijos dėstytojas G. Medekša, bandęs rašyti eilė¬ 
raščius; L. Jucevičius jį mylėjo 3 . Ar tik ne G. Medekšos 
paragintas, jis vėliau visai palinko į istoriją ir litera¬ 
tūrą? Atrodo, kad jau mokykloje jis žavėjosi lenkų 
romantikais ir Puškinu. O šioje literatūroje pirmą kartą 
sutvisko visomis vaivorykštės spalvomis liaudies kū¬ 
rybos grožis, pasirodė plačiau ir žmogus iš liaudies. 

Po 1824 m. Lietuvos jaunimo bylų ir 1825 m, deka¬ 
bristų sukilimo numalšinimo reakcija ėmė stiprėti visose 
visuomeninio gyvenimo srityse. Tai atsiliepė ir mokyk¬ 
lose. Primygtinai buvo ugdomas nuolankumas ir paklus¬ 
numas, sekamas kiekvienas moksleivio žingsnis. Stipres¬ 
niems individams tatai kėlė norą priešintis, silp- 
nesniuose ruseno nepasitenkinimo kibirkštėlė, romantiš¬ 
kas ilgesys kažkokio neaiškaus, geresnio gyvenimo. 
L. Jucevičius priklausė šiems pastariesiems. 

1 J. Lebedys, Simonas Stanevičia, 65 psl. 

2 A. Janulaitis, Juodieji broliai Kražiuose, „Praeitis", Kaunas, 
1930, I t., 251—256 psl. 

3 LKLI R. Nr. 4373. 

1829— 31 m. L. Jucevičius studijavo Vilniaus univer¬ 
sitete mediciną.'Pats medicinos mokslas jo, matyti, ne¬ 
domino, nes L. Jucevičius niekur juo nepasinaudojo savo 
darbuose. Iš universiteto tuo metu buvo pasitraukę daug 
žymesnių profesorių (J. Lelevelis, I. Onacevičius ir kt.); 
carinė valdžia kišosi į kiekvieną Lietuvos aukštosios mo¬ 
kyklos gyvenimo smulkmeną. Tačiau, nepaisant visų tų 
varžtų, jaunimo tarpe dar tebebuvo gyvos A. Mickevi¬ 
čiaus, S. Daukanto, S. Stanevičiaus studijų meto tradi¬ 
cijos, negeso meilė savo kraštui ir liaudžiai, karštos 
jaunimo galvos nerimo. Tuo laiku brendo ir buvo 
skelbiami veikalai tų žmonių, kurie studijavo Vilniaus 
universitete prieš L. Jucevičių, o su juo drauge ar maž¬ 
daug tuo pat metu mokėsi nauja karta, tiesa, silpnesnė, 
kuri tačiau taip pat vėliau pasireiškė visuomeniniame 
gyvenime: J. Kraševskis — garsus lenkų apysakininkas, 
jaunatvėje poetas ir mokslininkas, Pr. Zatorskis — ver¬ 
tęs L. Rėzos paskelbtas dainas į lenkų kalbą ir domėjęsis 
lietuvių literatūra, I. Skimborovičius — redagavęs Var¬ 
šuvoje kelis laikraščius, ir daugelis kitų. Šios kartos 
žmonės jautė būtiną reikalą atiduoti duoklę taip plačiai 
tuomet nuskambėjusiam liaudiškumui. Poetai, kartais 
tik iš tolo matę liaudį, būtinai stengėsi išspausdinti nors 
vieną kitą kūrinį, paremtą tikrais ar tariamais tautosa¬ 
kos motyvais; besidomintieji mokslu laikė pareiga remtis 
etnografijos ar folkloro faktais. Visa tai dar labiau pa¬ 
skatino jaunąjį L. Jucevičių domėtis liaudies gyvenimu, 
kuris jį buvo patraukęs dar vaikystėje. 

1830— 1831 m. sukilimas nutraukė studijas. 1832 m. 
buvo uždarytas universitetas. Paliktas tik medicinos fa¬ 
kultetas, pavadintas dabar Medicinos-chirurgijos aka¬ 
demija, ir Vyriausioji dvasinė seminarija, kuri 1834 m. 
buvo performuota į Dvasinę akademiją. 

Sukilimo metu L. Jucevičius veikiausiai buvo tėviš¬ 
kėje. Jo gimtuosiuose Žemaičiuose stipriau nei kitur Lie¬ 
tuvoje pasireiškė savarankiškas valstiečių judėjimas 
prieš baudžiavą. Bajorai pasikvietė tą pačią carinę val¬ 
džią, prieš kurią buvo sukilę, malšinti bendro priešo — 
baudžiauninkų. Sukilimo numalšinimas visus prislėgė. 
L. Jucevičius, dar tik iš vaiko iškopęs į jaunuolius, pats 
neprisidėjęs prie sukilėlių, nesusivaikė esamoje padė¬ 
tyje, nesugebėjo įvertinti istorinės šio judėjimo reikš¬ 
mės ir, matyti, buvo linkęs laikyti jį beprasmišku. Tatai 
išryškėja iš jo pirmosios knygelės ,,Pisma Ludwika 
Adama Jucewicza" („Liudviko Adomo Jucevičiaus raš¬ 
tai 1 '), kurią jis sudarė tuoj po sukilimo, išvertęs (1832— 
33 m.) Kražiuose ir Obelynėje į lenkų kalbą Puškino, 
Karamzino, Žukovskio ir Batiušlcovo kūrinių ir prancūzų 
rašytojo moralisto F. Fenelono (1651—1715) ištrauką 
„Apie beotiečius", prie kurios pridūrė kelias savo paties 
pastabas. Pasirinkdamas vaizdelį apie beotiečių utopini 
gyvenimą natūraliose gamtos sąlygose, L. Jucevičius, 
matyt, pats juo žavėjosi, o sekdamas XVIII a. ir XIX a. 
pradžios istorikais bei filosofais, jaunutis autorius manė, 
kad žmonijos aukso amžius yra buvęs praeityje, kada ji 
dar nebuvo civilizacijos sugadinta (Ž. Ž. Ruso tezė). Šia 
proga L. Jucevičius bando pasvarstyti, kodėl Lietuvą ir 
Lenkiją užgriuvo sunkūs istoriniai bandymai. Tai įvykę 
todėl, kad lietuviai ir lenkai išsižadėję savo senų, su 
gamta suderintų papročių, ėmę mėgdžioti prancūzus 
ir perimti jų civilizaciją, išsižadėję savo kalbos. Išgel¬ 
bėjęs iš tos nelaimės caras, ir jis esąs vienintelis lai¬ 
mingo gyvenimo laidas. 1 Naivus, reakcijos paveiktas 
L. Jucevičiaus samprotavimas nemaloniai nuskambėjo 


1 ,,Pisma Lbidwika Adama Jucewicza", Vilnius, 1834, 154 psl. 

dar sukilimo malšinimo žaizdų neužsigydžiusioje Lietu¬ 
vos visuomenėje. Tatai turėjo pajusti ir „Raštų" auto¬ 
rius; tur būt, todėl jis ėmė tą knygelę netrukus pats 
supirkinėti ir deginti. Vėliau jis niekur panašių minčių 
nebereiškė. 

Studijoms nutrūkus, L. Jucevičius nebesigilina į me¬ 
diciną — jį patraukia literatūros bei istorijos sritys. Kurį 
laiką jis vertėsi, mokydamas vaikus tų pačių dvarininkų 
Radavičių, pas kuriuos tarnavo L. Jucevičiaus tėvas. Tur 
būt, šių dvarininkų lėšomis ir pasirodė rašytojo pirmasis 
leidinys—„Raštai", o porai metų praėjus (1836) ir ant¬ 
rasis — „Historya litewska dla dzieci przez L. A. J." 
(„Lietuvos istorija vaikams, parašyta L. A. J."), kuris 
bene bus parašytas bedirbant pas Radavičius. Abi kny¬ 
gutės dedikuotos šiai šeimai. Vadinasi, poros metų stu¬ 
dijų pertrauka nenuėjo veltui: ėmė ryškėti L. Jucevi¬ 
čiaus polinkis į literatūrą ir liaudies gyvenimo tyrimą, 
į spaudos darbą. Gydytojo profesija, atrodo, jo nebevi¬ 
liojo. Universitetą uždarius, istorijos ir literatūros stu¬ 
dijuoti nebebuvo kur, ir, laikams kiek aprimus, L. Ju¬ 
cevičius nebegrįžo į mediciną, o 1834 m. įstojo į Vilniaus 
dvasinę seminariją. Seminarijos auklėtiniai — aliumnai 
gaudavo visą išlaikymą bendrabutyje, jiems buvo apmo¬ 
kamos net atvykimo išlaidos. Valstiečio ar nuskurusio 
bajorėlio vaikui šis kelias į mokslą buvo pats prieina¬ 
miausias. Mokslas dvasinėje seminarijoje truko ketve¬ 
rius metus. Porą metų pabuvęs seminarijoje, kaip gabus 
jaunuolis jis buvo perkeltas į Dvasinę akademiją. Jei 
ligi sukilimo besiruošiantieji į kunigus Vilniaus Vyriau¬ 
siosios seminarijos auklėtiniai nuolatos lankydavosi uni¬ 
versitete, klausydavosi kai kurių gamtos mokslų kursų 
(fizikos, botanikos, agronomijos, higienos) ir dažnai 
„apsikrėsdavo" pasaulietiška dvasia, nepasižymėdami 

dideliu pamaldumu ir nuolankumu', tai dabar buvo 
stengiamasi atriboti studijuojančius nuo tų mokslų, ku¬ 
rie galėtų sukelti bet kurių abejojimų mistika. Senasis 
gamtininkas, Vilniaus Botanikos sodo kūrėjas prof. St. 
Jundzilas dejavo, kad, išmetus visus gamtos mokslus iš 
kunigų paruošimo programos, vėl tie kunigai išeis tam¬ 
sūs ir prietaringi kaip seniau 1 2 . Iš senojo universiteto 
vis dėlto dar pasiliko ir Dvasinėje akademijoje bent keli 
dėstytojai: teisininkas A. Kapelis (Capelli), čia dėstęs 
bažnyčios istoriją ir kanonų teisę, L. Borovskis — lenkų 
literatūrą ir homiletiką 3 4 , J. Loboika — rusų literatūrą, 
A. Daugirdas — filosofiją, S. Hrinevičius — romėnų lite¬ 
ratūrą ir graikų kalbą ir paskutiniaisiais universiteto 
metais carinės valdžios paskirtas P. Kukolnikas — vi¬ 
suotinę bei Rusijos istoriją; be to, iš pasaulietinių da¬ 
lykų buvo mokomasi dar prancūzų ir hebrajų kalbų \ 
Likę dėstytojai nebuvo tie šviesuliai, kuriais buvo gar¬ 
sus dar prieš sukilimą Vilniaus universitetas, bet vis 
dėlto daugelio jų dėstymo lygis nebuvo žemas, ir senoji 
universiteto dvasia teberuseno abiejose likusiose aka¬ 
demijose. Ne vienas auklėtinis jautėsi įpareigotas tar¬ 
tum tęsti ankstyvesnių kartų pradėtą darbą, o ypač tie, 
kurie buvo sėdėję ligi sukilimo studento suole. 

L. Jucevičius kaip tik buvo vienas iš tokių. Jis atėjo 
į seminariją, jau pabandęs grožinės literatūros vertėjo 

1 T. Dobszewicz, Wspomnienia z czas6w kt6re przežyiem (T. Dob- 
ševičius, Pergyventų laikų atsiminimai), Krokuva, 1883, 105—106 psl. 

2 Pamiętnik žycia księdza Stanislawa Jundzilla (Kunigo Stanislovo 
Jundzilo užrašai), „Archiwum do dziejow literatury i ošwiaty w 
Polsce", XIII, 165 psl. 

3 Homiletika — mokslas, kaip pamokslus sakyti. 

4 W. VVorotynski, Seminarjum Glowne w Wilnie — Vorotynskis, 
Vyriausioji seminarija Vilniuje („Studja teologiczne”, X), II d., 
1938 m., 204 psl. 

darbo, buvo parašęs minėtą istorijos vadovėlį, surinkęs 
apsčiai žinių iš lietuvių literatūros istorijos. Jau semi¬ 
narijoje būdamas, ‘L. Jucevičius išleido reikšmingą to 
meto mūsų kultūriniam gyvenimui leidinį „Wyjątki z no- 
woczesnych poėtow polskich'' '. Jame randame kelis len¬ 
kų romantikų poezijos vertimus į lietuvių kalbą ir įva¬ 
dinį straipsnį apie lietuvių literatūrą ir kalbą. Rašydamas 
L. Jucevičius turėjo būti susipažinęs su svarbesniaisiais 
to meto šaltiniais apie lietuvių raštiją ir, matyt, akylai 
sekė literatūrinį lietuvių gyvenimą, nors ano meto są¬ 
lygomis tatai nebuvo lengvas dalykas, nes visi lietuvių 
kultūros darbuotojai dirbo išsibarstę, neturėjo jokio pe¬ 
riodinio organo, iš viso jokio kultūrinio centro, vienas 
apie kitą sužinodami daugiausia per asmeninį kontaktą. 

Tuo pat metu jaunutis, vos 23 metų, L. Jucevičius, 
susidomėjęs lietuvių mitologijos ir tautosakos klausi¬ 
mais, renka medžiagą ir skelbia ją spaudoje. Vienas iš 
pirmųjų jo straipsnių— trumpai atpasakotas padavi¬ 
mas apie Šventosios žvejį Kastytį, kurį už jo meilę jūrų 
deivei nubaudė Praamžius,— buvo išspausdintas 1836 m. 
lenkų enciklopedijoje 2 . Tais pačiais metais pasirodė du 
jo straipsniai „Lietuvių mitologinės metamorfozės" ir 
„Lietuvių deivių akmenys" rusų ir lenkų kalbomis „Syn 
otečestva" ir „Tygodnik Petersburski" 3 žurnaluose. 


1 Ludwik Jucewicz, Wyjątki z novroczesnych poetow polskich, 
tlumaczone na język litewski z przydaniem kilku slow o języku i lite- 
raturze litewskiej (Liudvikas Jucevičius, Ištraukos iš naujųjų lenkų 
poetų, išverstos į lietuvių kalbą, pridedant keletą žodžių apie lietuvių 
kalbą ir literatūrą), Vilnius, 1837, 73 psl. 

2 L. J. Castitis, „Encyklopedya powszechna”, IV t., 62 psl., 
Varšuva, 1836. 

3 JI. A. IOueBnq, Ksmhh jihtobckhx SornHb, «Chh oieųecTB.n», 
Nr. 176, 1836, 166—171 psl.; IlpeBpameHHa b jiutobckoH MH<į>ojiornii, 

1837—38 metais ėmė rodytis spaudoje vienas po kito Ju¬ 
cevičiaus darbai apie lietuvių dainas, priežodžius, pada¬ 
vimus. Vėliau jis juos papildė, pataisė ir išleido atskiro¬ 
mis knygomis. Visą šią medžiagą jis negalėjo susirinkti, 
tik būdamas Dvas. akademijoje, o turėjo būti bent pra¬ 
dėjęs ją kaupti žymiai anksčiau. 

Nei žinioms gilinti, nei platesniems kultūriniams ry¬ 
šiams užmegzti L. Jucevičiaus studijų sąlygos nebuvo 
palankios. Tai buvo juodžiausios reakcijos metai. 
Carinė valdžia budriai sekė, kad jaunimo tarpe vėl ne¬ 
sužibtų laisvės troškimas, visur buvo pastatyti sekliai. 
O pačioj seminarijoj vyravo griežta drausmė, buvo sten¬ 
giamasi izoliuoti auklėtinius nuo pasaulio. Kiekvienas 
ryšys su juo buvo laikomas nuodėme 1 . L. Jucevičius, 
rūpindamasis bendru kultūriniu gyvenimu, sunkiai tilpo 
į specifiškų dvasininkijos interesų rėmus, užkliūdamas 
ir dvasinei, ir carinei valdžiai. Tą vaizdžiai parodo toks 


«Chh OTe i iecTBa», Nr. 177, 1836, 90—95 psl., ir Ludwik Jucewicz, Ka- 
mienie litewskich bogin, „Tygodnik Petersburski", 1836, Nr. 17; Prze- 
obraženia mitologji litewskiej, „Tygodnik Petersburski", 1836, Nr. 28 
ir 29. 

1 Tai liudija toks atsitikimas iš L. Jucevičiaus studijų. „Lietuvos 
istoriją vaikams" jis dedikavo mažosioms savo mokinėms Radavi- 
čiūtėms. L. Jucevičiaus amžininkas vysk. A. St. Krasinskis, prisiminęs, 
kaip į tą dedikaciją reagavo Vilniaus vyskupas, rašo: „Vysk. Klonge- 
vičius, metęs akį į dedikaciją, tarė: „Jei jau Akademijoje galvoja 
apie Juzę ir Ruzę, tai nieko gera iš jo nebus." Ir išsipildė pranašystė." 
(„Wspomnienia" — „Atsiminimai", Krokuva, 1901, 73 psl.) 

Buržuazinės Lenkijos istorikai H. Moscickis ir A. Čartkovskis, dė¬ 
dami šią citatą prie L. Jucevičiaus pavardės komentaruose Gabrielės 
Puzyninos (kilimo Giunter) knygai „W Wilnie i w dworach litewskich. 
Pamiętnik z lat 1815—1845" („Vilniuje ir Lietuvos dvaruose. 1815— 
1845 metų užrašai"), 1928, nerado reikalo nė vieno žodžio daugiau 
apie L. Jucevičių parašyti. Atseit, nieko gera iš jo ir nebeišėjo, tik 
kunigystę metė. 


2. L. A. Jucevičius 

smulkus jo gyvenimb įvykis. Gavęs pasakyti pamokslą 
1837 m. kovO N 22 d. benediktinių bažnyčioje r jaunas klie¬ 
rikas rašytojas nepasitenkino vien didaktika ir morali¬ 
zavimu, bet palietė ir Lietuvos teatro klausimą, piktin¬ 
damasis atvažiavusia iš Vokietijos trupe. „Tačiau 
mes...— sakė jis,— mėtome paskutinius skatikus praban¬ 
gai, lošimams, pasilinksminimams, teatro vaidinimams, ir 
dar ne kokiems, vaidinamiems svetimtaučių, kurių kal¬ 
bos nesuprantame, kai tuo tarpu mūsų krašto savieji 
talentai neskatinami, neatlyginami, dar blogiau — pa¬ 
likti be pragyvenimo šaltinių" K Si pamokslo vieta buvo 
tuoj šnipo perduota .kiek iškreipta žandarmerijai, kuri 
pareikalavo dalyką ištirti. Susidarė byla. Akademijos 
vyriausybė paprašė prof. J. Loboiką tiksliai išversti aną 
pamokslo vietą. Laimė, pavyko, dalyką išsiaiškinus, bylą 
nutraukti. Bet už tai, kad nepateikė pamokslo teksto 
atsakingam dėstytojui peržiūrėti, L. Jucevičius buvo nu¬ 
baustas, o, be to, pagrasinta, kad, pasikartojus nusižen¬ 
gimui, tuoj būsiąs pašalintas iš Akademijos. 

Toks buvo vienas iš pirmųjų L. Jucevičiaus susidū¬ 
rimų su dvasine vyriausybe ir carine valdžia. Nepaisy¬ 
damas visų varžymų, jaunasis klierikas spėjo susipažinti 
su vienu kitu literatu, sekė kultūrinį Lietuvos gyvenimą 
ir susirinko nemaža medžiagos savo mokslo darbams. 

1838 m. L. Jucevičius baigė Vilniaus Dvasinę akade¬ 
miją vadinamojo tikrojo teologijos studento laipsniu 1 2 


1 VCA, Vilniaus Konsistorijos archyvas, fondas Nr. 604, ap. 1., 
byla Nr. 3469. 

2 Tai rodo L. Jucevičiaus pareiškimas Dvasinės akademijos rek¬ 
toriui, kuriame jis prašo atsiųsti jam Dvas. akademijos baigimo 
atestatą (Leningrado srities Valst. archyvas, Dvasinės akademijos 
fondas Nr. 46, ap. 1, byla 366.) Tikrojo studento laipsnis buvo tei- 

ir, matyt, buvo tuoj įšventintas ir paskirtas vikaru 
į Švenčionis. Prieš vykdamas į paskyrimo vietą, L. Ju¬ 
cevičius apsilankė Žemaičiuose, ir iš čia atsirado jo vei¬ 
kalėlis „Ryšy Zmudzi" („Žemaičių žemės bruožai”), iš¬ 
leistas atskira knygute tik po dvejų metų (1840). Auto¬ 
rius tuo metu jau ruošė naują, papildytą ta pačia tema 
darbą, pavadintą „Wspomnienia Žmudzi” („Žemaičių 
žemės prisiminimai") ir išėjusį 1842 m. L. Jucevičius 
žavėjosi J. Kraševskio 1840 m. išleistais kelionių apra¬ 
šymais, pavadintais „Wspomnienia Wolynia, Polesia 
i Litwy” („Volynijos, Polesės ir Lietuvos prisiminimai"). 
Juose daug koloritingų buities scenų, kuriose sukaupta 
apsčiai etnografinių ir kitokių žinių. Apie etninę Lie¬ 
tuvą J. Kraševskis čia neužsimena nė vienu žodžiu. Tuo 
pat metu (1841) pasirodė ir panašus A. Pžezdzeckio vei¬ 
kalas „Podole, Wolyn i Ukraina" („Podolė, Volynija, 
Ukraina"), kuriame į pirmą vietą iškyla ne meninis 
gyvenimo paveikslas, o istoriniai dokumentai, tikslios 
žinios. Abu šie leidiniai, kaip ir kiti į juos panašūs, ku¬ 
rių tuo metu gausiai rodėsi spaudoje (pvz., A. Rypinskio 
„Bialoruš”—„Baltarusija", 1840), skatino L. Jucevičių pa¬ 
tobulinti savo „Žemaičių žemės bruožus". Kad ir labai 
kukliai vertino savo sugebėjimus, rašydamas J. Kraševs¬ 
kiui, L. Jucevičius jautė lyg ir kokią pareigą papasa¬ 
koti visuomenei ir apie savo mylimuosius Žemaičius ir 
parodyti, kad jo kraštas ne tik ne prastesnis, bet dauge¬ 
liu atžvilgių ir pranašesnis už kitus, kad lietuvis, net ir 
paprastas valstietis, nėra koks barbaras ar puslaukinis 
girių gyventojas, kaip dažnai kad buvo rašoma lenkų 
feodalinių rašytojų. L. Jucevičius į „Žemaičių žemės pri- 


kiamas išklausiusiems ir išlaikiusiems visus egzaminus. Parašiusieji 
darbą gaudavo magistro laipsnį. 

siminimus” sudėjo visą savo jaunatvišką romantišką 
susižavėjimą gimtuoju kraštu, jo liaudimi ir kultūra. Tai 
bene poetiškiausias autoriaus kūrinys. 

1840 m. L. Jucevičius perkeliamas vikaru į Svėdasus. 
Čia žmonėse tebebuvo gyvas A. Strazdo atminimas, te¬ 
beskambėjo jo dainos. L. Jucevičius visas atsideda 
mokslo darbui; jis važinėja, rinkdamas tautosaką ir et¬ 
nografines žinias po Lietuvą. Matyti, tikrai buvo daug 
keliavęs, jei laiške J. Kraševskiui (žr. šio leid. 586 psl.) 
sakosi pažįstąs kiekvieną Lietuvos kampą. Kur begalė¬ 
damas jis renka visa, kas liečia lietuvių raštiją, kultūrą, 
rankraščius, retus leidinius, biografines žinias. Pasiek¬ 
davo jis ir tolimesnes bibliotekas, esančias už etnogra¬ 
finės Lietuvos ribų, pavyzdžiui, daug medžiagos rado ži¬ 
nomoje Chreptavičių bibliotekoje Sčorsuose. Anuo metu 
literatūrinis gyvenimas nebuvo visas išsiliejęs į viešumą, 
kaip šiandien. Labai daug lėmė asmeninis ir privatus 
kontaktas. L. Jucevičius ieško pažinčių su žinomais tuo 
metu literatūros ir mokslo pasaulyje žmonėmis. Su kai. 
kuriais jis buvo pažįstamas iš Vilniaus studijų metų, su 
kitais jį suvedė jo paties mokslo darbas. Įdomi yra iš¬ 
likusi L. Jucevičiaus korespondencija su J. Kraševskiu. 
Joje atsiskleidžia vis šiltesni, draugiškesni abiejų santy¬ 
kiai ir tas platus literatūrinių interesų ratas, kuriuo gy¬ 
veno į gilų užkampį nukištas vikaras. Turimieji laiškai 
apima laikotarpį nuo 1839 m. ligi 1842 m. Vėliau nieko 
nebežinome, kaip klostėsi šie jų santykiai. L. Jucevičius 
susirašinėjo ir su užsienio mokslininkais, daugiausia folk¬ 
loristais: jis pats mini, kad koresponduoja su Karaliau¬ 
čiaus universiteto profesorium P. Bolenu, orientalistu, 
rinkusiu ir lietuvių liaudies dainas; L. Jucevičius buvo 
žinomas Čekijoje, kur buvo išspausdinti kai kurie jo 
straipsniai; jis pats susirašinėjo su čekų poetu ir filolo- 

gu V. Hanka (1791—1861). V. Hanka pagarsėjo, tarp 
kita ko, ir tuo, kad paskelbė tariamai savo rastus Kralove 
Dvoro ir Zelena Horos vietovėse čekų epo rankraščius, 
kurie iš tikro buvo jo paties sukurti. Ieškodamas raš¬ 
tams mecenato ir drauge protekcijos persikelti iš Aukš¬ 
taičių į Žemaičius, L. Jucevičius rašo laiškus vysk. 
J. A. Giedraičiui ir jo giminaičiui. Ir šiuose laiškuose 
plačiai atsispindi L. Jucevičiaus literatūriniai rūpesčiai. 

Per šiuos kelerius įtempto darbo metus (1839—1843) 
L. Jucevičius paruošė spaudai, išleido ar surinko me¬ 
džiagą kone visiems savo svarbiausiems veikalams. Jau 
1840 m. jis buvo sudaręs didelį, arti 200 biografijų 
rinkinį, kur sudėjo gausiai žinių apie mokslui ir švieti¬ 
mui nusipelniusių Žemaičių (t, y. Lietuvos) žmones. Ko¬ 
kios priežastys sukliudė šio veikalo spausdinimą, mes 
nežinome, nors jau buvo paskelbta prenumerata ir gau¬ 
tas carinės cenzūros sutikimas. Tuo pat metu (1840) 
L. Jucevičius sudarė lietuviškų priežodžių rinkinėlį 
„Przyslowia ludu litewskiego" („Lietuvių liaudies prie¬ 
žodžiai”), parengė spaudai lietuvių padavimus, kurie 
atskirai nepasirodė (dalis gal įėjo į knygą ,,Litwa” — 
„Lietuva”), išleido (1844) dainų rinkinį „Piešni litews- 
kie” („Lietuvių dainos”) ir buvo baigęs ruošti, kaip 
jis vadino, „Lietuvių senienas”, kurios, reikia manyti, 
išvydo dienos šviesą tik prieš pat autoriaus mirtį 1846 m. 
veikale „Lietuva”. 

Dideli buvo jauno darbuotojo užsimojimai. Ką sura¬ 
dus ar pastebėjus, jam norėjosi tuoj paskelbti visuome¬ 
nei. Jis jautė apsnūdusią, prislėgtą gyvenimo tėkmę 
Lietuvoje ir, norėdamas ją išjudinti, troško būti tartum 
to gyvenimo spyruokle (žr. šio leid. 570 psl.). Reakcijos 
metais, o dar gyvenant kaime, sunku buvo organizuoti 
kultūrinį gyvenimą, ypač trūkstant atitinkamų spaudos 

organų. Po sukilimo buvo itin pasunkėjusios periodinės 
spaudos sąlygos Lietuvoje. Vilniaus universiteto globo¬ 
jami lenkų kalba ėjusieji žurnalai „Tygodnik Wilenski" 
ir „Dziennik Wilenski" sustojo, carinės valdžios leidžia¬ 
mas lenkų ir rusų kalbomis „Kuryer Litewski" jokios 
mokslinės nei grožinės literatūros nespausdino. Lietuvių 
kalba tuo metu iš viso jokios periodikos nebuvo. Todėl 
L. Jucevičiui teko ieškotis žurnalų skilčių už Lietuvos 
ribų. 

Nemaža L. Jucevičiaus straipsnių buvo spausdinama 
Peterburge leidžiamame savaitraštyje, skirtame vadina¬ 
mai Lenkijos karalystei, „Tygodnik Petersburski”, kur 
buvo apsčiai dedama literatūrinių, istorinių ir kitokių 
straipsnių bei grožinės literatūros. Į jį rašinėjo ir J. Kra¬ 
ševskis. Vieną kitą dalyką L. Jucevičius siuntė į Lenki¬ 
jos žurnalus, kur buvo pažįstamų iš studijų Vilniuje 
laikų,— sakysim, į J. Skimborovičiaus redaguojamą lite¬ 
ratūros žurnalą ,,Pišmiennictwo Krajowe". Tuo tarpu 
Vilniuje periodikai buvo itin sunkios sąlygos, valdžia 
dažnai duodavo leidimus tik vienkartiniams leidiniams 
almanachų forma, trūko, be abejo, ir žmonių. 1837 ir 
1838 m. išėjo du tomeliai J. Kšečkovskio redaguojamo 
almanacho „Biruta", kuriame buvo apsčiai Lietuvą lie¬ 
čiančių eilėraščių, straipsnių ir kt. Antrame tomelyje 
gana daug įdėta L. Jucevičiaus parašytų dalykų 1 . Nuo 
1841 m. Vilniuje ėmė rodytis J. Kraševskio Volynijoje 
redaguojamas mokslo ir literatūros žurnalas „Athe- 
naeum", ėjęs kiek ilgesnį laiką (1840—1851). Artimi 
L. Jucevičiaus santykiai su redaktoriumi atvėrė jam du- 

1 Keleto lietuvių dainų ir Valiūno „Birutės" vertimas į lenkų 
kalbą; ilgas eilėraštis lenkų kalba „Pranašo paskirtis" („Przeznacze- 
nie wieszcza”), straipsnelis apie mirusį jauną literatą Juozą Semešą. 


22 



ris į žurnalo skiltis. Pirmaisiais metais L. Jucevičius 
pasiunčia ištrauką iš „Žemaičių žemės prisiminimų", 
o redaktorius, pasinaudodamas laiškais, smulkiai skelbia, 
ką rašo, yra parašęs ar ketina rašyti L. Jucevičius *. Deja, 
paskutinį kartą minėdama 1842 m. L. Jucevičių, redak¬ 
cija primena, kad negavusi pažadėtojo straipsnio apie 
lietuviškus dalykus, ir toliau bet kuris bendradarbiavi¬ 
mas nutrūksta. 

L. Jucevičius nesitenkino ta periodika, kurioje buvo 
spausdinami jo darbai: ji buvo sunkiai pasiekiama ir ne 
tokia, kokios norėjo jaunasis autorius. Tik išėjęs iš stu¬ 
dentų, jis ima svajoti apie literatūrinį metraštį, pats ge¬ 
rai nenusivokdamas, koks jis turi būti. Nebepasirodžius 
„Birutai", jis sugalvoja leisti naują almanachą, pavadin¬ 
damas jį „Wejdalota", atseit, „Vaidila", bet kiek vėliau 
pakeitė jo pavadinimą taip pat iš lietuvių mitologijos 
paimtu „Linksmynės" vardu, kurios teišėjo vienas to¬ 
melis, antrojo nebepavyko išleisti. Pavyzdžiu galėjo būti 
ta pati „Biruta", o abiem jiems įtakos bus padarę A. Mic¬ 
kevičiaus draugo E. Odynco išleisti Varšuvoje du tome¬ 
liai almanacho, pavadinto tariamai lietuvių mitologiniu 
vardu „Melitele" (1830—1831). E. Odynco leidinys buvo 
perdėm romantiškas, jame buvo sentimentų Lietuvai, 
jos heroikai, į liaudies kūrybą čia buvo žiūrima kaip 
į tam tikrą egzotiką, Paėmęs keletą kūrinių iš šio alma¬ 
nacho, L. Jucevičius pirmą kartą pabandė versti į lie¬ 
tuvių kalbą. 

L. Jucevičiaus almanachas išėjo panašus į anksčiau 
minėtuosius: visas jis dvelkė savo krašto meile, bet jo- 


1 Skyriuje „Žvilgsnis į šiandieninę lenkų literatūrą", „Athe- 
naeum”, I t., 1841, 194—195 psl., ir korespondencijų skyriuje, IV t., 
228; V t., 248 psl.; 1842, I t., 237 psl. 

kios konkretesnės veikimo programos nekėlė, naujų idė¬ 
jų nepiršo, jokių opesnių klausimų nelietė. L. Jucevičiui 
pavyko suburti apsčiai bendradarbių, daugelis jų — Vil¬ 
niaus universiteto auklėtiniai: J. Kraševskis, A. Penke- 
vičius, F. Maruševskis ir kt. Almanacho turinį sudarė 
originali ir verstinė poezija. L. Jucevičius davė A. Puš¬ 
kino ir lietuvių liaudies dainų vertimų, be to, įdėtos 
kitų verstos Bairono, Dantės, Gėtės, Šilerio ir Krylovo 
kūrybos nuotrupos. Originalioji kūryba visa silpna; 
tarp kitų, jai atstovavo paties L. Jucevičiaus eilėraščiai. 
Proza buvo nedaug ką stipresnė: Jucevičiaus „Baltija", 
lietuvių liaudies padavimais paremtas F. Maruševskio 
ir L. Kopanskio apsakymas „Geras sūnus" ir įdomus 
L. Jucevičiaus parašytas literatūrinis portretas „S. Wa- 
lenowicz" („S. Valiūnas"). Neabejotinai teigiamas alma¬ 
nacho bruožas buvo tas, kad iš visų lenkų kalba iš¬ 
ėjusių panašių leidinių Vilniuje jis daugiau už kitus 
skelbė medžiagos, susijusios su lietuvių literatūra 
ir tautosaka. Kitu kuo jis iš esmės nedaug tesiskyrė nuo 
minėtų leidinių ir didesnio poveikio neturėjo. Sunku 
buvo pasidaryti kultūrinio gyvenimo „spyruokle", o jau¬ 
nasis autorius veržte veržėsi į literatūrą. Jis norėjo kurti 
ir bandė jėgas ir grožinėje literatūroje, ir literatūrinėje 
kritikoje, — periodinis literatūros metraštis turėjo būti 
ta svajojamoji tribūna kūrybai, L. Jucevičius ir toliau 
nerimo. Vis labiau gilindamasis į lituanistiką, suma¬ 
nęs versti į lietuvių kalbą tokius didelius kūrinius, kaip 
A. Mickevičiaus „Konradą Valenrodą" ir J. Kraševskio 
„Vitolio raudą", jis neturėjo kur jų skelbti. Pasiūlė savo 
draugui, „Vitolio raudos" autoriui, sudaryti atskirą sky¬ 
relį žurnale „Athenaeum" lietuvių kalba parašytiems da¬ 
lykams spausdinti (žr. šio leid. 577, 579 psl.). Tačiau ir 
šis sumanymas nerado pritarimo. 

Tuo pačiu laiku, 1840—1841 metais, L. Jucevičius 
dar bandė suorganizuoti ir reakcinio-religinio turinio 
metraštį, pavadintą „Ofiarnik religijny", kurio bendra¬ 
darbiu jau turėjo M. Valančių, kvietėsi tą patį J. Kra¬ 
ševskį ir kitus. Metraštis žadėjo skelbti istorinę medžia¬ 
gą apie krikščionybės įvedimą Lietuvoje ir kt. Leidinį 
L. Jucevičius sakosi paruošęs (žr. šio leid. 583 psl.), bet 
neturime žinių, kodėl jis nepasirodė. Šio metraščio or¬ 
ganizavimas — tai vienintelis L. Jucevičiaus kaip kunigo 
veiklos faktas. Šiaip jo netraukė pasirinktoji profesija. 
Mažai ji teatsispindi ir jo veikaluose. Tik aptikęs archy¬ 
vuose dokumentų apie bažnyčias, stebuklų vietas, ne¬ 
bandydamas kritiškai jų vertinti, jis kartais skelbė juos 
prie savo leidinių kaip dokumentinę medžiagą. 

L. Jucevičiui — poetui, romantikui, literatui — buvo 
tvanku kunigų atmosferoje. Rašydamas eilėraščius ar 
skaitydamas knygas, jis nuolat jautė, kaip daug varžtų 
jam uždeda kunigystė. Parašęs, pvz., platesnį poezijos 
kūrinėlį, jis išmėto atskirus posmus, kad jo, esą, nesu¬ 
degintų paskui kaip Huso (žr. šio leid. 578 psl.). L. Ju¬ 
cevičiaus pasaulietišką nuotaiką jautė ir jo konfratrai 
kunigai. Jau 1840 m. iškilo konfliktas tarp L. Jucevičiaus 
ir dvasinės vyresnybės: jo elgesys ir nešiosena kėlė 
įtarimą \ pagaliau jis buvo nubaustas ir jam buvo už- 


1 Kupiškio dekanas kun. J. Ruseckas 1840 m. balandžio 25 d. 
rašo raportą vysk. Klongevičiui: „Dėl netinkamos šukuosenos, prie¬ 
šingos tonzūros papročiui, netinkamų dvasiniam luomui drabužių 
įspėjau: kun. L. Jucevičius pasižadėjo pasitaisyti; įspėjau, kad 
mažiausio nusižengimo drausmei — lošimo kortomis, grįžimo į kle¬ 
boniją netinkamu laiku, nekalbėjimo kunigiškų poterių ir t. t. nedo¬ 
vanosiu ir Jūsų Malonybei Ganytojui pranešiu.— Akinių neketina 
mesti, tvirtindamas, kad juos nešioja iš reikalo." VCA, Vilniaus 
Konsistorijos archyvo fondas, Nr. 604, apl. 1, byla Nr. 3465. 

drausta sakyti pamokslus'. Gyvam, emocingam rašy¬ 
tojui trūko natūralios-, tokiam žmogui reikalingos, ap¬ 
linkos: jis skundžiasi J. Kraševskiui neturįs su kuo 
bendrauti (žr. šio leid. 572 psl.), pasiilgęs kultūrinės ap¬ 
linkos. Esą, jam geriau būtų Vilniuje griovius valyti, 
kaip gyventi ten, kur jis gyvenąs. Tai buvo per¬ 
dėtas nevilties šauksmas, bet iš dalies jis turėjo pa¬ 
grindą: su dvasininkija L. Jucevičiaus nesiejo jokie in¬ 
teresai, dvarininkai žiūrėjo į vargšą kamendorių iš 
aukšto, o daugiau inteligentijos kaime ir mažuose mies¬ 
teliuose bemaž nebuvo. 

Šitokioje psichologinėje būklėje jaunas vikaras buvo 
pakviestas mokyti prancūzų kalbos pagarsėjusio savo 
žiaurumu dvarininko Žurausko dukterį Malviną. Moky¬ 
tojas veikiai pamilo mokinę. Iš pradžių buvo bandyta 
viską pridengti: klebonas siūlė L. Jucevičiui persikelti 
į kitą vyskupiją ir taip nemalonią istoriją užtušuoti. 
L. Jucevičius nesutiko eiti tuo amžiais pramintu takeliu. 
Romantizmas buvo taip išidealizavęs meilės jausmą, kad 
jo paneigimas romantiškai nusiteikusiam žmogui atrodė 
šventvagiškas, o, be to, L. Jucevičius laikė savo pareiga 
nepalikti mylimos moters su būsimu kūdikiu vienos ir 
ryžosi stoti prieš feodalinę visuomenę, nepaisyti jos pa¬ 
smerkimo, mesti kunigystę. Reakcijos viešpatavimo 
metais, kada Lietuvoje ir Lenkijoje buvo itin stiprina¬ 
mas klerikalizmas ir visoks misticizmas, šis jauno ku¬ 
nigo pasiryžimas buvo drąsus iššūkis prietarų sukausty¬ 
tai feodalinei visuomenei. Pats faktas objektyviai vertė 
kiekvieną galvojantį žmogų kritiškai žvilgterėti į pilną 
veidmainiškumo dvasininkų gyvenimą. O klerikališkai 


1 Toje pačioje byloje yra L. Jucevičiaus pasižadėjimas raštu 
nebesakyti jokių pamokslų, kol bus atšauktas draudimas. 



išauklėti bajorai negalėjo dovanoti Jucevičiui jo pasi¬ 
elgimo ir po mirties *. 

L. Jucevičiui teko patirti daug kartėlio, kad galėtų 
pasielgti kaip doras žmogus. Pirmiausia L. Jucevičiui 
grėsė kalėjimas (vienuolyno) už celibato sulaužymą. 
Vienintelis kelias išvengti dvasinės ir pasaulietinės val¬ 
džios persekiojimų buvo pakeisti tikybą. Įstatymai drau¬ 
dė tokiu atveju pasirinkti kitą kurią tikybą, kaip tik 
pravoslaviją. Reakcinė ano meto Lietuvos visuomenės 
dalis tą kelią smerkė tikybiniu požiūriu, o laisviau žiū- 
rintieji į religiją neigiamai vertino tokį žygį politiniu 
atžvilgiu. L, Jucevičius tatai puikiai žinojo, bet nuga¬ 
lėjo pareigos jausmas ir pasišlykštėjimas veidmainyste, 
kurios iš jo reikalavo. Jaunieji iš pradžių pabėgo į Že¬ 
maitiją, ten susituokė ir abu pakeitė tikybą (1843 m. 
vasario 11 d.). Dar šiam faktui neįvykus, jau užsidarė 
visos durys L. Jucevičiui į to meto inteligentijos ir dva¬ 
rininkų namus. Iš jo buvo tyčiojamasi 1 2 , ir retas kas jį 
suprato ir elgėsi su juo kaip su žmogumi. L. Jucevičius 
negalėjo tokioje aplinkoje gyventi. Gavęs mokytojo 
vietą Vitebsko gub. Leplio miesto bajorų mokykloje, jis 
dėstė ten istoriją, literatūrą ir geografiją. Nedaug bepa- 
dirbęs, dar šį tą aptvarkęs iš surinktos medžiagos ir iš¬ 
leidęs žymiausią savo veikalą „Lietuva”, 1846 m. jis 
mirė. 


1 Jo amžininkai dvarininkai, tikybinio fanatizmo pagauti, mokėjo 
net iš jo ligos ir mirties pasišaipyti, laikydami ją dievo bausme už 
tariamą L. Jucevičiaus nedorumą ir tikybos pakeitimą. Žr. Gabrielės 
Puzyninos (kilimo Giunter) knygą „W Wilnie i w dworach litewskich. 
Pamiętnik z lat 1815—1845", Vilnius, 1928, 341 psl. 

2 Ten pat, 341 psl. 

* * 

* * 

L. Jucevičius mirė jaunas, nesuskubęs daugelio su¬ 
manymų įvykdyti, negavęs kiek tinkamesnių sąlygų lite¬ 
ratūriškai ir moksliškai subręsti, žinioms pagilinti. Jis 
buvo jausmingas, impulsyvus žmogus, visais savo po¬ 
linkiais menininkas, o ne mokslininkas, jam trūko blai¬ 
vaus mokslinio, intelektu, o ne emocija paremto aplin¬ 
kos faktų vertinimo. Šiuos jo bruožus dar labiau ska¬ 
tino tebeviešpataujantis romantizmas. L. Jucevičius gy¬ 
veno tokioje aplinkoje, kuri jį visokeriopai slėgė ir 
slopino jo kūrybinį darbą, neskatino moksliškiau pro¬ 
tauti, tokiose sąlygose, kuriose sunku buvo išsiugdyti 
nuoseklią progresyvią pasaulėžiūrą. Kunigo profesijos 
pasirinkimas po dvejų metų medicinos studijų rodo, kad 
jaunystėje jam nebuvo iškilę abejonių religija, nespren¬ 
dė jis to klausimo ir vėliau. Tačiau, geriau pažinęs dva¬ 
sininkijos gyvenimą, jis daug ką jame ėmė vertinti 
kritiškai, sukeldamas savo ruožtu nepasitenkinimo dva¬ 
sininkų tarpe. Taigi L. Jucevičiaus pasiryžimas mesti 
kunigystę išplaukė nebe iš pirmo jo vidinio susikirtimo 
su katalikybės uždėtais varžtais. Jo literatūrinėje ir 
mokslinėje veikloje laisvesnė pažiūra į pasaulį kartais 
pasireiškia šalia klerikalinių pastraipų visai netikėtai 
(pvz., čia jis skelbia raganų bylas, demaskuojančias dva¬ 
sininkiją, čia aprašinėja Šiluvos stebuklus, čia vienur 
kelia pamaldumą, o kitur, apibūdindamas M, Olševskio 
„Bromą atvertą ing viečnastį", sako apie ten sudėtus 
šventųjų gyvenimo pavyzdžius: „...seniai reikėjo sude¬ 
ginti dėl daugybės pripaistytų nesąmonių, kurias paduo¬ 
da kaip realią tiesą" '). Ir nors autorius iš tos medžiagos 


1 LKLI R. Nr. 4373. 

nepadaro rimtesnių išvadų, bet, apskritai imant, tiek 
kunigystės pametimas ir nutraukimas ryšių su savo luo¬ 
mu bei aplinka, tiek laisvos minties blykstelėjimai tu¬ 
rėjo tam tikrą teigiamą poveikį visuomenėje. 

Nenuoseklumai išryškėja ir jo politinėse pažiūrose: 
jis buvo už lietuvių tautos nacionalinės kultūros kūrimą, 
bet tuo pat metu niekur neatsisako unijos su lenkais; 
nors jis nei pats dalyvauja kovoje prieš carizmą, nei 
kuo nors prie jos prisideda, vis dėlto savo pirmąją kny¬ 
gelę „Raštai" pats pasmerkė ir niekur daugiau nuolan¬ 
kumo carizmui nereiškė; netgi priešingai, vienur kitur 
kėlė kaip antitezę laisvą politinį lietuvių gyvenimą 
praeityje. 

XIX a. ketvirtajame-penktajame dešimtmetyje pažiū¬ 
ra į baudžiavą buvo pagrindinis, pasaulėžiūros progre¬ 
syvumą apsprendžiantis momentas. L. Jucevičius, nors 
ir domėjęsis liaudies papročiais ir kūryba, pasiliko savo 
luomo atstovas, tegul ir gana pažangus savo metui, bet 
neatstovaująs liaudies interesams. Tačiau neigiamą pa¬ 
žiūrą į baudžiavos nežmoniškumą jis yra ne kartą 
pareiškęs savo raštuose. Galima nurodyti kad ir šiuos 
jo žodžius: „Gaila tiktai, kad ta liaudis, verta pagarbos ir 
gražaus žodžio, yra šiandien taip negailestingai savo po¬ 
nų nuengta, suvarginta ir į paskutinį skurdą įstumta ." 1 
Žemaičiuose jis su pasitenkinimu pastebi „laisvųjų vals¬ 
tiečių" geresnį gyvenimą, tuo pačiu lyg ir dar kartą 
pasisakydamas prieš baudžiavinę sistemą. Į smulkiuo¬ 
sius šlėktas, kaip ir į stambesnius dvarininkus, jis žiūri 
su panieka, pašaipa, iškeldamas jų moralinį ir fizinį išsi¬ 
gimimą ir Vaizduodamas liaudies grožį. Tatai ypač išryš¬ 
kėja Šiluvos jomarke aprašytuose „kvėšų akių grapiuko" 


1 2r. šio leid. 550 psl. 

ar akalicų šlėktaičių paveiksluose. Kartais L. Jucevičius, 
aštriai ką pasakęs apie ponus, priduria, kad esą ir gerų 
ponų, bet niekur jis nėra teigiamai apibendrinęs bajo¬ 
rijos luomo visuomeninės vertės. Ir literatūroje jis iš¬ 
kelia labiausiai tuos'rašytojus, kurie kūryboje ar gyve¬ 
nime ėjo prieš valdančiąją klasę, ar buvo šios skriau¬ 
džiami,— A. Strazdą, S. Valiūną. 

Taigi L. Jucevičiaus pasaulėžiūroje, bendrai imant, 
vyravo progresyvios tendencijos. Tik tuo tegalima pa¬ 
aiškinti jo literatūrinėje, etnografinėje ir folklorinėje 
veikloje iškeltų klausimų demokratinę, aplamai imant, 
sprendimo kryptį. 

Feodalizmo sistemos krizė ir naujų, kapitalistinių, 
santykių kilimas sudarė bazę nacijoms formuotis ir iš¬ 
kėlė nacionalinių kultūrų savitumo problemą. Tuo me¬ 
tu dar nebuvo išryškėję, kas sudaro pagrindinius na¬ 
cionalinio savitumo bruožus, bet pati ekonominiu-so¬ 
cialiniu santykių raida vertė jų ieškoti liaudyje, o ne 
feodalų klasėje. XIX a. pirmoje pusėje, ėmus gausiai 
užrašinėti ir tirti liaudies gyvenimo faktus, itin daug 
dėmesio kreipta į papročius, padavimus, tikėjimus, ku¬ 
riuose ieškota nacionalinės specifikos. Sis domėjimasis 
liaudies išlaikytomis praeities liekanomis buvo būdin¬ 
gas epochos reiškinys. Tik progresyvieji protai ieškojo 
tokių bruožų, kurie rodytų liaudies žmogaus atsparumą 
priespaudai, pavergimui, jo humaniškumą ir kūrybinę 
potenciją. O reakcinė kryptis idealizavo liaudyje pa¬ 
triarchališkumą, nuolankumą, religingumą, norėdama 
įtvirtinti esamą luominę santvarką kaip nekintamą ir 
pagal tradiciją paveldėtą. 

Su nacionalinio savitumo suvokimu glaudžiai sie¬ 
josi visoje Europoje iškilusi nacionalinių kultūrų pro¬ 
blema. Dėl ypatingų Lietuvoje susiklosčiusių socialinių 


30 



ir nacionalinių santykių šis klausimas buvo čia itin 
opus. Kiekvienam, aktyviai įsijungusiam į kultūros kū¬ 
rimo darbą, reikėjo sąmoningai ar nesąmoningai spręsti, 
kuriais socialiniais pagrindais turės remtis tolesnis lie¬ 
tuvių kultūros vystymasis. Dvarininkijos ideologai ap¬ 
lamai neigė lietuvių liaudies sugebėjimą kurti savo na¬ 
cionalinę kultūrą, priskirdami tą galią aukštajam luo¬ 
mui. Tačiau net ir tokie žmonės, kurie neginčijo lietuvių 
tautos buvimo, bet socialiniu bei nacionaliniu atžvilgiu 
buvo tolimi lietuvių liaudžiai, svarstydami lietuvių kul¬ 
tūros klausimus, nepajėgė įžiūrėti tų kuriamųjų kultū¬ 
ros daigų lietuvių valstietijos masėse. Pavyzdžiu gali 
būti kad ir J. Kraševskis: rašydamas didelį veikalą apie 
Lietuvą \ kuriame surinkta labai daug žinių iš įvairių 
knygų (verčiamos ir komentuojamos L. Rėzos dainos, 
P. Ruigio ir P. G. Milkaus smulkioji tautosaka ir t. t.), 
jis tačiau nesinaudojo gyvais liaudies šaltiniais ir lie¬ 
tuvių gyvenimo arčiau nepažino. Nepaisant didelių sim¬ 
patijų lietuviams, rašytojas nepastebėjo jokio savaran¬ 
kiško kultūrinio lietuvių liaudies gyvenimo dabartyje 
ir skelbė, kad lietuvių tauta jau gyvenanti paskutinį, 
senatvės, „grįžimo į save" tarpsnį 1 2 . Kiek kitaip į tuos 
pačius dalykus pasižiūri akylesnis, gilesnis istorikas 
M. Balinskis. Savo veikale apie Lietuvą 3 , sukaupęs daug 
naujų geografinių ir istorinių žinių apie atskiras Lietu¬ 
vos vietoves, jis bando nustatyti lietuvių kalbos var- 


1 J. I. Kraszewski, Litwa. Starožytne dzieje, ustawy, język, wiara, 
obyczaje etc. (J. I. Kraševskis, Lietuva. Senoji istorija, įstatymai, 
kalba, tikyba, papročiai ir t. t.), dviem tomais, Varšuva, 1847—50. 

2 Ten pat, I t., 16 psl. 

5 M. Balinski ir T. Lipinski, Starožytna Polska pod względem 
historycznym, geograficznym, statystycznym opisana (M. Balinskis ir 
T. Lipinskis, Senovės Lenkija istoriniu, geografiniu, statistiniu po- 

tojimo ribas, iškeldamas lietuvių kultūrinio gyveni¬ 
mo reiškinius -savo gyvenamuoju metu stebėtojo, bet 
jokiu būdu ne aktyvausųų kūrėjo akimis. 

L. Jucevičius į šiuos klausimus, aplamai imant, žiūri 
iš kitokių pozicijų. Nors sąmoningai jis ir nekelia sau 
svarbiųjų epochos problemų, bet visa savo veikla jis vis 
dėlto ieško atsakymo į jas. Per visus jo raštus eina viena 
teigiama mintis, kad lietuvių liaudis yra vertybių kūrėja 
tiek praeityje, tiek dabartyje, tiek ir ateityje. Jis šią 
mintį remia kartais netiksliai, nepatikrintais argumen¬ 
tais, bet pagrindinė jo tendencija yra teisinga. 

Jis rinko liaudies dainas, pasakas, priežodžius, pa¬ 
pročius, tikėjimus ir kt. ne kaip mokslininkas, išstudi¬ 
javęs įvairius etnografijos ir folkloristikos metodus bei 
reikalavimus, o kaip poetas romantikas. Specialaus pa¬ 
siruošimo moksliniam darbui L. Jucevičius nė neturėjo. 
Pats jo istoriškumo suvokimas nebuvo pakankamai gi¬ 
lus. Studijos Dvasinėje akademijoje, o juo labiau vikaro 
darbas bažnytkaimiuose jam nesudarė sąlygų susipažinti 
su naujausiuoju mokslo žodžiu šioje srityje. Jis savo 
darbe daugiausia remiasi rašytiniais šaltiniais ir liau¬ 
dies gyvenimo stebėjimu. 

Gerai suprasdamas archyvinės medžiagos svarbumą, 
jis ieškojo jos privačiose bibliotekose, bažnytiniuose 
archyvuose ir kitose Lietuvos vietose. Ne vieną doku¬ 
mentą jis yra paskelbęs, bet tai dažniausiai labai atsi¬ 
tiktiniai dalykai, su jo paties spausdinamu darbu visai 
nesusiję arba mažai teturį bendro. Pvz., vertingos yra 
jo paskelbtos raganų deginimo bylos. Kronikomis ir ki¬ 
tais šaltiniais L. Jucevičius dažnai naudojasi iš antrų 


žiūriu aprašyta), trim tomais, Varšuva, 1846, III-as tomas, skirtas 
Lietuvai, parašytas vieno M. Balinskio. 


32 



rankų, pvz. r T. Narbuto. Kartais jis ištisai susikonspek- 
tuoja straipsnį rūpimuoju klausimu l . Apie kritinį šal¬ 
tinių vertinimą negalėjo būti nė kalbos. Imama ta žinia, 
kuri patogi norimam vaizdui susidaryti, nesuvokiamos 
šaltiniuose spragos; jokio rimto darbo, žinoma, su archy¬ 
vine medžiaga negalėjo būti. Taigi istorinių šaltinių pa¬ 
naudojimas L. Jucevičiaus raštuose itin silpnas, jis 
atsilieka nuo to meto istorikų lygio. L. Jucevičiaus 
naudojama istorinė literatūra palyginti plati, jis sten¬ 
gėsi sekti kiekvieną naujai pasirodantį veikalą rusų ir 
lenkų kalbomis, naudojosi ir viena kita vokiška knyga. 
Kritiškumo vertinant literatūrą ne daugiau kaip ir ver¬ 
tinant šaltinius. Pavyzdžiui, jau tuomet buvo nuskam¬ 
bėjęs vienas kitas kritikos balsas T. Narbuto atžvilgiu; 
L. Jucevičius, nors taip pat kiek užsimena apie tai, bet 
ir pats naudojasi juo nekritiškai. Žinoma, ano meto są¬ 
lygomis, gyvenant kaime, nedaug teturint lėšų, sunku 
buvo sekti visą pasirodančią literatūrą, juo labiau kad 
L. Jucevičiaus aktyviosios mokslinės veiklos metais dar 
daugelis vėliau pagarsėjusių veikalų tik buvo ruošiami 
spaudai (Daukanto, Valančiaus, Jaroševičiaus, Balins- 
kio, Kraševskio veikalai). Nemaža tuo metu rašytų isto¬ 
rinių veikalų taip ir liko rankraščiuose: D. Poškos, 
S. Stanevičiaus, A. Kašarausko, J. Čiuldos, to paties 
S. Daukanto ir kt. Dalis jų tik šiandien paskelbta ar 
skelbiama, dalis guli archyvuose. Visų jų L. Jucevičius 
nei negalėjo būti skaitęs ar žinoti, nors, pvz., M. Valan- 


1 Taip L. Jucevičius yra pasielgęs su visu ,,Lietuvos” skyriumi 
„Kai kurie senovės papročiai, apeigos ir kt. pagal kronikininkus... ,, f 
kuris ištisai parašytas, pasinaudojus I. Boričevskio straipsniu 
«CBefleHHfl o zipeBHHX JiHTOBuax» („Žinios apie senovės lietuvius"), 
«>KypHaji iviHHHcrepcTBa Hapo^Horo npocBemeHHsi* XIII dalis, 1844, 
53 psl. 

čiaus „Žemaičių vyskupystę" jam buvo tekę matyti ir 
ja naudotis, dar jai esant rankraštyje. 

Be rašytinių šaltinių, kurie L. Jucevičiaus naudojami 
nekritiškai, pagrindinis jo faktų aruodas — liaudis. Kad 
šios rūšies medžiaga visais atžvilgiais būtų mokslui 
vertinga, reikėjo daug patirties, žinojimo. Be to, tuo 
metu pačios folkloristikos metodai dar toli gražu ne¬ 
buvo nusistovėję ir išryškėję. Priešingai, negu Rėza, 
Daukantas ir Stanevičius, L. Jucevičius, rašydamas apie 
lietuvių papročius, folklorą, medžiagą ėmė ne vien tik 
iš liaudies, bet ir iš lietuvių kalbą tebevartojančios 
smulkiosios bajorijos, nors šaltinių ir nenurodo. Pats 
santykis su liaudimi jo irgi kitoks kaip aukščiau mi¬ 
nėtų rašytojų. Jausdamas didelę meilę jai, keldamas jos 
moralinį grožį, turtingą kūrybą, jis vis dėlto į ją žiūri 
tam tikru atžvilgiu iš ‘viršaus. 

Tiek etnografinius, tiek tautosakos duomenis skelb¬ 
damas, L. Jucevičius neduoda jokios metrikos, dažniau¬ 
siai nenurodo šaltinio. Jis naudojosi S. Stanevičiaus, 
E. Stanevičiaus ir L. Rėzos rinkiniais, bet cituoja juos 
ne visada tiksliai (pvz., S. Stanevičiaus dainas). Be to, 
L. Jucevičius sakosi rinkęs tautosaką iš žmonių lūpų. 
Bet iš kurio krašto jis užrašinėjo ir kada — niekur nėra 
pažymėta. Dalį dainų, be abejo, L. Jucevičius yra ėmęs 
iš jam žinomų autorių kūrybos, pvz., Valiūno „Birutę"; 
kitos gali būti šiandien mums nežinomų poetų sukurtos. 
Jis neskyrė, kaip ir visi jo amžininkai, tų primityvaus 
žmogaus vaizdinių, kurie yra susidarę vietos sąlygomis 
ir išlikę nuo senų laikų, nuo tų, kurie atėję kartu su 
krikščionybe ir su jos skelbėjų iš svetur atsineštais 
prietarais ir tikėjimais (pvz., raganų teismai ir kt.). Ne¬ 
bando rašytojas pažiūrėti į tautosakoje sutinkamus per¬ 
sonažus kaip į meninę liaudies kūrybą, nors pats dažnai, 

nesutvardęs vaizduotės, vieną kitą faktą taip meniniu 
atžvilgiu apdoroja, kad nebegalima jo laikyti gryna, 
autentiška liaudies kūryba (atrodo, kad taip yra atsitikę 
su „Jūratės ir Kastyčio” legenda). 

Be to, L. Jucevičiaus etnografiniuose darbuose griež¬ 
tai neskiriamos etninės grupės. Jis kartais iš kurio nors 
šaltinio paima reikiamą faktą, užrašytą kitoje, ne lie¬ 
tuvių, etninėje grupėje, ir priskiria jį lietuvių liaudžiai, 
neįrodęs, kad šis paprotys yra bendras ar kad jis atke¬ 
liavęs iš kurios nors tautos. Taip jis yra elgęsis, cituo¬ 
damas poeto J. Čečoto, baltarusių tautosakos rinkėjo, 
išleistas dainas, tapatindamas jas su lietuvių liaudies 
kūryba. L. Jucevičius mėgsta kalbėti aplamai, nenuro¬ 
dydamas, ką jis pats yra stebėjęs, o ką užrašęs iš kitų 
pasakojimo ar kurios knygos. Visa tai yra daugiau me¬ 
todinio pobūdžio trūkumai. Panašiai elgėsi daugelis to 
meto poetų — tautosakos skelbėjų, dėdami į savo rinki¬ 
nius tariamai lietuvių, baltarusių ar ukrainiečių tauto¬ 
sakos vertimus ar sekimus (pvz., iš pradžių taip darė ir 
J. Čečotas), o iš tikrųjų visa tai buvo labai tolima nuo 
autentiškų liaudies kūrybos faktų. 

Prie L. Jucevičiaus metodinių trūkumų reikia pri¬ 
skirti rinkėjo neišsiaiškintą klausimą, kuriuo laipsniu 
ir būdu jam leidžiama ką pakeisti etnografiniuose ar 
folkloriniuose užrašymuose ir kiek ir kaip jis gali iš 
dabarties rekonstruoti praeities reiškinius. Šiais atve¬ 
jais ne kartą L. Jucevičiaus poetinė fantazija nusikals¬ 
davo mokslui. Anuo metu šie mūsų autoriaus trūkumai 
buvo ne vienam jam būdingi, juo labiau kad folkloro, 
o ypač etnografijos srityje Lietuvoje dar buvo plėšiami 
pirmieji dirvonai. Visų šių minėtų trūkumų daugiau ar 
mažiau išvengdavo tik aštraus proto ir didelės erudici¬ 
jos mokslininkai. 

Pagrindinė problema, kuri rūpėjo L. Jucevičiui ir 
kone visiems romantikams, buvo savo tautos mitologija. 
Jos atkūrimas turėjo įrodyti, jų manymu, kiekvienai 
tautai jos kultūros senumą, nepriklausomumą nuo krikš¬ 
čionybės, iš viso istorinių tradicijų turėjimą. T. Narbu¬ 
tas jau buvo paskelbęs didingą senovės lietuvių religinę 
sistemą, fantastiškai painiodamas antikinės religijos ele¬ 
mentus su kai kuriomis kronikų žiniomis apie lietuvių 
tikybą. Jaunoji karta buvo atsargesnė: atsivėrus etno¬ 
grafiniams ir folkloriniams šaltiniams, tenkintasi dau¬ 
giau vadinamąja žemąja mitologija, nebeieškant religi¬ 
nės sistemos. L. Jucevičius „Lietuvoje" taip pat aiškiai 
atsisako religinės visumos, o duoda nuotrupomis atski¬ 
rus faktus, tik juos grupuodamas. Vis dėlto jį dar smar¬ 
kiai veikia T. Narbutas, ir ten, kur jis nori liaudyje 
surasti žinių apie išlikusius lietuvių dievus, nemaža 
pripainioja arba kartoja tą patį Narbutą. Pvz., jo straips¬ 
neliai apie deives Laimą, „Medžioimą” yra paimti iš Nar¬ 
buto, o paties L. Jucevičiaus duomenimis iš liaudies ne¬ 
patvirtinti. Kiti jo duodami mitologiniai vardai, kaip 
čeltyčios, dievas Išmintas, Dzivsvits, niekur daugiau 
nėra paliudyti, o paties Jucevičiaus argumentas — jo 
pateiktos liaudies dainos, kur tie vardai minimi,— savo 
struktūra, stiliumi ir vaizdais nėra autentiška lietuvių 
tautosakos medžiaga. Pagaliau daug dievų ir deivių 
vardų, kuriuos autorius pateikia kaip savo laikų lietuvių 
liaudies tikėjimų gyvą faktą, kelia abejonių savo kal¬ 
bine puse. Iš Narbuto perkelti Išskalbtoja, Audėtoja, 
Išmintas, lygiai kaip paties rašytojo minimas Dzivsvits, 
nebuvo lietuvių liaudies vartojami žodžiai — jų morfo¬ 
loginės lytys neįtikimos. Kalbinis dievų vardų klaidin¬ 
gumas, nurodomų folklorinių šaltinių nepatikimumas 

kelia didelių abejonių L. Jucevičiaus skelbiamu lietu¬ 
višku Olimpu. 

Ten r kur L. Jucevičius, atitrūkęs nuo religinės siste¬ 
mos hipotezės, pateikia, kaip jis mano, tik mitologinius 
elementus jo meto lietuvių folklore, ten randame tikrų, 
tautosakine tradicija paremtų faktų: kaukus, laumes, 
undines, karaliūnę, daugybę sakmių apie pasivertimus 
ir kt. Lygiai vertingi yra jo atlikti papročių, prietarų, 
liaudies medicinos užrašymai, paliudyti daug kartų ir 
vėliau įvairiose Lietuvos vietose. Čia mūsų etnografas 
fiksuoja XIX a. pirmosios pusės lietuvių liaudies gyve¬ 
nimo bruožus, duodamas plačiausią vaizdą iš visų tuo 
metu paskelbtų etnografijos darbų apie Lietuvą. Ne 
visos sritys reikiamai išsamiai ir tiksliai aprašytos, kai 
kur autorius turėjo dėl baudžiavinės epochos sąlygų 
kalbėti puse burnos, remdamasis senomis kronikomis, 
o ne gyvu tikrovės stebėjimu, kurio negalėjo šiuo at¬ 
žvilgiu Jucevičiui trūkti. Taip jis daro „Lietuvos" sky¬ 
relyje „Dvarininkų elgesys su valdiniais" (žr. šio leid. 
334 psl.), kur apie ponų žiaurumą ir išnaudojimą kalba 
A. Gvagninio kronikos lūpomis. Įdomu, kad lygiai tą 
pačią vietą cituoja ir S. Daukantas, rašydamas „Būdą". 
Ten, kur L. Jucevičius duoda socialinio diferenciavimosi 
vaizdus daugiau psichologiniu pagrindu, turime klasiki¬ 
nius XIX a. vidurio Lietuvos etnografinius paveikslus. 
Tai neužmirštamas Šiluvos jomarko aprašymas. Ne ma¬ 
žiau reikšmingi yra žemaičio valstiečio gyvenimo vaiz¬ 
dai („Žemaičių žemės prisiminimai"). Į juos rašytojas 
sudėjo savo svajonę matyti visus valstiečius laisvus, 
be baudžiavinės priespaudos ir išnaudojimo. Romantiš¬ 
kai suvokdamas idealą, tyrinėtojas nematė, kad tariamai 
laisvas jo aprašomos epochos valstietis dar labai pri- 

klauso nuo feodalo. Tos priklausomybės jis niekur ne¬ 
atskleidė. 

„Lietuvoje" ir „Žemaičių žemės prisiminimuose" 
L. Jucevičiaus paskelbta etnografinė medžiaga, be Prūsų 
lietuvių etnografijos aprašymų (Pretorijaus ir kt.), buvo 
viena iš pirmųjų ir gausiųjų, nors tuo pat metu ta 
pačia kryptimi dirbo ir daugiau tyrinėtojų (S. Daukan¬ 
tas, A. Kašarauskas, o Prūsų lietuvių tarpe etnografinę 
medžiagą rinko E. Gizevijus, labai artimas savo nusi¬ 
teikimu Jucevičiui ir toks pat romantikas). 

Tiek mitologijos, tiek ir etnografijos aprašų sistemos 
L. Jucevičius nesudarė, teisingai išskirdamas tik dva¬ 
sinės ir materialinės kultūros sritis. Tai teigiamas jo 
bruožas, rodantis vis dėlto jį turėjus tam tikrą realią 
savo pajėgumo nuovoką esamomis šių mokslo sričių 
sąlygomis Lietuvoje. 

Tiems laikams dar tebebuvo naujas dalykas pasinau¬ 
doti liaudies gyvenimo istorijai pažinti archeologiniais 
duomenimis, kurių L. Jucevičius buvo prisirankiojęs, 
aiškindamas lietuvių mitologijos elementus (pvz., milži¬ 
nų atsiradimą). Žinoma, sunku tikėtis, kad archeologija 
būtų davusi naudos L. Jucevičiui: jis kasinėjo mėgėjiš¬ 
kai, nežinodamas jokio metodo, jokių dėsnių, nematyda¬ 
mas reikalo susipažinti su geologija ir kitais pagalbi¬ 
niais mokslais. Nekalbant apie tą žalą, kurią turėjo pa¬ 
daryti toks netvarkingas piliakalnių ar pilkapių perka¬ 
simas, iškeltinas tik jo mokslinių interesų platumas ir 
noras dirbti pagal naujuosius metodus. 

Folkloro srityje L. Jucevičiaus buvo itin plačiai užsi¬ 
mota: jis buvo sudaręs, kaip pats sakosi, du dainų rin¬ 
kinius, kurių pasirodė tik vienas „Lietuvių dainos" 
(1844), buvo paruošęs (žr. laiškus J. Kraševskiui) pasa- 
kų-padavimų rinkinį ir išspausdino „Lietuvių liaudies 

priežodžių” (1840) knygelę. Romantiškas noras rasti ko 
retesnių, ko nepaprastesnių siužetų, ypač susijusių su 
istorija, jo paties poetiniai polinkiai — visa tai veikė 
entuziastingą tautosakos skelbėją taip, kad jis literatū¬ 
rinės kūrybos neskyrė nuo tautosakos. Tad, pateikdamas 
tekstą, L. Jucevičius leisdavo sau romantikų pavyzdžiu 
šį tą pakeisti, savaip perpasakoti. Taip yra su lietuviš¬ 
kais tekstais, kuriuos jis pateikė „Lietuvoje" (mitologi¬ 
nės vietos), o ypač tatai žymu jo lietuvių dainų verti¬ 
muose į lenkų kalbą. Ano meto vertimo papročiais besi¬ 
vaduodamas, bemaž suplakęs vertimo ir sekimo sąvokas, 
jis leidžiasi į laisvą siužeto atpasakojimą, mažai tepaisy- 
damas stiliaus ir detalių sudaromo kolorito. Todėl jo 
pateiktų dainų vertimo autentiškumas kelia abejonių, ir 
kai kurie įdomūs dainų tipai, pvz., „Giltinių rauda”, nors 
jis nurodo turįs savo rinkiniuose net 13 tos rūšies raudų 
(žr. šio leid. 281 psl.), vis dėlto negali būti nagrinėjami, 
remiantis L. Jucevičiaus pateiktu retu tekstu. Iš viso 
romantiškas noras visur matyti istorines liekanas ver¬ 
čia mus suabejoti vadinamais lokaliniais bruožais dai¬ 
nose ir jose minimais istoriniais vardais: Ventos mil¬ 
žinkapiu, Jūros upės undinėmis, Kęstučiu ir kt. L. Ju¬ 
cevičiui, atrodo, ne tiek rūpi suvokti tipiškuosius lietu¬ 
vių liaudies kūrybos bruožus, kiek užregistruoti ypatin¬ 
guosius atvejus. Todėl ir jo apibūdinimai dažnai netiks¬ 
lūs. Sakysim, jis tvirtina, kad lietuvių liaudis nuolatos 
mininti Kęstutį, reiškianti savo poezijoje pamaldumą, 
nors iš tikrųjų tatai yra visai netipiškas lietuvių folklo¬ 
rui bruožas. 

Nemaža dalis Jucevičiaus išspausdintų dainų iš viso 
kelia mintį, ar nebus tai jo paties ar kitų poetų kūryba. 
Jis, net ir žinodamas „Birutės” autorių (Valiūną), jo ne¬ 
nurodo, taip pat „Lietuvoje” deda Pabrėžos dainą „Esu 

sau žmogelis", neminėdamas autoriaus. Vadinasi, aiški ų 
ribų tarp liaudies dainos ir individualinėskūrybos eTĮe ^ 
raščių jis neranda. 

^ Visai nieko aiškaus nėra išlikę apie L. Jucevičiaus 
pasakų-padavimų rinkinį. Iš to, kas sudėta jo „Žemai¬ 
čių žemės prisiminimuose" ir „Lietuvoje", aiškėja, kad 
jį labiausiai domino sakmės, padavimai, kuriuose atsi¬ 
spindi mitinio mąstymo bruožai ar kurios kitos seno¬ 
vės liekanos. Didelė dalis siužetų bei motyvų ir šian¬ 
dien sutinkami tautosakos užrašymuose, bet yra ir to¬ 
kių, kurie daugiau niekieno nepaliudyti. Čia priskirti¬ 
nas „Jūratės ir Kastyčio" padavimas, iš L. Jucevičiaus 
plačiai pasklidęs per Maironį. Jo autentiškumo klausi¬ 
mas šiandien sunkiai beišsprendžiamas, bet kai kurių 
šio padavimo siužeto elementų randame ir L. Rėzos ba¬ 
ladėje „Dainuojanti jūros mergelė", kuri vilioja Nidos 
žvejus 1 . Tai liudytų, kad Lietuvos ar Latvijos pajūrio 
rajonuose galėjo tikrai būti gyvų panašių liaudies kūry¬ 
bos motyvų. Neabejotina, kad prie mus pasiekusios šio 
siužeto formos, kuri duodama „Žemaičių žemės prisimi¬ 
nimuose", yra prisidėjusi kūrybiška Jucevičiaus plunks¬ 
na. Romantiškas, baladiškas šio padavimo pobūdis ati¬ 
tiko L. Jucevičiaus gyvenamojo laiko nuotaikas, jį rei¬ 
kėtų laikyti vienu iš būdingųjų tos epochos mūsų litera¬ 
tūros kūrinių, paremtų tautosaka. 

Lietuvių pasakojamosios tautosakos tuo metu nebuvo 
paskelbta nė vieno rinkinio, jos randame tik išbarstytos 
įvairiuose leidiniuose. S. Daukantas buvo pradėjęs or¬ 
ganizuoti pasakų rinkimo darbą, bet rinkinio išleisti jam 


1 „Die singende Meeresjungfrau”. L. Rhesa, Prutena oder preussi- 
sche Volkslieder (L. Rėza, Prutena, arba prūsų liaudies dainos), Ka¬ 
raliaučius, 1809, 74—75 psl. 

nepavyko. Taigi L. Jucevičius pirmasis XIX a. paskelbė 
gana gausų pluoštą sakmių, padavimų ir stebuklinių 
pasakų. 

Įdomiausias vis dėlto L. Jucevičiaus darbas tautosa¬ 
kos srityje — tai jo priežodžių rinkinėlis. Racionalizmo 
viešpatavimo metu šis žanras buvo vienintelis tautosa¬ 
kos žanras, kuris atitiko epochos reikalavimus, todėl 
ligi XIX a. juo daugiausia domėtasi. 

Romantizmas žiūrėjo į priežodžius-patarles kaip 
į tautos išminties ir filosofijos apraišką, iš jų buvo ban¬ 
doma sudaryti tautos pažiūrų sistemą. Panašiai matome 
S. Daukantą naudojant smulkiąją tautosaką „Būde". Šita 
kryptimi dirbo čekų folkloristas Čelakovskis K Lenkuose 
tuo metu gana plačiai buvo žinomas, bet moksliniu 
tikslumu nepasižymėjęs, folkloristas K. Vuicickis, išlei¬ 
dęs 3 tomų lenkų priežodžių veikalą, kuriame smulkioji 
tautosaka taip sugrupuota, kad pro skaitytojo akis pra¬ 
eitų svarbiausi žmogaus gyvenimo tarpsniai ir išryškėtų 
ta aplinka, kurioje galėjo susidaryti ši tautosaka. Tik, 
deja, ši tautosaka nebuvo aiškiai susieta nei su vieta, nei 
su laiku, nei su socialine aplinka. 

L. Jucevičius, leisdamas mažutį (44-ių) lietuvių liau¬ 
dies priežodžių pluoštelį, negalėjo pateikti liaudies pa¬ 
žiūrų sistemos, nors įžangoje jis pastebi, kad toks turėtų 
būti tyrimo tikslas. Jo rinkinyje liečiamos labai įvai¬ 
rios gyvenimo sritys, jų tarpe ir L. Jucevičiui rūpimos 
mitologijos liekanos (apie žalčius, apie saulę). Jo surink¬ 
tieji priežodžiai, be keletos atsitiktinių, atskleidžia bū¬ 
dingą liaudies požiūrį į gyvenimą. Aštriomis satyrinė- 


1 „Tygodnik Petersburski", 1835 m., Nr. 85, 496 psl. pažymėta, 
kad Čelakovskis „dirba slavų liaudies filosofijos klausimu, remda¬ 
masis priežodžiais-patarlėmis". 

mis spalvomis nutapytas pono Hurčino paveikslas, pa¬ 
imtas iš buitinių lietuvių pasakų, ne tik leidžia pajusti 
baudžiavos pasmerkimą,, bet drauge ir liaudies jėgą. 
Žmogus iš liaudies yra pranašesnis savo protu už 
bajorą („Pasipūtęs kaip pelėda" priežodžio interpreta¬ 
vimas). Žinant L. Jucevičiaus norą per smulkiąją tauto¬ 
saką įsiskverbti į liaudies filosofiją, šitoks aštrių socia¬ 
linių spalvai sukoncentravimas, antiklerikalinio momen¬ 
to paryškinimas („Plep kaip Varnių davatka") rodo, kad 
folkloristas, atidžiai įsiklausydamas į liaudies balsą, 
pradeda užčiuopti tikruosius liaudiškumo bruožus. 

Lietuvių patarlių ir priežodžių rinkinių ir leidimų 
ligi L. Jucevičiaus yra buvę platesnių ir įvairesnių ', bet 
šis leidinys išskirtinas dėl savo pateikimo metodo. 
L. Jucevičius duoda gyvenimo atvejus, kada kuris prie¬ 
žodis vartojamas, atskleidžia jų turinį ir vienur kitur 
atseka jų susidarymo, kilmės atvejus. Jis plačiai įjun¬ 
gia etnografinius duomenis. Pažymėtinas ir tas faktas, 
kad ši tautosakos rūšis pateikiama originaliai, lietuvių 
kalba. Visa tai leidžia šį priežodžių rinkinėlį išskirti iš 
kitų L. Jucevičiaus tautosakos darbų. 

L. Jucevičiaus veikaluose ne tik matyti autoriaus 
protavimas, vertinant reiškinius, bet ir emocinis reaga¬ 
vimas į juos, leidžiant jausmams lietis be jokio jų tvar- 
dymo. Romantikai dažnai mėgavosi tokiu savo emocin¬ 
gumu. L. Jucevičius-menininkas savo teorinėmis pažiū¬ 
romis buvo įsitikinęs romantikas, tačiau jis gyveno jau 
romantizmo saulėlydžio metu, ir jo poetinė kūryba turi 
būdingų romantikams epigonams bruožų. Ji jausminga, 
bet nepakylanti ligi didelio emocinio polėkio, kiek sen- 


1 2r. Smulkioji lietuvių tautosaka XVII—XVIII amžiuje, pa¬ 
ruošė Jurgis Lebedys, Vilnius, 1956. 

timentali, be raiškesnio individualaus veido, Jos vaizdai 
atitrūkę nuo betarpiško ryšio su gyvenimu, net lietuviš¬ 
kai tematikai L. Jucevičiaus lenkų kalba rašytuose eilė¬ 
raščiuose skirta maža dėmesio. Ar L. Jucevičius yra ką 
kūręs lietuvių kalba, sunku mums spręsti; be vertimų, 
jis nieko nėra palikęs. Tačiau žinant, kaip intensyvios 
savo literatūrinės veiklos metais jis rūpinosi pateikti 
lietuviui skaitytojui stambių lenkų romantikų veikalų 
vertimų, kaip jis pats žavėjosi Strazdu, Valiūnu, Stane¬ 
vičiumi ir kt., pagaliau atsimenant, kad dainų rinkinyje 
,,Lietuvių dainos" pirmosios eilutės duotos lietuviškai 
ir prie netautosakinių eilėraščių,— galima spėti, kad jis 
galėjo ne tik versti, bet- ir rašyti poeziją lietuvių kalba. 

Prozos lietuvių kalba L. Jucevičius nėra palikęs nė 
vieno dalykėlio, viskas rašyta lenkiškai. Grožinės pro¬ 
zos yra gausiai įsipynusios jo darbuose. Daugiausia jos 
„Žemaičių žemės prisiminimuose". Šis kūrinys yra pu¬ 
siau mokslinė, pusiau meninė kelionės apybraiža. Pokal¬ 
bio stilius, raiškus realistiško potėpio Žemaičių žemės 
buities vaizdas, romantiškas Baltijos paveikslas — visa 
tai leidžia skirti šią knygą meninio santykio su pasauliu 
sričiai. Atskiros vietos „Lietuvoje" taip pat yra artimos 
grožinei kūrybai, o „Lietuvių liaudies priežodžiuose" 
randame ne vieną žanrinį vaizdelį, iš kurių išsiskiria 
Varnių davatkos tipo portretas. L. Jucevičiaus stilius 
dažniausiai emocingas: vienur jis egzaltuotas — roman¬ 
tiškas, kitur sublizga humoras ar net sarkazmas, trečiur 
jis sentimentaliai lyriškas ir tik retkarčiais dokumen¬ 
tiškai konkretus ir tikslus. 

Nesijausdamas pakankamai stiprus atsidėti tik groži¬ 
nei kūrybai,—o ją, matyt, jis ypač mėgo,— L. Jucevi¬ 
čius, kaip jau esame matę, daug verčia. Į lenkų kalbą 
jis vertė rusų literatūros kūrinius; pažymėtinas jo do- 

mėjimasis A. Puškinu, kurio vertimų jis yra davęs ir 
proza, ir eilėmis. Iš lietuvių kalbos L. Jucevičius vertė 
liaudies dainas ir individualiąją autorių kūrybą (Valiū¬ 
no). Jo vertimų kokybė'nėra aukšta, ano meto sąlygo¬ 
mis jie gali būti vertinami tik todėl, kad supažindino 
lenkų kalba skaitančią Lietuvos visuomenę su rusų ir 
lietuvių literatūros kūriniais, tuo būdu prisidėdami prie 
kultūrinių ryšių stiprėjimo tarp šių trijų tautų. 

L. Jucevičius yra vienas iš nedaugelio pirmųjų pa¬ 
saulietinio turinio poezijos vertėjų į lietuvių kalbą. Sia¬ 
me bare jo užmojų būta nemažų: jis pradėjo nuo lenkų 
romantikų kūrinių: A. Mickevičiaus baladžių, E. Odyn- 
co, B. Zaleskio eilėraščių, toliau ėmėsi poemų: A. Mic¬ 
kevičiaus „Konrado Valenrodo", J. Kraševskio „Vito- 
lio raudos". L. Jucevičius laiškuose J. Kraševskiui sa¬ 
kėsi tuos vertimus pabaigęs ir ieškojęs būdų paskelbti. 
Deja, periodinėje spaudoje jis negavo vietos lietuvių 
kalba parašytiems dalykams spausdinti; o knygoms iš¬ 
leisti reikėjo daug lėšų, kurių Jucevičius neturėjo, ir 
tie vertimai, jei jie tikrai buvo baigti, šiandien yra dingę, 

Kaip vertėjui pavyko susidoroti su sunkiu (ypač 
A. Mickevičiaus) veikalų tekstu, nežinome. Turime tik 
pirmuosius L. Jucevičiaus vertimo darbus, išleistus dar 
jam bestudijuojant. Šiais pirmaisiais jo vertimais nega¬ 
lime pasidžiaugti. Jiems būdinga daugelio ano meto 
poezijos vertėjų yda: nesugebėjimas atitrūkti nuo origi¬ 
nalo kalbos struktūros; todėl dažnas poetas žymiai blo¬ 
giau verčia, negu pats originaliai kuria (pvz., V. Ažu¬ 
kalnis). Ir L. Jucevičius verčia kone pažodžiui, aklai 
laikydamasis teksto ir originalo sakinio sandaros bei 
morfologinių lyčių. Sis nesugebėjimas jausti lenkų ir 
lietuvių kalbos struktūros skirtybes trukdė vertėjui 
įmanomai atlikti darbą. Jis per maža pažįsta lietuvių 

liaudies žodyno lobius, todėl, pritrūkęs žodžio, arba jį 
kalasi ne pagal lietuvių kalbos dėsnius (pvz., „najkaj"— 
griuvėsiai, „tolingaj”—toli „karkmokituju"—kartu be¬ 
simokančiųjų, mokyklos draugų), arba vartoja tokius 
žodžius, kurie netinka savo prasme ar daryba (,,žwie- 
ristes"— žvėries, žvėrienos, „prakiajktima"— prakeiki¬ 
mo, „lojas"—lojimas ir t. t.). Polonizmų L. Jucevičius 
nori išvengti, bet ne visada jam tatai pavyksta. Įdomu 
pastebėti, kad lenkiškoje rašytojo kalboje pasitaiko — 
tiesa, retai — ir lituanizmų, kurių nepajėgė išdildyti ke¬ 
liolikos metų mokslas mokykloje ir nuolatinis lenkų 
kalbos vartojimas gyvenime. Pvz., datas laiškuose jis 
rašo pagal lietuvių kalbos sakinio struktūrą (metai, mė¬ 
nuo, diena). Tačiau gyvo lietuvių kalbos jausmo jis ne¬ 
turėjo, Namuose kalbėta lenkiškai, todėl tvirti kalbos 
pagrindai jam nesusiformavo, nors jis ir gėrisi tais 
mūsų rašytojais (K. Sirvydu, M. Daukša, K. Donelaičiu, 
S. Stanevičium), kurių kalbos kultūra buvo aukšta. Rei¬ 
kia manyti, kad ir paties L. Jucevičiaus lietuvių kalbos 
pažinimas turėjo didėti ir, gal būt, vertimų kalbinė 
kokybė gerėti. Kad ir nepasiekę lietuvio skaitytojo, šie 
didžiųjų poemų vertimai ar bent užsimojimas jas versti 
rodo bendrą 1831—1861 m. periodo lietuvių literatūros 
liečiamų klausimų platėjimą ir pastangas supažindinti 
visuomenę su įvairių tautų ir įvairios tematikos kūryba 
(prisiminkime L. Ivinskio vertimus iš Miltono ir Jungo, 
K. Nezabitauskio — iš Lamene, J. Želvavičiaus — iš 
Krylovo ir kt.). 

Vis dėlto L. Jucevičiaus vertimus tegalima pažymėti 
kaip tam tikrą istorinį faktą be jokios išliekamosios 
vertės. 

Žymiai reikšmingesni L. Jucevičiaus darbai yra lite¬ 
ratūros kritikos ir istorijos srityje. Tam jis turėjo neabe- 


45 



jotinai daugiau gabumų kaip poetinei kūrybai. Kai kurie 
jo darbai prasišauna 'iš kitų panašių ano meto straips¬ 
nių. Jis yra rašęs recenzijų, kritinių etiudų apie ano 
meto lenkų rašytojus ', literatūrinių biografinių lietuvių 
rašytojų portretų ir bandęs duoti sintetinę lietuvių lite¬ 
ratūros raidos apžvalgą, be to, buvo svajojęs parašyti 
lietuvių literatūros istoriją (žr, jo laišką S. Giedraičiui). 

XIX a. pirmojoje pusėje kylant ir platėjant lietuvių 
kultūriniam gyvenimui, kilo gyvas reikalas apžvelgti 
lietuvių raštijos nueitą kelią. Prūsijoje pirmąsias studi¬ 
jas iš lietuvių raštų istorijos parašė G. Ostermejeris, 
vėliau L. Rėza, Lietuvoje pirmąją lietuviškos knygos 
bibliografiją pateikė Kaj. Nezabitauskis (1824 m.). Šios 
rūšies medžiagą rinko ir lituanistikos žinovai: D. Poška, 
S. Stanevičius, S. Daukantas, L. Ivinskis ir kt. Tačiau iš 
visų išskirtinas Jurgis Plioteris, kurio lietuvių kalba pa¬ 
rašyta studija apie Chilinskio bibliją ir plati medžiaga 
lietuvių literatūros istorijai (apie J. Plioterio veiklą 
žr. šio leid. paaiškinimus) rodo, kaip buvo pribrendęs 
lietuvių literatūros istorijos rašymo klausimas. L, Juce¬ 
vičius, matyti, anksti pradėjo domėtis lietuviškos kny¬ 
gos istorija, nes jau 1836 m. prie savo leidinio „Ištrau¬ 
kos iš naujųjų lenkų poetų" paskelbė platoką straipsnį 
apie lietuvių literatūrą ir kalbą (tas pats str. pakartotas 
„Lietuvoje" 1846 m.), o didžiausias ir plačiausias jo 
veikalas „VViadomošci biograficzne i literackie o uczo- 


1 „Kilka slow do p. Kraszewskiego z powodu jego powiešci o 
Bladej dziewczynie z pod Ostrej Bramy" („Keletas žodžių p. Krašev¬ 
skiui ryšium su jo apysaka apie Išblyškusią merginą nuo Aušros 
Vartų"), ,,Pišmiennictwo Krajowe", 1841, Nr. 128, „Jozef Szemesz” 
(„Juozapas Šemešas"), „Biruta", 1838. „Judel Klaczko Izraelita 
trzynastoletni poetą” („Izraelitas Judelis Klačko — trylikos metų poe¬ 
tas"), „Tygodnik Petersburski", 1839, Nr. ?6. 

nych Žmudzinach" („Biografinės ir literatūrinės žinios 
apie mokytus žemaičius") buvo parašytas 1841 m. 

Pirmajam darbui rašytojas palyginti buvo nedaug 
medžiagos prisilasęs, jis nė nesiekė duoti pilnos siste¬ 
minės lietuvių literatūros apžvalgos. Jam tik rūpėjo įro¬ 
dyti, kad lietuviai turi savo grožinę literatūrą, kuri auga 
ir tobulėja. Be to, iš darbo išryškėjo du nauji bruožai, 
palyginus su panašiais lietuvių literatūrą apžvelgiančiais 
ano meto straipsniais: L. Jucevičius aiškiai skiria lite¬ 
ratūros istorijos ir bibliografijos sritis, o taip pat pasau¬ 
lietinės grožinės literatūros ir aplamai raštijos sąvokas. 
Tai pirmoji literatūros, o ne aplamai raštijos apžvalga, 
kurioje didžiausias dėmesys skiriamas naujausiems jo 
meto literatūros faktams. Tartum atsakydamas vokiečių 
mokslininkams ir lenkų poetams (J. Kraševskiui, A. Mic¬ 
kevičiui jaunystėje ir kt.), kurie sakė, jog Lietuva visa 
esanti praeityje, L. Jucevičius teigia, kad lietuvių tauta 
ir kalba tebėra gyvos, kad yra literatų, kaip Donelaitis, 
Stanevičius, Valiūnas ir kt., kurių nesigėdytų ir kitos 
tautos, vadinamos kultūringosiomis. Todėl rašytojų ir 
mokslininkų pareiga rašyti gimtąja kalba. Sis noras pa¬ 
kelti skaitytojo nacionalinę savigarbą, savosios litera¬ 
tūros meninio brandumo argumentas, šalia Rėzos straips¬ 
nio apie Donelaitį, buvo naujas dalykas mūsų to meto 
literatūrinės kritikos ir mokslo srityje. Surinkęs daugiau 
žinių apie savo laiko rašytojus, L. Jucevičius davė ge¬ 
riausius savo šios srities darbus — literatūrinius portre¬ 
tus apie S. Valiūną ir A. Strazdą. Juose jis pateikė ir 
šiandien vertingų biografinių duomenų, o rašė juos tikra 
menininko plunksna. Neprilygdamas L. Rėzos literatūri¬ 
nei erudicijai, Liudvikas iš Pakėvio gerai jaučia litera¬ 
tūrą ir taip pat, kaip ir Rėza, pabrėžia lietuvių litera¬ 
tūroje demokratiškumo bei liaudiškumo požymius. Nau- 

ja tam tikru atžvilgiu ^buvo L. Jucevičiaus mintis mūsų 
literatūrinės kritikos ir mokslo užuomazgoje apie litera¬ 
tūrinių srovių reiškinius lietuvių literatūroje. S. Valiūno 
portrete L. Jucevičius, minėdamas dingusią rašytojo 
poemą „Sobieskiadą", apie kurią žinių teturim tik iš šios 
biografijos, pastebi, kad ji buvusi parašyta naujoviškai, 
atseit, romantiškai. 

L. Jucevičiaus veikalas ,,Biografinės ir literatūrinės 
žinios ir t. t." negali būti priskirtas vien literatūros 
istoriografijai: ten šalia žinių apie rašytojus ir nusipel¬ 
niusius švietimui asmenis randame daug duomenų apie 
įvairius reikšmingus, o kartais ir visai nieku nepasižy¬ 
mėjusius žmones, ypač L. Jucevičiaus amžininkus, kurie 
sudaro žymią visų biografijų dalį. 5 į darbą galėtume 
veikiau priskirti bendresnei kultūros istorijos sričiai. 
Apie bendrą jo vertę sunku spręsti, neturint originalo 
ir tenkinantis tik paties L. Jucevičiaus spausdintomis 
dalimis (4 biografijos pasirodė lenkų spaudoje) ar jo pa¬ 
ties išrašytomis laiškuose (laiške A. Giedraičiui yra išti¬ 
sai duodamos Giedraičių biografijos ] ) ir nuotrupėlėmis, 
pasižymėtomis įvairiuose leidiniuose bei rankraščiuose 
tų, kurie buvo matę veikalo originalą ar nuorašą 1 2 . 
L. Jucevičiaus parašytos biografijos nebuvo ir negalėjo 
būti vienodo lygio faktų patikimumo, autentiškumo ir 
gausumo atžvilgiu. Tatai aiškiai matyti iš žinomų pilnų 
biografijų: kur mažiau turėta šaltinių, kur pats rašyto¬ 
jo —„mokyto vyro", kaip jis sako — asmuo nebuvo ra¬ 
šančiajam tiek patrauklus, ten ir portretas išėjo menkes¬ 
nis. Taip yra su straipsneliais apie D. Pošką ar K. Sir¬ 
vydą; jie silpnesni už A. Strazdo ar S. Valiūno portretus. 


1 WU M. Bibl. Rankr. sk., Sign. Nr. 32657. 

2 LKLI R. Nr. 4373. 



Antra vertus, emocingas autorius kartais prasilenkia su 
objektyvia tiesa, vertindamas kai kuriuos asmenis, ku¬ 
riems jis reiškė feodalinių laikų žmogaus nuolankumo 
jausmus. Taip, sakysim, jis pasielgė, rašydamas vysk. 
S. Giedraičio biografiją. Faktų L. Jucevičius yra surin¬ 
kęs tokių, kurie šiandien yra vien jo paliudyti ir nebe- 
patikrinami. Pvz., žinios apie Valiūno poemą „Sobeskia- 
dą", apie K. Bogušo Virgilijaus „Bukolikų” ir D. Poškos 
Virgilijaus „Eneidos" vertimus, apie Juozapo Varkole- 
vičiaus poemą „Šveisk, boba, ridiką” (apie 1838 m.), apie 
knygos ,,Lietuwiszkas ewangelias” 1806 m. vertėją 
D. Mogėną, o ne J. A. Giedraitį, apie J. A. Giedraičio 
išverstą G. Milkaus gramatiką (nepažymėta, ar į lietuvių, 
ar į lenkų kalbą) ir to paties J. A. Giedraičio „Žemaičių 
kalbos tyrinėjimą" ir t. t. Kiti faktai, ypač datos, kartais 
jo duodami neteisingi (pvz., Strazdo mirimo, Stanevi¬ 
čiaus gimimo metai ir t. t.). L. Jucevičiui, renkančiam 
žinias ne tik iš rašytinių šaltinių ar iš tiesioginių pokal¬ 
bių su aprašomuoju asmeniu, bet ir iš tolimų pažįstamų 
pasakojimų, buvo sunku tokių klaidų išvengti. 

L. Jucevičiaus „Biografinės ir literatūrinės žinios..." 
savo užmoju atsistoja šalia J. Plioterio darbų, nepri- 
lygdamos jiems literatūriniu pasiruošimu, moksliniu 
tikslumu bei kritiškumu, savo ruožtu daugiau dėmesio, 
atrodo, skirdamos literatūrinėms aktualijoms. Žinių apie 
lietuvių literatūrą ir kai kuriuos veikalus iš lituanistikos 
srities po 1831 m. spausdino P. Zatorskis („Witold nad 
Workslą” 1844), J. Kraševskis („Litwa", I t., 1846), 
M. Balinskis („Starožytna Polska”, III t., 1846), L. Po- 
tockis („Pamiętniki pana Kamertona”, 1869), tačiau nė 
vienam leidinyje nėra tokių gausių faktų, kaip tame 
L. Jucevičiaus veikale. Šis jo darbas turėjo būti žymus 


4. L. A. Jucevičius 

literatūros, bibliografijos,, iš viso kultūros istorijos po¬ 
žiūriu.. ’ 

L. Jucevičius buvo plačiai žinomas XIX a. vidurio ir 
pabaigos tyrinėtojams, kurie domėjosi lituanistikos klau¬ 
simais, juo daugelis naudojosi, kartodami jo paskelbtas 
žinias, ypač liečiančias Lietuvos etnografiją ir literatū¬ 
ros istoriją. Iš L. Jucevičiaus ėmė žinių ypač tie, kurie, 
lietuvių kalbos nemokėdami, negalėjo pasinaudoti lie¬ 
tuviškais šaltiniais: D. Afanasjevas \ A. Koreva 2 , M. Ka- 
minskis 3 , A. Semenskis 4 , P. Kukolnikas 5 , P. Stasevi- 
čius 6 ir daugelis kitų, nesugebėjusių kritiškai vertinti 
jo paskelbtų duomenų ir dažnai kartojusių tai, kas bu¬ 
vo išskirtina, nepaprasta L. Jucevičiaus publikacijose. 
Kiti, patys gerai orientuodamiesi, vertino Liudviko iš 
Pakėvio užrašymus ir naudojosi jais, papildydami ar 
paremdami savo surinktąsias žinias, pvz., J. Bušynskis 7 

1 Arj)aHacbeB, KoBeHCKaa rySepHHH (D. Afanasjevas, Kauno 
gubernija), leidinys iš serijos «MaTepnaJibi ajib reorpaį)HH h CTa- 
thcthkh Pocchh» (,.Medžiaga Rusijos geografijai ir statistikai"), 1861. 

2 A. KopeBa, BtuieHCKan rydepHna (Vilniaus gubernija), tos pa¬ 
čios serijos leidinys, 1861. 

3 M. Kaminski, O poetycznych wyobraženiach ludu litewskiego, 
zawartych w j ego pismach (Apie poetinius lietuvių liaudies įvaiz¬ 
džius jos raštijoje), „Tygodnik ilustrowany", 1866, XIV, 355—357 psl. 

4 A. Siemieriski, Podania i legendy polskie, ruskie i litewskie 
(A. Semenskis, Lenkų, rusų ir lietuvių padavimai ir legendos), 
Poznanė, 1845. 

5 U. KyKOJibHHK, IJpeAaHHfl jiHTOBCKoro Hapo/ia, kh: s^epTbi H3 
hctophh h jkh3hh JiHTOBCKoro Hapofla» (P. Kukolnikas, Lietuvių liau¬ 
dies padavimai, knygoje: „Iš lietuvių tautos istorijos ir gyvenimo"), 
be datos ir vietos. 

0 PI. OraceBUM, )KMy#cKHe Hapo/uiHe npa3flHHKH (P. Stasevičius, 
Žemaičių liaudies šventės), «Bhji6hckhh BecTHHK» 1868, Nr. 87. 

7 J. Buszynski, Opisanie historyczno-statystyczne powiatu Ros- 
sienskiego (J. Bušynskis, Istorinis-statistinis Raseinių apskrities apra¬ 
šymas), Vilnius, 1874. 

skyriuje apie liaudies papročius siūlo skaitytojui plačiai 
susipažinti su jais L. Jucevičiaus veikaluose, Žinomas 
lenkų filologas ir folkloristas J. Karlovičius \ rašydamas 
apie burtus ir raganas Lenkijoje ir ką nors teigdamas 
apie Lietuvą, ištisai naudojosi L. Jucevičiaus paskelbta 
medžiaga. Ją vertino ir naudojo ir žinomas lenkų folklo¬ 
ristas ir etnografas O. Kolbergas 2 . Tačiau L. Jucevičiaus 
amžininkai, giliau susipažinę su istorijos metodologija 
(pvz., M. Balinskis), jau buvo pastebėję kai kuriuos bū¬ 
dingus jo darbo trūkumus. Rašydamas apie lietuvių 
liaudies charakterį ir teigiamai jį vertindamas, M. Ba¬ 
linskis siūlo pasipildyti žinias iš L. Jucevičiaus „Žemai¬ 
čių žemės prisiminimų", drauge perspėdamas skaityto¬ 
ją: „Tai, ką Liudvikas Adomas Jucevičius rašo apie že¬ 
maičių liaudį savo knygelėje „Žemaičių žemės prisimi¬ 
nimai", visai nėra perdėta, nors kituose skyriuose auto¬ 
rius galėtų būti mažiau romantiškas, o daugiau tikslus." 3 
Tik XX a. pasitaiko balsų, vienu mostu atmetančių visą 
L. Jucevičiaus įnašą, ypač mitologijos srityje. 4 

Pats L. Jucevičius nesijautė didelis mokslininkas, jis 
norėjo kalbėti plačiai visuomenei. Ir iš tikro, - roman¬ 
tiškas jo emocingumas, tas tiesiog naivus žavėjimasis 
kiekvienu nauju savo atrastu faktu įtaigiai veikė skaity¬ 
toją, skatino jį jautriai atsiliepti į aktualiuosius lietuvių 


1 J. Kartowicz, Czary i czarownice w Polsce (J. Karlovičius, 
Burtai ir burtininkės Lenkijoje), „Vista", 1887, I t. 

2 O. Kolberg, Piešni ludu litewskiego, materialy etnologiczne 
(O. Kolbergas, Lietuvių liaudies dainos, etnologinė medžiaga), III, 
1879. 

3 T. Lipinski i M. Balinski, Starožytna Polska, III t., 1846, 502 
ir 508 psl. 

4 A. Brūckner, Starožytna Litwa (A. Briukneris, Senovės Lietuva), 
Varšuva, 1904, 74—75 psl. 


4* 

nacionalinės kultūros klausimus. Jį skaitė J. Daukša, 
Maironis, Vaižgantas ir daugelis XIX a. antrosios pusės 
lietuvių kultūras veikėjų, pasiimdami iš jo ar siužetų 
kūrybai (Maironis), ar pasimokydami tos gyvos karštos 
meilės savo liaudžiai. 

Šiandien, kai iš istorinės perspektyvos puikiai mato¬ 
me L. Jucevičiaus darbo trūkumus, išplaukiančius iš jo 
pasaulėžiūros ir iš ano meto etnografijos, folkloristikos 
bei literatūros mokslų lygio Lietuvoje, mes vertiname jį 
už jo užfiksuotus ir tuo būdu išsaugotus XIX a. pirmo¬ 
sios pusės lietuvių liaudies gyvenimo ir kūrybos faktus. 
Dar L. Jucevičiui tebegyvenant, o ypač kiek vėliau, 
etnografijos ir tautosakos užrašymų gausėjo, jie darėsi 
tikslesni (prisiminkime brolius A. ir J. Juškas, M. Va¬ 
lančių, A. Kašarauską, M. Slančiauską, M. Katkų ir kt.), 
bet kiekvienas jų fiksavo kitus gyvenimo bruožus,— juo 
jų daugiau turime išsaugotų, juo dėkingesni esame už- 
rašytojams, nes tuo giliau galim įžvelgti į mūsų liaudies 
materialinio ir kultūrinio gyvenimo raidą, suprasti jos 
kovą dėl savo teisių į laisvę ir kultūrą. 

L. Jucevičius visa savo literato, etnografo-folkloristo 
veikla stengėsi iškelti, kad lietuvių liaudis turi savo se¬ 
nas, savitas kultūrines tradicijas, kad ji buvo ir yra 
aukšto moralinio lygio, kad ji sugeba kurti vertybes. To¬ 
dėl jis kvietė literatus rašyti tai liaudžiai lietuvių kalba, 
tęsiant lietuvių liaudies ir geriausių jos sūnų, kaip Do¬ 
nelaitis, Strazdas ir kt., kūrybines tradicijas. 

Demokratinės lietuvių liaudies kultūros, kurios mes 
šiandien esame paveldėtojai ir puoselėtojai, statyboje 
Liudvikas Jucevičius yra buvęs vienas iš kuklių, bet 
minėtinų statytojų. 


M. Lukšienė 

Leidžiama spausdinti su ąąlyga, kad išspausdinus bus įteikti Cenzū¬ 
ros Komitetui įstatymo nustatyti egzemplioriai.— Vilnius, 1845 metai, 
sausio 16 d. ' s ' 


Cenzorius, b. Vilniaus Univ. Profesorius, 
Kolegijos Tarėjas ir Kavalierius 

Jonas Vaškevičius* 



PRAKALBA 

Lietuva, kitados buvusi plati šalis, siekusi savo val¬ 
domis nuo Juodosios ligi Baltijos jūros, garsi nepa¬ 
prastu savo žmonių narsumu, yra šiandien — ir ilgai 
dar bus — istorinė mįslė, be galo sunki įminti. Kaip ji 
susidarė, kaip išaugo, kaip susiformavo jos dvasinis vei¬ 
das, apie tai arba iš dalies ką-ne-ką težinome, arba spė¬ 
liojimais pasiremdami sprendžiame, arba pagaliau ir vi¬ 
siškai nieko iki šiol nežinome. 

Senovės lietuviai, žmonės be apšvietos, gimę tiktai 
žirgui ir kalavijui valdyti, mažai tepaisė, ką ten kada 
apie jų reikalus sakys palikuonys. Grumtis su lenkais, 
kryžiuočiais ar gainioti totorių ordas — tai buvo jų vie¬ 
nintelis amatas, bet savo žygių surašyti į knygą ir atmi¬ 
nimui palikti būsimosioms kartoms — to jie nenorėjo 
ar, greičiau gal, nė nesugebėjo. Užtat jų istorija arba 
iš lūpų į lūpas keliaudama tepasiekė mus iškraipyta, 
arba ir visai amžių sutemose dingo. Juk net apie savo 
protėvių tikėjimą, apie jų papročius, prietarus ir namų 
buitį taip mažai ką težinome. 

Neveikiai, vos paskutiniosiose vaikaičių kartose, at¬ 
sirado pagirtinas susidomėjimas pažinti praeitųjų amžių 
darbus. Kilo sąjūdis, buvo imta raustis po vienuolynų 
knygų šūsnis, po krikščioniškosios Lietuvos kronikas , 

rašytas dievobaimingų vienuolių, skirtas kandims ėsti 
ir pelyti, arba ir svetimuose kraštuose ieškoti duomenų 
savo tėvynės istorijai, Iš. šito mišinio buvo pas mus su¬ 
darytos istorijos knygos. Kas renkasi šiandien istoriko 
kelią, tam reikia turėti daug įžvalgumo ir gerai pažinti 
anų laikų dvasią, kad įstengtų šaltais protavimais bei 
kritikos svarstyklėmis viską pasverti, perkratyti ir iš tos 
painiavos sudaryti ką nors tikra. Mat, anų laikų dva¬ 
sininkai, neapkęsdami visko, kas atsidavė pagonybe, ne¬ 
teisingai suprasto tikybinio uolumo skatinami, mažai te- 
apsišvietę ir savo laikų prietarų veikiami, daugelį daly¬ 
kų nutylėjo, o kartais istorinius faktus sauvališkai iš¬ 
kraipė ir sudarkė. Ogi svetimų šalių žmonės, dėl pa¬ 
vydo ir tautinio nepalankumo, kai kada ir dėl nežino¬ 
jimo, iš netikrų šaltinių pasisėmę žinių, prirašė keistų 
pasakų, iš kurių labiau verta pasijuokti, negu jomis 
tikėti. Dažnai net ir savosios šalies metraštininkai nė 
mažiausios neturėjo nuovokos apie tai, ką rašė. G v ag¬ 
ni n i s *, pavyzdžiui, rašydamas apie Žemaičius, randa 
jų žemėje upes: Bug, Perepet, Tbur, Swislocz, Perezina 
ir t. t. Kada šitaip yra, tai istorijos rašytojas dabartės 
negali tenkintis vien rašytaisiais šaltiniais, vien negy¬ 
vais užrašais ir kronikomis, bet turi būtinai semtis žinių 
iš vietinių padavimų — iš liaudies padavimų. Jie išaiš¬ 
kins jam ne vieną svarbų faktą, atskleis ne vieną tiesą, 
išlikusią iki mūsų vien prastų žmonių atminimuose, su¬ 
pažindins jį su liaudies moralinio išsivystymo būkle, 
su liaudies pažiūromis. Mat, prasti žmonės mūsų laikais 
mažai tesiskiria papročiais, pažiūromis ir dvasiniu išsi¬ 
vystymu nuo savo prosenolių. Tad kaip jų senoliai kita¬ 
dos tikėjo, taip ir jie tebetiki; kas jiems apie jų pirma- 
takų gyvenimą buvo pasakyta, tą viską jie atmintyje 
tebelaiko. Panorėkime tik nuo širdies, draugiškai įsišne- 

keti su kaimo žmonėmis , gyvenančiais Neries, Nemuno, 
Dubysos pakrantėse ,— ir jie išsakys, išdainuos mums, 
ko iš savo motinų yra išmokę, ko iš savo senelių ir tėvų 
prisiklausę. Nepasididžiuokime užeiti į mūsų dorų artojų 
dūminę pirkelę: tai tik pas juos vienus išsilaikė seno¬ 
vinis protėvių buities paprastumas, jų vienoda gyven¬ 
sena ir šiandien tebėra tokia pat, kokia buvo prieš ke¬ 
liolika šimtmečių; ištirkime jų nuomones, jų liaudies 
dainas, apsakymus, atverkime tą sandoros skrynią, ir 
pamatysime, kaip daug rasime tiesų, kurių neregėjo iki 
šiolei mokslingųjų tyrėjų akys. 

Be liaudies padavimų, istorijos šaltiniai yra ir vi¬ 
sokie paminklai, pastatyti didžiavyrių garbei. Netgi pati 
mūsų žemė, kuri kitados savo galingus gynėjus maitino, 
o po mirties priglaudė kaip tikra motina, gali ką-ne-ką, 
nors neaiškiais pranašės žodžiais, apie prosenolių šlovę 
pasakyti! Reikia tiktai nuoširdžiai imtis darbo, o gražūs 
vaisiai vainikuos mūsų pastangas! Ir net jeigu nepa¬ 
siektume savo tikslo pilnutinai, tai juk pats noras, pats 
nusiteikimas, patys kad ir mažiausi atradimai neliktų 
be naudos. Juk kiek nežinomų dalykų iš tokių šaltinių 
išaiškino ir kiek atkasė tautos istorijai nuo amžių nely- 
tėtų lobių garbieji Voicickis ir Narbutas!* Rei¬ 
kia — kartoju — reikia tiktai noro ir ištvermės, ir mes 
galėsime pasididžiuoti pasaulio akyse, jog turime tiks¬ 
lią savo tėvų istoriją. 

Dar jaunas berniukas būdamas, mėgdavau visokius 
mūsų liaudies apsakymus ir padavimus, klausydavausi 
jų susidomėjęs. Ilgais žiemos vakarais, kai mano bran¬ 
gūs Tėveliai skaitydavo šventas ar pasaulietiškas kny¬ 
gas, o seserys dabindavo ir sūpuodavo savo lėles, aš 
bėgdavau į šeimyninę ir klausydavausi ausis pastatęs 
darbščių mūsų verpėjų šnektų, sakmių ir dainų, nors 

dievas vienas težino, kaip ' skaudžiai man tekdavo mo¬ 
kėti už'šitokį .sgvo smalsumą. Matyt, tokia jau buvo 
mano dalia, kad tyrinėtojo darbas brangiai man turėjo 
atsieiti ir lyg nulemti busimuosius dėl to kentėjimus, 
kurie it skėriai iš visų-pusių mane apniko... Bėgo metai, 
bet nė kiek nemažėjo mano troškimas pažinti tuos da¬ 
lykus, mielus mano širdžiai. Kuklus pašaukimo kelias, 
kurį buvau pirmiau pasirinkęs, aukštesniųjų tikslų sie¬ 
kimas, paguodos ir suraminimo žodžio nešimas panie- 
kintajai liaudžiai suartino mane su prastais žmonėmis, 
iš kurių lūpų plaukia tolimos praeities, tebegyvos doro¬ 
se širdyse, padavimai. Aš būtinai naudodavausi kiek¬ 
viena proga, kiekvienu bičiulišku su žmonėmis susiti¬ 
kimu, kokių visada visiems pasitaiko, nesibaimindavau 
nėmaž jokių kliūčių, su kuriomis gaudavau susidurti 
savo pasirinktojoje profesijoje ,— o kliūčių darydavo tai 
mano nedraugai bei darbo neigėjai, tai patys kaimo 
žmonės, kurie nelengvai dalijasi savo žiniomis, 
ypač su aukštesniąja klase. Į pirmųjų paikus rėkavimus 
nekreipiau dėmesio, tylomis nukąsdamas jų kalakutiš- 
kus „šuldu buldu", o antruosius stengiausi palankiai nu¬ 
teikti, glaudžiai suartėdamas su jais ir prisitaikydamas 
prie jų draugės bei prie jų pažiūrų. Taigi, ką tiktai man 
pavyko nugirsti ar pamatyti, atiduodu nūnai visų ži¬ 
niai, vildamasis, kad gal kada nors būsimajam Lietuvos 
istorijos rašytojui tos mano pastabos bus pravarčios, o 
visiems Tautiečiams, kurie neabejingi savajai praeičiai, 
atskleis mūsų narsingų tėvų namų ir viešumos gyve¬ 
nimo paveikslus, amžių miglos užklotus. 

Rašiau Lepiyje Liudvikas iš Pakėvio 

1844 metais, gruodžio 14 d. 



KELI ŽODŽIAI 
APIE LIETUVIŲ KALBĄ 
IR 

LITERATŪRĄ 



„Kalba yra tautos turtas, ir niekas 
neprivalo užmiršti, kaip jo tėvai šne¬ 
kėjo." 

T. Czacki, „O lit. i pol. prawach ", l t. 

Visos šviesios tautos, pradedant nuo seniausiųjų 
amžių, yra padariusios milžinišką pažangą, tobulinda- 
mos savo kalbą. Vien tik Lietuvoje, čia dėl visokių 
priežasčių, čia dėl nerūpestingumo, šita dvasinės veik¬ 
los sritis tebedirvonuoja. Pačioje pradžioje tėvai mūsų 
lietuviai mažai tesirūpino apšvieta ir savo sutartyse su 
užsienio valstybėmis mieliau vartojo vokiečių \ lotynų 1 2 
ar rusų 3 kalbą, o ne rašė savąja. Po atsivertimo į krikš¬ 
čionybę ir po susijungimo su Lenkija nenutraukiamais 

1 Su kryžiuočiais. Yra net kelios Vytauto sutartys su Vladislovu 
Jogaila, rašytos vokiečių kalba. Autentiški jų nuorašai buvo Poricko 
bibliotekoje, kaip liudija Tadas Cackis savo veikale „O litewskich 
i polskich pra-vvach" [„Apie Lietuvos ir Lenkijos įstatymus"], I t., 
47 psL, prierašas Nr. 261. 

2 Lotyniškai — su Lenkija ir Anglija; straipsnyje apie privilegijų 
ir užrašymų datas duodame pavyzdžių, kaip Kęstutis ir Algirdas, pago¬ 
nys, viešose sutartyse leido žymėti katalikų šventes ir metus ab 
incarnatione Domini [nuo viešpaties įsikūnijimo]. Vis dėlto Algirdo 
antspaude, sutartyje su Kazimieru Didžiuoju 1366 metais, yra rusiškas 
įrašas; tas aiškiai rodo, kad pagonybės laikais Lietuvoje buvo var¬ 
tojama rusų kalba (T. Czacki, „O Iii;, i pol. prawach"). 

3 Su rusų kunigaikščiais ir vienoje sutartyje su Kazimieru Di¬ 
džiuoju 1366 metais (T. Czacki, L c.). 

ryšiais lietuvių kalba pūstojo būti rūmų kalba, o net 
žymia dalimi — ir gyventojų kalba, nes kunigams, at- 
vykusiems mokyti tikėjimo tiesų, nemokantiems mūsų 
kalbos, lengviau buvo skelbti jas lenkiškai, negu patiems 
mokytis šio krašto kalbos. Ogi mūsų tautiečiai, norėdami 
prisitaikinti prie naujos valdžios, paėmė jos papročius 
ir kalbą, o paniekino savąją. Tokiu tai būdu lietuvių 
kalba nebeteko gyvybės, ir ja bekalbėjo vien prastuo¬ 
menė. Tiesa, dar buvo daug amžino atminimo vertų vy¬ 
rų, užsidegusių gaivinti savo tautos kalbą, ypač vėles¬ 
niaisiais laikais, tačiau jie nebeturėjo tokios laimės, 
kad galėtų savo įtaka paveikti visą savojo krašto vi¬ 
suomenę. 

Nežinau, kodėl taip dedasi, kad toji kalba, tokia har¬ 
moninga, tokia taisyklinga ir gramatikos atžvilgiu to¬ 
bula, kaip kad daug kame randame įrodymų, taip ma¬ 
žai iki šiol tesusilaukė gerbėjų. Dar nuostabesnis daly¬ 
kas, kokiu būdu ji, palikta vienai tiktai prastuomenei, 
be rašto paminklų, pasiekė tokį tobulumą, kokį vien 
senovės kalbose tesutinkame? „Kiekviena kalba,— sako 
mokslininkas Čackis,— kiekvienas mokslas turi vai¬ 
kystę, jaunystę ir brandos amžių." Lietuvių kalbai betgi 
šito teiginio jokiu būdu pritaikyti negalima. Ji nūnai 
tebėra lygiai tokia pat, kokia buvo savo amžiaus pra¬ 
džioje, jokių, net mažiausių, atmainų nepatyrusi: skam¬ 
bi ir laukinė, kaip skardas tų miškų, kuriuose yra gimu¬ 
si, vyriška, kaip tie galiūnai, kur, išėję iš gūdžių girių, 
savo rago aidais gąsdino klastingus kaimynus vokiečius 
ir kėlė siaubą tolimose Perekopo ordų stovyklose, tran¬ 
ki, kaip tos puotos prie užkurtų laužų, priešą nugalėjus! 
O kad ji tinka poezijai, kad ja galima išreikšti visus 
sielos sąjūdžius ir jausmus, to nematau reikalo nė kal¬ 
bėti. Šitai su visais išgaliais įrodė neįkainojamas tėvy- 

nes mylėtojas a. a. Vilniaus katedros prelatas, Varšuvos 
Mokslo Bičiulių Draugijos * narys kun. Ksaveras Bo- 
gušas. Norėtųsi tiktai man čia kiek stabtelėti ir išskai¬ 
čiuoti įžymiausiuosius veikalus, išėjusius viešumon lie¬ 
tuvių kalba. Mažas jų skaičius, nes mažai tebuvo iki 
šiol ir darbuotojų šioje srityje. O kuo jų mažiau teran¬ 
dame, tuo didesnė jiems garbė, kad, nepaisydami vi¬ 
suotinio abejingumo, nepaisydami nusistatymo prieš 
gimtąją kalbą ir jos nevertinimo, jie vieni įstengė apga¬ 
lėti visas kliūtis, įstengė pakilti virš įprastinės suprati¬ 
mo sferos ir būti aukščiau už savo miegančius tautie¬ 
čius. Jie yra kaip tos švelnios ir rūpestingos motinos, 
kurios apmirusiam savo vienatiniam vaikui stengiasi 
grąžinti gyvybę. Jos tol nesiliauja vargti, šildyti su¬ 
stingusį jo kūną ir įkvėpta dvasia kvėpti jam polėkio 
bei jėgų, kol kūdikis atveria akis, nusišypso joms ir 
žaviu savo čiauškesiu pradžiugina jų širdis! 

Karštas troškimas paskleisti apreikštojo tikėjimo 
šviesą tarp Prūsų Lietuvos žemosios klasės gyventojų 
įkvėpė daugeliui įžymių vyrų mintį išversti į gimtąją 
kalbą Šventojo rašto knygas. Jų nuoširdūs norai nešė 
tinkamą vaisių, ir vardai protestantų pastorių, uoliai 
pasidarbavusių viešajam labui,— Bretkūnų, Chilinskių 
ir Kvandtų *,— garbingai šviečia pačioje lietuvių lite¬ 
ratūros istorijos pradžioje kaipo pirmųjų mūsų tėvy¬ 
nainių rašytojų. O Prūsų karalius Vilhelmas Pirmasis * 
tolimiausiems mūsų palikuonims liks žinomas kaip 
švietimo globėjas ir savo žmonių protinio bei dorinio 
ugdymo rūpintojas. Jam karaliaujant, mažne kiekvie¬ 
nas didesnis kaimas buvo įpareigotas laikyti mokyklą, 
o Tilžėje, tfenykštėje apskrities mokykloje, buvo pa¬ 
skirtas specialus lietuvių kalbos mokytojas 4 . Net pa- 

4 Bej der gelehrten Prowinzialschule (R h e s a, „Gesch. der litth. 
Bibel" [„Lietuviškos biblijos istorija”], 37 psl. 

čiame Karaliaučiuje, universitete, lietuvišką seminarą it: 
įsteigė .. 5 Šitai būtent įstaigai turime būti dėkingi, kad 
susilaukėme d&ugelio mokytų vyrų, — tai buvo Done- 
laitis, Ruigys, Milkus ir‘t. t. 

Tačiau ne vien tik protestantų tarpe buvo uolių 
Kristaus tikėjimo skleidėjų ir kaimo žmonių bičiulių. 
Neseniai dar ir pas mus, Romos bažnyčioje, buvo didis 
vyras, iš kilmingos giminės, Lietuvos valdovų palikuo¬ 
nis, vyras, kuris altoriaus tarnyboje susilaukė pagar¬ 
bios senatvės, iš pašaukimo, šventumo, iš paties gan¬ 
greit žvilgsnio (tariant vieno didelio lenkų poeto žo¬ 
džiais), iš tų sidabrinių plaukų, kurie vainikavo jo pat¬ 
riarchališką galvą ir krito ant pečių,— didžiai pagarbos 
vertas kunigas. Tai žemaičių avidės ganytojas, kuni¬ 
gaikštis Juozapas Arnulfas Giedraitis! * Jam turime būti 
dėkingi už Naujojo testamento knygų išvertimą į mūsų 
gimtąją kalbą 6 . 

Be Šventojo rašto vertėjų, lietuvių literatūra dar turi 
ir kitų nusipelniusių dievo bažnyčiai vyrų, kurie, skelb¬ 
dami tikinčiajai liaudžiai dievo žodį gimtąja kalba, ir 
pamokslininkų šlovės palme pasipuošė, ir savo vardą 
į savo tautos literatūros lapus įrašė, kad jį amžinai 
minėtų kartų kartos. 

Tarpe kitų pirmutinis čia yra nemirtingasis Jokūbo 
Vujko S. J. Postilės vertėjas kuri. Mikalojus Daukša, 

6 Žr. „Dziennik VVileriski", 1828 m., V t. 

6 Lietuviškas Naujasis testamentas, išverstas kunigaikščio Juo¬ 
zapo Amulfo Giedraičio, dedikuotas Rusijos Ciesoriui ALEKSAND¬ 
RUI I, išspausdintas Biblijos Draugijos lėšomis, šitaip pavadintas: 

Naujas istatimas Jėzaus Christaus Wieszpaties musu, Lietuwiszka 
ležuwiu iszgulditas, par Juozapa Arnulpą Kunigajkszti Giedrajti 
Wiskupa Žiemajciu, ženklininka S. Stanislawa: Iszspaustas pas Kuni¬ 
gus Missionarius, Wilniuje 1816 in—4 389 + 12 nenum. psl. kun. 
J. A. Giedraitis f 1838 metais. 

Medininkų (Žemaičių) katedros kanauninkas. Jo verti¬ 
mas yra pavyzdingas, visas originalo paprastumas, visas 
naivumas ir bibliniai išsireiškimai yra perteikti nuosta¬ 
biai sklandžiai ir tiksliai 7 . 

Kitas rašytojas, lygiai didžiai nusipelnęs' savo tau¬ 
tos literatūrai, yra kunigas Konstantinas Sirvydas, jė¬ 
zuitas, įžymus lietuvių filologas ir pamokslininkas. Jo 
pamokslų stilius yra taisyklingas, kalba visuomet gryna 
ir be jokių svetimybių priemaišų. Gaila tiktai, kad jie 
dabar yra retenybė. Linkėtina, kad kuris iš uoliųjų mūsų 
Lietuvos vyskupų parūpintų naują jų leidimą sodžiaus 
kunigų labui. 

Kai dėl lietuvių poezijos, tai liaudies dainos reikia 
laikyti pačiais pirmaisiais šios srities kūriniais. O ka¬ 
dangi joms paskyriau tam tikrą straipsnį, jau paskelbtą 
kur kitur 8 * r tai čia tik trumpai apsistosiu ties kai kuriais 
poetais, kurių kanklės skamba garsiausiai. Jų visų prie¬ 
šakyje yra prūsas Donelaitis (miręs 1780 metais), tikrai 
didis tautinis poetas. Jo poema Keturi metų laikai yra 
kuo teisingiausias kaimo žmonių papročių, gyvenimo 
būdo ir triūso paveikslas. Jame it veidrodyje matome 
tautos charakterį, jos moralinį ir fizinį išsivystymą. Tai 
gimtinės laukų ir pievų, gimtinės upelių poezija. Kai 
skaitai Donelaičio Keturis metų laikus, tai atrodo, lyg 
visiškai nukiltum į dorų mūsų kaimiečių tarpą. Tai yra 
tikra, originali prastųjų žmonių poezija! Visi asmens. 


7 Kunigo Daukšos veikalas taip pavadintas: Postilla Katolicka, tai 
ėst Ižguldimas Ewangeliu kiekvienos nedielos ir szwętes per visus 
metus, per kunigą Mikalojų Dauksza Kanaunika Medniku, iž tękiszka 
perguldita. Su Valu ir dalajdimu wiresniuju; Wilniuje Drukamioi 
Akademios Societatis Jesu, Anno Domini 1599* Tasai vertimas yra 
dedikuotas Žemaičių vyskupui kunigaikščiui Merkeliui Giedraičiui. 

8 Tygodnik Petersburski, 1838 m. 


5. L. A. Jucevičius 

joje yra valstiečių luomo. Poetas su jais gyvena, bend-' 
rauja; kartu su jais dirba, kartu ilsisi, puotauja ir nie¬ 
kad neišeina už artojo pirkelės ribų. Ir tiktai piešdamas 
kaimo gyvenimo laimingumą, jis tarpais, vien kontras¬ 
to dėlei, paliečia aukštesniojo luomo papročius. Teolo¬ 
gijos profesorius ir pamokslininkas dr. L. J. Rėza išleido 
tą poemą drauge su vertimu į vokiečių kalbą Karaliau¬ 
čiuje 1818 metais 9 . 

Tas pats garbusis vertėjas Rėza yra mūsų literatū¬ 
roje žinomas kaip vienas iš pirmųjų ir žymiųjų lietuvių 
filologų ir kaip liaudies Dainų leidėjas. Kai kuriais iš tų 
dainų įsidėjo Teodoras Narbutas į savo veikalą, antraš¬ 
te: „Dzieje starožytne narodu Litewskiego" [„Lietuvių 
tautos senovės istorija"]. 

Taip pat didžiai nusipelnęs mūsų poezijai yra Simo¬ 
nas Stanevičius. Jo pasakėčios Aitvarai ir Arklys ir 
Meška yra originalios, parašytos labai talentingai ir 
rodo gerą savo tėvynės gamtos pažinimą. Stanevičius — 
siela ir širdžia lietuvis! — visų geriausiai suprato tau¬ 
tos dvasią ir būdą. Jo viskas sava, originalu, lietuviška! 
Koks išraiškingumas! Kokie vykę vaizdai! Tasai Nevė¬ 
žis, kur pro Raudoną Dvarą savo vandenis į Nemuną 
varo, tasai arklio minėjimas, toji meška su grandine ant 
kaklo — jie yra iškelti į aukščiausias poetines vertybes. 
Arba vėl antai artojas, rodąs kaimynui savo mantą — 
savo laukų darbų padargus — ir sakąs: „štai mano 
aitvarai!" — ar tai nėra darbštaus ir pasiturinčio Lietu¬ 
vos ūkininko paveikslas? Tegu tiktai ponas Stanevičius 


0 Donelaičio poema, Rėzos išleista, turi šitokį titulą: Das Jahi 
in vier Gesangen, ein landliches Epos aus dem Littauischen dės 
Christian genannt Doneleįtis in gleichem Versmaas (hegzametru) ins 
Deutsche ūbertragen von Dr. L. J. Rhesa, Prof. d. Theol. Konigsberg 
1818,in-8.* 

nenustoja žengęs į priekį savuoju keliu, kurį taip gra¬ 
žiai pradėjo, o tautiečiai ir pašaliečiai tinkamai įvertins 
jo darbus. Juk tokie veikalai suteikia pilietybės teises 
visose civilizuotosios Europos literatūrose. Labai taip pat 
turime būti p. Stanevičiui dėkingi už išleidimą lietuvių 
liaudies dainų, kurias jis surinko Žemaičiuose tarp 
Viduklės ir Eržvilko 1D . Nes užlaikyti senovės paminklus, 
kurie jau pamažu pradeda nykti, yra didžiausia paslauga 
tautai. 

Į lietuvių poetų eilę reikia įskaityti ir Dionizą Poš¬ 
ką. Tasai vyras (miręs 1831 metais *) buvo vienas iš 
pirmųjų lietuvių literatūros mylėtojų ir uoliausias tautos 
garbės kėlėjas. Jis rinko iš kur tik galėdamas tėvynės 
senovės paminklus ir dėjo savo Baublyje M . O visas sa- 

10 „Dajnas Zemajcziu", Surinktas yr yszdutas par Symona Sta- 
newicze Mokslynynka literatūras yr gražiųjų pritirimu. Vilnius, 1829, 
in-8, 64 psl. 

11 1824 metais mažne visuose lenkų laikraščiuose buvo rašoma 
apie ąžuolą, vardu Baublį, augantį Dionizo Poškos dvare Bardžiuose, 
ant kalno, lietuviškai vadinamo Vyšnių kalnas. Jo aiškiai įžiūrimų 
rievių buvo suskaičiuota per 700, bet ir iš vidurio, ir iš kraštų per 
keliolika colių daug buvo nebeaiškių rievių; taigi jis turėjo, kalbant 
be poezijos, anot paties šeimininko aprašymo, mažų mažiausiai 
1000 metų, o, gal būt, atminė ir mūsų prosenolius herulius, ir jų vadą 
Odoakrą. 

Aplink jo kamieną palei žemę buvo 19 lietuviškų uolekčių ir 
6 coliai, skersmens storiausioje vietoje — 7 uolektys, ploniausio¬ 
je — 5 V 2 , iš vidurinės jo dalies buvo padirbta altana. Tą altaną, sako, 
aplankę daugelis 1812 m. pražygiuojančių įvairių kraštų kareivių; jie 
stebėjęsi medžio storumu ir kalbėję, kad nė savo šiltesniuose kraš¬ 
tuose tokio storo ąžuolo nesą matę. 

Prieš pat nukirtimą 1811 m. dar turėjo lapų, bet jie buvo menki 
ir nė pusiau neprilygo normaliems; šakos irgi daugiausia buvo 
sausos. 

Taip amžių įveiktas senis, atlaikęs tiek audrų, matęs daugybę per¬ 
mainų, regėjęs bent keliasdešimt savo ponų laidotuvių, dar stengėsi 

5* 

vo darbaus gyvenimo valandėles jis skyrė rašyti Lie¬ 
tuvių kalbos žodynui 12 , veržti Vergilijaus „Eneidai" ir 
rašyti eilėms, kurioms turėjo didelį talentą, ypačiai sa¬ 
tyroms ir epigramoms. Viršum Baublio durų jis padėjo 
šitokį užrašą: 

Čion kitkartą pagonys pjovė ožką, 

O dabar gyven Dionizas Poška. 

Mat, žinoma yra iš mūsų istorijos, kad lietuviai gar¬ 
bindavo kai kuriuos medžius, dėdavo prie jų dievams 
aukas ir gyvulių krauju stiprindavo šaknis; yra net 
žinių, kad ir prie Baublio pagonybės laikais būdavo 
plaunamos aukojamosios ožkos, tad apie šį dalyką poe¬ 
tas pirmojoje eilutėje ir užsimena. 

Kitą epigramą pats iš poeto lūpų girdėjau. Jai davė 
progą šitokis atsitikimas. Kartą per užgavėnes važiavo 
pas Pošką pasivažinėdami kaimynai. Vežimas, kuris lėkė 
pirmasis, netyčia išvirto, ir viena dama, jame sėdėjusi, 
pametė rankinuką, kuriame buvo gryno aukso tabokinė, 
jos ypatingai mėgstama. Karininkas Lindė, važiuodamas 
iš paskos, to nepastebėjo ir sudirbo ją į trupinėlius. Kai 

su nauju pavasariu pasipuošti žalumynais savo kaktą, bet... jėgos 
jau buvo išsekusios, sultys, mažiau ir lėčiau sunkdamosi, nebepajėgė iš¬ 
maitinti lapų, ir čiulpė jas gausybė kerpių, kurios vis aukščiau ir 
drąsiau kopė į viršų, norėdamos apkloti žile milžiną senį ir pagel¬ 
bėti nekantriam laikui juo greičiau sunaikinti tą, kuris gal per ilgai 
drįso priešintis jo viešpatavimui (Adam Podymowicz, „Botanika dla 
plci pięknej " [,,Botanika gražiajai lyčiai"], I t.). 

12 Tas žodynas, kaip tvirtina gerbiamasis mūsų Lietuviškųjų ver¬ 
smų * („Magazyn Powszechny rr , 1838 m.) recenzentas, turėjęs būti 
padėtas Varšuvos Mokslo Bičiulių Draugijos bibliotekoje ir tuo 
tikslu buvęs išsiųstas į Kauną, į vieno advokato rankas, bet 1831 m. 
revoliucijos metu kažkur nusimetė. Gaila, labai, neapsakomai gaila 
to milžiniško darbo*. 

nuvažiavo pas lietuvių poetą, dama jam apsakė su di¬ 
džiu gailesiu visą tragišką savo tabokinės istoriją. Poška 
kantriai išklausė iki galo ir tarė: 

— Jeigu ponia taip gaili savo tabokinės, tai toje 
vietoje, kur ji užbaigė gyvenimą savo, pastatyki pa¬ 
minklą, o aš prisidėsiu taip pat, duosiu antkapiui įrašą: 

Čia buvo tabakiera, 

O dabarčios nėra, 

Nes tas Lindė pasiutęs 
Pravažiavo nepajutęs. 

Kunigas Antanas Strazdas taip pat turi neeilinę vie¬ 
tą tautinių poetų rikiuotėje. Jo giesmės skamba nūnai 
po bemaž visas Lietuvos bažnyčias, o dainos, piešian- 
čios kaimo gyvenimo paveikslus, yra nuolatos daugelio 
artojų luomo žmonių lūpose. Jos išėjo iš spaudos tokiu 
pavadinimu: Giesmės svietiškos ir šventos Antano Straz¬ 
delio *, su šūkiu: Ecce nova sunt omnia [Štai viskas 
nauja]. 

Štai maždaug ir visi lietuvių poetai. O kai dėl pro¬ 
zaikų, tai šių skaičius yra nesulyginamai didesnis. Iš jų 
žymesni šie: kun. Juozapas Rupeika (kanauninkas), kun, 
Kiprijonas Nezabitauskis, pirmiau minėtasis Simonas 
Stanevičius, kun. Bonaventūras Gailevičius * ir Kajeto¬ 
nas Nezabitauskis. Kun. Rupeika mūsų literatūroje žino¬ 
mas kaip pavyzdingas Jono Chodzkos veikalo, antrašte 
Ponas Jonas iš Svisločės, vertėjas *. Jam esame nuošir¬ 
džiai dėkingi už paskleidimą pas mus tokios naudingos 
knygos. Kun. Nezabitauskis išvertė kanauninko Kliuko 
veikalą apie bites, o kiti verti paminėti kaip parašiu¬ 
sieji veikalų, pravarčių jaunuomenei mokyti bei jos 
Širdžiai auklėti. 



Rašė apie lietuvių .kalbą šie autoriai: Ruigys 13 , He- 
deris H , Malte-Briunas 15 ir kuri. Ksaveras Bogušas 16 , 
Įžymiausi lietuvių kalbos žodynai yra Milkaus, Haako 
ir Konstantino Sirvydo S. J . Čia reikia priskirti ir Ru¬ 
sijos Ciesorės Kotrynos II lyginamieji žodynai, * ku¬ 
riuose apsčiai randame lietuviškų žodžių. 

Gramatikas rašė: Kleinas, Šulcas, Haakas, Ruigys, 
Milkus ir kun. Kasakauskis (Žemaičių katedros prela¬ 
tas). Čia pridera dar ir jėzuitų Vilniuje 1713 m. išleista 
gramatika, antrašte Universitas linguarum Lithvanicar, 
in principali Ducatus ejusdem dialecto (išversta į lenkų 
kalbą, išėjo Vilniuj 1829 metais).* 

Istorijos veikalų lietuvių kalba iki šiol jokių netu¬ 
rime. Girdėjau tiktai, kad gr. Jurgis Plioteris * esąs pa¬ 
rašęs liaudies kalba Lietuvos istoriją, tačiau ji dėl per 
ankstyvos šio jauno patrioto mirties dar neišėjusi iš 
spaudos. Turime viltį (gal būt, netuščią), kad garbioji 
velionio žmona nepanorės laikyti paslapty jo paliktųjų 
rankraščių ir kuo greičiausiu laiku paskelbs juos spau¬ 
doje. Tai bus vieni iš gražiausių mūsų literatūros žiedų, 


13 Phil. Ruhig. „Betrachtungen der Litthauischen Sprache" [Pily¬ 
pas Ruigys. „Lietuvių kalbos tyrinėjimai"], Karaliaučius, 1745, in—8. 

14 M. Joh. Eliae Hederi Schediasma de lingua Herulica s. Litva- 
nica et Samogitica, tum Prussica, dein Lettica et Curlandica, deinde 
Werulica, et tandem Sircenorum in Wollust Usgi, Russiae magna pro- 
vincia. Įdėta Miscellan. Berlynas, IV t., in—4. 

15 Tableau de la Pologne [„Lenkijos paveikslas"], 1807. 

10 Paskaita apie lietuvių tautos ir kalbos kilmę, skaityta Varšu¬ 
vos Mokslo Bičiulių Draugijos viešame posėdyje 1806 metais, gruo¬ 
džio 12 d. Buvo išspausdinta draugijos metraštyje ir atskirai.— Var¬ 
šuva, 1808, 207 psl., in—8, 


7Q 



iš kurių supintas vainikas kabės atminimo ir šlovės 
šyentovėje! 

-Tai šit maždaug ir viskas, ką galėjome pasakyti apie 
lietuvių literatūrą 17 . Jau pradeda brėkšti jai palanki 
aušra: Karaliaučiuje yra įsteigtos dvi lietuviškos drau¬ 
gijos; neturėdamas susisiekimo, apie jų tikslus ir veiklą 
dar nieko tikro iki šiol negalėjau patirti. Sekime gi ir 
mes savo brolių Prūsų lietuvių pavyzdžiu, tobulinkime 
savo kalbą, stenkimės išplatinti knygas, reikalingas mū¬ 
sų kaimo vargdienėlių apšvietai, skiepykime jiems 
mokslo reikalingumą, o labiausiai — tegu padvigubina 
savo uolumą tikinčiųjų ganytojai. Juk kiekvienas žodis, 
išgirstas iš dievobaimingo kunigo lūpų, yra šventas 
mūsų kaimo žmonėms. „Tačiau,— sako ponas Rėza l8 ,— 
tol mes žemesniosios gyventojų klasės ąpšvietos tikslo 
nepasieksim, kol bus į seminariją priimami mokiniai, 
visiškai nemoką taisyklių tos kalbos, kurios jie čionai 
turėtų ne pradėti mokytis, o tik tobulintis. Apšviesti liau¬ 
dį gali tiktai šio krašto rašytojai, ir kam gi daugiau lie¬ 
tuviai turi būti dėkingi už dabartinį savo apšvietos 
stovį, jeigu ne Mažvydui, Vilentui, Bretkūnui, Donelai¬ 
čiui, Milkui ir kitiems savo žemės sūnums!" 

Tačiau mūsų nelaimė, kad mažai kas savo tėvų kal bą 
besupranta, o dar mažiau tėra tokių, kurie ją vartoj a, 
ir vis dar neistenpiame nusikratyti tuo pragaišting u 
p rietaru, kurio esame nusitvėrę savo tautinės kalbo s 
atžvilgiu. Nūnai, deja, net lietuvių vaidilos nebe lietu- 


n Davėme čia tik kuo bendriausią lietuvių literatūros apybraižą 
nesuminėdami labai daug veikalų, kadangi tatai priklauso bibliogra¬ 
fijai. 

18 „Dziennik Wilenskl", 1828 m., V tom. 

viškai rašo! Betgi metas jau nusimesti tuos pasenusius 
nikius, metas atsikvošėti ir draug su svetimųjų kalbu 
mokėjimu jungti mokėjimą tos kalbos, kuria mūsų, se ¬ 
neliu seneliai kalbėj o, nes kalba tai yra tautosturtas , it 
niekas neprivalo užmiršti, kaip jo tėvai kalbėjo! 


MITOLOGIJOS PRADAI 



LAUMĖ 

Ir mūsiškiai, ir kitašaliai istorijos bei mitologijos 
rašytojai ne sykį paduoda mums keisčiausių žinių apie 
pagonybės dievaičius. Nežinodami tikrovės, jie sauva- 
liškai viską iškraipo, išverčia ir, dievybių vardų pana¬ 
šumo suklaidinti, padaro kitąsyk tiesiog juokingą jo¬ 
valą, kuriame nė nebeįmanoma susekti tiesos giją. Prū¬ 
sijos ir Lietuvos rašytojai ypatingai pasiduoda šitai ydai. 
Tiktai pasiklausykime liaudies padavimų ir perskaityki¬ 
me jų mokslingas disertacijas ir tuojau pamatysime, 
kad tai tiesa. Antai, ko tik jų nepripainiota apie dievaitę 
Laumę, kurią, nežinau dėl ko, jie suplakė į vieną su 
dievaite Laima. Narbutas , savo papratimu, stengėsi net 
iš graikų ir romėnų išvesti jos genealogiją, o pasirėmęs 
autoritetu rašytojų, jokio autoriteto neturinčių, pridavė 
tai dievaitei tokių vardų bei ypatumų, kokių nė sapne 
nesapnavo mūsų tėvai, Laumės išpažintojai. 

Štai koks yra padavimas apie tą dievaitę, išlikęs ligi 
šiolei tarp paprastų žmonių Lietuvoje, Prūsuose ir Že¬ 
maičiuose. 

Laumė * tai buvusi stebuklingo gražumo deivė, ji gy¬ 
venusi debesyse. Ką ji globojusi — apie tai žmonių kal¬ 
bos nieko nepasako. O jos istorija buvusi tokia: sėdė¬ 
dama savo deimantinėje krasėje, pamačiusi kartą vieną 

dailų vaikiną ant žemės ir, išskleidusi savo juostą (vai-' 
vorykštę), nusileidusi pas jį. To pasimatymo vaisius 
buvęs toks, jog dievaitė pagimdžiusi sūnų, vardu Meilų. 
Sūnų tą auklėjusi viena žiniuonė Vilijos pakrantėje. 
Motina tris kartus dienoje nužengdavusi iš dangaus ir 
penėdavusi jį savo krūtimis; šitaip trukę keletą mėne¬ 
sių, kol vyriausiasis dievas susekęs, kame Laumė lai¬ 
kanti paslėpusi savo ir žemės vyro meilės vaisių, o tada 
stvėręs jį už kojų ir bloškęs virš pačių aukščiausiųjų 
debesų ir tenai, sietyne, davęs jam žvaigždžių tarpe vie¬ 
tą. Pačiai dievaitei jis nupiovęs krūtis ir, sukapojęs į 
smulkius gabalėlius, išsėjęs jas po visą žemę. Todėl tad 
mūsų liaudis akmenėlius, žinomus mineralogijoje be¬ 
lemnitų ar perkūno strėlių vardu, vadina Laumės papais. 
Vaivorykštę prūsai ir žemaičiai taip. pat vadina Laumės 
juosta. Nežinau, iš kur mūsų mitografai ištraukė, kad 
buvusi dievaitė, vardu Linksmynė, dievų pasiuntinė,— 
veikiausiai čia nusižiūrėta į senovės Iridę. Tiesa, Links- 
mynės vardu Lietuvoje vadinama vaivorykštė *, bet tą 
pavadinimą liaudis kildina visai kitaip, negu istorikai 
mums sako. 

Mūsų liaudies žmonės, kai mato vaivorykštę, pa¬ 
prastai sako, kad tai Laumė danguje gundo dievus. Jų 
manymu, toji dievaitė stebuklingu savo gražumu suvi- 
liojanti kiekvieną, o suviliojusi, savo nejautrumu įva¬ 
ranti neviltin ir nužudanti. Jos juosta todėl esanti va¬ 
dinama linksmynė, kad ji turinti ypatybę linksminti 
vargšus žmones; ji žėrinti vien iš tolo mirtingųjų akims, 
o kai tik prieini artyn — tuojau dingstanti. O argi tai 
nėra visų mūsų apgaulingų lūkesčių, visų gražiausių, 
vaivorykštės spalvomis žėrinčių mūsų vilčių paveiks¬ 
las?!!... Taip tad, pagal šitą padavimą, Laumė — tai pik¬ 
ta suvedžiotoja, moterų nepastovumo dievaitė.* 




laimė 


Laimė *, mūsų mitologijos rašytojų paprastai per vie¬ 
ną laikoma su Laume, pasak žmonių padavimo, esanti 
dievaitė, kuri globojanti žemės vaisius. Ji apsireiškianti 
žmonėms su trejopos spalvos rūbais. Jei turįs būti geras 
derlius, ji apsivelkanti žaliai, jei karas — raudonai, o jei 
badas arba maras — juodai. Pastaruoju atveju lietuviai 
ją vadina Maro Merga. Ir kas nežino jos paveikslo, 
nupiešto archimeistro, Valenrodo kūrėjo plunksnos! 

Prūsų liaudies daina, užrašyta Rėzos, o cituojama 
Narbuto 19 : 

Laimė šaukė, Laimė rėkė, 

Basa bėgant per kalnelį... 

vaizduoja, matyt, kokį nors liūdną atsitikimą Lietuvoje. 
Gaila, kad tos dainos nežinome visos, — ji galėtų duoti 
daug šviesos mūsų tyrinėjimui. 

Gana juokingai aiškina Narbutas, kad Laimė reišku¬ 
si Lietuvoje tą pat, kaip ir mėnulis, remdamasis kaip 
įrodymu tokia liaudies dainos eilute: 

„Laimė lėmė saulužės dienatę" 

ir versdamas ją [į lenkų kalbą] saviškai: 

„Laimė padovanojo vieną dieną saulei." 

Bet ta eilutė reiškia visai ką kita, ir pažodžiui ją rei¬ 
kia šitaip versti: 

„Laimė dovanojo saulėtą dieną." 

Iš to matome, kad ne „saulės laikotarpis pasidarė 
viena diena ilgesnis už mėnulio laikotarpį", kaip norėtų 
mūsų garbusis istorikas, bet kad lietingu metu Laimė, 

10 „Dzieje starožytne narodu litewskiego", I t., 44 ps). 

pasigailėjusi artojų vargo, davė giedrą dieną, tokią rei¬ 
kalingą laukuose dirbantiems. 

Yra taip pat Žemaičiuose daina, kurioje randame 
paminėtą dievaitę Laimę: 

Oi neduok, dieve, Laimužei lemti*, 

Toj pačioj kaimo j mergytei augti: 

Aš nepaspėsiu žirgelį šerti, 

Kožną dienelę muštriai jodyti; 

Oi tai duok, dieve, Laimužei lemti, 

Ben per mylelę mergytei augti: 

Tai aš paspėsiu žirgelį šerti, 

Kas nedėlėlę muštriai jodyti. 

* * * 

Oi neduok, dieve, Laimužei lemti, 

Toj pačioj kaimo j bernyčiui augti: 

Aš nepaspėsiu žlugtelį skalbti, 

Kožną dienelę baltai vaikščioti. 

Oi tai duok, dieve. Laimužei lemti, 

Ben per mylelę bernyčiui augti: 

Tai aš paspėsiu žlugtelį skalbti, 

Kas nedėlėlę baltai vaikščioti. 

Žodis laima Prūsijos lietuvių tarme reiškia „gau¬ 
sybė". 

Latviai dievaitę Laimę kai kada vadina Nauda; šiuo 
pastaruoju vardu ji suprantama kaip turtų globėja. 
Nauda latviškai reiškia „tam tikras pinigų kiekis". 

KARALIŪNĖ 

Šiuo vardu mūsų liaudis vadina būtybę, valdančią 
dangaus šviesulius. Tai esanti jauna mergina, neregėtai 
graži, jos galvą dabinanti saulė, ji nešiojanti žvaigždžių 

prisagstytą apsiaustą, susegtą ant peties tam tikra sege 
su mėnuliu vidury. Jos šypsena — tai ryto aušra, aša¬ 
ros— tai deimantai. Kai lietus lyja, o saulė šviečia, 
liaudis paprastai sako: Karalienė verkia *. 

DZIVSVITS 

Baltijos jūros krantų gyventojai mini gana dažnai 
tam tikrą būtybę, vardu Dzivsvits *, kurią garbina kaip 
jūreivių globėją ir jūrų dievą. Kiekvieną vakarą, kai tik 
vanduo būdavo ramus ir plynas, vienas sau vaikštinė¬ 
damas Baltijos pajūriu, girdėdavau žvejus, išplaukian¬ 
čius į jūrą žvejoti menkių bei silkių ir traukiančius dai¬ 
ną, kurią, dėl šio savo veikalo pilnumo, įdedu čia: 

Plaukim, plaukini, brolyčiai, 

Į jūrelę, į marelę, 

Į šaltąjį vandenėlį. 

Dzivsvitisie, padėk mums 
Menkių, plekšnių sužvejoti, 

Eldijėles padaboti. 

Kad stovėsme vidur marės, 

Mūsų katas giliaus arias. 

Tegul vėjas nepuč mums, 

Mūsų katą turėk pats. 

Dzivsvitise dievaiti, 

Sergėk mūsų laivaitį. 

Dzivsvitise! Dzivsvitise! 

ČELTYČIOS 

Tuo vardu senovės lietuviai vadino Baltijos jūros 
dievaites. Celtyčios * tai buvusios labai gražių moterų 
pavidalo būtybės: jų apdaras buvęs iš žuvų žvynų, per- 

lais dabintas, ant galvos — mažytė gintaro karūna. Vy¬ 
riausioji iš jų buvusi jūrų karalienė Jūratė. Tos dievai¬ 
tės turėjusios puikų balsą, buvusios aršiausios gražių ir 
jaunų vyrų priešininkės. Ligi tiktai kurį pamatydavusios 
krante, tuoj savo dainomis bei žavumynais stengdavęsi 
įvilioti pas save. Šit viena jų daina, kurią mums išlaikė 
liaudies atmintis: 

Oi žvejeli mūsų skaistus, 

Pamesk vargus, šok į laivą: 

Pas mus visad būsi smagus, 

Mūsų dainos duod linksmybę. 

Duosma tau doveną dievų, 

Jei su mumis tu gyvensi; 

Marės būsi didžium tėvu 
Ir meilingu mūsų būsi. 

Vargas tam, kuris paklausydavęs klastingų vilionių! 
Iš pradžių būdavę labai meilios, myluodavęsi su juo, 
kol išgaudavę sutikimą nusileisti su jomis į dugną ir 
tenai pabūti, o tada glėbyje pasmaugdavę savo auką. 
Toms piktoms dievaitėms kas metai būdavo nešamos 
aukos, po vieną iš visų rūšių žuvų, sugautų jūroje, kad 
nekenktų jauniems žvejams. 

KASTYTIS 

Pasak lietuvių mitologijos, tai buvęs žvejys ir gy¬ 
venęs toje vietoje, kame Šventoji įteka į Baltijos jūrą. 
Jūrų karalienė Jūratė, susižavėjusi jauno žvejo dailu¬ 
mu, įsimylėjusi jį ir kas vakaras atplaukdavusi į kalną, 
kurį žmonės paskui praminę Kastyčiu *, pasimatyti su 
savo mylimuoju. Neilgai juodu buvę laimingi, nes Per- 

kūnas, patyręs apie tuos jų slaptus susitikinėjimus, už¬ 
sirūstinęs baisiai, kam dievaitė susitepusi mirtingojo 
meile, pasiuntęs iš dangaus griausmą, kuris, perskrodęs 
jūros bangas, trenkęs į karalienės pilį, ją pačią užmu¬ 
šęs ir gintarinius jos rūmus sutrupinęs į kruopelytes, 
O Kastytį prikalęs Praamžimas * prie uolos jūros dugne 
ir padėjęs jam prieš akis jo numylėtinės kūną, į kurį 
amžinai žiūrėdamas turįs apverkti savo nelaimę. 

Dabar, kai sujudintos jūrų vilnys daužosi įdūkusios 
į krantą ir lyg riaumote riaumoja, žmonės, gyveną Bal¬ 
tijos pakrantėse, sako, kad tasai vargšas žvejys vai- 
tojąs; o gintaro gabalėlius, kuriuos išmeta jūra, taria 
esant karalienės Jūratės rūmų skeveldras. Visą tą įvykį 
apsako vienas latvių liaudies padavimas. Mes jį įsidė- 
jome į savo Žemaičių žemės prisiminimus. 

LIETUVIŲ DEIVIŲ AKMENYS * 

1829 metais, atostogaudamas Žemaičiuose, Šiaulių 
apskrityje, vieną rytą išsiruošiau medžioti. Keletą va¬ 
landų veltui vargus, šunes aptiko šile kiškį; tad kiek¬ 
vienas pasistengėme išsirinkti tinkamą vietą ir laukėme 
laimikio. Aš atsistojau ant progumos, palei upelį, bet, 
kai zuikis nudūmė į priešingą pusę, pasirėmęs šautuvu, 
neturėdamas ko veikti, ėmiau žiūrinėti vietos padėtį. 
Tai buvo dailus kauburys, nuo kurio gerai matėsi apy¬ 
linkės; klonyje tekėjo upelė, o palei ją, kitoje pusėje, 
stūksojo keliolika akmenų, didelių, lygių, tvarkingai su¬ 
guldytų. Mane paėmė smalsumas sužinoti, kam juos čia 
kas suguldė, juo labiau, kad niekur arti jokių akmenų 
nebuvo matyti. Tad, metęs pilkį vaikyti,— tegu sau jis 
atitenka kitiems šauliams,— nuėjau patyrinėti daikto, 
sudominusio mane. Tenai buvo keturiolika akmenų, 

maždaug po tris uolektis dydžio, lygiai nutašytų ir iš 
visų pusių apkastų grioviu, kurio kitąkart būta gilaus, 
bet ir dabar dar žymėjo pėdsakai. Klaidžiodamas spė¬ 
liojimų labirinte, pamačiau ateinantį seną kaimietį su 
piautuvu. Pasakiau jam, kas man įdomu, ir prašiau pa¬ 
aiškinimų. Jis noriai patenkino mano smalsumą, ir ką 
tik išgirdau, čia apsakysiu. 

Akmenys, senovės lietuvių sudėti palei upę, ženk¬ 
lino vietą, pašvęstą deivėms, vadinamoms deivėms val¬ 
dytojoms, kurios, graikų parkų * pavyzdžiu, turėjusios 
savo galioje žmogaus gyvenimą ir mirtį, toks tik buvęs 
skirtumas, kad lietuvių buvę tų deivių daugiau, ir ne 
siūlas reiškęs mirtingojo gyvenimą, o drobė, prie kurios 
jos darbavęsi. Buvę jų septynetas. Pirma žmogaus gy¬ 
venimą verpusi iš kuodelio, duoto jai aukščiausiosios 
dievybės (tur būt, Okopirno*), ir vadinusis Verpiančioji. 
Antra, Metančioji, metusi gyvenimo apmatus. Trečia, 
Audėtoja, drobę audusi. Tuo tarpu ketvirta, Gadintoja, 
gražiais žodeliais ir įdomiais pasakojimais kerėjusi 
anų protus tiek, jog kai kada mesdavusios darbą ir 
klausydavusios, o jinai, naudodamasi ta proga, ga¬ 
dindavusi joms audeklus. Dėl to užgriūdavusios viso¬ 
kios nelaimės tą, kieno gyvenimo audeklas pakliūdavęs 
į piktosios deivės rankas. Ligos, sužeidimai kautynėse, 
neatliepta meilė, vaidai su kaimynais, nesantaika na¬ 
muose, žodžiu, viskas, kas tik gali pridaryti žmogui 
sielvarto ar sugriauti ramybę, buvę deivės Gadintojos 
klastų ir pykčio padariniai. Penkta, Sergėtoja, toly¬ 
džio atkakliai su ja kovojusi. Mat, kai tik anoji pradė¬ 
davusi savo seseris mulkinti bei apgaudinėti, šioji tuo¬ 
jau duodavusi rūsčių pastabų, apsakinėdavusi įžymiųjų 
lietuvių žygius, apdainuodavusi karų pergales ir šituo 
būdu stengdavusis patraukti į save dėmesį. Tačiau lai- 

mėjimas dažniau tekdavęs Gadintojai. Būdavę vis dėlto 
valandų, kad ir Sergėtoja triumfuodavusi; jos patarimai, 
jos žavios giesmės apie senųjų laikų didžiavyrius tap- 
davusios dangaus siųsta kibirkštimi, kuri įsižiebdavusi 
deivių protuose, žadindavusi jas iš letargo, į kurį jas 
įtraukdavusi jeibininkė, ir įkvėpdavusi joms ištvermę 
darbe. Laimingas būdavęs žmogus, prie kurio audeklo 
budėdavusi deivė Sergėtoja! Jokie pikti prietykiai, jo¬ 
kios ligos, vaidai, nesėkmės mūšiuose su priešu nesu- 
drumsdavę jo gražaus gyvenimo. Šlovės lauke visada 
pergalėtojas, o namuose pertekęs gerų metų ir tikros 
laimės, jis leisdavęs dienas šeimoje bei draugų tarpe, 
be baimės, ramia dvasia laukdamas valandos, kad dei¬ 
vė Nukirptoj a jam nukirpsianti mirtingojo būvio gi¬ 
jas! Septinta deivė buvusi vardu Išskalbtoja; jos prie¬ 
dermė buvusi nukirptąjį audeklą išskalbti ir atiduoti 
aukščiausiajai dievybei. Iš to audeklo turėję būti siu¬ 
vami marškiniai nešioti savininkui po mirties. Toms 
deivėms buvo pašvęsti akmenys palei upes ir upelius, 
kame jos dažniausiai rinkdavosi. Kiekvienas gyventojas 
turėjo savo akmenį, ant kurio sudėdavo atnešęs kuo 
brangiausias aukas. Kariauninkai čia nešdavo užmuš¬ 
tųjų priešininkų galvas ir dalį savo grobio, laimėto ka¬ 
rinėse iškylose, ūkininkai — javus, linus, merginos — 
rankšluosčius, rūtų vainikus ir 1.1. Prieš sudedant aukas 
būdavo religinės apeigos, apie kurias nieko sužinoti 
negalėjau. Vieną tiktai giesmelę, sudėtą deivės Išskalb- 
tojos garbei, išlaikė mums liaudies padavimai. Jos pra¬ 
džia tokia: 

Oi deivute, deivužėle! 

Išskalbk mano amžiutėlį, 

Kad skaistus eiti galėčiau, 

Nuogas danguj nestovėčiau ir t. t. * 


6* 


83 



Mėnesienos naktys labiausiai patikdavusios deivėms, 
tada jos susirinkdavusios paupyje, susėsdavusios ant 
akmenų ir dirbdavusios darbus. Aplinkiniai bernai daž¬ 
nai jas užtikdavę tokioje būklėje; jos būdavusios labai 
jiems malonios ir reikalaudavusios, kad ir jie būtų joms 
mandagūs. Vargas drąsuoliams, kurie nesusiprasdavę 
kaip reikiant pagerbti deives: jų laukdavusi neišven¬ 
giama bausmė arba ir mirtis. Tuos akmenis aš radau 
Šiaulių apskrityje, vietovėje, kurios vardas Kerežiai, ji 
priklauso teisėjui Martynui Urbonavičiui. Prieš kelio¬ 
lika metų jų buvo kelios dešimtys palei Šešuvos upę, 
netoli nuo Felikso Stanevičiaus kaimelio Sienlaukio,- jie 
buvo suvartoti pamatams. Matininkas Noreika sakė 
man, kad panašių akmenų, žmonių vadinamų deivių 
akmenimis, jis esąs matęs labai daug Telšių, Upytės ir 
Vilkmergės apskrityse. 


KAUKAI 

Kaukai tai buvusios naminės dievybės, kurios savo 
garbintojams nešdavusios javus, pinigus, mėsišką, pie¬ 
nišką ir kt. Ūgio jie būdavę ne didesni kaip penkių 
colių. Šeimininkės, norėdamos prisivilioti kaukų į savo 
namus, gamindavo iš vieno siūlo švarkučius ir užkas¬ 
davo juos po namų kerte; dievukai, suradę drabužius, 
apsivilkdavę jais ir pasidarydavę namų tarnais. Jie tuč¬ 
tuojau lėkdavę pas turtingesniuosius ūkininkus, o pri- 
vogę visokių daiktų, nešdavę savo garbintojams ir 
kraudavę priemenėje, ant tam tyčia pritaisytos lenty¬ 
nos. Iš pradžių paprastai rasdavę parnešta kokių smul¬ 
kių apyvokos daiktų, kaip antai: medinių šaukštų, kab¬ 
lių virvėms vyti, plunksnų ir t. t., o kartais net ir sausų 
skiedrų. Kas gera širdžia priimdavęs tas pirmąsias do- 

vanas, tas galėdavęs tikėtis paskui ir geresnių, o prie¬ 
šingu atveju, jei kas jas paniekindavęs, tie dievukai 
padegdavę namus ir išskrisdavę. Kaukams nakčiai bū¬ 
davo dedamos aukos — vėdarai. 


UNDINES 

Undinės, kai kuriose vietose vadinamos gudelkomis, 
yra vandens deivės *. Šis pavadinimas ypačiai taiko¬ 
mas upių nimfoms. Savo ypatumais tos merginos yra 
visai tolygios ukrainiečių rusalkoms. Liaudis jas vaiz¬ 
duojasi kaip idealaus gražumo būtybes, gyvenančias 
upių dugne. Mėnesienos naktimis jos išplaukiančios į 
paviršių ir tada savo žavesiais, šokiais ir dainomis vi¬ 
liojančios jaunus bernus, kuriems pirma atimančios pro¬ 
tą, o paskui nuskandinančios. 

Iš padavimų apie undines, arba, žemaitiškai, ondines, 
didžiausiasis mūsų Vaidila * parašė balades: Sviteziete 
ir Žuvelę. 

Pridedame čia liaudies dainą apie Jūros 20 upės on¬ 
dines: 

Kas esi jaunas ir skaistus, 

Dar neliejai ašarėlių,— 

Uliok visą dieną linksmą, 

Neartinkies prie upelių. 

Nes kaip saulė užsileisis 
Ir išnyks orai ant dangaus, 

Mėnužėlis švytės tuoj aus, 

Tuojaus kyla vanduo Jūros. 

20 Jūra — Žemaičių upė, tekanti Raseinių apskrityje, netoli Prūsų 
sienos. 

Vilnis vilnį šalin neša, 

Alkioj upės patalėlį, 

Pamatysi, paregėsi 

Beplaukančias mergužėles. •: 

Tai ne mūsų yr mergelės: 

Sraunos, gražios, o kaip skaisčios! 

Niekas dvaro panytėlės, 

Jei meluoju — prapuolimas! 

O kaip dainą tik paleis, 

Visos mergos sutarise [?], 

Žmogus proto jau neturi, 

Salin miškų lakštingala. 

Nes tai zdrodnos yr mergelės, 

Bėk nuo anų prietelystės: 

Bet kaip anas paregėsi, 

Didžią bėdą apturėsi. 

Bėk ką greičiau, bernytėli, 

Nes prapuls! ant amželio; 

Nes už vieną regėjimą 
Būsi upėj ant dugnelio. 

Dažnai undines liaudis vadina upių martelėmis. Senų 
senovėje, matyt, buvo manoma, jog merginos, prisigir- 
džiusios iš nusiminimo, gailestingų dievų būdavusios 
paverčiamos undinėmis, kad jos galėtų keršyti vyrams 
už savo mirtį ir būti upių bei ežerų globėjomis; atrodo, 
kad ši dainelė lyg liudytų tai: 

Motuše mano, senoji mano, 

Ant ko mane auginai? 

Ar ant darbelių, 

Ar ant vargelių, 

Ar ant žmonių kalbelių? 

Nei ant darbelių, 

Nei ant vargelių, 

Tai ant žmonių kalbelių. 

Kad taip nekenti manęs, motuše, 

Buvo mažą neauginti: 

Buvo nunešti, 

Buvo įmesti 
Į gilų ežerėlį. 

Ten būč buvusi paskenduolėlė, 

Žuvelių draugalėlė: 

Ten būt žuvavę žvejų žmoneliai 
Su šilkiniu tinkleliu: 

Ten būt sužvieję, 

Ten būt sugrieję 
Už mažą lydekėlę. 

Ten būč buvusi 
Žvejų mergelė, 

Pajūriškių martelė. 

MEDŽIOIMA * 

Tuo vardu mūsų liaudies padavimai plačiai mini 
deivę, globojančią medžioklę. Žmonės ją vaizduojasi 
kaip merginą milžinę, su vyrišku veidu, apsigaubusią 
meškos kailiu, su lanku ant pečių. 

Vietos padavimas sako, kad Žemaičiuose, Raseinių 
apskrityje, prie Kražių miestelio, kairėje Kražantės upės 
pusėje, ant kalno, vardu Medžiokalnio, poeto Sarbievi¬ 
jaus pamėgtoje vietoje, buvusi deivės Medžioimos [?] 
šventykla. Ten, kaip žmonės pasakoja, ir nūnai ji tarpais 

pasirodanti — liūdna,, apsiverkusi, be lanko ir meškos 
kailio.' 

Jos žodžiai, kuriais, prakalbanti į praeivius, esą 
tokie: 

Lietuva yra miškuose! Kirskit miškus; iškirsite miš¬ 
kus — nebus Lietuvos. Kirskit! Kirskit! 

IŠMINTAS 

Buvęs tai žmogus *, kurį dievai apdovanoję savo 
išmintimi. Tai jis išmokęs lietuvius šaudyti iš lanko, 
sėti javus ir apskelbęs visai tautai dangaus įstatymus, 
pagal kuriuos ji turėjusi gyventi. Kol lietuviai pildę jo 
priesakus, tol buvę laimingi, o kai tik nustoję klausyti 
Išminto priesakų, nebelikę nė laimės. Kokie buvo tie 
priesakai? — Nežinia. 

Lietuvių liaudis, gyvenanti Prūsuose ir Žemaičiuose, 
kartoja to vyro mintis, kurias gražiausiai galėtume va¬ 
dinti aukso mintimis. Štai čia paduodu tas, kurias man 
pavyko nugirsti. 

1 . 

Bloga sėkla be sėjimo išdygsta, o gera ir pasėta ne 
visad vaisių išduoda. 

2 . 

Iš veido pažinsi žmogų: kakta žema padūkimą rodo, 
iš aukštos kaktos, akių kruvingų veizda piktybė ir mė- 
gybė. Veidas romus — ne visad romumo yra ženklu, 
tankiaus yra ličyna, po kurios visų didžiausiai biaurūs 
darbai kavoj as. 

3. 

Alus be apynių, sviestas be druskos, žirgas be uode¬ 
gos, moteriškė be gėrybės netur ant svieto vertumo. 



4. 


Paleistuvystė tiktai yra be vaisiaus. 


5. 

Greičiau išgersi vandenį visos marės, nekaip pažinsi 
būdą moteriškės. 

6 . 

Girk dieną vakaru, moteriškę po smerties, ginklą 
kaip dasitirsi, o savo mergelę rytą po vinčiaus. 


7. 

Nevieryk mergelėms, be lakstąs tur širdis, o liežuvį 
atmainingą, visad gatavą ant šventolaužų priesigų. 

8 . 

Prietelystė tarpu skaistos ir piktos moteriškės yra 
kaip bokštas, matytas oruose 21 . 


9. 

Beprotį ir šešką kekšės tiktai gal mylėti. 


10 . 

Išmintis, drąsybė ir cnata yra tai pamatai, ant kurių 
stovi dangaus ir žemės laimybė. 


21 Šis palyginimas, veikiausiai, bus kilęs iš reiškinio, vadinamo 
fdta-morgana, gana dažnai matomo virš Baltijos jūros. 

Nuostabussdalykas, jog kai kurios čia paduotos min¬ 
tys yra mažne žodis į .žodį Skandinavų Edoje 22 . Gal 
jos iš tenai pas mus atkeliavo? Tam parodyti dedame 
jas čia. 

* 

Girk dienos gražumą, kai ji pasibaigs; moteriškę — 
kai pažinsi gerai; kardą — kai išmėginsi; paną — kai 
ištekės; ledą — kai pereisi; alų — kai išgersi. 

* 

Netikėk nei panos, nei jokios moteriškės žodžiais, 
nes jų širdis — tai lyg ratas, kuris sukasi; vėjavaikiš¬ 
kurnąs yra įsodintas į pačią jų širdį. Nepasitikėk nei 
giedrumu dienos, nei angimi užmigdyta, nei meilavi- 
musi tos, kurią ketini vesti; nei lūžusiu kardu, nei tur¬ 
čiaus sūnumi, nei ką tik pasėta dirva. 

* 

Santaika tarp piktų moterų — tai tas pats, kaip kad 
vestum nekaustytą arklį ledu; arba dveigį kumelį bal¬ 
notum; arba kaip audrotie laive be vairo paliktum. 

* 

Kas nori, kad jį panos mylėtų, tegu joms gražiai kal¬ 
ba, tegu joms gražias dovanas neša ir giria jų žavesius 
be galo. Kad būtum geras mylimasis, turi gudrumo 
turėti. 


22 Edą tai yra senųjų Skandinavijos gyventojų tikybos knyga. 
Senosios Semundo Edos didžiąją dalį išvertė, naująją, Snoro Edą, 
sutrumpino Jokimas Lelevelis. Antrasis leidimas Vilniuje, 1828 m , 
in—8, 226 p. 



METAMORFOZĖS LIETUVIŲ 
MITOLOGIJOJE 



Sakau, pasenę žmonės, kad tą laiką 
Jokių stebuklų niekas nežinojo, 
Neaiškios jėgos supo ir globojo 
Tuometį žmogų tarsi mažą vaiką. 

Ore, miške, uoloj, vandens gilybėj 
Švelni užuojauta žmonėms slypėjo, 

Nes žmonės gerbė gamtą, jos galybę, 
Pažino ją, kaip motiną mylėjo. 

S. Goščinskis * 


Toje stebuklų ir fantazijų epochoje 
gamtos mokslas buvo magiškas daly¬ 
kas, slaptingas menas. Tais laikais moks¬ 
lininkai ir nemokšos tikėjo slaptų ypa¬ 
tybių buvimu. 

M. M. 

Lietuvių mitologija iš seno laukia savo Ovidijaus *, 
kuris aprašytų visas jos metamorfozes ir parodytų aiš¬ 
kesnėje šviesoje. Liaudis turi labai daug šitos rūšies ži¬ 
nių; istoriko pareiga yra surinkti visus tuos pasakoji¬ 
mus, atskirti tiesą nuo netiesos ir apginti nuo užmarš¬ 
ties. Mat, liaudies padavimai, keliaudami iš lūpų į lū¬ 
pas, iš kartos į kartą, taip jau yra pasigadinę ir sudar¬ 
kyti, jog tik dideliu vargu tyrinėtojas begali atsekti 
pirmąjį grūdą, tikrąjį jų šaltinį. Liaudies lūpose pago¬ 
nybės dievukai liko supainioti su krikščionių tikybos 
įvaizdžiais, pagoniškosios mitologijos dalykai — su 
Evangelijos faktais. Lietuviai, iš seno būdami apreikš¬ 
tosios tikybos išpažintojai, pamiršo jau, kad jų prose¬ 
noliai kitados garbino prasimanytus dievaičius, tad vi¬ 
sas savo sakmes jie taiko prie krikščionybės įvykių. 

Lietuvių mitologijos pasakojimai apie pavirtimus, 
kurie iki mūsų laikų išliko liaudies tradicijoje, taip pat 

yra senųjų pagoniškų įvaizdžių junginys su krikščionių 
tikybos įvaizdžiais.— Aš savo tyrinėjimuose stengiausi 
kiek galėdamas pasekti teisingą jų pradžią ir ištaisyti 
tas nuomones, kurios per daugybę metų buvo iškraipy¬ 
tos. Apsakymų apie vadinamuosius pavirtimus lietuvių 
liaudis turi be galo daug. Kiekvienas žvėris, kiekvienas 
paukštis, liaudies manymu, buvo kitados žmogus, kuris 
už dievų valios nepildymą tapo nubaustas ir paverstas 
į kitokią gyvą būtybę atbūti atgailos už savo kaltes. 
Tačiau ne vien tik dėl nusikaltimų būdavo žmonės pa¬ 
smerkiami gyventi žvėrių pavidalu: karšta meilė, gaile¬ 
sys brangių asmenų netekus, ligos, kentėjimai ir t. t. 
labai dažnai paskatindavo dievus pasigailėti žmonių gi¬ 
minės skurdo ir paversti žmogų kitokia būtybe. 


GEGUŽĖ 

Gegužei * liaudies padavimuose priklauso pirmoji 
vieta tarp nelaimingų pavirtėlių. Tai buvusi vieno tur¬ 
tingo Lietuvos bajoro duktė, trijų narsių jaunuolių se¬ 
suo. Ji labai mylėjusi savo brolius, visas jos darbas bu¬ 
vęs galvoti apie juos, atspėti, ko jie nori, pastebėti, 
kada kuris pirštu pamos. Visas jos gyvenimas buvęs 
vien jiems skirtas — austi jiems juostas, siuvinėti gū¬ 
nias— tai buvęs jai smagiausias žaismas, jos kasdieni¬ 
nis triūsas. Dėkinga brolių šypsena, meilūs pažvelgimai 
buvęs vienintelis jos širdžiai atlygis. Ji buvusi laimin¬ 
ga, kad galėjusi rūpintis broliais, ji gyvenusi jų ra¬ 
mybe, jų gyvenimu. Bet pavydus likimas nedavęs jai 
ilgai džiaugtis tais smagumais. Karo trimitų garsai su¬ 
trikdę rimtį ir ėmę šaukti visus lietuvius į šlovės lau- 

ką.— Smarkusis Kęstutis 23 , Žemaičių žemės kunigaikštis, 
išsivedęs savo pulkus mušti šarvuotųjų vienuolių, kurie, 
dangstydamiesi noru atversti mūsų tėvus į tikėjimą, ieš¬ 
koję vien naudos sau, švento kryžiaus vardu plėsdami 
svetimus kraštus, grobdami turtus, žudydami bejėgius 
senelius, išplėšinėdami vaikus iš motinų glėbio ir ugni¬ 
mi bei kalaviju žymėdami savo barbariškus žygius! Že¬ 
maičių trimitų garsas nuskardėjęs per amžinąsias girias, 
pasiekęs ir anų jaunuolių ausis.— Išjoję į karą.— Rau¬ 
dodama išleidusi juos sesuo ir, kaip tikrai lietuvaitei 
tinka, linkėjusi pergalėti priešą. 

Baigęsis karas, išdūmę į kitąpus Nemuno pergąsdinti 
kryžiuočiai, lietuvių atšipę kalavijai jau ilsėjęsi makš¬ 
tyse,— grįžę mūsų riteriai namo. Tiktai kurgi narsieji 
jaunuoliai? — laukusi nesulaukusi jų išsiverkusioji se¬ 
suo; jie kritę mūšio lauke. Tik jų žirgai, nebetekę bran¬ 
gios naštos, parbėgę vieni namo. Nuliūdusi lietuvaitė, 
brolių netekusi, metusi tėvo namus, kur jai viskas pri¬ 
mindavę brangius širdžiai daiktus; pasiėmusi su savim 
žuvusiųjų brolių žirgus ir išėjusi j girią baigti ten 
verksmingo savo gyvenimo. Ilgai klajojusi po girią, per 
dienų dienas raudodama ir aimanuodama, kol aukščiau¬ 
siasis dievas jos pagailėjęs ir pavertęs ją geguže. Ir nuo 
to laiko kiekvieną pavasarį, tuo metu, kada žuvę bro¬ 
liai, ji išliejanti skausmą savo ir liūdnai kukuodama 
apraudanti jų mirtį. 

Toks yra Žemaičiuose ir Lietuvoje apsakymas apie 
gegužę. Paprasti žmonės labai ją gerbia ir pripažįsta 
jai galią išpranašauti ateitį. Jeigu tik pasitaiko išgirsti 

23 Lietuviai, o ypač žemaičiai, visus karinius įvykius priskiria 
Kęstučio laikams. Tas narsus kunigaikštis ir kryžiuočiai jų liaudies 
apsakymuose vaidina reikšmingiausią vaidmenį. 

kukuojant prie kurių namų,— tai jau ženklas, kad tuose 
namuose mirs kas. O jei kas išgirdo pirmąsyk jos bal¬ 
są miške ir turėjo su savim pinigų, tai yra tikras, kad 
per visus tuos metus pinigų turės. Ar užgriūva kokia 
nelaimė, ar ko sau geidžia, ar vėlgi sužinoti ką nori,— 
tuoj į gegužę kreipiasi; jos balsas — pranašo balsas. 
Pirklys klausia apie pelną, senis — kiek dar metų gy¬ 
vens, vyras — ar dar ilgai mylės jį žmona, jaunamar¬ 
tė — ar dukterį, ar sūnų pagimdys ir t. t. Jauna gra¬ 
žuolė, jau penkiolika pavasarių mačiusi, kuriai išsi¬ 
skleidė visi žavesiai, nešykščios gamtos dovanoti, ku¬ 
riai apie tą laiką kaskart stipriau, kaskart smarkiau ima 
plakti širdis, kuriai vienuma pasidaro nebepakeliama, 
jaučia poreikį gyventi pilnutinai, kažko geidžia, kažko 
dūsauja, kuri pati savy susivokti neįstengia, nemoka 
pavadinti to saldaus jausmo, kuris ją visą apima,— į ką 
gi kreipsis, vargšelė, ko pasiklaus apie savo svajonių 
svajonę, kam savo mielus ilgesius atskleis? — gegužei! 
Liaudies tradicijos išsaugojo mums dainelę, kurią ir da¬ 
bar jaunos mergaitės dainuoja Žemaičiuose, kai nori ko 
sužinoti iš gegužės: 

Tu seseryte brangioji, 

Tu gegužaite raiboji, 

Brolių arklius ganydama, 

Šilkų siūlus varstydama, 

Sakyk, kad' aš vyrą gausiu? 

Kai kuriose apylinkėse, kaip antai dabartinėse Upy¬ 
tės ir Vilkmergės apskrityse, tą dainelę kiek kitaip dai¬ 
nuoja: 

Pakukuok, gegele, 

Pasakyk, lakštute, 

Žalio eglelė tupėdama, 

Aukso krėslely sėdėdama, 

Brolių arklius ganydama, 

Šilkų skareles mastydama, 

Aukso makrais siūdama, 

Mano metus skaitydama, 

Kaip ilgai gyvensiu? 

Kiek kartų, šitaip užklausus, gegužė sukukuoja, tiek 
metų reiks laukti, kol išsipildys troškimas, arba tiek 
metų dar gyvens klausėjas. — Lietuviai visada buvo 
tokios nuomonės, kad tuos, kurie neteko artimųjų ir jų 
gailėjo, dievai, atlygindami už tai, pavertė gegužėmis; 
šitai patvirtina ir šioji liaudies dainelė: 

Per tiltą jojau, 

Nuo žirgo puoliau 
Ir upelėj gulėjau. 

Aš ten gulėjau 
Tris nedėlėles, 

Nieks manęs negedavo. 

O ir atlėkė 

Trys raibos gegelės 

Vidur tamsios naktelės. 

Viena kukavo 
Kojų galely, 

Antroji prie galvelės. 

O ši trečioji 
Raiba gegelė 
Kukavo prie širdelės. 



Marti prie kojų, 

Sesuo 1 prie galvos, 

'■ Matušė prie širdelės. 

Marti gailėjos 
Tris nedėlėles, 

Sesuo trejus metelius, 

O matušėlė 
Augintoj ėlė 
Pakol gyva širdelė. 

Marti lydėjo 
Per lygius laukus, 

Sesuo lig bažnytėlės, 

O matušėlė 
Augintoj ėlė 
Lig pačios tėviškėlės. 

Nuostabus dalykas, kad toji pati dainelė skamba 
mažne visame slavų pasaulyje, tokiame skirtingame nuo 
Lietuvos liaudies papročiais ir pažiūromis. Paduodame 
čia Serbijos ir Galicijos liaudies dainas, paimtas iš Ka¬ 
zimiero Vladislovo Voicickio vertingojo rinkinio. 


SERBŲ LIAUDIES DAINA 
(lenkiškai versta Augustino Beliovskio)* 

Jaunas Jovanas per gonkas ėjo, 
Netikėtai po juo gonkos griuvo, 

Tiesę ranką Jovanas išlūžo, 

Kaip bematant daktarė atėjo, 

Miško vilią 24 žada daktarauti. 

Daug ji nori, kad ligonį gydys: 

Jovano mamos tiesiojos rankos, 

Jo sesers kasos su kaspinėliu 
Ir perlinių jo žmonos karolių. 

Motina jai duoda tiesę ranką, 

O sesutė — kaspiną ir kasą, 

Tik žmona nenori duot karolių: 

,,Dieve gink, kad aš juos atiduočiau, 

Taigi man tėvelis dovanojo.” 

. Kad supyko daktaravus vilią, 

Jovano žaizdon nuodų įpylė. 

[Mirė Jovanas motulės skausmui.] 

Ir pravirko tarsi trys gegulės: 

Ta pirma tai verkia nenustoja, 

Ta antra — tai rytą vakarėlį, 

Ta trečioji — kada prisiminus. 

Ta, kur verkia, niekad nenustoja — 

Tai vargšelė Jovano motulė; 

Ta, kur verkia rytą vakarėlį — 

Tai liūdnoji Jovano sesutė, 

Ta, kur verkia kada prisiminus — 

Tai jaunoji Jovano žmonelė. 

24 Vilią Serbuose yra tuo, kuo Rusioje rusalka (o Lietuvoje un¬ 
dinė); dažną jos santykiavimą su žmonėmis apdainuoja įvairios serbų 
dainos. Skirtumas tarp rusalkos ir vilios yra tas, kad pirmoji dažnai 
žmonėms užmena mįsles ir tuos, kas neatspėja, užkutena negyvai 
Vilią mėgsta dainuoti ir nepakenčia geresnių už save dainininkų, ir 
jeigu atsiranda, kas išdrįsta gražiau dainuoti, tą nužudo strėlėmis. 
Daugiau, be kitų ypatybių, kurias priskiria jai serbų liaudis, ji pažįsta 
žoles ir moka gydyti. (K. VI. Voicickio Zarysy Domo ve [, .Naminiai 
užrašai"].) 

GALICIJOS UKRAINIEČIŲ GODA 


Vai sakalas skrido iš miško į lauką, 

Vai sakalas tūpė ant aukštojo kalno, 

Nuo kalno' nuskrido į aukštąją pušį, 

Kai vėjelis dvelkia, 

Pušis galvą lenkia, 

Nelinguok pušele, 

Man liūdna širdelė. 

Vai tai trenkė strėlužė žemyn iš padangės. 
Vai tai ką ji nukovė? — Našlelės sūnelį! 
Kadgi kas atsirastų, mamytei praneštų, 

Kad atbėgus raudotų, gražiai pašarvotų. 


* * 


Sjt 


Vai atskrido dvi trys gegutėlės, 

Visos trys žilutėlės, 

Visos trys liūdnutėlės. 

Vai viena jų parkrito čia pat prie galvelės, 

O antra jų parkrito čia pat prie kojelių, 

O trečia tai parkrito čia prie pat širdužės. 

Ta prie galo galvos — tai senoji motušė. 

Ta prie galo kojelių — tikroji seselė, 

Ta prie galo širdužės — mieloji mergelė. 

Kur motušė pravirko — ten kraujo upelė, 

Kur sesulė pravirko — ten kraujo versmelė, 
Kur mieloji pravirko — ten sausas takelis. 

Nes motušė daug metų vien verkia ir verkia, 

O sesutė tai verkia, kada prisiminus, 
O mieloji raudodama kitką galvoja, 
Apie kitą svajoja!.. (*) 


(*) [Originalas:] 

Oj! wyletil sokil, ta z lisa na pole, 

Oi! sil sobie sokil na wysokij hore, 

A z hory poletyl na wysoku sosnu, 

Witer powiwaje, 

Sosna šia schylaje; 

Nie chylaj šia sosno, 

Bo i tak mene toskno. 

Oj! udaryla strylka z wysokoho neba! 
Kohož ona ubyla?— Wdowynoho syna! 
Nyma komu daty, do matyriki znaty, 
Szoby pryszla maty, syna j 3 ochowaty! 


Oj! nadletilo dwi, try zažulenki, 

Wsi try poshtenki, 

Ta wsi try smutneriki, 

Oho! odna upala, po konec holowki, 

A druhaja upala po konec nožeczok, 

A tretaja upala po konec serdenka, 

Po konec holowki, maty starenka, 

Po konec nužeczok sestryczka rydnenka, 

Po konec serdenka, to jeho mylehka, 

Hde matenka placze, krwawaja ryczka, 
Hde placze sestryca, krwawaja kermyczka, 
Hde placze mylenka, suchaja streženka. 

Bo matenka placze wid roku do roku, 

A sestryca placze kitko sy zhadaje, 

A mylehka placze, inszu hadku maje, 

O innym hadajeK. 



O štai dar viena lietuvių liaudies dainelė, liudijanti,' 
kad gegužė laikoma paukščiu pranašu, pasakančiu mer¬ 
gaitei, kada j i ištekės: 

Oi ūžkit gauskit, girioj medeliai. 

Maži mano broleliai. 

Oi užaugs, užaugs mano broleliai, 

Iškirs girioj medelius. 

Girelėj kirto, pagiry tašė, 

Ant vieškelėlio vežė. 

O ir išstatė margą dvarelį 
Ant aštuonių kampelių. 

Kamps į kampelį po gegužėlę 
Kas rytelį kukavo, 

Kol iškukavo, kol išlingavo 25 
Matušėlės dukrelę, 

Nuo brolelių seselę. 

Oi lankykite, broliai, seselę, 

Norint žiemos keleliu, 

Žiemos keleliu, nauju važeliu, 

Juodbėrėliu žirgeliu. 

Lietuvoje gegužei pagerbti ir dabar dar tebėra tam 
tikra šventė. Trečiąją velykų dieną susieina viso so¬ 
džiaus jaunimas į vienus namus, dainuoja visokias dai¬ 
nas, o paskui šoka šokį, kuris vadinasi gegužė. Tą šokį 
veda viena mergaitė — gegelė, viršijanti gražumu ki¬ 
tas. Visi sustoja ratu, o vidury sėdi ant krėslo šventės 
herojė užrištomis akimis. Taip visi šoka. — Po kiekvie¬ 
no pašokimo vyrai prieina prie sėdinčiosios, paima už 
rankos ir dainuoja: 


23 Gegutė kukuodama beveik visada linguoja ant medžio. 



Karaliūne gegele, kuku, kuku! 
Aš tavo brolelis, kukū, kukū! 


Sėdinčioj i, spėdama iš balso tuos, kurie jai labiausiai 
patinka, išsirenka tris bernelius, atsiriša akis ir jau visą 
dieną šoka su jais. Kai. skirstosi, ji dovanoja jiems po 
savo austą margą juostą, o berneliai vėl jai ką pado¬ 
vanoja. Nuo tol mergaitė bernelius vadina savo broliais, 
o jie ją — sesute. 

Tokioje šventėje aš pats esu buvęs Šiaulių apskri¬ 
tyje, Vaiguvos parapijoje, savo gimtinėje Pakėvyje. 
Kitą kartą mačiau ją tos pat apskrities Kuršėnų para¬ 
pijoje, teisėjo Ignaco Radavičiaus dvare Milvyduose. 

Senų laikų čekams gegužė buvo liūdesio paukštis; 
griežtai to netvirtinu, bet taip būčiau linkęs spręsti iš 
Kralove Dvoro rankraščio 26 * dainelės, kurią čia pa¬ 
duodu. 


Ąžuolas palaukėj stovi, 
Ąžuole gegutė rauda, 
Verkia, kad pavasarėlis 
Bėga, amžinai netrunka. 


Jei jis amžinai užtruktų, 
Kaipgi mums rugiai subręstų? 
Jeigu vasara vis tęstus, 

Kaipgi obuoliai nusirptų? 


20 Ruk'opis Kralodworsky f a ginė wytecenegsi narodni z pewo- 
prawnė basne \veme w puwodnim starėm gazyku i t. d. wydan od 
Waclawa Hanky, Rytere Radu sw. Wlad, Bibliothekare Narodniho 
Museum, in—12, Prahoje 1835. 

Kaipgi šaltų kūgy varpos, 

Jei vis rudenėlis truktų? 

Kaip sunku merginai būtų, 

Jei visad viena paliktų? (*) 

Yra dar Lietuvoje tokia nuomonė: jei gegužė par¬ 
lekia anksti pavasarį, dar medžiams neišsprogus, tai yra 
/ pliką mišką, tai esąs ženklas, jog būsią blogi metai; 
atvirkščiai, jei parlekia į žalią mišką, tai būsiąs geras 
derlius. 


LAKŠTINGALAS 

Lakštingalas! * Kam nesukelia sieloj tūkstančių atsi¬ 
minimų jau vienas tas vardas! Kas nežino to mažo, 
neišvaizdaus pažiūrėti, pilko, lyg Šiaulių kaimietis su 
juosva sermėgėle paukštelio, to pavasarių mylėtojo, 
kuris savo angelišku balsu gyvina mūsų miškus! Kieno 
širdyje jo giesmė nerado atbalsio, tos meilios seselės, 
kuri kas akimirką įmanytų juoktis ir verkti!.. Tai ponų 
ir vargdienių kiemionių numylėtas paukštelis: visi vie¬ 
nodai žavisi jo giesmele, nes visi vienodai supranta šie 

(*) [Originalas:] 

W širėm poli dubec stoii, 

Na dubci zezhulice. 

Zakukaše, zaplakaše, 

Ze neniė rezdy jaro. 

Kakby zrali žitko w poli, 

By vezdy iaro bylo? 

Kakby zralo iablko w sadie, 

By vezdy lėto bylo? 

Kakby mrzli klasi w stoze, 

By vezdy ieseri byla? 

Kakby dieve tiežko bylo 
By vedzy sama byla? 

los balsą. Ponai, vaikydamiesi savo fantazijų, dėl kurių 
jiems taip lengva paaukoti kito laimę, laiko savo salo¬ 
nuose vargšą giesmininką. — Tačiau lakštingalas tiktai 
kaime, tiktai miške tėra lakštingalas, tik tenai paukš¬ 
telis, suokdamas šalia savo numylėtos paukštytės gūžte¬ 
lės graudulingas giesmeles, ant čiurlenančio upelio- 
kranto, įstengia visus sužavėti, sujaudinti, nuskraidinti 
mintis į tą saulės šalį, kur mūsų atminimai yra paskyrę 
vietą žemės rojui. — Tuo tarpu salonuose įkalintas, jis- 
nebeturi mums tos kerimosios galios. Ten jo balsas tik 
slopina niekingus vizitininkų čiauškalus, nutraukia pa¬ 
čiame įkarštyje deklamuojantį savo eiles poetą arba 
maišosi pervien su išsipusčiusio frantelio komplimen¬ 
tais, nuvalkiotais, amžinai pagal vieną formą kirptais,, 
bet tai nėra širdies balsas, o veikiau tai kimus raudos 
skundas, kuriuo dainius stengiasi perrėkti savo neda¬ 
lią! — Vieną tiktai naudą lakštingalas salone duoda. Pa¬ 
žiūrėkit į tuos du, toli nuo visos draugės savy pasken¬ 
dusius, lango įsienyje atsistojusius, prie jų kaba lakš- 
tingalo narvelis; lakštingalas čiulba, vaikinas ir mergi 
na patyliukais šnekasi, tolydžio į kits kitą žiūri, gyvai 
įraudę abudu... bet jūs ir patys suprantate, koks čia to 
pilko paukštelio vaidmuo; geriau paklausykit, ką apie 
jį sako mūsų liaudies padavimas, kurį gal dar ne visi 
būsite girdėję. 

Seniai, labai seniai gyveno kažkur palei Nerį jau¬ 
nuolis, vardu Dainius. Jis mylėjo gražuolę kaimynę 
Skaistę, o jos širdis buvo jam šalta. Jis kaip tik įmany¬ 
damas stengėsi įgyti jos meilę, bet vis veltui; jis dai¬ 
navo jai gražių gražiausias dainas, jis kas rytas bėgo- 
po mylimosios langais pasveikinti jos, o kas vakaras, 
pareinant iš lauko, pastodavo jai kelią nors kartelį pa¬ 
žiūrėti į ją, nors vienu saldžiu žodeliu atsisveikinti. 



'Galų gale, matydamas, kad visos pastangos niekais eina', 
jis nusiskandino upėje. — Gailestingi dievai po mirties 
pavertė jį lakštingalų — tegu balsas, kuriuo tuščiai kal¬ 
bino žiauruolės širdį, būsiąs paguoda visiems nelaimin¬ 
giesiems įsimylėjėliams ir kelsiąs nusistebėjimą visam 
pasauliui. Skaistė, per vėlai pamilusi Dainių, kurio jau 
nebebuvo pasaulyje, iš nusiminimo mirė ir buvo pa¬ 
versta rože purine, kuri tada tik išsiskleidžia, kai lakš¬ 
tingalas giedi:'i nustoja. 

Su lakštingalų yra susijęs mūsų valdovo Vladislovo 
Jogailos mirties atminimas: jis, beklausydamas to 
paukštelio giesmių, nušalo ir mirė Gardine 1434 metais, 
^gegužės 31 dieną. 

Mūsų liaudies dainose radau paminėtą lakštingalą * 
tame rinkinyje, kurį taip dailiai išvertė Jonas Čečotas . 

Miela lakštute, 

Nutilk truputį. 

Tavo dainelė 
Sielvartą kelia. 

* 

Liūdnos pievos be lakštutės, 

Sodai — be gegutės, 

Aš — liūdnesnė be tėvelio, 

Be senos motutės. 

* 

Sakose pilka lakštutė 
Kaitrią dieną tyli; 

Pasakyki, širdužėle, 

Myli ar nemyli? 

Kur, lakštute, tavo dainos, 
Ko taip nutilai? — 

Atėmė dainas Vilnelė 
Ir žali šilai. 

* 

Kur, bernel, tava linksmybė, 
Juokas ir galia? 

Regis, tau iš dievo teko 
Nebloga dalia? 

* 

Plyname lauke vešėja 
Trys daržai; 

Viename lakštutė suokia 
Taip gražiai. 

Antrame kukuoja gegė, 
Žaisdama, 

Trečiame sūnelis kalba 
Su mama. 


Girioje pražydo putinas ir avietėlė, 

Kai mane pagimdė mažą motinėlė. 

Bet neleido man lig proto paūgėti, 

Liepė iš namų už vyro ištekėti 
Į toliausią svečią kaimą, kur be vėjo ūžia, 
Uošvis skriaudžia, gainioja martužę. 
Ankstutėliai kelia, vos rytuos aušrelė rieda, 
Ir lakštutė dar gojely gieda. 



Liaukis, mano lakštįngėle, taip liūdnai čiulbėti, 
Nes ilgiau aš negaliu kentėti! 

Užkukuos gegutė, medį išdžiovins ir gėlę, 
Mano verksmas jaudins akmenėlį. 


Oi tamsi tamsi naktelė 
Be mėnulio žvaino. 

Oi kvaila kvaila mergelė, 

Kur už senio eina. 

Kai užmigdė vargšė Kasia 
Savo senutėlį, 

Verkdama daržan išėjo, 

Prašė lakštingėlę: 

O, lakštute, nebesuoki, 

Te seniokas miega. 

Užkamuot mane jis gali 
Ir atimti jėgą. 

Oi lakštute, tu nesuoki, 

Patylėki šiąnakt, 

Nes man gėda vos pamačius 
Vyrą savo seną. 

Yra dar viena lietuviška dainelė, kurios žodžiai to¬ 
bulai pamėgdžioja lakštingalo giesmę, bet dėl negražių 
vaizdų, joje piešiamų, negalima čia jos įdėti. 

BLEZDINGA 

Tai yra neatskiriama kaimo sodybos draugė. Jos 
lizdas po mūsų kaimiečio trobelės stogu yra jam tartum 
ženklas, jog dievas laimina jo namus. 

Liaudies apsakymas apie blezdingą yra šitoks: 

Buvo vienoje šalyje karalienė, mėgstanti baisiai 
daug kalbėti, ir ji vis apkalbinėdavo kitus, o dažniau¬ 
siai neteisingas žinias skleisdavo. — Kai vieną sykį jos 
broliai grįžo iš karo, ji pirmoji išbėgo priešais duris 
jų pasitikti ir, vos pasisveikinusi, padrožė jiems nau¬ 
jieną, kad jų žmonos mirusios, kol jie buvę kare. Rite¬ 
riai patikėjo ta kalba ir iš didelio širdies skausmo tuoj 
čia pat, nebėję į vidų, visi nusižudė, nors iš tikrųjų ne 
vieno žmona nebuvo mirusi. Dievai, pamatę, kiek pikto 
pridarė liežuvininkė sesuo, pavertė ją blezdinga ir davė 
jai užduotį būti visą gyvenimą naujienų nešiotoja, o jos 
pikto darbo atminimui ant uodegos plunksnų ugniaspal¬ 
vę dėmę uždėjo. 

Paduodu čia keletą liaudies dainų, rodančių, kaip 
mūsų žmonės galvoja apie tą paukštytę. 

Blezdingėle, 

Lakūnėle, 

O ką tu ten girdėjai? 

— Ten aš girdėjau, 

Ten aš regėjau 
Mergytę beverkiančią.— 

Blezdingėle, 

Lakūnėle, 

Ar ji man minavoja? 

— Kad yra viena, 

Tai minavoja 
Apie tave, bernytėli. 

O kad yr kitas 
Jaunikis skaistas, 

Tada tave neatmen. — 

Blezdipgėle, 

Lakūnėle, 

'■ Ar mane myl mergaitė? 

— Ana tau miela, 

Be tavęs būti 
Ana valandos negal.— 

Blezdingėle, 

Lakūnėle, 

Lėk ant mano mergelės, 

Pasakyk anai, 

Skaistai mergelei, 

Kaip smūtnos mano dienos. 

Kad aš čion alkstu, 

Kad aš čion trokštu 
Pas mano lelijėlės. 

* * * 

Lėk, blezdingėle, 

Lėk, lakūnėle, 

Kur brangiosios aukštas dvaras. 
Lėk, blezdingėle, 

Sėsk ant langelio, 

Padainuok mielai mergužėlei, 

Kaip esu biednas, 

Kaipo nuliūdęs 
Be mano jaunos mergelės. 

Kad vėjas puta, 

Raselė krinta, 

Aš ant tos šalies veizdu, kur ana. 
Veizdu ir regiu, 

Kaip mano dienos 
Vienokos teka ant svieto. 

Širdelę sopa. 

Ašaros krinta, 



Kad ana mano būti negalia. 

Oi dieve, dieve, 

Dieve aukščiausias! 

Permainyk mūsų gentelių širdis! 

* * * 

Jau pavasaris. 

Mergelės nėra, 

Mano mergelės, 

Aiškios aušružės. 

Ji išvažiavo 
Svetimą šalelę, 

Paliko bernužėlį. 

Lėk, blezdingėle, 

Mano mieloji, 

Pasakyk meilūnėlei. 

Tegul sugrįžta, 

Tegul paspėja 
Pas savo bernytėlį. 

Nes kad nesugrįš 
Mano saulužė, 

Greituoju čėseliu 
Neras čion manęs, 

Neras ant svieto, 

Tik po juodos žemelės! 

Yra viena baltarusių dainelė, pamėgdžiojanti blez¬ 
dingos giesmę; bet dėl tų pačių sumetimų, kaip ir lakš¬ 
tingalos giesmės, jos čia įdėti negalime. Iš to skaitytojo 
smalsumas 'turės nuostolio, bet dorovė daug laimės. 

Blezdingos skraidymą nusako slovakų daina, paci¬ 
tuota K. VI. Voicickio knygoje „Zarysy Domowe". 

„Lakiojo blezdingėlė, lakiojo, 

Nei dangaus, nei žemės neprisilytėdama." 

Lietuvoje vienas šokis, tobulai pamėgdžiojantis 
blezdingėlės skraidymą, yra vadinamas tos paukštytės 
vardu. 

Lenkai turi priežodį: 

Viena blezdinga — dar ne vasara, 

Viena gryčia — dar ne miestas. 

U na hirundo no n iacit vei. 

[Viena kregždė — dar ne pavasaris.] 

VYTURYS 

Tai visų ankstyviausias mūsų pavasario paukštelis: 
jis pirmas mums savo giesmele paskelbia, kad pavasa¬ 
ris grįžta. Su džiaugsmu visuomet sveikiname vyturį, 
o su juo ir pavasarį; juk kas gi netrokšta sau links¬ 
mesnių valandėlių, kas gi gražių dienų nepasiilgęs! 

Vyturys, gali sakyti, yra nuolatinis artojo draugas — 
jis sulig diena jau lirena savo giesmelę, iškilęs į patį 
dangų, kada darbštus kiemionis išeina į lauką. Jo lau¬ 
kuose jis lizdelį suka, viršum jo laukų visuomet ir la¬ 
kioja. Anksčiausia iš visų paukščių keleivių pas mus 
parlekia, vėliausiai išlekia. Mūsų liaudis sako, kad tai 
buvęs nelaimingas kaimo žmogelis, kuriam niekas ne¬ 
sisekę; tačiau jis vis linksmas darbavęsis sau, nemur- 
mėdamas prieš dievų valią, ir už tai po mirties gavęs 
atpildą—buvęs paverstas maža paukštyte, artojų guo¬ 
dėja. 

Lietuvių padavimai, be šito pasakojimo, nieko dau¬ 
giau apie vyturį nesako; net dainos apie jį, kiek man 
žinoma, jokios nėra. Yra tiktai priežodis vienas, taiko¬ 
mas apsileidusiems ūkininkams: 

Blogas tas artojas, kurio dirvas vyturiai mėšlauna. 

Čekų tarme apie vyturį radau šit kokią dainelę 
Kralove D voro rankraštyje 27 : 

VYTURĖLIS 

Pono ežiose mergelė 
Kanapėles rauna. 

Klausinėja vyturėlis, 

Ko ji taip nuliūdus. 

Kaip aš, mažas vyturėli, 

Dar galėčiau džiaugtis! 

Mano mielą pasodino 
Į uolinę pilį. 

Kad turėčiau aš plunksnelę, 

Parašyčiau laišką: 

Tu, mažyti vyturėli, 

Jį mielam nuneštum. 

Anei plunksnos, nei lapelio 
Laiškui parašyti. 

Mielą dainomis pasveikink, 

Kad iš skausmo džiūstu. (*) 


27 Išleistame Vaclovo Hankos Prahoje (žr. aukščiau, 26 pastabą). 
(*) [Originalas] 

SKRIWANEK 

’ Pleie diewa konopie 

U panskėho sada, 

Pyta šie iėi skrivanek 
Proč žie alostiva. 


8. L. A. Jucevičius 

GANDRAS 
1 (STERKUS) 

. \ . 

Apie gandrą, kuris tikrojoje Lietuvoje vadinasi ster¬ 
kus, Žemaičiuose gandras, kartais gužutis, o Prūsų Lie¬ 
tuvoje typkojis, yra. toks liaudies padavimas: 

Aukščiausiasis dievas, sutvėręs pasaulį, pamatė, kad 
žemėje jo priveista daugybė visokių žalingų šliužų; 
tada jam labai nesmagu pasidarė dėl savo klaidos, ir jis, 
norėdamas kaip nors atitaisyti, ką neapgalvojęs padarė, 
surinko visus nuodingus ir biaurius savo sutvėrimus, 
sukišo į didelį šikšninį maišą, užrišo jį ir atidavė žmo¬ 
gui, vardu Stoneliui, prigirdyti artimiausiame ežere; 
atiduodamas griežčiausiai prisakė, kad neatrištų maišo 
ir nežiūrėtų, kas jame yra. Stonelis, užsivertęs maišą ant 
kupros, nešdamas į ežerą, galvoja: kas čia blogo, jei 
pasižiūrėsiu, ką nešu, — gal ten kokios brangenybės? 
Taip jis, paniekinęs dievo prisakymą, atrišo maišą, o iš 
maišo visi šliužai išsmuko ir vėl po žemę išlakstė. Išsi- 
■J-g&ndęs jų ir nusiminęs dėl savo prasižengimo, grįžta 
jisai pas dievaitį, kuris tuo metu šildėsi prie užkurto 
eglišakių laužo, ir, drebėdamas iš baimės, išpažįsta savo 

Kakobych mohla rada byti? 

Malitky skrivanče! 

Otvedechu zmilitka 
U kamen^ hradek. 

Gdybych perce imiela, 

Pisalabych listek; 

Ty, malitky skrivačne, 

Tyby s niėm tam lėtial. 

Neniė perce, neniė blanky, 

Bych pisala listek; 

Pozdravui drahėho piėniėm, 

2e zdie hofem nyiu( 

kaltę. Dievaitis susirūstinęs čiupo žioruojantį nuodėgulį, 
tvojo Stoneliui ir pavertė jį gandru, liepdamas už baus¬ 
mę visą savo gyvenimą rinkti šliužus, kuriuos pats per 
savo neišmintį buvo išleidęs j žemę. Tai dėl to dabar 
gandras vis gaudo šliužus, dėl to jam ir uodega juoda — 
nuo ano sudavimo dervinu nuodėguliu. 

Per apreiškimo švenčiausiajai panelei šventą (blo- 
vieščius), nuo kurios pas mus prasideda pavasaris, pa¬ 
prastai gandras parkeliauja pas mus iš Nilo šalies ir 
parsineša — taip žmonės sako — pasparnėje kielę. Lie¬ 
tuvoje tai yra visuotinio džiaugsmo diena: mažne kiek¬ 
vienas ūkininkas ta proga kelia balių ir užprašo į jį kai¬ 
mynų ir pažįstamų; tos vaišės lietuviškai vadinasi ster- 
kavimas. 

Vieta, kur gandrai peri, žmonių laikoma laiminga, 
todėl visi stengiasi prisivilioti į savo sodybą tą namų 
draugą, apsaugantį (jų manymu) nuo griausmo, reng¬ 
dami ant stogo kraigo arba medžiuose gandralizdžius. 

Gandrai yra gamtos apdovanoti ypatingu sumanu¬ 
mu, kurį mums rodo pavyzdys, mano aprašytas 28 , aiš¬ 
kinant priežodį 

Išmintingas kaip Zaleskio gandras. 

Liaudis pasakoja, kad gandras kas metai išmetąs iš 
savo lizdo arba vieną gandriuką, arba kiaušinį. Pirmasis 
atvejis reiškiąs badą, o antrasis gerą derlių. 

Voicickis savo knygoje „Zarysy Domowe" cituoja 
Dunčevskį, kuris 1759 metų kalendoriuje pranašavo: kas 
pavasarį gandrus pamatysiąs skrendančius, tas būsiąs 
stropus ir apdairus ūkininkas, o kas stovinčius arba lizde 

28 „Przyslowia ludu litewskiego" [„Lietuvių liaudies priežodžiai"], 
Vilnius, 1840. 


8 * 

tupinčius, tas liksiąs, tingus, apsileidęs, ištižęs. Be to, 
jo ten yra pakartotas iš seno žinomas prietaras, kad 
j gandralizdį ne tik griausmas netrenkiąs, bet ir ledai 
nemušą. 

Apie gandrą mozūrai porina, kad kai parlekiąs apie 
šv. Juozapą (kovo 19 d., nauj. st.), tai ant sparnų par- 
nešąs paskutinius sniego likučius. 

Rugpiūčiui baigiantis gandrai ima pulkauti, o žmonės 
jų sambūrius vadina gandrų seimeliais arba sako, kad 
jie lekia į kuopą 29 , ir pasakoja, kad sužeistasis verkia 
graudžiomis ašaromis. 

Leidinyje Pamiętnik Magnetyczny Wilenski * 1816 m. 
kažkoks Kun. S. J. įdėjo žinutę apie gandrą, laikydamas 
ją teisinga, tačiau to dalyko tikrumo mes garantuoti ne¬ 
galime: 

„Visiems yra žinomas labai mūsų krašte išplitęs pa¬ 
protys prisijaukinti gervių, gandrų ir laikyti juos prie 
virtuvės — tiek pažaisti tiems, kurie tai mėgsta, tiek 
kad gaudytų aplink namus varles, gyvates ir 1.1. Tokiu 
būdu prie virtuvės laikomas gandras buvo pripratęs 
lėkti žiemoti į šiltuosius kraštus, o tik atėjus pavasa¬ 
riui vėl į virtuvę grįždavo, Kai vieną rudenį mūsų gand¬ 
ras jau buvo beskrendąs į tokią kelionę, jo šeimininkas 
liepė jam prieš išskrendant uždėti ant kaklo skardinę 
lentelę su užrašu: 

„Haec ciconia de Polonio." 

„Šis gandras yra iš Lenkijos." 

Pavasariui atėjus, gandras vėl parskrenda, tik jam 


29 Kokius 200 gandrų, susirinkusių į vieną vietą pievoje, pats rug- 
piūčio pabaigoje 1855 m. mačiau (sako K. VI. Voicickis) Podliasėje, 
Bielsko apylinkėje. 

ant kaklo jau nebe skardos lentelė, o gryno aukso, ir 
joje užrašas: 

„India cum donis remittit ciconiam Polonis." 

„Indija gandrą su dovanomis grąžina lenkams.’' 

Šeimininkas apsidžiaugė tokia lentelės permaina ir 
kitą rudenį vėl jam padarydino kitą skardos lentelę su 
tokiu pat kaip pirma užrašu. — Grįžo gandras pavasarį, 
tik nebe taip vaišingai priimtas, nes vietoj auksinės, 
kaip buvo laukta, parsinešė varinę lentelę su užrašu: 

„Gratci Japonia 
Pro hac Ciconia." 

„Japonija dėkoja 
Už šį gandrą." 


LINGE 

Apie lingę, kurią kaimo žmonės dar ir kirliu vadi¬ 
na, yra toks liaudies apsakymas: 

Kada dievas gyveno žemėje ir vaikščiojo iš kaimo 
į kaimą, užėjo kartą į vienus namus, kur, radęs šeimi¬ 
ninkę, šaunančią krosnin duoną, paprašė vandens atsi¬ 
gerti. Moteriškė, darbu nusikamavusi, o be to, dar ir 
kažko pikta, piktai atsakė jam: „Išsižiok, gal iš dan¬ 
gaus prilis tau, o mano namuose nėra vandens tokiems 
valkatuzams.”—Dievas, susirūstinęs tokiu moteriškės 
nesvetingumu, pavertė ją linge ir prisakė jai visuomet 
gerti tik lietaus vandenį, ir kad niekuomet neišdrįstų 
siektis vandens nuo žemės. Iš to ir atsiradęs priežodis, 
žinomas Lietuvoje ir Lenkuose: 

Trokšta kaip lingė lietaus. 

MEŠKA 


Vieną kartą, kai dievas, seneliu pasivertęs, ėjo per 
tiltą, žmogus, vardu Baltras, susigūžęs už didelio ak¬ 
mens, baisiu balsu sumaurojo, norėdamas išgąsdinti seną 
senutėlį; už tokią nėpagarbą dievas pavertė jį meška, 
tik paskutinių kojų letenas paliko tokias, kokias turėjo 
žmogum tebebūdamas. 

Garsi yra visoje Europoje Lietuvos meškų mokykla, 
įsteigta kitados Tiškevičiaus Smurgainių miestelyje, se¬ 
novinėje Vilniaus vaivadijoje, Ašmenos apskrityje, kur 
tie keturkojai žvėrys būdavo išmokomi visokių menų, 
o po to išnuomojami čigonams vedžioti po pasaulį. Spe¬ 
kuliacija, iš tikrųjų, verta nebent italų ir vokiečių! Iš 
to atsirado lenkų kalboje posakiai: Smurgainių Akade¬ 
mija; Smurgainiuose auklėtas; Smurgainių gudragal¬ 
vis — ir daugelis kitų. 

Iš tėvynės istorijos visiems yra žinomas vylius, kurį 
pavartojo Lietuvos ponai, paleidę į darbą mešką, kai 
norėjo nužudyti žiaurų savo kunigaikštį Žygimantą Kęs- 
tutaitį Trakuose. 

Kunigaikštis Karolis Radvilas Panie kochanku liepė 
dėl pramogos užkinkyti ketvertą meškų į karietą ir taip 
įvažiavo į Varšuvos pilį aplankyti karaliaus Stanislovo 
Augusto Poniatovskio, Tačiau toji pramoga, pasak senų 
žmonių, atsiėjo jam daugiau nei milijoną lenkų auksinų. 
Mat, kai jis važiavo per miestą, tai toks neregėtas kin¬ 
kinys išgąsdino visus ir pridarė baisybę nuostolių, ku¬ 
riuos kunigaikštis, juokais trūkdamas, mielai visiems 
apmokėjo. 

Dar čia paminėsime porą atsitikimų su meškomis, 
buvusių Lietuvoje, paimtų iš K. VI. Voicickio knygos: 

„Yra pasakojamas tradicinis anekdotas apie vieną 

Radvilą, kuris, norėdamas išgąsdinti bailų italą, liepė 
atvesti prijaukintą mešką, kad toji vietoj liokajaus pa¬ 
davinėtų į stalą valgius. Gauruotasis tarnas dailiai, 
dviem letenom laikydamas dubenį, atsistojęs užpakaly, 
padavė italui patiekalą; šis buvo jau beimąs, tačiau kai 
vietoj liokajaus pamatė milžiną mešką, išsigandęs krito 
ir apalpo." 

„Kaniovo seniūnas (Potockis), garsus savo pasiutė- 
liškais darbais, vieną šlėktelę, užsiminusį apie piniginę 
skolą, liepė apsiūti meškos kailiu ir užpiudyti šunimis." 

KURMIS 

Kai dievas liepė visiems žmonėms taisyti kelius, tai 
nė vienas neatsikalbinėjo nuo to darbo, vienas tiktai 
Žabalas nepaklausė. Tada dievas, bausdamas jį, pavertė 
kurmiu ir prisakė jam visuomet gyventi po žemėmis 
ir tik po žemėmis vaikščioti. Ir dar pridėjo, kad, kai tik 
išeisiąs į žmonių padarytą kelią, tuojau ir nudvėsiąs. 

Lietuviai apie tuos, kur neišsiruošia iš namų, turi 
priežodį: 

Bijosi kelio kaip kurmis. 


BLENDIS 

Pasakoja žmonės, kad kitados Lietuvoje gyveno to¬ 
kia moteriškė, vardu Blendis, arba Blindė *, kuri turėjo 
tokią negirdėtą ypatybę, jog galėjo neapsakomai leng¬ 
vai duoti pasauliui gausybę vaikelių, ir taip jai sekėsi, 
jog ji ne tiktai gimdė gamtiniu būdu, bet ir iš rankų, 
kojų, galvos ir kitų kūno dalių galėjo vaikelius išduoti. 
2emė, visų vaisingiausioj! motina, ėmė jai pavydėti 

tokios laimės; užtat vieną kartą, kai Blendis ėjo per 
klampią lanką, „kojos jai įklimpo į žemę taip, jog jokiu, 
būdu ištraukti jų nebegalėjo. Iš didelio nusiminimo pa¬ 
virto blendimi. 

Tą medį mūsų senoliai laikė šventu, kaip matyti iš 
T. Narbuto tyrinėjimų 30 . Dar net ir dabar Lietuvoj 
liaudis reiškia ypatingą pagarbą blendžiai. 

Lietuviai turi priežodį: 

Ant blendies uogos. 

Dainoje neištikimas mylimasis savo mergelei sako: 

Cit, neverk, neraudok, 

Jaunoji mergele, 

Aš tave parvesiu 
Kitą rudenėlį. 

Kad žydės, kad žibės 
Balti akmenėliai, 

Kad suklės blindelė 
Raudonas uogeles. 


Lenkai sako: 

„Na wierzbie gruszki." 

[„Ant blendies kriaušės."] 

Vienoje rusų dainoje, kaip skaitome knygoje „Za- 
rysy Domowe", kazokas, prikalbinėdamas merginą, gi¬ 
ria savo žemę tokiu būdu: 

Pas mus blendy kriaušės bręsta, 

O merginos aukse skęsta, 

Kalnai auksu lūžta, 

Medumi upeliai plūsta. 

30 „Dzieje starož. nar. litewskiego'', I t., 195 p, 

Lietuvoje, lygiai taip pat ir Rusijoj, kaip mums tvir¬ 
tina K. VI. Voicickis, senas padavimas sako, kad jeigu 
kas nori turėti dūdelę, grynus tonus išduodančią, turi 
susirasti blendį tokią, kur būtų negirdėjusi niekad nei 
gaidžio giedojimo, nei vandens čiurlenimo. —Tokia dū¬ 
delė prabyla kartais žmogaus balsu, kaip, pavyzdžiui, 
tame lietuvių padavime, iš kurio Aleksandras Chodzka 
sukūrė savo baladę „ Avietes ",— Mažiau susipažinusiems 
su mūsų dabartine poezija įdedame ją čionai. 

\ 

Lietuvos laukais 
Ir žaliais miškais 
Joja ponas, akys dega, 

Jo palydai auksu žvaga, 

Joja į svečius. 

Temstant vakare, 

Viename dvare, 

Tarė: „Mama, tarsi rožės 
Tavo dukros, toks jų grožis, 

Duoki vieną man.” 

Prašo kambarin, 

Rodo dukterim. 

Ponas žiūri, ponas tyli, 

Vieną myli, antrą myli, 

Kaip čia išsirinkt? 

Duok dvi puodynes, 

Uogų teparneš, 

Kur pririnks daugiau aviečių, 

, Į ponias tą lai jis kviečia, 

Ta žmona jam bus. 

Baigiasi diena, 

Saulė rausgana 





Lyg krauju aptraukia gojų, 
Štai sugrįžta vyresnioji, 
Jaunesnės nėra. 

Ant baltos kaktos, 

Virš bruvės juodos, 

Tarsi kraujo lašas švietė, 

O gal putinas, avietė, 

Gal ir ne kraujai? 

Šekit avietes, 

Man tekėti teks, 

Nesugrįš sesuo jau šiandien, 
Gal ji upėje nuskendo, 
Pagriebė vilkai?!. 

Išsiuntė tarnus, 

Iškrėtė miškus, 

Naktį girioj šūkaliojo, 

Dieną upėje ieškojo, 

Niekur nebėra. 

Mūriniai dvarai, 

Tai gyvent gerai, 

Aukso maišą turi ponas, 
Myli savo gražią žmoną, 
Kaipgi nemylės? 

Išplaukė ledai, 

Skleidėsi žiedai, 

Jų sūnus lomoj prie šilo, 
Bėgo prie mamos, prabilo: 

Oi, mamyt, mamyt! 

Ar girdi mane, 

Aš šia švilpyne 
Grosiu tau dainelę savo, 
Kaip sesuo kadais dainavo, 
Paklausyk dainos: 



„Grok, Michasiau, grok 3l , 

Dainą pakartok; 

Tarsi rožės sužydėjo, 

Vos pavasaris atėjo, 

Tėvo dukros dvi. 

Vai liūdna diena, 

Kai sesuo viena 
Ėmė peilį, rožę skynė... 

Pilkapy mana tėvynė, 

Blendis viršum jo," 

„Kas čia per gaida 
Ir švilpynė ta?" 

„Aš, mamyte, tą švilpynę 
Išsukau čia, avietyne, 

Iš blendies šakos." 

Staigiai baldama, 

Griuvo jo mama. 

Kiek nelaimių ten patyrė 
Šitoks dvaras, jaunas vyras, 

Ir maži vaikai! 

Lietuvos miškais 
Ir žaliais laukais, 

Joja ponas, nerimuoja, 

Gedulu tarnai juoduoja, 

Karstą lydi jie. 

UOSIS 

Seniai, labai seniai, nes (pagal liaudies chronologiją] 
dar prieš Kęstutį, viename Lietuvos kaime prie jūros 

31 Pasakoje, pagal kurią parašiau šią baladę, piemenėlis ateina 
su švilpyne; atsimenu tik pirmą eilutę tos dainelės, kurią groja jo 
švilpynė; „Grok, piemenėli, grok." (Baladės autoriaus prierašas.) 

gyveno žmogus, vardu Teisus. Į jį kiekvienu reikalu 
kreipdavosi lietuviai patarimo. Jis nagrinėdavo jų by¬ 
las, taikindavo barnius, ginčus ir vaidus, o ką pasaky¬ 
davo, visiems šventa būdavo, nes Teisus buvo žinomas 
savo gerumu, paslaugumu ir nešališkumu. Kai tas žmo¬ 
gus mirė, nugyvenęs labai ilgą amžių, dievai, atlygin¬ 
dami už jo dorybes, pavertė jį uosiu, kurį praminė tei¬ 
sybės medžiu *. Jie net ir patys, kai nužengdavo žemėn, 
norėdami persitikrinti, kaip čia žmonės gyvena, tai la¬ 
biausiai mėgdavo rinktis sau pobūvio vietą uosio pla¬ 
čiašakio paunksnyje ir, tenai susėdę, savo ištarmes duo¬ 
davo. Viena senoviška lietuvių dainelė, kurią liaudis 
Prūsuose, Gumbinės apylinkėje, dainuoja, taip mini 
uosį: 

Prapultas žmogus, 

Kur pasidėsiu? 

Kas mano ašaras 
Čion nuramins? 

Oi eisiu, aš eisiu 
Į gilią girelę, 

Į gilią girelę 
Pas teisų uoselį. 

Ten dievas teisingas 
Man išklausys, 

Mano vargus, 

Mano bėdas 
Nuramins ir 1.1. 

Lietuvių padavimas apie uosį beveik visiškai sutam¬ 
pa su padavimu, kurį skaitome skandinavų Edoje 32 . Įde¬ 
dame čia jį, parodyti, jog mūsų mitologija yra vienoda 
su kitų šiaurės kraštų mitologija: 

32 „Edda", išleista J. Lelevelio, L c. 

„Po Ygdrasiliu (varvinančiu rasą) kasdien posė¬ 
džiauja dievai ir teisia. Tai yra uosio medis, didžiausias 
iš visų, jo šakos eina per visą pasaulį ir siekia dangų. 
Yra trys šaknų atvašos: pas asus, pas hrymthusus, kame 
kitados buvo Ginungagapas, ir Niftheime. Po šita atvaša 
yra Hvelgelmeris ir Nydhoguras, žaltys, graužiantis žie¬ 
vę. Po atvaša, kuri pas hrymthusus, yra Mimerio šalti¬ 
nis, kame žmonių išmintis paslėpta. Mimeris yra kupi¬ 
nas išminties, nes kasdien iš šaltinio Gialaro ragu (skar¬ 
džiu, gąsdinančiu) semiasi ir geria. Alfaderis (Odinas) 
turėjo vieną akį atiduoti, kol prisiprašė, kad leistų jam 
iš to šaltinio atsigerti. Po trečia atvaša, danguje, yra 
Urdarbrunas (praeities šaltinis), vadinamas dar ir Asen- 
brunu (asų šaltiniu), prie kurio dievai teisti susisėda. 
Kiekvieną dieną jie į tą galą važiuoja per Biiraustą. Asų 
arklių vardai tokie: Sleipneris (visų geriausias), su aš- 
tuoniomis kojomis, priklauso Odinui; Gladuras (me¬ 
džioklinis), Gyleris (auksaplaukis), Gleneris (žvilgantis), 
Skeidbrimeris (greituolis), Silfrintopuras (sidabrakartis), 
Symeris (veržlusis), Glifas (piršingasis), Falhofneris (dai- 
liakanopis), Gultopuras (auksakartis), Lietfetė (lengva- 
kojis). Baldero kuinas su juo sudegintas tapo. Thoras 
į teismus pėsčias vaikšto, jis pereina Kormto, Ormto 
ir abidvi Kierlangaro (maudymosi vietos) upes. Baltas 
erelis, labai daug žinantis, tupi ant Y gdrasilio šakų. Ere¬ 
lio tarpuakyje tupi vanagas, vardu Wedurfolgneris (oro 
permainas sekantis). Voveraitė Ratatoskura (visur bėgi¬ 
nėjanti) nešioja vaidų žodžius tarp erelio ir Nydhogo. 
Keturi elniai kremta šakas: Dainas (skubantis), Dvalinaš 
(pasivėluojantis), Dunairas (kuždantis į ausį), Dyrethro- 
ras (ramybę genantis). O be Nydhogo tiek ten dar žal¬ 
čių guli, jog nė kokia burna to išpasakyti negali. Prie 
Urdarbruno gyvena nornos, kurios, semdamos vandenį, 

uosį laisto. To šaltinio vanduo yra šventas ir išbaltinan-’ 
tis taip, kaip baltas 'yra tas, kas turi Skialo (kiaušinio 
lukštas) vardiji. Lietus, kuris iš tenai lyja, peni bites ir 
vadinasi Hunangsialas (medaus rasa). Prie to pat praei¬ 
ties šaltinio gyvena dvi gulbės. 

„Danguje daug yra gražių vietų. Yra graži menė 
prie uosio, prie to šaltinio, ir jame nornos gyvena: tai 
yra trys panos, Urda (praeitis), Veiandė (dabartis) ir 
Skulda (ateitis), kurios lemia žmogaus amžių. Jų skai¬ 
čius įžymus, vienos kilusios iš asų, kitos iš nykštukų. 
Yra gerosios nornos ir piktosios nornos, kurios teikia 
laimę ir nelaimę..." 

Beveik visai tą patį randame ir pas kitus autorius, 
rašiusius apie mitus, kaip antai, Edelio šiaurės tautų 
Mitologijos rinkinyje. Pakartojame čia jo teigimus apie 
uosį, paimtus iš A. Pudymovičiaus veikalo 33 . 

„Dievų tarybos vykdavo po stebuklingu uosiu, jo 
šakos gaubė viso pasaulio paviršių, o viršūnė siekė dan¬ 
gų; šaknys ėjo iki pragarų; erelis nuolatos jame tupėjo 
ir stebėjo viską; voverė laipiojo čia aukštyn, čia žemyn 
ir nešiojo pranešimus; daugybė žalčių vijosi aplink ka¬ 
mieną; po viena šaknimi tryško tyras šaltinis, kuriame 
slypėjo išmintis, ir jis tekėjo vienan daiktan su kitu 
šaltiniu, kuriame buvo ateities Žinija. Įvaizdis sąmojin¬ 
gas, nes pasirodė, jog išmintis, kuri naudojasi praeitimi, 
moka pranašauti ateitį. Trys merginos sėmė vandenį iš 
tų naudingų šaltinių uosiui lieti; iš to vandens, nulašė¬ 
jusio žemėn, darėsi rasa, duodanti medų, laimingą vai¬ 
sių, atsirandantį iš žinijos ir išminties junginio. Trys 

38 „Botanika dla plci pięknėj, czyli historya drzew, zi6l i kwiatow, 
podlug P. Genlis i P. Malo" [„Botanika gražiajai lyčiai, arba medžių, 
augalų ir gėlių istorija, pagal P. Zanli ir P. Malo”], 2 tomai, Varšu¬ 
va, 1834. 

merginos nuolat stovėjo po uosiu, jos turėjo saugoti tą 
šventą medį. Kaipgi lengva atpažinti toje sakmėje pada¬ 
vimą — išdabintą, bet nuostabiai panašų — apie gero ir 
pikto pažinimo medį!" 

Apie uosines strėles lietuviai yra tos nuomonės, kad 
jos niekad neprašauna pro šalį. Žemaičiuose ir Prūsuose, 
kur dar ligi šiol kai kurie kiemionys tebešaudo iš lankų, 
tam tikslui yra vartojamos uosinės strėlės. 

Meškų medžioklėje ietys taip pat daromos uosinės. 

Šakalių kaime, Kurše, mačiau milžiniško didumo 
uosį, kurį liaudis pripažįsta šventu. 



ŽVĖRYS, PAUKŠČIAI, MEDŽIAI 
IR ŽINOMESNĖS ŽOLĖS, 
kuriems lietuvių liaudis pripažįsta 
tam tikrą reikšmę arba 
antgamtinę galią 



ARKLYS 

Lietuvis riteris, karys, visada buvo labai prisirišęs 
prie žirgo *, mylėjo jį kaip savo žygių bendrininką ir 
draugą. Mažne visose senovinėse giesmėse apie didvy¬ 
rius, išlikusiose iki mūsų dienų, randame minint žirgą. 
Iš Gražinos prierašų žinome dainą apie Kęstučio žirgą , 
kilusią iš Žemaičių. 

Žirgas ir šarvai tai buvo brangiausi lietuvio daly¬ 
kai. Daugelyje vietų Prūsų lietuviai ligi šiol tebelaiko 
senovės šarvus kaip brangiausią prosenolių palikimą. 
Šit pradžia vienos liaudies dainos, kurioje kalbama apie 
žirgą ir šarvus 34 . 

Ąžuole, lapus išskleiski, 

Šalčiai juos nudegins; 

Imk, sūneli, plieno kardą, 

Karo dūmai regis. 

Aš numesiu savo rūbą, 

Šalčio nebijosiu, 

Aš paimsiu plieno kardą 
• Ir į karą josiu. 

34 „Piosnki wiešniacze z nad Niemna ,r [„Nemuno šalies kaimiečių 
dainos"] (vertė J. Čečotas), Vilnius, 1837, in—8, 111 psl. 


9* 

Vikriai sėdo ant žirgelio, 
^Linkčiodamas triskart: 

Jei kas blogo, kaimynėliai, 

Tai atleiskit viską, ir 1.1. 

Prūsų Lietuvoje ir Žemaičiuose jauni kaimo vyrai 
labiausiai myli arklius: laiko jų po keletą, ir tai yra 
nevedusio vaikino didžiausias turtas ir vertybė. Toks 
vaikinas, galimas daiktas, ir sudėjo štai šitą senovišką 
dainelę: 

TRYS ŽIRGELIAI 

Kad aš buvau jauns bernelis, 

Kaipo medis žaliukėlis, 

Aš turėjau tris žirgelius, 

Šaunus, spraunus lakūnėlius. 

Vienas buvo juodas kaip sabalas, 

Antras buvo margas kaip genelis, 

O trečiasis mano lakūnėlis, 

Anas buvo baltas kaip gulbelis. 

Su marguoju svietą vendravojau, 

Su juoduoju ant kryžiokų jojau, 

Su baltuoju rudenėlį 
Laksčiau pas mano mergelę. 

Dabar vargus amžiutėlis, 

Nėra arklių, nėr mergelės, 

Dabar vienas čion raudoj u, 

Bėdas, vargus linksminoju. 

Ristas žirgas yra didžiausia jaunikaičio vertybė. 
Mergelė, kurios rankos jisai prašo, visų pirma žiūri, 
kokiu žirgu atjojo, geru ar prastu. Jeigu jaunikaitis jai 
patinka, ji tuoj prašo tėvų duoti jam degtinės, o pati 

neša žirgui prijuostėj avižų. Tą paprotj patvirtina ši 
liaudies dainelė: 


Šėrė brolis žirgelį 
Per visą rudenėli- 

Ir išjojo brolelis 

Per lygiuosius laukelius. 

Ir pririšo žirgelį 
Prie rūtelių darželio. 

Ein mergelė per kiemą 
Žalių rūtų lankyti. 

O ko žvengi, žirgeli, 

Per laukelį bėgdamas? 

Ar tu nori avižų, 

Ar baltųjų dobilų, 

Ar žaliojo šekelio? 

Ar tu nori alučio, 

Ar saldžiojo midučio, 
Ar čysto vandenėlio? 

Nei aš noriu avižų, 

Nei baltųjų dobilų, 

Tai žaliojo šėkelio. 

Nei aš noriu alučio, 

Nei saldžiojo midučio, 
Tai čysto vandenėlio. 

Klausinėjo mergelė, 

Koks bernyčio budelis. 

Kaip aš bėgsiu per lauką, 

Pasižiūrėk, mergele, 

Koks bernyčio budelis. 

Kaip ant lauko miglelė, 

Taip ant manęs raselė, 

Toks bernyčio budelis. 

Lietuvių liaudies padavimuose dažnai yra minimi 
stebuklingi žirgai, apdovanoti antgamtiniu protu, turį 
ateities pramatymo galią. Kas nežino žavių J. I. Kra¬ 
ševskio eilių apie milžino žirgą — apie Vitolio Juodį 35 ? 

Lietuvių liaudies poezija tuos taurius gyvulius ap¬ 
gaubė savotišku nuostabiu žavesiu. Ten arkliai net 
šneka. Šit dvi dainelės, kuriose žirgai praneša apie 
kritusius kare savo raitelius. 

Visi bajorai žirgus balnoja, 

Aštrina šobles, į Rygą joja. 

Eikim, seseres, kardės išrinkti, 

Į aukštą svirną brolį rėdyti. 

Viena seselė župoną davė, 

Antra arklelį išvedė; 

Trečia seselė kardelį šveitė, 

O visos lydint graudžiai apverkė. 

Oi broli, šalin atjoji! 

Ar tu pavysi raitų pulkelį? 


85 Witolorauda. Piešė. z podan Litvvy [„Vitolio rauda. Giesmė iš 
Lietuvos padavimų 1 '], Vilnius, 1840. 

Vyte pavysiu, dievs tiktai žino, 

Ar iš šios karės atgal sugrįšiu. 

* * * 

Puč šiaurys vėjas, krint baisus sniegas, 
Be pono vienas parbėg žirgelis. 

Žirge, žirgeli juodbėrėli, 

Kur tu padėjai mūsų brolelį? 

— Aš jį palikau Rygos laukely. 
Devynias marias plaukti perplaukiau, 

O dešimtojoj skendo vaiskelis. 

Devynios kulkos pro šalį lėkė, 

O ši dešimta brolelį kirto; 

Kur galva krito, rožė išdygo, 

Kur kraujai tiško, žemčiūgai blizga. 

2 

Stovi žirgelis kieme pabalnotas, 

Reiks man joti ing vaiskelį. 

Stovi sesutė prie mano šalelės, 
Stovėdama graudžiai verkia. 

Neverk, sesute, balta lelijėle, 

Kaip išjosiu, taip parjosiu. 

Kad neparjosiu, kariu pastosiu, 

Vilniaus laukely vajavosiu. 

Parbėg žirgelis, parbėg juodbėrėlis, 
Parneš brolio mundurėlį. 

— Žirge, žirgeli, žirge juodbėrėli, 

Kur padėjai brolutėlį? — 

— Vilniaus laukely, po smilčių kalneliu 
Pakavotas brolutėlis. 



Visas grabely puikiai parėdytas, 

Po juoda žėlabėle. 

Saulė tekėjo, kaip brolį nušovė, 

Saulė leidos, kaip aną kavojo. 

TOS PAČIOS DAINOS VARIANTAS * 

Bėri žirgeliai 
Visi pabalnoti, 

Laukia savo raitoj ėlių. 

Šviesus kardelis 
Prie mano šalelės, 

Reiks man joti į karelį. 

Verkia mergelė, 

Verkia lelijėlė, 

Prie šalelės stovėdama. 

Neverk, mergele, 

Neraudok, jaunoji, 

Kaip išjosiu, taip parjosiu. 

Jei neparjosiu, 

Kareliu 36 pavirsiu, 

Parbėgs mano bėrs žirgelis. 

Parbėgs žirgelis, 

Parbėgs juodbėrėlis, 

Parneš mano mundurėlį. 

Parneš gromatėlę 
Krauju išrašytą, 

Gromatėlę, aukso žiedą. 

30 Karelis — tai kariauninkas, riteris mažybine žodžio forma, nuo 
žodžio karys, arba kareivis. Kareliu pavirsiu — vadinasi, jei mirsiu 
kare, būsiu minimas kaip tikras riteris, žuvęs garbingai. 

Primušk gromatėlę 
Prie skrynios viršelio, 

Užmauk žiedą ant rankelių. 

Kiek skrynią praversi, 

Mane paminėsi, 

Labai graudžiai apsiverksi. 

Kiek žiedą regėsi, 

Mane paminėsi, 

Liesi graudžias ašarėles. 

Plačiausiai žinomi Lietuvos arkliai buvo žemaičių 
veislės, maži, kresni, stiprūs, labai dailaus kūno sudė¬ 
jimo. Nuo seniausių laikų jie būdavo perkami važiuoti. 
Ne tik savo krašte, bet ir užsienyje jie buvo itin verti¬ 
nami. 1682 metais Jonas Bilevičius, Žemaičių kunigaikš¬ 
tystės pastalininkas, pardavė 80 arklių Kozmui III, Tos- 
kanijos didžiajam kunigaikščiui (Dominyko Jucevičiaus 
rankraštis). 1812 metais, kai Makdonaldo vadovauja¬ 
ma Napoleono armija buvo apsistojusi Žemaičiuose, 
tam tyčia paskirto kapitono Gori jo buvo nupirkti pran¬ 
cūzų armijai 497 arkliai. 

Gaetanio užrašuose (J. U. Nemcevičiaus rinkinyje) 
yra pasakyta: „Karaliaus arklidėse daug yra labai gra¬ 
žių arklių ir vienas palvas arkliukas — toks mažiukas, 
jog vos ligi juostos žmogui, bet proporcingas ir dailus; 
jis atgabentas iš Lietuvos ir laikomas karalaičiui Vla¬ 
dislovui." 

Seniau būdavo pas mus importuojami arkliai iš 
Vengrijos' ir Švedijos; švediškų arklių Lenkija ir Lie¬ 
tuva turėjo žirgynus, kame būdavo laikomos kaimenės, 
iš kurių imdavo žirgus sunkioji kavalerija; buvo dar 


137 



totorių arklių augyklos lengvajai kavalerijai. Iš jų, tur 
būt, bus kilusi arklių Veislė, vadinama tuo pat vardu, 
žinoma Lietuvoje, o ypač Žemaičiuose, jau Aleksandro 
Jogailaičio laikais. — Čac'kis, Čartoriskio prierašai Lin¬ 
dės žodyne (Lukas Golembiovskis, veikale „Domy 
i d\vory" [„Namai ir dvarai"], 163 psl.). 

Apie Lietuvos žirgynus visų seniausiai randame už¬ 
siminta Rudžiero užrašuose 37 : „Zigmantas Augustas 
mėgsta gyventi Knišine 38 , kur turi gausias kaimenes 
gražiausių arklių; be lenkiškų, yra tenai turkiškų, 
neapoliškų, ispaniškų jojamųjų žirgų, mantuiškų ir rink¬ 
tinių lenkiškų lenktynių arklių. 1560 metais Karalius 
turėjo iki 2000, 1565 iki 3000 arklių ir taip juos mylėjo, 
jog vargiai kam iš savo arklidžių tedovanodavo arklį." 

Pastaruoju laiku garsūs buvo kunigaikščio Dominy¬ 
ko Radvilos, Žemaičių seniūno Gorskio ir Podolės 
arkliai, 

Dabar geriausi Lietuvoje arkliai laikomi Švenčionių 
apskrityje. 

Beveik visos šiaurės tautos turi tūkstančius mitolo¬ 
ginių padavimų apie žirgus. Apie žirgą Juodį Kraševs¬ 
kis poetiškai * apsakė visa, ką iš liaudies lūpų nugirdo. 
Perkūno eržilas, vadinamas Liepsnotas, bėgdamas žy¬ 
mėdavęs kelią ugnies ruožu, arba žaibu. 

Skandinavijos sagose, arba mitologiniuose pasako¬ 
jimuose, visų artimiausiuose lietuvių pasakojimams, 
randame šitokią liaudies nuomonę: Odinas, norėdamas 
pasirungti senų padavimų žinojimu su visa žinančiu 
milžinu Vafthrudneriu, ateina į jo rūmus, ir prasideda 
tarp jų šneka: 

37 Niemcewicz, „Pamiętniki do dziejow dawnej Polski" [„Senovės 
Lenkijos istorijos užrašai"]. 

38 Niemcewicz, ,,Pamiętniki'', 1. c. 

Odincis. Sveikas, Vafthrudneri, ateinu prie tavo 
slenksčio, noriu tave aplankyti, noriu žinoti pirmiausia, 
ar tu protingas esi, visa žinąs milžine? 

Vafthrudneris. Kas gi čia iš žmonių mano būste 
kalbina mane? Tu neišeisi iš mūsų būsto, jeigu nesi 
gudresnis. 

Odinas. Mano vardas Gagnradras (pakeleivingas), 
esmi pavargęs iš kelionės, pasiilgęs tavojo būsto; tu tu¬ 
rėtumei vaišingai priimti mane, milžine, nes aš esmi 
ilgą kelią nuėjęs! 

Vafthrudneris. Ką tu, Gagnradrai, kalbi prie mūsų 
slenksčio? Eik į menę ir sėskis: išmėginsim, katras dau¬ 
giau žinom, ar svečias, ar senas plepys. 

Gagnradras. Beturtis žmogus, kai ateina pas turtingą, 
kalba gerai arba tyli. Plepumas, manau, netinka tam, 
kas ateina pas išmintingąjį. 

Vafthrudneris. Pasakyk, Gagnradrai, jei nori tuoj iš 
pat pradžių duoti savo mitrumo įrodymą: kuo vardu 
arklys, kurs veža dieną žmonių giminei? 

Gagnradras. Arklys, vardu Skinfaksis (blizgą kar¬ 
čiai), atveža giedrą dieną žmonių giminei; tai geriausias 
iš visų arklių, kokių tik turi raiteliai (reidgotai); visa¬ 
dos spindi to žirgo karčiai 39 . 

Vafthrudneris. Pasakyk, Gagnradrai... kuo vardu ark¬ 
lys, kurs iš rytų atveža naktį geriems valdovams? 

Gagnradras. Arklys, vardu Hrimfaksis (sušalę kar¬ 
čiai), vežioja naktį geriems valdovams, nuo jo kamanų 
kas rytas krinta lašai: iš to darosi kloniuose rasa 40 . 


39 Diena. , 

40 Alfaderis, tėvas visų dievų, visų žmonių, visų daiktų, kurie 
jo galia buvo padaryti, davė nakčiai ir dienai vežimus aplinkui žemę 
važinėti. Pirmoji važiuoja naktis su Hrimfaksiu (sušalusiais karčiais), 

V. A. Macejovskio straipsnyje („Athenaeum”, trečia- 1 
jame, skyriuje, antrajame sąsiuvinyje) skaitome: „Pa¬ 
sak slovakų 'dainos 41 , ant žirgo, vardu Tatoš, siautėjo 
balta kunigaikštienė, lėkdama per Karpatų kalnų viršū¬ 
nes. Matyt, ši sakmė bus kilusi iš seno padavimo apie 
medžiojančių merginą (Dianą, bendrą visoms tautoms), 
apie Tatošą, arba Tėtušį, tai yra Senuką, arba Perkūną, 
Merkurijaus tėvą, o taip pat apie patį Merkurijų, arba 
Rodegastą, jojantį, kaip Palabio slavai pasakojo, čia 
baltu (pasak liaudies padavimo), čia juodu (kaip sakė 
lietuviai) žirgu. Tasai Tatošas ieškojo savo sūnaus (Ro- 
degasto, kaip aš suprantu), ieškojo tėvo 42 . Buvo taip 
pat manoma, kad tasai Tatošas tai yra ansai stebuklin¬ 
gas žirgas, kuris it žaibas perskrieja neišmatuojamas 
erdves, duodamasis sėsti joti numylėtiniams savo. Gra¬ 
žiausią tos scenos paveikslą randame rusų dainoje 43 , 
kurioje dainius, painiodamas įvaizdžius, sako, kaip 
krikščionybė užėmė pagonybės vietą, naikindama se¬ 
novės stabus. Jis dainuoja apie žirgą su aukso karčiais, 
šilko uodega, sidabro kanopomis; kaip tasai žirgas, to¬ 
kiais karčiais apsiskleidęs, lekia, žemę šluodamas, kaip 
kanopomis muša uolą ir kaip iš tos uolos atsiranda 
cerkvė su trimis kupolais ir dviem langais, į rytus ir į 
vakarus.” 


nuo kurio kamanų kas rytas krinta ant žemės rasa, o paskui ją diena 
su Skinlaksiu (blizgančiais karčiais).—(Naujoji Edą). 

41 J. Kollar, ,,Zpewanky" [„Dainos"], 13, 15 psl. 

42 „Tatoš hlada Janoša, Janoš hlada Tatoša" [„Tatošas ieško Jano- 
šo, Janošas ieško Tatošo"], Kolaro rinkinyje, 14, 436 psl.— Iki šiol 
slovakai aukštą kalną ant ribos tarp Moravijos ir Vengrijos vadina 
Radegastu. 

43 Žegota Pauli I, 9 psl.* 

TAURAS 


Tai yra didžiausias iš visų Europos žvėrių, šian¬ 
dien hematomas vien tik Lietuvoje, Bialovežo girioje. 
Šito mūsų miško milžino aprašymą ir stebėjimus gam¬ 
tos mokslo atžvilgiu smalsus skaitytojas ras p. Jarockio 
raštuose *, todėl čia prie jų neapsistosiu. Pasakysiu tik 
tai, ką iš liaudies apsakymų gavau nugirsti. 

Tauras Lietuvoje vadinamas įvairiai: Gardino apy¬ 
linkėse— Žubris, Trakų, Vilniaus ir Kauno — Turas, 
Žemaičiuose — Žiobris, o Prūsų Lietuvoje — Tūris. 

Visoje Lietuvoje pilna apie tą žvėrį visokiausių pa¬ 
davimų. Jis buvo laikomas gimtosios žemės gynėju, Pa¬ 
sakojama, jog vieną kartą, kai totorių orda slinko į Pa¬ 
girį, visi taurai išėjo iš Belovežo girios, patraukė į tą 
pusę ir savo maurojimu išgąsdino užpuolikus. Liaudies 
dainoje totoriai kalbasi, kokiu būdu išmušti taurus, kad 
jie nebekliudytų Lietuvą užkariauti. 

Laukai žaliuoja, miškai pūškuoja, 

Totoriai jojo, jojant kalbėjo: 

Gražūs yr dvarai čionai, Lietuvoj, 

Nes vyrai stiprūs, o žiobriai piktus 
Kaip tuos vyrus pergalėt? 

Kaip žiobrelius išnaikint? 

Vyrai milžinai, žiobriai galiūnai, 

Nieks su jumis nepasiramosis. 

Gana dūmoti, gana kalbėti. 

Marę perplauksi, uosį sulenksi, 

Nes vyrų anų nei žiobrių 
Niekaip nepergalėsi. 

Iš tauro odos seniau būdavo dirbami skydai 44 , iš 
ragų —taurės. Visiems yra žinomas padavimas apie 
ragus to tauro, kurį sumedžiojo Gediminas ant pilies 
kalno Vilniuje. Iš tauro ragų, auksu aptaisytų, mūsų 
didysis Vytautas 45 , vaišino karalius per suvažiavimą 
Lucke. Turėjo ten būti ragai ano tauro, kurį sumedžiojo 
Gediminas. 

Ant tauro odos, supiaustytos rėželiais, būdavo rašo¬ 
mi tam tikri skiemenys ir žodžiai; tie rėželiai būdavo 
suvyniojami, apsiuvami kita oda arba drobe ir nešio¬ 
jami ant kaklo. Tai buvo amuletai, apsaugą nuo mir¬ 
ties mūšio lauke. Tokių amuletų ir šiandien daugybę 
galima būtų surinkti. Neretai kaimo žmonės duoda juos 
savo sūnums ar giminėms, einantiems į rekrutus. Visi 
jie yra senos kilmės, nes dabar nei tauro odos gauti 
negalima, nei tokių žmonių nebėra, kurie mokėtų rei¬ 
kiamas raides užrašyti. Pagaliau ir patys skiemenys, 
arba, veikiau, ženklai, amuletuose įrašyti, rodo, kad jų 
tikrai esama labai senų. Man pavyko tris tokius rėže- 


44 (Dominyko Jucevičiaus rankraštis, Dionizo Poškos užrašai). Du 
tauriniai skydai, padėti Baublyje (Poškos ąžuole), trys pas a. a. gr. 
Jurgį PJioterį ir vienas pas Albertą Gorskį Salantuose patvirtina mūsų 
nuomonę. 

45 Vy tautis * yra tai tikrasis mūsų Vitoldo vardas, kurį lenkų 
kronikininkai bei istorikai visaip perkrikštinėjo: čia jis jiems vadi¬ 
nasi Vitoldas , čia vėl Vitoldas [su kieta 1], čia pagaliau Vitovdas. 
Liaudis jo vardą visada tarė Vytautis, taip jį tebevadina net ir dabar 
savo padavimuose ir dainose. Dėkui Kraševskiui, kad jis senoviškai 
lietuviškai Mindovą apgieda, kad Lietuvos kunigaikštį vadina ne len¬ 
kiškai ar rusiškai — Mendogas, Mindovė, bet lietuviškai — Mindovs. 
Laikas jau taip ir kitas mūsų istorijos žymenybes imti vadinti tikrais 
vardais, grąžinti senuosius vardus, senuosius pavadinimus. Argi dar 
ilgai slogins mus tasai priekaištas, kad mes savo protėvių net iš 
vardo nepažįstame? 

liūs gauti. Kas ir kaip juose įrašyta, skaitytojas ras kny¬ 
gos gale. Ar tie įrašai nėra kartais runos?.. * 

Atrodo, senais laikais žmonių manyta, kad kai kurios 
runos turinčios antgamtinę galią. Skandinavijos istori¬ 
joje 46 skaitome, kad Brunegilda prižada Sigurdui paaiš¬ 
kinti runų skirtumus, kaip antai: pergalės runos, kurios 
paprastai rėžiamos ant kalavijo rankenos arba ant odos 
diržo, daro jį neįveikiamą; jūrų runos, išraižytos ant 
irklų, inkarų, stiebų ir kt., apsaugo nuo sudužimo; žodžio 
runos, kurios padarys jį iškalbingą; išminties runos, ku¬ 
rios vadovaus jo darbams ir sumanymams. Tos runos 
tai buvo ne kas kita, kaip raidės, kurios, žmonių ma¬ 
nymu, turėjusios magišką galią. Taip antai, runa, sau¬ 
ganti nuo moterų neištikimybės, buvo raidė N, vadina¬ 
ma Nath (būtinumas), išrėžta ant taurių, ant rankos vir¬ 
šaus arba ant kurio nors piršto nago. Runa TH (Thurs, 
tai yra milžinas) sukeldavusi, sako, baimę ir nerimą kiek¬ 
vienos moters širdy, kuri tik į jį pažvelgdavusi. Tos ma¬ 
giškos runų ypatybės, matyt, yra viena iš neapsišvietu- 
sių tautų liaudies prietarų šakų, nes be apšvietos žmonės 
visada ir visose pasaulio šalyse tiki paslaptinga žodžių ir 
raidžių galia. O dėl skiemenų, tai tokio manymo šaknis 
lengva surasti — tai tamsumas žmonių, kuriems jie pir¬ 
mą kartą rodomi, arba kiekvienos raidės apibūdinamasis 
pavadinimas. Juk kas nežino lenkų arba rusų alfabeto 
runiškų reikšmių: Adam, Babie, Cebuli, Dawal arba Az, 
Buki ir t. t. * 

Iš pradžių runų, kaip ir graikiškų raidžių, buvo še¬ 
šiolika; bet šis kiekis neatitiko nei Kadmo * alfabeto 
eilės, nei garsų ištarimo. Viena runa reiškė ir R, ir P, 
kita D ir T, trečia U, O, Y, AE, AY, V; jų eilė buvo šito¬ 
kia: F, U, TH, O, R, K, H, N ir t. t., o kiekviena turėjo 

40 „Revue de Paris ”, 1832. 

atskirą reikšmę, kaip, antai: F — f ė (sidabras), O — ur 
(kibirkštis), TH—thur (milžinas), O — os (durys) R — 
reid (jojimas) ir 1.1. 

Apie šiaurės runas kiek plačiau pakalbėjau vien dėl 
to, kad jos yra kiek panašios į tas, kurias randame 
išbraižytas ant tauro odos rėžių Lietuvoje. 


ELNIAS 

Tai paprastas visų Lietuvos ir Kuršo miškų žvėris *. 
Kaimo žmonės vadina jį paprastai šokinėto j u. Kodėl? — 
nežinia, Elnio nagos seniau būdavo vartojamos (taip 
liaudis pasakoja) gaminti buriamosioms priemonėms, 
priešui kare užburti. Jos, sukapotos į smulkius gaba¬ 
liukus, sumaišytos su blezdingos žole ir išbarstytos prie¬ 
šų stovykloje, priversdavusios priešus bėgti. 

To žvėries stimburio kaulas, smulkiai sutrintas, iš¬ 
plaktas degtinėje ir duodamas gerti gimdyvei, turįs pa¬ 
lengvinti gimdymą. 


JAUTIS 

Jautis, artojo triūso draugas ir bendrininkas, ypač 
tikrojoje Lietuvoje, yra būtinų būtiniausias gyvulys 
kiekvienam kiemioniui. Jis išdirba jam žemę, suvežą 
javus ir šieną, o galų gale, kai susensta, savo mėsa 
pagardina kopūstus, kurie mūsų kaime paprastai neturi 
jokio kito uždaro, kaip tik druską ir miežines kruopas 
Būna didelė šventė, ar, kaip senųjų amžių žmones 
sakydavo, raritetas , jei kuriuose namuose papjauna seną 
jautį (nes jaunų piauti neištenka mūsų geradariai ir 
penėtojai kiemionys). Tada sukviečiami visi kaimynai, 

ir ūžia puota, kol visi atsivalgo, prisigeria ir žemėn 
virsta. 

Kun. Erazmas Izopolskis pasakoja, kad ukrainiečių 
liaudies manymu 47 visi naminiai gyvuliai kai kuriomis 
naktimis po tam tikrų švenčių šnekasi tarpusavy žmo¬ 
nių kalba, tik tų šnekų tyčia klausytis negalima, nes 
gali numirti. Šita nuomonė yra bendra ir tikrajai Lie¬ 
tuvai, ir Žemaičiams, Prūsų Lietuvai ir Baltarusiams, 
o pasaka, kun. Izopolskio papasakota, žinoma visuo¬ 
tinai. 

Štai ji: 

Vienas turtingas ūkininkas naktį prieš Naujuosius 
metus nuėjo slaptai į kūtę pasiklausyti, ką kalbės jo 
gyvulėliai. Kiek pabuvus, pora pačių gražiųjų šėmų jau¬ 
čių sugulė, o kiti jaučiai klausia: ko jie taip anksti 
gulą, ko tokie nesmagūs esą? Paklaustieji atsako: ,,Kaip 
mes nebūsim nesmagūs, kaip mes nesiilsėsim, kad rytoj 
dieną mus kinkys į patį sunkiausią darbą." — „O į kokį 
gi?” — klausia kiti jaučiai. — „Ai, — atsako šitie, — mū¬ 
sų šeimininkas geras ir mielas žmogus, būtų galėjęs dar 
dievas žino kiek gyventi, bet šit atėjo pasiklausyti mūsų 
kalbos, ir už tai dar šią pat naktį mirs, o mes jį vešim 
rytoj į kapus," — Rytojaus dieną buvo šeimininko lai¬ 
dotuvės, ir pora gražiausiųjų šėmų jaučių nuvežė jį į 
kapus. 

To gyvulio lėtumas ir nepiktumas, o taip pat darbš¬ 
tumas davė pamato susikurti štai tokiems priežodžiams: 

Dirba kaip jautis pakinkytas. 

Kaip jautis junge. 

, Jauti, tu jauti! 

ir t. t. 


47 „Athenaeum", III skyrius, 4 sąsiuvinis, 68 psl. 


10 L. A. Jucevičius 

ŠUVA 


Šuns ištikimybę, jo sumanumą, drąsą ir t. t., ir t. t. 
plačiai yra aprašę gamtininkai, poetai irgi dėl tų dalykų 
yra tiek ir tiek prisijaudinę. Šiaurės tautų mitologinėse 
tradicijose itin apstu pasakojimų apie tą gyvulėlį; kar¬ 
toti juos čia būtų bereikalinga, nes jie neturi jokio sąry¬ 
šio su lietuvių padavimais. 

Lietuviai, žmonės karingi ir labai mėgstą medžioklę, 
šunį lygiomis su žirgu vertindavo. Po mirties juos net 
degindavo ant laužo kartu su didvyrių kūnais. 

Prasti žmonės labiausiai gerbia šunį ir gaidį. Apie 
gaidį bus kalbama vėliau; ogi šuo kiemioniui tai yra 
namų sargas, draugas, pasisekimo arba bėdų pranešėjas, 
vienu žodžiu — tiesiog dievinamas padaras. Aukštes¬ 
niosios visuomenės žmonės, kai jų pyktis iki pasiučio 
bemaž prieina, tarpusavy plūsdamiesi ir mušdamiesi, 
vieni kitus paprastai šunimis pravardžiuojasi; vargšai 
artojai — atvirkščiai, pas juos niekad neišgirsi, kad šu¬ 
nimi plūstųsi, priešingai dargi, jie tą gyvulėlį sektinu 
pavyzdžiu rodo. 

Pranašystės iš šunų yra tokios: 

Jei šuo nesmagus, bus nesmagumų namuose, jei 
kaukia, pranašauja mirtį, jei malonėjasi ir uodegą ma- 
karuoja, tai būtinai susilauksi laimės ir džiaugsmo, jei 
žolę ėda, bus lietaus, o jei visas keturias ištiesęs guli 
ant pilvo, tai ženklas, kad bus arba kaitros, arba dideli 
šalčiai ir ilgai truks gražus oras. Kiekviena šeimininkė, 
kai iškepa duoną, paskutinį mažą kepaliuką šuniui ati¬ 
duoda— nuo to turinti būti visokio javo skalsa. 

Šuo, matyt, priklausė kitados Lietuvoje prie garbi¬ 
namųjų būtybių, jeigu Žemaičių vyskupo Parčevskio 
aplinkraštyje skaitome: „Pameskit visas pagonystės 

burtas, pameskit jūsų paminėklius, o švęskit su tikrais 
tarnais dievo išganytoj aus mūsų šventę ir didžius at- 
puskus katalikų Visų šventųjų, o labiaus pameskit atmi¬ 
nimus šunų prociaunykų 48 , nes tai yra obrozda dievo. 
Ar gal gi sulyginti baisų ir piklingą žvėrį su mūsų gel¬ 
bėtoju, viešpačiu tvirtybės", ir 1.1. 49 . 

Toliau tame pačiame aplinkraštyje skaitome: 

„...Yra pas jūsų pagoniškas būdas: jūs valgydami 
pirmą ir paskutinį kąsnį duodate šuniui, vierydami, jog 
tai atneš namams skalsą. O dieve mūsų! Kokie tarnai 
tavo! Ne, tai ne tavo tarnai, tai yra slūželnykai velnio! 
Žmonės krikščionys! Persergiu jumis vardu pono Jėzaus 
Kristaus, perstokit savo nečystus būdus, prašau ir mel¬ 
džiu, ant ronų ir kraujo pralieto išganytojaus svieto, 
nedarykit sarmatos dėl vardo katalikų. Jūs iš tos pačios 
burnos, kuriąja priėmėt kūną ir kraują dievo, duodate 
duoną baisiai bestijai. Esate dalinykais dovenų dievo, 
dalinykais didžiausio ant svieto bankieto, kur išganyto¬ 
jas mūsų valgydina žmones savo kūnu, o girdina savo 
krauju. O jūs, būdami dalinykais dovenų dangiškų, šu¬ 
nis darote anų dalinykais, duodami aniems iš savo bur¬ 
nos" ir t. t. 


KATINAS 

Lietuvių liaudis turi šitokį štai pasakojimą, iš kur 
atsirado katinas, arba, teisingiau, katė *. Vienuose na¬ 
muose priviso baisybė pelių, ir jos darydavo begalę 
nuostolių. Šeimininkė, privaryta prie striukės, kasdien 


48 Atminimas Šunų prociaunykų buvo, matyt, kokia nors pago¬ 
niška mūsų protėvių šventė, bet, be šito paminėjimo, nieko daugiau 
apie ją susekti negalėjome. 

49 Žemaičių vyskupų archyvas Alsėdžiuose, lentyna iš apačios 
4, fascikulas pažymėtas raide W. B. 


10* 

melsdamasi, prašėi deivės Laimės pagelbėti jai šitoje 
nelaimėje, Ir šit vieną kartą, kai vargšė moteriškė, pa¬ 
dėjusi ant aukuro nupenėtą gaidį, su ašaromis maldavo 
dangaus galybes nukreipti nuo jos namų tą baisią rykš¬ 
tę, po kurio laiko nusileido iš dangaus deivė ir, nume¬ 
tusi priešais moterį savo pirštinaitę, vėl nuskrido orais. 
Vargšė šeimininkė paėmė pirštinaitę ir ėjo namo. Bet 
kaip ji nustebo, kai, praskleidus prijuostę, vietoj deivės 
pirštinaitės iššoko didelė katė , kuri tuoj nukūrė gaudyti 
pelių ir išgaudė jas lig vienos. 

Dabar, kai jau pagonybės įvaizdžiai pamažu ima 
nykti, žmonės paprastai katę vadina ne deivės Laimės 
bet švenčiausiosios panos Marijos pirštinaite. 

Senų senovėje visos tautos, kaip tai beveik visuo¬ 
tinai žinoma (tai yra, jeigu jos tai žino), tikėjo kates 
turint nepaprastų ir antgamtiškų savybių. Žinoma taip 
pat iš lenkų ir lietuvių mitologijos, jog pilkas katinas 
buvo senų raganų simbolis, o taip pat neatskiriamas jų 
palydovas. 

Alberto Didžiojo 50 * tvirtinimas arba, veikiau, jo pra- 


50 „Gyveno Kelne 1245 metais licenciatas dominykonas tokio di¬ 
delio proto aštrumo, jog jo gyventasis amžius praminė jį didžiuoju. 
Nors labai išsilavinęs matematikos, fizikos ir gydymo mokslo, dėstė 
teologiją. Iškilęs paskiau į aukštą rangą, grįžo savo mokyklon. Jo 
gyvenimo paskutiniai metai buvo nepaprasti. Vieną kartą, skaityda¬ 
mas viešą paskaitą, staiga sustojo, lyg norėdamas sukaupti pasklidas 
mintis, patylėjo valandėlę, kuri nustebino ir suneramino visus, paskui 
tarė: „Kai dar buvau jaunas, man taip buvo sunku suprasti mokslus, 
jog buvau beprarandąs viltį bet kada ką nors mokėti; tad buvau 
nutaręs išstoti iš šv. Dominyko ordino, kad išvengčiau gėdos būti 
paniekintas mokytų žmonių. Kai dieną naktį sukau sau galvą šituo 
sumanymu, išvydau sapne dievo motiną, kuri paklausė mane, 
kuriame moksle aš norįs kilti, ar teologijoje, ar gamtos moksle? Atsa¬ 
kiau, kad gamtos moksle, ir tada ji prakalbo į mane:— Būsi, kaip tu 

manyta pasaka apie neregimumo kaulą yra kartojama 
visų Europos tautų, o ukrainiečių liaudies tikėjimas, 
kurį savo tyrinėjimuose nurodo kun. E. Izopolskis 51 , 
yra taip pat ir tikrosios Lietuvos liaudies tikėjimas. 

„Neregimumo kaulas. Yra tai talismanas, kurį turi 
burtininkės ir daugelis piktadarių, o įgyjamas jisai štai 
kokiu būdu:—Katiną, visiškai juodą, be jokių kito 
plauko priemaišų, įdeda gyvą į naują molinį puodą, 
pripila vandens ir taip užburtą išneša į kokią tuščią tro¬ 
bą, kapinėse ar kur už sodžiaus esančią, kur jį virina 
tol smarkia ugnimi, kol kaulai nuo mėsos atsipalaiduoja, 
tada nauju epušiniu graibštu išgraibo iš viralo kauliu¬ 
kus ir juos po vieną ima į burną, atsistojęs prieš veid¬ 
rodį; kauliukas, kurį įsidėjęs į burną nebematai veidro¬ 
dyje pats savęs, ir yra ieškomasis talismanas/' 


nori, didžiausiu filosofu; bet kad nepasirinkai mokslo apie sūnų mano, 
tai ateis valanda , kada neteksi gamtos mokslo ir pasirodysi toks , koks 
esi. — Tai štai, vaikai mano, atėjo sakytoji valanda. Jau aš nebe¬ 
mokysiu jūsų daugiau. Tačiau išpažįstu jūsų akivaizdoje paskutinį 
kartą, jog tikiu visus apaštališkojo išpažinimo teiginius ir prašau 
aprūpinti mane šventaisiais sakramentais, kai ateis paskutinioji. Jei 
esu ką išsitaręs ar parašęs prieš tikėjimą, tai atšaukiu ir apie visą 
savo mokslą pavedu spręsti savo motinai, kuri yra Romos baž¬ 
nyčia." Baigęs kalbėti, nulipo nuo katedros, o mokiniai, glausdami jį 
prie krūtinės ir verkdami, nulydėjo mokytoją iki pat vienuolyno; 
gyveno jis ten dar trejus metus kuo didžiausiame paprastume; buvo 
pramintas gamtos stebuklu , amžiaus žymenybe• palikuonys jam ne- 
beginčijo Alberto Didžiojo vardo." 

Tačiau ne Albertui Didžiajam teko pastatyti katalikų teologijos 
rūmą. Jis davė pirmenybę gamtos mokslui prieš mokslą apie sūnų 
dievo! 

(Memorialas' apie reikalą atkurti Prancūzijoje dominykonų ordiną , 
parašytas Paryžiaus kanauninko kun. H. Lakordero , 1839 m.). 

51 „Athenaeum ", III skyrius, 4 sąsiuvinis, 65 psl.— Dominyko Ju¬ 
cevičiaus rankraštyje duodamas panašus pasakojimas. 

Kažkodėl senų Senovėje lietuvių liaudis tą gyvulį 
vadino Lazdonos mielaliu, dar ir šiandien žemaičių 
liaudis ožį paprastai vadina mielaliu. Pagonybės laikais 
iš ožių visuotinai būdavo daromos aukos miško die¬ 
vams ir tų gyvulių krauju būdavo tręšiami šventieji 
medžiai. Taip pat kiekvienas gal bus skaitęs apie seno¬ 
vės lietuvių Ožio šventę, tad jos aprašinėti čionai ne¬ 
bematau reikalo. 

Dabar mūsų liaudis mano, kad velnias dažniausiai 
pasiverčia ožiu, kai nori suvedžioti vargšus žmones *. 

GAIDYS 

Pradedant ab origine [iš pradžių], nuo graikų ir ro¬ 
mėnų, visos tautos tikėjo, kad gaidys * turi antgamtinių 
savybių. Tai buvo Marso numylėtasis paukštis, budrumo 
simbolis. Skandinavų mitologijoje gaidys šaukdavo 
į mūšį riterius, o labiausiai — jų vadą Herfodurą 52 . Mū¬ 
sų liaudis, vaduodamasi krikščioniškais įvaizdžiais ir 
nuolat matydama paveiksluose greta šv. Petro nupieštą 
gaidį, yra įpratusi tą paukštį vadinti šv. Petro paukščiu, 
o kartais — apaštalo laikrodžiu. Mes gerai žinome, kokiu 
pagrindu gaidys yra apaštalų kunigaikščio ženklas, bet 
prasti žmonės, mažai tepažįstą evangeliją ir bažnyčios 
istoriją, tą paukštį laiko Petro numylėtiniu. Dėl šios 
priežasties jam pripažįsta ir antgamtines savybes. 


52 ,,Ant kalnelio sėdi ir skambina priaugantis milžinas, linksmas 
piemuo Egdiras. Tenai priešais jj medyje gieda raudonas gaidys 
Fialaras. 

Vadinamas auksaskiauteriu, jis gieda asams ir šaukia į mūšį pono 
tėvo ( Herloduro ) riterius" ir t. t.— Senoji Edą, Voluspa, I, 38, 39. 



Gaidžio balso bijo piktosios dvasios ir vaiduokliai, 
vadiną jį dangaus laikrodžiu, ir dėl to mūsų liaudis tiki, 
kad naktį vaiduokliai, pakilusieji iš kapų, pirmą kartą 
gaidžiui sugiedojus, į kapus grįžta. 

Begalės yra pasakojimų (bendrų visoms tautoms) 
ir padavimų apie velnius, rezgančius visokias šunybes 
vargšui žmogui, kurias jie turi mesti, kai tik išgirsta 
gaidžio balsą. Palikęs nuošaly kitus, nepaliudytus tikrai 
Lietuvoje, vieną tik vietinį padavimą čia pacituosiu. 

Žinomos yra visiems mūsų Vaidilos * eilės: 

Taip Nemunas tėvas, laivelių globėjas, 

Sutikęs prie Rumšiškių didžiąją uolą, 

Alkūne drėgna ją aplinkui apėjęs, 

Jos apačią graužia ir viršų užpuola. 

Uola gi vis ginas, bangas nugalėjus, 

Ir nugara atremia smurtą stipruolio. 

Akmuo nė iš vietos — į smėlį įsmegęs, 
Neleidžia ir upė, kad siaurintų vagą. 

Čia apdainuojama viena Nemuno rėva, arba mil¬ 
žiniška povandeninė uola, esanti ties Rumšiškių mies¬ 
teliu, Kauno apskrityje. Įvairiais laikais buvo norų iš¬ 
valyti Nemuną, pačią didžiąją tikrosios Lietuvos upę ir 
prekybinės laivybos atžvilgiu pačią svarbiąją. Laimin¬ 
gai buvo įveiktos visos kliūtys; tačiau Rumšiškių uolos, 
arba, anot poeto, Rumšiškių milžino, nei iškelti, nei su¬ 
skaldyti nepavyko. Pirmiausia Vladislovas IV net dviem 
atvejais siuntė tenai žmones, gerai išmanančius mecha¬ 
niką, išvalyti Nemuno, o labiausiai — iškelti iš vandens 
Rumšiškių uolos, bet veltui. Viešpataujant Stanislovui 
Augustui, milžiniškų užmojų vyras, kuo dėkingiausio 
atminimo vertas, Lietuvos iždininkas Tyzenhauzas buvo 
net iš užsienio pargabenęs kuo geriausių inžinierių ir 

pavedęs jiems ištraukti,iš Nemuno povandeninę Rum¬ 
šiškių uolą, bet.j,įe nieko nepadarė, tik kiek aptrupino 
ją. Pagaliau buvo pargabenti iš Anglijos narai — taip 
pat Tyzenhauzo pastangomis,— kad pakištų po tąja uola 
parako miną ir išsprogdintų ją. Bet ar tie narai buvo ne 
kokie savojo meno meistrai, ar toji uola per didelė, 
tiktai jie nieko daugiau neįstengė padaryti, kaip nu¬ 
skaldyti mažesniąją jos dalį. 

Šit lietuvių liaudies pasakojimas apie tą uolą: 

Velnias supyko ant vieno Lenkų karaliaus, kam jis 
globoja jėzuitus, baisiausius pragaro galios priešus, 
čiupo į nagus kažkur toli dideliausią uolą ir norėjo ja 
užmušti karalių ir sutrupinti įžymiausią Lenkijoje jė¬ 
zuitų vienuolyną, bet kaip tik tuo laiku, kai jis skrido 
ties Rumšiškėmis per Nemuną, sugiedojo gaidys; vel¬ 
nias paleido iš nagų uolą ir paskandino ją upėje. 

Gaidžio balsas naktį paklydusį keleivį grąžina į ke¬ 
lią ar bent nurodo jam, kur arčiausias žmonių būstas. 

Kaimo žmonės — gamtos vaikai — moka pažinti 
paukščių balsus ir nutuokia jų reikšmę. Taip antai, 
žemės ūkio šeimininkes gaidys, kielė, kregždė ir kt. 
įspėja, kada vanagas taikosi nunešti ką iš naminių 
paukščių. Pempė, pasak žmonių, naktį pasakanti, kad 
pabėgo dezertyras ar kad vagis artinasi; varnas, varna, 
šarka įspėja piemenį, kad vilkas atgūrina, ir t. t., ir t. t. 

Gaidys kaimo žmogui atstoja laikrodį, o kartais ir 
barometrą, nes savo giesme jam skelbia oro permainą, 
o naktį žadina keltis dirbti. 

ŽĄSIS 

Toji paukštė *— tai gyvas Lietuvos kaimo moters pa¬ 
veikslas: žąsis — neišvaizdi, pilka, su plačiomis kojomis, 
visados raudonomis ir visados nešvariomis, bet drauge 

ji — visų naudingiausia ūkyje, iš savo plunksnų duoda 
minkštus, puikius patalus, o iš mėsos skanius kepsnius, 
iš kogalvių kruvienę ir t. t.,— tai argi ji neverta gastro¬ 
nomo bei smagurio domesio? Nerasi kito gyvulio nei 
paukščio, kad taip visa būtybe praverstų žmogui, kaip 
žąsis. Jos mėsa, plunksnos, gerklė, net žarnokai rudeny 
pasidaro svarbus daiktas prasčiokui ir ponui, nes, atsky¬ 
rus tik snapą ir mažus nagučius, viskas daugiau sunau¬ 
dojama. 

Žmonės apie žąsį va ką pasakoja: 

Vienas kiemionis turėjo neregėto kvailumo dukterį, 
tai jis liepė jai tik sėdėti užpečky ir niekad nesirodyti 
žmonėms. Kartą vasarą, kai visi buvo prie darbo lauke, 
užėjo į trobą žilas žilutis seniukas (o buvo ten pats po¬ 
nas dievas) ir, neradęs nieko seklyčioj 53 f buvo jau be¬ 
išeinąs, tik šit iš užpečkio atsiliepė kvailė mergina: ga 
ga ga! Seniukas susirūstino ir pavertė tą gerkliūgę žąsi¬ 
mi. Užtat dabar ta paukštė yra kvailumo įsikūnijimas. 

Daug lietuvių liaudis turi dainų ir priežodžių apie 
žąsį, ypač ta gerai visiems žinoma, kurią išvertė Alek¬ 
sandras Chodzka, prasidedanti taip: 

Žąsele, žąsele baltoji! ir t. t. 

Mano Lietuvių liaudies dainų rinkinyje, atsimenu, 
buvo kelios dainelės apie žąsį, tik man jos nusimetė 
visur besikrausiant, ir vos vienos pradžią beatmenu: 


53 Iš „Žemaičių žemės prisiminimų žino jau skaitytojai, kas tai 
yra Lietuvoje seklyčia. Lietuvoje, o ypač Žemaičiuose, gyvenamoji 
troba yra perdalyta į dvi pusi; vienoje yra gryničia, o kitoje du švie¬ 
sūs kambariai su dideliais langais, su lenkiška ar švediška krosne¬ 
le,— tad toji' šviesioji pusė ir vadinasi seklyčia. 

Kaip žąsinėlis pūkuose, 

Arba kunigėlis vilkuose, 

Taip aš biednas žmogus varguose ir t. t. 

ŠIKŠNOSPARNIS 

Šitas gyvūnas * mūsų liaudies padavimuose turi tą 
patį vaidmenį, kaip senovės tautoms turėjo Feniksas. 
Mūsų žmonės mano, kad šikšnosparnis atsiranda iš žmo¬ 
gaus kūno, palaidoto bažnyčios rūsyje, ir kad mirusio 
blogo žmogaus vėlė atgailoja šikšnosparnyje tris šim¬ 
tus metų. Tam laikui sukakus, ji vėl įsikūnija kuriame 
nors velionio palikuonyje, bet tuokart jau ji yra teisaus 
vyro siela, Užtat visada taip būna, kad proanūkiai yra 
daug geresni už savo prosenolius. 

BORUŽĖ 

(PETRELIS) 

Lietuvių liaudis tiki, kad šis vabalėlis turi nuostabių 
antgamtinių savybių. Moterys ją džiovintą nešiojasi 
maišelyje ant kaklo kaip amuletą, apsaugantį nuo kerų: 
dedama prie skruosto, sako, malšinanti dantų skausmą; 
laikoma namuose, sauganti nuo gaisro ir 1.1., ir 1.1. 
Žmonės ne tik boružės stebuklingą vaistą pripažįsta, 
bet ir patį jos protą, nurodydami tuo reikalu, jog pa¬ 
gauta lauke ir padėta ant rankos, kai tik pasakai: Pet¬ 
reli, palėk, palėk, palėk! — tuojau ir nulekia. 

LYDEKA 

Yra žmonių manoma, jog žydai dėl to nevalgo lyde¬ 
kos galvos, kad joje yra visi viešpaties kančios įnagiai, 
būtent, tos žuvies galvos kaulai savo pavidalu panašūs 
į taurę, kryžių, plaktuką, ietį ir kt.* 

Liaudies apsakymuose lydekos vaidmuo irgi nepa¬ 
prastas. Tačiau tie apsakymai, man rodos, nėra mūsiški, 
lietuviški, o atėję iš Rusijos. Ten tai tiesiog kiekvienoje 
pasakoje lydeka pasirodo scenoje ir veikia kaip ant¬ 
gamtinė būtybė. Pakanka tiktai pasakyti: po ščiuki ve- 
leniju, po mojemu prošeniju [lydekai liepiant, man pra¬ 
šant] — ir tuojau atsiranda krištolo rūmai, lekia kariuo¬ 
menės pulkai, muzika griežia, nupiepęs bernėkas Jeme- 
lid kvailiukas veda karalaitę kažkokioj karalystėj už 
devynių marių ir 1.1. Lietuvių pasakos, kuriose minima 
lydeka, yra pažodiniai kartojimai rusiškųjų, tik su ma¬ 
žomis atmainomis. 


Šermukšnis 

Tai yra medis, kurio sudavimo labiausiai bijo vel¬ 
niai, Sutikus nelabąjį, kad nieko pikto nepadarytų, gana 
vieną kartą nors nesmarkiai suduoti šermukšnine lazda, 
ir tuoj išnyks, jeigu tik vieną kartą tesuduosi, nes keli 
kartai neduoda tokių pasekmių, dargi atvirkščiai — šė¬ 
tonui stiprybės prideda. 

Lietuvių pasakose, kurios, jei aplinkybės gerai susi¬ 
dės, gal kada išeis į dienos šviesą, itin dažnai sutinkame 
tokių atvejų, kur kiemionys užmuša velnią šermukšnine 
kuoka. 

Yra padavimas, kad ką tik pamūrytą Pacų lėšomis 
marmurinę bažnyčią, esančią stebuklingo gražumo vie 
toje pusantros mylios nuo Kauno, palei Nemuną, ant 
kalno, vadinamo Mons Paeis, kitaip — Pažaislyje 54 , vėl- 

54 Pažaislįs, bažnyčia ir vienuolynas, pastatydintas didžiojo Lie¬ 
tuvos etmono Paco tėvams kamenduliams nepaprastai dideliais kaštais, 
nūnai yra paverstas pravoslavų cerkve ir vienuolynu. 1843 metais, 
būdamas Pažaislyje, norėjau iš vietos archyvo pasirinkti istorinių 

niai norėjo sugriauti ir tuo reikalu, susirinkę į seno rato 
stebulę, numestą ne per "toli nuo bažnyčios, laikė seimą. 
Patsai Pacas, stovėdamas toje vietoje, o dievo malone 


žinių apie tą tokią puikią ir gražią šventovę, kokios nei visa Len¬ 
kija, nei Lietuva neturi, bet' tuometinis archimandritas, ar įtardamas 
mane kažkuo, ar gal nesuprasdamas mano prašymo svarbumo, gana 
naiviai atsikalbinėjo, kad archyve nesą jokių senų dokumentų ir 
kad žinios apie Pažaislio vienuolyną nei dievui, nei žmonėms naudos 
neduosiančios; tad turėjau pasitenkinti vien apžiūrėjęs šventovę ir 
darže stovinčius buvusių kamendulių atsiskyrėlių namelius. Visa baž¬ 
nyčia, nepaprastai didelė, yra iš marmuro, dengta stora vario skarda. 
Jos vidų puošia rinktinio gerumo freskos, vaizduojančios Pažaislio 
kamendulių istoriją. Paveikslai visi buvo nukabinėti, ir jų vietą 
užėmė nauji, Rytų stiliaus. Trijose zakristijose, iždinėje ir senajame 
svečių refektoriume yra laikomi paveikslai, kitados, kamendulių lai¬ 
kais, buvę bažnyčioje. Tarp jų didelės daugybės, vidutinio, o dau¬ 
giausia prasto darbo, yra keturi paveikslai, verti visuotinio domesio. 
Tai italų mokyklos meistrų šedevrai. Tie paveikslai yra tokie: Ėmimas 
į dangų panelės švenčiausios , Marijos panos aplankymas Elzbietos 
šventosios , Paaukojimas ir Šventasis Romualdas , atsiskyrėlių kamen¬ 
dulių ordino steigėjas ir globėjas. Šviesiausiasis ciesorius Aleksan¬ 
dras I norėjo tuos paveikslus nupirkti Petrapilio dailės akademijai ii 
siūlė kamenduliams dešimtį tūkstančių dukatų, tačiau jie, negalėdami 
disponuoti fondų turtu, nuolankiausiai Monarchui atsakė. Taip pat 
uoliai tenai ieškojau to paravanėlio, ant kurio buvo nutapytas ži¬ 
dinys su besikūrenančia ugnimi taip gerai, jog Švedijos karalius 
Karolis XII, kai sušalęs atėjo į refektoriumą, nusimetė pirštines ir 
norėjo prie jo pasišildyti. Priėjęs arti, pamatė savo klaidą, iliuzija 
dingo, tad jis papykęs spyrė koja, ir nuo to paliko didelė purvo 
dėmė, kurios tėvai kamenduliai tyčia neplovė, o paliko atminimui, 
kad Pažaislyje buvo Šiaurės liūtas. Nuostabūs likimo keliai! Nūnai to 
didžio žmogaus ant Seno Nemuno krantų jau nė to trupučio purvo 
nebeliko! 

Bažnyčios rūsyje guli kūnai pačių Pacų, jų trijų vaikų ir kelių 
tarnautojų. Vaikai ir pati Pacienė nuostabiai gerai iki šiolei išsilaikę. 

Dideliame darže stovi kelios dešimtys atsiskyrėlių mūro name¬ 
lių, skirtų gyventi kamenduliams. Prie kiekvieno namelio yra gėlių 
darželis. Atsiskyrėliai tarpusavy neturėdavo jokių santykių, nevalia 

būdamas tapęs šventas, pamatė velnių susirinkimą, lie¬ 
pė užkalti stebulę šermukšnio medžiu ir įmesti į ugnį, 
o tenai visos nelabosios dvasios ir sudegė. 

NAŠLAITE 

(ŽIEDAS VARGO) 

Ta gėlytė *, lenkiškai vadinama paprastai broliukais, 
Lietuvoje visai kitaip vadinama ir kitokią turi reikšmę. 
Žemaičiuose, Lietuvoje ir Baltarusiuose kaimo žmonės, 
nors ją ir vadina broliukais, bet visada priduria, kad tai 
esanti verksmo gėlė. 

Baltarusių liaudies daina apie vargo žiedą tokią isto¬ 
riją pasakoja 55 : 

Polocke, vidur aikštelės, 

Buvo karčiama našlelės. 

Du broliukai ten girtavo, 

Dviejų gorčių reikalavo. 

„Kaip midaus jums duoti, ponai, 

Kad suplyšę jūs žiponai." 

„Nors prastučiai mūs žiponai, 

Betgi aukso trys uzbonai." 

„Jei turi tu aukso siūtį, 

Tai gali man žentu būti," 

Sutarė jie karčiamėlėj, 

Tuokėsi gi bažnytėlėj, 

Seklytėlėje uliojo, 

Ten paklausė jo jaunoji: 

jiems buvo net kalbėtis, o kai susitikdavo, tai vietoj įprasto pasi¬ 
sveikinimo sakydavo: memento movi [atmink, kad mirsi] ir nueidavo 
kiekvienas savo keliu. Dabar dalį tų. atsiskyrėlių namelių turi užėmę 
pravoslavų vienuoliai. 

55 Czeczot , Jan, Piosnki Wiešniacze z nad Džwiny" [„Padau- 
guvių kaimiečių dainos"], trečioji knygutė, 66 psl. 



„Mano mylimas, bent sykį, 

Ęįur tu gimęs, pasakyki." 

,,Ašen Polocko vaičiukas, 

Pavardė — Karpavičiukas." 

„Mano.mylima, bent sykį, 

Kur tu gimus, pasakyki", 

„Aš iš Polocko Vaičiūtė, 

Pavardė — Karpavičiūtė." 

Jau verčiau mama prasmegtų, 

Nei sesutė broliui tektų! 

Jau geriau laukuosna bėkim 
Ir žiedeliais pražydėkim. 

Broli, būsi žiedas melsvas, 

Aš gi būsiu žiedas gelsvas. 

Eis gėlių vaikučiai skinti, 

Mus galės jie prisiminti, 

Kad pavirtom į žiedelį, 

Į sesutę ir brolelį! 

Lietuvoje panašios dainos nesu aptikęs, bet girdėjau 
pasaką, aiškinančią broliukų istoriją. 

PAPARTIS 

Paparčio žiedas, pagal mūsų liaudies tradiciją, turi 
galią atskleisti visokias paslaptis ir tam, kas jį turi, 
duoda dovaną viską žinoti. Iš Žemaičių žemės prisimi¬ 
nimų 56 jau žino skaitytojai, kokiu būdu tą žiedą galima 
rasti švento Jono išvakarėse, todėl kartoti čionai tą da¬ 
lyką būtų bereikalinga. 

f Wspomnienia Zmudzi", Vilnius, 1842 m., išl. T. Gliuksbergo. 



PAGONYBĖS LIEKANOS 


PAGONIŠKI ĮVAIZDŽIAI 

Pagoniškų įvaizdžių, paprastai prietarais vadinamų, 
yra Lietuvoje begalės, jų nė išskaičiuoti visų neįmano¬ 
ma; tad aš suminėsiu tiktai tuos, kurie man geriausiai 
įsiminė arba kuriuos spėjau užrašyti. 

NAMŲ KAMPAS 

Namų kampas * ypatingai yra gerbiamas tikrojoje 
Lietuvoje: yra tai garbės vieta svečiui. Jei kada pasi¬ 
taiko kunigas, urėdas arba ir patsai ponas, tuojau jį 
sodina už stalo, užtiesto balta staltiese, į patį narni; 
kampą, tarp dviejų langų. Kai kuriose Žemaičių bei 
Prūsų vietose ir Užugirių trakte sodžiaus žmonės laiko 
trobos kampus užverstus visokiais griozdais, po kuriais 
yra molinės šukės su valgiu ar gėralu. Dangsto jas tam, 
kad kartais negautų barti iš klebono. Žemaičių vyskupo 
Parčevskio aplinkraštyje, cituotame aukščiau 57 , skai¬ 
tome: 

„...išmeskit iš savo namų visas šukes, velniškoms 
deivoms afieravotas, nes vienas tiktai yra dievas tik¬ 
ras, išganytojas mūsų Jėzus Kristus..." 


57 Žiūrėk 49 pastabą. 


11. L. A. Jucevičius 


161 



Vadinasi, namų kampai, kaip iš gerbiamojo gany¬ 
tojo rašto matyti, buvo pašvęsti kažkokioms deivėms, 
kurioms būdavo aukojama molinėse šukėse visų patie¬ 
kalų po truputį, prieš valgymą. 

Esu pastebėjęs, kad Švenčionių apskrityje kaimo 
žmonės, prieš gerdami degtinę arba alų, šnibžda kaž¬ 
kokius žodžius ir kelis lašus nulieja ant staltiesės. Kokie 
yra tie žodžiai, neįstengiau sužinoti, kad ir kaip no¬ 
rėjau. 


PERKŪNAS 

Perkūnas, kaip žinome iš mitologijos, buvo vyriau¬ 
siasis mūsų protėvių dievas 58 ; jo garbinimo pėdsakų dar 
ir dabar užtinkame Žemaičiuose ir Prūsuose. — Kai 
griaudžia, kaimo žmonės nesako, kad tai perkūnas, bet 

kad griaudžia dievaitis. 


VILKAS 

Vilkas, visų žalingiausias žvėris, Lietuvoje, atrodo, 
kitados bus buvęs garbinamas kaip dievaitis, nes ir da¬ 
bar dar kaimo žmonės, saugodamiesi jį užpykdyti (taip 
jie sako), nevadina jo vilku, bet Laukiniu. Iš pagarbos 
taip pat nesako vilkai kaukia, bet vilkai dainuoja *. 

ŽMONIŲ DANTYS 

Kai vaikams iškrinta pirmieji dantys, mūsų liaudis 
labai stengiasi, kad jie nenusimestų. Motinos juos meta 
už krosnies ir sako: ,,Bele, pele, te tau dantį medinį, o tu 
duok man akmeninį ar bent kaulinį." 

58 Žiūrėk T. Narbuto ,,Dzieje starožytne naroclu litewskiego", 
I t. 

ŽMONIŲ NAGAI 


Nusikarpę nagus, lietuviai nemeta jų žemėn, 
kad — kaip jie mano — velnias nepasidirbtų iš jų sau 
skrybėlės, bet dedasi juos į užantį, nes mano, kad su¬ 
tvėrėjas paklaus per paskutinįjį teismą, kur juos padė¬ 
jai. Tada lengva bus išsitraukti iš užančio, o jei velnias 
paims, tai jau niekas nebeatsiims 59 . 

ŽMONIŲ PLAUKAI 

Lietuvos kaimo žmonės nukirptus plaukus meta į ug¬ 
nį arba kemša į siaurus trobos sienų plyšius, bijodami, 
kad kartais jų nepasičiuptų koksai paukštis ir nesusuk¬ 
tų į lizdą, nes nuo to skaudėtų galvą. 

DUONA 

Jei kartais netyčia duona iškrinta iš rankų žemėn, 
tai laikoma dideliausiu nusikaltimu, ir todėl pakėlę ją 
pabučiuoja keletą kartų. Tai tikrai geras duonos ger¬ 
bimo pavyzdys visiems, kurie ją pelnosi prakaite veido 
savo! 

RUGIŲ SĖJA 

Jei ūkininkas, sėdamas rugius, netyčia palieka ne¬ 
užsėtą ruožą, tai tikras ženklas, kad tas, kieno žemė, 
mirs *. 


59 Yra Žemaičiuose ir Prūsuose tokia pasaka, kad dievas, šutvė 
ręs pirmuosius žmones rojuje, kūną jų buvo apdengęs tokiu lukštu, 
kokie dabar yra nagai, bet po pirmojo nusikaltimo nuplėšė jiems tą 
rūbą, paliko to rojaus rūbo tik ženklus ant rankų ir kojų pirštų 
galų, kad atmintų savo kaltę. 


11* 

BLOGI ŽENKLAI 


. S. 

Išvažiavus su svarbiais reikalais, jeigu per kelią per¬ 
bėga kiškis, pereina sena boba, arba kad ir jauna su 
tuščiais kibirais, tai būk tikras, kad visi sumanymai eis 
kuo prasčiausiai. Atvirkščiai, jeigu pereina kas per ke¬ 
lią su pilnu indu, jeigu vilkas perbėga arba jeigu išei¬ 
nant iš trobos lietus ima lyti, tai ženklas, kad eisis kuo 
geriausiai. 


GERI ŽENKLAI MEDŽIOTOJAMS 

Medžiotojai ypatingai daug turi ženklų, kada gerai 
seksis medžioti. Jeigu šunes voliojasi žemėj, jeigu jie 
smagūs ir suka snukius į šiaurę, jeigu šarka čerška, 
skardos gaidelis ant stogo girgžda, skalbėjos žlugtą ve¬ 
lėja ir t. t., ir t. t. — vis tai jiems labai geri ženklai. 

MĖŠLĄ VEŽTIS 

Savaitę prieš šventą Joną paprastai Lietuvoje visi 
veža mėšlą. Šituo metu dažnai galima pamatyti, kad 
bent keli vežimai primėžti diendaržiuose stovi, nes nie¬ 
kad nedrįsta išvažiuoti pirmas, kadangi mano, kas pir¬ 
mas išvažiuos, iš to namų šiais pat metais veš numirėlį. 
Nuo to prietaro vaistas dažniausiai būna urėdo bizū¬ 
nas *. 


NAKTINĖJOS 

Lietuvės kaimo moterys turi paprotį naktį guldyti 
prie savęs žindomą kūdikį, kad parankiau būtų maldyti 

pravirkusį; po dienos darbų skaniai užmigusios, prispau¬ 
džia jį ir nugula. Tą savo kaltę jos meta sapnų šmėk¬ 
loms, kurios vadinasi naktinėj os *. 


PAUKŠČIŲ KIAUŠINIAI 

Saulei nusileidus, nevalia minėti pastebėtų miške ar 
lauke paukščių kiaušinių, nes skruzdėlės juos suės. 

PAKARUOKLIŲ KŪNAI 

Mūsų liaudis mano, kad pakaruoklių kūnai, pasi¬ 
vertę vokiečiais, su skrybėlėmis riestais kraštais, arba 
ožių pavidalu, išlindę iš savo kapų, vaidenasi žmonėms 
ir veda juos iš kelio 60 . 

KĄ DARYTI, KAI KARVĖMS PIENĄ NUTRAUKIA 

Mūsų kaimo žmonės tiki, kad yra moterų, kurios 
nutraukia karvėms pieną. Šeimininkės, tuo įsitikinusios, 
ima švęsto vandens iš trijų bažnyčių ir, supylusios vie¬ 
non vieton, virina jame koštuvus. Bevirinant turi ateiti 
piktoji moteris ir prašyti ką nors paskolinti; jeigu jai 
atsakai, tai ji ima atsiprašinėti ir pagaliau grąžina kar¬ 
vėms pieną *. 


R0 Pakaruokliui ar kitam kokiam savižudžiui nuplauna dalgiu 
galvą, pastatę apačioje ratus, kad ji nenukristų žemėn, bet tik į ra¬ 
tus. Mat, žmonės mano, kad ta žemė užsitrauktų prakeikimą, ir nie¬ 
kas paskui nebederėtų joje, tik piktžolės.— Jei kur arti palaidotas 
skenduolis, o vasarą karšta ir javai išdega, tai .mano žmonės, kad 
taip yra dėl to skenduolio, kam arti palaidotas. (Dominyko Jacevi¬ 
čiaus rankraštis.) 

MIRTIES PRANAŠYSTĖ KARIAMS 


Lietuvos raiteliai (kaip skaitome D. Jucevičiaus 
rankraštyje) laikydavo neabejotina mirties pranašyste 
kareiviams, jei jų arkliai prieš kovą kasdavo žemę ir 
dūsaudavo. 


MIRTIES ŽENKLAI 

Jei genelis į gyvenamosios trobos sieną kalena, 
jei grabą dirbant lentos grynai ir garsiai skamba, jei 
numirėlio akys neužsimerkusios, jei kas ėmė kurui aud¬ 
ros išverstą medį, — tai vis, mūsų liaudies nuomone, tik¬ 
ri ženklai, kad kas nors turės mirti. 

PERKŪNO UGNIS 

Lietuvių liaudis mano, kad perkūno ugnies kitaip 
užgesinti negalima, kaip tik su rūgusiu pienu, nes Per¬ 
kūnas tą skanėstą labiausiai mėgsta. Dažnai atsitinka 
net taip, kad žmonės perkūno uždegtos trobos nė ne- 
gelbėja, nes tiki, kad dievas ją pasiėmė sau kaip auką. 

DVYNIAI 

Jei kuriuose namuose gimsta dvyniai berniukai, o 
taip pat karvė atveda dvynius jaučiukus, tai tie berniu¬ 
kai turi tuos jaučiukus, pasikinkę į arklą, apvaryti vagą 
aplink visą savo žemę, tada ledai niekad jų žemėje ne¬ 
muš javų. 

MEDŽIŲ GIRGŽDĖJIMAS 

Kai medžiai trinasi vienas į kitą ir girgžda, tada 
prasti žmonės sako, kad tai dūšios vaitoja, skaistykloje 
kentėdamos. 

BLOGA AKIS IR GYVULIŲ PIRKIMAS 

Lietuvos ir Žemaičių kaimo žmonės labai mielai per¬ 
ka gyvulius, skirtus piovimui, nes mano, kad šitie ge¬ 
riausiai eis į ranką. Jie saugosi pirkti galvijus, arklius 
ir daržovių sėklą iš kai kurių žmonių, tikėdami, kad 
ką iš jų pirks, tas neis į ranką. Mat, yra prietaras, kad 
tų žmonių akis bloga ir žudo visa, į ką tiktai gyvą 
pažvelgia. Toji bloga akis esanti šitokio kilimo: jeigu 
motina, nujunkiusi kūdikį, po kurio laiko duoda jam 
vėl krūties, tai tasai kūdikis užaugęs bus žalingiausias 
žmogus, nors kerėtoju ir nepasidarys. Manoma taip pat, 
kad kairiarankiai pasidaro nuo to, jog motina, tuoj pa¬ 
gimdžiusi, davė jam pirmiausia kairiąją krūtį. 

UŽGIMIMAS SU GAUBTU 

Jei vaikas gimsta su gaubtu , tai yra plonyte plėve 
apgaubtas, tai moterys, einančios už bobutes, tos plėvės 
nenuima, bet pririša ją po pažastimis, kad įaugtų į kūną, 
nes tasai gaubtas tai esanti busimoji to kūdikio laimė. 
Iš to atsirado ir priežodis: užgimė su gaubtu *. 

GRABO LENTOS SKYLE 

Lietuvių liaudis tiki, kad, žiūrint pro skylę grabo 
lentoj, atsiradusią iškritus šakai, galima matyti velnius 
ir visus jų darbus 61 . 

01 Kiti vėlgi, norėdami matyti piktąsias dvasias, pasideda ga¬ 
baliuką sūrio, valgyto per užgavėnes, ir nešioja jį per visą gavėnią 
po pažasčia, kasdien po kartą palaikydami burnoje. Turėdamas to¬ 
kio sūrio, jeigu įsidėsi į burną didžiajame ketvirtadieny ir pažiūrėsi 
pro šakos skylę lentoj, buvusioj po numirėliu, tai matysi visas pik¬ 
tąsias dvasias ir jų darbus kiekvienoje vietoje. (Dominyko Jucevi- 
čiaus rankraštis). 

GYVENAMOJO NAMO STATYMAS 

Lietuvoje gyvenamąjį namą stengiasi pradėti statyti 
tada, kai mėnulis pilnas, kad jame gyvenimas būtų viso 
ko pilnas. 

DUOBKASIAI 

Prasti žmonės mano, kad duobkasiai (paprastai visų 
laikomi burtininkais) turi savo galioje debesis ir pagal 
savo norą bei užmačias užleidžia lietų arba giedrą. Už¬ 
tat, kai pavasarį užeina sausros, kai ūkininkams taip 
reikia lietaus, jie, pamatę duobkasius, kasančius numi¬ 
rėliui duobę, žegnoja juos keletą kartų, kad kerais ne- 
atitolintų debesų, trukdančių jų darbą *. 

PIRMADIENIS 

Pirmadienis Lietuvoje, kaip ir Lenkijoje, yra laiko¬ 
mas nelaiminga diena. Užtat mūsų kaimo žmogus pir¬ 
madienį nepradeda jokio svarbaus darbo, o ypač nekyla 
į tolesnę kelionę. 



PRANAŠYSTĖS 



ATEITIES ŽENKLAI, PRANAŠAVIMAI, ŪKIO 
PROGNOZĖS IR T. T. 

Kai du žmonės pasako vienukart tą patį žodį, būti¬ 
nai svečias į namus ateis. 

Jei visi miesto ar sodžiaus šunes kaukia, tai ženk¬ 
las, kad bus gaisras, karas arba maras. Kuri iš tų nelai¬ 
mių bus, galima pažinti iš kaukimo. Jei šuo kaukia gal¬ 
vą iškėlęs, bus gaisras, jei į žemę žiūri — karas, o kai 
gulėdamas kaukia — badas ir maras. Ogi vienišo šuns 
kauksmas, o ypač jei jis žiūri į šeimininko trobos kertę, 
pranašauja, kad būtinai kas nors iš tų namų mirs. 

Jei višta namuose gieda, mirs kas nors. 

Jei rąstas gyvenamo j troboj persprogsta arba kros¬ 
nyje duonos kepalas persiskiria, tai ženklas, kad kas 
nors iš tos šeimynos išsiskirs. 

Baltos dėmelės ant nagų ženklina laimę tam, kas jų 
turi. 

Jei per jungtuves katro sutuoktinio pusėje žvakė 
netyčia užgęsta, tai tikrai tasai iš jų greit mirs. 

Varnas, karkiąs ant stogo, ženklina, kad kris gy¬ 
vuliai. 

Jei dūmai driekiasi pažemiu, bus lietaus, o jei sta¬ 
čiai kyla, bus gražus oras. 

Jei vištos ligi tamsos neina tūpti, jei varnos ligi vė¬ 
lumos skraido, tai rytoj bus audra. 

Šuo prieš lietų ėda žolę, o varlės šokčioja vandens 
paviršiun. 

Žvirbliai čirškia žiemą prieš atlydį, o vasarą — prieš 
lietų. 

Siurbėlės ir pypliai, laikomi namuose stiklainiuose, 
kai ima judėti, pranašauja lietų. 


Sį straipsnį užbaigsime Dominyko Jucevičiaus rank¬ 
raščio žodžiais; su tuo rankraščiu supažindinsime skai¬ 
tytojus vėliau. 

„Prityrę žemdirbiai iš žiemos ženklų — miglų, sniego 
ant medžių, šerkšno ir t. t. — sprendžia, kaip sėti vasa¬ 
rojų, ir retai kada nepataiko. Iš paukščių išlėkimo ir 
parlėkimo, iš lapų nuo medžių kritimo, rudens ilgumo 
ar trumpumo sprendžia apie pavasario pradžią, sėją ir 
pan.; iš mėnulio atmainų, vėjo krypties — kada kurį 
javą sėti; tie visi ženklai, nors mums atrodo neįtiki¬ 
mi, prityrusiems kaimo žmonėms neša didžiausią nau¬ 
dą. Taip antai: norėdami apsaugoti miežius, kad žvirb¬ 
liai neišlestų, sėja juos tą pačią dieną pavasarį, kurią 
rudenį bus šventasis Valentas, tai yra: jei ketvirtadienį 
šventasis Valentas rudenį, tai pavasarį irgi ketvirta¬ 
dienį reikia sėti miežius ir pan. 

Visą gyvenimą man buvo lemta gyventi ne vienoje 
vietoje, o skatinamas smalsumo traukti visokias paslap¬ 
tis iš visokio luomo žmonių, ypač iš kaimiečių, negai¬ 
lėjau nei savo kuklių išteklių, nei palankaus, manda¬ 
gaus žodžio, kad tik pasiekčiau, ko man reikia, tačiau 
turiu prisipažinti, kad labai mažai telaimėjau šitoje sri¬ 
tyje. O kai sužinojau, tai ir pats dažnai iš to juokiuosi, 
nesinorėtų tikėti, bet pasekmės verčia tikėti fakto tik¬ 
rumu; drįstu netgi tvirtinti, jog tokie veiksmai veikiau 
gali pelnyti kiekvieno šiek tiek apsišvietusio žmogaus 

panieką, negu domesį; tačiau, kartoju, pasekmės verčia 
elgtis kitaip. Gal ateis laikai, o ateis tikrai, kaip tikina 
mūsų šventasis kunigas Loika, kada bus atskleista pa¬ 
slaptis ir priežastys. Juk pasakų sirenų šokius po jūrą ir 
net po mūsų laivingąją Vislą jau atskleidė ir išaiškino 
Jo Mcūonybei Karaliui mielas mano geradarys kunigas 
Bohomolecas, nors Eminentissimus Lucko vyskupas iš to 
negražiai nusijuokė ir davė akstiną tykiai kiaulei, kur 
gilią šaknį knisa — Zablockiui — pakišti svečiams po 
servete desertines eiles 62 .— Vis dėlto daugelis dalykų, 
taip pat šimtais metų buvusių paslapty, tapo žinomi ir 
nebekelia jokių abejonių. 

Yra taipgi ir tokių, iš kurių veiklaus tiktų pasijuokti, 
kaip antai: 

Šarka ant tvoros krykščia — bus svečių. 

Katinas prausiasi *— taipogi. 

Kai niežti dešinę akį, gausi žiūrėti į pakinkytus ark¬ 
lius, kada kairę — verksi. 

Kai niežti dešinį delną, sveikinsies su mielu žmogum, 
kada kairį — pinigų gausi. 

Kai gervės praskrisdamos ratą suka ties kuriais na¬ 
mais, bus vestuvės. 

Gulbės, jei išgąstingai klykia ties kuriais namais ar 
sodžiumi, gaisrą pranašauja, jei gieda — laimę. 

02 Deseitinės eilės tai buvo pikantiški eilėraščiai, kuriuos, atspaus¬ 
dintus rūmų spaustuvėje ant popieriaus skiaučių, karalius Stanislovas 
Augustas liepė padėlioti po servetėmis pietaujantiems pas jį. Apie tai 
pats esu girdėjęs iš gerbiamo ir labai man brangaus rankraščio 
autoriaus. Buvo paprotys visuose ketvirtadienių pietuose*, kad po 
deserto visiems prie stalo tokie lapeliai būdavo apnešiojami. Deser¬ 
tinių eilių daugiausia yra prirašę Naruševičius, Vengerskis, Zablockis , 
Vyrvičius*', jų rinkinį iš šimto aštuonių eilėraščių, spausdintų atski¬ 
ruose lapeliuose, gavau paveldėjimo keliu; visi jie anonimiški, tik ant 
kai kurių yra buvusiojo savininko užrašytos autorių pavardės. 

Kai kiškis perbėga ,kelią, nelaimę sutiksi, kai vil¬ 
kas — laimę. 

Jei žiurkės ir pelės labąi ėdrios, bus javai brangūs,— 
lyg jos būtų kada neėdrios buvusios. 

Pirmas pavasario griausmas iš rytų gerus metus pra¬ 
našauja, iš vakarų — badą. 

Saulė, mėnulis užtemsta, kometos pasirodo prieš bai¬ 
sius karus ir badą krašte. Ir kitais panašiais dalykais 
tvirtai tiki tamsūs prasti žmoneliai. Imti su jais gin¬ 
čytis tai reikštų pasirodyti didžiausiu bedieviu ir pa¬ 
goniu." 

KAIP ATSIRANDA BURTININKAI 


Visa lietuvių padermės liaudis tiki r jog tas, kas nori 
tapti burtininku, daro šitaip: nusistatęs pasidaryti blogu 
žmogumi ir savo burtais kenkti kitiems žmonėms, keikia 
žmones ir gyvulius, kas tik pasitaiko, ir jei tik jo keiks¬ 
mai ar pikto linkėjimai duoda vaisių, tuoj įsidėmi, kurią 
valandą prakeikė ir kada išsipildė prakeikimas. Tada 
jis giedrą dieną pasižymi tą momentą iš kokio nors 
pastovaus daikto šešėlio ir paskui tuo fatališku mo¬ 
mentu naudojasi visą gyvenimą, darydamas žalą savo 
pažįstamiems ir kaimynams 63 . 

63 Paduodame čia vieną atsitikimą iš daug jau sykių minėto D. J. 
rankraščio, ne savo teiginiams apie burtininkus paremti, bet tik ge¬ 
riau paaiškinti mūsų prastų žmonių tikėjimams... „Pats mačiau savo 
akimis, pasakoja D. Jucevičius, kaip bylinėjosi du kiemionys. Vienas 
iš jų apskundė antrą, kad tas esąs kaltas dėl jo trijų vaikų mirties, 
kurie mažučiai buvę kažkokiais burtais nugalabyti. Ta byla atėjo iki 
dvaro. Iš pradžių nenorėjome tikėti tokiais neįmanomais dalykais, 
tačiau skundėjo raudos, aimanos ir baisiausias sielvartas bei užsi¬ 
spyrimas privertė mus imtis šią paslaptį tirti. Liepėme prisistatyti 
apskųstajam, kuris nei gražiuoju, nei piktuoju neprisipažino kaltas, 
nors skundėjas ,jam badė akis daugybe pavyzdžių ir statė liudinin¬ 
kus, kurie buvo girdėję, kaip jis gyrėsi tais nusikalstamais darbais. 
Prie šito dalyko pritraukėme vieną protingą kunigą — pavedėme jam 
šitai ištirti ir skundžiamajam girdint solemniter [iškilmingai] priža¬ 
dėjome dovanoti kaltę, jei viską prisipažins. Atlikęs išpažintį, skun- 

Kiti, norėdami tapti burtininkais, sako, užparduoda 
dūšią velniui, o šis jau išmoko juos visokių paslapčių. 

BURTININKŲ PASLAPTYS 

Ranka, nuimta nuo penkerių metų vaiko lavono, 
atrakina visus užraktus. 

Jei vandeniu, kuriuo nupraustas numirėlis, pašlaks- 
tysi miegantį žmogų, tai šio miegas pasidarys toks kie¬ 
tas, jog negalės pabusti anksčiau kaip po dvidešimt 
trijų valandų, 

Kai statomas naujas namas, o meistras yra piktas, 
tai jis po kerčia užkasa numirėlio galvą, linkėdamas ir 

džiamasis atėjo į dvarą ir, girdint tam pačiam kunigui, mums ir dar 
trims asmenims, išpažino, jog tai jo darbas buvo anasai nusikaltimas, 
ir prašė tik dovanoti kaltę. Mes laidavome, kad jam bus dovanota, 
tiktai sub conditione [su sąlyga], kad jis išpasakotų mums, kokiu 
nedoru būdu jis nužudė tuos nekaltus kūdikius, ir kad daugiau nei 
tam ūkininkui, nei kam kitam pikto nebedarytų. Ilgai spyriojęsis, jis 
galų gale prisipažino ir prisiekė, jog nei skundėjo namuose nebuvo, 
nei jokių venenų [apdavų] nevartojo kūdikiams žudyti; tik tuo metu, 
kai skundėjas grįžo su žmona po jungtuvių iš bažnyčios ir važiavo pro 
kapus, jis, iš seno turėdamas iri corde [širdyje] ant jo piktumą, nu¬ 
laužė kapuose kelis kryžiukus ta intencija, kad anam vaikai neaugtų, 
ir ta buvo skundėjo vaikučių mirties priežastis. O kad jo pikta intenci¬ 
ja toliau nebeturėtų galios, liepė skundėjui su žmona eiti ir ati¬ 
tiesti kokį nors pakrypusį ar bevirstantį kryžių, vis tiek kur jis būtų 
arba dėl senumo nugriuvusį vėl iš naujo pastatyti. Jis dar tvirtino, 
kad kryžiaus atitiesimas arba nugriuvusio atstatymas yra antidotum 
[priešnuodis] prieš tos rūšies burtus ir labai gerai padeda visoms 
moterims, kurios sunkiai gimdo. Kad tas žmogus jokių nei fizinių, 
nei medicininių priemonių vaikams žudyti nevartojo, patvirtino visas 
sodžius, dar ir tą pridėjo, kad jis nei pirmiau, nei mirties metu visai 
tame sodžiuje nebuvo. Vaistai tačiau vaisių davė, nes kai tik tasai 
vyras su žmona kryžių pastatė, trys vaikai jiems gimė, ir nė vienas 
nei sirgo, nei mirė." 

prašydamas piktąją dvasią, kad tų namų šeimininkas 
arba keli kiti žmonės numirtų. Pastebėjus, kad meistras 
taip daro, reikia pamatinį sienoją apgręžti antraip, tada 
visa, ko meistras linkėjo šeimininkui, įvyks jam pa¬ 
čiam. Tą apsaugojimo priemonę vartoja prietaringi žmo¬ 
nės Polesėje ir mažne visada pirmąjį vainiką sugręžia 
antraip. Atsitinka net ir taip, kad meistras, pastebėjęs 
šitai, atsiprašo šeimininką ir stengiasi su juo susitai¬ 
kinti. 

Šaulys, nusipirkęs naują šautuvą ir žinodamas bur¬ 
tininko paslaptis, stengiasi nušauti kokį žvėrį ar paukš¬ 
tį didžiajame ketvirtadieny, tą pačią valandą, kada baž¬ 
nyčioj viešpaties kūnas dedamas į tamsiąją. Jei pašau- 
dai per rezurekciją, tai tas šautuvas jau nebetinka me¬ 
džioti. 

Jei vienas išeina sėti, tai kitas, norėdamas jam 
pakenkti, kad nieko neužaugtų, sėja savo dirvoje, tik 
iš priešingosios pusės. 

Kai reikia sužinoti, ar yra kurioje sueigoje burti¬ 
ninkė, tai ant žarijų meta Assa ioetida, o lietuviškai 
smirdėle vadinamą. Jeigu kuri smarvės neiškenčia ir 
išbėga pro duris, tai ji neabejotinai yra burtininkė. 

Kad burtininkai negalėtų savo pažvelgimu pakenkti 
gyvuliams, labiausiai paukščiams, reikia po kūtes ar 
paukščių gūžtas pabarstyti šarkos plunksnų, užmuštos 
kovo 1 dieną n. s., o išriedėjusius paukščiukus pasmil¬ 
kyti švęstomis žolėmis ir tų pačių kiaušinių lukštais, 
iš kurių išriedėjo. 

Polesėje, Gardino apylinkėse ir Baltarusių žemėje 
dažnai galima matyti lauke augančius rugius susukio- 
tus ir visaip sumazgytus. Tuos susukiojimus kaimo 
žmonės vadina kuklomis, ir kai rugius piauna, tai jų 
neliečia, manydami, kad tai padarė burtininkai, norė- 

darni pakenkti. Palikti dauke tuos susukiojimus irgi pa¬ 
vojinga, todėl šaukia žiniuonis (žinančius paslaptis), vai¬ 
šina juos ir prašo paliktuosius rugius atpainioti. Tie, 
atvesti į vietą, šnibžda kažką panosėje, daro visokius 
judesius ir įkala tris epušinius kuoliukus į žemę, o susu- 
kiotus rugius galų gale sudegina. Tas, manoma, turi 
apsaugoti nuo nelaimės. 

Gelbėtis nuo audros ir krušos debesų vartoja žolę, 
kuri lietuviškai vadinasi debesylas, tai yra debesų iš- 
skirstytojas; jį paima į abi rankas ir žegnoja debesis, 
manydami, jog nuo to jie išsiskirstys. 

Oro aukštybėse degą meteorai, mūsų liaudies ma¬ 
nymu, yra piktosios dvasios, išėjusios iš pragaro apva¬ 
ginėti vargšų žmonių. Tokių piktųjų dvasių vagišių, sa¬ 
ko, galima pirkti Rygoj iš vokiečių, o kartais Karaliau¬ 
čiuj, Klaipėdoj ir Mintaujoj. 

„Esu pastebėjęs,— pasakoja D. J.,—kad meistras, 
kai pradeda statyti vėjinį malūną, iškasęs duobę pama¬ 
tiniam šului, laukia kartais ilgai, neužkasdamas jo, o 
mano paklaustas, kodėl taip daro, atsakė: reikią laukti, 
kieno balsas ir iš kurios pusės-pasigirsiąs, tai toji bū¬ 
tybė po trumpo laiko gyvybę palydėsianti. Užtat tokiais 
atvejais meistrai laukia, kol pasigirs šuns lojimas ar 
gaidžio giedojimas, o jei pasigirsta žmonių ar gyvulių 
balsai, tai pamatų neužkasa, ir meistras visiems prisako 
tylėti. Kas pasakyta apie malūną, tas pats daroma ir pra¬ 
dedant statyti kiekvieną trobą; sako, kad kitaip ir ne¬ 
galima statyti, kaip tik ant kieno nors galvos.” 

Kas žino burtų paslaptis, tas, jei kartais užėjęs randa 
kieno namuose sunkiai gimdančią moterį, ima nuo savęs 
kokią drapaną, šaliką nuo kaklo, pirštinę, kepurę ar dar 
ką ir tuoj meta per ligonę, o tas padeda greičiau pa¬ 
gimdyti. 



PA I*ROČIAI 



PAPROČIAI 


Labai gražūs yra mūsų liaudies papročiai, tiktai gai¬ 
la, kad ne visuomet buvusios Lietuvos kampeliuose 
gali jais mūsų kaimo žmonės pasigirti!... Kodėl?—To¬ 
dėl, kad nežmoniškai savo ponų nukamuoti, suskurdę, 
tamsūs, o užtat ir demoralizuoti. Dabartinė Vilniaus 
gubernija, Žemaičiai, Prūsų Lietuva ir senobinė Augus¬ 
tavo vaivadija yra gyvenamos grynai lietuvių liaudies, 
jų papročiai vienodi, bendri visam didelės tautos plo¬ 
tui. Buvau surinkęs jų daugybę, bet rankraštis mano 
kažkur užsimetė, ir todėl tiktai keletą, kuriuos įstengiau 
atsiminti, čia viešumai paduodu. 

PASISVEIKINIMO BŪDAI 

Mūsų kaimo žmonės susitikę paprastai sako,— vie¬ 
nas: Tegul bus pagarbintas Jėzus Kristus, o kitas atsako* 
Per amžių amžius , amen. Tas pat sakoma ir įeinant 
į svetimus namus. Kai vienas dirba, o kitas eina pro 
šalį, sveikina, sakydamas: Dieve padėk! O sėjančiam: 
Dieve augink! Šiuo atveju atsako: Dėkui , dėkui! Taip 
atsakyti negalima tik tada, kai dirba grabą ar kasa nu¬ 
mirėliui duobę. Kaimo žmogus, susitikęs su pažįstamu ar 
gimine, paduoda jam dešinę ranką ir sako: Kaip sveikas? 

o tasai atsako: Sveikas , dėkai dievui. Sakyti susitikus 
gera diena, geras vakaras ar panašiai yra laikoma pago- 
nišku papročiu,'-ir toks sakymas yra visai išnykęs iš pa¬ 
doraus lietuvio lūpų. Žemai lankstytis, kilnoti kepurę ir 
kitiems panašiems papročiams, niekinantiems žmogaus 
orumą, nėra šičia vietos. Tuo atžvilgiu ir Ukrainos kaimo 
žmonės yra verti pagarbos — šliaužioti jie nemoka 64 . 

Kai atėjęs į namus randa valgančius, sako: Sotink 
dieve, o jam atsako r Dėkui, prašom į draugę. 

SVEČIO PRIĖMIMAS 

Kai tik svečias atvyksta, tuoj sodina jį už stalo, 
į kampą, stato jam krupniko (degtinės, virintos su me¬ 
dumi ir visokiais prieskoniais), o jei jo neturi, tai pa¬ 
prastos baltosios, duoda visokių valgių, tarp kurių kiau¬ 
šinienė yra pirmojoje vietoje. Svečias, žinantis manda¬ 
gumo dėsnius, nieko neprisiliečia, ligi jo primygtinai 
nepaprašo. Iš to atsirado priežodis: 

Buvo visko, tik privertimo nebuvo. 

Lietuvos kaimo žmogus, kai nori parodyti, kad savo 
svečią iš širdies myli, tai nešneka jam jokių bičiulystės 
pareiškimų, neapipila jo nė kokiais saldžiais žodžiais, 
bet stengiasi jį nugirdyti, kaip sako, lig žemės grai¬ 
bymo. 

GĖRIMO CEREMONIALAS 

Kai susirenka keli ar keliolika svečių, šeimininkas 
užgeria artimiausią j į, sakydamas: Sveikatos geros! — o 

64 ...„Važiuodamas sutinki žmones giedro veido ir drąsaus žvilgs¬ 
nio, vietoj žeminančio linkčiojimo, visuotinai įprasto Raudonojoj Ru¬ 
sioje *, grakštus vikruolis nepalenkia sprando, bet, oriai kilstelėjęs 
kepurę, savo Slava bohu pasveikina keleivį. („Pamiętnik naukowy 
Krakowski , \ Kelionė po Ukrainą, 1855 m.) 

toliau vaišina visus iš eilės. Aplenkti ką nors eilėje 
būtų didžiausias nemandagumas. Jei gėrimas imtas iš 
žydų, tai prieš gerdami žegnojasi patys ir gėrimą žeg¬ 
noja, nes bijo burtų. 

Per didesnes iškilmes, pavyzdžiui, per pabaigtuves, 
krikštynas, vestuves, per kalėdas, Naujuosius metus, 
pusiaugavėnį, blovieščių (kai pažymimas gandro sugrį 
žimas), Velykas, sekmines ir t. t., kiekvienas Lietuvos 
ir Žemaičių kiemionis pasidaro alaus ir vaišina juo sve¬ 
čius iš didelės stiklinės. 


ĮŽYMAUS SVEČIO NAKVYNĖ PAS KIEMIONĮ * 

Visa, apie ką tiktai šioje knygoje buvo, yra ar bus 
kalbama papročių, tautinių tradicijų, prietarų ir kt 
prasme, nė iš tolo neliečia aukštesniosios Lietuvos gy¬ 
ventojų klasės, nes ji, iš kurios tiktai pusės vėjas pa¬ 
pučia, į tą ir linksta,— ji jau kelissyk pakeitė ir savo 
tautybę, ir savo papročius, ir namų gyvenimo būdą, — 
šitai liečia vien dorus ir darbščius mūsų kiemionis. Lie¬ 
tuvos dvarininkai visokių įtakų veikiami buvo, yra ir 
dar bus. Pirmiausia, po susijungimo su lenkais, priėmė 
jų civilizaciją, o kartu ir papročius: meškenas, lūšies 
kepures ir išsiuvinėtas liemenes išmainė į kontušus, ma- 
gierkas ir robronus. Su Marija Kazimiera suklestėjo 
Lenkijoje prancūziškos mados; kraustėsi dėl jų iš gal¬ 
vos lenkai, kraustėsi ir lietuviai. — Vargšai! išsižadėję 
vyriško rimtumo, persirengė į arlekinus, net nebus per 
daug pasakyta, jei tarsiu, kad pavirto tikromis beždžio¬ 
nėmis. — Atėjo Stanislovo Augusto amžius, mokslų 
aukso amžius Lenkijoje, bet kartu sugedimo, demorali¬ 
zacijos ir netikėjimo amžius. Prancūzų rašytojai užtvino 

kraštą šlykščiausių maksimų srautu, 6 lenkas ir lietuvis 
su entuziazmu plojo enciklopedistų samprotavimams * ir 
pasidarė pačiais pirmutiniais jų prozelitais. Taip jau 
buvo tada paėmęs viršų prancūzavimas, jog visur, be 
karaliaus rūmų, papročiai, įpročiai, net pati kalba, vi¬ 
suose įžymiausiuose Varšuvos ir Vilniaus namuose buvo 
ne lenkų, ne lietuvių, bet prancūzų parodija, sakau — 
parodija, nes perėmėme tiktai juokingąsias puses, mėg¬ 
džiojome ne pačius prancūzus, bet savo tautiečius pus¬ 
galvius, pargrįžusius iš Paryžiaus, kurie tenai ne paži¬ 
nimui ir ne mokymuisi ko nors gero praleido laiką, bet 
prasitrynę su kekšaujančiomis aktorėmis, su kokiais 
sukčeliais ir liokajais be tarnybos, po restoranus, daž¬ 
niausiai antraeilius. Iš ten būtent ir įėjo į mūsų namus, 
į gerąsias draugijas karčiaminiai papročiai (tik be ala- 
so, žinoma), kuklumą pažeidžiančios frazės (komplimen¬ 
tai) ir gašlūs žodeliai, taip puikiai duodąsi išreiškiami 
prancūziškai. Teisingą, šimteriopai teisingą patarimą 
davė „Tygodnik Petersburski", kad mes liautumės tu¬ 
pinėti prieš savo moteris su meilaujamais žodeliais, 
"kuriuos nepalyginti sąmojingiau mokėtų pasakyti bet 
kuris prancūzų pliuškelis paskutinei Paryžiaus šliundre- 
lei. Po paskutinio Lenkijos padalinimo lig pastarųjų 
metų viešpatavo tiek politinė, tiek ir intelektualinė stag¬ 
nacija. Tolydžio ta pati prancūzavimo maniera, ta pati 
barbariška saloninė prancūziškai-lenkiškai-lietuviška 
kalba, tas pats neraliuotas palaidumas mintyse ir kal¬ 
biose, tie patys šaipymaisi iš švenčiausių dalykų. Buvo, 
tiesa, ir kitaip manančių žmonių, kurie čia žodžiu, čia 
raštu stengėsi prikelti tėvų žemės papročius ir atskleisti 
-amžių užtamsintus būtojo mūsų protėvių gyvenimo pa¬ 
veikslus, dar neiškraipytus svetimybių, tačiau jų balsas 
biuvo balsas šaukiančiojo tyruose. Dabartinis laikas, tiek 

išgirtas, taip išliaupsintas kaipo religingas, išdeklamuo- 
tas, kad mes jau esą stoję į tą palaimintą kelią, iš kurio, 
sykį įstojęs, jau tikrai niekad nebeišklysi, tai yra į tik¬ 
rojo tikėjimo kelią,— argi yra kas daugiau, negu bež- 
džioniavimas, madingo saloninio Senos krašto pamaldu¬ 
mo mėgdžiojimas. Prancūzai visada kraštutinumus gau¬ 
do. Nusikratę aštuonioliktojo amžiaus laisvamanybe, 
staiga persimetė į pietizmą. Tik spėjo žinia apie tai at¬ 
lėkti ligi mūsų — mes tuoj melstis, kryžiavotis, išpažinties 
nuolat vaikščioti, nors tas nėmaž nekliudo plėšti vargšus 
baudžiauninkus, po teismus tąsytis, būti blogiems pilie¬ 
čiams, nepildyti žmoniškumo prievolių, žmonoms būti 
neištikimoms, vyrams apgaudinėti žmonas, skriausti ne¬ 
kaltus, būti papiktinimu savo pačių šeimoms, o užsima¬ 
nius įgyti garbę — kur ten! — net dėl smulkaus pasipel¬ 
nymo šliaužioti niekšingai prieš didžiausius niekšus, 
vienu žodžiu, daryti visas įmanomas paikybes, visokius 
neteisėtus darbus. O mūsų visuomenės sueigos? — gry¬ 
nos prancūzų beždžionystės. Pradeda jau dabar eiti į ma¬ 
dą anglomanija, splynai, —vakarienės, sveikinimai, sti¬ 
lius — viskas, girdi, dabar turi būti angliška. Neguldau 
galvos, gal dar patys gausime pamatyti, kaip pas mus 
įeis į madą samojedų drabužiai ir papročiai! Juk pradžia 
tam jau yra, mūsų moterys jau nešioja rytietiškus humu¬ 
sus, vyrai vilki algieikomis, ateis laikas, ir mūsų lietu- 
viškos skrandos bus perdirbtos į poliarinės srities gyven¬ 
tojų triaptas. Tad tuščias būtų darbas aukštesniosios gy¬ 
ventojų klasės papročiuose ieškoti mūsų protėvių namų 
gyvensenos liekanų. Užtat eikime į šiaudinę pastogę, pas 
kaimo žmogų, pažinkime tą liaudį, tokią šiandien nuskur¬ 
dusią, taip nežmoniškai slegiamą, o vis tiek aukščiausios 
pagarbos vertą. Ten tiktai šiandien berasime tikrų, neiš¬ 
sigimusių lietuvių, tenai patirsime, kokie buvo mūsų 

protėviai. Bet gana jau to pamokslo, juk ir jis gi tėra 
tiktai balsas šaukiančiojo tyruose; grįžkime prie savo 
kalbamojo dalyko. 

Jei pasitaikys kam keliauti per Lietuvą ir Žemaičius, 
kur karčiamų patogių sunku rasti 65 , nes nors ten kar- 
čiamų pilna, ir puikiai pastatytų, bet jos apsėstos neva¬ 
lyvų žydų, — tai nė kiek nesvyruodamas tegu važiuoja 
iki artimiausio kaimo; ten ras patogų atilsį sau, tarnams 
skanių valgių, o arkliams kvapaus šieno ir kaip perlas 
avižų. Ir visa šitai nieko nekaštuos, nes kaimo žmogus 
jokio užmokesčio nepriims. Didelė jam laimė, jei kas jo 
trobelę aplanko, nes svečias į namus — dievas į na¬ 
mus — toks yra Lietuvos ir Žemaičių kaimo žmonių 
priežodis. Kiek ten džiaugsmo, kiek sujudimo, kiek 
smagaus lakstymo sodžiaus kiemo šeimininkei, jeigu 
kartais kunigas klebonas, vikaras, urėdas ar šiaip kas 
iš įžymesnių svečių įsiprašo nakvynės! Tik nemanykit, 
kad juos tučtuojau ir guldo miegoti,— anaiptol! Tuoj 
nustato stalą krupniku , kiaušiniene, keptais virščiukais 
ir 1.1., reikia nors pusę taurelės išgerti krupniko ir vis¬ 
ko po truputį paragauti. Jei žiema, tai po vakarienės 
tuoj atneša kelerias nevartotas duknas, kelis priegal¬ 
vius, apvilktus plonutėliais, baltais kaip sniegas užvalka¬ 
lais ir, paklojusi lovą, ant viršaus uždeda, vietoj ant¬ 
klodės, dar vienerias duknas, lengvas, plačias, tos 


65 Nesirūpino nė mūsų protėviai kelionės patogumais.—,,Smuklių 
palei kelią patogių nebuvo (Lietuvoje). Tad jei važiuodavo kokie įžy¬ 
mūs svečiai, tai didieji kunigaikščiai liepdavo pristatyti jiems palei 
kelią būdų ir aprūpindavo jas visokiais patogumais. Šitaip Vytautas 
1423 m, vaišino Lenkijos vyskupus. (W. A. Maciejowski, „Polska až 
do pierwszėj potowy XVII wieku, pod względem obyezajow w czterech 
częšciach opisana") [V. A. Macejovskis, „ Lenkija ir jos papročiai ligi 
XVII amžiaus pirmosios pusės, keturiose dalyse"]. 

duknos vadinasi patalai. Jei vasara, tai panašiu būdu 
pakloja lovą svirnelyje, o svirnelį apkaišo gėlių vaini¬ 
kais. Ligi tiktai svečias atgula, tuoj prisistato šeiminin¬ 
kė su ropinuke krupniko, ir čia reikia dar kartą išgerti 
nors pusę taurelės to gėrimo. Išeidama šeimininkė linki 
svečiui labos nakties, paveda jį angelų sargų globai ir 
peržegnoja jo galvą šventu kryžiumi, o parėjusi į pir¬ 
kią, atsiklaupia ir karštai meldžiasi, prašydama dievą, 
kad svečias laimingai išsimiegotų. Šitas paprotys yra 
šventai laikomas kaip tiktai Žemaičiuose. Tenai, nors 
įžymiausias pakeleivis apsinakvotų, neduos jam traukti 
iš maišų savo patalynės, o jei kas labai spirtųsi, tai būtų 
laikoma didžiausiu įžeidimu namams. Tiktai nėra ko 
spyriotis, nes Žemaičių kaimo šeimininkės patalynė nie¬ 
kuo nenusileidžia lepiausio lepūno patalynei, o baltumu 
Ir švarumu, užtikrinu, viršija daug kartų. Lietuvoje tas 
pats širdies gerumas, bet skurdas didesnis, tai ištaigų 
mažiau. Vis dėlto tų keturių dyvų, kur seniau būdavo 
sakomi apie Žemaičius, kad ten esą 

Daugel duknų be pūkų, 

Daug be odos batukų, 

Daugel miestų be mūrų, 

Daugel ponų be būrų 66 , 

66 Ponas Macejovskis anksčiau minėtoje knygoje (PoJska pod 
-\vzględem obyczajow ir t. t) tą ketureilį taip aiškina Tštypštyckio žo¬ 
džiais: „Užsigrūdinę žmonės (lietuviai ir žemaičiai) nemiegodavo ant 
duknų, bet ant čiužinių; vietoj odinių kurpių nešiodavo karnų vyžas. 
Miesteliukai Žemaičiuose buvo prasti, vos tvoromis aptverti. Daug 
■čia buvo ponų, kurie nė po vieną baudžiauninką neturėjo. Šiltų 
kraštų skanėsiai ten visiškai neauga. Kas savo darže pasisėjo melionų, 
-tam užaugo agurkai; iš endivijų sėklos augo batviniai, pasodinus pini- 
jų, ant jų augo gurgučiai, Žemaičiuose vadinami konkorozai (?!.). Ta¬ 
čiau šis kraštas turėjo tokių ypatybių, kokių neturėjo kiti kraštai. Ten 

šiandien apie tuos kraštus sakyti nebegalima. Gal kada 
nors ir buvo t&ip, bet dabar jau visai kas kita. Tiesa, 
Gardino gubernijos baudžiauninkas, b labai dažnai ir 
Vilniaus gubernijos, tebėra baisiai suvargęs; užtat visi 
Žemaičiai, Prūsų Lietuva, o tikrojoje Lietuvoje — Upy¬ 
tės (Panevėžio), Vilkmergės apskritys ir dalis Kauno 
apskrities tai yra nelyginant kokia žadėtoji žemė. Pasku¬ 
tinės eilės: 

Daugel miestų be mūrų, 

Daugel ponų be būrų — 

ir nūnai tebėra teisingas Prūsų ir Žemaičių žemės pa¬ 
veikslas. Yra tenai daugybė miestų, klestinčių pramone 
ir prekyba. Prūsų Lietuvoje: Tilžė, Labsmiestis, Klaipėda, 
Kalnpilis, Taspilis, o Žemaičiuose: Raseiniai, Rietuva, 
Kražiai, Kelmė, Šiauliai, Janiškiai [Joniškėlis], Telšiai, 
Salantai, Plungė, Šidluva, Tytavėnai, Šeduva * ir dar 
kiti — yra tai įžymūs miestai, prilygstu, o net ir viršiją 
savo namų gražumu ir skaičiumi mažne visus tikrosios 
Lietuvos ir Baltarusijos apskrities miestus. O kai dėl 
ponų, neturinčių nė po vieną baudžiauninką, tai tokių 
iš tikro yra begalė Žemaičiuose. Didelių ponų, kaip jau 
kitoje vietoje esu turėjęs progos pasakyti, nėra buvu- 

iš medžio buvo dirbami ir kaminai, iš medžio daromos ir žvakės, nes- 
šviesdavosi skalomis, iš medžio gaudavo ir cukraus, nes Žemaičių gi¬ 
riose buvo galybė bičių kelmų, duodančių gausybę medaus. 

Žemaičių kiemionis, nujojęs į mišką ant kumelės raitas tik su 
kirviu, parvažiuodavo iš ten važiuotas, su kamanom ir žabokliais, su 
pakinktais iš medžio, su ratais, kuriuose nebūdavo nei geležies, nei 
šikšnos, net nei siūlelio jokio; o jei nuvažiuodavo pavasarį į ąžuolyną, 
tai atsigerdavo ten ir rinktinio vyno muskatinio, kitaip sakant, saldžios 
sulos, kuri gausiai sunkdavosi iš žalių medžių. Daugiausia čia būdavo 
rankinių girnų, kurias sukdavo moterys ir daina saldindavo savo 
sunkų darbą. (Gvagninis, ,,Opis ziemi Žmudzkiej" [,,Žemaičių žemės 
aprašymas"], 29 psl.) 

šioje Kęstučio žemėje, o yra tiktai smulkių dvarininkų 
ir akalicų šlėktų, kuriems neišeina iš burnos priežodis: 

Šlėkta savame kiemely 
Vaivadai prilygti gali. 

Net patys ūkininkai šičia gali ponais eiti. Mat, bau¬ 
džiauninkas, turintis kelis ar keliolika tūkstančių sidab¬ 
ro rublių kapitalo, Pabaltijo šalyse yra jokia retenybė. 



PAPROČIAI, 

SUSIJĘ SU TAM TIKROMIS 
METĘ DIENOMIS 



PAPROČIAI 

SUSIJĘ SU TAM TIKROMIS 
METŲ DIENOMIS 

NAUJIEJI METAI 

Per Naujuosius metus yra paprotys linkėti vieni ki¬ 
tiems laimės ir burti ateitį. Visokius būrimo būdus skai¬ 
tytojas ras Žemaičių žemės prisiminimuose, čia pridė¬ 
siu tik vieną, vėliau sužinotą. Merginos, kartais ir mo¬ 
terys, pasiima slapčiomis nuo vyrų kokių nors daiktų ir, 
eidamos gulti, dedasi po priegalviu; jei kuri naktį pa¬ 
sapnuoja ką nors iš padėtų po priegalviu daiktų, tai yra 
labai geras ženklas. 

DIDYSIS KETVIRTADIENIS 67 

Papročiai, susiję su šia diena, taip pat yra aprašyti 
Žemaičių žemės prisiminimuose, ir čia tik tai įdedu, ką 
tenai praleidau. Kaimo žmonės, ypač tikrojoje Lietu- 

87 Kad nebūtų be reikalo tie patys dalykai po kelissyk karto¬ 
jami, pareiškiu, jog į šią knygą sudėjau tik tuos papročius, susijusius 
su tam tikromis dienomis, kurie neminimi mano Žemaičių žemės pri¬ 
siminimuose. Tos dienos, apie kurias nieko naujo pasakyti neturėjau, 
kaip antai: Trijų karalių išvakarės , atsivertimas šv. Povilo, užgavė¬ 
nes, pelenė, keturiasdešimt kankinių, verba, sekminės ir kt. f čia 
praleidžiamos visai. 

voje, gyyena daugiausia- dūminėse gryčiose, kurias 
prieš didžiąsias,, šventes mazgoja, suodžius išvalo; jei 
tačiau to nepadaro ligi didžiojo ketvirtadienio, tai jau 
ligi pat prisikėlimo nemazgoja sienų nei aslos nešluoja, 
bijodami gulinčiam Kristui akis prikrėsti. Tą dieną me¬ 
džiotojai stengiasi ką nors nušauti iš naujo šautuvo, 
kad jis paskui visad pataikytų. Nuo didžiojo ketvirta¬ 
dienio iki pat velykų mūsų ūkininkės neverpia ir uoliai 
slepia ratelius bei varpstelius, kad niekas jų nepama¬ 
tytų, nes mano, kad, šito nepadarius, darbo jaučiams 
seilės driektųsi ir per visą vasarą gyvatės po kojų vis 
painiotųsi. Kai kuriose Žemaičių bažnyčiose pavakary 
susirenka plaktis vyrai ir moterys, apsigaubę drobinė¬ 
mis juodomis kapomis, dėl to šituos fanatikus ir vadina 
kopininkais. Ar tai kartais nėra senosios plakančiųsi 
brolių sektos 68 liekanos? 

VELYKOS 

Velykoms kiekvienuose namuose, kad ir vargin¬ 
giausiuose, turi būti pasitiekti švenčių valgiai. 

68 Fanatiškus vakariečių papročius liaudis padarė nuosaikesnius 
ligi tiek, jog retai teišeidavo iš padorumo ribų. Norėdami nusižeminti 
prieš dievą ir išmaldauti iš jo malonių savo mylimai tėvynei, taip 
pat melsdami pagausinti dievo bažnyčią, vaikščiodavo po šventas 
vietas būriai atgailautojų, pliekiančių rykštėmis savo kūną apsimari¬ 
nimo tikslais. Nesigėdydavo senatoriaus sūnus tokiose plakančiųsi pro¬ 
cesijose eiti apsirengęs prastu pakuliniu ir su kitais rykšte pliekti 
savo kūną (SarJbiewsici, „ Laska Marszatkowska fT [„Maršalo lazda"), 
pamokslas). Ypačiai per užgavėnes būdavo matyti du visai priešingi 
reginiai. Tada vieni siųsdavo linksmindamiesi, ligi virsdami nuo kojų, 
o kiti su gaubtais ant galvų, su rimbais rankose, stovėdami prieš 
švento kryžiaus paveikslą, plakdavosi kūną, net kraujas lašais tikšda- 
vo ant žemės (Miaskowski t I, 215 psl.) (W. A. Maciejowski knygoje 
"Polska až do pierwszėj potowy XVII wieku, pod w zględem obycza- 
jow i zwyczajow", TV t, 90 psl.) 

Kas tai yra velykų švenčių valgiai? Slavams to aiš¬ 
kinti nereikia. O kad neslavai skaitytų šiuos mano ke- 
verzojimus, aš nedrįstu tokių iliuzijų turėti, nors savi¬ 
meilės dozė būtų ir didžiausia, tiekos vokiškų raštų su¬ 
kurstyta. Lietuva, nors visai neturi garbės priklausyti 
prie išgarbintųjų slavų žemių, tačiau, būdama nuolati¬ 
niuose su jomis santykiuose, perėmė jų papročius, o su¬ 
jungusi savo likimą su vadovaujančiąja gausios Savos 
ir Dravos upyno šeimos šaka, įsijungė į ją dvasia ir šir¬ 
dimi. Tad ir nenuostabu, kad lechų papročius bei įpro¬ 
čius atrandame mūsiškėje Indostano nausėdijoje. 

Švenčių valgiai Lietuvoje susidaro paprastai iš viso¬ 
kių kepinių, mėsiškų valgių, žvėrienos ir dažytų kiau¬ 
šinių, kai kuriose Lenkijos vietose vadinamų krašanki 
[margučiai], o viršum visko stovi keptas avinėlis su 
dviejų spalvų vėliavėle. Jei kas neturi tikro avinėlio, tai 
daro iš sviesto arba kartais jo vietoj stato cukrinį arba 
alebastrinį vazone, prižėlusiame avižų daigų. Šerno gal¬ 
va arba, dažniausiai, didelio naminio meitėlio galva yra 
taip pat būtinas švenčių valgių daiktas. Kepiniai, žvėrie¬ 
na, naminių gyvulių mėsa apkaišoma žalumynais, o vi¬ 
sas užtiestas stalas apvadžioj amas girliandomis žolyno, 
vadinamo Lycopodium. Švenčių valgiai daromi paprastai 
labai gausūs, neretai atsitinka net taip, kad to, kas Ve¬ 
lykoms pagaminta, per visą mėnesį neįmanoma suval¬ 
gyti visai šeimynai. 

Tą dieną paprastai vaikšto sveikinti vieni kitų, tad 
kiekvienuose namuose prašo prie švenčių valgių ir tai 
primygtinai, tad norom nenorom reikia apsivalgyti. 

Švenčių valgių valgymas prasideda nuo kiaušinio, 
kurį pats šeimininkas nulupa, supiausto į tiek dalių, kiek 
yra namuose žmonių, ir padalina visiems, pirmiausia 

žmonai ir vaikams, o paskui ir visai šeimynai, linkėda¬ 
mas sveikatos, ir sveikindamas sulaukusius išganytojo 
prisikėlimo švenčių. 

Pirmąją velykų dieną paprastai niekas iš namų 
neina, net laikoma labai negeru pasielgimu, jei kas tada 
kiemionį aplanko, ypatingai jei ateina pagyvenusi mo¬ 
teris ko pasiskolinti ar ugnies. 

Antrąją švenčių dieną prasideda lankymaisi ir mažų 
berniukų vaikščiojimai iš namų į namus kiaušinių ir 
pyragų. Tie vaikščiojimai vyksta su oracijomis, kurių 
pavyzdžius daviau Žemaičių žemės prisiminimuose. 


ŠVENTAS JURGIS 

Liaudis mano, kad tas šventas riteris buvęs me¬ 
džiotojas, turi net pasakų apie jį, tarp kitko ir to¬ 
kių, jog vietoj kurtų vedęsis į medžioklę vilkus ir 
kitus plėšriuosius žvėris. Tad šituo pamatu garbina 
jį kaip savo gyvosios mantos globėją bei gynėją 
ir jo šventės dieną neša visokias aukas iš naminių 
gyvulių, o kam to neištenka, tai stengiasi kuo kitu 
išsivaduoti. Tarp kitų aukojamų daiktų, nešamų 
į bažnyčią, mačiau ir tokių: kunigai tų bažnyčių, 
kur švenčiamos Jurginės, liepia dirbti iš vaško na¬ 
minių gyvulių figūrėles, tai yra arklių, karvių, avių, 
ožkų, kiaulių ir t. t. Tam tikrą kiekį jų nulieję, sudeda 
atskirai rūšimis į rėčius ar kitokius indus ir su tokiomis 
prekėmis sodina prie bažnyčios špitolės senius ar bobas 
pardavinėti norintiems. Kiemionis, nusipirkęs kelių rūšių 
figūrėlių, neša jas aplink bažnyčią, meldžiasi, pagaliau 
deda ant altoriaus tiek tuos gyvulėlių atvaizdus, tiek 

tam tikrą kiekį pinigų 69 . Per kitas šventes pardavinėja 
vaško figūrėles, vaizduojančias žmogaus kūno dalis: ko¬ 
jas, rankas, akis, galvas ir pan. Jas perka žmonės, ištikti 
kokių negalių. Tokiomis aukomis vaškas grįžta bažny¬ 
čiai ir ne tik tą pačią dieną būna po kelis kartus par¬ 
duodamas, bet dar ir kitoms šventėms atidedamas, o kle¬ 
bonui šitai atneša kartais kelis šimtus auksinų gryno 
pelno. Šis paprotys labiausiai paplitęs Švenčionių ir 
Zarasų apskrityse. 

Yra taip pat paprotys švento Jurgio dieną apvaikš- 
tinėti laukus, o po to keliamos vaišės, visi voliojasi po 
rugių lauką, šūkaudami: augink, dieve! augink, dieve! 
Be jokios abejonės, tai yra kokia nors pagoniška lie¬ 
kana. 


ŠVENTO JONO UŽGIMIMO IŠVAKARES 

Papročius, kokių tą dieną laikomasi, aprašysime 
Dominyko Jucevičiaus rankraščio žodžiais... „Lietuvos 
prastuomenė tiki, kad tą vakarą burtininkės atima kar¬ 
vėms pieną, o nenorėdami, kad taip atsitiktų, prikaišioja 
šventų žolynų po kūtes ir padeda kryželį, sulipdytą iš 
vaško žvakės, o ant stulpų deda kregždažolių arba švęs¬ 
tame vandenyje, imtame iš trijų bažnyčių, virina koš¬ 
tuvus, tikėdami, jog burtininkė, in hoc casu [šiuo atveju] 
pieną atimanti, gauna baisiai kentėti ir ateina į tuos na¬ 
mus, kur virina koštuvus, prašyti ko nors paskolinti; 
jeigu jai nieko neduoda, tai ji, negalėdama iškęsti tokių 
martyrijų [kančių], prašo atleidimo ir pieną grąžina. 


00 Rusia ir net Lenkija kaip bandos gynėją garbina šventą Mika¬ 
lojų. „Žmonės ir namų gyvuliai turėjo šventuosius savo globėjus: 
elgetos — Joną Išmaldininką, šv. Lenartas globojo arklius, šv. Anta¬ 
nas kiaules, o visokius galvijus šv. Mikalojus" ( Macieįowski f L c.). 



Burtininkė gali išvengti doloris [skausmo], jeigu įlenda 
iki kelių į vandenį, tada jai nieko nekenkia. Tiesa, kad 
pieno apie tą laiką dažnai •sumažėja, bet protingi ūkinin¬ 
kai tuo dalyku kaltina rasą, krintančią per šventą Joną, 
ir todėl karvių neleidžia ginti, kol rasa nukris. Aš grei¬ 
čiau tuo patikėčiau, negu burtais ir velnių machinaci¬ 
jomis." 

Apie paparčio žiedo ieškojimą buvo kalbama Žemai¬ 
čių žemės prisiminimuose. 

JONINĖS * 

Ir čia pacituosime D. J. rankraščio žodžius... ,,Tą 
dieną eina ieškoti diviciįų , paslėptų žemėje. Kur spėja, 
kad yra užkastas lobis, gulasi ant žemės, kada saulė 
yra pakilusi nuo žemės per keletą pėdų, ir žiūri, ar 
neina iš kurios vietos vaporacija . Gali būti, kad metalas, 
susimaišęs naktį su vandeniu, saulei ėmus šildyti, skaldo 
vandenį, pasiimdamas sau deguonį, o vandenilis kyla 
į atmosferą. Bet kodėl tasai fenomenas pasireiškia per 
šv. Joną? — va, dėl šito truputį įtartinas pasidaro to 
fenomeno teisingumas!... 

Šv. Jono rytą, sakėsi mano vargdieniai, kad kiek¬ 
vienais metais mato saulę šokinėjančią. Atrodo, čia bus 
koks įvaizdis iš pagoniškųjų laikų, kada lietuviai gar¬ 
bino saulę, o gal jis atsiradęs dėl metų laiko gražumo ir 
auros malonumo, dėl kurių prietaringi prasčiokai tą pa¬ 
saulio liuminarą apdovanojo ypatingu linksmumu, ma¬ 
nydami, kad tas mažas skritulys, jiems žiūrint, gali ridi- 
nėtis it sviedinys ir šokinėti. Nenorėčiau, kad ji taip 
šokinėtų, nes savo linksmumu galėtų mums ir visam 
planetų pasauliui pridaryti daug sumaiščio." 

ŠVENTA AGOTA 


...,,Tą dieną yra religijos pašvęstas paprotys nešti 
j bažnyčią duoną, kuri, pabenediktuota kaipo sacra- 
rium *, jeigu kyla gaisras, yra vartojama gesinti jam: ją 
apneša aplink degantį trobesį ir meta vidun į ugnį.” 

Žemaičiuose dažnai pasitaiko matyti kaimuose stulpų 
su tokia statulėle: šv. Agota, laikanti ant rankos duonos 
kepaliuką. 


ŠVENTAS LAURYNAS 

Yra paprotys visoje Lietuvoje, o labiausiai Prūsuose, 
tą dieną sumuštą sviestą nešti į bažnyčią pašventinti. 
Tas sviestas, sako, esąs stebuklingas vaistas nuo visokių 
negalių. 



ŠOKIAI 



ŠOKIAI 70 


Lietuvių liaudis iš prigimties yra lėta, o dėl aplin¬ 
kybių daugiau liūdna negu linksma; protarpiais tačiau 
mėgsta prasiblaivyti, pragiedrinti rūpesčių suvagotus 
veidus, užtraukti nuo širdies dainelę ir pašokti. Vestu¬ 
vės, pabaigtuvės, artimųjų pasiviešėjimai per kalėdas, 
Velykas, užgavėnes, šv. Mykolą ir t.t., ir t.t. be šokių 
apsieiti negali. Kai kurie šokiai yra atkeliavę iš Len¬ 
kijos, kaip, pvz., mazurka, polonezas (kurio lietuviškas 
vardas yra šokinėjimas išmintingo pergavimo 71 ), ir val¬ 
sas 72 , per Lenkus iš Vokiečių pas mus atklydęs. Kai 

70 Lietuvių liaudies žaidimų bei lošimų čia nededu, nes jie buvo 
įdėti Žemaičių žemės prisiminimuose . Nors ten buvo kalbama išimti¬ 
nai vien apie buvusias Kęstučio valdas, bet visa tai tinka ir tikrajai 
Lietuvai, nes Žemaičiai nė vienu atžvilgiu nėra niekas kitas, kaip 
liktai Lietuva. Ką aš vadinu tikrąja Lietuva — skaitytojas ras žemiau. 
Apie Rusijos Lietuvą kalbėti ne mano dalykas. 

71 Argi ne taiklus pavadinimas?!. Kiekvienas, kam tik yra tekę 
matyti tikrai lenkišką, mokamai šokamą polonezą , sutiks su tuo. Po¬ 
lonezas, kuriuo paprastai mūsų laikais atidaromas kiekvienas balius,— 
tai ne lenkų polonezas, bet kažkoks sukriošęs, niekingas brūžinimas 
kojomis. Ne toks buvo vyriškos, karingos tautos šokis, „kada šokėjas 
ne tik kojomis, bet ir rankomis linksmai šoko " (sakoma „Psalt. Mat- 
gorzaty"*, 37 psl.) 

72 Šį vokiečių šokį vadinu pačių vokiečių duotu jam vardu, 
\valc, nes pavadinimas walec, dažniausiai pas mus vartojamas, lenkų 



kurie vėlgi yra iš Rusų atėję, kaip, pvz., kazokas, by- 
čiokas.ir kiti. Iš tikrai tautinių lietuviškų yra šie. 

BLEZDINGĖLĖ 

Šitas šokis * yra ’ šokamas kur nors ore, paprastai 
erdvioje pievoje. Vaikinai ir mergaitės pirmiausia su¬ 
stoja poromis į eilę, o paskui dainuoja: 

Kregždūnėle, 

Lakūnėje, 

Furr, furr! 

Mylimoji, 

Brangiausioji, 

Furr, furr! 

Taip dainuojant, pirmoji pora apsigręžia ir lenda pa 
kitos poros rankomis, o paskui ją ir kitos taip pat gran¬ 
dinėle apsigręžia ir lenda po sekančių porų rankomis,, 
ir susidaro be galo dailus vaizdas ir kuo geriausiai pa- 
mėgdžiojamas blezdingos skridimas. Šitas šokis turi būti 
šokamas kuo žvaliausiai. Taip atšokę keletą sykių, šo¬ 
kėjai sustoja smailiu kampu, vienoje linijoje stovi vy¬ 
rai, o kitoje merginos, ir vėl įvairiomis kryptimis šoka, 
nesuardydami smailaus kampo, ir dainuoja: 

Broleliai, seselės, 

Lėksma, lėksma! 

Į žalią girelę 
Lėksma, lėksma! 


kalboje turi visiškai kitą reikšmę. Pagaliau ir „Tygodnik Petersburski ", 
kurio autoritetas tokiuose dalykuose yra neabejotinas, rašo w alc, bet 
ne walec. 


206 



Fiut, fiut, kregždunėle, 

Fiut, fiut, lakūnėle! 

Medžiotojas nenušaus! 

Medžiotojas nesugaus! 

KIRVIS 

Šitas šokis * taip pat yra šokamas kur nors ore, nes. 
ankštoje trobelėje kirvį šokti neįmanoma. Sustoja poro¬ 
mis vaikinai ir mergaitės į ratą, o vidury viena su kir¬ 
viu rankoj, ir visi šoka dainuodami: 

šokinėkim, šokinėkim, 

Šiandien geras laiks! 

Kas šoka, ulioja, 

Tasai mūsų vaiks. 

Valdytojų deivužėlių 
Prašykim o! o ! 73 

O deivužės 74 mumis padės 
Ne šiandien, ryto! 

šiandien geriam, uliavojam, 

Nes tai mūsų laiks, 

O rytodien kas tai žino, 

Kur kožnas nuplauks. 

Drąsiai tiktai, bernužėliai, 

Su mergaite šokt! 


73 OI o! — maldaujamo prašymo šauksmas, jis dažnai pavarto¬ 
jamas vietoj ach! ir reiškia atodūsį, susijusį su viltimi gauti ko pra¬ 
šoma. Skaitydamas Biblijos vertimą, atliktą Bretkūno, tą posakį 
dažnai sutikdayau, bet, neturėdamas jo po ranka, negaliu ištraukų 
duoti. 

74 Apie deives valdytojas skaityk aukščiau skyrių Lietuvių dei¬ 
vių akmenys. 

Glaust prie širdies širdužėlės. 

Paskui bučiu vogt! 

■ Tu mergaite skaisčiausioji, 

Vieną iš mūs rink. 

Kas spraunesnis bernužėlis, 

Su kirveliu trenk! 

Su kirveliu trenk! 

Ho! ho! su kirveliu trenk! 

Sušukus Ho! ho! su kirveliu trenk! mergaitė, kuri ra¬ 
telio vidury, meta į viršų kirvį, o vaikinai stengiasi jį 
sugauti ore, ir tas, kuris sugauna, eina į ratą ir su gra¬ 
žiausiąja mergaite šoka. Kiek pašokę, pasibučiuoja, po 
to eina į vidurį kita mergaitė, irgi su kirviu, ir vėl 
prasideda šokiai, ir daina kartojasi. 

Tas šokis, matyt, yra kilęs žiloje senovėje, nes dai¬ 
noje yra minimos deivės valdytojos. Nors ir uždraustas 
■dvaro ponų (iš atsargumo, kad gerai įsilinksminę vals¬ 
tiečiai neužsigautų kirviu), tačiau labiausiai Lietuvoje 
paplitęs. Tai iš tiesų laukinis, bet tikrai karingos tautos 
šokis!.. 


MUŠTINE* 

Vyrai ir moterys susikabina už rankų ir sustoja ratu, 
Taet ne poromis. Šokama su daina, smarkiai, žvaliai. 

Šokinėjo velnias, 

Pasiraitęs kelnes, 

Velnio ti[m]pos sutruko, 

Visos kelnės nusmuko. 

O šitasis velnias 
Yr iš Rygos melnis, 

Biaurus vanags, vokietėlis, 

Mūsų žemės neprietelis. 

Hop! hop! ho! ho! 

Kuntai, balabai! 

Neprietelis! 

Mes tą vokietėlį, 

Mes tą neprietelį, 

Sujudinsma, sukrušinsma, 

Tikru moliu padarysma. 

Hop! hop! ho! ho! 

Kuntai, balabai ! 75 

Džungesa, hofernesa! 

Mindzura! 

Hoha! 

Moliu padarysma! 

Sulig žodžiais Hop! hop! ho! ho! Kuntai, balabai! visi 
išlaksto, šokdami ir smarkiai trypdami kojomis į žemę, 
pagaliau, pribėgę prie sienos ar krosnies, kam kur ar¬ 
čiau ar parankiau, tvoja rankomis, o vienas, pripuolęs 
prie tos vietos, kur laikomos balanos, išblaško jas po 
visą gryčią. 


Šlėktų Šokiai 
i 

PAGALVĖLIS * 

Akalicų ir vienkiemių šlėktų šokiai beveik niekuo 
nesiskiria nuo kiekvienų šokių ir yra tie patys, tiktai 
šlėktos šoka net ir anglezą. Tie šokiai, be viršiau apra¬ 
šytųjų, atrodo esą ne tautiniai lietuviški, o atkeliavę iš 

75 Kantai, balabai, džungesa, hofernesa, mindzura, hoha — visi tie 
žodžiai neturi lietuvių kalba jokios reikšmės, o tik vartojami vietoj 
lia lia lia arba tralialia, tralialla, ir lyg eina žodžiais, perteikiančiais 
imituojamuosius sąskambius. 


14. L. A. Jucevičius 

Lenkijos, iš tokių pat ponų brolių. Tarpe kitų pirmauja 
pagalvėlis, kurį šoka šitokiu būdu: 

Sustoja ratu, susikabinę rankomis, o viena moteris 
ar vyras viduryje. Šokėjai dainuoja [lenkiškai]: 

Pagalvėli, pagalvėli, 

Pagalvėli mielas, 

Ką tu myli, 

Ką godoj i, 

Tą ir pabučiuosi. 

Ką svajoji, 

Ką tu myli, 

Tam padovanosi. 

Kas buvo vidury, išsirenka iš rato sau porą, pašoka 
kiek, pabučiuoja ir pats eina į ratą, o jo šokėja, likusi 
vidury, vėl renkasi šokėją, vėl bučiuojasi ir t. t. 

II 

ZUIKELIS 

Šitas šokis * visai panašus į padnieprės rusinu put¬ 
pelę. Sustoja visi ratu, o jo vidury — viena mergina, va¬ 
dinama zuikeliu; šoka visi, o toji, kur vidury, taiko iš¬ 
trūkti pro rankų užtvarą. Šokdami dainuoja tokią dainą 
[lenkiškai]: 

Zuikuti, zuikutėli, 

Tu mažytėli, 

Anei šičia, anei va kur 
Tu nebeiššoksi. 

Jei kas per neatidumą išleidžia iš rato zuikelį, tai 
pats turi eiti į jo vietą. Panašiai šoka ir pelytę. 

III 

DUDUTIS 


Šitas šokis * yra šokamas panašiai, kaip ir anie, pir¬ 
miau aprašytieji, tiktai tam, kas vidury rato, užriša 
akis, o visi apšoka aplinkui keletą kartų, dainuodami 
[lenkiškai]: 


O dudutis šventą dieną 
Pievoj grėbė šieną. 

Grėbė šieną, grėbė, 

Kol jį griausmas žiebė. 

Po to sustoja ir tyli, o tas, kur vidury, prieina prie 
kurio nors, paliečia rykštele ir išduoda balsą, į kurį 
reikia atsiliepti taip pat balsu, suprantama, pakeistu. 
Jei atspėja, tada tas, prie ko dudutis priėjo, eina į jo 
vietą. 

Lietuvos kaimo žmonės retai kada šoka su muzika,-— 
kalbu apie tautinius šokius, — nors bemaž kiekvienuose 
namuose yra muzikos instrumentų ir bent vienas moka 
jais groti. Iš to matyti, kad senovės lietuviai, be karo 
ragų ir trimitų, kitokios muzikos nebus turėję.* Apie 
žemaičių ragus ir trimitus randame kronikininkų užuo¬ 
minų. Šokiai, kurie nėra tikrai tautiški, o atėję iš kai¬ 
mynų, yra šokami grojant smuikais, klarnetais , būgne¬ 
liais , tamburinais ir pan. Nūnai lietuvių liaudis labai 
mėgsta muziką ir, nors savo senovinius šokius, senolių 
pavyzdžiu, jungia su daina, nebūdami reikalingi jokių 
dirbtinių šokių linksmybės skatinimui,— tačiau su noru 
vartoja visokius instrumentus ir jungia jų balsus su savo 
gimtinės miškų aidais. Išvardinsime juos čia: 


14* 


211 



MUZIKOS INSTRUMENTAI 


Muzikos instrumentai \ kuriais nūnai daugiausia 
groja Lietuvos kaimo žmonės, yra dvejopi: vieni gauti 
iš kitų tautų, kaip antai: smuikas, klarnetas, kanklės, 
vengriška bandūra, 'fleita ir dar kai kuriose apylinkėse 
rusiška balalaika. Kiti yra tautiniai, kaip antai: vamzdis, 
dūda, susukta iš žilvičio, liepos ar šermukšnio žievės, 
švilpynė, kurią senovėje vartodavo šaukliai arba ryt¬ 
mečio kėlėjai 76 , daroma iš skardos, dzindzinis, instru¬ 
mentas su viena geležine styga, ištempta ant plačios 
balanos, ir molinė [? orig.— molinka], dūdelė iš molio. 

Pirmiau, kaip seni žmonės sako, buvo Lietuvoje var¬ 
tojamos trūbos, vardu trimitai, arba sutartiniai 77 *, ilgi, 
po kelis sieksnius, dirbami iš tiesaus išskrosto medžio, 
apvynioto keletą kartų. Tų trimitų garsas būdavo gra¬ 
žus ir toli einantis, ypač jei jų galus įtaisydavo į dide¬ 
lius kubilus 78 . Dabar jie jau iš apyvartos išėję. Tačiau 
kai kada pasitaiko ir dabar išgirsti Žemaičiuose ir Prū¬ 
suose šventadieniais, pavakariais skambus, harmonin¬ 
gas sutartinių garsas. Tai visų tinkamiausia muzika am¬ 
žinų girių gyventojams! 

Arčiau Baltarusijos sienos, Švenčionių, Ašmenos 
apskrityse ir visoje Gardino gubernijoje, sekmadieniais 
ir šiaip šventadieniais pasigirsta karčiamėlėse lyg links¬ 
mai nusiteikusios meškos maurojimas — tai rusiška dūda, 


76 Jau šaukliai švilpynes pučia ", žr. mano „Piešni Litewskie" 
[„Lietuvių dainos"], XI, 40 psl. 

77 „Prie tų dainų buvo trimitai , arba ilgos trūbos statinės iš me¬ 
džio, kurios vėl, kaip ir dainos, sutartinėmis vadinos. Tos trūbos 
dabar nėra pažįstamos ir nuo senųjų tiktai atmenamos." — Dainos 
žemaičių, surinktos ir išduotos par Simoną Stanevyčią, 64 psl. 

78 „Triskart kubilą suskardeno." — „Piešni Litewskie", X, 38 psl. 

muzikos instrumentas, kurį sudaro odos maišas, pada¬ 
rytas iš veršio pilvo, ir du mediniai vamzdžiai, prie jo 
pritaisyti. Rusiškos dūdos harmonija ir gaida visai pa¬ 
naši į gaidą dainos, žinomos Minsko gubernijoje: 


Da dudar, dudariu, 
Zadau šutku ir 1.1. 



DRABUŽIAI 



DRABUŽIAI 

Lietuvių tautos giminės, gausingos, plačiuose Euro¬ 
pos plotuose gyvenančios, įvairių valstybių priklauso¬ 
mos, yra paveiktos daugelio įtakų: mažne kiekvienoje 
jų gimtosios žemės dalelėje yra skirtingi papročiai, 
įpročiai ir drabužiai. Lietuvių, gyvenančių Žemaičių 
provincijoj, drabužius esu aprašęs kur kitur 79 , tad šičia, 
ano aprašo nekartodamas, kalbėsiu tik apie kitų Gedi ¬ 
mino viešpatyst ės žemių kiemionių drabužius, daugiau¬ 
sia apsistodamas prie tų, kurie labiausiai krinta į akį 
savo kontrastais, 


PANERIŲ APYLINKĖS 

Panerių apylinkėse *, ypač kur arčiau Vilniaus, nors 
labiausiai paveiktose ten įsikūrusių lenkų šlėktų įta¬ 
kos, miesto artumos ir dažno santykiavimo su miestu, 
kurio spalva keičiasi nuolat it chameleono,— kaimo 
žmonių drabužiai dar ligi šiol tebeturi išlaikę savo se¬ 
noviškumą, svetimybių nesubiaurotą tautiškumą. Vyrai 
vilki drobės arba milo žiponais, susegamais viena didele 
žalvarine sege, jaunų — susirietusio žalčiuko pavidalo, 
o senų — su įrėžtomis plynoje plokštelėje lietuvių mitolo- 

70 Žiūrėk „Žemaičių žemės prisiminimus". 

gijos figūromis (žiūrėk knygos gale brėž. 1 ir 2 *); avi 
šventą dieną,, sandaliais 80 , tyminiais arba megztais su 
virbalais iš dažytų vilnų, išsiuvinėtais į auksą panašiais 
blizgučiais, o kai kada ir pačiu auksu. Kepures žiemą 
nešioja erines, aukštas, o vasarą — šiaudines skrybėles, 
pailgas, panašias į laives, pačių darbo. O moterys ne¬ 
šioja spalvingas suknias, kaptonėlius iki kelių karma- 
zininius, ant galvos ištekėjusios dedasi kepurėles iš 
auksu lietos medžiagos, apsagstytos brangiaisiais akme¬ 
nimis, o kai kada ir dažytais stiklo karolėliais. Tos ke¬ 
purėlės savo pavidalu primena kunigaikščio karūną arba 
rusų stačiatikių vyskupų mitrą. 

SVĖDASŲ IR UŽPALIŲ APYLINKĖS 

Šios apylinkės * taip vadinamos pagal didžiuosius 
dvarus, esančius jose; pirmoji yra Vilkmergės apskri¬ 
tyje, o antrosios dalis Vilkmergės, dalis Zarasų apskr. 
Šias apylinkes galima pavadinti tikrosios Lietuvos šir¬ 
dimi. Čia geriausiai išsilaikę senovės papročiai, jų pa¬ 
prastumas, čia kalba neturi jokių svetimų įtakų, nors 
grubi ir šiurkšti, nes literatūriškai nekultivuota 81 , ta- 

80 „Verti dėmesio Vladislovo Jogailos sandaliai, to karaliaus 
padovanoti savo numylėtiniui Spytekui iš Melštyno. Jie buvo iždą* 
binti nuostabiais išsiuvinėjimais, auksu, brangiaisiais akmenimis ir 
perlais apsagstyti. Tai juo nuostabiau, kad yra žinoma, jog šisai 
valdovas mėgo labai kukliai rengtis, brangių kailinių nenešiojo, avine 
skranda vilkėjo, o tiktai per didžiąsias šventes užs i vilkdavo pilkšvo 
aksomo apsiaustą be jokių puošmenų ar aukso apsiuvų" (Dlugošas, 
107 psl.—iš Maceįovskio 1. cit. I t., 156 psl.) 

81 Kun. Antanas Drazdauskas, o kaip pats vadinosi Strazdelis, 
kilęs iš Žemaičių, daug metų gyvenęs Lietuvoje, vienoje Kupiškio 
Satrapijos * apylinkėje, Šimonyse , rašė lietuviškai, ta tarme, kuria 
kalbama apie Svėdasus, Užpalius ir Kupiškį. Gaila, kad jo dainų, tikro 

čiau yra gryna, tik vos prorečiais polonizmų prikaišiota. 
Maža tame krašte tėra smulkių dvarininkų, o visą mil¬ 
žinišką kelių šimtų kvadratinių mylių plotą apima di¬ 
džiūnų dvarai: Tyzenhauzo, Sapiehos (Užpaliai dabar 
valdžios), Morikonio, Kupiškio Satrapija, kitados pri¬ 
klausiusi Čartoryskiams, dabar valdžios, ir t. t. Lengva 
tad suprasti, kodėl ten kiemionys gerai gyvena, o drauge 
yra išlaikę ir savitą charakterį. Niekas taip nestumia 
liaudies į išsigimimą, kaip skurdas. Norint tautą suniek- 
šinti, nereikia griebtis jokių ypatingų klastų; pakanka 
ją suskurdinti. Nėra ko stebėtis, kad mūsų vargšai kie¬ 
mionys nebeturi jokios savimonės nei gerbimo savo 
asmens vertybės, kuri (tebūnie šitai baisus smūgis mūsų 
savimeilei), drąsiai galima sakyti, viršija visokią mūsų 
kunigaikščių ir grafų nuopelnų vertybę; nėra ko stebė¬ 
tis, kad mūsų geradariai ir penėtojai yra išprastėję — 
juk jie yra nežmoniškai engiami. Apylinkių, apie ku¬ 
rias kalbame, dar nėra pasiekusi toji epideminė rykš¬ 
tė — apiplėšinėti kiemionį taip, kad visiškai nieko nebe¬ 
turėtų; todėl Užpalių bei Kupiškio apylinkėse drauge su 
geru ar bent vidutinišku kaimo žmonių būviu eina lygia 
greta mitrumas, linksmumas ir puošnumas. 

Šventadieniais kaimo žmonės čionai vilki žiponais, 
arba vadinamomis sermėgomis, milinėmis ar drobinė 
mis; jų pasiuvimas toks pat, kaip ir visur Lietuvoje 
vyriškų drabužių (be Žemaičių ir Prūsų); kepures ne¬ 
šioja paprastai juodas gelumbines vasarą, o žiemos me¬ 
tu — erines, apskritas. 

talento žyme pažymėtų, tiek maža teišėjo iš spaudos. Bet ko gi ste¬ 
bėtis: buvo beturtis! O tas, nuo ko priklausė poeto likimas, it ansai 
Vėlinių drugys, kur būtų mielai užgesinęs kiekvieną apšvietos ži¬ 
burėlį, nenorėjo net žinoti, kad lietuvių liaudies dainų kūrėjas gy¬ 
vena pasaulyje! 

Kad vyrų apdarąs tame krašte ir nėra perdaug 
puošnus, užtątjnoterų rūbai — puikūs. 

Moterys čionai, net šiokiomis dienomis, nešioja plo¬ 
nus vilnonius sijonus, mėlynai dažytus, o per šventes 
ir iškilmes velkasi šilkinius, su begale klosčių užpakaly. 
Nešioja taip pat liemenes, damastines ar brokatines, 
o kai kada atlasines, apvedžiotas galionais, be ranko¬ 
vių. Liemenė susagstoma priešakyje sidabrine grandi¬ 
nėle. Avi batais, retai pusbačiais. Ant galvos ištekėju¬ 
sios moterys ryši nuometais (surištais iš ilgo perkelinio 
balto šaliko) ir su tokia apranga yra visai pana¬ 
šios į vienuoles. Mergaitės rišasi bet kaip, be jokio dai¬ 
lumo skarytes, baltas ar spalvotas, taip pat prisivynioja 
ant galvos daugybę kaspinų, o už jų prisikaišo rūtų ir 
kitų gėlių. Žiemą moterys nešioja gelumbinius tamsiai 
mėlynus klostytus žiponus, siekiančius žemiau kelių. 
Sis drabužis, dailiai pasiūtas, yra labai puošnus, o kai 
susagstytas, dailiai aptempia kaimo gražuolių stuomenį. 
Senos moterys žiemą vasarą nešioja aukštas pilkų ėre¬ 
nų kepures, dedamas virš nuometo, jų nenusiima nė 
bažnyčioj. Vestuvių apeigose svočia būtinai turi būti su 
erine kepure. 

Viršum visų drabužių velkasi naminės drobės baltą 
rūbą, tas rūbas vadinasi trinyčiai. Vykdamas mokslinėj 
kelionėj palei Šventosios upę, pastebėjau, kad Švento¬ 
sios paupių apylinkėse visi gyventojai — vyrai, mote¬ 
rys, net vaikai — nešioja trinyčius. Tai — liekana iš tų 
laikų, kada visi lietuviai, apaštalaujant didžiajam kuni¬ 
gaikščiui Jogailai, Šventosios upės bangose apsivalė nuo 
pirmgimės sutepties ir, kaip krikšto ženklą, gavo kiek¬ 
vienas baltą rūbą. Tas papuošimas pirmaisiais mūsų 
krikščionybės amžiais buvo labai branginamas. Bran¬ 
gina jį ir šiandien lietuvis ir, nors nebežino jo kilmės, 

vis tiek baltus trinyčius vilki viršum visų kitų drabu¬ 
žių ir visus, net gražiausius savo pašvaitus juo pri¬ 
dengia. 

Trinyčiai, arba trinitiai, lietuvių kalba reiškia trys 
tėvai; yra tai sutrumpėjęs žodis trinitėvai. Neturintį jokio 
pamato kai kurių vietinių gyventojų aiškinimą, kad tri¬ 
nyčiai savo pavadinimą gavę nuo audimo būdo ir nuo 
audeklo apmetimo po tris siūlus [trzy nicie], sugriauna 
jų nemokėjimas kalbos, kadangi nič lietuviškai yra siū¬ 
las, o apmestas — gija. Pagal tai reikėtų ir baltus rūbus 
vadinti dvisiūliais, trisiūliais, ketursiūliais arba dvigi- 
jais, trigijais, keturgijais ir 1.1. Kad trinyčiai turi kitą 
reikšmę, rodo ir šitoks dalykas; Šventosios paupių lietu¬ 
vių liaudis, tame tarpe ir užpaliečiai bei svėdasiečiai, 
kiekvieną drobinį audeklą, kad ir dvinytą, jei vartojamas 
viršutiniam rūbui, vadina trinyčiais, arba trinitiais. Aš 
greičiau būčiau linkęs manyti, kad pavadinimas trinitiai 
yra kilęs iš lotyniško žodžio trinitas, reiškiančio šven¬ 
čiausią trejybę. Si išvada, atrodo, bus pati tin¬ 
kamiausia, nes kaip tik tada mūsų prosenoliai gavo iš 
savo valdovo rankų baltus rūbus , kai buvo apkrikštyti 
švenčiausios trejybės vardu. 

Čia reikia dar pridėti, kad Lietuvos kaimo žmonės 
tiktai Šventosios pakraščiuose nešioja trinyčius, nes per 
krikštą kitose apylinkėse balti rūbai nebuvo dovano¬ 
jami. 


PRUSAI 

Prūsų Lietuvos* kaimo žmonių apdaras niekuo nesi¬ 
skiria nuo- Žemaičių apdaro 82 , tiek tiktai, kad yra tur¬ 
tingesnis ir prašmatnesnis, kad tenykštės moterys dau- 

82 Žiūrėk „Žemaičių žemės prisiminimus ". 

giausia nešioja gintaro puošmenis. Mergaičių karoliai, 
segės, žiedai, apyrankės ir kt. — viskas iš gintaro. 

Vasarą Prūsų Lietuvos mergaitės rengiasi visiškai 
taip, kaip daina Birutės apdarą apdainuoja 83 r ir dailinin¬ 
kas, piešdamas Leipcigo „MeUtele" fantastinį Kęstučio 
žmonos paveikslą, veikiausiai bus ėmęs sau pavyzdžiu 
Prūsų mergaitę. 

Gumbinės apylinkių vyrai savo kailinius, pasiūtus iš 
meškų ar vilkų kailių, susisega priešais tų žvėrių lete¬ 
nomis. O vasaros metu nešioja įvairių spalvų drobinė¬ 
mis drapanomis, savo pasiuvimu primenančiomis romė¬ 
nų tunikas. Jų kepurės dažniausiai apskritos, į viršų 
smailios. Vasarą nešioja skrybėles, šiaudines arba nu¬ 
veltas iš naminės vilnos, pilkas, su nepaprastai plačiais 
kraštais. 


LYDOS IR GARDINO APYLINKĖS * 

Tame neturtingame ir smėlėtame krašte gyvena dori 
liaudies žmonės, verti daug geresnės dalios, negu šian¬ 
dien turi. Ten visų labiausiai krinta į akis nežmoniš¬ 
kas ponų elgimasis su valdiniais, bet, suprantama, yra 
ir išimčių. 2moneliai ten menki, prastai nuaugę, bau¬ 
džiavos nukamuoti, vos vos ištenka šokiais tokiais skar¬ 
malais apsidengti savo nuodėmingą kūną. Visas tų apy¬ 
linkių kiemionio apdaras — tai storo milo sermėga ar 
pakulinio žiponas, labai nedailiai pasiūtas, su plačiu lie¬ 
meniu arba visai be jokios liemens žymės, stori pašuki- 

83 „Piešni Litewskie", 22 psl., apie Birutę sakoma: 

Iš savo darbo marškinius dėvėjo, 

Trumpą rainuotą sijoną turėjo. 

Ant balto kaklo gintaro šniūrelis, 

Ant geltų plaukų rūtų vainikėlis. 

niai marškiniai ir žemutinė drapana iš pakulinio arba 
milo. Moterų didžiausias pašvaitas čionai — tai tamsmė- 
lynis klostytas sijonas. Moterų kaptonėliai pasiūti visai 
panašiai kaip vyrų žiponai, tik trumpesni ir vos kelius 
siekia. 

Vyrų kepurės daromos iš pilko milo, o kraštai apsiu¬ 
vami ėrenomis. Moterys ryši skarelėmis, naminėmis ar 
pirktinėmis. 

LATVIAI 

Latviai savo apdaru artimiausi žemaičiams, toks 
tiktai skirtumas, kad vyrai čia daugiausia nešioja mili¬ 
nes striukes, tamsiai mėlynai dažytas. Ant galvos žiemą 
dėvi vyrai apskritas kepures „šlafmicės" * pavidalo, 
veltines, o vasarą nešioja vilnones skrybėles su plačiais 
kraštais, užlenktais iš šonų; nuo to jie iš galvos panašūs 
į Chvalibogo paveikslą Dobromilio Piligrime *. 

KASDIENINIAI DRABUŽIAI 

Kasdieniniai drabužiai, bendri lietuvių liaudies gy¬ 
venamam plotui, yra šie: 

Milo sermėgos ir avinės skrandos, pasiūtos nedailiai, 
bet patogiai. Tie drabužiai susagstomi ne sagomis, bet 
kobiniais, padarytais iš geležinės ar žalvarinės vielos, 
ir sujuosiami diržais, ar juodais, ar kitokios spalvos, 
o dažniausiai storais rankšluosčiais ar skariniais, į tvarstį 
panašiais. Kur nevedę, tie turi juostas, sesučių gegelių 
atminimui dovanotas 84 . Kepurės vyrų kailinės su milo 
viršais, įvairios formos; tokios kepurės Prūsuose ir Že¬ 
maičiuose vadinamos lenktinės. Vasarą nešioja skrybė¬ 
les, nedailias, iš prastų juodų vilnų nuveltas, arba šiau- 

84 Žr. Metamorfozėse straipsnelį Gegužė (šio leidinio 94 psl.) 

dines, savo darbo. Kojas auna vyžomis, pintomis iš lie¬ 
pų, -guobų ar žilvičių karnų 85 ; jas avi ant drobinių 
autų, kurie''vyniojami ant letenų ir blauzdų. Nešioja 
taip pat ir odos avalynę, nagines, panašias į senovės 
parišamąsias kurpes. Beveik kiekvienas lietuvių kiemio¬ 
nis, net Lydos ir Švenčionių apylinkėse, turi batus, bet 
niekad batuotas neina prie darbo, aunasi batus tik tada, 
kai eina į svečius, į dvarą ar į bažnyčią. Pastaruoju 
atveju apsiauna — iš taupumo — tik prie šventoriaus 
vartų. 

Moterys ir šiokiadieniais nešioja nuometus, o kur to 
papročio nėra — skarytes spalvotas. Ištekėjusios mote¬ 
rys dengia plaukus čipkeliais, nuometais ar skarytėmis, 
o mergaitės supina juos į dvi kasas ir į jas įsipina 
plonus kaspinus, paprastai rausvus ar margus. Ant kak¬ 
lo rišasi daugybę stiklo karolių. Šitos puošmenos lietu¬ 
vaitės nė šiokią dieną nepasideda. 


85 Polesėje Irgi avi vyžomis, kurias vadina postoiy. 

KAIMO IŠKILMĖS 

Kaip visuose kraštuose, taip ir Lietuvoje kaimo žmo¬ 
nės turi savo iškilmių, o tai yra: pavasario sutiktuvės. 
arba gandro pasveikinimas (sterkavimas), šventas Jo¬ 
nas, arba Joninės, šventas Matas rudenį, arba alaus ra- 
gautuvės, pabaigtuvės ir t. t. Apie kurias tiktai galėjo¬ 
me ką sužinoti, duodame šičia aprašus. 


i 

PAVASARIO SUTIKTUVĖS * 

(STERKAVIMAS) 

Apreiškimo dievo motinai dieną (blovieščiuj), kurią 
pas mus prasideda pavasaris, kaime kiekvienuose na¬ 
muose kelia puotą ir į ją kviečia kaimynus, Tai yra 
vaikščiojimas iš namų į namus, gėrynės ir ūžavimas. 
Tuose vaikščiojimuose reikia užsilaikyti taip, kad nei¬ 
tum smarkiai, bet pamažu, mėgdžiodamas gandrą, ir tas 
būtent vadinasi sterkavimas, arba gandravimas. 

Įprastiniai tos dienos vaišių patiekalai yra krupnikas, 
o kam jis per brangus — paprasta degtinė baltakė, ir 
kanapiniai pyragai. Mažiau skrupulingi valgo virtus py- 
ragiukus (šaltanosius), įdarytus krekena. Tą dieną, tokią 


15* 

džiaugsmingą dėl payasario sugrįžimo, paprastai pieni¬ 
nio pasninko.nepaisoma. 

Pavasario sugrįžimaSj arba jo sutiktuvės, yra pažy¬ 
mimos ne vienų lietuvių; paprotį švęsti tą šventę turi 
bemaž visos tautos. .Čia duodame trumpą jo aprašymą, 
pateiktą, rodos, pono Snegirevo 86 *; kiek man žinoma, 
į lenkų kalbą jis dar nebuvo išverstas. 

„Kai gamta pabunda iš žiemos miego ir saulė įeina 
į Avino ženklą, prasideda pavasario šventės, vaikštynės 
ir ratelių (Rusijoje) žaidimai, susiję su metų laiku, kli¬ 
matinėmis sąlygomis ir rusų liaudies buitimi. 

Pavasaris, taip pat, kaip ir saulė, vadinamas krašnėm. 
Atskirose slavų kalbose yra vadinamas /ar, gar (tariama 
j ar), skandinavų kalbose — var, vor „pavasario pra¬ 
džia”; islandiečių kalba aar reiškia „metai, pavasaris, 
piūtis". Tie žodžiai savo kilme ir reikšme turi pana¬ 
šumo su graikų eao „pavasaris” ir su lotynų ver. Jar 
slavų mitologijoje kai kada turi asmens reikšmę. Dal¬ 
ina tijoje iki šiol Jaras tebegarbinamas vestuvinėse apei¬ 
gose, iš jo kilęs Jarylo, Šie žodžiai, kaip matyti, yra 
giminės su šen. slavų Ir, kurį Vladimiro Monomacho 
testamento leidėjai laiko sarmatišku žodžiu ir aiškina 
jį reikšmės panašumu su saule ir šiltaisiais kraštais arba 
vietomis, kur paukščiai apie Pokrovo šventę išlekia, o 
pagrįžta Apreiškimo dieną. Serbiškai ir bulgariškai pa¬ 
vasaris vadinamas prolet (parskridimas), bosniškai pro- 
litije, primaletje, o trys pirmieji pavasario mėnesiai — 
kovas, balandis ir gegužis — senąja rusų kalba vadina¬ 
mi proletje ar proletnije, tai tarytum priešvasaris. Če¬ 
kams bei slovakams kovo, arba berezolo, pirmoji diena 
buvo letnice, zenskė letnicki, tur būt, iš šen. slavų let- 


80 „MocKOBCKue BeflOMOCTH“, 1838 m., Nr. 19, 158 psl. 

nicy ir Iety, ,.pavasarinis". Rusų liaudies kalboje lato 
vartojamas vietoj wiosna. 

Kai dėl žodžio wiosna, tai jį sutinkame „Slavų bibli¬ 
joje”, kur aprašoma žemės būklė po tvano. Rejfas rusų 
kalbos žodyne * žodį wiosna veda iš sanskrito vasanta 87 , 

Kadangi kovas nuo seniausių laikų yra buvęs laiko¬ 
mas pirmuoju mėnesiu, tai ir Rusijoj iki XV šimtmečio 
jis buvo laikomas pirmuoju paprastų metų mėnesiu ir 
pažymimas visokiais žaidimais bei apeigomis. Tam lyg 
pati atgimusi gamta duoda pamato. Atėjus pavasariui, 
Rusijoje prasideda turgūs, prekymečiai, jie pagyvina 
verslus ir suartina žmones. Artojas, pradėjęs sodinti 
apynius, daro ir kovo alų, garbinamą rusų priežodžių 
ir apsakymų, o kartu tam tikromis apeigomis yra pami¬ 
nimi ladai, du pasaulio pradai, įsikūniję žmoguje, kur 
dangus ir žemė personifikuojasi kaip žmonių lytys, iš 
kurių vieną reiškia saulė, o antrą mėnulis ir žemė. Ka¬ 
dangi liaudis saulę vadina kunigaikščiu (kniazj), o mė¬ 
nulį kunigaikštiene 88 , tai ir jaunikis per vestuves Rusi¬ 
joje vadinamas kunigaikščiu, o jaunoji kunigaikštiene. 
Net ir pati bažnyčia 89 per sužieduotuves duoda pirma¬ 
jam saulės simbolį, aukso žiedą, o antrajai mėnulio sim¬ 
bolį— sidabro žiedą,— tai ženklas, kad ši pastaroji turi 
visada klausyti pirmojo, o per jungtuves deda ant jų 
galvų karūnas, kaip amžinos santarvės simbolį. 


87 Lietuviškai lato yra vasara, o wiosna — pavasaris, lyg būtų 
laikas „prieš vasarą". 

88 Iš lietuvių padavimų yra žinoma Mėnulio ir Saulės meilė (žiū¬ 
rėk Narbuto „Dzieje starožytne narodu Iitewskiego", I t). Lietuvių 
mitologijoje“ Mėnesis, Mėnuo yra laikomas vyriškiu, o Saulė mote¬ 
riške. Senovės dainų apie saulę ir mėnulį turiu savo rinkinyje ke¬ 
liolika. 

89 Reikia suprasti — Rytų bažnyčia. 

Skandinavijoje, būtent, senovės šveduose, pavasario 
pradžia, arba Hohidtilot, pagonybės laikais buvo svar¬ 
biausia šventė, ypač Upsaloje. 

Čekams, o iš dalies ir vokiečiams, kovo mėnesio pir¬ 
moji diena buvo ir pirmoji pavasario diena, ir pirmoji 
pasaulio diena. Hie wart der erst dag in der welta [tai 
buvo pirmoji pasaulio dienai, anot seno vokiečių kalen¬ 
doriaus. Kaip persai, taip ir senovės slavai kel¬ 
davo puotas, apšviestas fakelais ir susietas su aukų 
aukojimu; daugelyje slavų žemių, pasak Karamzino, yra 
išlikę žymių, kad kadaise būta tam tikros šventės įni¬ 
rusiems pagerbti", panašios bent kiek į rusų raduni- 
cą 91 *. Pradžioje kovo būdavo apgiedama žiemos mirtis 
ir deginama iš šiaudų padaryta kaliausė 92 . Toji apeiga 
šiaurės šveduose ir gotuose, Silezijoje ir čekuose yra 
žinoma žiemos marinimo 93 ir pavasario atgijimo vardu. 


90 Ta šventė yra žinoma ir Lietuvoje įvairiais pavadinimais: Po- 
minėklai, Dziady, Mirštimun, Valgas * ir t. t., tik jis pas mus būna ne 
kovo mėn., o spalio 28 dieną šen. st, t. y. Simono ir Judo apaštalų 
šventėje. 

91 Kažkas panašu į Žemaičių Kūnišką * (žr. „ Žemaičių žemės prisi¬ 
minimus”), kuri vadinama ir Randa.* 

02 Šitas paprotys tebėra išlikęs ir pas mus pelenų dieną. 

93 Ponas K. VI. Voicickis šią apeigą vadina mirties skandinimo 
atminu. Čia duodu jos aprašymą, paimtą iš Muzeum Dojnowe, 1835 m., 
74 psl.: 

„Dlugošas pirmasis paduoda kaip stabų naikinimo Mečislovo I 
laikais bei krikščionybės įvedimo Lenkijoje atminą mūsų kaimiečių 
paprotį aprengti žmogiškai iš šiaudų arba virkščių padarytą kaliausę, 
pavedžioti ją pasodžiui ir galų gale nuskandinti ar sudeginti..." 

Aiškesnę ir tikslesnę apie tą dalyką žinią duoda Martynas Biels¬ 
kis • (Martyno Bielskio Kronika, Varšuva, 1764, 34 psl.). 

„Dar mano atminime buvo toks paprotys mūsų kaimuose, kad 
penktąjį gavėnios sekmadienį skandindavo kaliausę, aprengę kanapių 
pėdą ar šiaudų kūlį žmogaus drabužiais, kurią visas kaimas nulydė- 

Pastarieji pavasarį vadina Mažana . Iš senovės papročių 
ir iš abiejų Bielskių (Martyno ir Jokimo) liudijimų iš¬ 
aiškėja, kad Mažana buvo moteriškė, o stabas — tai jos 

davo, kur arčiau būdavo ežeras ar klanas, tenai nutraukdavo nuo jos 
drabužius ir įblokšdavo į vandenį, graudžiai dainuodami: 

Giltinė, tvorą apžergus, 

Dairos, kur slankioja vargas etc. 

Po to kuo greičiausiai dumdavo iš tos vietos namo, o jei kuris 
ar kuri tuo metu pargriūdavo, tai būdavo ženklas, jog tais metais 
mirsiąs." Blažovskis Kromerio vertime ( Martyno Kromerio Kronika *, 
išversta M. Blažovskio , 45 psl., išl Krokuvoj 1611 metais M. Lobo 
spaustuvėj) tik pakartoja, kas Dlugošo duota. 

Patys dainelės žodžiai, cituojami Bielskio, rodo, jog ši apeiga 
nebuvo stabų skandinimo atminas, bet senovės slavų palikimas. Jį 
randame visose slavų tautose. 

Vokietijos slavai kovo 1 dieną išnešdavo iš kaimo šiaudinę ka¬ 
liausę, kuri vaizduodavo mirtį, ir ją sudegindavo arba įmesdavo į 
upę, dainuodami dainas, garbinančias vasarą. Čekuose vaikai, vilkda¬ 
mi tokią kaliausę, dainuodavo: 

Giž nesem smert ze vsy, 

Nove lėto do vsy, 

Vitaj lėto libezne,. 

Obličko zelene (*). 

[Mirtį nešame iš kaimo, 

Naują vasarą — į kaimą, 

Sveikos, dienos sužaliavę, 

Sveikas, žalias jave.] 

Remdamasis tais duomenimis, šlovingasis Karamzinas palaiko 
mūsų nuomonę ir nurodo Dlugošo klaidą. 

To žodžio giminystė su maru, mrzeč irgi tą patį rodo. 

Podliasėj, rusinuose, tose apskrityse, kur gyvena kiemionys unitai, 
baigiantis mėsėdžiui, t. y. pelenų dieną, suriša iš virkščių kaliausę, 
apvelka ją žmogaus drabužiais, užsitupdo ant dviračių ir veža per 


(*) „Obilie" čekų kalba reiškia „javai", o nišų—„gausa", 
„derlius". 

paveikslas, Lelevelis Mažaną laiko augalu. Dlugošas ly-' 
gina ją su Cerera, žemės vaisių deive ir motina. Žodis 
mara yra sutinkamas islandų, vokiečių ir slavų (rusų) 
mitologijoje. Islandų mara arba marra, anglų night-ma- 
re reiškia vaiduoklį, šmėklą, kuri kamuoja miegančius 
žmones. Lenkų mituose Mara taip pat reiškia šmėklą 94 , 
kaip matyti iš šio priežodžio: „Šen mara, B6g wiara" 
[„Sapnas — vaidulas, dievas — tikėjimas”] arba „Mie- 
siąc marzec zwy ki starych straszyč marami " 95 . 

Ukrainoje pavasarį (lygiai kaip Graikijoj XeA,i6oviapa) 
vaikai, nešiodami iš medžio padarytą kregždelę, vaikšto 


kaimą, užeidinėdami patrobiui. Jaunimas, lydintis pulku tą kaliausę, 
yra persirengęs kuo įmantriausiai. Mergaitės paprastai persirengia či¬ 
gonėmis ir nešiojasi ant rankos ar ant pečių vaiką, padarytą iš šiaudų 
ar virkščių. Vaikinai persirengia ar čigonais, ar elgetomis. Tame pulke 
yra paskirti pelenų puodo nešėjai, kiti neša ant ilgų pagalių kojines, 
irgi pelenų pripiltas. Ta visa kaimo jaunimo šutvė pereina iš eilės 
visas kaimo trobas. Priėję kurį kiemą, pasistato vežimėlį su kaliause, 
o patys, visas pulkas, sugriūva į trobą. Tenai nusilenkia šeimininkams 
ir prašo dovanų. Jei kartais jiems nieko neduoda, tada prieina tie, 
kur neša kojines su pelenais, ir tvoja šeimininkams per galvas, — 
barsto gausiai pelenais. Bet ne gana to: įsigrūda tie, kur neša pelenų 
puodą, tranko jį į stalą, daužosi ir pridulkina visą trobą taip, jog 
nieko nebesimato. Jei šeimininkai priima padoriai ir su noru duoda 
kokių dovanų — taip mažne visada ir būna,—tai jaunimas padėkoja 
už gerą priėmimą ir tik suduoda jiems kojine per galvą. Kai šituo 
būdu pereina visą kaimą, tai apvežtąją drauge kaliausę nurengia ir 
paskandina kur klane ar pelkėje, o jei arti nėra kame skandinti, tai 
uždega ir per degančios kaliausės ugnį rėkaudami šokinėja." (Su- 
tiumpinta iš Voicickio.) 

04 Lietuvoje ji vadinama Vaidintoja. 

95 Lenkijoje tas priežodis turi kitą reikšmę, ne tą, kaip garbusis 
slavianofilas mano. Marzec straszy starych ludzy marami [„Kovas 
baugina senus žmones morais"] —tai reiškia mirtimi, o ne šmėklomis , 
nes žodis mary [morai] šiuo atveju reiškia bažnytinius neštuvus, 
kuriais numirėliai nešami į kapus. 

su ja patrobiui ir garbina atėjusį pavasarį, kurį maža- 
rūsiai vadina jaria arba zelenačka. 

Rusinuose yra paplitęs bendras su islandais tikėji¬ 
mas, jog pavasarį, ypač pirmąją velykų dieną, saulė 
šokinėja 96 . Rusinuose kaimo vaikai dainuoja saulei: 

Saulele, giedrele, 

Žvilgtelk pro langelį! 

Tavo vaikai rauda, 

Sūrį knibinėja, 

Šunims metinėj a, 

O šunys neėda, 

O vištos nelesa 97 . 

ŠV. JONAS KRIKŠTYTOJAS, ARBA KUPALA 

Kaimo iškilmė, bendra ne tik lietuvių liaudžiai, bet 
ir visai Europai, yra Joninių diena , arba Kupalos 
šventė *; ji esti kartu su šv. Jono Krikštytojo švente. 

Kupaia nuo seniausių laikų žinomas Europoje įvai¬ 
riausiais vardais. Rusijoje jis vadinamas Ivan Kupa- 
lo 98 , Estijoje Jani Paev, Suomijoje Jahanexev pava, 


90 S į reiškinį musų liaudis tiki įvykstant Joninių išvakarėse arba 
per pačias Jonines. 

07 CojiHfeintKO, BeapbiiuKo 
BbirJIflHH B OKOIIieMKO! 

Tboh fteTii imanyT, 

Cbip KOJiynaioT, 

Co6a*caM ūpocaiOT; 

Co6aiu[-TO He e^HT, 

A Kypbi-TO ne kjitoiot. 

98 Žiūrėk „MocKOBCKue Be^OMOCTii“, 1838 m., Nr. 51. 

Karintų oje Krėsz, Lenkijoje Sobotki, Italijoje 99 Saba - 
tina ir t. t. P N ąsak serbų tikėjimo, šv. Jono diena dėl 
to yra tokia ilga, kad saulė tą dieną tris kartus sustoja 
danguje. 

Mitų rašytojai Kupalą laiko dievuku. Karamzinas 
vadina jį žemės vaisių dievu . Lietuvoje ir Karpatuose 
šv. Jono dieną yra švenčiama Liado šventė. Sename 
prieraše Kromerio kronikos egzemplioriuje, kuris 
saugomas Rygos miesto viešojoje bibliotekoje, skaito¬ 
me šiuos žodžius: „Ir mūsų laikais lietuviai, lygiai 
kaip latviai bei kuršiai garbina Ledą , arba Liadą, apie 
šv. Joną. Tada, pagal seną prietaringą paprotį, jie 
kaišo gėlėmis ir medžių šakomis visus šaltinius ir ran¬ 
kioja visokias žoleles, kurios turinčios gydyti nuo įvai¬ 
rių ligų. 1 ' Senprūsiai ir lietuviai, kaip sako p. Rėza, pa¬ 
vasario ir linksmybės dievo Lygo garbei švento Jono 
išvakarėse po liepomis kurdavo ugnis ir per jas šoki¬ 
nėdavo, dainuodami dainas ir po kiekvienos strofos kar¬ 
todavo: lygo, lygo ! 100 

Mechovita ir Dlugošas Liadą , arba Ledą f laikė sla¬ 
viška dievybe, paimta iš graikų bei romėnų mitologi¬ 
jos, motina Kastoro ir Polukso, dvynių, kuriuos slavai 
vadino Lelum ir Polelum ir garbstė per jungtuvių 
apeigas. 

Ugnies kūrimas ir šokinėjimas per ją buvo žino¬ 
mas jau seniausių Rytų tautų. Tokios ugnys tenai 
buvo vadinamos apvalomosiomis. Yra užsiminta apie 


99 Rašau Italija ir manau, kad taip geriau, nes žodis VJlochy ne¬ 
gražiai skamba, ir, man rodos, yra barbariškas pavadinimas tokiam 
poetiškam kraštui, tiek atsiminimų keliančiam. 

100 Paprotys šokinėti per ugnį Lietuvoje yra Sekminėse, kada 
atliekamos apeigos dievuko Ganyklinio garbei * (žr. „Žemaičių žemės 
prisiminimus”). 

jas ir šventajame rašte Senajame testamente 101 . Apvalo¬ 
moji ugnis, gaunama paprastai vieną medį trinant į ki¬ 
tą, senovės vokiečių buvo vadinama Neudfeuer, Noth- 
feuer , suomių kokke, lenkų šwiętojanski ogien, o danų 
Midsommersbaal. 

Lenkuose, kaip sako XVI amžiaus kronikininkas 
Martynas 102 , „švento Jono išvakarėse, sutemus, mote¬ 
rys susikurdavo ugnį, šokinėdavo aplink ją ir dainuo¬ 
davo, aukodamos velniui aukas, Tos pagoniškos apei¬ 
gos nemeta lenkai ligi pat šiol, t. y. iki XVI amžiaus, 
ir neša aukoms augalus, vadinamus artemisia , ir dega 
laužus ugnimi, gauta trinant medį į medį, o kad ta iš¬ 
kilmė būtų tikrai velniška, tai dainuoja dainas ir šoki¬ 
nėja". Kaip tikrojoje Lietuvoje, taip ir Mažoj oje Rusijoj e 
liaudis tiki, jog tą dieną raganos kelia savo sabath ir 
naktį lekia į Lysa-gurą 103 pasišokti su velniais. Mažo¬ 
joje Rusijoje ir dabar dar švento Jono dieną deda ant 
langų ir ant slenksčių gailiąją dilgėlę apsaugoti, kad 
neprilįstų raganų į trobą 104 . 

Iš tų aprašų matyti, kad apvalomosios ugnies apeiga 
buvo susijusi su būrimu iš gėlių. To dalyko pėdsakų dar 
aptinkame nūnai Mažojoje ir Baltojoje Rusijoje. Visoje 
Baltarusijoje ir daugelyje gubernijų, kitados priklau¬ 
siusių Didžiajai Lietuvos Kunigaikštystei, tebėra gyvas 


101 Išminties knyga XIII, 2. — Paralipomenon, II kn., XXXVI, 6. 

102 „Kupala ir Kupalnica, rusų liaudies apeigos". Žr. „Mockobckhg 
B eAOMOCTii“, 1838 m., 412 psl. 

i°3 Tikrojoje Lietuvoje, būtent Žemaičiuose, raganų sąskrydžių 
vieta laikomas Šatrijos kalnas. 

104 Tikrojoje Lietuvoje apsisaugoti nuo kerėjimų ir raganavimų 
yra verdamos visokios žolės, o jose — pieno koštuvai švęstame van¬ 
deny, paimtame iš kelių bažnyčių (žiūrėk apie tai aukščiau). 

liaudies padavimas apie bernioką, kuriam švento Jono 
naktį -įkrito į vyžą paparčio žiedas ir suteikė dovaną 
žinoti ateitį bei regėti užkastus lobius; tačiau kai tiktai 
berniukas pametė paparčio žiedą, tuoj jam dingo ir viso 
ko žinojimas. Vilniuje švento Jono vaikštynės yra pla¬ 
čiai žinomos pavadinimu eiti į Rasas l05 , kur žaidžiama 
iki saulės tekėjimo. 

Vieta, kur ypatingai mėgstama atlikinėti Joninių, 
arba Kupalos, apeigas, yra kalvos bei upių krantai: ant 
kalvų kuriamos ugnys ir per jas šokinėjama, o upėse 
maudomasi, norint apsivalyti nuo nuodėmių ir apsi¬ 
drausti ateičiai, visiems metams, nuo visokių ligų. 


Šventas petras 

Švento Petro apaštalo diena * yra iškilmingai šven¬ 
čiama visoje Lietuvoje kaip šalies- globėjo diena. Vil¬ 
niuje drauge su bažnytine švente eina ir liaudies šven¬ 
tė, kaimo apeigos priemiesčio giraitėje, Antakalnyje. 
Tenai artimųjų apylinkių kiemionys ir Gedimino mies¬ 
to 106 amatininkai susirenka birželio 29 dieną į apaštalų 
kunigaikščio šventę, į kunigų Laterano kanauninkų 
bažnyčią, kurią senosios Lietuvos dievų Panteono vie- 


105 Rasos Vilniuje yra giraitė už Misionorių parapijos kapinių. 
Tenai švento Jono Krikštytojo dieną skuba ne tiktai prastuomenė, 
Vytauto sostinės darbininkai ir amatininkai, prisiminti Lizdeikos laikų, 
bet ir aukštesnioji klasė eina pasižiūrėti į savo šeimynykščių apeigas, 
bet su tokiu nusiteikimu, su kokiu eitų žiūrėti dramblio arba šiaurės 
lokio. 

i°c padavimas sako, kad Vilnių įkūręs Gediminas, tačiau iš isto¬ 
rijos žinome, jog jau iš senų senovės čionai buvo lietuvių gyvenama 
vietovė, kurią Gediminas pakėlė į miesto rangą. 

toje pastatydino Mykolas Kazimieras Pacas 107 , Pasibai¬ 
gus pamaldoms, gretimasis kalnas, apaugęs kupliomis 
pušimis ir šiaip žmonių nelankomas, dabar pagyvėja, 
nes užplūsta jį minios, ieškančios žolyno, žmonių vadi¬ 
namo švento Petro rakteliais (Primula officinalis). Iš 
to žolyno žiedų žmonės visaip buria. 

Tos apeigos, man rodosi, nėra vien tik šv. Petro 
šventė, bet veikiau senovės liekana, einanti dar iš pa¬ 
gonybės laikų. Per tas vaikštynes ir būrimus žmonės 
dainuoja visokias dainas čia lietuviškai, čia baltarusiš¬ 
kai. Surašyti jų, nors keliolika metų gyvenau Vilniuje, 
negalėjau, nes, kai pulkas dainuoja, ir mitriausiam ste- 
nografui sunku žodžius sugauti ir suprasti, o mūsų liau¬ 
dis retai kada tepasirodo aukštesniajai klasei, ką žino. 
Vis dėlto vieną lietuvišką dainą po ilgų prašymų padik¬ 
tavo man mergina iš Nemenčinės 108 apylinkės, ir ją 
čionai skaitytojams pateikiu: 

Didise[?j mūsų, 

Dievaiti mūsų, 

Ciūta, rūta, 

Ciūtele, rūtele, 

Mūsų! 109 


107 Žiūrėk Narbuto „Dz. star. nar, litewskiego" I tomą ir kun. 
Karpavičiaus pamokslą *, sakytą Antakalny, šv. apaštalų Petro ir Po¬ 
vilo dieną. 

108 Nemenčinė — miestelis palei Švenčionių kelią, maždaug trys 
mylios nuo Vilniaus, labai gražioje vietoje prie Neries. Nemenčinė 
garsi tuo, kad joje buvo Sarbievijus ir Naruševičius, kuriam karalius 
Stanislovas Augustas čia buvo davęs kleboniją. 

100 Čiūta, rūta, čiūtele, rūtele — tie žodžiai dainoje nereiškia nie¬ 
ko, jie vartojami tik vietoj Iia, lia, lia ir pan. Tie žodžiai, čiūta, rūta 
ir t. t., visaip kartojami, kai kuriose vietose sudaro visą dainą. 

Dovanok raktus, 

Nupint vainikus, 

Čiūta, rūta, 

Čiūtelė, rūtele, 

Vainikus! 

Sujunk mumis, 

Priglausk mumis, 

Čiūta, rūta, 

Čiūtele, rūtele, 

Mumis! 

Didise[?] mūsų, 

Dievaiti mūsų, 

Čiūta, rūta, 

Čiūtele, rūtele, 

Mūsų! 

Sutark, priglausk, 

Raktelėms rausk[?]. 

Čiūta, rūta, 

Čiūtele, rūtele, 

Rausk! 

Iš tos dainos reikia spręsti, kad jungtuvių — ar bent 
sužadėtuvių — iškilmės dievaitis buvo Didis. Didžiaru¬ 
sių dainose nuolat kartojama: Did, Liado, Didi 

Dievaitė Liada Rusijoje ir Lietuvoje taip pat glo¬ 
bojo jungtuvių ryšį ir santaiką. Iš to yra kilęs ir sla¬ 
viškas žodis iadzic „santaikoje gyventi". Podolės gu¬ 
bernijoje, Mežiboro apylinkėse, kaimo žmonės velykų 
žaidimuose dainuoja apie cctrienę Ladą, o aplink Lietu¬ 
vos Brastą — apie karalienę Ladą. 

VAINIKINIS 

arba 

VAINIKŲ PINTUVES 

Šita apeiga * turi tam tikro panašumo su pirmiau 
aprašytąja, skiriasi tik laikas. Anoji būna šv. Petro ir 
Povilo šventės vakare, o ši — savaite vėliau. Sekma¬ 
dienio vakarą jaunimas — vaikinai ir mergaitės — eina 
į mišką ir, užsidegę surinktų gėlių fakelus, pina vai¬ 
nikus ir puošiasi jais galvas. Paskui, apsivainikavę, su¬ 
randa du jaunus berželius ar liepas, palenkia viršūnes 
ir supina jas. Pro tuos greitosiomis improvizuotus var¬ 
tus iš abiejų pusių eina poromis mergaitės ir vaikinai, 
o kai susitinka, bučiuojasi ir dainuoja: 

Blagaslovyk, dievaiti, 

Bernužį, mergaitę, 

Kūmą, kūmaitę! 110 

Miškai ir ūksmingos giraitės — įprastinės vainiką 
pintuvių vietos. Beržai ir liepos taip pat šiuo atveju 

110 Tai yra panašu į rusų apeigas, vadinamas semik, dar ir šiandie 
tebesančias Riazanės, Maskvos ir iš dalies Tūlos gubernijose (*), kur 
tuo metu renkasi miške, palenkia jaunus berželius svyruoklius, supina 
iš jų vainikus ir eina paporiui per juos bučiuotis, sakydami: 

Būkim kūmais, kūma, 

Būkim kūmais! 

Mudu niekad nekerštausim, 

Amžinai draugausim. 

Originalas: 

rioKyMHMCH, KyMa, 

IlOKyMHMCH! 

HaM c to6ok> He bpaHHTbca, 

BeMHO A pyJKIiTbCH. 

(*) jMoCKOBCKHe BeAOMOCTH“, 1. C. 

yra būtinai reikalingi. Žalių medžių šakučių bei gėlių 
vainikais senovėje visos tautos puošdavo savo aukas 
dievams ir kunigų galvas. Vainikas ir Lietuvoje yra 
laikomas nemirtingumo 4 simboliu, sielos ir gyvųjų ryšio 
su mirusiais simboliu. 

Vainikų pintuvių apeiga Baltojoje ir Juodojoje Ru¬ 
sioje * vadinama siomucha, ją liaudis atlieka papras¬ 
tai per kokį prekymetį. 

Pridėsime čionai dar vieną dainą, dainuojamą vaini¬ 
kus pinant prie Volgos H1 : 

Berželi mano, berželi, 

Berželi mano baltasai, 

Berželi gerbenėtasai! 

Tu augi, berželi, 

Viduryje klonio, 

O tavo, berželi, 

Lapai popieriniai, 

Po tavim, berželi, 

Žolelė šilkinė. 

Prie tavęs, berželi, 

Mergelės gražuolės 
Semiką dainuoja, 

Po tavim, berželi, 

Mergelės gražuolės 
Vainiką pina. 

Ko, berželi baltas, 

Prie žemės nelinksti, 

Ko žolelė šilko 
Po tavim neklojas, 

Ko popieriaus lapai 

111 Visiškai panašią dainą girdėjau dainuojant lietuviškai Prū¬ 
suose, Gumbinės apskrityje. Nuostabus daiktas, kaip ji ten atsidūrė!.. 

Vėjy nesušlama? 

— Po berželiu šituoju 
Su gražia mergaite 
Bernužis šnekučiuoja. 112 


ŠVENTAS MATAS, ARBA ALAUS RAGAUTU VES 

(ALUTINIS)* 

Rudenį, rugsėjo mėnesyje, kada pas mus paprastai 
kiekvieno gero ūkininko visoks javas jau pastogėje, 
21 dieną senuoju stiliumi Lietuvos kaimo žmonės iš šie¬ 
mečių miežių pasidaro stipraus alučio. 

Rugsėjo 21 dieną senuoju stiliumi yra šv. Mato 
apaštalo, Lietuvos ir Žemaičių globėjo, šventė. Tad ji 

112 Eepe3a moji, 6epe30HbKa, 

Bepe3a moh Sejiaa, 

Bepe3a moh KyflpHBaTaa! 

Ctohuib th, 6epe30HbKa, 

Ocepe^b aojiHHyuiKH, 

Ha t e6e, 6epe30HbKa, 

JIiiCTbH čyMaJKHbie, 
llofl To6oft, 6epe30HbKa, 

TpaBa inejiKOBan, 

Bjih3 t e6a, 6epe30HbKa, 

KpacHbi AeByuiKii 
BeHOK njieTyr. 

Hto He 6ejiafl 6epe30HbKa 

K 3eMJie KJiohifTCJi, 

He uiejiKOBa TpaBOHbKa 
non Hefi pacTHJiaeTCH, 

He 6yMa>KHbi jihcto^kh 
Ot BeTj^y pa3AyBaK)Tcn? 

Tl0Z 3TOH 6epe30HbK0H 
C KpacHOH AeBHueft 
Mojio^eu pa3roBapHBaeT. 


16. L. x\. Jucavieius 

yra švenčiama mažne visose parapijinėse bažnyčiose. 
Kiekvienas kaimo vargdienis traukia į dievo šventovę,, 
o po pamaldų visus savo pažįstamus, prietelius ir gimi¬ 
nes prašo pas save paragauti alaus, kurį paprastai geria, 
gausiai liedami ant staltiesės, šlakstydami duris, lan¬ 
gus ir trobos kertes. 

Seimininkas, užgerdamas svečią, sako: 

Gerk alutį, 

Saldų midutį. 

Jei linksmas būsi, 

Niekad nepražūsi. 

Mūsų midutis, 

Mūsų alutis. 

Vilkmergės ir Zarasų apskrityse dainuoja: 

Mūsų alutis, 

Saldus midutis, 

Pagirnėj buvęs, 

Nei šioks, 

Nei toks, 

Pats vidutinis. 

PABAIGTUVĖS 

(NUOBAIGAI) 

Kai pintis jau baigta, o dažniausiai vėlų rudenį, kada 
jau visi laukų darbai užbaigti, kiekviename dvare yra 
keliamos kiemionims pabaigtuvės, arba, kaip kiemioniai 
sako, nuobaigai *. Kaimiečiai tą dieną ateina su pačio¬ 
mis ir vaikais į dvarą. Viso sambūrio priešakyje pa¬ 
prastai eina mergaitė, gražesnė ir mitresnė už kitas. 

nešdama lėkštėj javų vainiką, uždengtą balta servetėle. 
Eidami iš kaimo į dvarą, paprastai dainuoja šią dainą: 

Ėd žiobrelis rugiuose, 

Žiobrelaitis rugiuose, 

Ed žiobrelis, žiobrelaitis 
Rugiuose, rugiuose! 

Mes tą žiobrį sugavom, 

Žiobrelaitį sugavom, 

Mes tą žiobrį, žiobrelaitį 
Sugavom, sugavom! 

Jau žiobrelis miškuose, 

Žiobrelaitis miškuose, 

Jau žiobrelis, žiobrelaitis 
Miškuose, miškuose! 

Sėd ponelis dvaruty, 

Ponelaitis dvaruty, 

Sėd ponelis, ponelaitis 
Dvaruty, dvaruty! 

Pono javai jaujutėj, 

Bus dėl mūsų linksmutė, 

Oi dėl mūsų varguonėlių, 

Linksmutė, linksmutė! 

Suėję į dvaro kiemą, eina prie pat gonko, mergai¬ 
tės, susikabinusios rankomis, paėmusios į ratelio vidurį 
vainiko nešėją, dainuoja: 

Mūsų dvarely 
Gyven aniuolėliai, 

Visos durys atdarytos. 

Visos žvakės uždegiotos. 

Laukia savo artojėlių. 


16 : 

Išeik čionai, ponužėii, 

Imk' nuo mūsų vainikėlį, 
Mūsų procę, tavo gėrybę, 

Te bagaslovij dievo tvirtybė. 
Poneli mūsų, 

Aniuolas mūsų, 

Imk nuo mūsų vainikėlį, 
Prociaunykų dovanėlę 113 . 


ii3 palyginimo reikalui dedame čia vieną pabaigtuvių dainelę nuo 
Dauguvos, išverstą J. Čečoto. Ir Neries, ir Dauguvos pakrančių 
kiemionių jausmai savo ponui yra tie patys, tiek tiktai skirtumo, kad 
pirmieji pasirodo tauresni (nes turtingesni), už savo triūsą nereika¬ 
lauja jokio atlygio, o antrieji prašo muštinių , baltųjų auksinėlių ir t. t., 
net savajam ponui nelyginant kokiam žydui arendoriui sako: 

Pone, atsiskaityk su mumis, 

Užmokėki mums muštiniais, 

Mes javus tau sudorojom, 

Mes sau jėgas išeikvojom. 

Štai dainelė, visų artimiausia lietuviškajai: 

Pone, geras pone, 

Priimk vainikėlį, 

Išeik pasitikti. 

Žvakeles uždegęs. 

■ Pone, geras pone, 

Noriai imk vainiką, 

Duoki mums už triūsą 
Baltų auksinėlių. 

Duosi auksinėlių, 

Vaišėm pavaišinsi, 

Su mumis po darbo 
Tu pasilinksminsi. 

Keliskart padainavus, išeina ponas į gonką, priima 
vainiką ir kiekvienai mergaitei duoda po dovanėlę, 
paprastai po skarelę arba karolius, o tai, kur atnešė 
vainiką, — kokį brangesnį daiktą, pavyzdžiui, šilkinę 
prijuostę arba liemenę. 

Kai kuriose vietose, būtent, Žemaičiuose ir Prūsų 
Lietuvoje, yra paprotys prieš įteikiant vainiką sakyti 
oraciją, kai kada net surašyti ją ant beržo tošies ir pa¬ 
duoti ponui. Vieną tokią oraciją pridedu čia: 

„Iš gilių miškų, nepereitų palių, smarkumo bado iš¬ 
ginti, ėjom ieškoti kvepiančios daubos, sidabrinio rugių, 
auksinio kviečių lauko 114 . Ėjom, ėjom per miškus, gi¬ 
reles, per balas, bičių gyvenimus ir meškų patalus. Šal¬ 
čius ir lietus kentėjom, nieks mumis nepasigailėjo. 
Pasigailėjo mūsų senutis senutėlis meška ir pasakė 
mums, kalbėdamas: eikit toliaus, kur kojos neša, kur 
strazdas lekia, o ateisite pas poną NN (čia sakoma po¬ 
no pavardė), kuris aukštam klevo dvare gyvena, tur 
didžius laukus užsėtus javais, o maža namuose prociau- 
nykų. Eikite tenai, padėkite anam nupiauti javus, o pa¬ 
valgydins ir pagirdins jumis. Mes ant tavo mylastės 
atėjom, tavo javus nupiovėm ir vainiką atnešam, nei 
iš aukso, nei sidabro, nes iš deimanto rugių, iš gin¬ 
taro kviečių. Clarissime, eminentissime Vestra domina- 
tio, oratio vocatio, šenter tere, vere gruški, vudečki 
garnuški. Lopatatum kojatum, co to za paukšta¬ 
jam..." 115 


114 Šitie žodžiai rodo, kad toji oracija yra sudėta žiloje senovėje, 
kada mūsų prosenoliai tebegyveno neįžengiamose giriose ir bado ver¬ 
čiami mesdavo kartais savo gyventuves ir eidavo duonpelniauti pas 
sėsliuosius, dirbančius žemę. 

115 Tai yra amžina ir visada ta pati visų mūsų liaudies oracijų 
užbaiga beprasmiškais lotyniškais posakiais, veikiausiai mėgdžiojant 

Priėmęs vainiką, ^ ponas kviečia visus susirinkusius 
į palivarką, kur jau paruošta puota — prirengta kelias¬ 
dešimt gorčių degtinės,- keliolika statinių alaus ir viso¬ 
kių valgių, pieniškų ir mėsiškų. Ten tik prasideda gė¬ 
rynės, ūžavimas ir šokiai, kurie trunka visą naktį. 

BIČIŲ KOPINĖJIMAS 

(BlClUUNIS) 

Bitės Lietuvoje kopinėjamos du kartus: liepos gale 
ir rugsėjo vidury. Kas turi bičių, tą dieną kelia puotą, 
į kurią prašo bičiulį su visa jo šeimyna, kaimynus ir 
draugus. 

Prieš atidarydami avilius, visi drauge pasimeldžia, 
paskui šlaksto švęstu vandeniu ir, užsidėję ašutinius 
sietelius, užsimovę pirštines, eina piauti korių. Pjauda¬ 
mi abu bičiuliai žiūri, kokio pavidalo yra korių luitai, 
ar nėra tarp jų panašių į liežuvį, nes tokiu atveju bičiu¬ 
lystė suyra; mat, liežuviai reiškia nepalankumą ir rodo, 
kad vienas bičiulis bus apkalbėjęs antrąjį savo draugą. 
Užtat bičiuliai gyvena didžiausioje santaikoje ir mylisi 
labiau nei tikri broliai. 

Bitelėms Lietuvos kaime didžiausia pagarba, užmušti 
bitę yra negirdėtas pas mus kriminalas. Kaimo žmonės 
niekad nesako išdvėsė, o tik išmirė bitės. 

VAŽINĖJIMAS SU DEGTINE 
(KDČIAVIMAS) 

Vėlai rudenį, kai jau kiekvienas kiemionis turi išsi¬ 
varęs degtinės, Žemaičiuose ir Užugirių trakte persiren- 

aukštesniosios klasės kalbą, taip, kaip Mažojoje Rusijoje mėgdžioja 
prancūzų kalbą, pvz.: Eva 1 i o n tre, Ivan žur žere, 
tobaka sam pan tre, ir t. t 

gia žydais, pasiima kelis butelius krupniko, muzikantus, 
važiuoja pas kurį labiau pasiturintį ūkininką ir ūžia 
tenai kelias dienas. Iš to kiemo paskui traukia pas kitą. 
Taip kartais trunka net keletą savaičių. * 

Kūčiavimo paprotys yra visiškai panašus į lenkų 
senovinį Užgavėnių pasivažinėjimą ir, veikiausiai, yra jo 
pamėgdžiojimas *. 



A I* EI« O S 



APEIGOS 

GIMTUVES IR KRIKŠTYNOS 

Apie gimtuvių ir krikštynų apeigas, užsilikusias iš 
senų senovės, nerandame kronikose jokių užuominų, 
tad šičia aprašysime tiktai dabartines. 

Kai tiktai kūdikis gimsta, tuojau bobutė nuprausia 
jį kuo šalčiausiu vandeniu, ir tai vadinasi prausimas 
Laumės prakaite " 6 . Paskui suvysto ir peržegnojusi ati¬ 
duoda motinai į rankas. 

Rytojaus dieną, o dažniausiai tą pačią dieną kūdikio 
tėvas prašo kūmus ir tuoj siunčia juos su naujagimiu 
į parapijos bažnyčią krikštyti. Kol iš bažnyčios parva¬ 
žiuos, kūdikio tėvai suprašo gimines, draugus ir kaimy¬ 
nus į krikštynas, kurios paprastai keliamos nelabai di¬ 
deliais ištekliais. Kiekvienas ūkininkas ateidamas atsi¬ 
neša pusgorčį, kartais ir visą gorčių degtinės, o moteris 
atneša kiaušinienės ir bandučių su varške, svieste kep¬ 
tų. Jei kas iš nevedusiųjų ateina į krikštynas ir neduoda 
kelių skatikų bobutei, tai ji tuoj atima iš jo kepurę ar 
kitą kokį fantą, kurį reikia išpirkti. Davimo dingstis to¬ 
kia, kad tie pinigai būsią suvartoti muilui, kūdikiui 
prausti. Tą dieną tėvai kelia pietus, vadinamus kūmų 

116 Apie Laumę žiūrėk aukščiau straipsnelį. 

pietumis, kuriems kūmas turi duoti degtinės, o kūma 
valgių. Kai tik degtinės pristinga, kūma ima pyragą ir, 
priėjusi prie kūmo, o kartais tampydama jį už rankos, 
dainuoja: 

Kūmučiuk, tu, tu, tu, 

Kad arielkos būtų, 

Ir saldžios, ir gardžios, 

Šit pyragas užkandos. 

Kiekviena motina savo krūtimis peni kūdikį. Suvys¬ 
čiusi, prieš maudymą ir po maudymo, taip pat pagul- 
džiusi miegoti, vaikelį peržegnoja ir dviem pirštais pa¬ 
spaudžia nosytę. 

Kai vaikas sučiaudėja, motina ir visi, kas čia pat 
yra, sako: į sveikatą , viešpats Jėzus prie vaikelio! 

Iki metų nevelka marškiniais, sakydami, kad dar 
suspės savo amžių sunešioti U7 t o vaiką susupa ančval- 
kalu, panašiu į katalikų kunigo arnotą. 

Kai vaikui išdygsta pirmasis dantis 118 , Lietuvos kaimo 
žmonės iškelia puotą, kurioje meldžiasi ir gieda gies¬ 
mes, dėkodami dievui, jog teikėsi vaikeliui sutrumpinti 
kentėjimus ir duoti pasauliui darbštų žmogų. Kam be 


117 Ką reiškia marškiniai amžiui, žiūrėk aukščiau, straipsny: Lie¬ 
tuvių deivių akmenys. 

118 „Kas pirmas pastebėjo, kad jau vaikelis turi dantį, tas turi 
jam ką nors dovanoti. To papročio oiigo [kilmė] turėjo incipere 
[prasidėti] nuo to: dantys yra pirmieji pranašai, kad reiks dirbti, 
idant turėtum iš ko gyventi, ergo [vadinasi], ir kad krausi turtus 
ir huįus mundi [šio pasaulio] mamoną. O gal tai buvo pamatas h Ha¬ 
ri tat is [linksmumo], kad vaikas sine dolore [be skausmo] gavo tuos 
įtaisus, dažnai žmogų gerokai pakankinančius, ir vėliau per darbų 
consumationem [užbaigimą] ir kai kada patiriant skausmo. Anais 
etniniais laikais mūsų protėviai adoraverunt [garbino] dievaitį vėl 
[arba] velnią, vardu Dantirėžį, kuriam aukodavo medinius dantis, 
kad jis duotų kaulinius vaikui." (Dominyko Jucevičiaus rankraštis.) 

skausmo dantys išdygsta, tai yra ženklas, kad bus darbš¬ 
tus ir mokės naudotis savo darbo vaisiais, nes — pasak 
mūsų liaudies — tas, kas gerai valgo, turi, suprantama, 
mokėti užsidirbti sau pramitalą. 

Geras valgytojas, 

Geras prociaunykas. 

Gimdyvė stengiasi kaip įmanydama, kad niekas jos 
skausmų nežinotų, nes tikima, kad už visus, kurie yra 
čia pat, kai ji gimdo, ir už visus apie tai žinančius ji 
turi atkentėti. 

Naujagimis pirmosiomis dienomis retai kam rodo¬ 
mas, ypač gražiam žmogui, nes saugomasi kerų. Žmo¬ 
nės, ypatingai dailūs, ypatingai biaurūs, rečiuoti, žvairi 
iš prigimimo ir apskritai visi, kurie išsiskiria iš kitų 
dailumu ar nedailiu sudėjimu, mūsų liaudies yra laiko¬ 
mi burtininkais. Nuo tokių visų labiausiai slepia gim¬ 
dyvę ir naujagimį, turi net priežodį: 

Senučiui meluoti, turtingam vogti, o gražiam čerauti. 

PIRŠLYBOS IR SUTARTUVES 

Retai kada Lietuvoje, neskaitant Žemaičių ir Prūsų, 
pora, turinti sueiti gyventi iki grabo lentos, klauso šir¬ 
dies balso, o dažniausiai jungiasi iš intereso. Dažnai net 
atsitinka, kad vyras iki jungtuvių būna niekad nema¬ 
tęs žmonos. Jei kartais yra meilė tarp merginos ir vai¬ 
kino, tai ji reiškiasi gana abejingai. Stipriai užduoti per 
sprandą (žinoma, juokais) išdykavimų ir žaidimų metu, 
pavaišinti smuklėje degtine — tai visuotinai įprasti mei¬ 
lės parodymo būdai. Nėra tiesiog pavyzdžio, jei neskai¬ 
tysime Žemaičių provincijos 119 , kad toji meilė, kokių 

110 Žiūrėk „Žemaičių žemės prisiminimus", skyrių: Liaudis. [Žr. 
šio leid. 444 —460 psl.J 

nors aplinkybių nutraukta, neštų liūdnus vaisius. Nu¬ 
kenčia savo nedalią abi pusės kantriai ir tyliai. Bet 
jeigu tarp įsimylėjėlių atsiranda prieš jungtuves glau- 
desnieji ryšiai ir pasirodo jų padariniai, tada persiskirti 
jiems nebeįmanoma, o iš prievartos eina kuo liūdniausi 
vaisiai. Lietuvos kaimo žmonių abejingumas meilei ky¬ 
la daugiausia iš prietaro, nes kurie mylisi, tie manosi 
esą vienas prieš kitą kalti. 

Vaikinas, norįs vesti kurią merginą, siunčia pirmiau¬ 
sia pas jos tėvus ar globėjus piršlį, kuris nešasi su 
savim degtinės. Kai piršlys nueina ir pasisveikina įpras¬ 
tais žodžiais: Tegul bus pagarbintas Jėzus Kristus, pa¬ 
duoda kiekvienam dešinę ranką, po to atsisėda už stalo 
pirmojoje vietoje, tai yra kertėje, išsitraukia degtinę iš 
užančio ir paprašo taurelės. Ją gavęs, užgeria pirmiau¬ 
sia šeimininką, o paskui iš eilės vaišina visus namiškius. 
Mergina, jei gauna žinią, kad ateina piršlys, dar prieš 
jam įeinant išdumia iš trobos. Ji taip daro iš drovumo 
ir iš baimės, kad jos nerastų dykinėjančios, nes kaimo 
merginos pirmoji gera ypatybė yra darbas, o jaunikis 
retai kada paiso gražumo ir dalies, bet doros ir darbš¬ 
tumo. 

Nors tėvams jau iš piršlio elgesio yra aiškus jo atvy¬ 
kimo tikslas, tačiau jis pradeda kalbą iš tolo, parabo¬ 
liškai: 

„Pas senį Žvirblį Būtėnuose yra jaunas karvelis, aiš¬ 
kus kaip mėnuo, bėda tiktai, jog nėra dėl jo balandy¬ 
tės. Nes koksai karvelis! koksai karvelis! Ažu jūrių, 
ažu marių girdėjom, kad ant jums laikos balandytė. Ar 
negalėtumėm suleist šituos karvelius? Kokia tai minis[?} 
būtų balandėlių baltų, auksingų ir deimantųjų!" 120 


120 Tai yra amžinai taip pat kartojama piršlio prakalbos forma. 

Merginos tėvai ar globėjai, jeigu sutinka, pasakor 
Gerai, blagaslovyk, dieve. 

O jei nesutinka, tai sako: 

Pas mus nėra balandytės. 

Jei tėvai sutinka, tai išgeria piršlio degtinę, o jei ne, 
tai turi jam grąžinti. Teigiamu atveju visi bendrai apta¬ 
ria, kada piršlys turi atjoti su jaunikiu subaigti tarti ir 
paskirti vestuvių dienos. Kai piršlys išeina, mergina, grį¬ 
žusi į trobą, randa savo likimą nuspręstą, Vis tiek, koks 
tas likimas yra, ji priima be murmėjimo ir visada yra 
klusni tėvų valiai. 

Praeina keletas dienų, ir piršlys atjoja su jaunikiu 
ir keliais vaikinais, jaunikio draugais. Sujoję į kiemą,, 
dar nenusėdę nuo arklių, geria atsineštą degtinę ir dai¬ 
nuoja: 

Kad aš jojau per laukelį 
Ir per žaliąjį gojelį, 

Pro sidabro žiogrelį, 

Pro rūtelių darželį,— 

Į kiemelį įjodamas, 

Bėrą žirgą šankindamas 12i , 

Pentinėliais spausdamas, 

Laužtinėles tempdamas,— 


121 Šankinti, gyvas žodis, lietuviškai reiškia — pervaryti žirgą per 
tvorą, o jei eiti nenori — priversti jį peršokti. Lietuvių kalba, drąsiai 
galima pasakyti, yra daug turtingesnė už kitas Europos kalbas. Gaila 
tiktai, kad taip apleista!.. 



Ein motušė į svirnelį. 

Neš, mairgąjį kieliškėlį: 

— Prašau svetį į svirnelį, 

Ten mes pasiregėsme. 

Į svirnelį įeidamas, 

Tėtušėlį sveikindamas: 

— Ar man leisi dukrelę 
Šį mielą rudenėlį? 

Tėtušėlis pažadėjo, 

Motušėlę perkalbėjo: 

— Šitai dukrės skrynelė 
Ir ši šilkų barvelė l22 . 

Ein mergytė per kiemelį, 

Ein jaunoji į darželį, 

Dureles darydama, 

Prie rūtelių eidama. 

— Kad aš sėjau, linksma buvau, 

Kad ravėjau — dar linksmesnė, 

O nuliūdau skindama, 

Graudžiai verkiau pindama l23 . 

Mergina, pastebėjusi, kad atjoja piršlys ir jaunikis 
su draugais, pasirengia, pasidabina galvą kaspinais ir 
išeina kviesti kaimynų į užgertuves — taip pas mus va¬ 
dinamos galutinės sutartuvės. Kai jau susirenka kaimy¬ 
nai, po kurio laiko pasirodo ir mergina, pasižvalgo ir, 
pamačiusi savo busimąjį vyrą, sako: 

Koks tai vergis sėdi? * 


122 Šilkų barvelė — šilkinė eilutė: sijonas ir liemenė. 

123 S. Stanevičiaus „Dainos Žemaičių’', Vilnius, 1829. 



Tada jaunikis ir jo draugai, užuot atsakę, uždainuoja: 

O šalna šalnelė, 

Šaltoji žiemelė! 

Brolelis balnojo 
Bėrąjį žirgelį. 

— O žirge žirgeli, 

Mano juodbėrėli, 

Ar mudu išplauksim 
Jūres mareles? 

Žirgelis išplaukė 
Jūres mareles, 

O brolelis skendo 
Jūrės kraštely. 

Jisai beskęsdamas 
Jūrės kraštely, 

Jisai nusitvėrė 
Žaliąją ievelę: 

— O ieva ievele, 

Žaliasis medeli, 

Kodėl nežaliuoji 
Žiemą vasarėlę? 

— O ką aš žaliuosiu 
Žiemą vasarėlę, 

Žada mane kirsti, 

Šakeles genėti. 

O ką jūs dirbdinste 
Iš mano šakelių, 

O ką išmislyste 
Ir iš liemenėlio? 


17. L. A. Jucevičius 

— Iš tavo šakelių 
Žalia lingynėlė, 

O iš liemenėlio 
Margoji lovelė. 

' — O ką jūs linguos te 
Žaliojoj lingynėlėj r 
O ką jūs gaidyste 
Margojoj lovelėj? 

— Aš pats atsigulsiu 
Margojo r lovelėj, 
Mergelę linguosiu 
Žalioj lingynėlė j 124 . 

Mergina į tą dainą atsako 125 : 

— Aš tavęs neprašau, 
Jaunasis berneli! 

Mane užlingavo 
Sena matušėlė; 

Mane užnešiojo 
Ant baltų rankelių, 
Mane užbovijo 
Su aukso žiedeliu. 

Mane ji nuprausė 
Cystu vandenėliu, 
Mane ji nušluostė 
Šilkų skepetėlių l26 . 


124 S. Stanevičiaus „Dainos Žemaičių", 10 psl. 

125 „Dainos Žemaičių", 1. c. 

126 Dėl žodžio skepetas ir skara reikšmės nesutaria lietuviai su 
žemaičiais ir prūsais. Žemaičiams ir prūsams skepetas — tai skarytė, 
kol sveika ir nesuplyšusi, o skara —nuo žodžio suskirti, dalyvio 

Po to merginos tėvas ima ją už rankos ir sodina šalia 
jaunikio ir, peržegnojęs abudu švento kryžiaus ženklu, 
liepia jiedviem susikeisti žiedais. Baigus šią ceremoniją, 
visi sustoja ir gieda giesmę į dievo motiną: 

Būk pagarbinta, švenčiausia Marijai 

Tuo baigiasi sutartuvių apeigos. Kitą dieną jaunikis 
važiuoja pas kleboną ir paduoda užsakus. O kol užsakai 
išeina, kas, kaip žinoma, trunka tris savaites, abi pusės 
rengiasi vestuvėms. 

Jungtuvių išvakarėse dar kartą jaunikis atjoja į jau¬ 
nosios tėvų namus ir atneša jai dovanų batelius. Čia 
jaunoji ateina iš svirno apsirengusį kaip į jungtuves, 
su daugybe kaspinų ant galvos, su plaukais supintais 
į dvi kasas. Įėjusi į pirkią, ji iš eilės visiems nusilenkia, 
o ją visi palaimina, po to ją sodina prie jaunikio, į pir¬ 
mąją vietą. Neša visokius valgius ir deda juos ant stalo; 
tada visi sustoja ir, sukalbėję trumpą maldą, valgo 
dievo dovanas. Pavalgius jaunosios tėvas ima medinį 
indą alaus ir visiems girdint pareiškia, kokią dalį turi 
duoti savo dukteriai, po šito pareiškimo geria į jaunikį, 
o šis nusilenkia uošviui į kojas, geria alų ir duoda indą 
iš eilės kitam ir t. t. Alaus sugėrimas yra kaip ir sutar¬ 
ties patvirtinimas. Užtat tuo atveju, jei katra pusė ne¬ 
tesi sutarties, lietuviai sako: „Išgėrėm su juo indą, bet 
jis neišlaikė švenčiausios priesaikos, kaip tinka pado¬ 
riam žmogui" 127 . Per tą viešnagę jaunikis sutaria su 


suskiręs, suskilusi; sena, sudriskusi. Tuo tarpu lietuviams — priešingai: 
skara — sveika, o skepetas — sunešiota. 

127 [Originale lietuviškai] Sugierem Wisu indu, a anas nedalajkie 
priesigos iszmintinga žmogaus. 

jaunosios tėvais, kiek atsivesti jaunimo į jungtuvių pa¬ 
lydus,'ar tuoj, po jungtuvių pasiims pačią į namus, ar 
ne, ir 1.1. 

VESTUVĖS 

Tą dieną prieš jungtuves, vakare, susirenka kaimy¬ 
nai ir giminės, tiek į jaunikio namus, tiek į jaunosios. 
Jaunikis pasirenka keletą draugų, kurie dabar vadinasi 
jaunojo pulkas, jų mažiausia turi būti keturi, o daugiau¬ 
sia dvidešimt. Sodina juos už stalo ir, nusilenkęs žemai 
savo tėvams ir gavęs jų palaiminimą, pats atsisėda pir¬ 
mojoje vietoje. Kiek pasilinksminę ir išlenkę po kelias 
taureles krupniko, visi būriu sustoja, jaunikis vėl gauna 
tėvų palaiminimą, pagaliau drauge su piršliu, kuris 
šiuokart gauna maršalkos vardą, su muzikantu ir jauni¬ 
mu išvyksta į jaunosios namus. Kartais prieš išvyks¬ 
tant kas nors iš senių pasako jaunikiui oraciją. 

Žiemą jaunimas važiuoja važeliais, o vasarą raiti 
joja, apkaišę žirgus povo plunksnomis ir įvairiomis 
gėlėmis ir prikabinėję prie kamanų daugybę skamba¬ 
lėlių. Kai nuvyksta į vietą, randa duris užsklęstas. Tada 
jaunikio maršalka triskart pasibeldžia savo lazda, apvy¬ 
niota kaspinais, o iš vidaus jaunosios maršalka klausia: 

— Kas čia? 

Tas, kuris už durų, atsako: 

— Svečiai nebuvėliai. 

— Ar daug jūsų yra? 

— Kiek turi saulė šviesybės, smilčių marė, ponas 
piktybės, tiek yra mūsų, jaunų, dikčių bernelių, puikiai 
parėdytų, ant arklių sodintų, saldžius žodelius kal¬ 
bančių. 

— Ko gi jums reikia, kokios vigados, kad gerai bū¬ 
tumėt priimti? 

— Reikalaujam nakvynės, uliojimo, saldžių žodelių, 
patrovos. Mes ir žirgai pailsę; reikia mums baltų love¬ 
lių, minkštų paduškėlių, plonų drobulėlių, mielingų duk- 
nelių, snieginių abrūsėlių, arkliams stainelių, kepurėms 
gembelių, žiuponėliams stalelių, dėl šviesiųjų čebatų 
grindelių, o dėl mūsų kunigaikščio, šviesaus mėnesė¬ 
lio,— aiškios saulužės mergaitės. 

— Jei daugiaus neprašote, visa tai atsiras pas mus. 
Eikit vardan dievo l28 . 

Durys atsidaro, ir, dainuojant 

Dėkavokim dievui 
Ažu svetelius, 

Iš dangaus atneštus, 

Mumis palinksmintus[?], 

visas pulkas sueina į trobą. Jaunikis nusilenkia visiems 
žemai ir iš kiekvieno gauna palaiminimą, po to su visa 
savo palyda sėdasi už stalo. Po valandėlės pamergės 
įveda jaunąją, aprengtą kaip jungtuvėms, kuri nusi¬ 
lenkia pirmiausia tėvams, po to visiems, kas yra tro¬ 
boje, galiausiai pereina iš eilės visus brolaičius, atvy¬ 
kusius su jaunikiu, nusilenkia kiekvienam ir padova¬ 
noja po skarytę, o piršliui ir muzikantui — po rank¬ 
šluostį. Jaunikiui nenusilenkia ir jo neapdovanoja. Po 
to sėda prie sužadėtinio iš dešinės, o ja pasekdamos, 
susėda už stalo ir pamergės. Jaunoji iš savo pusės, be 
pamergių, turi turėti keletą brolaičių asistuoti per jung¬ 
tuves ir ištekėjusią moterį, vadinamą svočia, su puoš¬ 
nia kepure. Jaunoji per jungtuves paprastai būna apsi¬ 
rengusi šilkiniu klostytu sijonu, vilnoniu tamsmėlyniu 

128 Ta oracija turi būti pasakyta be jokio rikto, nes dėl mažiausio 
apsirikimo jaunosios maršalka sako nesuprantu, ir reikia iš naujo 
kartoti. 

žiponu su tamsiai raudonais atklastais, plaukai supinti 
į dvi kasas. Galva neuždengta jokiu dangalu, bet apkai¬ 
šyta įvairių spalvų kaspinais. Ant viršugalvio uždeda¬ 
mas rūtų vainikėlis talerio dydžio ir prisegamas smeig¬ 
tukais prie plaukų. Prieš pat išvažiuojant jaunieji puola 
į kojas tėvams ir gauna jų palaiminimą. Kol nuvažiuoja 
į bažnyčią, brolaičiai dainuoja visokias dainas ir dažnai 
šaudo iš pistoletų. 

Į bažnyčią, taip pat ir prie altoriaus lydi jaunąją 
du brolaičiai iš jaunojo pusės, o jį — du brolaičiai iš 
jaunosios pusės. 

Po jungtuvių ir bendrų išgertuvių jaunikis su savo 
draugais grįžta į savo namus, o jaunoji — į savo. Vakare 
jaunavedys atvyksta su dar didesne palyda; jiems atvy¬ 
kus, maršalka su dviem jaunojo brolaičiais tuoj išsi¬ 
veda jaunąją į kitą trobos galą ir prievarta nusega vai¬ 
niką, sakau prievarta, nes pati ji niekados neprisiliestų 
rūtų vainiko, ir kada jai nusega, tai ji visomis jėgomis 
priešinasi. 

Vainiką nusegus, jaunamartę įveda į trobą ir sodina 
už atskiro stalo. Čia jaunąją apsėda pamergės ir pama¬ 
žu išpina jai kasas, o ji graudžiai dainuoja: 

Dukrytėle mano, 

Lelijėle mano, 

Eik į rūtų darželaitį. 

Ten tu pasiskinsi, 

Ten tu nusipinsi 
Žalių rūtų vainikėlį. 

Vainikėli mano, 

Žaliukėli mano, 

Nėra tavęs ant galvelės. 



Nuims vainikėlį, 

Uždės goptūrėlį 129 , 

Sunkumėlį ant galvelės. 

Sunkumas galvelės, 

Sunkumas širdelės, 

Ir visokie rūpestėliai. 

Vainikėlis mano, 

Žaliukėlis mano, 

Lengvumėlis ant galvelės. 

Lengvumas galvelės, 

Linksmumas širdelės, 

Nėr nė jokio rūpestėlio. 

Čia kiekvienas, kas yra vestuvėse, turi duoti ką nors 
dovanų, kurias priimdama jaunoji nusilenkia ir dėko¬ 
dama dainuoja: 

Dėkui tau, sesele, ažu drobytėlę, 

Dėkui tau, tėveli, ažu sidabrėlį, 

Dėkui, susiedėli, ažu pinigėlį 

ir t t, 130 . Kai jau apdovanojimai baigiasi, jaunajai už¬ 
deda ant galvos kepuraitę arba nuometą, kaip kur įpras¬ 
ta, pagaliau išveda iš užstalės ir sodina greta jaunikio. 
Tą vakarą jaunoji dedasi liūdna ir nežiūri į savo vyrą. 
Kai kuriose apylinkėse, kaip antai apie Gardiną, Šven¬ 
čionis, Žemaičiuose, Prūsuose, yra paprotys per vestu¬ 
ves vaišinti karvojumi , tai yra kvietiniu pyragu, dideliu, 
kartais uolekties ilgio ir pusės uolekties pločio, elipsio 
formos. Jo viršų papuošia visokiais piešiniais, gyvulių 


129 Tose Apylinkėse, kur yra paprotys nešioti nuometą , vietoj 
goptūrėlį dainuoja nuometėlį. 

130 Nelygu, kas ką duoda, taip ir dėkoja: kai kas dovanoja si¬ 
dabrinį pinigą, dainuoja ažu sidabrėlį, o jei varinį, tai ažu pinigėlį. 

ir paukščių atvaizdais. Lydos apylinkėse girdėjau dainą, 
dainuojamą karvojų raikant, ir, nors ten tikri lietuviai 
gyvena, daina buvo baltarusiška. Įdedu ją čia iš Jono 
Čečoto rinkinio 131 . 

Mano karvojau, 

Mano karvojau, 

Ar dievai tave užmaišė, 

Ir žvaigždutėmis apkaišė, 

Kad toksai gražus? 

Maišė čia mane, 

Gražino mane 

Geros žmonos šio kaimelio, 

Gražios mergos šio ratelio. 

Todėl toks gražus. 

Imkite kardus, 

Imkite kardus, 

Molio krosnį sukapoję, 

Traukite iš jo karvojų, 

Neškite stalan. 

Rytojaus dieną jaunavedžių pora išvažiuoja į jauni¬ 
kio namus, kartu išsiveža ir visą jaunosios kraitį, sudėtą 
skryniose arba kubiluose, vadinamuose vožtuviais 132 . 
Imant iš namų kraitį, giminės jį tariamai gina, ir jauna¬ 
martė turi atsipirkti dovanomis. Prieš pat išvažiuodama, 
jaunamartė atsisėda ant slenksčio ir verkia, kartais tik 
apsimeta, kartais ir iš tikro, o moterys dainuoja: 

131 „Piosnki wiešniacze z nad Niemna i Džwiny" [„Panemunių ir 
padauguvių kaimiečių dainos"], vertė J. Čečotas, LX, 36 psl. 

132 Vožtuvis yra toks kubilas su dangčiu, turinčiu užrakinimo prie¬ 
taisus. Į jį paprastai mergina susideda visus savo baltinius, drobes, 
rankšluosčius, skareles ir panašius daiktus. Lietuvos kaimo žmonių 
šitai yra vadinama jaunosios kraičiu, nuo žodžio krauti. 

Ko sėdi, sesele, ko rymai? 

Ko liūdi, jaunoji, ko rymai? 

Ar ne tavo jaunos dienelės? 

Ar ne tavo rūtų vainikėlis? 

Jaunoji (atsako) 

Jeib ir mano jaunos dienelės, 

Jeib ir mano rūtų vainikėlis, 

Gailu mano širdelei, gailu, 

Gailu mano motušę palikti l33 . 

Moterys 

Ko sėdi, sesele, ko rymai? 

Ko liūdi, jaunoji, ko rymai? 

Ar ne tavo jaunos dienelės? 

Ar ne tavo aukso žiedelis? 

Jaunoji 

Jeib ir mano jaunos dienelės, 

Jeib ir mano aukso žiedelis, 

Gailu mano širdelei, gailu, 

Gailu mano tėtušį palikti. 

Moterys 

Ko sėdi, sesele, ko rymai? 

Ko liūdi, jaunoji, ko rymai? 

Ar ne tavo jaunos dienelės? 

Ar ne tavo margos skrynelės? 

133 [Originale iš pradžių eina tekstas papunkčiui lietuviškai ir 
lenkiškai, o po antro punkto tokia pastaba:] Kad nereiktų nuolat 
kartoti, ką dainuoja moterys ir ką pati jaunoji, ir pakaitom dėlioti 
vertimus į lenkų kalbą, visą dainos originalą įdėsime pirma, o po jo 
duosime vertimą. 

Jaunoji 

Jeįb ir mano jaunos dienelės, 

Jeib ir mano margosios skrynelės, 
Gailu mano širdelei, gailu, 

Gailu mano seselę palikti. 

Moterys 

Ko sėdi, sesele, ko rymai? 

Ko liūdi, jaunoji, ko rymai? 

Ar ne tavo jaunos dienelės? 

Ar ne tavo plonosios drobelės? 

Jaunoji 

Jeib ir mano jaunos dienelės, 

Jeib ir mano plonosios drobelės, 
Gailu mano širdelei, gailu, 

Gailu mano brolelį palikti. 

M o i e r y s 

Ko sėdi, sesele, ko rymai? 

Ko liūdi, jaunoji, ko rymai? 

Ar ne tavo jaunos dienelės? 

Ar ne tavo šitas rytelis? 

Jaunoji 

Jeib ir mano jaunos dienelės, 
Jeib ir mano šitas rytelis, 

Jaunas dienas palydėjau, 

Ir man jaunai pagailėjo. 

O kur mūsų seselė sėdėjo, 

O kur mūsų jaunoji rymojo, 

Ten išdygo balta lelijėlė, 

Ašaružių žemužė nekėlė. 

Išein mūsų seselė iš daržo, 

Išsineša vainikėlį rankoj: 

— Vainikėli, žaliukėli mano, 

Ar tu eisi su manimi drauge? 

— Aš papratęs su tavimi eiti, 

Aš papratęs keliužį keliauti, 

Papūs mane šiaurusis vėjelis, 

Pavys mano žalieji lapeliai. 

Jaunieji abu sėda į vieną vežimą, drauge su svočia 
apsidengia didele paklode; šitai daro tam, kad koks 
burtininkas jiems nepakenktų. 

Išvažiuojant pro vartus, dainuoja: 

Ko liūdi, sesele, ko liūdi? 

Ko liūdi, lelijėle, ko liūdi? 

Tu užaugai pas matušę, 

Krovei kraitį tarp seselių, 

Ko liūdi? 


Jaunoji 

To liūdžiu, seserėle, to liūdžiu. 
To liūdžiu, lelijėle, to liūdžiu: 
Salin varo mane jauną, 

Šalin veža mano kraitelį, 

To liūdžiu! 

Važiuodami dainuoja šią dainą: 

v. Oi tu apynėli, 

Žalias puronėli, 

Kol vienas buvai, 
Vaidužių nedarei. 

O kaip tu prilygai 
Grynuosius mieželius, 
Tu, apynėli, 

Vaidužį padarei. 

Oi tu seserėle, 

Balta lelijėle, 

Kol viena buvai, 
Vargelio nematei. 

O kaip tu prilygai 
Jauną bernužėlį, 

Tu, seserėle, 

Vargelį pamatei. 

Oi jūs dieverėliai, 
Baltieji broleliai, 
Pamažu vežkit 
Margąsias skryneles. 

Oi, pamažu vežkit 
Margąsias skryneles, 
Nenuskaldykit 
Skrynių pakojėles, 

Kaip jūs nuskaldysit 
Skrynių pakojėles, 
Nepridirbdinsit 
Be stalioružėlio. 



Mes pasisamdysim 
Tilžės staliorėlį, 

Mes pridirbdinsim 
Skrynioms pakojėles. 

Oi, pamažu vežkit 
Margąsias skryneles, 
Nenutrankykit 
Skrynių jutrinėles. 

Kaip jūs nutrankysit 
Skrynių jutrinėles, 
Nepridirbdinsit 
Be sliesoružėlio. 

Mes pasisamdysim 
Rygos sliesorėlj, 

Mes padirbdinsim 
Skrynioms jutrinėles. 

Oi, pamažu vežkit 
Margąsias skryneles, 
Neišbarstykit 
Plonąsias drobeles. 

Kaip jūs išbarstysit 
Plonąsias drobeles, 
Neišausdinsit 
Be audėjužėlio. 

Mes pasisamdysim 
Vilniaus audėjėlj, 
Mes išausdinsim 
Plonąsias drobeles m . 


S. Stanevičiaus ,,Dainos Žemaičių", 45 psl. 



Įvažiuodamas pro vartus Į jaunojo kiemą, visas pul¬ 
kas, be paties jaunikio, dainuoja: 

Beauštant! aušružėlė, 

Betekanti saulelė, 

Kelk, seserėle, mano viešnele, 

Ar dar tu neišmiegojai? 

Pinkisi vainikėlį, 

Dėkisi ant galvelės, 

Tavo sveteliai, balti broleliai, 

Balnoj bėrus žirgelius. 

Matušės lauku važiavom, 

Matušėlės laukeliu, 

Šalimis jojo balti broleliai, 

Seselę ramdydami. 

Anytos lauku važiavom, 

Anytėlės laukeliu, 

Šalimis jojo vis dieverėliai 133 , 

Martelę virkdydami. 

Privažiavom dvarelį, 

Anytėlės vartelius, 

Aš ir pamačiau savo vargelį 
Prie anytos vartelių. 


195 Anyta yra vyro motina, dieveriai — vyro broliai. Tarp jų bei 
jų motinos ir marčios dažniausiai būna piktumų ir barnių. Užtat 
ir dainoje sakoma: 

Šalimis jojo vis dieverėliai, 

Martelę virkdydami, 

o prie anytos vartų marti vargelį pajuto. Jei merginos tėvai priima 
j savo namus žentą, tai jis tokiu atveju yra vadinamas užkurys. 

— Kad išeitų brolelis, 

Išsineštų kardelį, 

O kad iškirstų mano vargelį 
Iš anytos vartelių. 

įrišėjo brolelis, 

Išsinešė kardelį, 

O ir iškirto vartų lentelę, 

Tik ne mano vargelį 136 . 

Jaunojo tėvų namuose, kai puota pasibaigia, vakare, 
jaunavedžius iškilmingai nuveda į lovą, kuri Žemai¬ 
čiuose, Prūsuose ir Vilkmergės apskrityje yra rengiama 
svirnelyje, o kitose Lietuvos dalyse — daržinėje. 

Ryto metą jaunojo motina, svočia ir dar kelios se¬ 
nesniosios moterys eina pas jaunuosius, neša jiems po 
stiklelį krupniko 137 ir daro reviziją *, žiūrėdamos, ar yra 
ant paklodės jaunosios nekaltybės ženklų. Po to eina 
martelės pagyrimai ar papeikimai, o piršliui — padėka 
arba kamantai ant kaklo. Šis paprotys šiandien vos 
kur-ne-kur besutinkamas. 

Po kelių dienų atvažiuoja jaunosios tėvai, jų pasi¬ 
tikti išeina duktė, dainuodama: 

Oi matuš, matuš, matuše mano, 

Tai labai toli mane nudavei, 

Tai labai šaunias mošeles 138 radau, 

Tai labai rūsčią anytą gavau. 

Sandys mano kojų žingsnelius, 

Bandys mano rankų darbelius, 

130 S. Stanevičiaus ,.Dainos Žemaičių", 1 . c. 

137 Krupnikas — degtinė, išvirta su medum ir paskaninta visokio¬ 
mis kvapniomis žolelėmis bei šaknelėmis. 

138 Moša — tai vyro sesuo. Šio žodžio tiesiai į lenkų kalbą išversti 
negalima. 

Siuntė mane anytėlė 
Žiemužės šieno, vasaros sniego. 

— t) kur tu eisi, mūsų sesele, 

O kur tu eisi, tu lėtūnėle? 

Tu nusieiki į pušynėlį, 

Į pušynėlį, į pamarėlį. 

Tu pasilaužki pušų šakelę, 

Pasigraibyki marių putelę. 

Tai tu parneši žiemužės šieno, 

Žiemužės šieno, vasaros sniego. 

— Oi tu martele, tu niūronėle, 

Kas tau pasakė, kas pamokino? 

— Šaunūs žodeliai tai man pasakė, 

Rūsčios dienelės tai pamokino 139 . 

Dainos žodžiai, nors nemalonūs anytai, jokio tačiau 
pykčio jai nesukelia, ir yra taip žiūrima, kad tai — tik¬ 
tai dukters su tėvais pasisveikinimo forma, ir daugiau 
nieko. 

Tėvams išvažiuojant, duktė prašo, kad ją aplankytų 
broliai. 

Oi ūžkit, gauskit, girioj medeliai, 

Maži mano broleliai. 

Oi užaugs, užaugs mano broleliai, 

Iškirs girioj medelius. 

Girelėj kirto, pagiry tašė, 

Ant vieškelėlio vežė. 

O ir ištašė margą dvarelį, 

Ant aštuonių kampelių. 

Kamps į kampelį po gegužėlę ir t. t . H0 

139 S. Stanevičiaus „Dainos Žemaičių", 50 psl. 

140 Si daina kartu su lenkišku vertimu yra įdėta straipsnelyje 
Gegužė. 

LAIDOTUVES 


Senovės lietuvių giminių laidotuves * randame apra¬ 
šytas kronikininkų, būtent Strijkovskio, pagal kurį 
K. VI. Voicickis savo veikale Badania starožytnošci 
slawianskich [Slavų senybių tyrinėjimai] aprašė Lietu¬ 
vos, Žemaičių ir Prūsų senovės laidotuves 141 ; tą apra¬ 
šymą čia įdedame: 

„Kaip visi slavai, taip ir lietuvių, žemaičių bei prūsų 
tautos 142 tikėjo sielos nemirtingumą. Jų vaizduotė, su¬ 
judinta skaudaus nuostolio, pasiduodavo visokioms 
iliuzijoms, tvirtai tikėdama, jog dievai negalį būti to¬ 
kie negailestingi, kad, paėmę žmogų iš draugų ir gimi¬ 
nių tarpo, neleistų jam protarpiais sugrįžti į žemę 143 
Jie pripažindavo taip pat, jog jo gyvenimas pas dievus, 
prabangiuose kalnuose ir kloniuose, turi tverti be galo, 
bet, vaizduodamiesi amžinąjį gyvenimą, manė, jog kiek¬ 
vienas žmogus tenai turi ne kitokią padėtį, kaip tik tą, 
kokioje jį buvo dievai leidę gyventi žemėje. Užtat tikė¬ 
jo, kad jeigu kas buvo bajoras ar kiemionis, turtingas 
ar beturtis, didžiūnas ar prastas žmogelis, tai ir, atsikė¬ 
lęs iš numirusiųjų, busimajame gyvenime bus tokioje 
pat padėtyje. Todėl su mirusiais kunigaikščiais, ponais 


141 „Muzeum Domowe", 1835 m., 95 psl. 

142 Ponas Voicickis, matyt, mano, kad lietuvių tauta yra slavų 
[...] * kilmės. Kad taip nėra, įsakmiai įrodysime kitoje vietoje. 

143 Tas prietaringas tikėjimas lig šiol tebesilaiko įsišaknijęs Len¬ 
kijos liaudyje. Ten žmonės paskiria minėjimo dieną, arba atminimus, 
tokiu laiku, kokiu vėlės gali ateiti iš ano pasaulio ir paviešėti kurį 
laiką žemėje. Iš to laikosi visuotinai išplitęs tikėjimas, jog tą dieną 
bažnyčiose numirėliai laiko pamaldas, vadovaujami kunigo, irgi nu¬ 
mirėlio. (K VI. Voicickio pastaba.) 

Lietuvoje vėlinių diena vadinasi paminėklai, arba visų mirusiųjų 
minėjimas, 


18. L. A. Jucevičius 

ir bajprais buvo deginami drauge tarnai, tarnaitės, rūbai, 
brangenybės,'žirgai, medžioklės šunes, lankas ir saido¬ 
kas, kardas, ietis, šarvai ir kiti daiktai, kuriuos velionis 
labiausiai mylėjo, o lygiai taip pat su amatininkais ir 
artojais būdavo deginami tie padargai, kuriais jie pel¬ 
nydavosi duoną ir kurie priklausė jų luomui, nes buvo 
tikima, kad su visais šitais daiktais jie turi keltis iš nu¬ 
mirusiųjų ir kaip šiame pasaulyje, taip ir busimajame 
gyvenime turės tuo pat naudotis ir taip pat verstis. Lūšių 
ir meškų nagai būdavo deginami kartu su numirėliais, 
tikint, jog ateis diena, kada mirusieji bus vėl grąžinti 
į gyvenimą, o vienas kažkoks dievas (kurio nežinojo, 
tiktai tikėjo), visagalis ir visų dievų vyriausiasis, teis 
visų žmonių gerus ir blogus darbus, sėdėdamas ant 
aukšto ir stataus kalno, o ant to kalno užlipti manėsi 
galėsią padėti sau lūšių ir meškų nagais, kad būtų geriau 
ir patogiau lipti. 

Jei lietuvių ar žemaičių kuris nusi j ausdavo mirtinai 
sergąs, tai pasirūpindavo — pagal savo išgales — statinę 
ar dvi alaus, liepdavo suprašyti draugus ir visus savo 
sodžiaus žmones. 

Kai visi susirinkdavo, ligonis atsiprašydavo jų ir 
atsisveikindavo. Kai numirdavo, tai jo kūną pirtyje 
švariai numazgodavo, apvilkdavo baltais ilgais marški¬ 
niais, kaip paprotys reikalavo, pasodindavo jį ant kėdės, 
ir draugai gerdavo į jį, kalbėdami šiais liūdnais ir gai¬ 
lingais žodžiais: 

„Aš geriu į tave, drauge; kam tu numirei? Juk tu 
turi pačią mylimą, turi vaikelių, gyvulių, draugų ir 
visko, kiek gana.” 

Paskui dar sykį jį užgerdavo, sakydavo jam laba- 
naktį ir prašydavo, kad, nuėjęs į aną pasaulį, pasvei¬ 
kintų jų tėvus, motinas, brolius, seseris, gimines ir pa- 

žįstamus; kad tenai su jais gražiai kaimyniškai sugy¬ 
ventų, kaip jie čionai su juo gyvu sugyveno. Paskui 
apvilkdavo rūbais, prijuosdavo jam kardą arba kirvį, 
aprišdavo aplink kaklą rankšluostį, į kurį įdėdavo tru¬ 
putėlį pinigų, pagal išgales, o valgyti įdėdavo duonos 
su druska ir stuobrinę alaus įstatydavo į grabą. Jei tai 
būdavo moteriškės laidotuvės, įdėdavo jai siūlo ir ada¬ 
tą, kad turėtų kuo susisiūti, jeigu jai kas pradriks aname 
pasaulyje, o kai ją veža laidoti, tada draugai (taip 
sako Strijkovskis) visi eina palydais ir makaluoja pei¬ 
lius iškėlę, didžiu balsu šaukdami: 

Gejgejte, begaite Pikole 144 , 

Tai reiškia: „Lėkit, bėkit šalin nuo kūno, jūs vel¬ 
niai / 1 145 

Dar ir dabar tai sutinkama (rašo toliau Strijkovskis) 
viename Liflandijos žemės užkampyje, Solkova-muižo- 
je, ir pats tai esu matęs, kaip numirėlį laidojant pučia 
dūdas ir gieda: 

„Eik, vargše, iš šio niekingo pasaulio amžinai links- 


144 Pikolis, Pikolas , arba Poklius — pragaro dievas, o kaip Strij¬ 
kovskis jį 148 psl. vadina — velnias. 

145 Vertimas šitų žodžių į lenkų kalbą yra netinkamas. Strijkovs- 
kis, nors ir buvo Žemaičių kanauninkas, lietuviškai betgi nemokėjo; 
turime prieš akis to dalyko įrodymą-—tai jo laiškas, rašytas kunigui 
prelatui Gimbutui, į kurio žemaitišką laišką jis atrašo lenkiš¬ 
kai ir prisipažįsta, jog be Tegul bubs (vietoj bus) pagarbintas ir ant 
amžių amžinųjų, nieko daugiau lietuviškai nemoka. Jis net klaidingai, 
dėl kalbos nertiokėjimo, užrašė tą posakį „Gejgejte, begaite " vietoj 
„Ginkit, bėkit, Pikole". Tą patį ir šiandien kartoja mūsų liaudis tą 
valandą, kai jau žmogus merdėja, — visi esantieji tada šaukia: Ginkit, 
bėkit, Pikole. 


18* 

mintis ten, kur tavęs leisis (lietuvis, lenkas), vokietis ir 
gudas nebegalės skriausti. ,r HG 

Mirusiųjų savo tėvų, motinų ir giminių atminimą jie 
atžymėdavo spalių mėnesy, o kai kada — per kiekvie¬ 
nas šventes, kapinėse graudžiai giedodami, dėsto savo 
skausmą, ypatingai žmonos,— jos išsakinėja savo vyrų 
šaunumą, dorybes ir ūkinį sumanumą. O Kurše ir Sam¬ 
bijoje, taip pat Prūsijoj, kai daro mirusiųjų atminimus, 
tai iš bažnyčios eina tiesiai į smuklę ar į tam tyčia pa¬ 
rinktus namus ir ten daro sudėtinį alų; žmonos atneša 
iš paskos krepšeliais žuvies keptos ir virtos ataušintos. 
Ten puotauja be peilių, o žmonos jiems patarnauja. 
Kiekvienas linki ko mirusiam giminei; kiekvieno valgio 
numeta po stalu kąsnį ir alaus puodelį žemėn išpila. 

146 Ir čia mes vėl turime pataisyti Strijkovskio vertimą, kuriuo 
jis suklaidino daug šiaipjau rimtų rašytojų. Žodį leisis [originale 
289 p. Leisysz — be abejo, rašymo klaida, ir reikia skaityti leisis. 
Vert.] „Lietuvos kronikos" autorius verčia lenkas, lietuvis ; tuo rem¬ 
damasis ir p. Macejovskis, rašydamas apie Kraševskio Vitolio rau 
dą (*) pasakė: „Tą detalę klaidingai pateikė p. Kraševskis, dainuo¬ 
damas: 

Jam ten geriau, tad verčiau neraudoki, 

Nes lenkai ten jo neužklups, 

Rusinai nelies jo ir prūsai visoki, 

Vien su savais jis ten bus; 

nes reikėjo pasakyti, kad ne tik svetimi, bet ir savi spaudė nelaimingą 
Lietuvą." 

Ponas Kraševskis, gerai mokąs lietuvių kalbą, neprasilenkė su 
istorijos teisybe, tik tiek, kad be reikalo įkišo čionai „liachus", ir 
veikiausiai gerai žinojo, kas tai yra leisis, būtent, Rygos apylinkių 
gyventojas. Tad p. Macejovskio teiginys, kad ir savi spaudė Lietuvą, 
suprantant, jog leisis — Livonijos ordinui pavaldus gyventojas, nustoja 
reikšmės. Žemaičiuose yra priežodis: Apgaudinėji kaip IeiŠis, t, y. kaip 
rygietis. 

(*) „Polska pod względem obyczajow' J ir t. t., IV, 217 psl. 

O Lietuvoje ir Žemaičiuose kiemionys taip pat kelia 
artimųjų atminimo pietus su dideliais ištekliais, o prieš 
pat sėdant valgyti, seniausiasis ūkininkas ima samtį 
miltų, visokių grūdų, druskos ir smilkalų ir užrūkęs 
sako: Aza wissumos Priatelos musu ir t. t." 147 . Paskui 
valgo ir geria, kol ant kojų nebepastovi, dainuodami 
senoviškas dainas. 

Kita šventė, Žemaičiuose pagal pagonišką tradiciją 
tebelaikoma, yra vadinama Ilgėmis 148 *, o pradeda ją 
švęsti maždaug per Visus šventus; tai šventei net ir 
vargingiausias žmogus privalo turėti pasidaręs alaus 
namuose, ir taip jie geria kelias savaites, minėdami mi¬ 
rusiuosius. Čia duodamos žinios yra paimtos iš Strij¬ 
kovskio kronikos, ir jos tuo patikimesnės, kad tasai 
darbštus tyrinėtojas (mažiau žinomas ir vertinamas, 
negu yra nusipelnęs), pats savo akimis matęs, aprašė 
pastebėtus savo laikų kaimo žmonių papročius, ne taip, 
kaip kiti, kur tik iš girdų rašė, dažnai pasakas vienas. 

Melecijus „De religione veterum prussorum" [„Apie 
senovės prūsų tikėjimą"] taip aprašo prūsų ir žemaičių 
laidotuvių papročius: 

Į grabą su lavonu mesdavo pinigus, dėdavo duonos, 
butelį midaus ar alaus galvūgaly statydavo 149 r kad vė- 

147 Tur būt: Ažu visus prietelius mūsų dėkim dovanas dievui. 
Tas paprotys ir dabar dar sutinkamas vėlinių dieną Žemaičiuose ir 
Prūsuose. 

148 „Ilgės'' yra kilusios iš lietuviško žodžio ilgas. Kai kuriose 
apylinkėse, pavyzdžiui, Gumbinės apskrityje, Prūsuose, ilgumė [?] 
vartojama ta pat prasme kaip ir amžius. 

140 Raudonojoj Rusioj, užuot dėję duoną į grabą prie mirusiojo 
kūno, deda du kepalus duonos ant grabo, o paskui juos pasiima ku¬ 
nigas. Darydami atminimus už mirusius, jei už vyriškį, neša į cerkvę 
dubenį, šaukštą ir taurelę, o jei už moterį, tai duoda kunigui „pri¬ 
moką" arba skarą, už vyrą — marškinius. (K. VI. Voicickio pastaba.) 

lei nereikėtų nei alkti, nei trokšti. Žmona, vyrą palai¬ 
dojus, saulei tękant arba leidžiantis, ant kapo sėdėdama 
ar gulėdama, raudodavo, vyro trisdešimt dienų, o gimi¬ 
nės trečią, šeštą, devintą ir keturiasdešimtą dieną po 
laidotuvių keldavo puotą, į kurią kviesdavo mirusiojo 
vėlę, melsdamiesi priešais duris. Tokiose puotose sėdė¬ 
davo tylomis užstalėje it nebyliai, nevartodami peilių. 
Prie stalo patarnaudavo dvi moterys. Kiekvieno valgio 
numesdavo truputėlį į pastalę, nuliedavo ir gėrimo, 
tikėdami, jog tuo būdu vėles peni. Jei kas nukrisdavo, 
to nekeldavo, bet palikdavo apleistoms vėlėms, netu¬ 
rinčioms jokių giminių nei draugų gyvų, kurie galėtų 
jas į puotą pakviesti. Pietus baigus, pakyla aukotojas 
nuo stalo ir, šluodamas trobą, kurioje buvo puotau¬ 
jama, sako šiuos žodžius: „Jeli, pili, dušyce, nu veri' 15 °, 
tai yra: „Valgėte, gėrėte, dūšelės, dabar eikit sau." 

Po to puotautojai imdavo šnekučiuotis ir leisdavo 
laiką prie pilnų taurių. Vyrai užgerdavo moteris, tos 
vėlgi vyrus, ir bučiuodavosi tarpusavy. Taip būdavo at¬ 
liekama toji šventa mirusiųjų paminėjimo iškilmė. 

Ilgių šventė 15 \ apie kurią aukščiau rašo Strijkovs- 


150 „Jeli, pili , dušyce, nu ven" — argi tai lietuviškai?!. Taip sa¬ 
koma po šiai dienai Rusioje per vėlinių apeigas — tai šventė, kuri 
nors ir turi vieną tikslą su lietuviškais paminėklais, bet kitaip šven¬ 
čiama ir kitokios apeigos atliekamos. 

151 Strijkovskis pasakoja, kad žemaičiai, kai atsipykę jiems vilkti 
nekenčiamą kryžiuočių jungą, sudarę sąmokslą ir 1281 m. spalio 3 d. 
išpiovę visą įgulą. Po to jie puotavę dvi savaites ir nutarę to savo 
didvyriško žygio atminimui kas metai iškilmingai švęsti išsivadavimo 
iš pavergėjų metines. Tos iškilmės, dėl savo ilgumo, buvusios pava¬ 
dintos ilgėmis (t. y. ilgosiomis). Ar tai kartais nėra sauvališkas ger¬ 
biamojo Žemaičių kanauninko aiškinimas? Juk ilgės tebešvenčiamos ir 
šiandien, ir ne kam kitam atminti, kaip tik vien įnirusiems giminėms 
ir draugams paminėti. 

kis, būdavo lapkričio 2 dieną. Tą dieną, kaip rašo Jonas 
Lasickis, žemaičiai turėjo paprotį kviestis iš kapų miru¬ 
siuosius į pirtį ir į puotą, ir kiek kuris pakviesdavo, tiek 
pastatydavo kėdžių ir tiek marškinių padėdavo atski¬ 
roje vietoje, tam tyčia prirengtoje, apstatę stalus val¬ 
giais ir visokiais gėrimais, o patys, grįžę į savo namus, 
paprastai keldavo trijų dienų gėrynių puotą, po kurios 
visa, kas įnirusiems būdavo prirengta, sulaistę kapų 
kauburius gėralais, kapinėse palikdavo, 

Tų apeigų, išsilaikiusių ligi šiolei, liekana vadinasi 
vėlinės. Dabartinės vėlinės, kaip pats vardas rodo, yra 
tai iškilmė, kurią ir dabar dar atlikinėja prastuomenė 
daugelyje Lietuvos, Prūsų ir Kuršo apskričių senoliams 
arba apskritai visiems mirusiems protėviams atminti. 
Vėlinės savo kilme siekia pagonybės laikus, aukščiau 
aprašytąsias apeigas, jos vadinosi kitados „ožio puota", 
kuriai vadovaudavo burtininkas, kanklininkas, drauge 
kunigas ir poetas. Kadangi šviesieji dvasininkai ir žem¬ 
valdžiai stengėsi išnaikinti paprotį, susijusį su prieta¬ 
rais ir išdykavimais, ne sykį smerktinais, tai dabartiniais 
laikais liaudis vėlines švenčia slaptai, koplyčiose ar tuš¬ 
čiuose namuose, netoli kapinių. Tenai surengia puotą su 
visokiais valgiais, gėrimais, vaisiais ir šaukia mi¬ 
rusiųjų vėles. Ši šventė ypatinga tuo, kad čia pago¬ 
niškos apeigos yra susimaišiusios su krikščionybės 
įvaizdžiais, juo labiau, kad krikščioniškoji mirusiųjų 
atminimo diena yra kaip tik apie tą patį laiką, kada ir 
ji švenčiama, ir liaudis, šitaip švęsdama, mano, kad val¬ 
giais, gėrimais ir giesmėmis palengvins vėlėms, skais¬ 
tykloje kenčiančioms.” 

Dabartiniai laidotuvių papročiai tebeturi panašumo 
su senoviniais. Kai tik žmonės pamato, kad ligonis mer¬ 
dėja, tuoj išneša iš trobos visas visokias sėklas, nes 

mano, kad jos gali nustoti.daigumo. Jei ligonis merdėja 
ilgai ir kankinasi, tai paima jam iš po galvos priegalvius 
ir atidaro aukš'tinį lubose, kad siela greičiau ir leng¬ 
viau galėtų išskristi į dangų. Mirštančiajam paduoda 
į rankas degančią vaškinę žvakę, pašventintą grabnyčių 
dieną. Po mirties tučtuojau užspaudžia mirusiajam akis, 
kad nežiūrėtų ir neviliotų kitų į aną pasaulį. Kūną nu¬ 
prausta, apvelka ir paguldo ant lentos, į rankas jam 
įdeda kurio nors šventojo paveikslėlį; taip jis guli tol, 
kol jam padirba grabą, kuris paprastai sukalamas iš 
šešių lentų ir išmušamas iš vidaus drobe, vadinama 
įkapiais; po galva deda priegalvėlį, prikimštą drožlių ar 
skiedrų. Prie numirėlio nuolat rauda kuri nors moteriš¬ 
kė iš giminių ir skaičiuoja velionio dorybes; jei gimi¬ 
nėje nėra gabios raudotojos, tai paprašo nors svetimą. 
Žmona, apraudodama vyrą, sako: 

— Kur tu pasidėjai, balandėli mano baltasis, kurioj 
šaly nuskridai? Tu man geru buvai, tu mane niegio- 
jai, tu mane lingavai, o dabar nėra tavęs. Kur aš pasi¬ 
dėsiu, prie ko prisiglausiu? Prisiglausčiau prie sienos, 
siena kieta, prisiglausčiau prie medžio, medis lenkias, 
prisiglausčiau prie akmenio, akmuo šaltas. Nėra tavęs, 
dievmedėli žaliukėli, nėra tavęs, ąžuolėli jaunasis, mūsų 
kaimo gražybe ir 1.1. 152 

Tas verksmas ir mirusiojo garbstymai vadinasi rau¬ 
da, o pačios tos verkėjos — raudotojos 153 . Yra taip pal 

152 Iš D. Jucevičiaus rankraščio. 

i 22 Toks pat paprotys buvo ir senovės Lietuvoje. Moterys 
mirusiojo raudodavo be paliovos, iki pat palaidojimo, ir kuo 
balsiausiai, o jei giminės nesugebėdavo šios paslaugos atlikti, 
tai samdydavo raudotojas. Jų ašaros būdavo sulašinamos į tam 
tikrus indelius ir statomos į kapą kojūgaly arba būdavo užka¬ 
samos drauge su urnomis, jei mirusiojo kūnas būdavo degi¬ 
namas. (Hartknoch, Alt. und neu. Preus. [„Senieji ir naujieji 
Prūsai”], 183 psl.) 

paprotys giedoti laidojant numirėlį tam tikras giesmes, 
vadinamąsias giltinių raudas, kuriose taip pat visaip gi' 
riamas velionis 154 . 

Vežant į kapus, lydi ir raudotojos, o gieda paprastai 
„Visų šventųjų litaniją". Užkasus numirėlį, vyksta puo¬ 
ta ir gėrynės. 

Žemaičiuose ir Prūsuose jaunikaitį laidoja su rimbu 
už juostos, mergelę su vainiku ant galvos, o vaikus — 
apibertus visokiomis laukų gėlėmis. 

Kai kuriose vietose yra paprotys lydėti numirėlį rai¬ 
tiems. Raiteliai joja su kardais ir nuolat jais makaruoja, 
rėkaudami: hej! hej! Veikiausiai, tai yra Pikolio gynio- 
jimo liekana. 

Senovėje kunigai tylusonys ir lingusonys prie numi¬ 
rėlio kapo sakydavo kalbas ir guosdavo gimines, jog 
matę velionį ginkluotą jojantį ant eiklaus žirgo vidu¬ 
riu dangaus, paukščių keliu, su trimis žvaigždėmis ran¬ 
koje, ir įžengiantį į amžinosios laimės būstą bičiulių 
draugėje 155 . 


154 Vieną iš tokių giesmių esu įdėjęs išverstą į savo „Piešni Li- 
tewskie", Vilnius, 1844 m., 97 psl. Savo rinkinyje turiu trylika skir¬ 
tingų giltinių raudų. 

155 Hartknoch, „Alt. und neu. Preus.", 187 psl. 



KAI KURIE SEKO VĖS PAPROČIAI, 
BUITIS, APEIGOS IR T. T., 

aprašyti 

pagal kronikininkų liudijimus 



SENOVĖS APEIGOS, PAPROČIAI, BUITIS IR T. T. 

Rašant šią knygą, per audras, kurios blaškė mano 
žemiškojo gyvenimo laivą, žuvo daug medžiagos, buvo 
prarasta daug duomenų, surinktų išaiškinti atskiriems 
senovės buities, papročių, apeigų ir kt. klausimams. Tad 
čia juos dedu, pasisėmęs žinių iš N. Boričevskio * 
straipsnio viename rusiškame laikraštyje l56 . 

RELIGINĖS APEIGOS 

Didžioji senovės lietuvių apeigų dalis, dėl mažo met¬ 
raštininkų rūpinimosi, nuėjo užmarštin; nebuvo visai 
pamirštos tiktai šios. 

AUKOJAMOJI TAURE 

Aukojant paprastas aukas, viršaitis 157 dėdavo ant 
lėkštės gabalą duonos ir statydavo taurę * alaus, o ap¬ 
nešęs lėkštę tris kartus aplink stalą, atsigręždavo į au- 

156 „}KypHaJi HapoflHoro npocBemeHHH," 1844 m. balandžio 
mėn., II skyr. 

157 Viršaičiai tai buvo seniai, moką maldas, reikalingas kalbėti 
aukojant aukas. Jie kartais pavaduodavo vaidilas , kai šių nebūdavo. 
Per iškilmes jie dėvėdavo ant galvos vainikus, kaip ir kunigai, ir 
juosėdavo baltomis juostomis. (T. Narbutt, „Dzieje star, nar, lit." 

I t, 258 psl.) 

kotoją, stovintį prie kurio nors dievaičio statulos ar prie 
švento medžio, valgydavo duoną, paimdavo dantimis 
taurę už krašto, nepaliesdamas rankomis, ir gerdavo. 
Išgėręs alų, nulenkdavo' galvą ir paskui smarkiai svies¬ 
davo iš dantų taurę tokiu būdu, kad perlėkdavo per jo 
galvą, o žmonės turėdavo būtinai ją sugriebti belekian¬ 
čią. Šitai būdavo kartojama kiekvieną kartą, kai būdavo 
aukojamos aukos. 

LAIMINIMAS Į ŽYGĮ 

Kiekvieną karo žygį * rengiant, kunigai nešdavo kri¬ 
vių krivaitį 158 ir dievų stabus į tą vietą, kur būdavo 
sutraukta kariuomenė. Žmonės puldavo kniūpsti, o kri¬ 
vių krivaitis mosuodavo viršum susirinkusiųjų raudona 
vėliava. 

ATEITIES SPĖJIMAS LIGONIAMS 

Ligonius * XVI amžiuje statydavo su lova priešais 
didelę ugnį. Jei ligonio šešėlis krisdavo tiesiai į prie¬ 
šingą pusę nuo ugnies, tai būdavo ženklas, kad pagis; 
jei šešėlis krisdavo įstrižai, tai reiškė, kad dievai jau 
šaukia sergantįjį pas save I59 . 

IŠPAŽINTIS 

Išpažinties pagonys lietuviai eidavo šitokiu būdu *: 
nusidėjėlis puldavo ant kelių prieš vaidilą ir išsakydavo 
jam savo kaltes. Vaidila, atsižvelgdamas į nusikaltimų 
dydį, vienam už plaukų papešdavo, kitam suduodavo 

158 Vyriausiasis kunigas, visų Lietuvos, Prūsijos ir Latvijos vai¬ 
dilų viršininkas. Buvo tikima, kad jis asmeniškai pasišnekąs su dievais 
audrų ir perkūnijų metu, 

150 Delrio, „Disquisit. magic [„Maginis tyrinę j imas"], II tom., 
88 psl. 

į žandą, o kartais ir pagaliu sužerdavo. Jis pats, išpa¬ 
žindamas kaltes prieš žmones, tokioms pat bausmėms 
pasiduodavo. Moterys neišpažindavo savo kalčių; tik 
vaidila primindavo joms, kad neprarastų doros 16 °. 

PRIESAIKA 

Lietuviai priesaiką * darydavo įvairiaip: 1) dėdavo 
dešiną ranką ant to galvos, prieš ką prisiekdavo, o kai¬ 
re paliesdavo šventąjį ąžuolą; 2) šaukdavosi į liudinin¬ 
kus dievą ir sakydavo; prisiekiu Perkūnu, ir kad mane 
Perkūnas nutrenktų! 3) prisiekdavo žeme, sakydami: 
kad mane žemė prarytų! 161 Prūsų lietuviai, tardami prie¬ 
saiką, laikydavosi dešine ranka už pakaušio, o kaire už 
šventojo ąžuolo arba dešine imdavo sau už gerklės, 
o kai kada dėdavosi žemių ant galvos 162 . Latviai pri¬ 
siekdavo, sakydami: kad aš sujuodyčiau kaip anglis, 
subyrėčiau kaip žemės dulkės ir sukietėčiau kaip ak¬ 
muo 163 . XIII ir XIV amž. Lietuvoje per teismą liudinin¬ 
kai dėdavo priešais teisėją kepures ir sakydavo: kaip 
aš dedu priešais tave savo kepurę, taip esmi pasirengęs 
padėti galvą savo liudijimo tikrumui patvirtinti 164 . 

JUNGTUVIŲ APEIGOS 

Apie jungtuvių apeigas daug buvo rašyta; surinkę 
į vieną vietą, ką duoda Šiucas, Ensas, Dlugošas, Mecho- 

160 Strijkovskio Kronika, 147; Narbuto „Dzieje star. nar. lit.’\ 

I tom. r 292 ir 293 psl. 

161 Narbutt, „Dzieje star. nar. lit.'\ 1. c. 294 psl., III tom., 50 psl. 

162 Hartknoch, „Alt. u. neu. Preus.", 548 psl.; Kotzebue, „Preus. 
alt. Gesch." [',Senovės Prūsų istorija"], I tom., 57 psl. 

103 Amdt, „Lieflands Gesch." („Livonijos istorija"], 32 psl. 

104 T. Czackis, „O lit. i pol. prawach ff , I tom., 78 psl. T. Narbutt, 
„Dzieje star. nar. lit.", I tom., 295 psl. 

Vitas, Kromeris, Strijkovskis, Kojalavičius ir Hartkno- 
ehas, įvairiose. savo raštų vietose, susidarysime nors 
šiokią tokią "nuomonę apie senovės lietuvių jungtuves. 

Vienpatystė bemaž‘visada buvo išlaikoma Lietuvoje, 
be Prūsų, kur būdavo vedama po kelias žmonas, bet 
tiktai pirmoji būdavo šeimininkė ir namų ponia. 

Jungtuvės ne visada būdavo daromos su jaunosios 
tėvų sutikimu; jaunikis galėdavo ir išvogti žmoną. Gi¬ 
minės jam keršydavo tik tuo atveju, jei jaunoji nesu¬ 
tikdavo būti išvagiama. 

Paskutinėmis dienomis prieš vestuves susirinkdavo 
mergaitės į jaunosios namus ir dainomis reikšdavo de¬ 
jones, kad greit reiks prarasti vainiką ir mergystę. Pas¬ 
kui jos kreipdavosi į visus gyvus ir negyvus daiktus, 
namuose esančius, sakydamos: „Kas gi dabar jus lepins, 
kas penės, kas globos?!" Jungtuvių išvakarėse jaunoji 
apsimesdavo bėganti iš tėvų namų, išlėkdavo į kiemą, 
sėsdavo į prirengtą vežimą, o vežėjas vydavo arklius, 
kiek įkerta. Kaimo pakrašty sutikdavo ją jaunikio pa¬ 
siuntinys su degančiu nuodėguliu vienoj rankoj ir alaus 
puodeliu kitoj ir, apėjęs aplink vežimą tris kartus, sa¬ 
kydavo: „Neverk! Štai šventoji ugnis! Kaip ją saugojai 
ir kurstei tėvų namuose, taip saugosi ir kurstysi pas 
mus!" Jis duodavo jai atsigerti alaus, sėsdavo ant žirgo 
ir dumdavo pas jaunikį, o vežėjas — iš paskos. Įjojęs 
į kiemą, šokdavo nuo žirgo, greit bėgdavo vidun ir šok¬ 
davo ant suolelio, pastatyto vidury seklyčios. Jei iš 
sykio neužšokdavo, tai būdavo blogas ženklas, ir jį iš¬ 
mesdavo pro duris kaip nevykėlį pasiuntinį; priešingu 
atveju jį sutikdavo plojimais ir gausiai apdovanodavo. 
Tuoj įvesdavo jaunąją, sodindavo už stalo, ir čia prasi¬ 
dėdavo pakirpimas *. Paskui ją sodindavo ant apversto 
duonkubilio, užžibindavo vaškinę žvakę, ir merginos, 

apstojusios jaunąją, dainuodavo tam tikras dainas, ap¬ 
verkiančias turėtąją laisvę, paskui nuimdavo jai nuo 
galvos rūtų vainiką, iššukuodavo plaukus, o jaunikio 
motina, paėmusi plaukų žiupsnį nuo dešinės ausies, 
uždegdavo jį, paskui nuo kairės, iš priekio ir iš užpa¬ 
kalio. O tikroji motina pastatydavo jaunajai ant kelių 
puoduką, o jaunikio tėvas bei motina, o paskui juos ir 
visi svečiai, apeidami aplinkui, dėdavo į jį pinigus. 

Baigus pakirpimą, piršlys išgerdavo puoduką alaus ir 
duodavo gerti jaunavedžiams. Jaunamartę, tris kartus 
apvestą aplink stalą ir aplink ugnį, sodindavo priešais 
įkurtą židinį, plaudavo jai kojas, o tuo vandeniu šlaks¬ 
tydavo visus vestuvių dalyvius ir namų gyvulius. Po to 
užrišdavo akis, patepdavo medumi lūpas, ir taip vedžio¬ 
davo jaunamartę per visus slenksčius, kuriuos ji turė¬ 
davo palytėti koja. Prie kiekvienų durų švalgonas 165 * 
apiberdavo ją aguonom ir sakydavo: „Mūsų dievai lai¬ 
mins tave, jei užlaikysi tikėjimą, su kuriuo išėjo iš šio 
pasaulio tavo protėviai, kai prižiūrėsi tvarką namuose." 
Po to jai nurišdavo akis, ir jaunavedys prisistatydavo. 
Švalgonas išgerdavo alaus, duodavo išgerti jaunųjų po¬ 
rai ir puoduką mesdavo jiems po kojų, sakydamas: „To¬ 
kia yra nuodėmingos meilės auka."* Jaunavedžiai min¬ 
džiodavo jį, o švalgonas kalbėdavo toliau: „Meilė tvir¬ 
ta, teisinga, tikra ir abipusė, tegu lydi jus visada ir vi¬ 
sur!" Visi vestuvių dalyviai kartodavo tą patį. Pagaliau 
švalgonas sumainydavo jauniesiems žiedus. Tuo baig¬ 
davosi jungtuvės. Einant miegoti, žmonai nukirpdavo 
plaukus, ant galvos dėdavo nuometą (Abglioite*) ir rūtų 


165 Švalgonai — pagoniškosios Lietuvos kunigai, kuriems priklausė 
laiminti jungtuves ir spręsti bylas, kai jaunavedžiai būdavo įtariami 
praradę nekaltybę (T. Narbutt, „Dzieje star. nar. lit. 1 ', I tom., 260 psl.l. 


19. L. A. Jucevičius 

vainiką, suvyniotą į baltą skepetą, o piršlė dainuodavo. 
Jos daina reikšdavo lietuvių nuomonę, jog moteris tol 
nepraranda mergystės, . kol nėra pagimdžiusi sūnaus. 
Ištekėjusios moters mergystės ženklas buvo baltas nuo¬ 
metas. 

Rytojaus dieną jaunuosius valgydindavo neromyto 
naminio gyvulio viduriais; einant miegoti, žmona vyrui 
numaudavo batą ir ne kitaip teidavo į lovą, kaip vyro 
priversta. Pirmąją naktį permiegojus, pirmąją vietą tarp 
visų valgių turėdavo kurapka, kaipo vaisingiausioji iš 
visų žvėrių ir paukščių. 


LIETUVIŲ TAUTOS KASTOS 

Visa lietuvių tauta buvo susiskirsčiusi į penkias kas¬ 
tas, arba klases *, kaip antai: 1) žyniai , 2) kunigaikš¬ 
čiai, vedą savo kilmę iš įžymiausių senųjų giminių, iš¬ 
garsėjusių savo nuopelnais tėvynei. Karo metu jie bū¬ 
davo vadai ir kiekvienu atveju turėjo didelę įtaką vi¬ 
suomenės nuomonei. Jie buvo vadinami: Prūsuose — 
rike, reįks ir rikis, Lietuvoje — kunigas, Latvijoje — 
kungs 166 . 3) Taurieji žmonės, žemvaldžiai, kariauninkai. 
Prūsuose jie vadinami žiuponai, Lietuvoje ir Latvijo¬ 
je— bajorai 167 . 4) Paprasti žmonės. 5) Vergai, karo 
belaisviai arba tie, kurie patys save pardavė 168 . 

Karininkai, kurie pasižymėdavo karo žygiuose, bū¬ 
davo vadinami vestuviais, jiems būdavo pavedama va¬ 
dovauti tam tikroms kariuomenės dalims. 


16(5 Hartkn., „Alt. und neu. Preus.", 183 psl. 

107 Ten pat, 19 ir 20 psl. 

168 T. Narbntt, „Dzieje star. nar. litewskiego'\ III tom., 499 psl. 

LAIKO SKAIČIAVIMAS 


Lietuviai laiką skaičiuodavo* metais, tai yra paromis, 
turinčiomis 24 valandas 169 . Dienos buvo rikiuojamos į 
savaites, pradedant penktadieniu, pašvęstu Perkūnui. Iš 
savaičių buvo sudaromi mėnesiai, skaitomi nuo jaunojo 
ligi jaunojo. Nauji metai prasidėdavo balandžio mėne¬ 
siu. Laiką skaičiuodavo nuo kurio nors svarbaus įvy¬ 
kio — karo, gaisro, potvynio, maro ir pan. Mėnesių var¬ 
dai buvo tokie: 

Pirmasis — karvelis, balandis, arba mildvinis, tai yra 
balandinis, pašvęstas deivei Mildai 170 . 

Antrasis — gegužė, gegutės mėnuo. 

Trečiasis — sėjos mėnuo. 

Ketvirtasis — šienpiūtis. 

Penktasis — rugpiūtis, arba piūmuonies mėnuo, ru¬ 
gių plaunamasis mėnuo. 

Šeštasis — rugiasėjis, rugių sėjamasis mėnuo. 

Septintasis — spalių mėnuo, arba septintinis, todėl, 
kad tuo laiku pas mus linus mina, o septintinis — kad 
septintas iš eilės. 

Aštuntasis — lapkritis. 

Devintasis ■— siekis, t. y. šalčių mėnuo. 

Dešimtasis — sausis, sausas. 

Vienuoliktasis — vasaris, pavasarinis. 

Dvyliktasis — kovas, pašvęstas karo dievui. 


100 Sirvydas, „Dictionarium trium ling.” [,,Trijų kalbų žodynas”], 
62 psl. 

170 Milda — meilės deivė. Ji taip pat yra žinoma Aleksotos (*) var¬ 
du, jos šventovė buvo Vilniuje, Gedimino sode, kuris buvo už pilies 
kalno, toje vietoje, kame dabar Trijų kryžių kalnas. 


(*) 2r. Šybinskio mitologinį žodyną, 26 psl. 

Latviai turėjo 13 mėnesių, nes mėnulio mėnesių yra 
daugiau nei 12.mūsiškių, paprastų. 

Prūsų lietuvių mėnesiai buvo vadinami taip: žiemos, 
kovo, balandžio, gegužės, žalio berželio, sėjos, liepos, 
rugiapiūtės, kaitros;«paukščių išlėkimo, lapkričio, gruo- 
dinis ir siekis. Iš to pasirodo, kad metai Prūsuose prasi¬ 
dėdavo ne balandžio, bet vasario mėnesiu. 

Valandų paroje buvo skaitoma tik 16: apyaušris, 
aušra, išaušę, saulėtekis, šviesu, priešpiečiai, pusiaudie¬ 
nis, popietė, pavakarys, vakaras, išnakčiai, pusiaunaktis, 
gaidžiagystė ir nubudimo metas 171 . 

ĮSTATYMAI 

Lietuviai, lygiai kaip ir kitos senovės tautos, nedaug 
turėjo teisinių nuostatų, užtat juos šventai pildė 172 . 
Lietuvių įstatymai * buvo šie: 

I. Negarbinti jokių svetimų dievų be krivių krivai¬ 
čio leidimo. 

II. Dievams patinka, kad krivių krivaitis būtų žmo¬ 
nių viršininkas ir dievų valios aiškintojas, o vaidilas 
reikia gerbti. 

III. Reikia garbinti dievus ir su pasitikėjimu jiems 
atsiduoti, nes iš jų malonės turime žemę, kurioje gyve^ 
name ir kuri mus peni, o paskui jie duos dar gausin¬ 
gesnę žemę. Po mirties dievai duos savo garbintojams 
gražias pačias, daug vaikų, skanių valgių, saldžių gė¬ 
ralų, vasarą baltus rūbus, o žiemą šiltus kailinius ir 
minkštas lovas miegoti. Tik piktiems užleis verksmą ir 
kančias. 


171 T. Narbutų „Dzieje star. nar. lit," I t., 297—300 psl.; III t., 
516 p. 

172 Lue. David, „Preus. Chron." [ M Prūsų kronika"], I t, 20—24 psl. 

IV. Kaimynus, garbinančius mūsų dievus, reikia lai¬ 
kyti draugais, o su kito tikėjimo žmonėmis nuolat ka¬ 
riauti. 

V. Kiekvienas gali turėti tris pačias, bet tiktai pir¬ 
moji turi būti šeimininkė ir namų ponia. 

VI. Kas yra ištiktas kokios nors neišgydomos ligos, 
tam leidžiama susideginti ant laužo, nes mūsų dievų 
tarnai privalo linksmintis, o ne raudoti. 

VII. Jei kas, būdamas sveiko proto, užsinori sude¬ 
ginti kaip auką dievams kurį nors iš savo šeimynykščių 
ar vaikų, tai nedrausti jam to, nes ugnis žmogų pašven¬ 
čia, ir jis tampa vertas gyventi su dievais. 

VIII. Jei iš sutuoktinių katras, vyras arba pati, pa¬ 
sidaro neištikimas, tai tokį, gerai patikrinus, reikia su¬ 
deginti toli nuo dievų veido, pelenus išbarstyti ant kryž¬ 
kelės, o vaikai neturi teisės tapti vaidilomis. 

IX. Jei pati neklauso vyro, tai jis turi teisę sude¬ 
ginti ją, o neklaužados seseris ištinka gėda, kam neiš¬ 
mokė klausyti dievų ir vyro. 

X. Jei kas išžagina kito pačią, tai ji gali teisiškai jį 
sudeginti, nes jis pasimėgavo jos gėda. 

XI. Kas atima mergaitei nekaltybę, turi ją vesti, 
o jeigu ne, tai turi būti atiduotas šunims sudraskyti, nes 
jis subiaurojo dievų būseną, kadangi dievai arba yra 
vedę, arba laiko nekaltybę. 

XII. Jei kas užmuša ką, tai kūną privalo atiduoti 
giminėms, o šie turi teisę jį užmušti arba gyvą palikti. 

XIII. Vagį, nutvertą vagiant, pirmą kartą reikia nu¬ 
plakti rykštėmis, antrą kartą — primušti lazdomis, tre¬ 
čią kartą — sudeginti toli nuo dievų veido. 

XIV. Niekas neturi teisės versti kito dirbti kitaip, 
kaip tik abiejų pusių susitarimu. 

XV. Jei kas netenka pačios, tuoj privalo vesti kitą. 

nesgi nepritinka ilgai gedėti moteriškės. Susiradus su¬ 
žadėtinę, galima su ja gyventi ir prieš jungtuves, reikia 
tik sudeginti auką dievams — gaidį ir vištą. 

XVI. Jei numiršta vyras ir palieka pačią be vaikų ir 
nenėščią, tai ji neprivalo atsakyti niekam, kas norėtų 
pagaminti jai vaikų. O jei pasirodo esanti bergždžia, 
tai turi tapti vaidilute. 

Tie įstatymai, mūsų liaudies manymu, buvo išleisti 
Vaidevučio ir Prutenio. Paskui Jerma, Vaidevučio sū¬ 
naus Varmo žmona, pridėjo dar šiuos įstatymus: jei pati 
pasidaro neištikima vyrui, reikia prikabinti jai ant kaklo 
keturis akmenis ir vedžioti pasodžiui tol, kol duos atlei¬ 
dimą krivių krivaitis. Pačiai, kuri sudavė vyrui, reikia 
nupiauti nosį ir atimti bet kokias teises valdyti namus. 
Pačią, kuri išplūdo vyrą, jei jauna, galima išlupti rykš¬ 
tėmis, o jei sena ir negraži — sudeginti. Apskritai, už 
visus nusikaltimus buvo baudžiama keršto dėsniu: už 
mirtį — mirtis, už žaizdą — žaizda. Už nužudytuosius 
keršijo giminės, bet jei žmogžudys pasislėpė dievų šven¬ 
tovėj — laisvas liko. Dvikovos buvo vartojamos. Seniai, 
moterys ir nesveiki žmonės pasirinkdavo sau užvaduo¬ 
tojus 173 . Visi tie įstatymai buvo amžių pašvęsti ir lai¬ 
kėsi tautos tradicijose. Kad šitie papročiai, arba įstaty¬ 
mai, nebuvo rašyti, matome iš Lenkijos karaliaus Žygi¬ 
manto I edikto, kuriuo buvo išleistas Pirmasis, arba 
Senasis, Lietuvos Statutas, nes tenai yra pasakyta: rf nul- 
lis legum statutis litteris deformatis judicia fiebant " 
[,,sprendimai buvo daromi, neiškreipiant nė vienos įsta¬ 
tymų kodekso raidės"] 174 . Net rašytos privilegijos Lie- 


173 Žr. Narbuto „Dzieje star. nar. lit," III t., 515 psl. 

374 „lOpmumecKue 3anncKH PeAKHHa” [„Redkino juridiniai užra¬ 
šai"] , Maskva, 1841, I t, 14—16 psl. 

tuvoje pradėjo rastis tik nuo 1413 metų, tai yra nuo 
pirmosios Lietuvos unijos su Lenkija Horodlės seime 17s . 


KARO MENAS * 

Mūsų protėviai, tik atsikėlę iš palaimintųjų Indo- 
stano žemių į Nemuno, Neries ir Dubysos pakrantes, ne¬ 
mėgo karo ir savo liaudies dainose skelbė jam prakei¬ 
kimą; bet vėliau, įgudę ginklą vartoti, riterių darbus 
ėmė laikyti visų prakilniausiuoju dalyku ,76 . Kai kildavo 
karas, riteriai būdavo sušaukiami skambalais, kurių 
vardai buvo varpas, gumbe I77 , taip pat pučiant trimi¬ 
tus į visas keturias pasaulio šalis ir švilpiant švilpy¬ 
nėms 178 . Kai kuriose apylinkėse vadas papjaudavo ožį, 
padažydavo į kraują strėlę ir ją drauge su dervuotu 
medžgaliu siųsdavo patrobiui. Buvo tai ženklas, jog kas 
nestos į karą, tas bus nubaustas ugnimi ir mirtimi 179 . 
Įspėti gyventojams, kad užpuolikai arti, būdavo kuria¬ 
mos ugnys ant kalnų. Kilus karui, būdavo šaukiama 
karo taryba ir per kunigus klausiamas! dievų valios. 
Kariuomenė buvo susiskirsčiusi raitųjų ir pėsčiųjų vė¬ 
liavomis. Žygiuodami kariai žiūrėdavo, kaip skrenda 


175 T. Czacki, „O litewskich i polskich prawach", I t, 2 psl 
3 pastaba. 

17(5 Žr. Narbuto „Dzieje star. nar. lit.'\ III tom. Taip pat: Kotzebue, 
„Preuss. alt. Gesch. rf f I t. ( 287—288 psl. 

177 Nuo vietos, kur senovėje rinkdavosi Lietuvos riteriai, gavo 
vardą Prūsų miestas Gumbinė. 

178 Žr. mano n Piešni Litewskie", 40 psl., kur pasakyta: 

Jau šaukliai švilpynes pučia, 

, Tai ten mūsų žemės sūnūs ir t. t. 

Šauklys ėjo tokias pareigas, kaip dabar būgnininkas. 

179 T. Czacki, „O litewskich i polskich prawach", I t., 14—15 psl., 
79 pastaba. Taip pat Dominyko Jucevičiaus rankraštis. 

paukščiai: jei iš svetimos šalies lėkdavo į Lietuvą erelis,. 
baltas, karvelis, varnas ar gervė, tai būdavo pergalės 
ženklas; jei bėtgi sutikdavo kelyje elnią, lūšį, pelę, li¬ 
gonį žmogų ar moteriškę, tai būdavo blogas ženklas 180 . 
Tada kariuomenė sustodavo ir laukdavo tol, kol kunigai 
pranešdavo, kad jau lemtis persimainė 181 . Į mūšį lietu¬ 
viai stodavo drąsiai, priešą sutikdavo narsiai, ištvermin¬ 
gai laikydavo antpuolį, ir nebuvo atsitikimo, kad gėdin¬ 
gai būtų bėgę iš mūšio lauko, gelbėdami kailį ,82 . Ply¬ 
name lauke kautis neidavo, bet stengdavosi įvilioti prie¬ 
šą į spąstus ir pulti netikėtai 183 . Savo valstybės pasie¬ 
niuose turėjo prisistatę tvirtovių ir pilių 184 nelengvai 
prieinamose vietose: paprastai tam tikslui parinkdavo 
kalnus, aplink kuriuos būdavo vanduo arba pelkės, kad 
tik iš vienos pusės tebūtų galima prieiti. Aplink gyny¬ 
bos vietas supildavo pylimą, iškasdavo griovį ir visada 
turėdavo slaptą išėjimą. Iš kryžiuočių mūsų tėvai per¬ 
ėmė šaunamuosius ginklus. Pradžioj savo buvimo Euro¬ 
poje lietuviai mažai te varto j o šaunamuosius ginklus: 
ilgos ietys, strėlės, alavu lietos buožės, lankai, der¬ 
vini pagaliai ir akmens kirviai — tai buvo visas Lietu¬ 
vos gyventojo apsiginklavimas. Skydai būdavo dirbami 
iš pusiau ovalinių lentų. Šalmai būdavo iš kietos žvė¬ 
ries odos, plaukais į viršų, priešakyje būdavo pritaisyta 
oda, nulupta nuo žvėries kaktos, lokio, vilko ar lūšies. 
Viršutiniai drabužiai irgi buvo iš žvėries kailių 185 . Kai- 


180 Kotzebue, „Preuss. alt. Gesch.'', I t., 56 psl. 

181 Dusburg, „Chron. Prus." [„Prūsų kronika"], III t., 26 ps). 

182 Ten pat, III t., 11 ir 17 psl. 

183 Ten pat, III t., 67 p.; Kadlubek, „Historyja Polska" [„Lenkijos 
istorija"], IV, 19 psl. 

184 Ten pat, 14, 18, 22, 23, 26 psl.: Mart. Gailus, 91 psl. 

188 Kotzebue, „Preuss. alt. Gesch.”, I t., 289 psl. 

liniai kaptonai būdavo visokiomis spalvomis išdažyti. 
Sarvai būdavo dirbami iš arklių kanopų, kurias sudėlio¬ 
davo žuvies žvynų būdu. Pentinus vartodavo visi 186 . 

XIII amžiuje lietuviai jau turėjo metalinius ginklus: 
ietis, lenktus kardus, alebardas, strėles, kirvius, kala¬ 
vijus, durklus, kūjus šalmams daužyti, sveriančius iki 
5 svarų, ir t. t. Užnuodytos strėlės buvo vartojamos iki 
1512 metų, kuriais didysis Lietuvos etmonas kunigaikš¬ 
tis Konstantinas Ostrogiškis uždraudė tą barbarišką pa¬ 
protį amžinai. Paraku šaudomi ginklai pas mus įėjo apy¬ 
varton prie Jogailos sūnaus Vladislovo, vadinamo Var¬ 
niečiu, tai yra XV amžiuje 187 . Vėliavų vietoj buvo var¬ 
tojami įvairių spalvų ženklai su herbais ir be herbų, 
taip pat bunčiukai su arklių uodegomis 188 . 

ŽEMDIRBYSTE 

Lietuviai iš senų senovės mėgo žemdirbystę ir mo¬ 
kėjo gerai žemę dirbti. Jie turėjo daug dievų, globo¬ 
jančių žemdirbystę. Žagres senovėje, metalo neturėda¬ 
mi, darydavosi iš medžio, labiausiai iš ąžuolo, dervos 
primirkyto. Vartojo arklus,' tam tikros rūšies plūgus. 
Arė jaučiais, už ragų pakinkytais į jungą. Tokį kinky¬ 
mą, sako, išgalvojęs velnias, kad lengviau jam būtų 
pažinti savo garbintojus. Naminių gyvulių lietuviai 
laikė daug ir visokių, tik buvo prietaras, kad tam tikri 
ūkiai ar net apylinkės negalėję laikyti tam tikro plauko 
gyvulių, nes pikti dievai juos išsmaugdavę. Lukas Da¬ 
vidas pasakoja, kad Sambijoje kunigaikščiui Doigui ne- 

180 T. Ožacki, „O litewskich i polskich prawach" f I t., 234 psl. 

187 Ten pat. 

įsa t. Narbutt, „Dzieje starožytne narodu li'tewskiego" ( III t. f 
526 psl. 


297 



tarpo balti arkliai*; tad vienas vokietis, norėdamas tuo 
įsitikinti, slapčiomis 'tenai nuvedęs baltą eržilą, ir jį 
dievai tučtuojau pasmaugę; kitam arkliui ant karčių jis 
pritaisęs nukryžiuotąjį, tada dievai nieko jam negalėję 
padaryti, ir kunigaikštis Dorgas, persitikrinęs krikščio¬ 
nių tikybos šventumu ir neklaidingumu, priėmęs ją su 
visais savo žmonėmis 189 , 

MEDŽIOKLĖ 

Medžioklė buvo mėgstamiausias senovės lietuvių 
užsiėmimas, nes visokios žvėrienos buvo daugybė ne¬ 
įžengiamose kitados mūsų krašto giriose. Be paprastų 
žvėrių, Lietuvos miškuose buvo gausu taurų, buivolų, 
danielių, šernų, meškų, bebrų, ūdrų ir sabalų. Paprastai 
medžiodavo su šunimis; tačiau aukštesniojo luomo žmo¬ 
nės eidavo į medžioklę su sakalais (vanagystė); tie 
sakalai pas mus buvo vadinami vanagais. Taurai dabar 
visoje Europoje yra didžiausia retenybė, ir jų randama 
vien Bialovežo girioje, Gardino gubernijoje. Jie yra 
valstybės turtas, ir šaudyti juos privatiems žmonėms yra 
uždrausta. 

BITININKYSTE 

Seniau bitininkyste užsiimdavo kiekvienas ūkinin¬ 
kas, ypač laukinės bitės, gyvenančios senų medžių dre¬ 
vėse, daugiausia medaus prinešdavo. 

VYNUOGĖS 

Kai kurie mokslininkai spėja, kad Baltijos pajūryje 
senovėje buvusios auginamos vynuogės ' 90 , kadangi jū- 

180 Luc. David, ,,Praus. Chron.”, 1 1., 48—49 psl. 

,!l0 Hartknoch, „Alt. u. neu. Preus.", 17 ir 28 psl. 



ra išmesdavo vynuogienojų šakelių. Yra dar ir tokia 
nuomonė, jog seniau mūsų Jūros krantuose buvo kalnų, 
kurie užstodavo artimąsias apylinkes nuo šiaurės vėjų 
ir tuo būdu padėdavo sirpti vynuogėms 191 . 

ŽVEJYBA 

Žvejyba buvo visuotinis užsiėmimas, nes daug yra 
upių, kuriose gausu žuvies l92 . Baltijos jūroje būdavo 
sugaunama daugybė silkių, bet po žemės drebėjimo, 
įvykusio 1303 metais, jų kiekis žymiai sumažėjo 193 . 
Dabar Baltijos srityse palei Žemaičius, Kuršą ir Prūsus 
daugiausia sužvejojama menkių, plekšnių, smulkios 
veislės silkių ir krepštuvių. 

LAIVYBA 

Kad laivyba nebuvo svetimas dalykas senovės lietu¬ 
viams, valdžiusiems didžiulę dalį Baltijos, liudija Ado¬ 
mas Bremenietis, vadinęs mūsų tėvus sejnbciis, kurie 
laivais veždavę prekes į Švediją mainyti, į Birki uos¬ 
tą 194 , garsų nuo VII amžiaus pabaigos; Hartknochas 
dar pasakoja, kad lietuviai dažnai rengdavo keliones 
laivais 195 . Yra dar vienas įrodymas, labiausiai įtikinąs, 
kad laivybos menas senovėje buvo pas mus pažįsta¬ 
mas,— tai navigacijos dalykų grynai lietuviški pava¬ 
dinimai 196 . 


191 Žr. Narbuto „Dzieje star. nar. lit.", III t., 891 psl. 

392 Bychovco kronika, 2 p. 

193 Hartknoch, „Alt. u. neu. Preus.", 206 psl. 

194 Ad. Brem., „Hist. Eccl.'\ I kn., 39 psl. 

195 Hartknoch, „Alt. und neu. Preus.", 107 psl. 

190 Ks. Bogušo studija „O początku narodu i języka litewskiego" 
[„Apie lietuvių tautos ir kalbos kilmę"], 134 psl. ir toliau. — Kiek 
šiandien atminti galime, laivybos žodžiai, suminėti tenai ir mūsų 

Lietuviai nuo nebeatmenamų laikų turėjo prie Bal¬ 
tijos jūros keletą uostų, kaip tai paaiškėja iš rašto tokia 
antrašte: 

Šventosios uosto, kitaip vadinamo padangos uostu, 

' ISTORIJA 197 

Senovėje, įvairiais laikais, atsirado uostamiesčiai lie¬ 
tuviškajame Baltijos jūros krante: Klaipėda, Šventoji, 
kitaip vadinama A, Liepoja, Ventspilė ir Irbenas, iš ku¬ 
rių Liepoja visada buvo reikšmingiausia. Klaipėda 
1325 metais, kryžiuočiams užkariavus Prūsus, atsiskyrė 
nuo Lietuvos amžinai ir dėl savo patogios padėties iš¬ 
augo į didelę prekybinę galybę, tapo vėliau svarbiau¬ 
siuoju punktu Prūsų, Lietuvos, net Rusijos prekių san¬ 
dėliams. Dėl Klaipėdos išaugimo ir prisidėjimo į Hanzos 
miestų sąjungą Liepoja ne tik prekybos srity patyrė nuo¬ 
stolį, bet ir neteko pirmaujamosios reikšmės Baltijos 
uostamiesčių tarpe. Užkariavus Livonijos riteriams kala¬ 
vijuočiams Baltijos pajūrį ir jame įsitvirtinus, vienas 
tiktai miestas A, arba Šventosios uostas, beliko Lietuvai. 
Tad nuo to laiko šita vieta tapo mums vieninteliu punk- 


pastebėti, yra šie: krotas (laivas), eldija, plukštinis (burė), marrėdi? 
(vairas), marpiūvis (vairuotojas), dėtoji (denis), linginėlė (kajutė), 
virvbarzdė (lynas) ir t. t., ir t. t. 

Kad lietuviai ir priešistoriniais laikais užsiimdavo laivyba, liudija 
dar ir dievaičio Dziwwits garbinimas (apie tai žiūrėk aukščiau), 

107 Šią istorinę informaciją maloniai suteikė man a. a. grafas 
Juozapas Tiškevičius , Palangos ponas, kuriam už tą pilietinę paslauga 
mokslo labui nuoširdžiausiai dėkoju. Drauge jis man atsiuntė ir seno 
Palangos miesto antspaudo ataspaudą, bet kadangi jis siunčiant buvo 
žymiai pagadintas, tai čia nededu jo. Kalbamoji istorija yra vertimas 
Gustavo Adlerfeldo ir Nordbergo pastabų, rašytų 1742 m., ir senų 
dokumentų (kaip mums užtikrino garbusis grafas Tiškevičius), pa¬ 
skelbtų Liepojos laikraštyje Wochenblatt, 1836 metų 83 n-ryje. 

tu ir svarbiausiu uostu, pro kurį mūsų tėvai galėjo 
išleisti į užjūrį savo gaminius. Vėlesniais laikais (?) A 
mieste įsikūrė anglų prekybos bendrovė ir laikėsi tol, 
kol Siaurės Liūtas ją sunaikino.— Per Švedijos ir Len¬ 
kijos karą dėl sosto įpėdinystės Šventosios uostas su¬ 
nyko, ir pagaliau Karolis XII 1701 metais, Rygos miesto 
gyventojų prašymu, užėmęs Palangą, įsakė miestą sude¬ 
ginti, o uostą — akmenimis užversti. Tuo būdu anglų 
bendrovė sužlugo, ir subankrutavę jos darbuotojai išsi¬ 
kraustė į Liepoją, kame ir dabar jų vaikaičiai tebegy¬ 
vena. 

Upė ir uostas A dėl to taip vadinasi, kad tos upės 
vaga eina lotyniškos A raidės pavidalu. Lietuviai ją 
vadina Šventąja 198 . Toji upė iki Palangos prijungimo 
(rodos, velionio grafo Mykolo Tiškevičiaus prašymu) 
prie Kuršo gubernijos buvo siena tarp Vilniaus ir Kuršo 
gubernijų. A miestas, apie kurį eina kalba, kurio ir da¬ 
bar dar yra ženklų, buvo kairiojoje upės pusėje, Palan¬ 
gos miestui priklausančioje žemėje, dėl to ir pats uostas 
buvo vadinamas Palangos uostu, nors nuo pačios Palan¬ 
gos buvo per mylią atstumo, kaip aukščiau nurodyta(?). 
— Palanga ypač paskutiniais Lietuvos nepriklausomybės 
metais buvo labai svarbi prekybos vietovė, nors ta pre¬ 
kyba tik eksportuodavo savo krašto gaminius ir niekad 
nebuvo labai išaugusi dėl Liepojos ir Klaipėdos artumo, 


198 Dabar kairiojoje Šventosios pusėje jokių nei buvusio miesto, 
nei buvusio uosto žymių nėra. Yra jų, bet tik arti pačios Palangos, 
už pusantro varsto nuo upelio, sruvenančio į jūrą, ties kalnu, vietinių 
žmonių vadinamu Olandų skrybėlė ( Holenderš-mic ).—Toji vieta da¬ 
bar vadinasi senasis uostas . Palangos miestas turėjo Magdeburgo 
teises ir vadinosi oficialiuose aktuos Elie, kaip tai matome įraše 
aplink antspaudą, kurį mums malonėjo pateikti g r. Tiškevičius. 

nes šiuodu miestu visomis jėgomis stengėsi žlugdyti Pa¬ 
langos prekybinį pajėgumą. 

Apie Lietuvos uostamiesčių Liepojos, Ventspilės ir 
Ir berto būklę senų senovės laikais, taip pat ir Livonijos 
ordino laikais, nieko tikro pasakyti negalime, nes stinga 
rašytų istorijos duomenų. Tiek tiktai galima pasakyti, 
kad nuo to laiko, kai juos užėmė Teutonų ordinas, ir 
iki XVI amž. jų būklė nebuvo perdaug puiki, nes nuo 
XIII amžiaus vidurio nuolat griaudė popiežiaus prakei¬ 
kimai visiems Kuršo ir Livonijos prekybos miestams, 
kad tik klestėtų Ryga, kuri tuo metu augo ir mokėjo 
Romai kas metai didelę duoklę 199 . Ši nelaiminga būklė 
truko tol, kol pasenę prietarai sužlugo, atėjus palaimin¬ 
gai Liuterio reformos aušrai. Be to, vėlesniais laikais, 
ėmus svyruoti Romos galybei, ir liaudis, ir riteriai ma¬ 
žai paisė bejėgiškų popiežiaus barimųsi, o Palanga, pri¬ 
klausydama žmonėms, išpažįstantiems pagonių tikėjimą 
ir dėl to neprieinama Petro sostinės įtakoms, buvo žy¬ 
miausias Baltijos jūros uostas, nors jai augti ir kliudė 
negili upė, leidžianti įplaukti tik nedideliems laivams, ir 
uosto įrenginių prastumas. 

Lietuvių prekybinė vėliava buvo tokia: rožiniame 
dugne ranka su pakeltu kalaviju. 

PREKYBA 

Lietuviai varė prekybą su Švedija, su Palabės slavais, 
paskiau su Novgorodu. Švedų miestai Birki , Juliuos, 
Hadeby netoli Slezvigo, Visbi ir kt. buvo lietuvių pre- 

199 Tai yra protestanto balsas: užtat nesistebime, kad čia ironi¬ 
zuojama prieš popiežiaus valdžią, bet neteisingai paduoti istorijos 
faktai šaukiasi istorinės kritikos teismo, kuris neliks neatskyręs tiesos 
nuo netiesos. 

kiavimo vietos. Pačioje Lietuvoje senaisiais laikais buvo 
garsūs miestai Gružo (Gruzdžiai), Assgard, Kilim (Kel¬ 
mė), Russ (Raseiniai), Palanga, Pilten, Upelcela, Ikesko- 
Ja, Holm, Mezoįten ir kiti. Iš jų eidavo karavanai su 
prekėmis į Polocką , Pskovą, Didįjį Novgorodą, Smo¬ 
lenską, Liubičių, Kijevą, Černigovą, Naugarduką ir t. t. 
Prekybos dalykai buvo šie: kailiai, gintaras, medus, vaš¬ 
kas, javai ir džiovinta žuvis; už šias prekes lietuviai 
gaudavo mainais druskos, gelumbės, metalo dirbinių, 
ginklų, stiklo ir papuošalų. Jie taip pat plukdydavo pre¬ 
kes Dniepru bei Pripečiu į rytus, iš ten gaudavo pinigų 
ir metalinių daiktų. Kasinėjant dabar senkapius, randa¬ 
ma Romos pinigų, rytietiško darbo metalinių padargų ir 
puošmenų, kurie ne kitaip pas mus atkeliavo, kaip tik 
prekių mainų bei prekybos keliais. Užsienio pirklys 
turėjo Lietuvoje visokeriopą laisvę, ir jo asmuo buvo 
neliečiamas; tiktai 1158 metais lietuviai užpuolė Bre¬ 
meno pirklius, palaikę juos danų piratais, o 1205 metais 
apiplėšė vyskupo Alberto pasiuntinius, važiuojančius 
pas Polocko kunigaikštį Vladimirą. Istorikas Henrikas 
visai be pamato verčia šito kaltę rusinams ir kitoms 
lietuvių kaimynų tautoms 200 . 

Vagystė visais laikais Lietuvoje buvo didžiausia 
piktadarybė. Lietuvos Statute yra pasakyta, kad vagį, 
nutvertą vagiant, leidžiama kankinti kaip tik patinka, 
o lietuvių pasakose bei padavimuose vagys niekad nesti 
lietuviai, o tik svetimšaliai 201 *. 

DRABUŽIAI 

Senovės .lietuvių drabužiai * buvo saviti tautiški ir 
skyrėsi nuo kitų gretimų tautų drabužių. Merginos ne- 

200 Narbutt, „Dzieje star. nar. lit,", III, 533—537 psl. 

201 Ten pat, 540 ir 541 psl. 

šioj o įvairių spalvų drobinius drabužius 20ž , ir juo dau¬ 
giau kuri prisįvilkdavo įvairių spalvų ir įvairios formos 
sijonų, juo jos apdaras būdavo šaunesnis. Galvas mote¬ 
rys puošdavo skara, vadinama merčine, kuri būdavo 
susegama ant dešiniojo peties; rankas dabindavo apy¬ 
rankėmis, kaklą karoliais ir grandinėlėmis, o plaukus 
kaspinais, blizgančiais šniūreliais ir t. t. Prie viršutinio 
drabužio ir prie rankovių kabėjo mažučiukai varpeliai; 
vakarais merginos ne kitaip vaikščiodavo po kiemą ir 
kitas vietas, kaip tiktai su žiburiu, idant jų nekaltybės 
net įtarimo šešėlis nesuteptų 203 . Ištekėjusios moterys 
dėvėdavo nuometą, vadinamą „abgliojme", o senesnio¬ 
sios — čypkelius. Vyrai nešiojo marškinius, priešais per¬ 
kirptus, kelnes siauras, parištas prie apavo, švarką 
trumpą, siaurą, susagstomą daugybe sagų; viršum vilk¬ 
davosi skrandą, kailinius, vasarą — įšvirkščius. Kepurės 
būdavo daromos kailinės arba tūbinės, vasarą — šiau¬ 
dinės arba meldinės skrybėlės. Paskutiniųjų Lietuvos 
nepriklausomybės laikų kunigaikščiai paveiksluose vaiz¬ 
duojami su aukštomis kūgio formos kepurėmis, prime¬ 
nančiomis cukraus galvą. Išeiginiai drabužiai paveldė¬ 
jimo keliu eidavo iš kartos į kartą. Patalynei būdavo 
vartojami minkšti, purūs kailiai, labiausiai meškenos. 
Apskritai, galima pasakyti, kad senovės lietuvių apda¬ 
ras daugiausia panašumo turi su skandinavų apdaru 204 . 

Prūsų lietuviuose, kai pasiturinčiam ūkininkui gim¬ 
davo sūnus, tai jam būdavo statomi atskiri namai arba 
pilis ir pavadinami jo vardu. Neturtingi gimimo dieną 

202 Spalvoti drobiniai drabužiai ir šiandien daugiausia nešiojami; 
jie nors šiek tiek nusileidžia anglų arba rusų fabrikiniams plonumu, 
bet viršija anuos mažiausia dvidešimčia procentų stiprumu ir dailumu. 

203 Narbutt, „Dzieje star. nar. lit.'\ I t. r 335 psl. 

204 Ten pat, 342—344 psl. 

sodindavo medį ir pagal jo augumą skaičiuodavo vaiko 
amžių, arba, pasibaigus kiekvieniems metams, mesdavo 
į medžio drevę akmenį ir tų akmenų skaičiumi žymė¬ 
davo žmogaus metus. Motinos ištrindavo vaikus viso¬ 
kiais augalais, po užgimimo įlašindavo į burną pelynų 
sunkos lašą, išsunktą tarpe dviejų akmenų; kirpdavo 
plaukus; supdavo naujagimį lopšyje, padarytame iš 
medžio luobų 205 . 


BUTAS 

Lietuviai turėjo trijų rūšių butų *, tie buvo 1) vasa¬ 
riniai — iš žabų, aplipdyti moliu; 2) žieminiai — įleisti 
į žemę, kur nors palei kalną, upių kriaušiuose, apskritai 
sausose vietose. Vidury olos būdavo kūrenama ugnis; 
dūmai išeidavo pro duris ir langus; 3) vasariniai ir žie¬ 
miniai drauge, vadinami numai, kurių ir dabar dar pasi¬ 
taiko kai kuriose tikrosios Lietuvos ir Žemaičių apy¬ 
linkėse. Numai 206 buvo statomi nuo 10 ligi 15 sieksnių 
ilgumo ir nuo 5 lig 6 sieksnių platumo, iš rąstų; stogas 
jų būdavo iš eglių luobų, nes tokiam mažiausia pavojų 
užsidegti, iš viršaus dengtas šiaudais; langas būdavo vie¬ 
nas, daugiausia du; durys dvejos — mažos žmonėms ir 
didelės gyvuliams, kurie šaltuoju laiku būdavo laikomi 
numuose. Viršum durų būdavo pataisyta nedidelė anga 
dūmams išeiti ir įleisti šviesos, iš vidaus ji būdavo už¬ 
šaunama lentiniu kaiščiu. Vidury trobos būdavo iškasta 
duobė pusantros uolekties gilumo, apskrita arba ketur¬ 
kampė, kokių keturių uolekčių platumo. Tos duobės 
kraštai būdavo išdėti lygiais akmenimis, kad būtų ga¬ 
lima sėdėti; duobėje būdavo kūrenama ugnis. Erdviuose 

205 Kotzebue, „Preuss. alt, Gesch.", I t., 63 psl. 

206 Dziennik Warszawski, 1829 m., Nr. 44. 


20. L. A. Jucevičius 

ruimuose lietuviai ir javus kraudavo. Langus užtraukda-’ 
vo pėrsišvięęįąnčia oda, vėliau vartojo stiklą. Mūro na¬ 
mų atsirado Lietuvoj pirmiausia Prūsuose ir Žemaičiuo¬ 
se, tik vėliau, kai lietuviai nusižiūrėjo, kaip trobas 
statosi vokiečiai ir teutonų riteriai 207 . 

Pirtis Lietuvoje statydavosi visi. Turtingi turėdavo 
tam tikrus kambarius, vadinamus pirtimis, kuriuose kas¬ 
dien maudydavosi 208 . Prasti žmonės įsirengdavo pirtis 
rūsiuose, su krosnimis, improvizuotomis iš krūvos ak¬ 
menų 209 . Tokių krosnių dar ir dabar galima pamatyti 
Lietuvoje, Žemaičiuose ir Baltarusijoje. 

VALGIAI * 

Labiausiai mėgstamas senovės lietuvių valgis buvo 
arkliena. Be to, jie valgydavo ir jautieną, ir kiaulieną, 
sūdytą arba rūkytą. Iš tešlos darydavo puodelius, iš¬ 
džiovindavo, dėdavo į juos mėsos, daržovių, užlip- 
dydavo irgi tešla ir virdavo 210 . Daržovių mažai var¬ 
todavo. Į valgius visada gausiai dėdavo kvepiančių 
šaknelių 211 . Tiek vyrai, tiek moterys — visi girtau¬ 
davo 212 . Nuo seniausių laikų lietuviai mokėjo na¬ 
mie daryti alų 213 , midų — „paskajles" 214 , kumelių pie¬ 
ną, sumaišytą su žvėrių krauju, nuo kurių būdavę įgy- 

207 Narbutt, „Dzieje star. nar. Iii", III t., 545—550 psl. 

208 Dusburg, „Chron. Prus." [„Prūsijos kronika"], III, 3; Schutz, 
„Hist Prus." [„Prūsijos istorija"], I, 20. 

209 Narbutt, „Dzieje star. nar. lit/', III t, 550 psl. 

210 Dlugosz, „Hist. Pol." [„Lenkijos istorija"], I t. r X kn. r 117 psl 

311 Dusburg, „Chron. Prus.", III, 69. —Luc. David, „Preus. Chron.", 

I t., 82—83 psl. — Hartkn., „Alt. und neu. Preus.", 194 psl. 

212 Hartkn., „Alt. und neu. Preus.", 198 psl. 

213 Narbutt, „Dzieje star. nar. lit." r III t., 552 psl. 

214 L. David, „Preus. Chron.", I t., 37 psl. 

jama jėgų 215 . Pastarąjį gėrimą galima būdavo gerti tiktai 
po įšventinimo 216 . Visi gėrimai dėl skanumo būdavo už¬ 
taisomi kvapniomis žolėmis 217 . Lietuviai ir lietuvės ger¬ 
davo labai daug; riteriai kalavijuočiai negalėjo atsiste¬ 
bėti, kai viena Sūduvos moteriškė jiems matant išgėrė 
visą statinę alaus 218 . Kryžiuočiai, įsikūrę Prūsuose, rado 
tenai duoną, kepamą kuo skaniausiai 219 . Lietuviai pa¬ 
prastai gerdavo iš taurų ir buivolų ragų, manydami, kad 
jokia pikta galybė neįstengs jų savo burtais paveikti. 
Tie ragai vėlesniais laikais būdavo aptaisomi auksu ar 
sidabru ir papuošiami brangiaisiais akmenimis, jie ei¬ 
davo paveldėjimu iš kartos į kartą. Metalines taures 
darydavo irgi rago pavidalo 22 °. 

SVETINGUMAS 

Svetingumas visados buvo pirmoji mūsų protėvių 
dorybė 221 . Vis tiek, ar saviškis, ar svetimšalis atėjo į 
varganą pirkelę,— nebuvo to paisoma; buvo svečias — 
to pakako, kad būtų kuo gražiausiai priimtas. Jei atvy¬ 
kęs svečias galėdavo šeimininką pavadinti vardu, tai 
būdavo laikomas laimės ir geros ateities nešėju 222 . Šei¬ 
mininkė atnešdavo vandens kojoms nuplauti 223 , o po 


215 Adam. Bremen, „De situ Dan,", 227 psl. 

216 Dusburg, „Chron. Prus.", III d. f 5 psl. 

217 Voigt, „Gesch. Preus.", I t., 560 psl. 

218 Hartkn., „Alt. und neu. Preus.", 198 psl. 

219 Narbutt, „Dzieje star. nar. lit.", III t., 552 psl. 

220 Ten pat, 556 psl. 

221 Ad. Bremen, „De situ Dan. ,f , 227 psl. — Dusb., „Chronik. 
Prus.", III d., 5 psl.— Kojaiow, „Hist. Litw." [„Lietuvos istorija"], 
II kn., 19 psl. 

222 Narbutt, „Dzieje star. nar. lit/\ III t., 554 psl. 

228 Ten pat. 

to būdavo puota: šeimininkas, šeimininkė, sūnūs ir duk¬ 
terys — visi gėrdavo i svečio sveikatą, o svečias turė¬ 
davo su kiekvienu susigerti 224 . Jei svečią namuose 
įžeisdavo, tai kaltė tekdavo šeimininkui 225 , ir jis turė¬ 
davo prievolę keršyti už nuoskaudą, padarytą atvyku¬ 
siam žmogui. Pasiuntiniai, net priešų, buvo neliečia¬ 
mi, jų asmuo buvo laikomas šventu. 


224 Dusb. f „Chron. Prus.", III d. r 5 psl. 

225 Czacki, „O lit. i pol. prawach" f II t, 129 psl. 



LIETUVIŲ LIAUDIES 
MEDICINA 



GYDYMAS IR VAISTAI ŽMONĖMS 

Sunkiai gimdančioms duoda, arbatos vietoj, rozma¬ 
rino lapų, rugių skalsių, o kartais ir grūsto gintaro. Jei 
po gimdymo neišeina greit vieta, arba placenta, tai gim¬ 
dyvei liepia ryti gyvą bitę, žiurkės spirą, arba duoda 
išgerti eržilo šlapumo; jei ir tas nepadeda, tada apdeda 
pilvą žaliais beržo lapais. 

Nuo šlapumo užsitūrėjimo duoda gerti vyšnių žie¬ 
vių arbatą. 

Moterims, sergančioms baltosiomis, duoda gerti 
skusto elnio rago su pienu. Pušų žievė, sutrinta į smul¬ 
kius miltelius ir vartojama tris kartus dienoje, irgi, 
sako, esanti nuo to geras vaistas. 

Kad neįvyktų persileidimo, duoda ligonei gerti van¬ 
dens, paplakto su kvietiniais miltais, virtų medetkų, tris 
vištų kiaušinių gemalus ir morkų sėklų. 

Kad išvidinė votis pratrūktų, geria parstapo šaknies, 
išvirintos su alumi, o ant išviršinės voties deda kregž¬ 
džių arba remezo lizdą. Visokioms votims gydyti daro 
labai pagelbstintį tepalą, kur, be jokių prietarų, iš savo 
patyrimo rekomenduoju visiems Eskulapo sūnums: pa¬ 
imti šešias vidutiniškas svogūno galvutes, nulupti, su¬ 
grūsti į košę, pridėti paprasto muilo gabalėlį, didumo 
sulig svogūno galvute, gryno medaus lydyto arbatinį 

šaukštelį; viską sumaišyti, pridėti atitinkamą kiekį mie¬ 
lių, sukrėsti į stiklainį ir įpilti kelis žiupsnius ruginių 
miltų, o po to' smarkiai plakti tol, kol sutirštės ir pasi¬ 
darys tinkama plėstrams daryti. Pagelbės tikrai, Koks 
nors apsukrus Morisonas ar Kviatkovskis arba šiaip kas 
panašus iš šito stebuklingo vaisto milijonus galėtų su¬ 
sikrauti. 

Nuo dieglių lietuvių liaudis duoda išgerti gerą 
mauką degtinės, kurioje pritirpinta druskos tiek, kiek 
tirpsta (ligi punctum saturationis). 

Šviežią žaizdą parūko drobino dūmais, Pagelbsti tik¬ 
rai, nes žaizda tučtuojau pradeda gyti. 

Kaltūną Žemaičiuose gydo ir nuima tokiu būdu: 
pirmiausia duoda gerti šundraikų (susiraitplaukio) nuo¬ 
virų dvi savaites, tam laikui praėjus, galvą trenka tris 
dienas slenktenėmis (rainulapasį?]), o po to atsiknojusį 
kaltūną trumpai, prie pat odos nukerpa. Šitą būdą varto¬ 
davo ir jau miręs praktikas šundaktaris Sargūnas, gy¬ 
venęs Vilkmergės apskrityje, netoli parapijinio mieste¬ 
lio Labanoro. Keptą ežio mėsą irgi vartojo kaip simpa¬ 
tinį vaistą nuo kaltūno, nes susiraičiusį plauką reikia 
gydyti gyvūnu, turinčiu stačią plauką. 

Nuo reumatizmo tepasi barsiuko taukais, maišytais 
su terpentinu. Ant sopamos vietos deda ir garstyčias, 
virintas su pienu, arba tą vietą plaka piktąja dilgyne 
(notrele). 

Nuo kurtumo gydo taip: pila į ausį kiškio šlapumo 
arba deda keptą svogūną. 

Kraujoplūdį iš žaizdos stabdo, dėdami voratinklį, 
degintą alūną arba kempinę nuo kriaušės. 

Kai nusipliko, deda ant sopamos vietos tarkuotas 
bulves ir nuolat keičia. 

Galvos skausmą ramdo, pridėdami šlapio smėlio, pa¬ 
imto iš šaltinio ar ežero dugno. 

Nuo nevirškinimo mūsų žmonės gydosi, gerdami 
daug agurkų raugalo. 

Kai įgelia nuodingas vabzdys, gelbėjasi taip: kuo 
greičiausiai ištraukia geluonį ir prie įgeltos vietos pri¬ 
deda sutrintą musę arba ją apdeda šlapiomis žemėmis, 
geležimi ir pienu. 

Nuo gyvatės įkandimo gydosi Polygonum Bistorta 
(žalčiažolės) šaknimi, sutrinta į miltelius ir sumaišyta su 
saldžiu pienu. Tą mišinį duoda gerti į vidų ir deda jį 
iš oro. Plantago Europaea (vasaros šaknis), dedama prie 
žaizdos, irgi yra tikras vaistas 226 . 

Nuo džiovos duoda gerti ąžuolų amalo viralo arba 
suvalgyti keletą gabalų lašinių, virtų ir paskui šaltame 
vandenyje išmirkytų. Taip pat duoda gerti du kartus 
dienoje viralą iš pušies sakų ir šaltinio vandens. 

Vandenligę gydo, duodami gerti laukinių rūtų, ridi- 

220 „Mačiau, kaip mūsų rūstikai [kaimiečiai] gydosi nuo pasiutusio 
šunies įkandimo ar nuo gyvatės įkirtimo. Paima kaulą, išdegintą užda¬ 
rame kokiame nors molio inde, tas kaulas turi būti ne jaučio, bet bu¬ 
liaus arba briedžio, patino, o imamas iš blauzdos. Išdeginus reikia kaulo 
gabalo vieną pusę nulyginti, ir turėti tokių gabalų keletą. Kai pasi¬ 
taiko, kad gyvatė kam nors įkerta, tai prideda tokį kaulą prie žaizdos 
plynąja puse, ir kaulas tuoj prisitraukia, it geležis prie magneto, ir 
laikosi taip kurį laiką, paskui nukrinta: nukritusį kaulą reikia įmesti 
į saldų pieną, o prie žaizdos pridėti kitą. Kai ir tas nukris, pridėti 
arba dar nevartotą, arba pašlapintą piene. Šitaip kartojant ketvirtį 
valandos ar ilgiau, brinkis atsileis visiškai, ir tai bus ženklas, kad 
operacija baigta. Nuo tos baisios katastrofos gelbisi dar dėdami prie 
žaizdos gyvą varlę, perpus perplėštą, barsto taboką, pila degtinę, nuo 
to kyląs vėmimas, ir palengvėjąs skausmas. Net vieno pieno pridėjus 
prie žaizdos, ir tai esą geriau. Etiam [taip pat] gydosi, dėdamiesi 
paprastą morką, smulkiai sutarkuotą ir sumaišytą su pienu." (Domi¬ 
nyko Jucevičiaus rankraštis.) 

kų ir krienų sunkos. O iš oro tepa alijošiaus ir činči- 
berio tinktūra. Nuo to oda sutrūkstanti ir vanduo iš¬ 
tekąs. 

Slogą norėdami išvaryti, uosto prakaitą, imtą iš kojų 
tarpupirščių. 

Nuo drugio gydosi degtine, sumaišyta su skruzdėlių 
sunka. 

Dantų sopę tramdo, dėdami labai atsargiai šunobelės 
(spungilėst?]) žievę. 

Nuo greitosios duoda džiovintų mėlynių viralą 227 . 

Tymai. Jei išoriniai šios ligos ženklai pamažu rodosi, 
duoda gerti seno medaus pašildyto arba šaltinio van¬ 
deny virtos ropės. 

Gangreną kūno paviršiuj, kad toliau nesiplėstų, ap- 
deda šviežiomis karvės išmatomis, o į vidų duoda bu¬ 
rokų rašalo klizmą. 

Tirpstančius sąnarius gydo, apdėdami rago piuveno¬ 
mis ir nešiodami ant pirštų rago žiedus. 


227 „R. D. Vyrvičius, mano geriausias draugas, atvažiavęs į me¬ 
džioklės regimentą (?), egzistuojantį Žemaičiuose, Obelynės dvare, ten 
prisigėręs sočiai vyno ir degtinės, o paskui skaniai prisivalgęs šutintų 
kopūstų, susirgo kruvinąja diarėja. Nuo tos negalios jį išgydė pa¬ 
prasta moterėlė musmirių esencija. Kadangi mačiau to stebuklingo 
vaisto poveikį, aprašysiu, kaip jis gaminamas. Prisirenka musmirių, 
sudžiovina po krosnimi, sugrūda į miltelius, suberia į butelius ir, 
užpylę paprasta degtine, pastato saulėje arba laiko vidutiniškoje kam¬ 
bario šilumoje. Tos esencijos ima mažiems vaikams, sergantiems dia¬ 
rėja, po 20 ir daugiau lašų, stipriems vyrams po trečdalį taurelės su 
paprasta degtine. Sis vaistas būtinai visada gelbsti nuo kruvinosios 
diarėjos, kad ir pikčiausios, ir galima jo rasti pas kiekvieną gerą 
dvarininką, kuriam rūpi savo baudžiauninkų sveikata. Linkėčiau, kad 
į aptiekas būtų įvestas gelbėti visiems kenčiantiesiems" (Dominyko 
Jucevičiaus rankraštis). 

Nuo iliuksijos plaunasi dantis šiltu alumi, virintu su 
krienais. 

Sašai ant galvos gydomi labai sėkmingai, tepant juos 
senais taukais, sumaišytais su pelėdos smegenimis. 

Nuo trūkio duoda gerti debesylo arba vario piuvenų 
su degtine ar vandeniu. 

Gimdos nusileidimą gydo berželių arba muilo vo¬ 
niomis. 

Kirmėles iš vidurių varo, duodami gerti citvaro sėk¬ 
lų arba pieno, virinto su degutu. 

Rožę gydo, apdėdami sopamą vietą mėlynu popie¬ 
riumi nuo cukraus ir užpildami grūstu bleiveisiu. 

Kai gauna akies uždegimą, tai plauna ją šaltinio van¬ 
deniu, sumaišytu su trečdaliu degtinės, arba prideda 
plėstrą iš deginto molio, sutrinto į miltelius ir sumaišyto 
su kiaušinio baltymu. 

Nuo skrupulo vaikus gydo, duodami gerti ąžuolų 
žievės nuovirų vandeny arba gilių kavos, nebaltintos 
ir nesaldintos. 

Nušalusius kūno narius gydo, dėdami į šaltą van¬ 
denį arba burokų rūgštį, pasūdytą, šaltą ir t. t,, ir t. t. 

VAISTAI RAGUOČIAMS IR KITIEMS 
NAMINIAMS GYVULIAMS 

Kai reikia sustabdyti visuotinę galvijų epidemiją, 
vartoja šitokius vaistus: ima ruginių miltų tris gorčius, 
beržinio deguto vieną gorčių, vištos kiaušinių penkio¬ 
lika, silkių penkiolika, česnako dvidešimt galvučių, 
druskos valgomosios pusę kvortos, degtinės tris ketvir¬ 
čius kvortos,' rabarbarų ketvirtį svaro, salietros ir sieros 
po tris lotas; salietrą, sierą ir druską sutrinti į smulkius 
miltus. Viską drauge sumaišius, daryti kukulius vala- 

kiško riešuto dydžio ir duoti gyvuliams iš ryto po vieną,. 
jaunikliams po pusę ar net po trečdalį. Davus tų vaistų, 
nereikia greitai girdyti gyvulių, bet tik praėjus trims 
keturioms valandoms. Taip kartoti tol, kol epidemija 
praeis 228 . 

Vasarą raguočius, labiausiai jauniklius, kankina kir¬ 
mėlės, lindinčios po oda ant nugaros, mažylio pirštuko 
storio, maždaug colio ilgio, riešutinės spalvos. Tų kir¬ 
mėlių vardas mūsų liaudies kalba — unksčios. Išspau¬ 
džia jas pirštais tada, kai jau odoje pasidaro skylutės. 
Išspaustą vietą užtepa alyva ar beržiniu degutu. 

Arklius vasarą kamuoja maži kirminiukai, kurių pri¬ 
sirenka aplinkui gerklę; galima juos pažinti iš gyvulio 
kosėjimo ir sprangčiojimo. Jiems išnaikinti duoda anti- 
monijaus, smulkiai sugrūsto, sumaišyto su drėgnu 
abraku. 

Pelės — liga, kuria serga ir raguočiai, ir arkliai. Tai 
pabrinkę iškilimai, pailgi, inksto formos, pasirodą pa¬ 
slėpsniuose ir palei gerklę. Gyvulys, šios ligos ištiktas, 
gulasi ir voliojasi žemėj. Kad neatsitiktų blogai, reikia, 


228 M Gyvulis i visada vaduojasi instinktu, tą ėda, kas jiems sveika, 
ir ryšium su tuo aš turiu pareikšti nuomonę apie vieną dalyką, visų 
gamtininkų nutylėtą, o gal ir nežinotą. Visi gyvuliai gyvavedžiai, 
jauniklius atsivedę, suėda vietą, kurioj vaisius buvo, su didžiausiu 
godumu. Geros (o gal tik prietaringos) šeimininkės saugoja, kad 
karvės apsiveršiavusios nesuėstų savo vietos, atima ją ir užkasa po 
mėšlu. Priežastį aiškina taip: jei karvė suėsianti vietą, tai teliuką nu¬ 
junkius ar papiovus pieno neduosianti, ir tas pienas būsiąs labai liesas. 
O kumelės, avys ir ožkos, jei kartais suėsiančios vietą, nemylėsiančios 
savo jauniklių tiek, jog net žįsti nesiduosiančios ir neprisileisiančios 
prie savęs, o bėgsiančios kaip galėdamos nuo savo vaikų. Taip teigia 
liaudis, neapsišvietę rustikai, jog ta esanti vienintelė priežastis, kodėl 
dažnai neapkenčia gyvuliai savo jauniklių, ypač avys." (D. Jucevičiaus 
rankraštis.) 

suėmus pabrinkimą, pradurti plona yla, o po to varinėti 
gyvulį iki nuovargio. 

Išpūtimas — labai pavojinga liga, nes per trumpą 
laiką gyvulys nugaišta. Mūsų kaimo žmonės mano, kad 
galvijai punta, kai praryja žaliąjį vorą. Gydo nuo išpū¬ 
timo, pildami gyvuliui į gerklę po kelias puodynes rū¬ 
gusio pieno. 

Diegliai — arklių liga, pavojinga, susirgęs gyvulys 
kasa žemę, gulasi ir voliojasi, Mūsų kaimo žmonės nuo 
tos ligos gydo, praplaudami gyvuliui stimburio galą. 

Kanopos gydomos taip: stato gyvulį ligi kaklo į van¬ 
denį ir laiko taip ketvirtį valandos ir daugiau, o paskui 
pririša prie uodegos kokį sunkumą, pavyzdžiui, dideles 
vežėčias, dykas. Taip pakinkytą už vienos uodegos arklį 
varinėja visą valandą. 

Dusulys gydomas taip: arkliui į gerklę pila alyvos, 
sumaišytos su varlių ikrais, arba kurkulais, o jeigu jų 
nėra, tai su puntagalviais, t. y. jaunomis varlytėmis. 

Nuo šašų visi naminiai gyvuliai mūsų kaimo žmonių 
gydomi trenkant vandeniu, virintu su taboka, arba tuo 
vandeniu, kuriuo pirmiau buvo trinkti paršiukai. 

Nuo apakimo galvijus gydo taip: į skaudamą akį per 
plunksnelę pučia žalčio odą, sutrintą į miltelius ir su¬ 
maišytą su imbieru, gvazdikėliais ir cukrumi 229 . 

Melžiamoms karvėms kartais sutrūkinėjo speniai nuo 
vėjo ar drėgnumo; Lietuvos kaimo žmonės juos gydo, 
tepdami šviežiu sviestu arba senais taukais. 

Kvaitulys — tai kirmėlės, kamuojančios avis; nuo jų 
gydydami, duoda gerti vandenį su kanapių miltais. 

Arklių 'kosulį gydo Sabinos kadagio uogomis, duo¬ 
dami jas su abraku. 


220 D. J... rankraštis. 

Užbaigsime šį strąipsriį Dominyko Jucevičiaus pasa¬ 
kojimu, kaip gydomi šunes 23 °. 

„Tas gyvulys (šuo) yra visais atžvilgiais vertas mūsų 
rūpinimosi: jis gina mus pačius nuo neprietelių išda¬ 
vikų, mūsų mantą ir mūsų namus saugo nuo vagių, ban¬ 
das nuo vilkų, daro mums visokias raritates [įvairoves! 
savo pramoginiais pokštais ir medžioklėje. 

Kai tik atsiranda geros veislės šuniukas, tuoj mūsų 
gudšai medžiotojai atima jį nuo močios, taip, kad jos 
pieno neparagautų, ir atiduoda žindyvei, tai yra kitai 
kalei. Šuo, tokiu būdu užaugintas, sako, turįs nepaprastą 
subjectum [supratimą], o gal ir ingenium [protą, talen¬ 
tą]. Tokio šunų auginimo būdo prisilaiko anglai, tą man 
tvirtino pats Jo Malonybė Karalius; beje, anglų šunes 
ir yra geriausi. Ligos, labiausiai puolančios šunis, yra 
gerklės uždegimas ir įnosės. Nuo pirmos ligos mūsų 
rustikai gydo, duodami gyvuliui praryti vištos kiaušinį, 
o nuo antros gydo šitokiu būdu: 

Įnosių priežastis yra nevirškinimas, vulgo [apskritai] 
pilvo užteršimas, tas pasidaro nuo lipnaus riebaus ėda¬ 
lo, nuo grūstienės, jei duodama ne plikyta, o sausa, ir 
panašių dalykų. Patys šunes parodo, kaip jiems yra 
žalingi sunkūs ėdalai, kai prieš biaurų orą ėda žolę, nes 
šuo dėl oro slopumo negali virškinti ką suėdęs, jaučiasi 
apsunkęs ir ėda žolę, norėdamas pralaisvinti sau vidu¬ 
rius; dėl to žmonės ir sako: bus lietaus, šunes žolę ėda. 

Jei kas pastebi, kad šuo turi įnoses, reikia jam duoti 
sieros, taip sutaisytos: įkaitinti plieno gabalą ant žarijų 
ligi raudonumo ir trinti siera tą įkaitintą plieną; tokia 
siera, nugrandžius nuo plieno, duodama šuniui su ėdalu, 
pridedant karpytų kiaulės šerių gerą žiupsnį ir tiek pat 


830 D. J.., rankraštis. 


318 



asiūklio, sudžiovinto ir sutrinto. Tą augalą mūsų pras¬ 
čiokėliai vadina „clmaszcz". 

Pasiutimas. Tos ligos priežastys yra — pasiutusio šu¬ 
nies įkandimas, davimo šunims karšto ėdalo, leidimas 
graužti kietus kaulus; nes karštas ėdalas ir kieti kaulai 
gadina šunims dantis, o dantų skausmas yra pasiutimo 
priežastis. Pastebėję, kad šuo turės pasiusti, — o šitai 
pažinti galima iš neramios minos, iš akių, krauju pasru¬ 
vusių, iš balso, lojimui pasikeitus, ir kada ima vandens 
bijoti, — Lietuvos kaimo žmonės gydo nuo tos ligos, 
duodami į vidų sutrintą purieną[?] arba ispaniškąją 
musę, etiam [taip pat] žolę dumblialaiškį ir saugoja, 
kad neišlėktų iš namų. 

SIMPATINIAI VAISTAI * 

Drugio užkalbėjimas. Lietuvos kaimo žmonės gydosi 
nuo drugio užkalbėjimais tokiu būdu: ant popieriuko 
surašo ligos istoriją tokia tvarka: 

Ligonis vardu (pvz.) Jonas, 

Sūnus (pvz.) Onos ir Juozapo, 

Trisdešimties metų, 

Serga drugiu krečiančiu. 

Nuo susirgimo praėjo savaitė (ar daugiau), 
Priepuolių turėjo 6 ir 1.1. 

Surašę tą istoriją, nusipiauna tris blendies ūglius, 
dvimečius. Giedrą dieną, leidžiantis saulei, atsistoja prie 
vandens, turėdami rankoj ūglius. Paskui skaito ligos 
istoriją, o kai prieina žodžius „priepuolius turėjo", tai 
jų skaičių įramto į šiemetinį ūglį. Šitaip daro tris kartus. 
Šiemetinį ūglį nupiauna ir įmeta į vandenį, o pernykštį, 
grįžę namo, sudegina. 

Nuo išgąsčio gydo, smilkydami ligonį to gyvulio ar' 
žmogaus plaukais, kuris išgąsdino. 

Jei nėščia moteris prašo kokio daikto, negalima jai 
atsakyti, nes kitaip žiurkės suėstų tą daiktą. 

Lunatikų atsiradimą mūsų kaimo žmonės aiškina 
taip: jei nėščia moteris miega tokioje vietoje, kur mė¬ 
nulio spinduliai krinta ant miegančiosios pilvo, tai jos 
vaikas tikrai bus lunatikas. 

Skarlatina ir krupas. — Nuo tų ligų vaikus turįs 
apsaugoti raudonas vilnonis šniūrelis, užrištas ant kaklo. 
Tą priemonę vartoja ir nuo fliuksijos bei kaklo skau¬ 
dėjimo. 

Poodiniai navikai gydomi taip: asmuo, žinantis gy¬ 
dymo paslaptis, paliečia pirštais lavono galvą, o po to 
jais apibraukia keletą kartų aplink naviką. 

Dantų gėlimas praeinąs, mūsų liaudies manymu, la¬ 
vono dantimis palietus sopantį dantį 23 '. 

Kad gyvulių maras neplistų, nukerpa kairės ausies 
po gabaliuką, sudeda tuos gabaliukus į glazūruotą švarų 
puodą ir pastato namuose kur nuošaliame kampe taip, 
kad niekas jo daugiau nerastų, tik tas, kas paslėpė. Tai 


231 „Nuo dantų gėlimo ir nuo grižo mūsų rustikai gydosi, rišdami 
apie nikstelėjusį sąnarį raudoną vilnonį siūlą, sumegztą dvidešimt 
septyniais mazgais. Parengia tą siūlą confortim (??!!..)—Kas pirmas 
ar paskutinis savo šeimoj gimęs, ima raudoną siūlą, vilnonį, kokios 
uolekties ar daugiau ilgumo, mezga ant jo 27 mazgus ir skaičiuoja 
tuos mazgus vienu atsikvėpimu, ne paprasta skaičiavimo tvarka, o 
atžagariai, po devynis, pvz., taip pradeda: 9, 8, 7, 6, ligi vieno, kitą 
kartą vėl taip pat pradeda ir baigia, pagaliau ir trečią, po devynis, 
ir vienu atsikvėpimu. Taip parengtą siūlą apvynioja tris arba devynis 
kartus aplink nikstelėjusį sąnarį. — Stebuklingas tai siūlas." (D. Juce¬ 
vičiaus rankraštis.) 

turį apsaugoti nuo gyvulių maro. Ta paslaptis atėjo pas 
mus iš Austrijos, kaip kuri. Bohomolecas teigia 232 . 

Kruvinas pienas būnąs nuo to, kad kregždės, lakio- 
damos karvėms po pilvais, paliečią sparnais tešmenis; 
tokiu atveju gydo karves, girdydami šermukšnių lapų 
viralu. 

Nuo gyvatės įkirtimo užkalba mūsų kaimo žmonės 
tais žodžiais: 


Karaliau liepsnotas, 
Gyvačių viešpats, 
Žvilgtelk akele 
Po savo karūnėle; 

Žalčių karaliau, 

Atimk žandelį 

Nuo to (tos) vargdienėlio. 


Kitas užkalbėjimo būdas — šiais žodžiais: 

Kotą, rota, dota, bašalyk, adyk, psyk, cik. 

Tie žodžiai, neturį jokios lingvistinės reikšmės, tiki¬ 
ma, turį magišką galią prieš gyvatės nuodus. Tik reikią 
juos sukalbėti pirma ta eile, kaip parašyta, paskui atža¬ 
gariai, tai yra pradedant nuo cik, psyk ir 1.1. 


232 Dominykas Jucevičius savo rankraštyje priduria: ,,0 visų 
tikriausias ir visų geriausias būdas yra toks: kai tik gyvulys krinta 
nuo maro, jį išskrodžia, rastą sugedusią vidurių dalį, kuri buvo gy¬ 
vulio nugaišimo priežastis, sudegina į pelenus ir tuos pelenus duoda 
gerti su vandeniu visiems gyvuliams, o patį nugaišusį gyvulį užkasa 
kūtėje prie slenksčio; tas turi toliau apsaugoti nuo maro." 


21. L. A. Jucevičius 

DABARTINIS ŽEMDIRBYSTĖS IR ŪKININKAVIMO 
STOVIS LIETUVOJ * 

Ūkininkavimas ir žemės darbas aplamai visose dabar 
lietuviškų giminių gyvenamose žemėse, tai yra tikrojoje 
Lietuvoje (Vilniaus ir Gardino gubernijose, pusėj Au¬ 
gustavo gubernijos, Užugirio ruože), Žemaičiuose, Prū¬ 
suose (Klaipėdos, Gumbinės, Karaliaučiaus apygardose) 
ir Kurše, yra itin geras. Ir valstiečių būvis visur yra 
jeigu ne klestintis, tai bent geras, jei neskaitysime nedi¬ 
delio kiekio valstiečių, kuriems dangus paskyrė never¬ 
tus žmogaus vardo ponus. 

Prūsai ūkininkavimo pažangumo atžvilgiu turi pir¬ 
mą vietą, antrą Žemaičiai, trečią Kuršas, ketvirtą Užugi¬ 
rio ruožas, o paskutinę — tikroji Lietuva. 

Prūsuose sėjomaina yra paprastai penkialaukė, ir 
viskas kuo geriausiai uždera. 

Žemaičiuose — trilaukė, retai kur keturlaukė (be Jo¬ 
niškėlio dvaro, kuris įsivedė ir šešialaukę, bet tik labai 
nesėkmingai). Ketvirtajame lauke, kaip, pvz., pas grafą 
Zubovą, buv. Šiaulių Ekonomijos žemėse, sėja papras¬ 
tai vikius arba dobilus. 

Kurše, Užugirio ruože ir tikrojoje Lietuvoje yra tri¬ 
laukė sėjomaina. Nesu iš profesijos agronomas ir nega¬ 
liu spręsti apie tokios tvarkos tinkamumą arba netin- 

kamumą, bet tiek yra tikra, jog iki šiol dar jokia agrono- 
minė Sėjomaina pas mus gerai neprigijo. Net pačiame 
universiteto folvarkėlyje prie Vilniaus, vardu Pilaitė, 
kurio ūkinis vadovas buvo agronomijos profesorius 
Očapovskis 233 ir viską mažu mastu išmėgino, kas tiktai 
galėjo būti naudinga praktiniam studentų lavinimui,— 
nieko pasiekti negalėjo. 


SĖJA 

Vasarojui sėti žemę prirengia, ardami tris kartus, 
o akėdami du kartus. Vasarojų sėja paprastai balandžio 
ir gegužės mėnesiais, be linų, kuriuos sėja apie šv. Ro¬ 
berto ir Norberto dieną, t. y. pirmosiomis birželio die¬ 
nomis. Daržovės sodinamos ir sėjamos balandžio mėne¬ 
sy, o bulvės — gegužės, kai tik medžiai pradeda žydėti. 
Tuo metu ir pūdymus aria tik tuos, ant kurių nebus kre¬ 
čiama mėšlo. Birželio mėnesy — mėšlavežtis. Liepos mė¬ 
nesy pūdymai kartojami, o rugpiūčio mėnesy sėjami 
rugiai. Sėjimo metas yra nuo švento Lauryno lig švento 
Baltramiejaus, retai vėliau. 

ŽEMES DARBO PADARGAI 

Žemė dirbama arklais, noragais ir plūgais, į kuriuos 
kinko paprastai jaučius. Lietuvoje jungas rišamas prie 
sprando, o Žemaičiuose, Prūsuose ir Kurše — prie ragų. 
Ukrainiški plūgai vartojami tiktai Kurše ir kai kuriose 
Žemaičių apylinkėse. 

Žemaičiai ir Prūsai mažai aria jaučiais, daugiausia — 
arkliais, kinko į arklą po vieną. 


233 Dabar — Agronomijos Instituto Marimonte direktorius. 

Plauna visokį javą Lietuvoje piautuvais, o Žemai¬ 
čiuose, Prūsuose ir Kurše — dalgėmis. Vasarojų čia 
piauna tomis pačiomis dalgėmis, kaip ir šieną, tik prie 
jų pritaiso medžio lankelį, kad pradalgis geriau gultų. 
Rugiam piauti taisosi kitokias dalgeles su trumpais ko¬ 
tais. Toksai piovimas yra tuo geresnis, kad mažiau dar¬ 
bininkų tereikia. Prie vieno piovėjo turi būti mažiausia 
trys rišėjos, ir vienas pjovėjas padirba savo dalgele tiek, 
kiek Lietuvoje penkiolika žmonių piautuvais. 

Mėšlą krato Lietuvoje rankomis, o Žemaičiuose ir 
Prūsuose, Užugirio ruože ir Kurše — mažomis geležinė¬ 
mis šakelėmis. 

Bulves, kai paauga bulvienojai iki šešių ar daugiau 
colių, aparinėja, o po to kaupuoja lopetėlėmis, pritai¬ 
sytomis prie koto statmenai. Tokios lopetėlės vartoja¬ 
mos tiktai Žemaičiuose ir Prūsuose ir vadinasi kapčiu- 
kai. Lietuvoje bulves arinėj a, rankomis darydami lysves. 

Suartą žemę, kai didelių grumstų yra, smulkina tam 
tyčia padarytais medžio kūjais, o paskui akėja. Akėčios 
Lietuvoje ir Užugirio ruože paprastai būna mažos, medi¬ 
nės, jas lengvai gali patraukti vienas prastas jautelis 
ar nusibaigusi kumelšė, tuo tarpu Prūsuose, Žemaičiuose 
ir Kurše — geležinės, ir į jas kinkoma pora arklių ar 
jaučių. 

APYVOKOS DAIKTAI * 

Apyvokos daiktais čia vadiname visą mantą, kurią 
randame mūsų kaimo žmogaus trobelėje,— tai daiktai, 
vartojami iš būtino reikalo arba dėl patogumo. 

Virtuvės rykai paprastai yra tokie: didelis ketaus 
sagonas, keli ketaus ir molio puodai, geležinė keptuvė, 
molinis didelis elipsio formos dubuo kepti paršiukams, 
žąsims ir 1.1. 

Stalo rykai: dubenys ir lėkštės moliniai, puodžių • 
darbo, arba mediniai;' peiliai su kaulo, avino ar jaučio 
rago arba medžio kriaunomis. Lenktiniai peiliai varto¬ 
jami tik kelionėj arba prie darbo lauke ar miške — vy¬ 
rai ir moterys nešiojasi juos visada su savim kišenėj. 
Mūsų kaimo žmonės vartoja taip pat fajansines lėkštes 
ir šakutes, bet tik tada, kai pasitaiko svečias. 

Patalas. Tikrojoje Lietuvoje ir Užugirio ruože kaimas 
mažai žiūri patalo patogumo. Tuo tarpu Žemaičiuose, 
Prūsuose ir Kurše — atvirkščiai. Čia patalas laikomas 
svarbiu dalyku, rodančiu, kad šeimininkas pasiturintis, 
o šeimininkė — gerai sugebanti. Lietuvoje — prasta iš 
lentų ir šakotų pagalių suimprovizuota lova, sukalta tro¬ 
bos kertėj prie krosnies, paklota žirnių virkščiomis, 
užklota storu, nešvariu, nuo amžių neskalbtu skarmalu, 
yra vargšui valstiečiui atilsio vieta, kur jis po visos die¬ 
nos triūso atgula kelioms valandoms su įskaudusiais 
sąnariais. — Žemaičiai ir ypačiai prūsai mėgsta gerą pa¬ 
talą. Ten ne tik šeimininkai, bet ir šeimynykščiai visi 
turi kas sau lovas, paklotas minkštu, kvapiu šienu, o kar¬ 
tais ir plunksnų čiužiniais. Kiekvienas pasideda galvą 
ant priegalvio, mažiausia vieno, o patys šeimininkai 
miega paprastai ant trijų, keturių pailgos formos .prie¬ 
galvių. — Šeimininkai dažniausiai žiemą vasarą miega 
svirne, užtat, kad nebūtų šalta, klojasi vadinamomis 
duknomis (patalais). Yra tai nepaprastai platūs plunksnų 
maišai, minkštai pripilti pūkų ar plunksnų, apvilkti tri- 
nyto užvalkalais (dvilinkėmis). Keli plunksnų čiužiniai, 
kelerios duknos ir bent tuzinas priegalvių būtinai turi 
būti jaunosios kraičiuose. Impilus siuva iš naminės dro¬ 
bės, labai tankios, vadinamos cvilikinės. 

Kurše lovas rengia labai gražiai, kloja jas ištaigio- 

mis antklodėmis ir užtraukia spalvotomis pirktinėmis 
užuolaidomis. 

Stalai ir krėslai — visur gana gero darbo: pirmieji — 
keturkampiai, su keturiomis kojomis, neretai tenka ma¬ 
tyti ir dažytų visokiomis spalvomis, su nupieštais vidury 
visokiais žvėrimis ir paukščiais, kurių nežino zoologai. 
Dažniausiai ten būna nutapyti buteliai, taurės, riestainiai 
ir žuvys su įsmeigtomis šakutėmis. 

Kėdės — labai paprastos; keturios kojos, įkaltos 
į lentą, arba šakotas kerežis, nukirstas taip, kad keturios 
šakos sudarytų natūralias kojas, ir vadinasi kėdelė. Že¬ 
maičiuose ir Prūsuose dirba krėslus, panašius kaip 
mūsų, išpintus šiaudais arba vikšrio žole, 

Tikrojoje Lietuvoje, kur troboje paprastai šviečia- 
masi pušinėmis, drebulinėmis ar beržinėmis balanomis, 
būtinas padargas yra medinis „senis", į kurį įkišama 
deganti balana. Žemaičiuose, Prūsuose ir Kurše ne ba¬ 
lanas žibina, o žvakes; kai kulia ir linus mina, šviečiasi 
lempomis. 

KINKYMAS * 

Kinkymo gerumas įvairiose senosios Lietuvos dalyse 
yra rodiklis, kaip gerai žmonės kame gyvena. Tikrojoje 
Lietuvoje vežimai, vežėčios, rogės ir 1.1, yra maži, prasti, 
tokie, kad juose vos vienas žmogus vargais negalais 
pavažiuoja. Vienas prastas arklelis, pakinkytas į ienas 
pavalkais, traukia tą vaikų žaislelį. Ratus čia retai 
kada tepa riebalais ar degutu; lengva tad įsivaizduoti, 
kas tai yra per harmonija, kai lietuviai važiuoja. Jei nors 
valandėlę būtų galima leisti patikėti, kad Lietuvos esa¬ 
ma giminės su Baltarusija, tai svarbiausiuoju įrodymu 
tuo atveju būtų ratai. Nors tos dvi tautos nieko tarpu¬ 
savy bendro neturi, tačiau jų vežėčios yra visiškai vienos 


i 

į kitas panašios, kyla tiktai klausimas, katrie iš jų bus' 
išradę tą muzikos instrumentą, skardenantį visus kelius, 
akompanuojant visokiausių rūšių keiksmams, kuriais 
baltarusis vaišina savo blogą skociną. Vilkmergės, Kau¬ 
no ir Panevėžio apskrityse vežimai kiek didesni, tie 
būtent, kuriais veža linus į Rygą. Savo forma jie pana¬ 
šūs į didžiarusių telegas ir iškloti liepų luobais. Roges 
tų apskričių gyventojai taip pat turi gana geras, ir jos 
čia vadinamos lubnios. Gvagninis pasakoja apie žemai¬ 
čių bei rusų ratus (tas pat galima taikyti ir lietuvių 
ratams) savo Kronikoje 234 . 

„Ratai jų prasti, visiškai nekaustyti, vytimis ir viso¬ 
kiomis virvėmis suraišioti: tekinys vienas iš vieno me¬ 
džio, įmantriu darbu iš visų pusių stipinais suremtas, 
atlaikys kad ir ilgiausią kelią; ašis niekad tepalo ne¬ 
mato. O kai jų daug į tokius ratus prisėda, tai nuostabiai 
girgžda, ašys po jais stačiai raudote rauda, taip pat, kaip 
ir Rusijoje; ir iš to susidarė ansai priežodis: girgžda 
kaip ruso ratai. Apie tai vienas lotynų (??) poetas parašė 
šiuos žodžius: 

Neque linunt Russi raucos pinguedine currus 
Nec picis auxilium stridulus axis habet. 

Auditur veniens longe cerptare Colassa. 

Sic frangiles currus Russe vocare soles, 

Non faciunt habiles uno vectore ąuadrigas 
Invectas Ruteni, quas equus unus agit, 

Nec facile invenies, ferrato haerentia clavo 
Plaustra, facit ligni cuncta ministerium, 


234 Aleksandro Gvagninlo ,,Kronika Sarmacyėj Europejskiėj i t. 
d." [„Europos Sarmatijos kronika ir t. t."], Varšuva, išleido kun. Pran¬ 
ciškus Bohomolecas. 

Et sine ferri jussu pangunt sua plaustra terebris 
Et lignum ligno consolidare solent." 

[Rusai netepa taukais savo girgždančių ratų, 

Giedanti ašis negauna ragauti deguto. 

Iš tolo girdėti, kaip atbraška ,,koliasa",— 

Taip įprasta rusiškai vadinti palaikes vežėčias. 

Rusinai nesidirba lengvų vienam važiuoti karietų, 
Ketvertu kinkomų,— jų vežimą traukia vienas arklys, 

Ir vargiai rasi jų padarynėj geležinę vinį, 

Viską tenai atstoja vien medis; 

Apsieina jie be geležies — kuolais, kur reikia, sukala, 
Kaip pratę yra, medį medžiu sustiprina.] 

Dabar Žemaičiuose, Prūsuose ir Kurše kinkymas yra 
visų geriausias — visur vežimai poriniai, kaustyti; kito¬ 
kių gyventojai net ir neturi arba retai teturi. Vežti di¬ 
desniems svoriams į Rygą, Mintaują, Liepoją ar Klai¬ 
pėdą, pvz., linams, sėmenims ir visokiems grūdams, turi 
tam tikrus ratus, nepaprastai ilgus, su aukštomis dran¬ 
gomis. Į tuos kinko po ketvertą ir po šešetą arklių, 
šalimais ir pratėgiui. Rogės irgi yra didelės ir porinės, 
su grąžulu. Čia dirba ypatingas roges, būdingas tik 
šioms šalims, vadinamas šlajomis. Tai yra porinės su 
grąžulu rogės labai storomis pavažomis, kaustytos: šlajų 
su aukštomis drangomis ilgis siekia nuo pusantro lig 
dviejų sieksnių, o kartais, kaip Prūsuose, ir daugiau. — 
Lengvam pavažiavimui turi mažas šlajukes su viena 
iena, arba grąžuliuku, ir vieninį važį; jie tačiau varto¬ 
jami tiktai .važiuoti į bažnyčią ar pas kaimynus. Papras¬ 
tos rogės, vieninės su ienomis ar porinės su grąžulu, 
vartojamos tik medžiams vežti iš miško. 

MALŪNAI IR PIESTOS 

,,Namuose 'turi rankinius malūnus (girnas) ir jais 
miltus bei kruopas gaminasi; taip pat turi piestas ir jomis 
grūdasi kanapes ir kita, ko maistui reikia. O kai ypač 
moterys ką dirba, tai sau paprastai tam tikrus gieda¬ 
muosius tonus traukia ir tuo būdu save linksmina, la¬ 
biausiai naktį, kad miego nenorėtų." 235 

GAMINIAI 

Be paprastų javų, kurių aplamai itin gausiai priau¬ 
gina Lietuvos žemė, mažne kiekviena apylinkė turi dar 
savų gaminių*, taip antai; tikroji Lietuva, o labiausiai 
Zarasų, Vilkmergės, Upytės apskritys garsios linais, 
ypatingai Rokiškio, Užpalių, Svėdasų, Kupiškio, Skapiš¬ 
kio, Kamajų (Zarasų apskr.), Anykščių ir Vabalninko 
parapijos. Salų, Svėdasų, Užpalių ir Rokiškio linai la¬ 
biausiai yra vertinami ir paieškomi užsieniuose, už juos 
brangiausiai moka ir Rygos pirkliai. 

Trakai garsūs agurkais, kuriuos augina daugiausia 
karaimai. 

Žemaičiai garsūs savo sūriu, vertinamu labiau už 
olandiškąjį, ir alumi, kurį ten kiekviena kaimo šeimi¬ 
ninkė pati padaro kubiluose ir puoduose. Skanumu ir 
stiprumu jų alus praneša visas fabrikinio alaus rūšis, yra 
labai sveikas ir priduodantis riebumo. Žemaitės dar iš 
pusiau lydytos grietinės daro sviestą, vadinamą kastinį, 
labai skanų, ypač kai šviežias. 

Raseinių ir Kauno apskrityse sugaunama daug lašišų, 
kurios gaudomos Nemune, daugiausia ties Skirsnemu¬ 
ne, Vilkija ir Kaunu. 

235 Gvagninio „Kronika", 1. c. 

Šiaulių ir Raseinių apskritysė geriausiai uždera 
kviečiai. 

Pajūryje, tai yra Baltijos pakrantėse, be šiaip visokių 
žuvų, sugaunama daugiausia menkių. 

Visokios žvėrienos gausiausiai duoda: Bialovežo giria 
(Gardino gubernijoje), Obelynės giria (Raseinių apskri¬ 
tyje) ir bemaž visas Kuršas. 

Žvėrys, būdingi visai lietuvių gyvenamai žemei, yra 
šie: meškos, stumbrai (dabar tik Bialovežo girioj), brie¬ 
džiai, stirnos, elniai, danieliai, šernai, lūšys, lapės, vilkai, 
kiškiai, bebrai, ūdros, tetervos, žebenkštys, šermuonė¬ 
liai ir 1.1., ir 1.1. 

VALGIAI, BŪDINGI LIETUVIŲ LIAUDŽIAI 

Be valgių, bendrų visoms Europos tautoms, lietuvių 
liaudis turi dar savų, kuriuos valgo ir prasti žmonės, ir 
aukštesnioji klasė, o tai yra: 

a) Šaltibarščiai, pagaminti iš jaunų burokėlių 
kambliukų, smulkiai supiaustytų, grietinės, kiek pra¬ 
skiestos vandeniu, krapų, šviežių agurkų, kietai virtų 
kiaušinių, vėžių arba veršienos ir t. t. Į juos įdedami 
keli gabalai ledo. 

b) Batviniai — tai rūgšti sriuba iš jaunų burokų 
kamblių, verdama paprastai su rūkyta mėsa ir užbaltinta 
grietine. 

c) Svogūnienė, arba švieži lašiniai, spirginti su pa¬ 
dažu, paprastai — su svogūnų padažu. 

d) Kruvienė, rūgštelėj usi sriuba, gaminama iš žą¬ 
sies ar paršiuko kraujo ir verdama su jų kogalviais. Sis 
valgis, paduotas per pietus, kada jaunikis peršasi šei¬ 
mininko dukteriai, reiškia, kad jam atsakoma galutinai. 

e) Siupienė — valgis, būdingas tiktai Žemaičiams. 

Tai kvietinė košė su žirniais, virta su šviežiais lašiniu- 
kais. Jei šiupienės duodama per pietus, kada jaunikis 
atvažiavęs žvalgauti ar piršliuos, tai yra ženklas, kad 
jaunikis priimtas kuo geriausiai. Paršiuko stimburys, 
įbestas į šiupienės dubens vidurį, rodo, kad tėvai su¬ 
tinka leisti dukterį už to, kuris peršasi. 

f) Kepšašas — irgi žemaičių valgis; tai kepta avino 
galva. 

g) Grucė — pasninko valgis, gaminamas iš grūstinių 
kruopų ir žirnių. 

h) Kanapiniai pyragai kepami iš kvietinių miltų, 
sumaišytų pusiau su grūstomis kanapėmis. 

i) Skabaputrė, latvių mėgstamasis skanėstas, yra tik¬ 
ras marmeladas; daroma tokiu būdu: imama virtų, nu¬ 
luptų bulvių, burokų, laukinių kriaušaičių, kruopų 
miežinių ar grikinių, pridedama pipirų, sugrūsto cina¬ 
mono, išverdama ir užpilama rūgusiu pienu. Po to su¬ 
verčiama į kubilą kelioms dienoms, kad gerai įrūgtų, 
ir valgoma šalta. Vasarą tas valgis konservuojamas 
avinų ar veršių pilvuose ir su jais nešamas į lauką, 
o kartais laikomas ir šiaip šikšniniuose, tam tyčia pada¬ 
rytuose maišeliuose. 


DVARININKŲ ELGESYS SU VALDINIAIS 

Kaip senovėje elgdavosi Žemaičių ir Lietuvos dvari¬ 
ninkai su savo valdiniais, apie tai rašo Gvagninis savo 
kronikoje 236 : „Ten kaimo žmonės kenčia didelius galin¬ 
gesniųjų persekiojimus: jei ponas dėl ko nors ant vai- 


230 A. Gvagninio „Kronika”, 429 psl., 1. c. 

dinio papyksta, tai jį apiplėšia, prispaudžia, nuterioja 
ir iš namų jam visą mitalą kartais atima, jog nebeturi 
vargšas su pačia ir vaikais ko į burną dėtis; sunkią tar¬ 
nybą valdiniai kiekvieną dieną eina. Jei valdiniui ko 
pas poną reikia, tai be dovanos nesiartink, o jei ligi 
pono ir prieisi, tai jis tuoj siųs pas urėdą, o visur duok 
pas ponus, nes ten kas žodis tai auksas. Penkias dienas 
ponui triūsia, o šeštą, pirmadienį, savo naudai dirba, 
taip pat bemaž visada ir sekmadienį nebūna dyki, nes 
kaime niekad tenai nešvenčia, daro ką nori — aria, piau- 
na, kulia, sėja, akėja ir visus kitus darbus dirba. O būna 
neretai ir taip Lietuvoje bei Baltarusijoje: jei kas pa¬ 
klausia, kam dirbi šventą dieną, tai atsako: „O galgi 
šventądien valgyt nereikia?" Duokles ir mokesčius kas 
metai keturis kartus neša; ir činšas ponams kasmetinis 
yra sunkus nuskurdusiems žmonėms; duoną labai rupią 
pusiau su pelais valgo.”—Šitokia valstiečių būklė, ap¬ 
rašyta Gvagninio, ir ligi šiol mažai tėra pasikeitusi, ir 
tai ne visoj Lietuvoj. Visur ta pati priespauda, tas pats 
plėšimas, tas pats skurdas! Išimtį sudaro tik Prūsai, Že¬ 
maičiai, Kuršas ir dalis tikrosios Lietuvos, t. y. Vilniaus, 
Vilkmergės, Upytės ir Kauno apskritys. Prūsų, Kuršo ir 
Žemaičių valstiečiai dėl to gerai gyvena, kad ten lažas 
yra arba visai nežinomas, arba yra lengvas. Mokėdami 
gana įmanomą činšą ir nieko dvarui nedirbdami, visą 
savo laiką, visą darbą sunaudoja sau. Ten dykūnas ir 
darbštuolis yra niekam kitam, tik sau pačiam dykūnas 
ir darbštuolis; ten valstietis negali taip, kaip kitose 
apylinkėse^ atsikalbinėti: „Kam mums stengtis, kad po¬ 
nas viską atima." Užtat kiekvienas dirba su noru, nes 
žino, kad sau dirba. Šita žemaičių liaudies dainelė, kurią 
čia skaitytojams duodame išverstą lenkiškai (rodos, Va- 

liūno) 237 , geriausiai paaiškina sakytųjų senosios Lietu-' 
vos provincijų valstiečių būklę: 

. V . 

Esu sau žmogelis 

Šarpus kožnam darbe, 

Vis man pagal norą klojas, 

Dieve, būk tau garbė. 

Atbuvau baudžiavą, 

Kiek uždėjo ponas, 

Gir už tai mane ponas 
Ir kunigas klebonas. 

Užmokėjau donį, 

Noris su didžia bėda, 

Nebijaus dabar nei savo 
Pono, nei urėdo. 

Karčiamoj nesu skolingas, 

Noris kas nedėlia 
Atsigeriu patsai alaus, 

Perku dar prieteliui. 

Turiu jungą jaučių, 

Tris žirgus įšertus 
Ir namelius neskolingus 
Kožnam atvertus. 

Turiu du sūneliu, 

Dvi skaisčias mergeles, 

Kas tik anas gaun regėti, 

Sako, kad panelės. 


237 Apie Silvestro Valiūno gyvenimą ir raštus skaitytojas ras mano 
metraštyje, pavadintame Linksmynė. 

Nors mažas prūdelis, 

Vienok užmal mierą f 
Tankiai prie didelių turtų 
Tikros ščėsties nėra. 

Prie tos ščėsties, kad mano 
Pati y r ščyra, 

Visi turtai ir karunkos 
Nieks yr prieš mane. 

Visad linksmas esu, 

Ar ariu, ar sėju, 

Prašau, dieve, būk ir toliaus 
Mano geradėju 


238 Tos dainelės originalas man kažkur žuvo, pamenu tiktai pra¬ 
džią: [išrašytos lietuviškai pirmosios keturios eilutės, toliau lenkiškai]. 


22. L. A. Jucevičius 



PRIEDAS 

LIETUVOS DIDŽIOSIOS KUNIGAIKŠTIJOS 
KAREIVIŲ ARTIKULAI 

LIETUVOS DIDŽIOSIOS KUNIGAIKŠTIJOS KAREIVIŲ 
ARTIKULAI , GENERALINIAME SEIME NUTARTI 
IR ŠVIESIOJO DAUGGALIO PONO GRIGALIAUS 
CHODKEVIČIAUS , VILNIAUS KAŠTELIONO , 
LIETUVOS D. K. VYRIAUSIOJO ETMONO , AMŽINOS 
GARBĖS VERTO VYRO, PATVIRTINTI IR KARIAMS 
PASKELBTI 239 . 

ARTIKULAS PIRMAS 

Kiekvienas, kas įsipareigojo Jo Malonybei Karaliui 
tarnauti, privalo pilnai išbūti ligi nustatyto laiko. O jei 
bus paskelbta, kad karinė tarnyba prailginama, o karei¬ 
vis, toliau tarnauti nenorintis, ligi pasibaigiant jo laikui, 
tai po paskelbto prailginimo privalės tarnauti dar ket¬ 
virtį metų. 

II. Niekas tegu nedrįsta tarnauti su svetima ginkluo¬ 
te, kitaip jam bus atimta garbė. 

III. Jei atsiras toks, kuris nebaigęs tarnybos iš sto- 


230 Tie artikulai yra paimti iš Aleksandro Gvagninio ,.Kronikos". 
Tos knygos retumas mane paskatino čia juos įdėti. Tegu jie būna įro¬ 
dymu visiems niekingiems rėksniams ir praeities šmeižikams, kad 
reguliariojoj * Lietuvos kariuomenėj niekad neviešpatavo anarchija 
nei kareivių sauvalė, o bet koks sauvaliavimas ir nedrausmingumas 
buvo ne tik neleidžiamas, bet ir griežčiausiai baudžiamas pagal dievo 
ir žmonių teisingumą. 

vykios pasišalins, tada, jeigu bajoras, netenka garbės, 
o jeigu plebeius, baudžiamas mirtimi. O jei atsitiks, kad 
tokį žmogų užmuš kas, ypač nebeturintį pažymėjimo 
arba rašto, duoto etmono ar savojo kuopos vado, tai turi 
būti laikoma, kad pasielgė teisingai. 

IV. Jokių peštynių nei vaidų kareiviai savo tarpe 
kelti neturi, kitaip bus baudžiami didelėmis bausmėmis. 

V. Jei kas iš karių, o ypač iš pėstininkų, ginklus, 
skirtus kariauti su priešu, arba raitininkas savo karo 
žirgą kortomis arba kauliukais pralošia, tada lygiai tas, 
kuris išlošė, lygiai tas, kuris pralošė, abudu turi būti 
baudžiami kartuvėmis. 

VI. Kas prieš etmoną ar prieš savo kuopos vadą 
arba prieš savo dešimtininką, arba tarnas prieš savo 
poną ranką pakels arba nepadoriais žodžiais puls, tas 
turi būti baudžiamas mirtimi. 

VII. Kas prieš stovyklos sargybą kokį užpuolimą 
padarys, arba pats į sargybą paskirtas nestos, arba be 
etmono leidimo išvyks, turi būti baudžiamas mirtimi, 
išskyrus tuos atvejus, kada jam tai padaryti sukliudo 
sargyba. 

VIII. Jei kas sužeis kitą kariuomenės žygyje po iš¬ 
skleista vėliava, turi būti baudžiamas mirtimi ir garbės 
atėmimu. 

IX. Kas iš pėstininkų sargyboj savo vietos nelaiko 
ar dėl kokio savo reikalo pasišalina, arba rikiuotėn 
nestoja, arba sargyboj užmiega, arba savo pareigą vyk¬ 
do atsainiai ir tingiai, bet kaip, tai sargybos viršininkui 
tokį leidžiama nieko nelaukus užmušti, o jei etmonui 
pristatytas bus, tai tegu būna baudžiamas garbės atėmi¬ 
mu ir mirtimi. 

X. Jei kas lauko sargyboj pastatytas arba nuo pilies 
sienos be etmono leidimo su priešu kalbasi, ir šitai gali 

būti liudininkų įrodyta, už tokį nusikaltimą turi būti 
baudžiamas mirtimi. 

XI. Jei kuris kareivis iš Jo Malonybės Karaliaus iždo 
sandėlių pabūklų kulkas, paraką ar šiaip kokius daiktus 
iš Jo Malonybės Karaliaus turto drįstų savo naudai su¬ 
vartoti, toks be jokio pasigailėjimo biauriai ir gėdingai 
mirtimi nubaustas turi būti. 

XII. Jei kas šnipą, priešo atsiųstą, savo namuose 
slėptų arba kur nors apie jį žinotų, bet nepasakytų, 
toks turi būti ketvirčiuotas. 

XIII. Jei kas per kautynes ar susidūrimą su priešu 
iš po vėliavos pabėgtų arba kokiu žodžiu kitą bėgti ska¬ 
tintų, tas garbės ir gyvybės netekti turi, taip pat turi 
būti baudžiamas, kas pavojaus metu ginklo prieš prie¬ 
šininką nepakeltų. 

XIV. Kas sauvališkai įsiveržtų į priešo žemę ir be 
etmono leidimo duotų priešui progą pulti,— baudžiamas 
mirtimi. 

XV. Duodant slaptažodį, kiekvienas kareivis savo 
eilėje turi ramiai laikytis. O jei paskui bus rastas kur 
nuošalyje, o jei slaptažodžio pasakyti nemokės,— bau¬ 
džiamas mirtimi. 

XVI. Patrimitavus poilsio, niekas neturi kelti sto¬ 
vykloje jokio bildesio nei didelio triukšmo, kitaip bus 
sunkiai baudžiamas. 

XVII. Jei kas sukeltų kokius vaidus slaptažodžio 
davimo metu arba iš muškietos į priešą šautų, — bau¬ 
džiamas mirtimi. 

XVIII. Viešėjimas karčiamoj ir naktinės ulionės tuo 
metu yra nęleidžiamos ir draudžiamos; kas neklauso, tas 
sunkiai baudžiamas. 

XIX. Nė vienas iš kareivių tegu nedrįsta nieko atimti 
smurtu iš jokio žmogaus, kitaip bus pakartas. O jeigu 

paims daugiau negu suvalgo ir išgeria nors už vieną 
grašį viršaus, tai tokiam be jokio pasigailėjimo bus 
galva nukirsta. 

XX. Nė vienas kareivis negali drįsti be etmono tarno 
bėginėti po kaimus maisto ieškodamas ir žmonėms 
skriaudas daryti, kitaip bus griežtai baudžiamas. 

XXI. Svetimšalio ir ateivio, nepažįstamo žmogaus, 
niekas į karo tarnybą neturi priimti be etmono leidimo, 
kitaip bus griežtai baudžiamas. 

XXII. Kito karo draugo arba dešimtininko tarno ne¬ 
gali niekas vilioti pas save pažadais ir dovanomis, kitaip 
bus griežtai baudžiamas. 

XXIII. Niekas iš karių negali žirgų, kurių laikymui 
pinigus gauna, kinkyti į vežimą nei savo asmeninei nau¬ 
dai vartoti, nors ir būtinam reikalui esant, ir niekam 
negali jų skolinti be etmono leidimo. 

XXIV. Kas smurtu atimtų ką nors iš to asmens, kurs 
maistą į stovyklą pristatinėja, turi būti baudžiamas kar¬ 
tuvėmis. 

XXV. Jeigu kas iš stovyklos išeitų ant viešojo kelio 
prekiauti maistu, arba jo atimti iš kitų, arba nepado¬ 
riai pelnytis, turi būti sunkiai baudžiamas. 

XXVI. Valgiams ir gėrimams pardavinėti ir supirki¬ 
nėti turi lauko etmonas nustatyti kainoraščius. 

XXVII. O jeigu kas brangiau negu nustatyta kaina 
ką perka, tai pirkėjas pinigų, pardavėjas daikto, kurį 
pardavė, nustoja; tas pat taikoma ir tam, kas parduoda 
pigiau, negu etmono nustatyta. 

XXVIII. Ant haidukų, etmono siųstų gaudyti pikta¬ 
darių, niekas tegu neužsipuldinėja nemandagiais žo¬ 
džiais, kitaip bus sunkiai baudžiamas; taip pat jei kas 
vyresnybės įsakymu teisingumą vykdo, tai niekas neturi 
tyčiotis, kitaip garbės neteks. 

XXIX. Ponai kuopų vadai ar kareivių vyresnieji pri¬ 
valo pareikšti, kiek jie nori turėti kareivių savo pulke, 
kitaip garbės netektų. Bet iš pilies arba miesto, kurį 
gina, piliečio nei miestiečio niekas į karinę tarnybą pri¬ 
imti negali be etmono leidimo, kitaip būtų sunkiai bau¬ 
džiamas. 

XXX. Kiekvienas kuopos vadas ar kariuomenės vir¬ 
šininkas turi to stropiai žiūrėti, kad pilies, kuri jam 
pavesta ginti, nedrįstų atiduoti priešui lig paskutinio 
pavojaus gyvybei, kitaip būtų baudžiamas mirtimi ir 
garbės atėmimu. 

XXXI. Dešimtininkai ir karo draugai, jeigu kuopos 
vadas (nuo ko dieve saugok) norėtų pilį priešui atiduoti, 
privalo jį pagavę etmonui pristatyti. 

XXXII. Kuopos vadas ar kareivių vyresnysis turi 
kiekvieną dieną pats nuėjęs apžiūrėti, kaip užrakinami 
ir atrakinami pilies vartų užraktai, o vartai niekam ne¬ 
gali būti atidaryti netinkamu laiku. O naktį pilyje pri¬ 
valo turėti visus kareivius susirinkusius. 

XXXIII. Niekas negali būti leidžiamas į pilį kitaip, 
kaip davęs apie save tikrą liudijimą, kas per vienas esąs 
ir ko ateinąs. Jeigu pasakys priežastį tikrą, tai į pilį 
gali būti įleistas tik pats vienas, be tarnų, nes šie be 
etmono leidimo neturi būti leidžiami. 

XXXIV. Jei kurie kareiviai, o ypač pėsti, sauvališkai 
nueitų į priešo žemę grobio pasigrobti, tokie turi būti 
baudžiami mirtimi. 

XXXV. Jeigu kas iš eilės turėjo būti sargyboj, o jis 
sargyboj nustovėjo, baudžiamas mirtimi. 

XXXVI. Jeigu kas sargyboj stovi ir, nelaukęs, kol 
ateis pakaita, piktavališkai pasišalina, baudžiamas mir¬ 
timi. 

XXXVII. Kam iš eilės reikia eiti sargybą, o jis pik-' 
tavališkai neina dėl 1 girtavimo arba lošimo kortomis, 
-kauleliais etčj' tas baudžiamas garbės atėmimu ir mir¬ 
timi. 

XXXVIII. Kuopų, vadai nei karo draugai niekas iš 
pilies neturi išeiti ir savo kareivių tegu nedrįsta siunti¬ 
nėti su jokiomis pasiuntinystėmis be etmono leidimo, 
o ypač jei tuo metu etmonas tenai yra, kitaip bus sun¬ 
kiai baudžiamas. 

XXXIX. Jei kas atsitiktinai rastų kokį daiktą, niekas 
to daikto negali laikyti prie savęs per naktį, bet kuopos 
vadui arba etmonui turi pasakyti, kitaip bus pakartas. 

XL. Jei kuris kareivis vaikščiotų be ginklo, kuriam 
gauna pinigus, turi būti virvėmis nuplaktas. 

XLI. Niekas tegu nedrįsta kelti pilyje jokių vaidų 
nei muštynių, kitaip bus mušamas lazdomis; o jei kas 
prieš kitą pakels ginklą — 1 ranką nukirsti; o jeigu su¬ 
žeis — galvą nuimti. 

XLII. Kiekvienam reikalingam pilies taisymui, o 
ypač apgulos metu, nė vienas iš ten gyvenančių karei¬ 
vių, kurie tą pilį gina, dėl pačių savęs neturi darbo gai¬ 
lėtis. 

XLIII. Kuopų vadai ir dešimtininkai turi kiekvienas 
visada savo kareivius to mokyti ir pratinti, kaip iš jų 
kuris kariuomenėj, rikiuotėj ir kautynėse turi stoti ir 
savo ginklą tinkamai ir naudingai vartoti. O jeigu kas 
iš rikiuotės išeis — galvą nuimti. 

XLIV. Karo draugai ir dešimtininkai turi būti savo 
kuopos vadui padorūs ir mandagūs, ne tik veiksmu, bet 
ir žodžiu, o taipo pat ir kuopos vadas su jais neturi nė 
vieno plūsti arba ginklo graibstydamasis ant jų puldi¬ 
nėti; bet jeigu kuris nusikals, tą visų karo draugų ir 

dešimtininkų rate turi teisti ir bausti, o kas priešinsis, 
turi būti etmonui pristatytas. 

XLV. O jeigu kas iš karo draugų arba pats leitenan¬ 
tas aukščiau surašytų Artikulų, sankcionuotų garbės ir 
gyvybės netekimo bausmėmis, prideramai ir teisingai 
neužlaikytų, kuopos vadas turi tokį, apdraudęs laidu ir 
bajoro garbe, išsiųsti pačiam etmonui. 



APIE KAREIVOS IR LIETUVOS 
D. KUNIGAIKŠTIJOS 
SENATORIUS IR VALDININKUS 



KARŪNOS IR LIETUVOS DIDŽIOSIOS 
KUNIGAIKŠTIJOS SENATORIŲ EILĖ SENATE 2401 


ARKIVYSKUPAI 

Gnezno 241 
Lvovo 

A/YSKUPAI 

Pšemyslio 
Žemaičių 
Kulmo 
Chelmo 
Kijevo 
Kameneco 
Vendeno 


Krokuvos 

Kujavijos 

Vilniaus 

Poznanės 

Plocko 

Varmijos 

Lucko 


VAIVADOS 


Krokuvos kaštelionas 
Krokuvos vaivada 
Poznanės 

Vilniaus ,, 

Sandomieriaus „ 


Vilniaus kaštelionas 
Kališo vaivada 
Trakų 

Seradziaus „ 

Trakų kaštelionas 


240 Iš A. Gvagninio „Kronikos". 

241 Lenkijos Karūnos Primas. 



Lenčicos vaivada 
Žemaičių seniūnas 
Bresto v * vaivada 
Kijevo 

Ino Vroclavo fr 
Rusios „ T 
Volynijos „ 
Podolijos „ 
Smolensko ff 
Liublino ,, 
Polocko ,, 
Belzo „ 

Naugarduko „ 


Plocko vaivada 
Vitebsko „ 

Mazovijos „ 

Podliasės ,, 

Ravos „ 

Brastos ,, 

Kulmo 

Mstislavo „ 

Elbingo į f 

Brada vo fr 

Gdansko 
Minsko 


KAŠTELIONAI AUKŠTESNIEJI 


Poznanės 

Sandomieriaus 

Kališo 

Voiničo 

Gnezno 

Seradziaus 

Lenčicos 

Žemaičių 

Bresto 

Kijevo 

Inovroclavo 

Lvovo 

Volynijos 

Kameneco 

Smolensko 

Liublino 


Polocko 

Belzo 

Naugarduko 

Plocko 

Vitebsko 

Červenės 

Podliasės 

Ravos 

Brastos 

Kulmo 

Mstislavo 

Elbingo 

Braclavo 

Gdansko 

Minsko 

KAŠTELIONAI ŽEMESNIEJI 


Sončo 

Kamionkos [?] 

Mendzyžečo 

Spicimežo 

Vislicos 

lnovlodzo 

Bečo 

Kovalių 

Rogozno 

Santoko 

Zavichosto 

Sochačevo 

Lendeno [?] 

Varšuvos 

Šremo 

Gostynio 

Žarnovo 

Viznos 

Malogoščo 

Racionžo 

Veliunio 

Serpco 

Pšemyslio 

Vyšogrodo 

Haličo 

Rypino 

Sanoko 

Zakročymo 

Chelmo 

Cechanovo 

Dobryniaus 

Livo 

Polaneco 

Slonsko 

Pšemento 

Liubačovo 

Kšyvino 

Konarų 

Čechovo 

Seradziaus : 

Naklo 

Konarų 

Rozpšos 

Lenčicos ž 

Bechovo 

Konarų 

Bydgoščo 

Kujavų žerr 

Bžezinų 

Vendeno 

Krušvecos 

Dorpato 

Osvencimo 

Pernavos 


VALDININKAI, PRIKLAUSĄ PRIE SENATORIŲ 

Karūnos didysis maršalka 

Lietuvos D. Kunigaikštijos didysis maršalka 


23 L. A. Jucevičius 


353 



Karūnos kancleris 

i 

Lietuvos Didžiosios Kunigaikštijos kancleris 
Karūnos pakancleris' 

Lietuvos Didžiosios Kunigaikštijos pakancleris 
Karūnos didysis iždo valdytojas 
Lietuvos D. Kunigaikštijos didysis iždo valdytojas 
Karūnos kiemo maršalka 

Lietuvos Didžiosios Kunigaikštijos kiemo maršalka 

KARŪNOS IR LIETUVOS DIDŽIOSIOS KUNIGAIKŠTIJOS 
VALDININKAI, KURIE Į SENATĄ NEĮEINA 

Karūnos didysis etmonas 

Liet. D. Kunigaikštijos didysis etmonas 

Karūnos lauko etmonas 

Liet. D. Kunigaikštijos lauko etmonas 

J. M. Karaliaus kiemo s'argybos kuopos vadas 

Karūnos didysis sekretorius dvasininkas 

Karūnos referendorius dvasininkas 

Liet. D. Kunigaikštijos referendorius-dvasininkas 

Karūnos referendorius pasaulietis 

Liet. D. Kunigaikštijos referendorius* pasaulietis 

Patauriai abiejų tautų, du 

Raikytojai abiejų tautų, du 

Kardininkai abiejų tautų, du 

Karūnos kiemo iždininkas 

Liet. D. Kunigaikštijos kiemo iždininkas 

Prūsijos kunigaikštijos iždininkas 

Seniūnai su teisiamąja galia 

Aukštieji pajamų valdytojai 

Seniūnai be teisiamosios galios 

Kiemo teismų asesoriai 

Kiemo bylų raštininkas 



Liet. D. Kunigaikštijos kanceliarijos raštininkai 

Abiejų Karūnos kanceliarijų regentai 

J. M. K. iždą liečiančių bylų prokurorai 

Lauko raštininkai 

Kvartos kareivių kuopos vadas 

Muitų viršininkai 

Sidabro ir alavo kasyklų viršininkai 
Druskos kasyklų viršininkai 
Pinigų kalyklų viršininkai 
Girių žinybos viršininkai 

Taigi, kaip maršalkoms, kancleriams, pakancleriams, 
iždo valdytojams, įeinantiems į senatą, yra artimesnis 
kelias pakilti į aukštesnes dignitorių vietas dėl savo 
einamųjų pareigų aukštumo, taip ir šiems yra daugiau 
galimumo pakilti į senatorius. O ypač didžiajam sek¬ 
retoriui, referendoriams ir seniūnams. Mat, jie jaučiasi 
labiau įsitarnavę savo ponui karaliui ir Žečpospolitai, 
nes ir didesniais turto ištekliais, ir išmanymu, ir proto 
lakumu, ir prityrimu labiau tinka į dignitorių vietas. 

Karinės riterystės valdžia ir reikalai visada esti pa¬ 
vedami kam nors iš senatorių, kuris tam dalykui tinka¬ 
mesnis. Ir užtat nenuostabu, kad taip daug dignitorių 
vietų, kurių Karūnoje yra bene daugiausia, į senato 
sudėtį neįeina. Mat, senatoriams? atitenka savo eile vi¬ 
sos senatoriškos aukštosios vietos, kaip aukščiau saky¬ 
ta; ir jos atitenka iš tų privačių asmenų gabesniems ir 
labiau pasiturintiems. 

APSKRIČIŲ VALDININKAI 

Pakamarys Stalininkai 

Karužas Taurininkai 

Žemės teisėjai Medžioklininkai 


23 * 

Žemės pateisėjai 
Pastalininkai 
Žemės raštininkai 
Kardininkai 
Mokesčių rinkėjai 


Voiskiai 
Burgrabiai 
Pas*eniūniai 
Pilies teisėjai 
Matininkai 


KARALIAUS KIEMO VALDININKAI IR ŠEIMYNYKŠČIAI 


Vyriausiasis kambarinis 

Pataurys 

Raikyto jas 

Karužas 

Žirgininkas 

Virtuvininkas 

Stovyklininkas 

Patalininkas 

Valgininkas 

Pastalininkas 

Pažirgininkas 

Vyriausiasis medžioklininkas 

Dvarionys, jų daug 

Sekretoriai 

Algininkai 

Šambelionai 

Kambariniai patarnautojai 
Vyresnysis iždo 
raštininkas 
Alebardininkai 
Gydytojai 


Kapelionai 

Raštininkai 

Muzikai 

Durininkai 

Butininkai 

Pastovyklininkai 

Avižiai 

Maistininkas 

Alininkas 

Ekonomai 

Trimitininkai 

Būgnininkai 

Spintininkai 

Virėjai 

Amatininkai 

visokių amatų 
Arklidžių 

šeimynykščiai 

Gurguolės 

šeimynykščiai 

Medžiotojai 


galas 

ŽEMAIČIU ŽEMĖS 

PRISIMINIMAI 


PARAŠĖ 

KUN. LIUDVIKAS ADOMAS JUCEVlClUS 

„Hoc in memoria nostra penitus insedit" 

Cic. 


VILNIUS 

IŠLEIDO IR ATSPAUSDINO T. GLIUKSBERGAS 
VILNIAUS CIESORIŠKOSIOS MED. CHIR. AKADEMIJOS 
IR BALTARUSIJOS MOKSLO APYGARDOS MOKYKLŲ 
KNYGININKAS IR SPAUSTUVININKAS 
1842 



Leidžiama spausdinti su sąlyga, kad atspausdinus bus įteiktas ' 
įstatymo nustatytas egzempliorių skaičius Cenzūros Komitetui. 

Vilnius, 184 T metų rugpjūčio 12 d. 


Cenzbrius, bav. Vilniaus Universiteto Profesorius, 
Kolegijos Tarėjas ir Kavalierius 


Jonas Vaškevičius 



Juozapui Ignacui 
KRAŠEVSKIUI* 

PRAKALBA 

Nedėkingas! Kilki, skriski, 

Ten, kur tolumos nutviskę, 

Ten, kur amžini žiedai; 

Aš, nors čia nuo speigo krisiu, 
Vasaros šalin neskrisiu,— 

Man mieli tėvų kraštai. 

Jau esame nusikratę biauriu ir mus žeminančiu prie- 
tarų , jog tuo tik esą verta domėtis ir stebėtis, ko sveti - ! 
mose šalyse gali pamatyti, o ko mūsų pačių žemėje y ra, \ 
i tai nesą prasmės nė žiūrėti; nebėra man reikalo kak j 
bėti t jog pažinti, kas yra aplinkui mūsų gimtąją trobą, V 
nūnai yfdlapę būtinu dalyku, ir svarbiau yra tatai mūsų 
tautiečiams, negu užsienių visos prašmatnybės ir gražūs 
reg iniai . Kad taip tikrai yra, rodo entuziastiškas skai¬ 
tančiosios visuomenės priėmimas šių veikalų: J. I. Kra¬ 
ševskio „Volynijos, Polesės ir Lietuvos prisiminimai " *, 
taip pat grafo A. Pšezdzeckio „Podolė^Volynija ir 
Ukraina"*. Užpernai (1839 m.) skaitėme laikraštyje 
„Tygodnik Petersburski" dvi gražiausias ištraukas iš 
laiškų p. p. Vi K. O., keliaujančių po šalį, paduotas My¬ 
kolo Grabovskio *, kuris ir pats jau parengė „Senosios 
ir dabartinės Ukrainos aprašymus". Prie tų veikalų, jau 
paskelbtų spaudoje ir dar nepaskelbtų, pridedu ir aš savo 

„Žemaičių žemės prisiminimus", nors labai nedrąsiai 
nes pirmą kartą ėmiausi šios rūšies literatūros, ir mano 
plunksna gali pasirodyti nesugebanti piešti vaizdingus 
aprašus. Ir vis dėlto galiu visus užtikrinti, jog nuošir¬ 
džiai noriu ir stengiuosi tapti naudingas visuomenei, ir 
norėčiau būti vertinamas pagal tuos norus bei pastan¬ 
gas. Tik ir čia, man matos, turiu teisę laukti atlai¬ 
dumo: likimo nublokštam toli nuo gimtinės, rašant apie 
dalyką, tokį artimą širdžiai, o tolimą pasiekti, sunku 
buvo ką geresnio įstengti; dėl šios tad priežasties ir savo 
knygutei daviau „Prisiminimų” vardą. Vien prisimini¬ 
mais ir užrašais, padarytais senesnėmis, laisvesnėmis va¬ 
landomis, yra paremtas visas šis veikalėlis. Jei dievas 
padės ir sveiką laikys, ateityje kada nors būtinai pa¬ 
pildysiu Žemaičių žemės aprašymą. 

Kun. L. A. Jucevičius 

Rašiau Svėdasuose 
1841 m. gegužės 18 dieną 



I 

Į KITĄ PUSĘ NEVĖŽIO 

Antai Nevėžis, mano tėvynės upė, skirianti Lie¬ 
tuvą * nuo Žemaičių. Dar kelios valandėlės, ir aš jau 
būsiu toje žemėje, kur žydinčią jaunystę praleidau. Gra¬ 
žūs, gėlėti, žavintys yra Nemuno krantai, to Lietuvos 
upių kunigaikščio, kuris su visa iškilme ir šlove teka 
oriai, tarsi jausdamas savo vertę, savo įspūdingą senu* 
mą. Kad žvelgi į jo žydrus vandenis, tarsi matai prabė¬ 
gusių amžių pėdsakus, tarsi persikeli į anuos laikus, 
įvykių turtingus. Ir iš tikrųjų,— ko tik nėra toji upė 
regėjusi! Kokių tiktai kariuomenių per ją nėra kėlęsi! 
Kieno tiktai kraujais nėra raudę jos vandenys! Ar tai 
vieną kartą plaukė per ją kryžiuočiai, o apiplėšę, ugnim 
ir kalaviju nusiaubę lietuvių kaimus, su gausiu grobiu / 
ar sumušti ligi paskutiniosios, su kerštu širdyje, su pra¬ 
keikimais lūpose grįžo atgalios. Ne kartą tie paupiai, 
tie uolingi skardžiai aidėjo nuo šaižaus vokiečių riksmo, 
ne kartą taip pat atsimušė juose žemaičių karo trimito 
skardas ir skleidė siaubą priešo eilėse. Nūnai čia tyku, 
ramu: ramiai teka Nemuno vandenys, ir jo paupiai kar¬ 
toja vien balsus darbščių žvejų, gaudančių lašišas. Ne 
taip tykiai ir ne taip ramiai teka Nevėžis: šis yra nely¬ 
ginant toji vaidinga moteriškė, kuri triukšmu ir riksmu 

skelbiasi esanti namų šeimininkė. Tiktai ne visada ir 
ne kiekvienoj vietoj jis toks pat vaidingas, kai kur jis 
savo krikštolą rita su dideliu orumu ir rimtybe, labiau¬ 
siai, kai į Nemuno glėbį atsiduoda. Mėgstu žiūrėti į jo 
srovę, kai ji, srūdama tarp uolų ir žolėtų krantų, čia 
atsimuša į išspurusį kietą granito šlaitą, čia pasipuošia 
putų karoliais, čia bėgdama lėkdama per kvepiančias 
lankas ir šypsančius laukų rėžius, raško ir neša su savim 
gėles ir, priėjusi kelio galą, vainikuoja jomis Nemuno 
vandenis. Ar tai nėra mūsų žemiškojo gyvenimo pa¬ 
veikslas! Kaip tas tekantis Nevėžis, taip ir žmogaus 
gyvenimas — pilnas rūpesčių, kentėjimų, begalinių kliū¬ 
čių,— erškėčiais apžėlęs jo takas, duona ašaromis vilgy- 
ta; švystelėja retkarčiais susižavėjimo, iliuzijų valan¬ 
dėlė, tik, žiūrėk, vargšas pakeleivis ir užmigo jau — 
užmigo amžinybės prieglobsty. 

Gražūs, žavingi Nevėžio paupiai: čia ne viena vieta 
gali rungtis dėl pranašumo su kerinčiomis Šveicarijos 
vietomis. Kaip iškilmingai, kaip poetiškai atrodo tos iški¬ 
lios kalvos; kaip iškilmingai, kaip poetiškai pasirodo 
akiai tie viršum kits kito susidėstę miškai, sidabruoti ievų 
žiedais, sugyvinti pavasario mylėtojo giesmės! Ant tų 
pačių kalvų, tarp tų pačių miškų kitados dievobaimin¬ 
gasis Vladislovas Jogaila su narsiuoju savo broliu Vy¬ 
tautu griovė pagonių žinyčias ir gesino amžinąją ugnį. 
Jei būtų galima atgaivinti negyvas uolas, įkvėpti joms 
jausmą ir kalbą, čia ne vienas akmuo, ne vienas supuvęs 
sienojas daug mums pasakytų apie senus laikus, apie 
senus, dar ligi šiol neištirtus atsitikimus. Bet metas jau 
su tomis vietomis atsisveikinti, štai plaustas, o ant jo — 
su dideliausia kudlota barzda stovi senas žydas ir it 
Charonas * laukia, kada pervežti mane į kitą pusę, į Elį- 
zejaus * laukus — Žemaičių žemę. 

Šalies veidas 

Štai aš jau esu Žemaičiuose. O, kaip man smagu, 
kaip linksma kvėpuoti tos žemės oru! Nežinau, dėl ko 
man čia taip saldu — ar kad šios vietos išugdė mano 
jaunystę, ar gal dėl to, kad anapus Nevėžio tiek skaus¬ 
mingų valandų turėjau, kad anapus Nevėžio tiek ken¬ 
tėjimų ant mano vargšės galvos užgriuvo!.. Užmirškim 
juos, jei galima, bent valandėlę, nes gėla nepritinka 
prie tokių linksmų ir širdį glamonėjančių dalykų. Cit! 
Koks čia garsas girdėti iš tolo? —Tai gaili, tąsi dainelė 
Žalios rūtelės, jaunos dienos, dainelė, kurią ne sykį 
girdėjau gimtajame dvarely, primenanti man laimingas 
valandas, kurių daugiau nebebus. Skubėkim, juk yra dar 
žmonių, kurie ir mūsų laukia. O, su kokiu džiaugsmu 
apkabins mane mano vargšė motina, su kiek širdies 
pasveikins išsiilgusios seserys! Skubėkim! — Koks nuo¬ 
stabus kraštas!.. 

Musulmonas, saulei gęstant, 

Lyg apdujęs nuo islamo, 

Vien tik žvalgos susimąstęs 
Ten, kur kapas Mahometo. 

Taip ir aš dairausi, žeme, 

Į tave, į numylėtą. 

Miela čionai keliauti: visur platus kelias arba šauna 
per lygumą, banguojančią javais, arba vingiuoja tarp 
aukštų sepų medžių, kurie (kaip liaudis sako) atmena 
dar Kęstučio laikus. Labiausiai liaudis gerbia ąžuolus: j 
kai kurie iš jų aukšti, atrodo galvas debesyse panėrę. 
Žmonėse yra daugybė padavimų apie juos, tarp kurių 

vertas išskirti šitas: sakoma, kad senų senovėje, kai die¬ 
vas maloninga akimi žiūrėdavo į savo vaikus, kiekvienu 
svarbiu gyvenimo atveju, įkopęs į tų medžių viršūnę, 
galėjai su savo sutvėrėju ir viešpačiu kalbėtis kaip su 
tikru broliu. 

Kiemionis Žemaičiuose žvalus, linksmas, petingas, 
arba noriai ir neverčiamas darbuojasi po laukus, arba, 
pasikinkęs ketvertą stiprių ašvienių į dideliausius ratus, 
prikrautus linų ar sėmenų, važiuoja į Rygą, Mintaują ar 
Liepoją. Retai kada jį tematysi liūdną: visada giedru 
veidu, su dainele lūpose jis pasitinka tiek piktą, tiek 
ir gerą dalią. Žemaičių kiemionių gyvenamosios trobos 
daugiausia gražios, aukštos, su dideliais langais, labiau¬ 
siai Telšių apskrityje, Prūsų pasienyje, su kaminu, iš¬ 
vestu pro stogą, rodo, kaip šičia gyvena paprasti žmo¬ 
nės. Kiekvienos trobos yra du galai; viename iš jų yra 
kambarys svečiams, arba seklyčia, ir mažas alkieriukas, 
vadinamas šalinuke. Abu šie kambariai yra kuo švariau¬ 
siai užlaikomi, su grindimis, išplauti, lubos iškaišytos 
visokiomis laukų ir darželio gėlėmis, grindys pabars¬ 
tytos ajerais ar kapotomis eglių šakutėmis. Ant sienų 
kaba paveikslai, labai prastai nupiešti vandeniniais da¬ 
žais. Tai zakristijonų ir vargonininkų arba Kalvarijos 
mokyklos mokinių šedevrai. Kitame trobos gale yra pras¬ 
toji gryničia: čia būva visa šeimyna; žiemą per šal¬ 
čius ten atveda ėringą avį, ožkingą ožką, kai kada ir 
kiaulę su paršiukais. Gryničia paprastai be grindų, lan¬ 
gai tokio pat didumo, kaip ir seklyčios, tik smulkes¬ 
niais stiklais. Namų slenkstis turi čia svarbų vaidmenį; 
kad ir didžiausias priešas jį peržengtų — jau jis tampa 
šeimininko prieteliu, ir niekas nedrįs jo paliesti nebau¬ 
džiamas. Jei žemaitis ko nekenčia, o iš anksto sužino, 
kad ateis, tai jokiu būdu neleidžia slenksčio peržengti, 

nes bijo, kad savo niekinga koja nesubiaurotų vietos, 
pro kurią dievas įžengia į jo trobelę. Kaip tikrojoje 
Lietuvoje krikštasuolė, taip čia slenkstis yra didelėje 
pagarboje. Kai stato naują gyvenimą, po slenksčiu pa- 
prastai užkasa medinį kryželį ir kokį nors smulkų daiktą 
senelių prosenelių palikimo, kurį laiko brangiausiu at¬ 
minimu. Priešais kiekvienus namus yra didelis kiemas, 
aptvertas žiogriais, vidury kiemo auga dideli medžiai — 
liepos arba uosiai. Po gyvenamosios trobos svarbiausiu 
trobesiu laikoma klėtis. Ten pilami grūdai, pasidėdami 
linai, sniego baltumo drobės — žemaičių merginų še¬ 
devrai, o nesenais laikais, dar mano atminime, neretais 
pas itaikyda vo, matyti ten sukabintus senobinius karo 
ginklus. Nėra šiose apylinkėse, gali sakyt, nė vienos 
liaudies dainos, kur nebūtų minimas svirnelis. Svirneiy 
rauda mergaitė , išleidžiama už vyro, svirnely rėžia 
stuomenis tiems nepakenčiamiems priešams — jaunikio 
pabroliams ; svirnely prižada tėvui, motinai, seserims ir 
broliams, pasivertusi raiba gegėle, už savaitės po ves¬ 
tuvių sugrįžti pažiūrėti, ar jau prasmego į žemą jaunųjų 
lova, kurioj pirmą kartą po jungtuvių nakvojo, ir t. t. 

Visa Žemaičių žemė, iš pažiūros imant, keleivio akiai 
teikia kuo gražiausių vaizdų: visur pakelėj dideli, gra¬ 
žiai išstatyti^sodžiai,„prie^kiekyįęnų namų, lygiai pono, 
lygiaij?rasto žmogelio, yra darželis bei sodelis ir stovi 
medinis kryžius, tikėjimo vėliava, to krašto žmonių die¬ 
vobaimingumo ženklas. Kryžius paprastai stovi gale 
trobos, figūra į langus; tatai mūsų sodžiaus žmonėms 
akivaizdžiai primena, jog visus darbus, ir blogus, ir ge¬ 
rus, visada regi dievas. Dėlei tos priežasties švariai yra 
užlaikomos sienos palei langus. Paprotys plauti sienas 
palei langus yra ir tikrojoje Lietuvoje. Pakelėse taip 
pat yra kryžių, bet daugiausia tinkasi matyti dideli stul- 

pai su spintute viršuje, o toje spintutėje stovi statulė¬ 
lė—.šventasis Jonas Krikštytojas, Žemaičių (dabar Tel¬ 
šių) vyskupijos globėjas. Kryžių palei kelią taip tanku, 
jog nuo vieno ligi kito vos kelios dešimtys žingsnių. 
Teisingai tą šalį galima pavadinti kryžių ir kunigų 
kraštu, nes kunigų, kilusių iš Žemaičių, kiekvienoje 
Rusijos imperijos katalikų diecezijoje yra daugiausia. 
Niekur nėra tokių mandagių, tokių vaišingų ir tokių die¬ 
vobaimingų paprastųjų žmonių, kaip Žemaičiuose. So¬ 
džiaus žmogus, kai keliu važiuoja, ties kiekvienu kry¬ 
žium sustoja, nusiima kepurę ir bent Tėve mūsų sukalba, 
o kiekvieną, kai sutinka kelyje, sveikina žodžiais: Te¬ 
gul bus pagarbintas Jėzus Kristus. O jei kas pasako 
laba diena ar labas vakaras, tai tokį palaiko pagoniu ir 
gerai apibara. Kur tik važiuosi Žemaičiuose, visur sutik¬ 
si gerus ir paslaugius paprastuosius žmones, kiekvienas 
tau pasišaus vadovu pabūti, kiekvienas tau pasiūlys savo 
namuose nakvynę, kiekvienas su tavimi kuo turėdamas 
pasidalins, nenorėdamas už tai jokio atlyginimo, o jei 
norėsi užmokėti — neims. O, sveikinu tave, gimtoji 
žeme, medu m ir pienu tekančio ji Palestina mano! Svei¬ 
kinu "jus, gimtieji mano nameliai Pakėvyje! Jumyse 
išvydau pirmą kartą dienos šviesą, jumyse pirmą kartą 
kūdikio šypsniu pasveikinau šį pasaulį, tokį man kitados 
buvusį gražų, tokį linksmą. Po jūsų kukliu stogu žengiau 
savo netvirtus žingsnius, iš jūsų bėgiodavau į Garbenio 
kalną, vadinamą, pasak liaudies padavimo, įžymaus ki¬ 
tados Žemaičių žemės didžiavyrio dainiaus vardu 1 . Jū¬ 
sų pastogėje girdėjau ne sykį savo auklę pasakojant 
apie garsius šito vyro darbus, kaip stebuklingu savo 


1 Tas kalnas tikrai yra Šiaulių apskrityje, Vaiguvos parapijoje, 
mano gimtinėje, Pakėvio dvare. 

kalaviju, paties Kovo 2 iš dangaus atsiųstu, vienu moju 
tūkstančius vokiečių išguldęs, kaip paskui savo didžiu 
balsu, į jaučio baubimą panašiu, savo pergales apdai¬ 
navęs. 

Nuo to pasakojimo kaito man širdis, budo vaiko 
galvoje garbės aistra ir troškulys, aš griebdavau nuo 
sienos surūdijusį tėvo kardą ir norėdavau nieko ne¬ 
laukęs šokti į kautynes, kad ir su sesute arba su senu 
tarnu Ignacu; tiktai rykštė, atsiradusi mamos rankoje, 
visad nuginkluodavo šešergio riterio narsą. Po jūsų sto¬ 
gu, mieli mano nameliai, girdėjau ne sykį pasakojant 
apie Užvarmio miškus, apie neišbrendamas klampynes 
ir pelkes, apie tuos miškus, kur lindėjusios raganos ir 
laumės. Po jūsų stogu, mieli mano nameliai, girdėjau 
ne sykį nuostabius pasakojimus apie Užvarmio nimfą, 
tų nepereinamų liūnų valdovę, kur nė vienas mirtingasis 
negalėjo įeiti nebaudžiamas, o jei kas, smalsumo masi¬ 
namas, išdrįsdavo peržengti uždraustą ribą ir išvysdavo 
stebuklingą valdovės veidą, tas amžinai atsisveikindavo 
su viltimi pargrįžti į šį pasaulį, nes amžinai turėdavo 
klaidžioti po mišką, girdėdamas iš visų pusių piktus 
deivių juokus ir patyčias 2 3 . Per tuos pačius kraupius Už¬ 
varmio miškus ir liūnus, kai vėliau išaugau į stamantrų 
jaunikaitį, jojau ne sykį linksmas, su viltimi širdyje. 
Nūnai kaip viskas persimainę!.. Aš tik vienas čia tarp 
nepažįstamų veidų klajoju. Tie, kuriuos mylėjau, vieni 
toli, o kitus sauja drėgnos žemės užklojo. Net ir mano 
nameliai į senatvę palinko ir, pasikeitus gyventojams, 
savo veidą pakeitė. Šiandien, kai važiuoju per tuos už¬ 
keiktus Užvarmio miškus, rodosi, kad gedulinga marška 


2 Karo dievas *. Žiūrėk Narbuto „Dzieje starož. nar. lite w.", I t. 

3 Visas šis aprašymas yra imtas iš tos vietos padavimų. 

dengia juos, rodosi, kad kiekvienas medis, kiekviena 
pažįstama vieta klausia mane: keliauninke mūsų, o kas 
tau pasidarė? 

Tiek metų nebuvęs savame krašte, nūnai žiūriu į tas 
vietas, po kurias jaunystėje bėginėjau linksmas. Štai 
liepa, kurios pavėsy tiek kartų mokė mane tėvas, kaip 
dievui ir artimui tarnauti reikia — deja! — lūpos, skel¬ 
busios tiesą, jau užsičiaupė amžinai ir niekad man tų 
žodžių nebekartos! Ranka, kuri laimino, nūnai sustin¬ 
gusi, o gal jau ir veltėdžio kirminėlio sugraužta, daugiau 
manęs nebepriglaus. Štai kita liepa, ant kurios buvau 
išrėžęs savo ir savo draugo monogramas. Medis išau¬ 
gęs, ir mūsų monogramos lyg Egipto hieroglifai išrodo. 
Argi toks pat likimas būtų ir mūsų širdis ištikęs?! — 
Štai giraitė, kur su draugais žaisdavau — čia kitados 
mes greitais kiškeliais ėjome, smarkiuose mūšiuose ka¬ 
riavome. O, kiek vienusyk atbudo mielų atminimų mano 
širdyje! Tik argi beįstengsiu atgaivinti atminty visus 
džiaugsmus, visas praleistas šioje įstabioje vietoje lai¬ 
mingas valandėles, kurios jau taip seniai nuplaukė nebe¬ 
grįžtamai. Kai užgriūva mus daugybė atminimų, išli¬ 
kusių mumyse, tai norėtųsi vienusyk tą visą daugybę 
perimti ir jos atspaudą savo atmintyje įtvirtinti; bet 
kai šaltai svarstydami pradedame galvoti apie atskirus 
daiktus, tai didžioji jų dalis dingsta iš mūsų domės. 
Praeitis mums atrodo it platus geografijos žemėlapis, 
kurio linijos visaip eina ir kryžiuojasi. Kai kurios iš jų 
ryškiai nubrėžtos, o kai kurios, tik vos vos pažymėtos 
brėžtuvu, toliau vis labiau nusitrina ir nyksta; o kas 
išlieka, tai panašu į aną labirintą, kuriame keliauninko 
akis neįstengia įsidėmėti tikrojo kelio. Juk kiek jausmų, 
taip smarkiai sukrėtusių ugningą mano sielą, nūnai vi¬ 
siškai pamirštų! Kiek džiaugsmų, nusiminimų, pavojų 

praėjo, nepalikę nė mažiausio pėdsako — tarsi jų nė 
būti nebūta! Visi sąjūdžiai dingo be ženklo, nelyginant 
toji margaspalvė vaivorykštė, kur vakar žavėjo mūsų 
akį. 

Daugumas jaunystės draugų — tartum niekad ir pa¬ 
sauly nebuvę; tiktai kada-ne-kada ar koks netyčių atsi¬ 
tikimas, ar abejingi žodžiai kalboj, paliečia juos kuo nors. 
nelauktai ir greitai, truputį švystelėję atminty, beprime¬ 
na juos. 

O, kaip daugelio nežinome likimo, net tų, kur buvo 
patys tikriausi mūsų draugai, su kuriais norėjome ke¬ 
liauti visą gyvenimo kelią, su kuriais lyg su broliais 
viskuo dalinomės, kuriems neturėjome nė mažiausios 
paslapties. Gal po daugelio metų nekrologo puslapis ar 
antkapio akmuo pasakys, jog mirė tas, kurio veltui ieš¬ 
kome gyvųjų tarpe; gal rasim ir tokių, kurie, iškilę į di¬ 
džias aukštybes, su panieka stumia nuo savęs atmini¬ 
mus tos broliškos meilės, kurią buvo prisiekę laikyti ligi , 
grabo. Kiti, atsidavę niekingiems troškimams, pamiršo 
viską, išskyrus norą įgyti galios, turto, išskyrus prie¬ 
mones lobti, kad ir neverčiausiu būdu. 

Jei norime, kad bičiuliška ranka nuoširdžiai suspaus¬ 
tų mūsąją, ieškokim draugo, kuris, patekęs į nelaimes, 
matė, kai kerojo priešais jį visos vargo šakos, ir, bėdos 
ištiktas, su tvirta dvasia žiūrėjo į užsidarančias aukso 
gausybės duris. 


III 

ŠILUVA 

Prie įžymiausių Žemaičių vietų priklauso Šiluvos 
miestelis, plačiai žinomas jomarkais ir gražia mūro baž¬ 
nyčia, kurioje yra švenčiausios panelės paveikslas, gar- 

sus stebuklais. Seniau ta vieta buvo vadinama Būda arba 
Šilas. Čia pirmąją bažnyčią dievo motinos ir šventųjų 
apaštalų Petro ir Povilo, garbei, viešpataujant Kazimie¬ 
rui Jogailaičiui, 1451 metais pastatydino Petras Gedgau¬ 
das, Geišių 4 ponas. 1532 metais, kada religinės naujovės, 
iš Prūsų pargabentos, susuko galvas mūsų tėvams ir 
mažne visos katalikų šventovės buvo paverstos kitatikių 
maldyklomis, tokia pat liūdna dalia ištiko ir Šiluvos baž¬ 
nyčią, pamestą savo ganytojo Holubkos, kuris, drauge 
su daugeliu kitų Žemaičių vyskupijos dvasininkų išsi¬ 
žadėjęs dangaus laimės dėl nešvarios ir nepastovios 
žemės laimės, parankiuose teiginiuose ieškojo paleng¬ 
vinimo savo sąžinei. Tiek buvo pas mus toji naujovė 
paplitusi, jog kunigaikštis Merkelis Giedraitis, žengda¬ 
mas į Žemaičių vyskupo sostą, tik septynis katalikų ku¬ 
nigus berado visoje vyskupijoje. Aštuonias dešimtis 
metų Šiluvos šventovė išbuvo evangelikų reformatų 
valdžioje, o gal ir ligi šiol būtų likusi jų rankose, jei 
pati švenčiausioji panelė stebuklingu apsireiškimu ne¬ 
būtų paskatinusi katalikų atsiimti kas savo. Visas tasai 
įvykis yra aprašytas Šiluvos bažnyčios istorijoje, sura¬ 
šytoje ant pergamento, rodos, Augusto II laikais 1 . [...] * 
Kalbant apie Šiluvą, negalima tylomis aplenkti te¬ 
nykščių jomarkų, vykstančių per visą švenčiausiosios 
panelės užgimimo švenčių oktavą. Kas tik aprašinėjo 
keliones ar kokią nors vietą, bent pas mus, niekad ne¬ 
pamiršo savo knygoj duoti kokio nors jomarko apy¬ 
braižą, nes kaip tik tenai puikiausiai duodasi pažinti, 
bent iš dalies, žmonių fizionomija ir papročiai; dėl tos 
tad priežasties, o ne iš vėjavaikiško beždžioniavimo, ir 
aš imuosi aprašyti Žemaičių jomarką. Neras čionai skai- 


4 Geišiai — dabar Raseinių priemiestis. 

tytojas humoristiškų paveikslų, kuriais yra žymūs Kra¬ 
ševskio ir grafo Pšezdzeckio veikalai, bet tiktai pa¬ 
prastus, nuoširdžius, be jokio įkvėpto polėkio nuškicuo- 
tus paveikslus mūsų žemės žmonių, pagyvėjusių dėl 
geros nuotaikos, linksmumo ir visuotinio judėjimo. 

Dar gerą savaitę prieš prasidedant jomarkui jau visi 
keliai pilni pirklių keliauninkų, kurie čionai traukia su 
prekėmis net iš tolimų pakraščių. 

Gana erdvią aikštę užima paprastai pirkliai rusai iš 
Rygos, Maskvos, Kijevo, o kai kada net iš Odesos. Jie 
čia atveža stiklo, porceliano, kailių, konfitūrų, žvakių, 
muilo ir visokių kitokių prekių, kuriomis verčiasi pre¬ 
kyboje rusų važinė j antie j i pirkliai. Armėnai atvažiuoja 
su šilkais, turkiškais šlafrokais ir kt. Už aikštės, žemyn- 
linkui, eina ilga eilė parduotuvių, kuriose paprastai mieli 
mūsų žydeliai, nešvarūs, riksmingi, o visada įkyrūs, 
turi susikūrę savo veiklos sceną. Čia tave įrudusi, sena, 
susibaigusi žydė traukia už skverno ir maloniai perša 
savo supuvusias kriaušes bei obuolius; čia tau rodo 
vilnoną, perkeliukus ir kitokius audeklinius niekus, ten 
tave per kits kitą stumia, traukia be jokios mielaširdys- 
tės ir rėkia: cukraus, kavos, arbatos, petnešų, pirštinių , 
liemenių, skarelių, perkelių ir 1.1., ir 1.1. — visiškai kaip 
Vilniuje, Žydų ar Stiklių gatvėje. Tarp kelių dešimčių 
prastų krautuvėlių it didžiuliai perlai žvilga galanterijos 
krautuvės — Kameneckio iš Raseinių ir Mintaujos pirk¬ 
lių, o labiausiai — jomarko briliantas, žemaitukių sal¬ 
džių svajonių daiktas,— skrybėlaičių parduotuvė. To¬ 
liau — keliasdešimt parduotuvių vilniečių su visokiu 
šlamštu. Toliau — vėl žydų parduotuvės, o dar toliau... 
ir dar toliau žydai su prekėmis. 

Aplink bažnyčią — visas didžiulis šventorius, aprizgęs 
audeklinėmis būdomis, ten pardavinėja rožančius, škap- 

lierius, kryželius, medaliukus, paveiksliukus ir malda¬ 
knyges. 

Aplink visą rinką —žalios žydų lapinės su degtine, 
alum, silkėm, meduoliais, riestainiais ir bandutėmis, 
keptomis su alūnu,, kad išeitų didesnės. Rinkoj stovi 
vežimai su taboka, džiovinta žuvimi, o prie kiekvieno, 
iškabos vietoj, ant ilgos karties iškeltas kuokštas tabok- 
lapių arba dideliausia plekšnė. Vienur kitur stovi stalai, 
apdėti skardos dirbiniais. Žemėje prikrauta geležies, 
molinių puodų ir kitokių indų. Ten vėl stovi tvarkingai 
išrikiuoti rateliai, o ten visokie ūkio padargai: skrynios, 
dėžės, kubilai, stalai, staleliai, krėslai, krepšiai, kraite¬ 
lės, šepečiai linams šukuoti. Galiausiai visur čia dar 
matyti smulkių parduotuvėlių, kur prekiauja vaikų 
žaislais, siūlais, sagutėmis ir 1.1. Visų žymesnių smuklių 
sienos marguoja lentynomis visokių spalvų ir visokių 
pavidalų kepurių. Tiktai kas čia ir įstengs viską apra¬ 
šyti — reikėtų Homero genijaus ir Homero atminties, 
kaip jis, nė karto nesutrikęs (snausdamas tiesiog), iš¬ 
skaičiuodavo visus graikų laivus ir didvyrius, kurie ko¬ 
vėsi prie Trojos, o mes, vargšai rašeikos, kur čia su juo 
susilyginsim; tad pakaks mums ir tiek, kiek papasako¬ 
jom skaitytojui nuobodinti; o jei pasitaikys proga, gal 
dar kai kuriuos daiktus, čia neminėtus, ir prisiminsime. 

Pažvelkim dabar į tuos keliolika tūkstančių žmonių, 
kuriuos į šią vietą pamaldumas ir jomarko interesai su¬ 
traukė. Kiek čia judėjimo, kokia spūstis! Kai žiūri iš 
kurios aukštesnės vietos, pavyzdžiui, nuo šventoriaus, 
tai atrodo, tartum prieš tave dideliausias skruzdėlynas, 
kur krutūs vabalėliai visi įnikę į savo darbus; o gal 
geriau pasakysiu, jei visą tą sambūrį palyginsiu su įvai¬ 
riaspalviais stikleliais kaleidoskope, kurį akiai palinks¬ 
minti greitai suka vaiko ranka. Įsiterpkime į tą minią 

ir pažiūrėkime, kas taip kvaršina gaivas šitiems žmo¬ 
nėms. 

Štai esame svarbiausiajame jomarko punkte, tarp 
parduotuvių, kurios tvarkingai išrikiuotomis prekėmis 
vilioja kiekvieną praeivį. Visi čia traukia: vieni nusi¬ 
pirkti ko reikia, kiti pasižiūrėti į anuos, o paskui, netu¬ 
rėdami už ką pirkti, bent pasakyti, kaip ta sakmės lapė: 
čia — labai prastos rūšies, o dar kiti, paprastai jauni 
žmonės, šiaipsau — pasižiūrėti po dailia skrybėlaite, pri¬ 
dengusia gražias akutes. 

Kas čia žmonių, kas čia originalų, kokia gausinga 
kolekcija egzempliorių, nors ne per rečiausių gyvajame 
teatre! 

Antai, tasai susiganęs šlėkta, mažiausiai koks nors 
ribų teisėjas, perka stiklines: žiūrėk, kaip renkasi kuo 
mažiausias — jis iš jų vaišins arbata svečius; o sau ir 
pačiai nusipirko kvortines; jo tokia taisyklė: geriausias 
ir mieliausias svečias namuose — tai pats šeimininkas. 

Tas jaunavedys perka žmonai nublukusį maskvinį 
šaliką ir papiautinai derasi su pardavėju dėl auksino. 
Po valandėlės pamatysi jį lošimų salėje: tenai be svyra¬ 
vimo pastatys ant kortos šimtą dukatų ir praloš. 

Pasižiūrėk į tą smulkų, nupiepusį, išblyškusį sutvė¬ 
rimėlį, vedantį už parankės savo pačią. Tur būt, sakysi: 
čia koks nors turtingas dvarininkas, matyt, iš prabangiai 
galionuotų tarnų livrėjų. O! Turtingas dvarininkas, turi 
pusę milijono sidabro rublių — skolos. Bet koks jis ne¬ 
ramus, kažko dairosi, gręžiojasi į visas puses, nelygi¬ 
nant studentas, pastatytas į kertę už bausmę. Jis ieško 
progos atitrūkti nuo vargšės pačiutės šono, o tada — 
kuo greičiausiai nudumti į traktierių, kur jo seniai lau¬ 
kia arfininke čekė, dievinamoji ir neprilygstamoji 
Teresė, 

Tas išsitempęs, it mietą prarijęs ponaitis — tai jaunas 
grapukas; jau v vien iš veido, iš kvėšų jo akių žiūri kvai¬ 
lumas, būdinga visų madų krautuvių didžiavyrių savybė. 

O ką gi pasakyti apie tą „jo malonybę" su barzda, 
ūsais ir žandenomis, a la jeune Franęe *, arba d la senas 
ožys rudenį, kas galų gale vis tiek?.. Nieko, nes su to¬ 
kiais padarais dažnai susitinkate — tai namie auginti 
mūsų fanfaronai ir svetimų juokingumų beždžioniauto- 
jai. Geriau mestelkite akį į tas nuvytusias ponias, apsi¬ 
rengusias puošniai, bet ne pagal madą, kaip matyti iš 
skrybėlaičių plačiausiais bryliais, panašiais į kverkšte- 
nės vištos išplėstą uodegą, įnikusias žiūrinėti blizgučius 
Kameneckio krautuvėje. Yra tai pirmutinės Žemaičių 
aristokratės*; yra tai... geriau nutylėsiu, nes sakys, kad 
aš esu nemandagus — o mandagiai apie tokias ypatas 
atsiliepti negaliu. 

Bet tik pažiūrėkit, koks ten spiečius panelių, jos 
plūsta tiesiai į ruso pirklio parduotuvę. Kokios dramblo¬ 
tos, sustumtinės figūros, bet užtat apsiavusios geltono¬ 
mis, nuklypusiomis čeverykomis. Tai antroji moterų 
kasta, tai akalicų šlėktaičios. Pasiklausykite jų kalbų, 
jei įdomu ir turite nors kiek kantrybės. Koks preten¬ 
zingumas, koks įsitikėjimas į savo bajoriškus herbus, 
koks titulavimasis tarpusavy, kokie ryškūs šūksniai: 
„Na, duok tu man ramybę! A, kad tave velniai griebtų! 
O kad tu nesulauktum!" ir t. t. Nuėjo į krautuvę ir 
tuoj visos vienu balsu užriko: 

— Ponas burlioke, ar turi saldainių? 

— Turiu. 

— Duok mums svarą, tik gero svorio. 

Pirklys atsvėrė, suvyniojo ir laukė užmokant. 

— O kiek kaštuoja? 

— Du auksinu, panelės. 

— O, taip brangu! 

— Ne, tai nebrangu. 

— O ar negalima už keturiasdešimt skatikų atiduoti? 

— Ne. 

— Tai už keturiasdešimt penkis. 

— Paskutinė kaina, du auksinai. 

— Va še, kad tave paralius griebtų. 

Ten, apie žydų parduotuves, apspitusios it musės 
pilkos kaimo moterys su drobiniais sijonais ir perka 
sau skareles. Apdriskę, su lapsardokais pardavėjai rodo 
joms visa, ką tik turi, o jos kiekvieną skarelę supasi 
ant galvos ar ant pečių ir su tam tikru pasitenkinimu 
žiūrisi į mažą, skarda aptaisytą veidrodėlį. Žydai už 
kits kito giria savo šiukšles. 

— Oi, kaip gražu! Oi, kaip tau pritinka! Tu dabar 
visiškai į save nebepanaši, tu dabar išrodai kaip kokia 
panelė! Na, še, imk tą skarelę, aš tokią pačią vakar par¬ 
daviau poniai maršalkienei. 

— Tai aš nepirksiu,— atsako sodietė, — aš su po¬ 
niom lygintis nenoriu. 

— Na! O kuo tu prastesnė už ponią maršalkienę? 
Tau ta skarelė daug geriau pritinka, nekaip jai; ji su 
šilkais, su perlais, su deimantais išrodo kaip prasta bo¬ 
ba, o tu ir su ta rudinėle kaip kokia jos malonybė, kaip 
kokia grafienė. Na, kam sau gailėti, jei ponas dievas 
tave tokią gražią sutvėrė. Oi, kokia tu graži! Tau tik 
palociuos gyventi. Še, imk tą skarelę, nesigailėsi,— at¬ 
mink mano žodį, kaip tave tokią išsipusčiusią pamatys 
koks ponaitis — tuoj pasidabos ir apsiženys. 

Mergina, nuo pagyrų apkvaitusi, perka su džiaugs¬ 
mu, nes pataikavimais kiekvieną moterį apdumsi — ii 
didžiausią turtuolę, ir varguolę paskutinę; ir nenuosta- 

bu — juk visos yra dukterys tos pačios rojaus Ievos, 
kuriai• žaltys susuko galvą gražiais žodeliais! 

Einam toliau. Palaikių drabužių parduotuvėse smul¬ 
kieji šlėktos perkasi senus, nudružusius paltus, surdu¬ 
tus, o kai kada net frakus! Prašom dabar pasižiūrėt 
į juos, kai apsivelka tais skarmalais,—su kokiomis di¬ 
dingomis minomis jie vaikšto, kaip gręžiojasi į visas 
puses — persitikrinti, ar juos kas mato šitaip pasišvie- 
tusius. Kokie judesiai — eina, tai, rodos, žemės nesiekia, 
o veidas linksmas, o sprandas išriestas, o povyza iš¬ 
tempta kaip ant kartuvių — taip juos pakeitė drabužis, 
jog teisingai čia galima pritaikyti seną mūsų priežodį: 
„Nustebintas kūnas nutvilko: ir ko tik ant jo neprivilko!" 
Arba pažiūrėkite į tą šlėktaitę, kur nusipirko bombasinį 
burnosėlį su siaurute apykakliuke. Jai regis, jog visame 
pasaulyje dailiausiai pasišvietusi. Tegu pamėgina kas 
nors iš pažįstamų, tokią josmylistaitę sutikęs, kaip geras* 
pažįstamas, apkabinti į glėbį; koks pasipiktinimas! Tuoj 
jam išrėš komplimentą: „Su tokiom manierom — pas 
tarnaites, į šeimyninę!" arba „Eik sau r pons! esi girtas!" 

Šlėktos ir kiemiony s perka kepures. Žydas jiems pa¬ 
duoda, rūpestingai nupurto dulkes ir įsiręžęs giria: čia 
nauja, neišversta, sa j etinės gelumbės, ai, ai! kokia tai 
puiki kepurė! Įsikaušęs šlėkta matuojasi kepurę ir klau¬ 
sia aplinkinius, ar jam pritinkanti. 

— Oi, tu su šia kepure išrodai kaip ponas. 

— Ai, duok ramybę, ponas arendoriau (taip čia va¬ 
dina kiekvieną žydą), tai sena kepurė, jau kokius dvi¬ 
dešimt kartų versta perversta. 

— Oi, kad aš taip sveikas būčiau, kaip ji neversta. 

— Tai prisiek cheremu, kad neišvers*ta, bet aiškiai 
prisiek. 

— Na! prisiekiu tau, kad nauja. 



Žydo duoto žodžio įtikintas, pirkėjas ima sukioti 
kepurę į visas puses ir, dviem pirštais suėmęs, gelumbę 
bandyti, pagaliau derasi dėl kainos, po keliolika sykių 
išeina ir po keliolika sykių grįžta; pagaliau nuperka ir 
užmoka dvigubai brangiau, negu verta. 

Ogi štai tikras stebuklas! Knygynas Šiluvoje!! Ar tik 
ne gerbiamasis Rubenas Rafalovičius Dajonas * čia atsi¬ 
kraustė?— Ne, tai vienas smulkus senojo išpažinimo * 
literatas, kurį neretai esate sutikę Vilniuje su keliomis 
apdriskusiomis knygelėmis ant Kardinalijos kampo *. 
Reikia pažiūrėti, gal ką naujo atvežė: knygų, atrodo, 
turima gana nemažai. Toji krautuvėlė yra visiškai tuščia, 
gera tad bus po jomarko darbų pasilsėti. 

— Kodėl pas tave pirkėjų nematau? — klausiu žy¬ 
delį. 

—• Nežinau, tur būt, žemaičiai knygų nemėgsta. 

— Ar dar nieko nepardavei? 

— Kur ne, pardaviau labai daug kalendorių, apie 
du šimtus egzempliorių Morfėjaus ir keliasdešimt Ke¬ 
liaujančio turko. 

— O kokių dar knygų turi? 

— Prašom pažiūrėti. 

Ėmiau iš eilės žiūrėti duodamas man knygas. Kone 
visos buvo išleistos Maneso Romo, pirmojo mano mece¬ 
nato, Dvožeco Noimano, o kai kurios ir svarbiausiųjų 
Vilniaus knygynų — Gliuksbergo ir Zavadzkio *, kaip 
nebereikalingas šlamštas išmestos ir žydeliams pasigrobti 
atiduotos. Čia buvo: Libusa, arba Prahos įsteigimas, 
Atsargos štabsrotmistro Bronico poezijos , Trijų brolių 
poezijos, Dųgaltas Dalgety, Maltos riteris, lugaževskio 
vertimai, kun. Olševskio vertimai, kun. dominikono 
Snarskio vertimai, nesuskaitoma daugybė Rinktinių r 
Poezijos rinkinių, Keliaujantis turkas, Morfėjus (tos dvi 

brošiūros pas mus yra populiariausios), Pranašavimas, 
mano — kaip ^teisingai buvo pavadinta — liliputiška 
knygelytė Lietuvos istorija vaikams, poema Medžiok¬ 
lė, Trioletai ir 1.1., ir 1.1. Ogi tarp tų visų brošiūrų spindė¬ 
jo Kiškos-Zgerskio dramos veikalai ir kito autoriaus 
sieksninės* odės, kurios, savo laiku sukėlusios triukšmą, 
bildesį ir riksmą, įvariusios visiems nuobodulį, susirado 
galiausiai prieglobstį žydų kromeliuose, kur paprastai 
rašytojų, jau mirusių šlovei, protai ilsisi ramybėje, net 
be vilties prisikelti iš numirusių. Sukalbėjęs amžinatilsį 
prie palaikų tų kitados garsių ir smarkių Vilniaus lite¬ 
ratų, buvau jau beišeinąs, tik šit, netyčia pastūmėjęs 
apsiausto rankove gražiai apdarytą Pamiętnik Magne- 
tyczny, pamačiau apačioj savo pirmąsias terliones, iš¬ 
leistas Maneso, vardu Raštai *, terliones, dar mokyklos 
suole keverzotas, kai tebebuvau vos keliolikos metų 
vaikiūkštis, o pamatęs tą savo jaunystės nuodėmę, labai 
nemaloniai nustebęs sustojau; mat, perskaitęs paskutinį 
patepimą, duotą man „Tygodnik Petersburski" leidėjo, 
tučtuojau visus tos knygutės egzempliorius iš knygynų 
atsiėmiau ir į auto-da-fe paskyriau. O kadangi Mane- 
sas buvo ją atspausdinęs savo lėšomis, tai aš gavau 
grąžinti jam visas išlaidas su dideliausiais procentais. 
Betgi pasirodo, kad jis buvo išspausdinęs daugiau eg¬ 
zempliorių, negu man atidavė, ir nepasitenkino mano 
atlyginimu, jeigu dar ir dabar jų matau prekyboje. Taip 
man ir reikia! Tegu šis įvykis būna pamoka visiems 
prastiems rašytojėliams, kad jeigu sykį parašei ir iš¬ 
spausdinai kokį niekalą, tai jokiu būdu jo nebeišnaikinsi; 
kad, nors kaip besistengtum, ką bedarytum, vis tiek pas¬ 
kui jisai persekios neapsigalvojantį autorių visą gyve¬ 
nimą. Kaip tad šičia išvengti blogio? Ogi va: nerašyti 
visai. Kad tai galėtum! Bet kur tau — žmogus ir po 

laiko nepasidarai gudresnis, nes rašymas yra aistra, 
aistra, piktesnė už įprotį rūkyti pypkę arba girtauti. 
Rašytojavimo aistra niekad nusikratyti negalima; tą aiš¬ 
kiai ir įtikinamai rodo ir ši terlionė, kurią nūnai drebė¬ 
damas atiduodu į gailestingo skaitytojo rankas. Tiktai, 
man rodos, geriau daryti nuodėmes prastu rašymu, negu 
dykinėjimu arba žmogų žeminančiais užsiėmimais, k. a. 
kortavimu, girtavimu ir 1.1. Bent jau aš, kai neturiu 
ko naudingo pasiskaityti, bemeiliju nors rašyti, kad ir 
prastai, negu dykas būti ar su pypke dantyse vaikščioti 
po kambarį ir mirtinai nuobodžiauti. Šituos ir tolygius 
filosofinius svarstymus, kurie po kiekvieno nemalonumo 
ateina manęs paguosti, teko nutraukti, nes į knygyną 
užėjo keletas žmonių. Prisirinko paskui ir daugiau. Vieni 
pareikalavo Kalendoriaus, kiti Taupios virėjos, treti Pa¬ 
tarėjo medžiotojams, dar kiti — Visto filosofijos ir pa¬ 
grindų. „Dieve mano! — pagalvojau — tai juk mūsų 
dvarininkai! Tokios tatai knygos jiems sudaro literatū¬ 
ros visumą! Bet prašom su tais ponais įsileisti į šneką 
apie savojo krašto raštiją — nieko nežino, nieko ne¬ 
skaito, o betgi plūsta kiek tik gali lenkų rašytojus ir 
knygas. Palengvėjo kiek man širdy, kai vienas jaunas 
vyras paprašė pardavėją duoti turiningesnių knygų — 
Kraševskio, Grabovsk io ir kit ų ra šytojų, kurie nūnai 
sudarcT~šviesiausią žvaigždyną mūsų literatūroje, ko¬ 
vojančioje dėl pirmenybės palmės su visų Europos tautų 
literatūromis. Žydas prašomų knygų neturėjo, ir tas 
jaunas vyras, nieko nenusipirkęs, išėjo iš parduotuvės; 
ne ką trukęs ir aš tą pat padariau. 

Išėjęs iš knygyno, pasukau į rinką. Minia ūžė, įsi- 
kaušę kaimiečiai ir šlėktelės vieni su narsuolio mina 
vaikštinėjo sau, kiti, jau perpildę ruginio nektaro sai¬ 
ką, stovėjo nejudėdami ir iškvėšusiomis akimis spok- 

sojo į aplinkos daiktus. Pastebėjau, kad mažiausia žmo¬ 
nių buvo žydų būdose', kur pardavinėjama degtinė, o 
daugiausia gėrė prie vežimų. Žemaičių sodžiaus žmogus 
tik paskutinio reikalo spiriamas perka degtinę iš žydo 
jomarke, nes daugiausia savo iš namų atsiveža ir ja 
pažįstamus vaišina. O važiuodamas namo, kai atsargų 
nebeturi, tai mažne prie kiekvienos karčiamėlės, prie 
kiekvienos būdelės (o tokių būdelių, grįžtančiųjų iš jo- 
marko patogumui, pilna būna visose pakelėse per ke¬ 
letą mylių) sustoja ir nors už porą skatikų degtinės su 
mielu kaimynu ar kūmu turi išgerti. Na, tada prasideda 
bičiulystės pareiškimai, glamonėj imąsis ir bučiavima¬ 
sis, o draug su tuo ir gausingas abipusis seilėjimasis. 
O šlėktos tais atvejais daugiausia rėkauja, pučiasi it 
kalakutai, vaidijasi, kol galų gale etiketiniu trikarčiu 
pasibučiavimu į abudu skruostus atsisveikina. Šlėkta 
jomarke, ypač į pavakarę, ima prisiminti senus laikus, 
senobinius seimelius, o apstotas jauno savo ponų ir bro¬ 
lių pulko, meluoja jiems, kad net dulkės rūksta. Jau¬ 
nimas smalsiai klauso tų tauškalų ir tiktai kada-ne-ka¬ 
da įterpia į jo kalbą ryškų šūksnį: „E, meluoji, ponas 
stražnike /" 

Bet koks tenai triukšmas girdėti iš anos drobinės 
būdos pačiam vidury rinkos? Ten žydas fokusininkas 
rodo prastuomenei už penkis skatikus savo štukas. Ėda 
pakulas, iš nasrų leidžia liepsną ir traukia visokių spal¬ 
vų kaspinus, šoka ant virvės, smaigaliu ant nosies už- 
sistatęs, sukioja kardą, ant kapos kiaušinių šoka ir nie¬ 
ko jiems nepadaro. Žmonės į jį žiūri stebėdamiesi ir, 
nieko negalėdami suprasti, sušunka: „Tas žydas raga¬ 
nius! Bėkim šalin!" 

Tenai toliau karingų romėnų vaikaitis, ištižęs ir su¬ 
niekšėjęs, nešiojasi ant kukšteros pajodžargą beždžio- 



niūkę, aprengtą ryškiai raudonu husarišku munduru, 
ir vedžioja už virvelės mokytą šuniuką. O toliau vo¬ 
kietis, driskis filosofas ir drauge muzikas, groja švil- 
pynuke populiarią gaidą f ,Mein lieber Augustiri' [„Ma¬ 
no mielas Augustinai"] arba, paprašytas už auksiną, 
užeina į kuriuos namus ir paleidžia ,,spiegti" išgarsin¬ 
tojo „valsų karaliaus" Štrauso * tonus, nuo kurių at¬ 
garsio marionetės, pastatytos ant plokštelės, šoka. Kitas 
vokietis tąso ant kupros dideliausią skrynią, kurioje at¬ 
vaizduotos sidabro kasyklos Freiburge. Ir šis už kelis 
skatikus labai mielai rodo savo įmantrybę. Atidaro 
skrynią, ir turite prieš save Freiburgo kasyklų minia¬ 
tiūrą: pasūkus rankeną, pasisuka velenas, visos tos maši¬ 
nos širdis, ir sujudina visas jos dalis. Tik veltui 
lauktumėt tų visų dalykų paaiškinimo, jei vokiškai ne¬ 
mokat. Rodytojas nemoka lenkiškai ir į kiekvieną jūsų 
klausimą atsako: „Eto saksonski horot Freiburg /" [„Tai 
saksų miestas Freiburgas!"] arba, rodydamas į mašine¬ 
rijos dalis, sako: „/ tat robotą , i tat roboto , i tut robo¬ 
to' [„Ir čia darbas, ir čia darbas, ir čia darbas"], o paga¬ 
liau atkiša nedidelį skardos padėklėlį ir sako maivyda- 
masis: „ Ponia duoti pinigas." 

Yra Šiluvoje per jomarką ir teatras, kai kada net 
po kelias trupes susirenka vienukart; tada keliuose klo¬ 
jimuose vaidina. Tiktai niekad čia neužsuka nieko ge¬ 
ro, o atvyksta vien klajoją prasti aktoriai, basi, nu¬ 
driskę ir žaliausio supratimo neturį apie dramos meną. 
Bet prašom tiktai paskaityti jų sieksnines afišas, išli¬ 
pytas mažne ant kiekvieno namo kampo, ir iš jų tokio 
skelbimosi tikriausiai pamanysite, jog artistai atvažia¬ 
vo bent iš Vilniaus, jei ne Varšuvos ar Petrapilio. Ko¬ 
kias čia pjeses vaidina?—vis dramos, operos, bale¬ 
tai!!... Tiktai, jei nori ilgesnės mielos iliuzijos, tenkin- 

kis pačia antrašte, neskaityk visos afišos, nes maudulį 
įvarys, tau koktu paliks, neradus joje nei prasmės, nei 
mokėjimo rašyti; užtat pavaišins tave gera porcija 
kvailybių, o dar geresne — įžūlumo ir darkymosi. Tiek 
apie afišas; spręsti apie teatrą — ne mano dalykas. 

Reikėtų čia ką-ūe-ką pasakyti ir apie lošimų salę, 
kaip apie svarbiausią punktą, kur visų gausiausiai bu¬ 
riasi jaunimas ar net ir pagyvenę žmonės; tiktai man 
nesinori tenai eiti nei savo skaitytojo vesti,— verčiau 
likit sveiki! 


IV 

KRAŽIAI 

Lygumoj abipus Kražantės upės stovi miestelis, ga¬ 
vęs nuo jos vardą,— Kražiai, garsus iš seno Žemaičiuo¬ 
se aukštesniąja mokykla, laikyta po kits kito jėzuitų, 
eksjėzuitų, senosios regulos karmelitų, pagaliau moky¬ 
tojų pasauliečių, prižiūrimų buv. Vilniaus universiteto. 

Kražiai iki Vytauto laikų buvo kaimelis, priklau¬ 
santis Žemaičių kunigaikščiui. O 1414 metais Vytautas 
jį priskaičiuoja prie apskrities miestelių. 1547 metais 
jie atiteko nuosavybėn Stanislovui Kęsgailai, kuris bu¬ 
vo vedęs Oną Radvilaitę ir rašėsi Kražių grafu 5 . Kiek 
vėliau grįžo vėl į valdžios nuosavybę, ir nuo 1559 metų 
kurį laiką juos valdė anglai, Sufolko kunigaikštienė ir 
jos vyras Rišardas Bertas, kurie „atsidūrę pavojuj ir 
gelbėdami gyvybę" (karaliaus privilegijos žodžiais), 
pabėgę iš savo tėvynės, rado čia prieglobstį pas Žygi¬ 
mantą Augustą ir už padėtus valstybės ižde auksu ir 
brangenybėmis 3.676 talerius (sumą, prilygstančią 1613 
to meto lietuviškų kapų ir du skatikus), įkaito teise įgi- 

5 Niesiecki, Korony Polskiėj 2 tom., 517 psl.* 

jo Kražius. Kai anglams pavojus praėjo ir jie turėjo jau 
į savo kraštą grįžti, o ižde nebuvo pinigų, tai sakytąją 
sumą iš savo kišenės išmokėjo jiems kunigaikštis Mi¬ 
kalojus Radvila ir tuo būdu tapo įkaitiniu Kražių val¬ 
dytoju. Paėmęs į savo rankas miestelį, toje vietoje, kur 
dabar stovi buvusioji jėzuitų bažnyčia, pamūrijo gy¬ 
nybinę pilaitę, kurią apsupo vandeniu, panaudojęs Kra¬ 
žantę ir kanalą, ėjusį kitados per vidurį dabartinio 
miestelio. Tą pilaitę vėliau Karolis Chodkevičius * liepė 
perdirbti į kolegijos bažnyčią. Visiškai griežtai tačiau 
šito tvirtinti negalime; bent jau tokios nuomonės yra 
profesorius Podčašinskis *, kuris, būdamas mokyklų vi- -s— 
zitatoriumi, 1826 m., kai mokiausi ten gimnazijoje, lan¬ 
kė Kražius ir, apžiūrėjęs tuščią buvusią jėzuitų šven¬ 
tovę, kalbėjo, jog bažnyčios architektūra įsakmiai 
rodanti, kad ji esanti perdirbta iš pilies. 1568 metais 
Mikalojus Kristupas Radvila * visuotiniame seime Gar¬ 
dine įgijo Kražius savo šeimai paveldimai, tuo reikalu 
gavo ir karaliaus privilegiją, datuotą tų pat metų birže¬ 
lio mėn. 1 d. Vėliau, kai ši privilegija per gaisrą sudegė, 
kunigaikščiai Radvilos gavo kitą iš Stepono Batoro, ra¬ 
šytą 1577 metais Marijenburge. 1780 metais karalius 
Stanislovas Augustas savo privilegija leido Kražiuose 
rengti du turgu kas savaitė ir tris prekymečius kas me- . 
tai: pirmą keturių savaičių, pradedant nuo Trijų kara- Į 
lių, antrą trijų savaičių, po švento Antano, trečią ketu- I 
rių savaičių, po švento Egidijaus. Tačiau tasai leidimas 
nebuvo įgyvendintas. Dabar čia būna vienas turgus sa- I 
vaitėj ir keli vienadieniai arklių turgai metuose, t. y. J 
šv. Lauryno,,šv. Roko, šv. Mykolo, sekminių ir Trijų 
karalių. Svarbiausiasis turgus esti pirmadienį prieš už¬ 
gavėnes ir turi mugės vardą. Radvilai 1801 metais par¬ 
davė Kražių grafystę Juozapui Rodzevičiui, Lenkijos 

kariuomenės leitenantui, Ašmenos horodničiui, už 
25.000 olandiškų dukatų, kuris, užmokėjęs dalį šios su¬ 
mos, įsipareigojo apmokėti skolas, užtrauktas šio dvaro 
sąskaita. Tuo tarpu dėl švaistymo, o dar labiau dėl ne¬ 
tvarkos tos skolos dvigubai išaugo, ir galų gale įvyko 
eksdivizija *, po kurios Kražiai atsidūrė labai didelio 
skaičiaus savininkų rankose. Mat, kiekvienas namas, 
kiekviena prasčiausia karčiamėlė, kiekvienas menkiau¬ 
sias kromelis, kuriame pardavinėjama bent svaras kitas 
muilo ar keli lapai tabokos, turi vis kitą savininką. Yra 
tatai miestelis, kurį sudaro keli šimtai namų, nešvarus, 
pelkėtas, gyvenamas daugiausia žydų. Jo aristokratija 
yra gimnazijos mokytojai ir mokiniai. Namai kai kurie 
gražūs, bet visa fizionomija išrodo kaip pasiturinčio 
izraelito drabužis, kur matai sumišai turtingumą bei 
eleganciją su purvu. 

Per patį vidurį miestelio teka Kražantė. Jos vande¬ 
nų veidrodyje žiūrisi apsamanoję kitados garsios šven¬ 
tojo Ignaco Lojolos sekėjų * kolegijos mūrai. Bažnyčią, 
kolegiją ir mokyklą pastatydino Jonas Karolis Chod¬ 
kevičius, Vilniaus vaivada, Lietuvos etmonas, prieš 
Chotino * mūšį, su intencija išmelsti iš dievo pergalę, 
ir atidavė valdyti kunigams jėzuitams 6 . Be mokyklos, 
kuri buvo vadinama akademine, jie laikė 171 metus 
pasauliečių kunigų seminariją, nuo 1570 iki 1741 metų, 
kuriais ši dvasinė įstaiga buvo perkelta į Varnius 7 . 

Bet kame šiandien tas ordinas, turėjęs šitiek didžių 


6 Naruszewicz, „Historja J. K. Chodkiewicza" [,,J. K. Chodkevi¬ 
čiaus istorija"], 2 t. 

7 Jėzuitų ordiną panaikinus, vyskupo Lopacinskio rūpesčiu buvo 
pargabenti iš Varšuvos kunigai misionoriai, kuriems buvo pavesta 
seminarijai vadovauti ir dėstyti joje. (Žiūrėk kanauninko Čerškia 
, r Opis žmudzkieį dyecezji" [„Žemaičių diecezijos aprašas")). 

vyrų, uolių dievo garbės skelbėjų? Išnyko, tur būt, am¬ 
žinai!.. Vien tik atsiminimai liko apie jį naujosioms 
kartoms, vien tik pasakojimai ir užsilikusios žmonėse 
kalbos liudija, jog buvo kadaise tas milžinas, kuris savo 
galingais pečiais laikė senos Petro šventovės rūmą. 
Vienos, sakau, tik užsilikusios apie jį kalbos, nes apie 
nieką nėra šiandien tiek keistų, tiek nuostabių pasako¬ 
jimų, kiek apie jėzuitų ordiną. Žemaičiuose (nekalbu čia 
apie aukštesniąją visuomenę) Kęstutis, kryžiuočiai bei 
švedai ir jėzuitai sudaro svarbiausią ir vienintelį kas¬ 
dieninių liaudies kalbų turinį. Tegu sau ką nori sako 
mokyti ir nebaigę mokytis gudreivos apie jėzuitus; aš 
vis tiek visad laikau jų pusę ir negaliu be nuostabos 
minėti to didžio ordino. 

Kražiuose jėzuitų bažnyčia, amžinos atminties 
Chodkevičiaus pastatydinta, nūnai laiko rankos yra 
mažne visai sunaikinta. Toji bažnyčia, kurios pastaty¬ 
mą pažymėdamas Sarbievijus * tokią gražią, tokią iškil¬ 
nią odę parašė 8 , kuri kitados būdavo pilna dievobai¬ 
mingų žmonių minių, kurios skliautai skambėjo garbe 
viešpačių viešpačiui, nūnai stovi tuščia, bežadė, it mil¬ 
žino griaučiai. Vietoj anų laikų kilnios, širdį pagaunan¬ 
čios senovinės harmonijos: Sandus [Šventas], G loria in 
excelsis [Garbė aukštybėse], Reguiem [Amžiną atilsį] 


8 Žr. Matthiae Casimiri Sarbievii e Societate Jesu, Carmina, 
Parisiis MDCCLIX. Lyricorum lib. III, Ode XXII. In primi lapidis j actu, 
cum Joannes Carolus Chodkievicius contra Osmanum Turkarum 
Imperatorėm signa moturus, templum VIRGINI MATRI Crosensis 
Societatis Jesu,- Collegii extrueret. [Motiejus Kazimieras Sarbievijus, 
jėzuitų ordino, Giesmės, Paryžius MDCCLIX. III lyrikos knyga, XXII 
odė. Dedant kertinį akmenį, kada Jonas Karolis Chodkevičius, išeida¬ 
mas į karą prieš turkų osmanų imperatorių, pastatė Kražių jėzuitų 
ordino kolegijos bažnyčią MERGELEI MOTINAI.] 

arba Šventoji panų pana ir visų iškilmingų, gražių, pake¬ 
liančių | dievą, katalikybės apeigų — vėjas tiktai šniokš¬ 
čia nūnai tarp nunuogintų viešpaties namų sienų, o 

Pro spalvotus langus ir skliaustų pavėsį 
Veržiasi vijokliai, sienomis keliauna, 

Ir žmogaus žygius gamtos vardu sugriauna, 
Baltazaro žodžiais pažymi: GRIUVĖSIAI. 

Iš daugelio pagarbos vertų jėzuitų ordino narių, gy¬ 
venusių Kražiuose, istorija mums mini Kazimieią Sar¬ 
bievijų, pasaulinio garso poetą, rašiusį lotyniškai, 
Zigmantą Liauksminą *, filologą, ir Karolį Vyrvičių, 
geografą. Pirmasis buvo pamėgęs kalną kitapus upės, 
netoli miestelio esantį, vardu Medžiokalnį. Toje žavin¬ 
goje vietoje, apaugusioje medžiais nuo neatmenamų 
laikų, dažnai vaikštinėdavo vienišas ir ieškodavo įkvė¬ 
pimo savo genialiems kūriniams. Naruševičius liudija 9 , 
kad savo nemirtingas giesmes raižęs ant augančių tenai 
šimtamečių ąžuolų žievės. 

Kražiuose yra gyvenęs ir Andriejus Benediktas 
Klangevičius, dabartinis Vilniaus vyskupas, kuris, ten 
mokytojaudamas, kuo maloniausią paliko apie save at¬ 
minimą. 

O man irgi Kražiai kupini labai, labai brangių atmi¬ 
nimų! Čia prabuvau žymią dalį savo gyvenimo pavasa¬ 
rio, čia įgijau pirmą mokslo šviesą. Brangi tai yra 
vieta mano širdžiai! Miela dabar man minėti anuos 
mano vadovus, kurie čionai pirmieji formavo mano 
protą ir įkvėpė mokslų pamėgimą. Tegu tad Kražiams 
atminti nurieda ašara iš dėkingumo visiems mano mo¬ 
kytojams. Esu toks neturtingas, jog vien ašaras betų- 


9 J, K. Chodkevičiaus istorijoje. 

riu, tad vien ašaromis galiu mokėti skolą, kurią jausiu 
ligi grabo lentos. O, kur jūs bebūtumėte, mano mielas 
ir brangiausias Petrai Medekša! ir jūs, tokie artimi šir¬ 
džiai: Juozapai Narkevičiau, Vincentai Hurčinai, Niko¬ 
lajau Pavlovičiau, Jokimai Slominski, Hilarai Okolo- 
vai *! priimkit už savo triūsą nuoširdžios padėkos balsą 
nuo dėkingo mokinio. Priimk mano dėkas ir tu, buvęs 
mūsų tėve, Ignacai Daujotai *, už savo pilietišką rūpi¬ 
nimąsi mūsų gerove! 

Su Kražiais susiję ir daug kitų mano atsiminimų. 
Čia mezgėsi pirmieji draugystės ryšiai. Čia pirmiausia 
pamėgau knygas, kurios kėlė ir puoselėjo mano sva¬ 
jones, o nulcėlusios į kitus, nesutvertus pasaulius, visą 
žemiškąją laimę užnuodijo! Atmenu ir tas valandėles, 
kada linksmas su kolegomis lakstydavau po Kražių 
apylinkes ir atidžiai gaudydavau ausimis vietos žmo¬ 
nių pasakojimus apie urvus, einančius po žemėmis iš 
buvusios jėzuitų bažnyčios rūsių bent pusę mylios, net 
iki Greitiškės (palivarko, kitados priklausiusio jėzui¬ 
tams), apie dideliausias statines, pilnas odos pinigų. 
Su kokiu smalsumu, vogčiomis įsmukę į apleistą šven¬ 
tovę, žiūrėdavome joje kiekvieną daiktelį: tą didingą 
auksuotą sakyklą, primenančią garsų Jono III pamoks¬ 
lininką Mykolą Broničių, jėzuitą, kuris ir čionai kiek 
metų apaštalystės priedermes pildė; tą įdubą zakrasti- 
joje, nueinančią giliai giliai į žemę, taip, jog įmestas 
tenai akmuo su dideliu triukšmu kelias minutes krinta. 
Į tą įdubą, kaip sako niekuo neparemtos kalbos, jėzu¬ 
itai įstumdavę savo ordino narius nusikaltėlius, kad 
tenai jie sau galą gautų. 

Su kokiu įdomumu, su kokia nuostaba žiūrėdavome 
į švenčiausiosios panos dangun ėmimo paveikslą, ku¬ 
ris buvo didžiajame altoriuje. Buvo tai originalus 

Leonardo da Vinči šedevras. Su tuo paveikslu vienas 
ano meto gimnazijos paišybos mokytojas pasielgė 
barbariškai, vandališkai: išėmęs iš altoriaus, dievas 
žino, kokios piktosios dvasios įkvėptas, supiaustė į ga¬ 
balus ir padėjo bibliotekoje, o čia jis supuvo visiškai. 
Gal taip darydamas norėjo įsigyti Herostrato * šlo¬ 
vę?! — Ar man jį minėti? — ne, sulaužau plunksną, 

V 

JANAPOLĖ. VARNIAI 

Tai buvo 1838 metais, atmintinais Žemaičiams dėl 
to, kad neteko didžiai gerbtino, dorybių pilno, ange¬ 
liško švelnumo ganytojo, kunigaikščio Juozapo Arnulfo 
Giedraičio, kuris ne viena tik pareiga ir titulu pildė 
tėviškos valdžios viršininko priedermes, bet žodžiu, 
pavyzdžiu ~~ir“ titrai - tėvišku, neturinčiu nė kris¬ 
lelio rūstybes~elgesiu šū savo konfratrais*. Visa diecezija 
tris dienas atidavinėjo jam paskutinę paslaugą, pir¬ 
miausia Alsėdžiuose, paskui Telšiuose, pagaliau Var¬ 
niuose. Viešėdamas tuo metu Žemaičiuose, savo tėviš¬ 
kėje, kaipo žemaitis, velionio ganytojo pažįstamas ir 
tikras gerbėjas, prisidėjau ir aš prie gedulingo kelių 
dešimčių tūkstančių pulko, kuris savo dalyvavimu pa¬ 
rodė, kaip pas mus moka gerbti gerus ir kraštui naudą 
nešančius žmones, o jų netekę — apverkti. 

Neaprašinėsiu čia laidotuvių apeigų, kokiomis buvo 
pagerbtas velionis vyskupas Alsėdžiuose, neminėsiu nė 
trivialaus pamokslo, pasakyto kažkokio bernardino Tel¬ 
šiuose, nes apie tai savo laiku buvo rašyta laikraštyje 
„Kuryei Litewski" *. Gedulinga palyda jau seniai iš Tel¬ 
šių pajudo j Varnius, reikia ir man skubėti iš paskos; 

o ką tiktai dėmesio vertą kely pamatysiu, negaišdamas 
aprašysiu jums. 

Tačiau ne taip išėjo, kaip norėjau. Mano draugas, 
su kuriuo turėjau važiuoti, gavo tą dieną užgaišti Tel¬ 
šiuose, laukdamas pašte laiško. Aš dėsčiau jam, kad 
laiškas neprapuls, kad atras jį ir grįždamas iš Varnių, 
kad negražu tokiam, kaip jis, žmogui tokią dieną atsi¬ 
skirti nuo visų ir t. t., ir t. t. Nieko betgi tas nepadėjo, 
mano tikinėjimų jis nė klausyti nenorėjo. Prašiau ga¬ 
liausiai, kad man vienam važiuoti leistų,— ir to nesu¬ 
tiko, sakydamas, kad pamaldos būsiančios tik rytoj, tai 
šiandien nesą ko skubėti. Taigi, norom nenorom, tai¬ 
kydamasis prie seno priežodžio kieno vežime sėdi, to 
ir giesmę giedi, turėjau likti Telšiuose ir aš. Mūsų bu¬ 
tas buvo geriausiuose ir vieninteliuose užvažiuojamuose 
namuose. Nenusitverdami ko geresnio veikti, abu su 
draugu turėjome svajoti. Aš buvau liūdnas, jis irgi ne¬ 
linksmas; kas valandėlė žvilgčiojo pro langą, tikėda¬ 
masis pamatyti paštininką, kas valandėlę siuntinėjo 
tarną teirautis, ar jau atėjo paštas, kas valandėlę gau¬ 
davo atsakymą dar ne. Kad nebūtų taip ilgu ir nuo¬ 
bodu, ėmėme minėti universiteto laikus, kada jis gyve¬ 
no puošniuose Mostovskio salonuose, o aš palėpėje, 
kukliame kambarėlyje Latako gatvėje. Jis tada buvo 
turtingas, aš — beturtis, jis dabar turtingesnis, aš — dar 
didesnis beturtis. Abu turėjom tada savas viltis: jis — 
laimingai vesti ir turėti didelį dvarą, aš — užsitikrinti 
ramų kasdieninės duonos kąsnį, būti naudingas bro¬ 
liams ir palikti gerą atminimą kitiems. Jo visi troš¬ 
kimai nūnai išsipildę; jis nūnai turtingas, pirmas 
apskrities pareigūnas, dvarininkų vadas; ar tuo laimin¬ 
gas?.. tegu pats pasako! O aš — aš toks pat skurdžius, 
klajojąs po svetimus kampus, neturįs net galvos kame 


391 



priglausti. O laimė? Ir kas gi nūnai apie laimę klausia? - 
Visagalis dievas danguje, tegu vyksta šventa jo valia. 

O, kaip smagu prisiminti senus laikus, o dar uni¬ 
versiteto metus! Kaip mielai sveikini net ir mažai kitą¬ 
syk pažintą kolegą! Kaip mums brangus yra kiekvie¬ 
nas, su kuriuo nors ir ne kartu, bet tą pačią mokslo 
įstaigą lankėme. Mes, pavyzdžiui, ne vienu laiku bu¬ 
vome Vilniaus universitete, bet vien tas, kad buvome, 
jau daro iš mūsų draugininkus, brolius. Ir kaip daug 
turime kalbos, kaip tie prisiminimai mūsų, tokie skir¬ 
tingi, tokie nevienodi, yra brangūs! Jis mokėsi anks¬ 
čiau už mane penkeriais metais, matė dvi žvaigždes *, 
kurios Lietuvos mokslo šventovėje spindėjo, ir pats 
buvo jų spindulių apšviestas. Aš neberadau tų kibirkš¬ 
čiuojančių meteorų, bet ne mažiau didžiuojuosi, nes 
buvau vienas iš Leono Borovskio * mokinių, kuris, pa¬ 
niekinęs Laharpą *, saviškai, su didesne estetine nuo¬ 
jauta aiškino mums iškalbos ir poezijos taisykles ir 
dėstė visuotinę gramatiką. Miela taip pat būdavo 
laisvomis valandomis žvilgterėti ir į kitą fakultetą ir 
ten pasiklausyti politinės ekonomijos, dėstomos Jono 
Vaškevičiaus, to jaunuomenės numylėtinio, kuris sau¬ 
sas tiesas, daug kam neįdomias, mokėdavo pateikti ta¬ 
lentingai, kaip sugebėdavo tik jis vienas, ir patraukti 
klausytojus, kad jas pamiltų. Miela būdavo išgirsti uni¬ 
versiteto patriarchą Aloizą Kapelį *, dėstantį civilinę 
ir bažnytinę teisę, ir dėstantį su jaunuolio įkarščiu, nag¬ 
rinėjantį kiekvieną atskirą dalyką iš panagės, beša¬ 
liškai, poetiškai prikeliantį iš praeities istorines figūras 
tų vyrų, kurie savo genijumi kūrė įstatymus, nešančius 
žmonijai laimę. 

Maloniai išsišnekėję kelias valandas, sumigome di¬ 
džiavyrių miegu, kurį tarpais nutraukdavo svajonės 

apie anas auksines, deja, nebegrįžtamai prabėgusias 
valandas, kada žmogus kuklų savo mundurėlį su mė¬ 
lyna apykakliuke taip branginai, jog nebūtum jo mainęs 
nė ant prabangiausių haftų ir kryžių su aukso grandi¬ 
nėmis. 

Ryto metą nubudome anksti, atėjo ir paštas, atnešė 
mums keliolika laiškų, bet laukiamojo nebuvo. Aš links¬ 
mas, o draugas liūdnas, su juodžiausiomis mintimis, 
sėdomės į karietą. Važiuojant mano draugas tylėjo ir 
protarpiais aitriai šypsojosi, o aš kalbėjau poterius iš 
brevijoriaus. Baigęs poteriauti, kai jau buvom per gerą 
pusmylį nuo Varnių, pamačiau kairėje pusėje labai 
gražų kalną, ant kurio stovėjo kažkokio dvaro trobe¬ 
siai; paklausiau, kuo vardu ši vieta. 

— Janapolė,— lakoniškai atsakė mano draugas. 

— Ta, kur vyskupas Lopacinskis įkūrė? 

— Taip. 

— Oi, brangusis,— juk čia netoli, užsukim pažiū¬ 
rėti didžiojo žmogaus gyvenimo. 

— Duok ramybę dabar, pažiūrėsi kitą sykį. 

— Kas žino, ar bebusiu kada šiose apylinkėse, pa¬ 
daryk man tą malonę, užvažiuokim. 

— Kokio kipšo ten važiuoti? Tu mėgsti senienas, 
o ten jokia seniena. 

— Ne per tolimų laikų seniena, bet pamatyti verta. 

— Ką gi tu pamatysi? Trobelę supuvusią, kūdrą, pil¬ 
ną varlių, parką apleistą. 

— Prašau tave, užvažiuokim. 

— Bet, mano Liudvikai! 

— Bet, mano Albertai! —Povilai, užsuk į Janapolę. 

Povilas pažiūrėjo į poną, tas sugižusią mina pasakė 
irgi: užsuk. 

Kelias į Janapolę siauras, apleistas, šlapias. „Ne 

toks jis buvo,— pagalvojau,—kai čia laikė savo rezi¬ 
denciją svetingasis vyskupas." Važiavome pamažu, lig 
stebulių per dūmblynę; staiga karieta kryptelėjo, kaž¬ 
kas lūžo. Liokajus iššoko, apžiūrėjo ir šaltakraujiškai 
pranešė, kad nieko nepastebėjęs, bet, tur būt, ašis 
lūžusi. 

— Kad tave kur vėl... su visom senienom,— suga¬ 
dinai man Vienos karietą. 

— Ne mano čia kaltė, o račiaus; ir kam reikėjo net 
iš Vienos gabentis tą lepūnėlę, kada turim gražių ir 
!kaip reikiant stiprių karietų Varšuvoj, Vilniuj arba ir 
Kėdainiuose? 

Taip taręs, nelaukdamas atsakymo, nes buvome jau 
aiž kelių šimtų žingsnių nuo Janapolės, nuėjau pėsčias 
jos apžiūrėti ir nesukau sau galvos, kaip toliau va¬ 
žiuosim. 

Janapolės padėtis visai panaši į Verkių: toks pat 
kalnas, tik mažiau medžių ant jo; apačioj teka upė 
Viržuva, kuri yra svarbiausias dalykas tame gražiame, 
jūačiai išsiskleidusiame kraštovaizdyje. Nuo kalno vir¬ 
šūnės atsiskleidžia reginys į Varnių miestelį, kuris tarp 
ežerų tupi it antis pelkėj. 

Janapolė seniau vadinosi Viržuvėnai. Vyskupas Jo- 
mas Lopacinskis pamėgo tą vietą, išdabino, pastatė gra¬ 
lių gražiausius medinius rūmus ir perkėlė čia iš Alsė¬ 
džių savo rezidenciją, norėdamas gyventi arčiau 
katedros ir seminarijos, kad geriau galėtų žiūrėti dva¬ 
sinės mokslo įstaigos ir geresnių vaisių pasiekti, ga¬ 
nydamas savo avidę. Nuo to vyskupo vardo ir Viržuvė- 
mai gavo Janapolės pavadinimą. Šiame gražiame 
nuošalyje žilagalvis ganytojas, savo laikų ir savo kraš¬ 
to pažiba, ne sykį, sėdėdamas vešlių liepų paunksmyje, 
šnekučiavosi su sodžiaus žmonėmis, pilkais, iš visur pas 

jį plūstančiais, kurie jį savo tėvu ir prieteliumi vadino. 
To vyskupo-^meilingumas ir prieinamumas_išsilaikė 
Žemaičiuose lig pat šiandien liaudies atmintyje. Pa¬ 
klausk dabar kurį mūsų sodžiaus žmogų, kas, pavyz¬ 
džiui, pašventino kurią bažnyčią? — tikriausiai su aša¬ 
romis akyse, su atodūsiu tau atsakys: Vyskupas prie - 
telius! Šiuo pravardiniu, o ne tikra pavarde, jo atmi¬ 
nimas žmonėse plyti. Visa, kuo nūnai lab įausiaLžymūs 
Žemaičiai, — karštas pamaldumas, a psišv ietimas, kilnu¬ 
mas, dora, mandagus ir meilus mūsų valstiečio_elge- 
sys — tai vis jo nuopelnas. Buvo tatai veiklus, valin¬ 
gas, mylįs mokslus_ganytojas. Jis įsteigdino savo 

vyskupijoj kiekvienam parapijos miestely mokyklas, 
kur kunigai buvo įpareigoti šio krašto kalba mokyti 
sodžiaus vaikus tikybos, skaitymo, rašymo, skaičiavi¬ 
mo ir giedojimo. Kas metai lankė savo avidę, šventino 
bažnyčias, lankėsi sodžiaus jaunimo egzaminuose ir 
skatino jį siekti mokslo. Namie mėgo svečius; nebuvo 
dienos, kad bent keliolikos svečių neturėtų. Janapolė 
jo laikais buvo svarbiausias punktas, kur visos Žemai¬ 
čių žymenybės rinkdavosi. Nebuvo ten jokios parodos, 
reginių, koncertų ir bet kokių nesaikingumų, kuriais 
ypatingai pasižymėjo Masalskis *, o tiktai kuklios, 
pritinkančios jo kunigiškam pašaukimui puotos, pagy¬ 
vinamos šeimininko vaišingumo, linksmumo ir sąmojo. 
Už tiek pinigų, kiek Vilniaus vyskupui atsiėjo vien 
iliuminacija nuo Vilniaus iki Verkių, kada priėmė ku¬ 
nigaikštį Radvilą Panie kochanku *, apsivilkusį balta, 
niekuo neapmušta avikailių skranda, auksu ir brilian¬ 
tais gausiai apsiuvinėta, — už tokią sumą (siekiančią 
30.000 lenk. auksinų) Lopacinskis būtų galėjęs padoriai 
vaišinti daugiau nei šimtą žmonių bent keletą savai¬ 
čių, priimti, anot jo paties žodžio, magnatiškai, nes pats 

aliai smulkiausią daiktelį atmindavo, o gausiai šelpda-' 
mas beturčius, žinojo tikrąją pinigų vertę. Taip tatai 
būdavo Janapolėje prieš kurį laiką; dabar: 

Kur pažvelgsi — griuvėsiai, tyrai ir dykynės! 

Anų gražių rūmų likę tik pamatai ir rūsiai, bet greit, 
tur būt, nė tų liekanų nebebus. Tebėra dar liepos, gy¬ 
vatvorės ir sodas, bet jau apleistas. Mačiau fligelyje 
Lopacinskio lovą, prastą, siaurą, žaliai dažytą, dar su 
tuo pačiu matracu, ant kurio miegojo; matyt, kad jį 
vartojo ne dėl patogumo, bet iš tikro reikalo. Anais 
laikais, nors jau brovėsi papročių sugedimas, betgi dar 
mūsų tėvai tebegyveno kietą gyvenimą ir nežinojo pū¬ 
kinių patalų. 

Norėjau pasiklausinėti dar kitų smulkmenų apie 
senovinę Janapolės būklę, bet įėjo liokajus ir pranešė, 
kad karieta jau laukia. Gerai apžiūrėjus, išaiškėjo, kad 
ašis nelūžusi, o nulūžęs tiktai kažkoks pagalys, numes¬ 
tas ant kelio, kurį karietos svoris prispaudė. Po ketvir¬ 
čio valandos buvome Varniuose. 

Gedulingos pamaldos už velionį vyskupą įvyko, ir 
jų neaprašinėsiu, nes turėjote skaityti (jei skaitėte) jų 
aprašymą Kurjeryje; tad aš stačiai imuosi brėžti keletą 
žodžių apie sostinę Žemaičių diecezijos, kuri dabar 
Aukščiausiuoju Įsaku pavadinta Telšių diecezija. 

Varnių miestelis, stovįs prie to pat vardo upelės, 
senų senovėje vadinosi Medininkai, tur būt, nuo lietu¬ 
vių žodžio medis. Vėliau gavo Varnių vardą nuo vieto¬ 
vės, esančios tuoj už upelės, vadinamos Varnų lizdai. 
Dabar net žemaičių liaudis tą pusę, kur katedra stovi, 
vadina Medininkais, o kitą, už upelės, kur yra semi¬ 
narijos mūrai, — Varniais. Miestelio vieta šlapia, tarp 
ežerų; oras drėgnas, nesveikas. Keista, kodėl čia buvo 

kuriama vyskupijos sostinė? Gal tam buvo kokis tiky¬ 
binis motyvas. Gal čia pagonybės laikais buvo kokia 
stabmeldžių šventovė. Tad Vytautas, griaudamas die¬ 
vaičių stabus, jų vietoje pastatė šventovę tikrajam 
dievui; kitokios priežasties išrasti neįmanoma. 

Žemaičių liaudis, skersuojanti į kiekvieną naujovę, 
uoliai prisilaikanti senų gyvenimo pamatų ir papročių, 
mylinti savo šalies dievus, o likimo pastatyta į tokius 
artimus kaimynus su kryžiuočiais, su kuriais nuolat 
kaudavosi kare ir kurių ne sykį buvo pavergta, 
ilgai spyriojosi priimti krikščionių tikėjimą. Ir nenuo¬ 
stabu, nes, ilgai vaitojant kryžiuočių nelaisvėj, atsi- 
pykusi buvo pamaldžiųjų riterių tikyba, kurie į Žemai¬ 
čius ėjo ne meilės ir įtikinimo keliu, kurį rodo dangiš¬ 
kasis jų mokytojas, bet ugnimi, kalaviju ir smurtu ėmė 
versti į savo tikėjimą pagonis žmones. Atėjo pagaliau 
valanda, kada Lietuvos kunigaikštis, atgavęs iš priešų 
rankų žemaičių šalį, ėmėsi galų gale apšviesti ją šven¬ 
tojo tikėjimo tiesomis. Tad 1413 metais Vytautas su 
savo broliu Jogaila atvyko čia ir pradėjo atverčiamąjį 
darbą nuo griovimo stabmeldžių aukurų, stovėjusių toje 
vietoje, kur šiandien Uogionys vadinasi. Abu broliai, 
gerai mokėdami lietuviškai, vietos žmonių kalba dėstė 
savo valdiniams tikėjimo tiesas, atgabeno iš Lenkijos 
dvasininkų ir pačioje pradžioje įkūrė devynias parapi¬ 
jas. Liaudis miniomis plūdo apsimazgoti išganymo van¬ 
deniu, ir nepraėjo nė metų, o jau visi Žemaičiai, kitados 
atkakliausi krikščionybės priešininkai, vien paraginus 
didžiajam kunigaikščiui, savo noru ir mielai priėmė 
jos tiesas *. Už tą tokį greitą atsivertimą privalome 
dėkoti pačiam dievui, kuris teikėsi gailestinga akimi 
pažvelgti į mus ir tuos užkietėjusius, jokio smurto ne- 

palenktus pagonis pavertė tarnais savo ir padare 
tėvainiais dangaus! 

Apie tą atsivertimą didysis kunigaikštis Vytautas 
pranešė šv. bažnyčios tėvų suvažiavimui, vykstančiam 
Konstancoje, norėdamas gauti patvirtinimą. 1417 me¬ 
tais Lvovo arkivyskupas Jonas Zešovskis drauge su 
Vilniaus vyskupu Petru Kustyniu, Konstancos Konsi¬ 
liumo * pavedimu įsteigė Žemaičių vyskupiją Medinin¬ 
kuose ir prie devynių jau pirmiau įkurtų parapijų tris 
naujas pridėjo. O 1421 metais šventasis tėvas popiežius 
Martynas V atsiuntė bulę, priimančią Žemaičius į kata¬ 
likų bažnyčios globą. 

Katedros bažnyčia seniau buvo medinė, Vytauto 
globėjo šv. Aleksandro titulu, o išstovėjo 47 metus, 
įsteigus čionai vyskupiją. Kai senoji šventovė pradėjo 
pasiduoti ir ketino griūti, 1519 metais buvo pradėta 
galvoti apie naują, mūrinę, ir jau pamatas buvo padė¬ 
tas, bet pastatyti jos nepavyko; užtat 1555 m. vėl me¬ 
dinė buvo pastatyta. Ši 1680 metais sudegė; stovėjo ji 
ten, kur šiandien rokitų bažnytėlė. Dabartinę bažnyčią 
1691 metais pamūrijo savo lėšomis vyskupas Kazimie¬ 
ras Pacas, bet ir ta 1817 metais visiškai išdegė. Vysku¬ 
pas kunigaikštis Juozapas Arnulfas Giedraitis atstatė 
ją, paskyręs tam tikslui savo paties pinigų 15.000 sid. 
rublių. 

Paveikslai toje bažnyčioje beveik visi labai prasti. 
Svarbiausiosios puošmenos yra didysis altorius, ypa¬ 
tingai žymus dalykas — sidabrinis tabernaculum * Briu¬ 
selio darbo su praleidžiančiomis šviesą kolonomis, 
didžiai meniškai padarytas. Pats altorius, irgi drožtinis, 
yra nuostabiai gražus, gaila tiktai, kad naujų restau¬ 
ratorių taip barbariškai subiaurotas. Kitados buvo tam¬ 
sios spalvos, o prieš keliolika metų jį perdažė žaliai!!f 

Kanauninkų krasės čia yra vertos dėmesio, nes tikraL 
gražios, senobiškos, drožtinės, violetiškai raudonu ak¬ 
somu išmuštos. Jos vienos ir teišliko per abudu gaisrus, 
ištikusius katedrą, ir atmena tuos Žemaičių kapitulai 
šlovingus laikus,-kada ant jų sėdėjo įžymūs vyrai, savo 
amžiaus pažibos,— Roizijus ir Strijkovskis. 

Presbiterija labai mažutė: vargšai klierikai, kurių 
čia esti po kelias dešimtis, gauna būti susikimšę kaip 
silkės statinėj. 

Katedroje yra rūsys, privilegijuotas Lenkijos karalių 
ir Rusijos monarchų, kuriame ilsis diecezijos mirusiųjų 
vyskupų kūnai. 

Varnių seminarija, pamūryta vyskupo Lopacinskio 
lėšomis, yra ankšta: pirmamečiai aliumnai* turi gyventi 
vienoje didelėje salėje, miega lentų pravarinėse; vyres¬ 
nieji po kelis lindi atskiruose urveliuose. Salė, kur 
vyksta paskaitos seminaristams, vadinama — ponas 
dievas težino kodėl — muziejumi, yra papuošta visų 
Žemaičių vyskupijos vyskupų portretais, pradedant 
pirmuoju, Motiejumi Vilniečiu, ir baigiant pastaruoju, 
maloningai ganančiu mūsų avidę. 

Vikariatas irgi mūrinis; jame nagrinėja savo bylas 
konsistorija. 

Kapitulos archyvas labai neturtingas, turi doku¬ 
mentų tik nuo 1620 metų, nes senesni sudegę; likusiųjų 
net nežinau, nes neturėjau progos jų apžiūrėti. Semi¬ 
narijos biblioteka, sudaryta daugiausia iš vyskupo 
Lopacinskio dovanotų ir kai kurių buvusios Polocko jė¬ 
zuitų bibliotekos knygų, sako, turinti daug teologijos 
veikalų ir pilną šventųjų tėvų raštų rinkinį. 

Beveik visi kanauninkai turi Varniuose namus, ku¬ 
rijomis vadinamus, bet juose negyvena, o tik du kartu 

metuose atvažiuoja į pasitarimus ir pamaldas. Platesnių 
žinių apie Varnių kapitulą ir seminariją galima rasti 
vertingoje kun. Čerskio knygutėje „Opis žmudzkiej 
dyecezji". O išsamų aprašymą aš prižadu, jei tiktai 
man dievas leis, o žmonės, kuriais dar ne visai nustojau 
tikėti, padės. 

Pats miestelis gana nemažas, turi nūnai tris bažny¬ 
čias: katedrą, parapijos (archipresbiterinę) ir rokitų *, 
laikančių čia pamišėlių ligoninę, įsteigtą vyskupo Ho- 
raino 1725 metais. Senovės laikais Varniai buvo nema¬ 
nas miestas, valdėsi Magdeburgo teisėmis, bet priklausė 
vyskupui, todėl diecezinių sinodų ir kitų viešų iškilmių 
metu pirma jo būdavo nešamas kardas kaip valdžios 
ženklas. Priešų užpuldinėjimai, marai ir gaisrai, daug 
sykių kartojęsi, privarė jį iki susmukimo. Jokios pra¬ 
monės ir prekybos čia nėra. 

Reikšmingesni įvykiai, buvę šiame mieste, yra šie: 

1389 metais kryžiuočių komandoras Markvardas Ra¬ 
šau surengė iškylą su dideliu riterių būriu į Žemaičius 
pasiplėšti. Gyventojai, gavę apie tai žinią iš anksto, 
įsileido priešus į krašto gilumą ir pasitiko juos tarp 
ežerų, Varnių apylinkėse, netikėtai apsupo, išmušė, o 
‘gyvus likusius paėmė į nelaisvę. Ogi patį komandorą 
"Su šarvais ir arkliu gyvą sudegino — paaukojo die¬ 
vams (kaip žmonių padavimas sako) ant kalnelio, kur 
dabar kanauninko Rupeikos namai. Platesnių žinių apie 
tai galima rasti pas Foigtą, Vygandą ir Narbutą, 
,,Dzieje starož. narodu litewskiego ,, 5 tome, 420 psl. 

1425 metais čia siautė maras ir išnaikino tris ket¬ 
virčius gyventojų. 

1430 metais Varnių apylinkėje lijo akmenimis. 

1680 metais buvo didelis gaisras. 

1710 metais maras iškrėtė labai daug žmonių, jų 
tarpe — tris kapitulos narius. 

1713 metų pradžioje švedai pusę miesto sudegino. 
1817 metais taip pat buvo gaisras, kuriame apdegė 
katedra. 


VI 

KELIAS IŠ ŠIAULIŲ Į PAJŪRĮ 

Šiaulių miestas yra po Raseinių pirmas Žemaičiuose. 
Yra gana švarus, grįstas, turi daug mūro namų, o svar¬ 
biausia jo puošmena — tai grafo Zubovo rūmai su prie¬ 
statais ir kalėjimo pastatas. Šiaulių bažnyčia didelė, 
labai drąsios architektūros, ją savo lėšomis pastatydino 
parapijiečių padedamas kun. Kazimieras Aloizas Bukota, 
garsus kitados savo pamokslų iškalbingumu. Yra tatai 
viena iš didingiausių (bet ne gražiausių) šventovių buvu¬ 
siose Kęstučio žemėse. Šiauliai iki pat abiejų tautų dra¬ 
mos atomazgos priklausė prie karaliaus stalo dvarų Lie¬ 
tuvoje, ir toji dvarų organizacija vadinosi Šiaulių Eko¬ 
nomija. Tie dvarai turėjo užėmę mažne trečdalį Žemai¬ 
čių teritorijos; jų gyventojai turėjo atskiras teises ir 
privilegijas, tik svarbiausiuose dalykuose buvo subor¬ 
dinuoti Statutui. Nelaimingaisiais karaliaus Jono Kazi¬ 
miero laikais, kada nebuvo kuo mokėti kareiviams 
algų, abiejų tautų leidimu maloningasis monarchas 
išsižadėjo stalo pajamų iš Šiaulių Ekonomijos ir ją įkei¬ 
tė už 800.000 auksinų šešeriems metams Povilui Jonui 
Sapiehai, Vilniaus vaivadai, Didžiosios Lietuvos Kuni¬ 
gaikštystės etmonui. Didžioji Lietuvos Kunigaikštija iš 
savo pusės pasižadėjo karaliui, kol Šiaulių Ekonomija 
bus išpirkta, mokėti kasmet stalo iždui iš mokesčių 
fondo po 40.000 auksinų. Tačiau kai nustatytu terminu 

nei po kitų šešerių metų dėl sunkių aplinkybių išpirkta 
nebuvo, tai Žečpospolita pavedė karaliui Jonui III iš¬ 
pirkti ją, ir ta pačia įkeitimo teise, kokia jų malony¬ 
bės ponai Sapiehos valdo, valdyti ją tol, kol Žečpospo¬ 
lita iš Didžiosios Lietuvos Kunigaikštytės iždo sumą už 
ją haerentem, praeviis et servatis conditionibus, clau- 
sulis et solennitatibus circa exemptionem [priklausan¬ 
čią, paliekant galioti senąsias ir saugant dabartines są¬ 
lygas, klauzules ir įsipareigojimus, pagal išimtinę teisę] 
išmokės tam pačiam jo malonybei karaliui arba jo san- 
guinis [kraujo] įpėdiniams” ,0 . O inteiea [tuo tarpu] įmo¬ 
kas po keturiasdešimt tūkstančių auksinų karaliaus 
stalo iždui, dėlei tosios Ekonomijos priklausančias, Di¬ 
džiosios Lietuvos Kunigaikštijos iždas kas metai, kaip 
lig šiol mokėjo, taip turi mokėti ir toliau.” Daugiau 
žinių apie šį dalyką galima rasti „Volumina Legum” * 
IV ir V tome, 1661, 1667, 1670, 1673 ir 1678 metų ak¬ 
tuose. Mirdamas Jonas III tą skolą Žečpospolitai dova¬ 
nojo, gal vildamasis užtikrinti sostą savo sūnui Jokū¬ 
bui. Senosios Šiaulių Ekonomijos archyvas, turįs gau¬ 
sybę labai retų dokumentų krašto istorijai, yra dabar 
Šiauliuose pas grafą Zubovą; tačiau, kaip man buvo 
tvirtinama, nėra dar sutvarkytas taip, kaip turėtų būti. 
Šiaip jokių Šiauliuose įdomybių nėra, nebent viena, ir 
tai gal svarbiausia, būtent: ponas Piekeris *, žemes¬ 
niojo žemės teismo asesorius, kuris, būdamas apdova¬ 
notas nepaprastu mokslumu ir aukštesniu reikalų su¬ 
pratimu už visus savo (rodos, visoj Lietuvoj) to rango 
kolegas, su neregėtu atkaklumu varo krašto senienų 
tyrimo darbą. Žemesniojo teismo asesorius — istorikas 
ir tyrėjas: juk tai iš tikrųjų fenomenas, niekad iki šiol 

pas mus neregėtas!! Šiauliai pastaruoju laiku, jau ru¬ 
sams valdant, tapo apskrities miestu. Yra čionai ir ką 
tik įsteigta apskrities mokykla bajorų vaikams. 

Antrą valandą popiet išvažiavau iš Šiaulių ir, nuva¬ 
žiavęs tris mylias gražiu vieškeliu, apie penkias susto¬ 
jau gana nebiauriame Kuršėnų miestely, esančiame 
prie Ventos. Čia kitados būta latvių sodybos, kaip liu¬ 
dija pats tos vietos pavadinimas, nes kuršis lietuviškai 
reiškia latvis. Prasta, apgriuvusi Kuršėnų bažnyčia 
priminė man vietos priežodį, neseniai dar sugalvotą: 

Kuršėnų bažnyčios sienos kumpos, 

Ir... — 1.1. 

Antrąją eilutę žemaičiai lengvai atspės; kad tiktai 
tas žmonių priežodis būtų vaisingas įspėjimas tiems, 
kuriems jis gali būti taikomas. 

Už poros varstų nuo miesčiuko, labai dailioje vie¬ 
tovėje palei Ventą, pasirodo Radavičių dvaras Milvy¬ 
dai. Čionai gyvena senovinės doros žmonės, tykūs, 
kuklūs, dievobaimingi, labdaringi; žodžiu, tikri, gar¬ 
bingi padorių senovės žemaičių palikuonys. Tai yra be 
galo brangūs man žmonės, kuriems už daug, daug ką 
turiu būti dėkingas. Už kelių šimtų žingsnių nuo tos 
vietos yra senkapių — kalbėjau apie juos jau kitoje 
vietoje. 

Paviešėjęs keletą dienų mieloje ir pamokančioje 
Milvydų gyventojų draugėje, anksti rytą išsiruošiau 
į tolesnę kelionę tuo kelio ruožu, kurį kitados depu¬ 
tatai, paskirti 1607 metų seime, nurodė bajorams ir 
pirkliams į Prūsus. Tai buvo pavasario rytas, kada 
žemė, nusimetusi ledo lukštą, velkasi iškilmingu vilties 
rūbu. Vėjelis, dar gana šaltas, bet malonus, judino 
medžių šakeles, iš kurių pupuolių vos buvo pradėjęs ' 

I kaltis lapas, tolumoje girgsėjo laukinės žąsys, grįžtan¬ 
čios iš'prabangių šiltųjų kraštų, o giesmininkų karalius 
lakštingalas, varžydamasis su triukšmingai bėgančiais 
upeliais, stengėsi savo tonais nustelbti jų riksmingus 
balsus. Jaunam žmogui kiekvienas laikas yra lygiai 
malonus: jaunas žmogus, kuris savo veide nešioja pa¬ 
vasarį, mažai paiso įprastinio metų skirstymo į keturis 
laikus, nes jam dar visa kas šypsosi viltimi ir kiek¬ 
vienas laikas vis naujų žavumynų pateikia. Tačiau tam, 
kas jau pragyvenęs savąsias aukso valandas, palaimin¬ 
gai prasvajojęs jaunystę nežemiškomis godomis, kas 
savo. svajonėmis žiauriai apsivylęs ir turėjęs palaidoti 
jas grabe, tam jau nebėr ne tik gyvenimo pavasario, 
bet ir karšta vasara su neišsipildžiusiais troškimais ir 
tolydžio kentėjimais pradeda eiti galop, — o! tam pa¬ 
vasaris ne džiaugsmais juokiasi, bet sielvartu ir juoda 
mirties marška apgaubia ir slogina sielą, nes pavasaris 
tokiam primena jo veltui praleistą jaunystę ir visas 
mielas iliuzijas, kurios jau dingusios negrįžtamai. Ai¬ 
man! kodėl gi žmogus taip vėlai pažįsta tikrąją savo 
prabėgusių dienų vertę?.. Į tokias mintis pasinėręs, 
nepajutau net, kada pravažiavau Nagurskio Dirvėnus, 
kitados to pat vardo valsčiaus centrą. Nūnai čia tėra 
mažas kaimelis, kurį šiek tiek puošia nebent kaimiška 
bažnyčiukė, gana graži iš oro, ir pono namai (vartoju 
tą posakį, pasiskolinęs žinot iš ko), negaluoją geltlige. 

Štai ir antrieji Dirvėnai, Kauneckių, senovėje turėję 
Didžiųjų vardą. Tolumoje po kaire dunkso Šatrija! 
Ketindamas aplankyti garbius Dirvėnų šeimininkus, 
nuvažiavau pirma į Šatriją; vėliau kažin ar būčiau ga¬ 
lėjęs tatai padaryti, nes kas tik turi laimės būti pažįs¬ 
tamas su ponais Kiuneckiais, kaip tiktai dėl jų nuo¬ 
širdžios ir mielos draugystės gali užmiršti viską, o jei 

ir neužmirštų, tai ne taip jau lengva išsiruošti iš tų 
svetingų namų, ant kurių teisingai galėtume užrašyti 
seną mūsų tėvų priežodį: 

Svečias namuose — dievas namuose. 

Šatrija — tai aukštas kalnas, gal būt, aukščiausias 
iš visų Žemaičių kalnų. Kiekvienas, aplankęs ją be jo¬ 
kių intencijų ir nežinodamas apie ją ^ poe tiškų liaudies 
padavimu , pasakytu tiktai: kalnas , Ir tiek. Ir iš tikrųjų, 
be praeities prisiminimų žavesio, nieko ji nūnai ypa¬ 
tingo neturi. Liaudis pasakoja, kad nuo Šatrijos viršū¬ 
nės atsiskleidžiąs toks platus regimasis plotas, jog dvy¬ 
lika bažnyčių (poetiškas lietuvių posakis, atitinkąs rusų 
sorok sorokov cerkvei *) esą galima pamatyti. Aš betgi, 
kad ir turėdamas gerą žiūroną, mačiau vos keletą, ir 
tai tik artimiausiųjų. Liaudies padavimuose šis kalnas 
turi itin svarbų vaidmenį. Čionai, sako, esanti palaidota 
J aute ryte, milžino Alcio * žmona; čia kadaise švento 
Jono naktį iš viso krašto sulėkdavusios raganos į puo¬ 
tą. Mano senas vežėjas, kuklus ir naiviai viskuo tikįs, 
dar neprivažiavus Šatrijos papasakojo man atsitikimą, 
kaip vienas drąsus vaikinas, užsigeidęs sužinoti, kas ant 
to kalno dedasi, nuėjo švento Jono naktį į raganų 
puotą. Rado tenai prisirinkus daugybę moterų ir vyrų, 
apsirengusių vokiškais rūbais, su skrybėlėmis, iš kurių 
kyšojo dideliausi ragai. Grojo nuostabiai graži muzika, 
visokiausi gėrimai upeliais tekėjo, o visi susirinkusieji 
šoko iki žemėn krisdami. Vaikinas buvo labai gerai 
priimtas: jį pasodino ant deimanto sosto, vaišino ge¬ 
riausiais vynais iš aukso taurių, davė jam kelias saujas 
pinigų, kuriuos jis tuoj susidėjo į kišenes, ir primyg¬ 
tinai prašė gerti ir būti linksmam. Ta puota truko, gali¬ 
mas daiktas, keletą valandų. Tik šit gaidys užgiedojo, 

ir viskas išnyko. Vaikinas liko ant kalno vienas, o kai 
viską geriau įsižiūrėjo, pamatė, kad deimanto sostas, 
ant kurio jį vokiečiukai buvo pasodinę, buvo tik supu¬ 
vęs kelmas, anoji aukso taurė — iškirmijusi numirėlio 
kaukolė, kuri dabar vaipėsi į jį geltonais dantimis, 
o tas, ką jis laikė brangiu nuostabaus skanumo vynu, 
buvo... bet jūs patys numanot, kas ten buvo. Kiša ranką 
į kišenę, o ten vietoj pinigų — skiedros. 

Ką liaudis manė ir mano apie Šatriją ir raganius, 
gali paliudyti šis štai dekretas, kuriuo buvo pasmerk¬ 
tos sudeginti ant laužo kelios moterys, apkaltintos ra¬ 
ganavimu 1730 metais. To dokumento originalas yra 
Telšių apskrities archyve. 

„Tūkstantis septyni šimtai trisdešimtais metais, bir¬ 
želio mėnesio dvyliktą dieną. 

„Mes, tie patys kviestiniai, kaip ir pirihesniame 
dekrete 11 pasirašiusieji, pakankamai įsitikinę iš pasku¬ 
tinio tvirto pareiškimo, nepakeičiamo tvirtinimo, duoto 
paskutiniame gyvenimo tarpsnyje prie laužo ir ant lau¬ 
žo sudegintos raganos Reginos Kosciukienės, taip pat 
liudijant ir skundžiant geriems, neįtariamiems, pasiti¬ 
kėjimo vertiems žmonėms, kvotose išvardintiems, savo 
teiginius Iibere [laisva valia] apsiimantiems patvirtinti 
priesaika, užbėgant už akių visoms galimoms inkonve- 
niencijoms aukščiau nurodytame dekrete, kadangi ir 
pirmiau visokiose konfesatose buvo įskųstos ir paskelb¬ 
tos, būtent, Mataušienę Sugaudienę ir Simonienę Sau- 
kienę, Tirkšlių seniūnijos valstietes, servatis omnibus 
mediis de justitia [išlaikydami visas normas, iš teisės] iš¬ 
plaukiančias, nuteisėme ugnimi ant laužo sudeginti, 
o Marijoną Kosciukaitę, prie laužo rykštėmis nuplakus, 

kad tokių nusikalstamų darbų atsižadėtų, ex quo non 
habet annos suJficientes [kadangi yra nepilnametė], nuo 
ugnies atleidome, kad pataisytų savo gyvenimą. Rašyta 
Tirkšliuose, metais ir dieną ut supra [kaip aukščiau]." 

Tą gėdingą dekretą, neišdildomą tamsumo, prietarų 
ir kvailumo dokumentą, pasirašė: 

Juozapas H r m. Kryževičius, Jo Malon. Karai. 

Tirkšlių aps. poručnikas 
Boguslavas Mikuličius 
Jonas Mališevskis. S. D. 

Jonas Vyšomerskis 
Kazimieras Horodeckis 
Kazimieras Jonas Gavrilavičius 
Mykolas Daubaras 
Ignacas Šidlauskis 
Stanislovas Stanevičius 
Morkus Daubaras 
Juozapas Petravičius 

Daugiau parašų nukirpta. 

„Surašymas punktų , kuriais Tirkšlių valsčiaus žmo¬ 
nės kaltino Mafaušienę Sugaudienę, apkalbėtą Reginos 
Kosciukienės paskutiniame tarpsnyje, po visokių kvotų 
pasmerktos mirti. 

lmo: Juozapas Radvilavičius, stojęs akivaizdoje, 
skundė Mataušienę Sugaudienę, kad minėtojo Radvi- 
lavičiaus dukterį kai pavalgydino koše, tai toji, dau¬ 
giau jokio valgio nebevalgiusi, numirė, vieną savaitę 
pasirgusi. 

2 do: Tas pats Juozapas Radvilavičius girdėjo, kaip 
Mataušienė Sugaudienė kalbėjo Kvedarienei, nuteistai 
raganai: ,,Už ką mane apkalbėjai?" Kvedarienė atsakė: 
ff O kam ėjai pas Steponavičių, paklode apsigaubusi, ir 

iš trečio tiktai karto suraganavai minėtojo Steponavi¬ 
čiaus vaikus.'! v .Mataušienė Sugaudienė į tai atsakė: 
„Kad aš moku raganauti, tai kodėl vaikų neturiu?"— 
„Užtaisei apdavų kitam, o paskui pati suėdei, užtat ir 
neturi vaikų." 

3tio: Jo malonybė ponas Šidlauskis liudijo, kad ta 
Mataušienė Sugaudienė, kai buvo išvaryta už ragana¬ 
vimus iš Tirkšlių, gyveno kampininke pas jo malonybę 
Šidlauskį; jai ten gyvenant, žiemą, jos malonybė Šid¬ 
lauskienė rado patale varlę džiovintą ir paslėpė ją, 
į pakulas suvyniojusi, svirnelyje. Kai klausė Sugau- 
dienės: „Ar tu padėjai tą varlę?" — toji prašė parodyti; 
kai ponia Šidlauskienė pažiūrėjo tos varlės, tai rado tik 
pakulas, o varlės ne, ir nuo to laiko ponia Šidlaus¬ 
kienė džiūvo šešerius metus ir numirė. Per tą visą ligą 
vis minėtąją Sugaudienę įtarinėjo. 

4to: Jonas Rafembergas su savo pačia taip liudijo: 
Mataušienė Sugaudienė užėjo pas juos į namus ir pra¬ 
šė pašaro, ir už tą pašarą žadėjo duoti gorčių sviesto 
ir dar daugiau, tik, sako, gyvenkim geruoju, ir gyrėsi, 
kad tik vieną karvę melžiau, o pardaviau sviesto pus¬ 
antro kibiro ir sau dar palikau, sūrių pardaviau ir uba¬ 
gams daviau, o jūs neturit pieno; yra tokių žolių, kur 
karvėms reikia duoti ir smilkyti. Ateik pas mane pa¬ 
vasarį, kol dar gegutė nebus kukavusi, eisim rinkti. 
Kitą kartą praeitą rudenį ant Tirkšlių tilto, į žydą ei¬ 
dama, pasakė hoi, oi, ir puodžiuvienė nekvaila, daug 
kartų man sakė vieną mažą dalyką, reikia tik tą pada¬ 
ryti, bet tai yra nedidelis dalykas. Ir tais žodžiais kal¬ 
bėjo toji pati Sugaudienė, kad p. Vitkevičienė iš Jo¬ 
naičių, kai ėjo išpažinties ir komunijos Viekšnių 
bažnyčioj, sakė, kaa iš jos visi žmonės juokėsi, tai yra 
iš Sugaudienės. 

5to: Apie tą pačią Mataušienę Sugaudienę Steponas 
Steponavičius liudijo, kad Kvedarienė jam sakė per 
kermošių Tirkšliuose, jog jo vaikus Sugaudienė para- 
ganavo,— taip ji viešai pasakė prie pulko žmonių. 

6to: Tas pats Steponas Steponavičius apie tą pačią 
Sugaudienę liudijo: kareiviai pražygiuodami apsistojo 
pas Steponavičių, nuėję pas Sugaudienę parsinešė 
paršą ir davė paslėpti Steponavičienei; toji, kaip kai¬ 
mynė, paleido tą paršą, tai kareivis, vėl nuėjęs, tą paršą 
parsinešė, o ji taip pagrasino: maža turėsi naudos iš 
savo kiaulių; taip ir išsipildė, nes kai kurioms kiau¬ 
lėms net kojas paralyžius sutraukė. Dar Steponavičius 
skundė tą pačią Mataušienę Sugaudienę dėl šitokio gra¬ 
sinimo, kai nepaskolino jai kartą kumelės prireikus 
važiuoti: pamatysi, neilgai tu su ja važinėsi; ta kumelė 
į trečią dieną nusprogo nuo kraujo plūdimo iš šnervių. 

7mo: Juozapas Kemtavičius skundė tą pačią Matau¬ 
šienę Sugaudienę, jog dėl jos išmilžimo karvės mažai 
pieno duoda, serga, dūsauja (sic).'' 

„Surašymas punktų apie Simonienę Saukienę pagal 
Marijonos Kosciukaitės ir Reginos Kosciukienės apkal¬ 
bėjimą paskutiniajame tarpsnyje, kurią apkalbėjo ir 
patvirtino esant raganą. 

lmo: Pranciškus Gozdzikauskas taip skundė: Sima- 
nas Sauka užprašė jį pas save degtinės gerti už pašau - 
gojimą namų ir arklių, kai pačių nebuvo namie; pats 
Sauka sykį užgėrė, pati Saukienė du kartus, per tuos 
tris kartus galėjo išgerti degtinės už pusantro skatiko; 
parėjęs namo tuoj susirgo ir paslikas išgulėjo šešias 
savaites, ir per visą vasarą mažai ką dirbo, ir po šiai 
dienai neturi sveikatos kaip reikiant. 

2do: Ona Prancišk.ienė, miežiuose j eibes darantį Si- 
manieriės Šaulienės viščiuką užmušuSi, tą viščiuką iš¬ 
metė per tvorą; Saukienė, pamačiusi užmuštą viščiuką, 
mažne visą dieną plūdosi, o nuo tų plūdimų anoji tuoj 
susirgo ir po šiai dienai tebeserga. 

3tio: Tas pats Pranciškus Gozdzikauskas skundė Si- 
manienę Saukienę, kam ji ir kokia intencija nudvėsusį 
Gozdzikausko paršą po savo kūtes valkiojo? 

4to: Ant tos pačios Simanienės Saukienės skundėsi 
Stanislovas Vasilkevičius, kad jo žmona, kai nusivanojo 
pas Saukienę pirty, tai ana davė atsigerti giros, nuo to 
gėrimo susirgo, pavartojusi čemeryčias, vėmė kirmėlė¬ 
mis ir po šiai dienai tebeserga. 

5to: Ta pati Saukienė grasino Juozapui Kemtavičiui, 
Stanislovui Vasilkevičiui ir tiems, kurie padėjo ją 
suimti: jei mane iš šio pasaulio išnovysit, tai visus jus 
velnias paims, negyvensit jūs. 

Dėl tokių tad nusikalstamųjų darbų, padarytų aukš¬ 
čiau minėtų asmenų, stojus akivaizdoj ir skundžiant 
pasitikėjimo vertiems žmonėms, apsiimantiems prisiekti 
dėl nebe vieno to asmens apkalbėjimo raganavimu (?), 
pagal tam tikrus punktus, priesaikos formulėse išreikš¬ 
tus, trims pasitikėjimo vertiems vyrams prisiekti liepę, 
mes į trečią dieną nuo šiandien skiriame egzekuciją. 
Rašyta Tirkšliuose, 1730 metais, birželio dvyliktą dieną." 

(Pasirašę) 

Juozapas Hrmn. Kryževičius, J .M. K. Tirkšlių a. P. 
Jonas J. Petravičius mpr. * 

Mykolas Butrimas 
Juozapas Daubaras 
Jonas Mališauskas S. D. 

Jonas Kazimieras Vyšomerskis 

Kazimieras Horodeckis 
Kazimieras Jonas Gavrilavičius 
Jonas Šidlauskis 
Mykolas Daubaras 
Boguslavas Mikuličius 
Stanislovas Stanevičius 
Juozapas Petravičius 
Kazimieras Ciškūnas 

tf Kosciukienės prisipažinimas , duotas laisvu noru 12 

Prisipažino, kad, susirinkusios į Tirkšlių rinką, lėkė 
į Šatriją Simanienė Saukienė, puodžiuvienė, Matau- 
šiene Sugaudienė, kurioms visoms po pažastimis patepė 
Mataušienė Sugaudienė, ir vieną vidutinio amžiaus mo¬ 
terį ji buvo atsivedusi su savim, ne iš miestelio, bet iš 
kaimo kurio; nulėkė į Šatriją ir ten daug susirinkusių 
matė. Vyriausioji buvo Sugaudienė. 

Toji pati prisipažino, kad matė ant Šatrijos kalno 
poną (velnią), vokiškais drabužiais apsirengusį, su skry¬ 
bėle vaikštinėjantį, lazdele pasiramsčiuojantį. Ten šoko, 
vienas smuiku grojo raguotas, toks pat, kaip ir tas po¬ 
nas, ir vaikai raguoti, pirmiausia šoko su Saukiene, 
paskui su puodžiuviene, su Kosciukiene, su kitomis per 
conseąuens [iš eilės], maskolė Michalova, būdama šluba, 
nešoko, ją neseniai puodžiuvienė išmokė visokių visa¬ 
galybių, kurias moka visos, tik viena Michalova ne, 
Atgal į Tirkšlius parlėkusios, priešais puodžiaus vartus 
išsiskirstė. Viršum aukščiausių miškų lėkė. 

Toji pati prisipažino, kad Marijona Kosciukaitė 


12 Tas prisipažinimas laisvu noru, kaip iš visos bylos matyti, buvo 
duotas kankynių metu. Šitokiu būdu tardomas, kaltinamasis prisipa¬ 
žins ne tik raganavimą, bet ir dievas žino ką. 



tenai kartu su jomis lėkė,-ir tą pripažino, kad ant Šat¬ 
rijos jokio trobesio nėra. 

Toji pati prisipažino, .kad jos ponas priėjo su laz¬ 
dele, su skrybėle, galva į ją linktelėjo ir vėl nuėjo sau. 

Toji pati prisipažitio, kaip ji pono dievo išsižadėjo. 

Toji pati prisipažino, kad moka paraganautiems gy¬ 
vuliams vaistų duoti. 

Toji pati prisipažino, kad Meižių valstiečio Andrie¬ 
jaus sugedusį pieną pataisė ir šitaip pasakė: treja 
devynis šaltinius išsemti ir suskaičiuoti , šaukštus nu¬ 
mazgoti, per rėtį lieti ir šaltą akmeni į šaltą vandenį 
įmetus f kaip karštas ūžia ir verda. 

Toji pati prisipažino, kad piktoji dvasia ją pačią 
naktimis persekiodavo. Žiemą, į pavasarį, šeimininkė 
Kazimierienė Pauliukienė kai pradėjo rūkyti švęstomis 
žolėmis ir švęstu vandeniu, tai nustojo persekioti. 

Toji pati prisipažino, kad piktoji dvasia, nuo žemės 
paėmusi karvės išmatų, davė įmaišyti į grietinę ir sakė, 
kad ant duonos paduotų bet kuriam piemeniui. 

Toji pati prisipažino, kad, sekdama velnio pamoky¬ 
mu, žegnojosi velnio ranka ir koja, ir velnias duodavo 
jai, kada prireikdavo. 

Toji pati prisipažino, kad Marijona Kosciukaitė, jos 
anūkė, su ja ledą dirbo, pagalį į liūgą įkišusi. 

Toji pati prisipažino, kad ją vyras už tą dažnai muš¬ 
davo, kam ji moka raganauti. 

Mes, žemiau pasirašiusieji, buvom akivaizdoje ir 
girdėjom savo ausimis šiame surašyme minėtų asmenų 
prisipažinimus, juos išklausę, fidelissime [kuo tiksliau¬ 
siai] surašėme ir dėl didesnio tikrumo pasirašėme. 

Kaipo Jo Malonybės Dauggalio Pono Tirkšlių Seniū¬ 
no paprašyti, o taipo pat būdami to paties Jo Malony¬ 
bės pakviestų žmonių paskirti teisėjais pasirašome. 

Juozapas Hrmn. Kryževičius , 

J.M.K. Tirkšlių aps. poručnikas 
Jonas Vyšomerskis 

Pakviestas įrašydinti į knygas šią bylą 
Jonas J. Petravičius mppr. 

Už pusės mylios nuo Dirvėnų yra nedidelis, bet senas 
miestelis Luokė. Tarpe devynių parapijų, Vytauto 
apdovanotų fondais, buvo ir Luokės parapija. Nuvažia¬ 
vome kelias mylias kelio (į Dirvėnus nebuvau užvažia¬ 
vęs), reikėjo duoti arkliams pasilsėti; taigi turėjau 
apsistoti karčiamoje, neva geriausioje, nes didelėje, su 
išdažytomis fasade stiklinėmis, arbatininkais, žuvimis, 
riestainiais, bandelėmis, peiliais, šakutėmis ir t. t., ir 
elipsių apvestais šitokiu užrašu: 

Tu Traktyer, Wutki, Kava ir Herbata ; 

[Čia traktierius, degtinė, kava ir arbata (darkyta 
lenkų kalba, su rašybos klaidomis)] 
apačioje — šitoks ketureilis: 

Ješli chcesz czego koniecznie, 

Možesz tu wjechač bezpiecznie, 

I užyč dobrej ochoty: 

Ten przybytek jest dla cnoty. 

[Jei būtinai ko nori, 

Gali čia ramiai užvažiuoti 
Ir pasinaudoti malonumais: 

Si šventovė yra skirta dorybei]. 

Iki kokio laipsnio nuėjo dora Žemaičiuose, jeigu • 
jau net traktieriai tapo dorybės šventovėmis. Bet gal ir 
visur nūnai taip dedasi, nes ir kitur yra man pasitaikę 
skaityti panašų užrašą 'viršum gan padorios užeigos 
durų. Kaip ypatingą daiktą turiu čia paduoti tą už¬ 
rašą — tai Vilkmergės apskrities lapidarinio stiliaus 
pavyzdys: 

Rolniczym Radom, 

VViejskim Biesiadom, 

Cnocie z Honorem 

Stoi otworem od roku 1834. 

[Artojų pasitarimams, 

Kaimiečių pasivaišinimams, 

Dorybei ir garbingumui 

Čia atdaros durys nuo 1834 metų.] 

Luokės karčiama, arba, pagarbiau tariant, osterija, 
kurioje pasiganyti man likimas lėmė, iš oro, kaip sakiau, 
dar šiaip taip išrodo, bet viduje visiškai panaši į aną 
Ištaigą Polesėje, apie kurią ir Masalskis plačiai parašė. 
Šičia visi poeto žodžiai tiktų kuo geriausiai, jei tik va¬ 
karas ateitų ir murzinoje misingio žvaikidėje pleventų 

Šabasinės galeliukas. 

Kol juoda, nešvari žydė atlapu užančiu, Luokės 
Olimpo Hebė *, užkūrė šlubą virtuvą ir užvirino arba¬ 
tos, aš, neturėdamas ko daugiau veikti, pradėjau gal¬ 
voti apie labiausiai dabar mane dominančius daiktus, 
t. y. apie kelionės nepatogumus, apie prastus užvažiuo¬ 
jamuosius namus, kurių pertekliumi Žemaičiuose betgi 
skųstis negalima, nes čia jų beveik visai nėra, juos čia 
pavaduoja vien niekam netikusios karčiamėlės, ir tos 

pačios daugiausia be stoginių vežimams ir be kambarių 
pakeleivingiems, kuriose už didžiausius pinigus, nors 
tu mirtum, negausi nieko daugiau, kaip tik smirdančios 
degtinės ir kiaušinių. Keista, kodėl vietos ponai žem¬ 
valdžiai nepagalvoja apie to nepatogumo pašalinimą. 
Tai būtų išganingas darbas ir jų pačių kišenei, ir ke¬ 
liaujančiųjų patogumui. Piktadarystė tatai yra prieš 
mūsų tėvų gerus papročius — siųsti svečių arklius 
į karčiamą, nuo ko visgi saugojo dievas ligi šiol Že¬ 
maičių gyventojus; bet aš laikau lygiai nusikaltimu 
žmoniškumui — nepasirūpinti pastatyti gerų užvažiuo- 
jamųjų namų, bent prie viešųjų kelių. Visoje Telšių 
apskrityje (išskyrus miestelį), be vienos karčiamos pa¬ 
lei Plungę, vardu Smalinės, nėra kame pernakvoti pa¬ 
togiai. Taip sau dūmodamas, nejučiomis nukreipiau akis 
į langą. Visi pašaliai išmarginti parašais. Kiek čia be¬ 
gėdystės, kiek čia savo kvailumo, pasipūtimo įrodymų! 
Keli (tur būt, keleiviai) įrašę čia savo pavardes ir pridėję 
savo titulus bei ordinus. Tegu žino žydas, kokį svečią 
turėjo garbės priimti! Kiti užrašę čia savo mylimųjų 
vardus — taigi, jeigu tik vardus! — bet ir pavardes, ir 
dar pridėję begalę epitetų, šūksnių, prakeikimų ir t. t. 
Tiesa, tai — pasenęs ir atsibodęs daiktas išrašinėti, kas 
ką ant karčiamos lango kitų žmonių pamokymui teikėsi 
įbrėžti; vis dėlto bus ne pro šalį paminėti keletą įrašų, 
tikrai originalių. 

Vienas vedybų pretendentas, važiuodamas, tur būt, 
piršliuos pas savo brangiausią, užrašė: 

Jadę do mojej Anieli, 

Žeby djabli wzięli. 

[Važiuoju pas savo Anelę, 

Tegul velniai paima.] 

Nežinia tiktai, ką .jis .čia velniams pasiimti skiria — 
save ar savo Anelę? Kitas, laimingesnis, savo širdies 
jausmus išpyrė lakoniškai: „NN (leiskit nutylėti vardą 
ir pavardę, nes jie man— o gal ir jums — labai gerai 
pažįstami) T incomparable femme!!!" [,,NN — nepalygi¬ 
nama moteris!!!"]. Tikrai, tai ypatingas būdas pašlo¬ 
vinti savo mylimąją, kurios garbei kaip monumentas 
pasitarnauja karčiamos langas! Pagaliau trečias, matyt, 
didelis galomanas, užrašė: 

Mon pėrė ėst oiseau 
Ma mere ėst oiselle. 

Je passe l'eau sans nacelle, 

Je passe l'eau sans bateau. 

Ma mere ėst oiselle, 

Mon pėrė ėst oiseau. 

[Mano tėvas — paukštis, 

Mano motina — paukštė. 

Aš persikeliu per vandenį be valties, 

Aš persikeliu per vandenį be laivo. 

Mano motina — paukštė, 

Mano tėvas — paukštis.] 

Kokiam atminimui tos eilės užrašytos, nežinia, nes 
nėra pridėta jokio komentaro,— veikiausiai norėta pa¬ 
sirodyti, jog nurašinėtojas yra skaitęs Viktoro Hugo 
Paryžiaus dievo motinos katedrą. 

Iš Luokės kelias eina į Biržinėnus, buvusį to pat 
vardo apskrities centrą, o iš ten — į Telšius. 

Telšiai stovi lygumoje, toje vietoje, kur upelis Dur- 
binis išteka * iš Masčio ežero, supančio miestą iš pietų 
pusės. Kada ir kieno tas miestas yra įsteigtas, nežinoma. 


416 



Liaudies padavimas sako, kad pirmąją gyvenvietę čia 
įkūręs toksai Džiugas. Šiandien tasai miestelis, medi¬ 
nis, purvinas ir dargi ne visas išgrįstas, yra netvarkin¬ 
giausias iš visų apskrities miestelių Žemaičiuose, bet 
kur kas padoresnis už Lietuvos Švenčionis, Ašmeną, 
Lydą ir t. t. Iš seniūno Jono Kęsgailaičio 1450 metų 
aprašo matyti, kad Telšiai buvo daug geresnėje būklėje 
ir gausiau gyvenami negu dabar. 1710 metais maro 
epidemija išnaikino gangreit daugiau nei pusę Telšių 
gyventojų, o 1711 metais jie buvo sugriauti švedų. 

Vidury miesto stovi kalnas, vadinamas Insula: čia 
Povilas Sapieha, Lietuvos kancleris, Telšių valdytojas, 
pastatydino pirmąją bažnyčią švenčiausios panos lore- 
tietės garbei ir aprūpino ją padoriu fondu, kurį patvir¬ 
tino Lenkų karalių privilegijos: 1624 m. Zigmanto III, 
1634 m. Vladislovo IV, 1683 m. Jono III ir pagaliau 
1713 m. Augusto II. Paskiau ta šventovė sudegė, o toje 
pat vietoje Košutis 1761 metais naujus pamatus padėjo 
ir žymų pinigų kiekį jos statymui paskyrė; o užbaigta 
ji buvo 1794 metais, ir ketvirtajame sekmadienyje po 
velykų kunigas Juozapas Bukota, Žemaičių vyskupas 
sufraganas, iškilmingai ją pašventino. 

Už pusmylio nuo kelio, einančio iš Telšių į Alsėdžius, 
keleivio akis patraukia aukštas kalnas, žmogaus rankos 
supiltas, kaip tai rodo apvalainas kūginis pavidalas ir 
žemės rūšių vienodumas visuose jo sudėties sluoksniuo¬ 
se. Tų apylinkių liaudis šį piltinį kalną vadina Džiugo 
kalnu, o tasai buvęs kažkoks Žemaičių riteris, kuris dar 
gyvas būdamas savo rankomis supylęs tą piliakalnį ir 
paskyręs jį, sau už kapą. Džiugo kūnas ilgą laiką buvęs 
(taip žmonių padavimas sako) saugomas velnių, su ku¬ 
riais kitados gyvenęs didelėje draugystėje. Su jų būtent 
pagalba Džiugas pridaręs narsumo stebuklų: pats vienas 


27. L. A. Jucevičius 

aibes kryžiuočių savo geležine kuoka išmušęs, šimtame¬ 
čius ąžuolus laužęs it nendres ir dangų remiančius kal¬ 
nus vertęs. Tai jis iškasęs Telšių ežerą ir prie jo pačias 
pirmąsias sodybas įkūręs. Nuostabūs, poetiški yra liau- 
dies manymai apie senovės Lietuvos didžiavyrius.kiek¬ 
vienas jie gyvena sodžiaus žmonių atmintyje; kiekvieno 
idarbai, eidamfpadavimais iš lūpų į lūpas, iš kartos į kar¬ 
tą, ir vis su naujais priedais, jau šiandien yra pasidarę 
nebepanašūs į tiesą. Vienok iš tų sakmių nors ką-ne-ką 
galima ištraukti. Niekas tikriausiai iš mūsų nebepatikės 
tuo apsakymu, kad Džiugas vienas nugalėjęs aibes prie¬ 
šų, laužęs ąžuolus ir vartęs kalnus; bet kad buvo nar¬ 
sus, kad įkūrė Telšius ir, jei ežero ir neiškasė, tai bent 
nusausino didelę pelkėtą lygumą ir vandenį į vieną vietą 
sutraukė, tai tuo nėmaž nėra ko abejoti. O kada tasai 
nepaprastas savo laikams žmogus gyveno, nežinia. Mies¬ 
to ir artimųjų Telšių apskrities dvarininkų turimieji do¬ 
kumentai nieko apie tai nepasako. Ogi paprastoji liaudis 
chronologijos neturi. Paprastai visi sako, kad—.K ęstu— 
čio laikais; bet tuo tikėti negalima, nes liaudis, kaip 
jau esu minėjęs 13 , visus įvykius, vis tiek kada buvu¬ 
sius, sukelia į šio Žemaičių kunigaikščio viešpatavimo 
laikus. Artojų luomo šeimų, turinčių Džiugo pavardę, yra 
keletas, ir visos veda savo genealogiją iš Telšių kūrėjo. 
Pono Aleksandro Gorskio dvaras, esantis čia pat prie 
Džiugo kalno, vadinasi Džiuginėnai; nežinia tiktai, ar 
kalnas, ar pats didžiavyris davė pradžią tam pavadini¬ 
mui. Kad medžiaga apie Džiugo kalną būtų pilnesnė, 
reikia čia pridėti ir šitą pasaką. 


13 Žiūrėk „Tygodnik Petersburski" 1836 m. Nr. 28 mano straipsni 
Metamorfozės lietuvių mitologijoje. [2r. šio leidinio 93—127 psl.] 

GUDRUOLIS UBURTIS IR VELNIAS 


Jeigu tiktai kas eidavo pro Džiugo kalną, visada 
tenai pamatydavo gražų vokietuką su biznu frakeliu, 
šokinėjantį iš medžio į medį. Visi to kalno lenkėsi iš 
tolo-—bijojo velnio galybės. O kas tiktai prie jo prisi¬ 
artindavo, tą tuojau nelabasis kviesdavo visokių var¬ 
žybų, o pralaimėjusį griebdavo ir smaugdavo, Šit atsi¬ 
rado vienas drąsus kaimo žmogus, vardu Uburtis, atėjo 
prie pelkės, telkšančios čia pat palei kalną, ir ėmė pintis 
vyžas iš karnų, pasilupdamas jų nuo karklų, augančių 
toje vietoje. Po kurio laiko ateina velnias. 

— Gera diena, žmogau. 

— Gera diena. 

— Ką čia veiki? 

— Vyžas pinu. 

— O kas tau leido? 

— Aš jei ką dirbu, tai nė kokių leidimų nesiklausiu. 

— Kaip tu drįsti mano žemėj ir nuo mano medžių 
karną plėšti: aš esu šios vietos ponas, ir jei tu man pra¬ 
kiši varžybas, kurių tave iškviesiu, tai prapulsi tuč¬ 
tuojau. 

— Gerai; o jei laimėsiu, ką man duosi? 

— Skrybėlę pinigų. 

— O kokios bus pirmosios varžybos? 

— Mėginsim, katras stipresnis. 

— Gerai. 

— Na, tai eikš imtynių. 

— Eik tu, eik! Kur tu imsies su manim, kad tu neuž- 
veiktum nė mano šimtamečio senelio, kuris antai miega 
už kelių žingsnių. 

Taip sakydamas, Uburtis parodė į gulinčią mešką. 
Velnias prie jos pripuolė ir griebė abiem rankom už 

kaklo. Meška užerzintą dėjo vokietuką į žemę ir ėmė. 
duoti jam savo dailia letetiūte. Primuštas, priniurkytas, 
vos ištrūko vargšas iš meškos glamonių. 

— Na, vienas varžybas laimėjai, dabar — kitos: mes¬ 
kim, kas aukščiau išmesim. 

Taip taręs, jis griebė čia pat gulėjusį dideliausią ak¬ 
menį ir bloškė į orą; akmuo nukrito po trijų valandų. 
O Uburtis paėmė rankon vieversį ir paleido; kvailas vel¬ 
nias pamanė, kad ten akmenėlis. Laukia juodu valandą, 
laukia antrą, trečią, ketvirtą, penktą, dešimtą — nenu¬ 
krinta. 

— Išlošei, žmogau, antras varžybas; dabar trečios: 
katras greitesnis. Tu lėk, aš vysiu. 

— Kur tau, velne, su manim lenktynių eiti, tu nė 
mano vaiko, vakar gimusio, nepavytum; jeigu nori, pa¬ 
mėgink su juo. 

Taip sakydamas, jis pabaidė iš žabarų kiškį. Kiškis 
pašoko ir ėmė lėkti. 

— Čiupk, čiupk! 

Velnias šoko kiškio vyti ir nieko neveikęs sugrįžo. 

— Tavo teisybė, žmogau, išlošei. Na, dar vienos 
varžybos, ir pinigai tavo. Matai antai tą geležinę lazdą? 
Ji sveria šimtą tūkstančių svarų: katras ją aukščiau iš¬ 
mesim? 

— Tu pirmas mėgink, velne. 

Velnias griebė lazdą viena ranka ir išmetė taip aukš¬ 
tai, jog iš akių dingo, o kai nukrito, tai lig pusės žemėn 
įsmego. 

— Dabar tavo eilė, žmogau. 

Žmogus pridėjo ranką prie lazdos ir ėmė žiūrėti į de¬ 
besis, slenkančius padange. 

— Ko ten taip žiūri? — klausia velnias. 

— Laukiu, kol ateis anas didelis debesis. Mano bro- 

lis yra kalvis danguje, ir dabar jam labai reikia geležies; 
jis sėdi anapus tų debesų ir laukia, kol jam tą lazdą 
užmesiu. 

— Ai, žmogau geras, nemesk, susimildamas, ji man 
labai reikalinga. Žinau, kad esi stiprus. Laimėjai visas 
varžybas. Tai duok dabar savo skrybėlę, pripilsiu auk¬ 
sinių. 

— Gerai, eikš su manim į miško gilumą, o ten ati¬ 
duosi man visus, kiek priklauso. 

Žmogus ten jau seniai turėjo išsikasęs gilią duobę, 
tai viršum jos uždėjo savo kiaurą skrybėlę ir apkamšė 
velėna visas kiaurymes aplinkui, kad velnias neperma¬ 
nytų jo klastos. 

— Tai šit, ponas velne, mano skrybėlė, pilk pinigus. 

Velnias supylė vieną maišą auksinių — skrybėlėj nė 
žymės; atnešė antrą — nė žymės; supylė trečią, ketvirtą, 
dešimtą, šimtą, ir, kai duobė jau buvo pilna, tai pripylė 
pagaliau ir skrybėlę. 

Nuo to karto velnias niekad nebesirodo ant Džiugo 
kalno, O Uburtis pralobo, pasistatė naują trobą, prisi¬ 
pirko medaus, degtinės ir kas dieną gėrė krupniką u , 

ir aš ten buvau, valgiau ir gėriau, per barzdą varvėjo, 
dantys neregėjo 15 « Čia pasakos galas . 

Pusantros mylios nuo Telšių yra Alsėdžių miestelis, 
iš senų laikų Žemaičių vyskupų sostinė. Dabar čia gy¬ 
venąs garbus ganytojas kunigaikštis Simonas Mykolas 
Giedraitis, ketvirtasis tąja pavarde Žemaičių diecezijos 
vyskupas, kurio namuose, visuomet visiems atdaruose, 

14 Yra tatai gėrimas, virtas iš medaus ir degtinės, su priesko¬ 
niais — visokiomis kvepiančiomis žolelėmis. Žemaičiuose bemaž kiek¬ 
viena šeimininkė žino saviškų paslapčių, kaip gaminti šitą nektarą. 

15 Tatai yra bendra visų lietuviškų liaudies pasakojimų užbaigos 
formulė. 

tebeviešpatauja senobinis, dar patriarchalinių amžių 
vaišingumas.. Alsėdžių parapijos bažnyčia pastatydinta 
karaliaus Kazimiero IV. 

Kelių mylių tarpe nuo Alsėdžių ligi Platelių nėra gan¬ 
greit jokių reginių, vertų keleivio domesio. Smėlėtas 
kelias rangosi per tankų spygliuočių mišką, per kurį 
nuskamba tik kraupus varno krankimas arba pelėdos 
I j ūkčiojimas. Reikia ypatingos dvasios žmogaus, kad per¬ 
važiuotų su gera nuotaika šią girią, ant kurios vienišu¬ 
mas ir liūdesys laiko išskėtęs sparnus. Bepigu tam, kuris 
per ją važiuoja, vildamasis pamatyti, baigęs kelionę, mie¬ 
lus žmones, kurį ten pasitiks su išskėstom rankom, su 
džiaugsmingom šypsenom: jis į nieką nekreipia dėme¬ 
sio, nes jo mintys ten, kažkur toli, o čia tėra tik kūnas, 
viskam abejingas. Tačiau tam, kas su liūdna širdžia, su 
nelinksma akim sku&a^keliu irzaislelis likimo x ankose 
arba aplinkybių genamas, kurį, žino, priims šaltai arba 
sutiks aBejingū^Jakalbinimu, 'dar abejingesniu pažvelgi¬ 
mu ir visų abejingiausiu sakiniu „kaip sveikata?" pa¬ 
sveikins; kas linksmoje minioje, nenorėdamas pasirodyti 
išsiskyrėliu, gauna prisiversti juoktis, kada akyse ašaros, 
mašinaliai klastytis plaukus, kada po jais virte verda 
kankinamos mintys, — tam kuo veikiausiai reikia steng¬ 
tis išsigauti iš tos užkeiktos vietos, galinčios privaryti 
ligi desperacijos. Laimė, jei tavo arkliai geri, tai bent 
per tris valandas privažiuosi Platelių ežerą, o kai pama¬ 
tysi jo vidury salą (jei praeičiai nesi abejingas), ji pa¬ 
trauks tavo dėmesį ir primins tau tą seną Firlejų globo¬ 
toją, godžią koketę, pasileidusią italę, parsidavėlę 
karalienę Boną*, kuri čia turėjo savo rūmus. Neistorinę 
Platelių ežero šlovę sudaro seliavos, visoje Žemaičių 
žemėje mielai perkamos. 

Už Platelių važiuojant toliau, keleivio akį glosto 


422 



jeigu ne gražūs, tai bent širdį paguodžią reginiai. Visur 
matai padorius kaimus, dailiai išsistačiusius, medžiais 
apsodintas gatves, akmens tvoras, valstiečių namus su 
kaminais, augalotus vyrus, gražias moteris, apsirengu¬ 
sias savo darbo drobinais, už kuriuos rusiški yra ma¬ 
žiausiai dvidešimčia procentų prastesni. Užtat rusų 
pirklys čia arba visiškai nesirodo, arba labai retai tesi- 
rodo. Valstiečių namai tame pašalyje, ypač Prūsų pa¬ 
sienyje, beveik visi yra jų nuosavybė, dėl to tad ir 
gražiausi ar tik ne visoj Lietuvoj ir Lenkijoj. Tuos na¬ 
mus jie gali parduoti, jie turi pasidėję po kelis šimtus, 
net po tūkstantį olandiškų talerių. Čia baudžiauninkas 
yra mažiau nei kitur spaudžiamas dvaro prievolių, vadi¬ 
namų lažų , nes paprastai moka činšą. Ir tie, kurie ponui 
dirba, eina į dvarą dvi tris dienas savaitėje, ne daugiau. 
Užtat, turėdami pakankamai laiko dirbti sau, jie ir gy¬ 
vena kur kas geriau nei kitų apylinkių valstiečiai. Reikia 
čia pripažinti tiesą, jog prastų žmonių gerovei kilti čia 
daugiausia padeda taurūs ir amžino dėkingumo verti 
dvarininkai: Juozapas ir Albertas Gorskiai, Plioteris, 
Tiškevičius ir Sapieha.. Tai yra tikri tėvai savo bau¬ 
džiauninkams *: garbė jiems! 

Lankydamas šias apylinkes, pats nepamatai, kaip 
nuvažiuoji keturių mylių kelią ir atsiduri Salantuose, 
mieluose ir niekad neužmirštamuose,— ne dėl vietos 
padėties ir ne dėl kitų aplinkybių, bet stačiai dėl savo 
gyventojų. Kiek čia buvo praleista gerų valandėlių su 
brangiausiais prieteliais! Kiek čia mielų atminimų! Bet 
šitai priklauso tikjnano vienai istorijai, o su ja nema- 
tau-reikalo^pasauliui rodytis, juo labiau kad apie Sa¬ 
lantus galima tiek daug pasakyti ir kitais požiūriais. 
Čia ypatingo visų dėmesio verti yra: archyvas, biblio¬ 
teka ir numizmatikos rinkinys. Gorskių šeima, nuo senų 

laikų turėdama visokių aukštų valstybės pareigūnų ir 
sėdėdama senatorių krėsluose, daug reiškė šioje provin¬ 
cijoje, o būdama susigiminiavusi su galingomis Lietuvos 
ir Lenkijos šeimomis, valdydama didelius turtus ir da¬ 
rydama įtaką viešiesiems valstybės reikalams, kitados 
neginčijamai sudarė pačią Žemaičių bajoriškosios aristo¬ 
kratijos viršūnę. Tos šeimos archyvas, kurio savininku 
yra nūnai Albertas Gorskis, Telšių apskrities maršalka, 
gausiai turi didžiai retų ir svarbių dokumentų, priklau¬ 
sančių krašto istorijai,— yra tai įvairių karalių dova¬ 
nojimai, privilegijos, laiškai ir 1.1., savo ranka rašyti 
abiejų tautų įžymiausių dvasinių ir pasaulinių asmenų 
laiškai, keli dienoraščiai bei atminimų rankraščiai, rašyti 
Gorskių — seniūno ir kašteliono. Laikoma čionai meilės 
korespondencija tarp kažkokios ponios Lipskos ir Že¬ 
maičių seniūno Gorskio galėtų pasitarnauti pamatu pui¬ 
kiam Augusto III laikų papročių romanui. Vėliau kada 
nors, jei niekas nesutrukdys, prižadu paskelbti spaudoje 
svarbiausiuosius dalykus, esančius tame archyve. Nu¬ 
mizmatinis kabinetas Salantuose irgi turi gausybę labai 
retų senovės medalių ir monetų, ypačiai lietuviškų ir 
lenkiškų; jis tiktai prašosi geresnio ir sistemingesnio 
sutvarkymo. O biblioteka, nedidelė, tiesa, bet labai ver¬ 
tinga ir turinti nemažai bibliografinių retenybių, galėtų 
suteikti žymios pagalbos rašančiam savojo krašto lite¬ 
ratūros istoriją. Be to, čia dar yra gana gausus mine¬ 
ralų rinkinys. 

VII 

BALTIJA 

Kai važiuoji artyn Baltijos jūros, tai dar iš tolo, per 
kelias mylias, gali permanyti, jog jau arti kelionės 
tikslas. Pamažu pradedi justi atmosferos keitimąsi, vė- 

jas ima pūsti vis šaltesnis, žemė darosi smėlinga, la¬ 
puotieji miškai nyksta, o jų vietoj ima rastis spygliuo¬ 
tieji. Net žmonių nešysta rodo, jog nebetoli jūra. Čia 
kiekvienas vyras apsisaugoti nuo oro šaižumo nešioja 
ant galvos vilnonį kalpoką, o moterys vyniojasi ant 
kojų juodo vilnono skarinius. Tas duoda progos tolesnių 
Žemaičių vietų gyventojams vadinti jas gandrais. Bet 
štai jau pasimatė dideli smėlio kalnai, o už tų kalnų 
girdėti aršus jūros bangų riaumojimas! 

* O jūra! Kas įstengs vertai aprašyti tave? Niekingi 
yra prieš tave žmonių kalbos žodžiai. Ir kas, pažvelgęs 
į tave, nepasakys: koks mažas, koks menkas yra žmo¬ 
gus, o koks didis, koks neaprėpiamas yra amžinasis 
dievas, kuris apreiškė tau ribas tavo ir tarė: iki šičia 
eisi , o toliau neisi , ir čionai supliukš pakilusios vilnys 
tavo (Jobo XXXVIII, 11). 

O, Baltijos jūra! Su kokiais jausmais, su kokiu paki¬ 
limu aš veizėjau į tave, pirmąjį kartą išvydęs! Kokia 
didinga, kokia begaliniškai graži tu man pasirodei! O 
juk tavo vandenys — tai ne viso pasaulio vandenys, tu 
palyginti su neaprėpiamomis okeanų platybėmis esi to¬ 
kia mažytė, kaip aš prieš tave. Žinojau šitą gerai, tačiau 
tas mano susižavėjimo nė kiek sumažinti negalėjo. Su 
entuziazmu, su nesuprantama kažkokia meile aš svei¬ 
kinau tave! O! Aš daug apie tave girdėjau savo jaunys¬ 
tėje. Atmenu savo vaikystės valandas, kada auklės pa¬ 
sakojimai apie tave, apie tavo karalienę, apie sirenas, 
apie gintaro rūmus, tavo gelmėse dunksančius, žadino 
sieloj tam tikrą paslaptingą žavesį, o prieš akis brėžėsi 
tūkstančiai ’užburiančių paveikslų. Kas gi būtų toks ne¬ 
jautrus, jog galėtų atsižadėti saldžių, jokiu atpildu neat¬ 
lygintų jaunystės svajonių? Kiekvienas daiktas tame 

amžiuje yra idealas, prie kiekvieno daikto jauna širdis 
lengvai prilimpa. Viskas pagauna, neša, ir lengvaplunks- 
j nes fantazijos sparnais skraidina į nesutvertus pasaulius: 

1 tauriamintė geradarybė, broliška meilė, auksinės ateities 
viltys, garsus vardas, garbė — garbė!.. Reikia nebūti 
žmogumi, tik tada galėtum be gailesio kalbėti apie pra¬ 
bėgusią jaunystę!.. 

į Subrendęs amžius — šaltas kaip egoistas; senatvė — 
tai jaunystės parodija! 

Išvydus tave, o Baltijos jūra, visa manoji praeitis 
atgijo, atgijo visi apie tave atsiminimai. Tai tavo vande¬ 
nyse seniai, labai seniai, kaip mums liaudies pasaka 
seka, gyveno tūkstančiai deivių. Tada nė vienas žmogus 
negalėjo prisiartinti prie tavo krantų, nes jam grėsė 
pavojus atsidurti kalėjime ant jūros dugno. Savo žave¬ 
siais ir dainomis priviliodavo kiekvieną čeltyčios 16 , 
o kas patekdavo į jų rankas, turėdavo amžinai atsisvei¬ 
kinti su šiuo pasauliu. 

Patinka man žiūrėti į tave, Baltijos jūra, kada esi 
audringa, kada tavo vilnys it milžinai kyla iš gelmių, 
kaupiasi į dangų remiančius kalnus, vienos paskui kitas, 
it nesuskaitomos kariuomenės rikės, lekia, lūžta ir, bai¬ 
singai maurodamos, įnirtusios ir nusiminusios, jog toliau 
eiti nebegali, — sudūžta, užlieja dideliausią lėkštos pa¬ 
krantės plotą ir strėlės greitumu grįžta atgal, tarytum 
bijodamos bausmės už savo siautėjimą. Patinka man 
į tave, jūra, žiūrėti naktį, kada vėtra įjudina tavo van¬ 
denų gulyklas: tada tu putoj i, nuožmiai grudi savo įsiu¬ 
tusias vilnis, kauki ir savo bangų keteras iškeli į aukš¬ 
tybes, tarsi tau norėtųsi brolystės su griaudžiančiais 
viršum tavęs perkūnais, šaižiai blykčiojančiais žaibais ir 


10 Čeltyčios —lietuvių mitologijoje jūrų deivės. 

debesimis, kurie it milžinai kupranugariai grūdasi pil¬ 
ku dangumi. 

Patinka man klausytis tavo gaivalų riaumojimo, tavo 
audros balsas keri mane, nes audros, manyje užslėptos, 
harmoningai jam pritaria. O, daug yra manyje tavo, jūra, 
gaivalų ir tavyje daug manųjų! Abiejų mūsų likimas 
vienokis. Tiktai tu juo nepatenkinta, tu nuolat it nu- 
smer ktasis an gelas keli savo maištingą veidą ir stengiesi 
išsiveržti iš amžinojo kalėjimo, pagrasinti pasauliui nau¬ 
ju tvanu, o aš patenkintas, aš nuolankiai atsiduodu Pra¬ 
amžiaus valiai. 

Patinka man žiūrėti į tave, jūra, kada tu tyki, rami 
tarytum ilsiesi visų galingiausiajame delne. Tavo pa¬ 
viršius tada išrodo kaip vienas dideliausias lango stiklas, 
žydras prie kranto, mėlynas tolyje, o juodas pačiuose 
pakraštėliuose, kiek akis mano užmatyti gali. Vienoda 
tu esi savo ramybėje; joks mažiausias vėjelis neraukš- 
lėja tavo išsigiedrijusio veido, tiktai žuvelė kada-ne-kada 
pliaukšteli arba kregždutė pralėkdama sparneliu pa¬ 
glosto tavuosius vandenis. Kitas gal tuos judesius pava¬ 
dintų saldžiomis tavo sapno svajonėmis; aš tačiau, se¬ 
niai net ir sapne atpratęs svajoti, nežinau, kaip 
pavadinti. 

Prie kranto betgi tu ir rami būdama, ir miegodama 
mėgsti it kūdikis žaisti mažais kiauteliais, akmenėliais 
ir gintaro trupiniais. Ne, nemėgstu į tave žiūrėti, kada 
tu rami, kada pakrantės smėlį pliuškeni savo smulkio¬ 
mis, siauromis bangelėmis, nes tu man tada vis primeni 
tuos niekingus žmones, kurie galingesniems laižo kojas, 
kaulydami sau palankumo. Klastinga tu esi, kaip ir jie, 
nes kuo didesnė tavo ramybė, tuo didesnės audros už¬ 
eis; kuo labiau pataikauja mums žmonės, kuo labiau 
šliaužioja, tuo pikčiau pakenks ir įkąs atėjus laikui. 

Miela yra prie tavo kranto palydėti nusileidžiančią 
saulę. J[i tartum į tavo' gelmes pasineria, ir nenuostabu, 
kad šios vietoš- gyventojai sako, jog saulė kas dieną 
maudosi jūroje. Didingas tatai reginys, kad dienos 
žvaigždė leidžiasi į jūrą. Visi debesys, už kurių jinai 
slypi, įgauna kažkokius neregėtus fantastinius pavida¬ 
lus: žiūri ir tarytum regi dideliausias pilis ant sausže- 
mio, milijonais šviesų žėrinčias, arba milžinus vulkanus, 
įsidegusius ugnimi, kurie tuoj tuoj pratrūks liepsnomis 
ir lava 17 . 

Tačiau kai vakaras ateina ir šviesus mėnesėlis pa¬ 
kyla virš tavęs, ta valanda man daugiausia žavesio turi. 
Per visą jūrą, kiek tik žmogaus vyzdis siekti gali, blyš¬ 
kus mėnulio spindulys, sutrupintas į smulkias dalelytes, 
sudraskytas į milijonus beformių šerpetotų skeveldrė¬ 
lių ant vandens srautų, milijonus kartų sukreivotas švy¬ 
tinčiais zigzagais, žėri it brangus kaspinas, nublokštas 
atsainiai ant prabangiausio kilimo elegantės kambary, 
kuri, ką tik pagrįžusi nukamuota iš puotos, nušvaistė 
be tvarkos savo iškilmių rūbus. Kalbėkit sau, ką norit, 
vadinkit mane, jei patinka, sentimentalistu, o aš vis tiek 
nenustosiu mylėti mėnulio; jis visada man turi neišpa¬ 
sakyto žavesio. Karaliau su sidabriniu skeptru, sidabra- 
sosti karaliau! Vargšo poeto drauge, nakties valdove, 
mėnuli, sveikinu tave! Visados mano simpatijos traukia 
mane į tas vietas, kur matau šviečiant sidabro spin¬ 
desį, tik paeinantį ne nuo metalo, kuriam žmonės nūnai 
tokią didžią vertę pripažįsta, o nuo tavęs, mano vienišų 
vaikštynių bendre. Žilpina mano akį saulės spindesys: 
aš prieš jį esu it elgeta didžio pono akivaizdoje. Tik kai 


17 Yra tai reiškinys, vadinamas fata-morgana, arba atsimušimas 
ore toli esančių daiktų dėl šviesos lūžimo. 


428 



mėnulis sušvinta savo švelnia šviesa, tada aš visu pilniu 
jaučiu savo vertybę, ir niekas manęs negali prirakinti 
prie žemės dievų triumfalinės karietos. O, nakties kara¬ 
liau! Tu leidi į poetų veidus savo palaimingus spindulius, 
kurie net į sielą įsismelkia: padabink tad ir mane savo 
vainiku, būk mano mecenatu, ir aš sugiedosiu tau gies¬ 
mę, vertą tavęs, vertą tavo globos!.. Bet tu nenori... jau 
slepi savo veidą už debesies... labanakt , mėnuli! 

Dyki, vienodi yra Baltijos krantai, tiktai kur-ne-kur 
pamatai žvejo trobelę, pusiau užpustytą smėlio, arba pa¬ 
sitaiko sargybinis, tykojąs kontrabandininkų. Dar pasi¬ 
taiko, nors retai, didelių kalnų, latviškai vadinamų 
milžkapiais. Apie kiekvieną iš tų kalnų vietos žmonės 
turi daugybę padavimų. Tačiau turėjo būti kadais šiose 
vietose didelių įvykių, jeigu net lig šiol išliko tiek nuo¬ 
stabių pasakojimų, jeigu net lig šiol, kai jūra labiau 
patvinusi paplauna artimų kalnų šlaitus, tai pasirodo 
neretai visokiausi ginklai ir karinė apranga. Štai ir da¬ 
bar aš pastebiu kažkokio senkapio liekanas, kur nėra 
jokio kryžiaus, jokio ženklo, kad tai būtų krikščionių 
pomirtinio atilsio vieta, ir net jūros pakrantės gyvento¬ 
jai neatmena, kad čia būtų kada ką laidoję. Kas žino, gal 
tai senosios Lietuvos riterių kaulai? O gal nelaimingų 
keleivių, kurių laivas jūroj sudužo? O gal šios apylinkės 
gyventojų, maro sunaikintų? Kas žino, gal ta kaukolė, 
kurią aš taip smalsiai žiūrinėju, buvo genijaus būstinė, 
gal priklausė vienam iš tų didžiavyrių, apie kurių darbus 
tiek nuostabių dalykų liaudies pasakojimai skelbia; gal 
į ją ne sykį žvangėjo kryžiuočio kardas; o gal ir savi¬ 
ninkui gyvam tebesant, buvo tokia pat tuščia, kaip ir 
nūnai? Gal tas sutrūnijęs kiaušas yra kokios gražuolės, 
gal jį seniau dabino ilgos dailių plaukų kasos; gal iš 
tų skylių, pro kurias dabar vėjo pustomas smėlys šiu- 

rena, žiūrėjo gražios .mėlynos akys, o ant blakstienų 
buvo pilna aš.aių! Kas gali atspėti?.. Bet palikime juos 
ramybėje, gerbkime jų atilsį, nemindžiokime šventva¬ 
giška koja tokių pat, kaip mes, žmonių kaulų, nes ir 
mūsų kaulus gali ištikti toksai pat likimas, užberkime 
juos smėliu ir atsiskirdami sukalbėkime amžiną atilsį. 


VIII 

BALTIJOS JŪROS VALDOVĖ 

PADAVIMAS 18 

(Paskirta atminimui grafienei Elenai Freįendaitei Kaizerlingienei) 

Seniai, labai seniai, kada Lietuvos ir Žemaičių vėlia¬ 
vos su vyčiu ir meška plevėsavo viršum skaidrių Balti¬ 
jos vandenų, žydrose jos gelmėse stovėjo puikių pui¬ 
kiausi jūros valdovės Jūratės rūmai. Jų sienos buvo 
gryno balto gintaro, slenksčiai aukso, stogas žuvų žvy¬ 
nų, o langai tyriausiųjų deimantų. Vieną kartą išsiunti¬ 
nėjo valdovė visus lydžius su laiškais įžymiausioms 
jūros 19 nimfoms, kviesdama jas pas save į puotą ir 

18 [Originale: klechda.] „Chlechda" reiškia „tradicija"; šis žodis 
sutinkamas ne tik šiaurės autorių raštuose, bet Makfersonas * jį vap 
toja Osiano giesmių leidime, Denisas — jų vertime. Kada, kaip žinoma, 
ch buvo imama kaip k, chlechda buvo imama kaip klechda, senų bobų 
plepalai [orig. klechtanie], dar iki šiol yra žinoma kaip tradicijai?]. 
Pirmojoje lenkiškoje tragedijoj Pamela, išspausdintoje Zigmanto I 
viešpatavimo pabaigoje, kur daug ko yra apie kerus ir burtus, Pamela 
sako: „Senų bobų pasakos [orig. klechdy] išmokė, kaip meilužius oru 
atsigabenti." Man atrodo, kad šis žodis ir jo vartosena visai atitinka 
tą žodį, kurį pirmiausia šiaurė paleido. (Tadas Čackis knygoj „O 
polskich. i litewskich prawach", I t.) 

19 Jūra turi lietuviams dvejopą reikšmę: viena, tuo vardu yra 
vadinama upė, tekanti per dabartinę Raseinių apskritį, antra — ,,mo- 

bendrą pasitarimą. Atėjo skirtoji diena, ir kviestosios 
dievaitės susirinko; tada valdovė su savo palydos pulku 
pasirodė salėj, meilingai nusilenkdama, pasveikino 
viešnias ir, sėdusi j gintarinį sostą, šitaip susirinkusioms 
prašneko: „Mielosios mano draugės ir bičiulės! Žinote 
gerai, jog visa valdantysis mano tėvas Praamžimas, 
dangaus, žemės ir jūros viešpats, man atidavė globoti 
ir valdyti šiuos vandenis ir visus jų gyventojus; pačios 
esate mačiusios mano švelnų ir laimingą viešpatavimą. 
Nei joks mažiausias kirminėlis, nei jokia smulkiausia 
žuvelytė neturėjo priežasties skųstis ir dejuoti, visi gy¬ 
veno santaikoj ir santarvėj; niekas į kito gyvybę kėsin¬ 
tis nedrįso. Ogi dabar vienas niekingas žvejys Kastytis 20 
iš mano viešpatystės pakrančių, kur Šventoji upė mano 
karalystei donį neša, vienas niekingas mirtingasis drįsta 
ardyti visuotinę rimtį, nekaltas mano valdines imti 
į tinklus ir smerkti mirti — kada aš, aš pati, savo pačios 
stalui nė vienos žuvelytės nedrįstu pasigauti; plekšnių 
dargi, kurias taip mėgstu, po vieną pusikę nuvalgau, 
o antrąją atgal į jūrą paleidžiu 21 . Tokios drąsybės ne¬ 
galima palikti nenubaudus; štai paruoštos eldijos laukia 
mūsų, plaukim, mielos draugės, į Šventosios pakrantę, 
nes kaip tik apie šį laiką žvejys papratęs užmesti tinklus. 
Savo šokiais ir žavesiais įsiviliokim jį į šaltą jūros glėbį, 
įvykdykim savo kerštą, pasmaukim jį savo glamonėmis 


rze". Kodėl taip vadinama, negalėjau sužinoti, kad ir labai stengiausi. 
Baltijos jūros krantą vietos gyventojai vadina pajūriu. 

20 2r. mano straipsnį tuo pavadinimu „Encyklopedya powszech- 
na” [„Visuotinė enciklopedija"], leidž. p. E. Odyneco, 2-me tome. 

21 Lietuvių liaudis drauge su žemaičiais mano, jog plekšnės dėl 
to teturi vieną akį ir tarsi pusės žuvies pavidalą, kad valdovė Jūratė , 
labai jas mėgdama, visoms kitą pusę nugraužė ir atgal į jūrą paleido. 

ir jo gražias akis, kuriomis nūn žavi visas Žemaičių mer¬ 
gas, šlapiu žvyru užpilkim.'' 

Taip tarė, ir tuoj atsirado šimtas gintarinių eldijų, 
perlais išdabintų, ir, žavingoms dainoms skambant, val¬ 
dovė su visu nimfų .pulku išplaukė vykdyti savo nuož¬ 
maus darbo. 

Diena giedra, saulė skaisčiai šviečia, jūra rami, plyna 
kaip vienas dideliausias stiklas: nė mažiausias vėjelis 
neglosto jos paviršiaus, vien tik eldijos greitai čiuožia, 
palikdamos už savęs ruožą, tarsi raukšlytes buvusios 
gražios moteriškės veide, kuriame laikas, tas didžiausias 
grožio ir žavesių priešas, paliko išbraižęs savo vėžes. 
Jau žemė arti, aidu atsimuša deivių daina į pakrančių 
miškus, o kiekvienas atbalsis, šimtą kartų atkartotas, 
gaudžia grėsmingai: vargas tau, žvejeli jaunas! Ir kai 
jau arti upės žiočių sustojo nežemiškos mergos, išvydo 
savo priešą, kaip jis, sėdėdamas ant kranto, taisė tink¬ 
lus. Žvejys buvo jaunas ir gražus, skruostai vos pirmu 
pūku apsitraukę, veidas dailių dailiausias, pailgas ir bal¬ 
tas, o plaukai juodi ir ilgi. Su ramia dar siela ir ramia 
širdžia, su dainele lūpose, svajodamas vien apie gausų 
laimikį, jis dirbo savo darbą. Tik šit išgirdo kažkokius 
saldžius, kerinčius balsus: pakelia akis ir regi šimtą 
eldijų žėrinčių, šimtą mergų stebuklingo gražumo, o 
pirma jų visų, su karūna ant galvos, su gintarine vieš¬ 
patystės lazda rankoje — jūrų valdovę. Ir štai gražiausi 
balsai suskamba... ir šit apsupa jį stebuklingas jūros 
nimfų pulkas ir savo dainomis, savo žavesiais į save 
vilioti ima: 

Oi žvejeli mūsų skaistus *, 

Pamesk vargus, šok į laivą: 

Pas mus visad būsi smagus, 

Mūsų dainos duod linksmybę. 

Duosma tau dovaną dievų, 

Jei su mumis tu gyvensi: 

Marės būsi didžium tėvu 
Ir meilingu mūsų būsi. 

Girdi šitai žvejys, žiūri nustebęs ir savo akim netiki, 
ir ką čia daryti nežino; galiausiai, pasidavęs klastingai 
vilionei, atsistoja ir nori pulti deivėms į glėbį; tik šit 
valdovė mostelėja valdžios lazda savo draugėms nurimti 
ir šitaip jam nustebusiam kalba: 

— Palaukš, tu vaikine, tu nutrūktagalvi! Didis tavo 
nusikaltimas, rūsčios bausmės vertas, tačiau atleisiu ją 
tau, jei vieną sąlygą išpildysi. Tavo jaunystė ir grožis 
labai mane patraukė: jei prižadėsi mane mylėti, tai mano 
glėby rasi laimę. Bet jei paniekinsi valdovės Jūratės 
meilę, tai tik vieną dainelę uždainuosiu, ir tu būsi prie 
manęs, ir sulig mano valdžios lazdos prisilietimu žūsi 
amžinai — rinkis! 

Atsiklaupė jaunikaitis, nulenkė galvą ir amžiną mei¬ 
lę prisiekė. 

— Dabar tu jau mano, būk vietoj, nesiartink į mus, 
nes vienas žingsnis — ir nugarmėsi į pražūtį. Aš kas 
vakaras atplauksiu pas tave: štai ant to kalno, kuris 
nuo šiol tavo vardu bus vadinamas Kastytis, visada 
pasimatysiu su tavim. 

Tai tarusi, mostelėjo valdovės lazda, suūžė irklai, ir 
tylomis, be juokų ir dainų, nuplaukė mergos sau. 

Metai jau baigėsi, kaip kiekvieną vakarą Baltijos 
jūros valdovė atplaukdavo į krantą ir ant kalno maty¬ 
davosi su meilužiu; tačiau Perkūnas, sužinojęs apie tuos 
slaptus susitikinėjimus, užsirūstino baisiai, kad deivė 
išdrįso pamilti mirtingąjį. Ir kai vieną kartą valdovė 
grįžo į savo rūmus, jis sviedė iš dangaus perkūną, kuris, 


25. L. A. Jucevičius 

perskyręs jūrų vilnis, trenkė į valdovės namus, ją pačią 
užmušė,' o gintaro rūmus į gabaliukus sudaužė. O žvejį 
Praamžimas prikaustė jūros dugne prie uolos ir jam 
prieš akis padėjo jo meilužės kūną, į kurį turi amžinai 
žiūrėti ir apraudoti sąvo nelaimę. Užtatai dabartės, kai 
vėtros įsiūbuoja jūros vilnis, girdėti aimanos iš tolo — 
tai vargšas žvejys aimanuoja; o vanduo išmeta gabalė¬ 
lius gintaro — tai Baltijos valdovės rūmų trupiniai! 


IX 

PALANGA 

Palangos miestelis, kitados garsus kaip uostas ir kaip 
Kęstučio žmonos Birutės gyventoji vieta, esantis Balti¬ 
jos jūros pakrantėje, savo pavadinimą yra gavęs iš lie¬ 
tuviškų žodžių po langu, dėl to, kad vėjas, pakilęs nuo 
jūros, paprastai užpusto smėliu namus iki pat palangių. 
Taip teigia — ir labai teisingai — Prūsų mokslininkai, su 
kuriais ne sykį man yra tekę kalbėtis. Klaidingai tvir¬ 
tina kronikininkai, o su jais — ir mūsų darbštusis tė¬ 
vynės istorijos tyrinėtojas Teodoras Narbutas, kad Pa¬ 
langa gavusi vardą iš uosto ir reiškianti „prie uosto" *. 
Pirmiausia, uostas lietuviškai nėra vadinamas marių 
langu, arba anga, pro kurią galima išvažiuoti į jūrą 22 , 
bet prieplauka, o Prūsų lietuvių tarme oustas, arba 
trumpai ousts. Tokiu būdu, pagal šituos išvedžiojimus, 
Palanga turėtų būti vadinama Pauostis, o ne Palanga, 
nes langas, arba trumpai langs, reiškia vien tiktai 
„okno" [„langas"], bet ne „port morski" [„jūrų uostas"]. 


22 Žiūrėk p. T. Narbuto „Dzieje starožyt. narodu litewskiego”, 
] tom., 89 psl. 

Antra: Palanga negalėjo sau pavadinimo gauti iš uosto, 
kadangi yra įsikūrusi kur kas anksčiau, negu uostas 
buvo padarytas. Pirmieji jos gyventojai negi galėjo pra¬ 
minti ją prieuostiniu miestu, va duodamiesi vien nujau¬ 
timu, kad čia, galimas daiktas, bus kada nors uostas. 
Reikia dar ir tą žinoti, kad lietuvių vietovardžiai, lygiai 
kaip ir kitų tautų, yra susidarę ne vien iš vietovės ypa¬ 
tybių, bet ir iš įvairių aplinkybių, įvykių ir įspūdžių, 
kurių žmonės toje vietovėje yra patyrę 23 . Klaipėda 
(Memel), pavyzdžiui, yra gavusi sau pavadinimą nuo 
sauso smėlio, ant kurio ji stovi: klaisti Prūsų lietuvių 
tarme reiškia grimzti , o pėda — „noga, stopa ,r [,,koja, 
pėda”], kadangi toje vietoje kojos grimzta į smėlį; užtat 
lietuviai ten esančią gyventuvę praminė Klaipėda. 
Trakai reiškia pievas, apaugusias medžiais. Lyda, iš 
lydymas, reiškia vietą, kur šviežiai išnaikintas miškas. 
Vilkmergė, iš vilkas mergos, reiškia panos apdarą. Kre¬ 
tinga — iš krotas „laivas”. Eilau, iš eila, reiškia karinę 
rikiuotę. Pilau, iš pilis, —supiltas pylimas. Labiau, 
iš labas — geras, Druskininkai iš druska ir t. t. 

Palangos miestelis, nors 1831 metų karo laike kilęs 
gaisras didelę namų dalį sunaikino, yra labai dailiai 
išsistatęs; prie to prisidėjo ir pasienio muitinė bei gau¬ 
sūs jos valdininkai ir jūrų maudynės, į kurias čia suva¬ 
žiuoja liepos mėnesį ir vieši ligi pusės rugpiūčio dau¬ 
gelis šeimų iš tolimų šalies provincijų, o net ir iš užsie¬ 
nio. Tos maudynės gydytojų nuomonės yra pripažįsta¬ 
mos už stiprinančias, taisančias miegą ir apetitą. Jų 
skaičius nustatomas paprastai 60; jos pradėtos vartoti 


23 Apie tą svarbų dalyką po trumpo laiko turėsim progos plačiau 
pakalbėti mūsų veikale, jau rengiamame spaudai, antrašte „Badania 
starožytnošci litewskich" [„Lietuvos senienų tyrinėjimai"]. 


28 

per pastaruosius dvidešimt kelerius metus. Dėl tvarkos 
užlaikymo, kad vienos lyties asmenys nebūtų kliūtis 
maudytis kitos lyties asmenims, popietės laikas nuo 
antros iki penktos valandos yra skirtas vyrams, kurie 
į būgno balsą susirenka kartu visi; po penktos eina 
į vandenį moterys. Maisto dalykų maudynininkams gau¬ 
siai pritiekia vietos gyventojai, miestelio apylinkių gy¬ 
ventojai ir prūsai, • kurie iš Klaipėdos visokiausių pro¬ 
duktų priveža; dėl to pragyvenimas čionai yra labai 
pigus. 

Palanga, tarp daugelio kitų namų, turi keliasdešimt 
medinių ir keletą mūrinių, labai gražių. Bažnyčia tame 
miestelyje medinė, pastatydinta Onos Jogailaitės, Len¬ 
kų karalaitės, 1595 m. 24 Ji mirusi 1596 m. rugsėjo 
19 dieną. 

Kiekvienam, kas tik atvažiuoja į Palangą, yra pa¬ 
reiga aplankyti žavingas jos pajūrio apylinkes ir pabu¬ 
voti ant Birutės kalno, nes tos vietos daugiausia vertos 
susidomėjimo. Tad ir aš, kai tik atvykau į miestelį, išsi¬ 
ruošiau pasivaikščioti į tą pusę, kur stovi kalnas, vietos 
gyventojų vadinamas Olandų skrybėle (Holenderš-myc). 
Iš tikrųjų, kai žiūrime į jį iš tolo, pastebime tikslų pa¬ 
našumą į tam tikrą skrybėlę. Jūrininkai žino tą kalną 
gerai, nes iš jūros per kelias mylias (kaip pats pasitik¬ 
rinau), o gal ir per keliolika, tą kalną atpažinti galima. 
Kunigaikštis vyskupas Masalskis, buvusis Palangos po¬ 
nas, norėjo mišką, ant jo augantį, iškirsti; olandai, laiky¬ 
dami tą aukštumą už kelrodį laivams, davė jam žymią 
sumą pinigų, kad jis to savo ketinimo atsisakytų. Tas 
kalnas yra didelė smėlio kopa, apaugusi aukštomis ža¬ 
liomis pušimis; stovi už kelių šimtų žingsnių nuo jūros, 


24 Žiūrėk p. kun. Čerskio „Opis dyecezji žmudzkiej", 27 psl. 

arti vietos, vadinamos senąja Palanga. Ten kitados buvo 
miestas su daugeliu gyventojų, turtingas, klestintis; ten 
buvo uostas 25 , kurio žymių ir dabar dar galima paste¬ 
bėti. Kiekvienas daiktas, į kurį tik atgręži nustebusią 
akį, čia primena senolių pasiturimą gyvenimą ir gražią 
buitį. Tačiau būtasis gyvenimas taip metų bėgio nutrin¬ 
tas, mūsų tėvų praeitis tokia tamsi, jog apie juos arba 
labai mažai težinome, arba ir visiškai nieko nežinome. 
Net patys paminklai, liudijantieji senovės įvykius, yra 
tartum knyga, rašyta hieroglifais, kurių prasmės nūnai 
mes neįstengiame suprasti! 

Ar Gedimino žygdarbius atkasi, 

Ar Žygimantų balsą, kur kadai aidėjo,— 

Bus tau lyg sfinksai — laikmečiai praėję, 

Visur tik tamsią paslaptį surasi. 

Su suspausta širdimi dėl to seno miesto nuopuolio 
žengiau toliau prie piltinių kalnų. Kaip seniai jie čia 
pilti, kieno atminimui, nustatyti negalima. Tačiau tie 
kalnai turi būti galingų šios žemės sūnų kapai, nes liau¬ 
dis juos vadina kareivių kapais, tai yra — riterių ka¬ 
pais. Su religine pagarba žiūrėjau į tuos bežadžius seno¬ 
vės lietuvių palaikus ir, apie tuos dalykus susimąstęs, 
nuėjau į Birutės kalną. Yra tatai aukštas, pušimis apau¬ 
gęs kalnas prie pat jūros kranto. Žiūrint iš tolo į dailų 
pušyną, iš kurio jisai iškilęs stūkso, atrodo, jog matai 
milžiniško dydžio pilį, o Birutė — jos bokštas. Užkopus 
į patį jo viršų, atsiskleidžia platūs ir žavingi reginiai, iš 
vienos pusės — į Prūsų pasienį, o iš kitos — į Olandų 

25 Švedai, prašant Rygos miestiečiams, konkurentams prekyboje 
su Žemaičiais, Palangos uostą akmenimis užvertė 1701 metais,— taip 
liudija Zaluskis (žr. p. Svenckio ,,Opis starožytnej Polski", [„Senovės 
Lenkijos aprašymas"], 2 leid., II tom. 246 psl.). 


437 



skrybėlę. Bet kuriuo kitu .metu pajūris, toje pusėje esan- • 
tis f nieko ypatingo neturi: yra tatai plati lyguma, einanti 
keliolika mylių, net ligi Liepojos, be kokių žymesnių ir 
susidomėjimo vertų daiktų. Kur-ne-kur tiktai pamatai 
didelį sodžių, tarp dideliausių sniego pusnių pasistatytus 
latvių gyvenimus ir žvejų trobeles; jūros krante — di¬ 
džiausios krūvos eldijų ir valčių. Tačiau liepos ir rug- 
piūčio mėnesiais viskas čia atgyja, viskas naują pavi¬ 
dalą įgauna: įvairių spalvų būdos nustoja visą paplū¬ 
dimį, ir tūkstančiai Lietuvos nimfų žaidžia su Baltijos 
bangomis, devintą valandą ryto suvažiavusios maudytis. 
Aš tuokart negręžiau akių į tą pusę. Birutė, mūsų seno¬ 
vės kunigaikščių prosenelė, labiau mane domino, negu 
viso pasaulio gražūs reginiai. 

Birutė, lietuvio bajoro Vidmanto 26 duktė, yra gimusi 
Palangos apylinkėse, tačiau kurioje vietoje, tiksliai nu¬ 
statyti negalima. Nuo pat pirmų dienų pasidarė deivės 
Praurimės* kunige, o tos deivės garbei degė amžina ugnis 
ant kalno, seniau vadinto šventu. Deivės Praurimės vai¬ 
dilutės duodavo priesaiką prieš jos statulą, kad visą 
gyvenimą išlaikys skaistybę ir saugos amžinąją ugnį. 
Kunigaikštis Kęstutis, grįždamas iš karo žygio prieš kry¬ 
žiuočius, pamatė Palangoj Birutę ir, patrauktas jos gro¬ 
žio ir žavumo, pamilo ją ir paėmė už pačią 27 . O atmi¬ 
nimui, kaip kaimo žmonių sakmė sako, liepė toj vietoj, 
kur pirmąkart išvydo vaidilutę, pastatyti rūmus, ir kalną 


26 Žiūrėk Danilavičiaus išleistą ,,Latopisiec Litwy" („Lietuvos 
metraštis"]. 

27 Iš chronologinių tyrimų * išaiškėjo, jog Birutė gimė apie 
1331 metus, ištekėjo 1348 metais, pagimdė Vytautą 1350 metais, pa¬ 
liko našlė 1382 metais, mirė 1416 metais, išbuvo Praurimės aukuro 
tarnyboje 18 metų. (Narbutt, „Dzieje starožytne narodu litewskiego" f 
88 psl., prierašas). 

jos vardu praminė. Viena daina, kurią Palangos apy¬ 
linkėse girdėjau, taip šitą įvykį apdainuoja: 

BIRUTE* 

Ant marės krašto, Palangos miestely, 

Kurį išplėšė mumis neprieteliai, 

Yr didis kalnas, Birute vadintas, 

Žalioms pušelėms viršuj apsodintas. 

Ten, kol laiminga buvo žemė mūsų, 

Kol buvom ponais ir Gudų, ir Prūsų, 
Viežlybaf?], skaisti kaip rožė ir rūta 
Kunigaikštienė gyveno Birutė. 

Nebuvo ana kokia karalaitė, 

Bet iš Palangos vargdienė mergaitė. 
Žemčiūgais brangiais ir aukso auskariais 
Negašavojos vaikščioti pamariais. 

Su[?] savo darbo marškinius dėvėjo. 
Trumpą rainuotą sijoną turėjo, 

Ant balto kaklo gintaro šniūrelis. 

Ant geltų kasų rūtų vainikėlis. 

Kad vieną kartą broliai susitarę 
Išėjo anksti žvejoti ant marę, 

Sesuo jiems nešant pietus lauknešėly 28 , 

Sutiko šviesų kunigaikštį kely. 

Tasai Jogėlos dėdė Kęstuts buvo, 

Kursai Žemaičius valdė ir Lietuvą. 

Jojo tuo kartu Kryžiokus naikinti. 

Kurie vožijos mumis užkabinti. 


28 Lauknešis arba — mažybine lytimi — lauknešėlis, yra medinis 
indas su dangteliu, skirtas nešti valgyti dirbantiems lauke. 

Ant širvo žirgo, po meškos kalpoku, 

Su šviesiu ginklu, su rago saidoku, 

Auksiniais kilpais su pentinais spardė, 

O žirgs patkavoms šilo žemę ardė. 

Iš veido tikrą gražybę pamatė[?], 

Jaunai Birutei tokiais žodžiais tarė: 

„Kas nors esi, deivė ar mergelė, 

Priimki mano ranką ant šio kelio. 

Aš visad buvau ponu žemės jūsų, 

Nuo lig[?] šio čėso vyru tavo būsiu. 

Kur tave gavau pirmąkart matyti, 

Liepsiu palocių puikų pastatyti. 

Kalnas, ant kurio pažinai Kęstutį, 

Nuog tavo vardo bus vadints Birute. 

Čia tu gyvensi nuog vyro mylėta, 

Tu, kuri radai širdy mano vietą." 

Tai girdėdama, mergelė gėdinga, 

Jauna Birutė, skaisti, išmintinga, 

Žemėn mėlynas akeles nuleido, 

Atsidūsėjo ir puolė ant veido. 

„Nors,— sako,— seniai prieš dievą Perkūną 
Prisiekiau būti čystatoj ant kūno, 

Bet kad yr tokia valia tavo, pone,— 

Lai išsipildo širdinga malonė." 

Vis tai padarė, ką sakė, Kęstutis: 

Ant kalno buvo pastatytas butas, 

Birutė, pačio atdasilitėta, 

Pagimdė sūnų Vytautą ant svieto 29 . 

20 Toji daina originale yra nepaprastai graži ir turi neapsakomo 
žavesio tiems, kurie lietuviškai supranta. Mano vertimas, nors tei¬ 
singas ir beveik pažodiškas, gali tik supažindinti su jos turiniu, bet 
ne su estetinėmis vertybėmis, Dėl tos tad priežasties įdedu čionai ir 
originalą. [L. A. Jucevičiaus knygoje yra įdėtas lenkiškas „Birutės” 

Kai Birutę su Kęstučiu moterystės ryšiai sujungė, ji 
turėjo palikti Palangą ir vykti su vyru į Trakus, kur 
Žemaičių kunigaikštis tuo metu turėjo rezidenciją. Ten 
gyvendama, pagimdė Kęstučiui kelis sūnus, o tarp jų — 
ir garsų istorijoje, didį lietuvių herojų ir monarchą 
Vytautą, Po Kęstučio mirties ir po visos Lietuvos apsi- 
krikštijimo Birutė liko ištikima savo tėvų dievams ir 
nepakeitė tikėjimo, nors prašė to Vytautas, Jogaila ir 
karalienė Jadvyga. Paliko Trakus ir persikėlė į Palangą, 
ir tenai likusiąją dalį savo amžiaus praleido rūmuose, 
vyro jai pastatydintuose, visuotinai atsidavusi vaidilu¬ 
tės pareigoms ir rūpindamasi paprastųjų žmonių laime. 
Yra net ir vienas kaimas Žemaičiuose, vardu Birutės , 
kurį ji pirkusi (kaip buvo kalbama) iš kažkokio Hurčino, 
didelio tais laikais savo valdinių spaudėjo. Liaudis, 
su didžiu dėkingumu atsimindama tos kunigaikštienės 
dorybes, po mirties įskaitė ją į savojo krašto deivių 
tarpą. Net kai jau visai sunyko pagonybė Žemaičiuose, 
paprastieji žmonės nesiliovė Birutės laikyti šventąja. 
Minios žmonių plaukdavo iš tolo melstis prie jos kapo 
ir prašyti, kad ji iš šventovės aukštybių pažvelgtų į jų 
skurdą. Krikščionių kunigai turėjo ne sykį vaikyti su¬ 
sirinkusiųjų pulkus. Tačiau nei įkalbinėjimai, nei grasi¬ 
nimai, nei ginkluotų pajėgų naudojimai neįstengė fana¬ 
tikų atgrasinti. Su ginklu rankose jie rinkdavosi atiduoti 
garbės mirusiajai Birutei. Tad vienas kunigas, Palangos 
klebonas, kurio pavardės negalėjau sužinoti, liepė pamū¬ 
ryti švento Jurgio koplyčią ant kalno, toje vietoje, kur 
ilsisi Birutės palaikai, kad bent jau šventoje bažnyčioje- 
melstųsi liaudis. Ilgainiui žmonių uolumas nuslūgo, 


vertimas, o išnašoje duotas čia spausdinamasis lietuviškas tos dainos- 
tekstas.] 

o Birutės dievinimo vieton atėjo jos dorybių ir taurių 
ypatybių minėjimas. Vis dėlto senovės paklydimas nėra 
dar visai išnykęs. Net tuo metu, kai Birutės kapą lan¬ 
kiau, užtikau vieną moteriškę, einančią keliais aplink 
kryžių (švento Jurgio koplyčia jau sugriuvusi, ir dabar 
nė ženklo jos nebėr)', kuris puošia tą kalną, Mano pa¬ 
klausta, kodėl čionai meldžiasi, atsakė: 

— Kai sirgau, tai padariau apžadus, jeigu tik pagy¬ 
siu, aplankyti šventosios Birutės kapą. 

Stengiausi kiek galėdamas ją įtikinti, kad Birutė buvo 
pagonė, užtat mes negalim ir neturim jos laikyti šven¬ 
tąja, kad tokia auka nepatinka dievui ir pan. Paklausė 
"visgi manęs ir tuoj nuėjo sau. O aš, pasiėmęs iš griu¬ 
venų kelias plytų šukeles, nežinau tik, ar Birutės rūmų, 
-ar švento Jurgio koplyčios, grįžau į miestelį. 


X 

DVARININKAI, ŠLĖKTOS, VALSTIEČIAI 

Žemaičių žemė dėl savo padėties, būdama taip arti 
kryžiuočių ordino, senų senovėje buvo visų nelaimin¬ 
giausia. Kryžiuočiai, dangstydamiesi noru atversti mūsų 
tėvus į krikščionių tikėjimą, nuolat užpuldinėdavo, ug¬ 
nimi ir kalaviju niokodami jų skurdžias girių sodybas. 
Žemaičių žemė buvo neturtinga, tad jie, negalėdami pa¬ 
sipelnyti iš plėšimų, gyventojus žudydavo arba surištus 
bei sukaustytus į grandines išsivesdavo anapus Nemuno 
ir ten pristatydavo prie sunkių darbų. Lietuvos kuni¬ 
gaikščiai nuolat su ordinu kariaudavo, o tų karų pasek¬ 
mės mažne visada būdavo tokios, kad Žemaičiai arba 
patekdavo į ginkluotųjų vienuolių rankas, arba būdavo 
vėl išvaduojami. Užtat nuo tolydinio šeimininkų keiti- 

mosi ir neapkęsdami kryžiuočių kaip savo didžiausių 
nelaimių kaltininkų, dažnai jų glostomi ir žiauriausiai 
apgaudinėjami, žemaičiai užsigrūdino nešti pančius, ta¬ 
čiau priprasti prie jų negalėjo: dažnai sėkmingai sutrau¬ 
kydavo vergijos saitus ir tiesdavo broliškas rankas į Lie¬ 
tuvą, kuri, pagal aplinkybes, arba priimdavo į savo 
globą, arba palikdavo priešams plėšti. Pagaliau, kai Vy¬ 
tautas susitaikė su Jogaila, kai nusilpo kryžiuočių jėgos 
ir kai Lietuvoje įsiviešpatavo kovingasis Kęstučio sūnus, 
atėjo galas ir Žemaičių negandams, ir jau amžinai įsi¬ 
jungė tasai kraštas į Didžiosios Lietuvos kunigaikštystės 
sudėtį. Tokiomis tad liūdnomis aplinkybėmis, kuriomis 
žemaičiai ne kartą buvo verčiami tapti lapėmis, kad, 
reikiamai valandai atėjus, geriau liūtais pasirodytų, išsi¬ 
vystė jų charakteris — gudrus, nepasitikintis. Tas cha¬ 
rakteris, liūdnų praeities įvykių pagimdytas, ir, geresnei 
daliai atėjus, išsilaikė ir įgavo savo neišdylančias savy¬ 
bes. Todėlei ir dabar dar lietuviai prikaišioja žemai¬ 
čiams jų gudrumą; jie ir iš tikro yra gudrūs ir nepasi¬ 
tikintys; jie nesiduoda suviliojami pažadais, įtikinėji¬ 
mais nei gražiais žodeliais, niekam neatskleidžia savo 
sielos paslapties, su niekuo neina į draugystę kitaip, 
kaip nebent gerai jį pažinę ir daug sykių išmėginę. Bet 
užtat jei kas sykį įgijo jų prielankumą, ką jie sykį 
pamilo ir kuo patikėjo, tai jau gali būti tikras jų prisi¬ 
rišimu iki gyvos galvos* ir geidauti iš jų visko, nors 
tai reikalautų didžiausio pasiaukojimo, 

Iš tų pačių nelaimingų aplinkybių, aukščiau išvar¬ 
dintų, eina ir kitas žemaičių charakterio ypatumas: vie¬ 
nybė ir visuotinė santarvė. Tą savo ypatumą ne sykį 
jie yra parodę, o kas tik yra buvęs mūsų seimeliuose, 
kiekvienas kuo tikriausiai paliudys jų šitą dorybę. 

Uolus prisirišimas prie senųjų įvaizdžių ir papročių, 

dėl kurio žemaičiai ilgai priešinosi priimti krikščionių 
tikėjimą, toks pat uoluirias, pasikeitus tikėjimui ir persi¬ 
tikrinus jo šventumu bei teisingumu, laiko nūnai žemai¬ 
čių pamaldumą ir stropumą, vykdant dangiškojo išga¬ 
nytojo mokslą, ir tuo žemaičiai prilygsta pirmųjų krikš¬ 
čionybės amžių žmonėms. Čia žmonės su savo bėdomis, 
širdgėlomis ir rūpesčiais ne į žmones, o, kaipo arti¬ 
mesni dievui, tiesiai į savo sutvėrėją bėga. 

Tokie yra bendri žemaičių visų luomų bruožai; pasi¬ 
žiūrėkim dabar, kokių esama atskirų dorybių ir ydų 
šioie jvisuomenėie,. imant skyrium kiekvieną, jeigu taip 
sakytume, kastą. 

Paprastieji žmonės, liaudis, neginčijamai sudar o_tik- 
r aia gyventojų masę, kurioje prosenolių įvaizdžiai, bū¬ 
das ir papročiai tebė ra išlikę, no rs daugelio amžių bei 
visokių "įtakų iškraipyti. Todėl aš plačiausiai apsistosiu 
prie mūsų kiemioniu 

Žemaičių liaudis yra tai retas pavyzdys vienoje vie¬ 
toje susikaupusių teigiamybių; ydų, k urių yra Žemai¬ 
čiuose, paprastajai l iaudžiai p rikišti negalima, jas turi 
šlėktos ir dvarininkai. Žemaičių kiemionis labiau nei 
viską myli savo namus, dėl jų jis įmanytų bet kuriuo 
atveju galvą pa guldyti; niekad jis ir neapleidžia jų; šis 
jo prisirišimas prie gimtosios pastogės yra mažo preky¬ 
bos paplitimo priežastis; žemaičiui atsiskirti per kelias¬ 
dešimt mylių nuo“’namų yra tas pats, kaip išvažiuoti 
į pasaulio galą, į atšiaurio ledynus, iš kur retas kas 
besugrįžta. Visų toliausi punktai, kuriuos šios žemės 
kiemionis žino, yra: Vilnius, Ryga, Tilžė, Klaipėda ir 
Karaliaučius; ar toliau gyvena kokie žmonės, jis nė 
žinoti nenori. Nenuostabu, kad, šitaip užsidaręs gyven¬ 
damas, jis mirtinai nekenčia kito krašto ir kito tikėjimo 

-žmoni.ų._Kito tikėjimo žmogui niekad prie vieno stalo 
su savim valgyti neleis. 

Dievobaimingumą ir tikslų tikėjimo nuostatų pildy¬ 
mą laiko pačia pirmučiausią j a ir pačia svarbiausiąja 
pareiga. Tikėjimas jam yra brangiausias pasaulyje da¬ 
lykas; užtatai čionai dar nėra buvę nė vieno apostazi- 
jos * pavyzdžio. Viešpataujant Zigmantui Augustui, ku¬ 
ris prijautė platinamoms religinėms naujovėms, kada 
protestantizmo apaštalai iš Prūsų beveik visiems Žemai¬ 
čių dvarininkams — šiaip ar taip, jų didžiumai — suge¬ 
bėjo įpūsti savo dvasią ir jau buvo pasiekę tiek, jog vos 
keliolika katalikų bažnyčių bebuvo čionai likę,— ^vals¬ 
tieči o betgi nepalenkė išsižadėti sav o tėvų tikėjimo, 
Jnors visokiomis priemo nėmis vertė. Iš to prisirišimo 
prie tikėjimo e ina pamaldumasT^^paskui ii ir apšvieta, 
^aukštesnė nei kitose Lietuvos provincij ose *. Prie įdiegi¬ 
mo pamaldumo ir apšvietos čionai^pnsidėjo dievobai¬ 
mingi ir uolūs vyskupai, labiausiai Petkevičius ir kuni¬ 
gaikštis Merkelis Giedraitis, Jkuris, pats lankydamas 
kasmet savo avidę, kiekvienoj bažnyčioj kalbėjo į žmo¬ 
nes suprantama jiems kalba, mokė tikėjimo tiesų ir 
dėstė, kokią naudą neša apšvieta. Kitu apšvietos sklei¬ 
dėju Žemaičiuose reikia laikyti Jonas Lopacinskis, vys¬ 
kupas prietelius, apie kurį anksčiau buvau užsiminęs. 

Iš seno įvesta tvarka mokyti kaimo vaikus skaityti, ra¬ 
šyti ir skaičiuoti laikosi ir dabar. Visuotinės paniekos 
auka taptų tas kaimietis, kurį pamatytų kas bažnyčioj 
be maldaknygės. 

Gerai paimtų tikėjimo pamatų ir tikslaus jų vykdymo 
pasekmė yra geri papročiai ir dora. Žemaičių kiemionis 

yra prisirišęs prie savo pono* ir mylį, j į ne kaip valdytoją_ 

bet kaip tėvą, apvaizdos jam skirtą. Vagystės nusikaltimų 
^čia be galo reta, žmogžudysčių—-nė negirdėti. Gražūs, 

kelią žmogų yra kiemionių papročiai: nusikaltimai skais¬ 
tybės doiybei jų tarpe laikomi ypatingiausiais blogio 
fenomenais, ir jų pasitaiko, matyt, labai retai. 

J. Meilė, tyra, nesuptepta, platoniška, kurios nepažįsta 
I kitų Lietuvos apylinkių kaimo žmonės, meilė, susijusi 
i, su aukščiausia egzaltacija, beveik visada čionai jungia 
moterystės ryšius, nors jie, kaip paprastai šiame pasau¬ 
lyje, ir nuo kitų aplinkybių priklauso. Ta aukščiausioji 
meilė, mylimojo asmens ilgėjimasis ir, atsiradus kliū¬ 
čių, kylą iš to kentėjimai bei nelaimės atsispindi liau¬ 
dies dainose. Kai kurios iš jų, graudžios, užu širdies 
tveriančios, gali būti laikomos liaudies poezijos šedev¬ 
rais. 

Čionykštė liaudis yra labai darbšti, o to padarinys — 
jos gerovė: moterys aria ir akėja vasarą, o žiemą atsi- 
dėjusios verpia ir audžia; dažo irgi dailiai ir patvariai; 
namuose išaudžia nuostabaus plonumo drobes, drobeles 
ir gražias lovatieses; neretai čia gali užeiti ir tokių, 
kurie kokybe ir gražumu (ne skoniu) nė kiek nuo var- 
šuvinių nesiskiria. Vietoj skaisgijų žemaitės vartoja la¬ 
bai gerus, dailius ir tvirtai nudažytus plonų vilnų siūlus. 
Šeimyna visur Žemaičiuose brangiai atsieina: bernai 
paprastai su pasėliu ima po dvidešimt sidabro rublių, 
o mergos — po dešimt. Balanos čia beveik nežino, bet 
vartoja lajines pačių darbo žvakes. Nors ganyklų trūks¬ 
ta, gyvulių žmonės daug laiko, labiausiai dėl mėšlo. Čio¬ 
nykštis ūkininkas tiek tik lauko sėja, kiek gali apmesti 
mėšlu. Arklių irgi po keliolika laiko kai kurie, o po ke¬ 
turis penkis — visi. Visokia ūkio padarynė yra labai 
gera: ratai kaustyti, dideli, poriniai, aria daugiausia ark¬ 
liais, vartodami šiam reikalui mažus plūgus, akėčios 
beveik visų geležinės, rugius kerta dalgėmis, tam tyčia 
pritaikytomis. Iš žemaičio maisto gaminių įžymiausi yra 

alus, sūris (viršijantis kai kada olandiškąjį) ir kastinys, 
savotiškas sviestas, pusiau sumuštas, labai malonaus 
skonio. 

Čionykščiai kiemionys turi įgimtų gabumų mecha¬ 
nikai: pasitaiko jų tarpe puikių stalių, šaltkalvių, kalvių, 
niekad amato nesimokiusių. Lygiai čia reiškiasi ir meni¬ 
niai gabumai: mačiau daug paveikslų ir statulų, labai! 
vykusiai padarytų tokių žmonių, kurie nė supratimo' 
neturi, kas tai yra tapyba ir skulptūra. 

Žemaičių kiemionių nešysta švari ir grakšti, dažniau¬ 
siai spalvinga. Vyrų apdaras: naminio milo švarkas, 
mėlynas, panašus į krokuviškių žiponus, ligi kelių ilgu¬ 
mo, gražiais raštais apvedžiotas žaliu šilko šniūreliu, 
sujuosiamas odiniu diržu su misingine ar sidabrine sag¬ 
timi, opšraus odos maišelis per petį, kelnės vilnonės 
arba drobinės, skarelė ant kaklo spalvota, kepurė šuninė 
ar lapinė žiemą, o vasarą — skrybėlė, apskrita, aukšta, su 
užkištu žiupsniu povo plunksnų. Moterų apdaras: plono 
vilnono žiponas iki žemiau kelių, dažniausiai parauktas, 
su raudonais rankogaliais, sijonėlis irgi parauktas, dro¬ 
binis arba šilkinis, ir trys skarytės, paprastai labai bran* 
gios,— ant galvos, ant krūtinės, o viena veidas aprištas. 
Vasarą: balti marškiniai olandiškos drobės arba perke¬ 
liniai, išsiuvinėti, liemenėlė šilkinė spalvota ir sijonėlis 
šilkinis arba perkelinis baltas, ligi kelių išsiuvinėtas; 
netekėjusiųjų plaukai supinti į dvi dideles kasas, 
surištas brangiu, dažniausiai rožių spalvos kaspinu, nu¬ 
leistas už pečių, ant kaklo nešioja daugybę stiklinių ir 
gintarinių karolių; ištekėjusios ant galvos ryši skarele; 
nuometų čionai nežino. Kai kuriose apylinkėse, labiau¬ 
siai apie Raseinius, moterys gaubiasi ant pečių perke¬ 
lines išsiuvinėtas skaras, panašios formos, kaip mūsų 
damų šalikai. Baltijos pajūrio moterys nešioja tokias 

■skraistes, panašias į škotų pledus, susegtas sidabro ar 
prancūziško aukso segėmis, papuoštomis brangakme¬ 
niais *. Savaime suprantama, kad čionai aprašyti drabu¬ 
žiai yra išeiginiai; šiokiomis dienomis žmonės nešioja, 
kaip kam atsieina ir, kaip kam patogiau. 

Girtuoklystė čia labai retas dalykas, ir kiemionis ne- 
"bent per banketus įkaušta. 

Žmonės Žemaičiuose iš prigimimo linksmi: užbaigę 
visų metų darbus, žiemą kiekviename sodžiuje šventa¬ 
dieniais renkasi visi į vieną trobą, kur seniai, susėdę už 
stalo prie pilnų stiklinių puikaus alaus arba degtinės, 
vadinamos krupniku, virtos su medumi, o užtaisytos 
imbieru, cinamonu ir aviečių sunka, šnekučiuojasi apie 
senovės gadynes, apie senųjų laikų didvyrius, kuriuos 
palikuonių vaizduotė pavertė antžmogiškomis būtybė¬ 
mis, o abiejų lyčių jaunimas linksminasi — šoka ar žai¬ 
džia. Kai kurie iš tų žaidimų yra siejami su tam tikrais 
metų laikais. 

Trijų karalių išvakarėse vaikščioja * po gatves su už¬ 
degta žvake, viršum kurios sukioja rėtį ir dainuoja: 

Trys karaliai atjojo, 

Dievui pasikloniojo. 

Dabar pas jus ateina 
Tuos namelius aplankyti, 

Jums linksmybę padaryti, 

Gerai prašom priimti. 

Namų šeimininkas turi tuos svečius priimti ir gau¬ 
siai pavaišinti. Jei karaliams viešnagė patinka, vieši 
ilgiau, o jei ne, eina toliau. 

Per užgavėnes esti žaidynės *, panašios į miestų kau¬ 
kių balius, kur persirengia daugiausia žydais, vokiečiais, 
čigonais ir kareiviais. Ten kiekvienas stengiasi kiek 
įmanydamas būti sąmojingas pagal savo vaidmenį. Visa 

govėda vaikšto nuo namų lig namų, neretai ir į savo 
pono vartus užsuka. Atmenu, kai dar vaikas buvau, per 
užgavėnes ir į mano tėvo namus tokia govėda buvo 
atsibeldusi. Žydas ir_yokietis labiausiai išliko mano at¬ 
mintyje. Pirmasis sakėsi, jog jam padvėsusi kumelė, 
užtat jos atskiras dalis visiems primygtinai siūlė pirkti: 
galvą ekonomui už žibintą, koją rabinui už lazdą, pri¬ 
durdamas, jog ir jo kumelė turėjusi rabinišką paprotį, 
nes kaip rabinai nemoką niekur eiti be lazdos, taip ir 
jo kumelė be pagalio nė iš vietos nepajudėdavusi; kar¬ 
čius siūlė seniams* už peruką, pilvą už būgną, uodegą už 
smičių muzikantams, o mėsą — dvaro šeimynai. Tuo 
tarpu vokietis už kiekvieną mažiausią piršto pakruti- 
nimą reikalavo užmokėti, gėrė alų ir, kaip girtas, daužė 
butelius, o išsiblaivęs dejavo ir graudžiai verkė. Argi 
tai nėra tikras vokiečio spekulianto paveikslas?!. 

Pelenės trečiadienį aptaiso tokią baidyklę*, pririša jai 
prie rankos spragilą, ant galvos uždeda eglių vainiką 
ir taip aptaisytą veža ant dviračių nuo trobos ligi trobos. 
Tas paprotys vadinasi senės Kuniškės lankymas. Kas ta 
Kuniškė? Kokių atminimų intencija tie lankymai daro¬ 
mi?— nežinia. Ta apeiga, tur būt, eina iš žilos senovės 
ir turi kokią nors mistinę prasmę. 

Velykoms daržinėse dirba sūpuokles, ir kiekvienas, 
ar jaunas ar senas, turi suptis — Judo pasikorimui 
atminti *. 

Velykų trečiajai dienai Žemaičių ir Lietuvos jauni¬ 
mas turi žaidimą, vardu gegužę * (žr. 1836 metų „Ty- 
godnik Petersb." 28 n-ryje mano straipsnį ,Metamorfo¬ 
zės lietuvių mitologijoje”). 

Sekminių šventėse piemenys miške balius kelia *. Iš 
kiekvienų namų paima kiaušinių, sūrio, pieno, miltų, 
lašinių, degtinės, alaus ir 1.1., ir iš to pasidaro banketą. 


20 L. A. Jucevičius. 

Tada dainuoja visokias dainas dievaičio Ganyklinio gar¬ 
bei, tarp kitų ir šitą: 1 

• s. 

Ganyklinis dievaiti. 

Ganyk mano karvaitę. 

Ganyk mano patilką, 

Neleisk vagio vilko. 

Ganau, ganau avutę, 

Aš tav', vilke, nebijau, 

Su sauliniais plaukais 
Tavęs dievas neleis. 

Lado, lado saule, 

Duok jam samčiu per galvą 30 . 

Taip pat susikuria ugnį ir, pūsdami dūdas ir birbynes, 
apsivainikavę laukinėmis gėlėmis, apie ją šoka ir po 
šešis kartus per ją šokinėja. Ta iškilmė vadinasi bandi¬ 
ninkai, kitaip sakant, bandų piemenų šventė. Klaidingai 
teigia Narbutas, kad toji apeiga esanti vadinama sekmi¬ 
nėmis, ir priduria prieraše: „Tuo vardu dabar yra vadi¬ 
namos „Zielone šwiątki". Bet kadangi šis vardas neturi 
jokio kalbinio ryšio su ta krikščionių švente, tai jis yra 
senas mistinis pavadinimas." Atvirkščiai, sekminės kaip 
tik turi ryšį su „Zielone šwiątki", nes sekminė gryna 
lietuvių kalba reiškia septintą, o kadangi šventosios 
dvasios atsiuntimas atsieina septintajame sekmadienyje 
po velykų, todėl ir vadinasi sekminės. Tuo pat būdu ir 
viešpaties žengimas į dangų vadinasi šeštinės, t. y. šeš- 

30 Tą dainą mūsų istorikas Teodoras Narbutas įdėjo į savo vei¬ 
kalą „Dzieje starožytne narodu litewskiego” Prūsų lietuvių tarme 
(2r. „Dzieje star. nar. lit", I t, 303 psl.), o aš įdedu ta tarme, kuria 
kalbama Žemaičiuose. 

toje savaitėje, o dievo kūnas — devintinės, devintame 
sekmadienyje po viešpaties prisikėlimo iš numirusių 
švenčiamos. 

Antrajai kalėdų dienai lietuvių ir žemaičių jaunimas 
turi žaidimą, kuris vadinasi važiavimas į Karaliaučių. 
Iškepa dideliausią riestainį, sudžiovina jį ir pakabina vi¬ 
dury trobos. Vienas, pasiėmęs žiužį, vardu parduotojas, 
sėdi prie riestainio, o kiti joja prie jo, apžergę kėdę, ir 
prijoję sako: 

— Kaip gyvuoji, ponas parduotojau? 

— Esmi sveikas gyvas, o iš kur ponai būsit? 

— Iš Žemaičių. 

— Ko čia atkeliavot? 

— Prekių. 

— Kokių gi jums reikia? 

— Merginos, gražios kaip putinas, saldžios kaip 
cukrus. 

— Turiu labai gražių ir saldžių. 

— Gerai, bet ar negalima paragauti? 

— Labai mielai! Dėl kainos sutarsim. 

Po tų žodžių pradeda kiekvienas graužti pakabintą 
riestainį, bet nevalia jo paliesti rankomis, nes kai tiktai 
paliečia, tuoj parduotojas drožia žiužiu ir veja šalin. 
Kuriam pavyksta be rankos pagalbos sugraužti riestainį, 
tas atlyginimo gauna iš parduotojo bučinį. Tas žaidimas 
dar vadinasi sūrmalkis, sūrio ėdimas, arba, kai kuriose 
kitose apylinkėse, pvz., Svėdasų, Panevėžio ir Raseinių, 
skaisti mergelė, t. y. graži mergina. 

Žaidimai, žaidžiami įvairiu laiku *, yra šie: 

a) Karalius. Ima keturias pliauskas malkų vienu šonu 
baltu, kitu juodu ir meta aukštyn; kai visos nukritusios 
guli baltuoju šonu į viršų, tada metėjas tampa karaliumi 
ir gauna galią skirti kitiems baudas — pliauškinimus žiu- 

žiu per ranką. Jei baltuoju šonu į viršų guli trys, o viena 
juoduoju, tada metėjaš tampa maršalka ir turi vykdomo¬ 
sios valdžios galią. Dvi baltos ir dvi juodos reiškia 
bajorą, kuriam jokių baudų skirti negalima. Trys juodos, 
o viena balta daro kiemionį , kurį maršalka pagal kara¬ 
liaus nuosprendžius lupa. Visos keturios juodos reiškia 
čigoną, o šiam visų aštriausios baudos tenka. 

b) Žiedo dalijimas. Visa draugija susėda ant suolų 
palei sienas, ir vienas dalija žiedą, sakydamas: te tau 
žiedą, nerodyk, o kitas spėja. Apėjęs visus, dalytojas 
spėjėjui sako: 

Sergi, vergi, 

Kur žib žyc? 

Kas tai yra sergi, vergi — nežinia; gal tai turi kokią 
mistinę prasmę. Kur žib žyc?—reiškia: kur spindi žie¬ 
das? Jei spėjėjas atspėja, pas ką yra žiedas, tada tas, 
kuris žiedą turėjo, sėda į spėjėjo vietą, o spėjėjas eina 
dalyti ir t. t. 

c) Ripka . Stovi keliolika vyrų lygioje vietoje ir me¬ 
dinį dailiai nulygintą skritulį, ripką, vieni į kitus riti¬ 
nėja dideliais pagaliais. 

d) Meška. Šis žaidimas yra tokiu būdu žaidžiamas: 
vienas žaidėjas užsidaro kamaroj, o likusieji troboje iš¬ 
renka iš savo tarpo vieną už mešką, bet reikia, kad anas, 
kur kamaroj, nežinotų, kas meška. Paskui kiekvienas iš 
eilės eina prie durų ir beldžia, mėgdžiodamas mešką, na¬ 
gais drasko, urzgia. Tas, kuris kamaroj, spėja; jei atspėja, 
kas meška, įleidžia pas save, uždaro ir pats išeina, pa¬ 
likdamas jį savo vietoj, o jei neatspėja ir atidaro duris 
kam kitam, tada visas būrys muša jį žiužiais. Tas žaidi¬ 
mas, man rodos, turi turėti tam tikrą reikšmę. Ar tai 
nėra atminimas, kaip Lietuvos bajorai užmušė Trakuose 

Žygimantą Kęstutaitį, atsikeršydarni tuo būdu už ne¬ 
žmoniškus to kunigaikščio žiaurumus? 

e) Bružas. Du asmenys su žiužiais klūpi vidury trobos 
ir laikosi už vienos kėdės priešpriešinių kojų; jiems už¬ 
riša akis. Žaidėjai pakaitom sako: bružai, ū! Sulig tuo 
pasakymu tuoj antrasis drožia žiužiu, taikydamas į balsą. 
Tas, kuris davė iššūkį, arba slepiasi po kėde, arba pasi¬ 
kreipia į šalį, tačiau vis neatitraukdamas rankos nuo kė¬ 
dės kojos, o priešininkas muša ant nuomonės ir sudavęs 
pats atsiliepia ir slepiasi. 

f) Druskos svarstymas. Stovi du žmonės, susigręžę 
nugaromis. Tuo būdu, kai vienas lenkiasi veidu į žemę, 
antrojo kūnas iškeliamas aukštielninkas; paskui atsitie¬ 
sia, ir antrasis daro tą pat, ką pirmasis darė. 

g) Vilkas ir žąsys. Visas būrys sustoja į eilę už kits' 
kito ir laikosi už skvernų; kas stovi priešakinis, vadinasi 
žąsinas ir gina kitus nuo žaidėjo, nepriklaus'ančio tam 
pulkui, kuris vadinasi vilkas. Vilkas negali imti nei iš 
priekio, nei iš vidurio, bet tik paskutinę žąselę, esančią 
pačiam užpakaly. Žaidžiama tol, kol išgaudomos visos 
žąsys. O galų gale vilkas nutveria žąsiną ir negailestin¬ 
gai gnaibo. 

Žaidimai, kuriuos žaidžia akalicų šlėktos, yra tie pa¬ 
tys, kaip ir aukštesniosios visuomenės, būtent: cenzūrT 
nis, dovaninis paprastas, dovaninis su priežodžiu, paš¬ 
tas, skambutis, tualetas, sekretorius, avinas ir t. t. Jie 
visiems žinomi. 

Žemaičių liaudies papročiai beveik visi bendri ir lie¬ 
tuviams; kai kuriuos iš jų laiko ir akalicų šlėktos — 
tuos čia suminėsim svarbesnių metų laikotarpių eile. 

Naujųjų metų išvakarės. Tos dienos vakare mergai¬ 
tės, norėdamos sužinoti, ar greitai ištekės, daro taip: 
1) Skaičiuoja baslius tvorose; jei gauna lyginį skaičių, 

tai reiškia, kad troškimai išsipildys. 2) Eina į tvartus, kur 
galvijai ir avyą;. jei kuriai patamsy iš karto pavyksta su¬ 
čiupti jautį ar aviną, tai.yra tikra, kad ištekės. 3) Eina 
taip pat į daržinę su žiburiu kelti žvirblių, kurie ant 
šviesos puola; kuri pirmoji sugaus, ta taip pat tikra, kad 
ištekės. 4) Kelios mergaitės deda savo kurpaites į vieną 
geldą, o paskui jas vienukart į orą išmeta; kurios pir¬ 
miausia nukrinta, ta ateinančiais metais tikisi tapti mo¬ 
teriške. 5) Kepa mažas bandutes, sudeda į eilę ant slenks¬ 
čio ir pašaukia šunį; kurios bandutę pirmiausia pagrie¬ 
bia, ta pirmoji ir vyrą gaus. 6) Klauso vakare šunų lo¬ 
jimo; iš kurios pusės išgirsta lojant, iš tos pusės vyrą 
gaus. Šlėktų namuose tą dieną išlydytą ciną pila į van¬ 
denį, ir iš tų pavidalų, kokie tenai susidaro, spėja busi¬ 
mųjų metų ateitį. 

Naujieji metai liaudyje, kaip ir aukštesniojoje kla¬ 
sėje, yra sveikinimų ir linkėjimų diena — ne dėl etiketo 
(nes jo nežino), bet nuoširdžių linkėjimų. 

Trijų karalių išvakarės. Šlėktos, net ir paprasta liau¬ 
dis, rašo ant visų durų raides G.M.B., reiškiančias vardus 
išminčių, kurie atkeliavo į Betliejų atiduoti garbės ir 
įteikti dovanų dievo sūnui. Kas nemoka rašyti, deda tris 
kryžiukus. Vienuolynų bažnyčiose, ypač moterų, galima 
tokiomis dienomis matyti ant altorių už kaspino paka¬ 
bintus mažus lopšelius, o juose — iš vaško nulietą kūdi¬ 
kėlį suvystytą. Aplinkui lopšį stovi taip pat vaškinės 
figūrėlės, vaizduojančios švenčiausiąją paną, šventąjį 
Juozapą ir tris išminčius, o pačiame kūdikėlio galvūga¬ 
lyje stovi asilas ir jautis. Yra tai Betliejaus stainelės 
atvaizdas. Žmonės priėję pasupa lopšelį ir pasimeldžia. 

Šv. Povilo atsivertimas. Tą dieną liaudis žiūri, kokių 
bus oro permainų. Koks oras tą dieną nuo ryto lig pietų, 

tokia busianti ir pusė žiemos. Koks oras popiet, tokia 
būsianti antroji pusė. 

Užgavėnės. Kas turi dar nepravažinėtą arklį, kinko 
į važį; liaudies manymu, tą dieną pravažinėtas arklys 
esąs labai tvirtas, ir jokie piktų akių nužiūrėjimai jam 
nekenkia. 

Pelenė. Yra paprotys tą dieną prikabinti kitam iš už¬ 
pakalio maišelį su pelenais arba ant siūlo suvertus kau¬ 
lus — ženklą, kad mėsėdis jau pasibaigęs. 

Pusiaugavėnis. Mažne kiekvienuose paprastųjų žmo¬ 
nių namuose tą dieną keliamos vaišės, dalį valgio siun¬ 
čia beturčiams. Studentai tą dieną turi paprotį apgaudi¬ 
nėti savo draugus pirmamečius, jog dvyliktą valandą, 
kada visą valandą skambina varpais, iš bažnyčios bokšto 
špitolininkai silkes ir riestainius mėtą. Atsitinka dažnai, 
kad ne vienas tuo patiki ir garma su gėda grįžti namo. 
Nuo tos dienos liaudis pradeda skaičiuoti, kiek per visą 
pavasarį bus pašolių; jų skaičius reiškiąs, kiek dienų, 
pradedant nuo pirmos rugsėjo, pasivėlinsiąs ruduo. Ge¬ 
rais metais tokių pašolių, vadinamų riteriais, turi būti 
keturiasdešimt, atminimui, kaip lietuviai užmušę ketu¬ 
riasdešimt kryžiuočių riterių. Liaudis Lietuvoje niekad 
nesako: šiandien buvo pašalę, bet: šiandien žuvo vienas 
riteris. 

Apreiškimas švenčiausiajai panai Marijai (blovieš- 
čius). Ta diena yra Lietuvoje ir Žemaičiuose visuotinio 
džiaugsmo diena. Nuo tos dienos prasideda mūsų krašte 
pavasaris; meška pakyla iš žiemos migio, ir gandras, 
giedrų dienų pranašas, parlekia iš užjūrių kelionės. Tad 
kiekvienuose namuose, net neturtingiausiuose, esti puo¬ 
ta — namų prieteliaus gandro sutiktuvės. 

Verbos. Tą dieną yra paprotys plaktis pašvęstomis 
verbomis, pritariant tokiais žodžiais: 

Ne aš mušu, 

Verba muša, 

(Jž nedėlios 
Bus Velykos. 

Lietuvos kaimo žmogus, išleisdamas pirmąkart į ga¬ 
nyklą savo bandos gyvulėlius, žegnoja juos ir kiekvie¬ 
nam sudrožia švęsta šakute. 

Didysis ketvirtadienis. Verpėjos tą dieną kuo stro¬ 
piausiai slepia ratelius ir verpstelius, nes, jų manymu, 
jei kas pamatys tuos prietaisus didįjį penktadienį ir di¬ 
dįjį šeštadienį, tai bus ženklas, kad visus metus turės 
nelaimės gyvatę užeiti. Yra dar paprotys kelti vaišes, 
kurioms pasibaigus, namų šeimininkas ima degančią žva¬ 
kę, gesina ją ir meta į kampą, sakydamas *: Kaip užgeso 
šita žvakė, tegul neprieteliams mūsų akys užges ir pra- 
puol ant amžių! To papročio kilmės sugaudyti negalėjau. 
Čia turi būti kokia nors sena apeiga, siekianti pagonybės 
laikus. 

Velykos. Pirmąją švenčių dieną kiekvienas šeimi¬ 
ninkas drauge su savo šeimyna valgo švenčių valgius, 
pradėdamas vaišes kiaušinio piaustymu į tiek dalių, kiek 
yra žmonių namuose, kurias visiems padalina ir linki 
laimingai sulaukti kitų šventų velykų. Tą dieną papras¬ 
tieji žmonės nelanko savo kaimynų ir priima kaip įžei¬ 
dimą, jeigu kas ateina: net jeigu ir ugnies ateitų, vis 
tiek išvarytų. 

Antrą velykų dieną laistosi šaltu vandeniu. Tą dieną 
taip pat maži berniukai vaikšto pakiemiais su oracijomis 
ir renka sau dažytus kiaušinius. Tas paprotys vadinasi 
kiaušiniavimas. Oracijų, kurias tuomet sako, yra labai 

daug, bet savo turiniu jos mažai kuo skiriasi. Parodyti* 
kokios jos yra, duodu vieną: 

Aš mažas vaikelis, 

Panos Marijos tarnelis, 

Ėjau, ėjau keliu, 

Nulaužiau šakelę, 

Lelijos šakelę. 

Velykų rytą 
Lelija pražydo 
Ne dėl manęs vieno, 

Bet dėl viso svieto. 

Kai kurios oracijos yra lenkiškos; nežinia tiktai, ar 
jos iš Lenkijos pas mus atėjusios, ar gal tėvų jėzuitų su¬ 
dėtos, pavyzdžiui: 

Ja maly žaczek, 

Jako robaczek, 

W szkole nie bywalem, 

Rozgi nie widzialem. 

Rozga zielona, 

Z drzewa lamiona. 

Nie wiele co ūmiem, 

I to ichmošciom powiem: 

Na Wielkanoc rano 
Z grobu zmartwychwstano, 

Rączkę podnoszę, 

Wloczebnego proszę. 

* [Aš mažas mokiniukas 
Kaip vabaliukas, 

Mokykloj nebuvau, 

Rykštės nemačiau. 

Rykštė žalia, 

Nuo medžio laužta. 

Nedaug ką težinau 
Ir tą jūsų malonybėms pasakysiu: 
Velykų rytą prisikėlė 
Iš numirusiųjų. 

Tiesiu rankutę, 

Prašau velykučių.] 


Arba: 


Ja maty rzežniczek, 

Mam ostry nožyczek, 

Będę rznąl cielenta 
Dla panow na šwięta. 

Przyjdzie siaki, taki, 

Dam j emu f laki. 

Przyjdzie ubogi, 

Dam glowę i nogi. 

Nie šmiejcie się r mošci panowie, 
Bo dostaniecie kiszką po glowie; 
liepiėj jajka dajcie, 

Šwięta witajcie! 

[Aš mažas piovininkėlis, 

Turiu aštrų peiliukėlį, 

Piausiu veršelius, 

Ponams bus šventėms. 

Ateis šioks, toks, 

Duosiu jam žarnokų. 

Ateis ubagas, 

Duosiu jam galvą ir kojas. 
Nesijuokit, maloningieji ponai, 

Nes gausit su žarna per galvą; 

Geriau kiaušinį duokit, 

Ir linksmų švenčių jums!] 

Šeštinės. Tą dieną piemenys pina lauko gėlių pynes ir 
jomis vainikuoja karvėms ragus*. Tas paprotys, siekiąs 
žilos senovės amžius, vadinasi išliuosinimas, taigi — iš¬ 
vadavimas. 

Švento Jono Krikštytojo išvakarės. Lietuvių ir žemai¬ 
čių liaudis tiki, kad tuo metu raganos atima karvėms 
pieną, ir todėl tvartuose prikaišo kregždažolės (Chelido- 
nium majus), taip pat kabina virš durų užmuštą šarką 
ir prikala kryžmais kelis gabaliukus graudulinės žvakės. 
Dar mūsų liaudis tiki, kad šv. Jono naktį pražysta papar¬ 
tis, užtat apie pusiaunaktį eina ieškoti to žolyno, kuris, 
pasak liaudies sakmės, turi stebuklingų savybių. Kas turi 
paparčio žiedą, tas pasidaro didis burtininkas, žino pra¬ 
eitį ir atspėja ateitį. Tačiau kad įgytum tą žiedą, reikia 
daug triūso, daug sunkių mėginimų atlaikyti ir kovą su 
visu pragaru sukovoti. Užtat dar niekam nėra pavykę 
jo gauti. Norįs turėti paparčio žiedą privalo vidunakty 
pats vienas nueiti į miško gylę, taip toli, kad gaidžio 
giedant nesigirdėtų. Nuėjus į tą vietą, kur paparčiai 
auga, reikia šermukšnio lazda apsibrėžti ratą ir tame 
rate atsisėsti. Kai tik žiedą pamatai ir nuraškai, tuoj 
sulekia viso pragaro baidyklės ir visokiais būdais sten¬ 
giasi jį atimti: prašo, grasina keršyti, o kai tas negelbsti, 
ima baisiai klykti ir kelti pragarišką siautulį. Turįs pa¬ 
parčio žiedą neprivalo išeiti iš užbrėžto rato, į kurį bai¬ 
dyklės įžengti negali, bet ramiai laukti aušrinės patekė¬ 
jimo: tada baidyklės išnyksta. Kitaip, jei išsigandęs per¬ 
žengsi ratą arba, grasinimų pabūgęs, išmesi žiedą, tai 
jau ir nebematysi jo per amžius. 

Šv. Jono Krikštyto jo dieną — taip mūsų liaudis tiki — 
saulė iš savo .Kūmų, vadinamų Aštruma zemme (žr. 
T. Narbuto „Dzieje starož.. nar. lit.", I t. f 126 psl.), išva¬ 
žiuoja trimis arkliais — sidabro, aukso, deimanto — 
į svečius pas savo vyrą mėnulį, o važiuodama šoka 
ratuose. 

Per šv. Martyną kiekvienuose namuose valgo keptą 
žąsį ir iš jos krūtinkaulio buria. Jeigu kaulas iš pradžių 
persišviečia grynas, baltas, o į galą nešvarus, tada tai 
žiemos pradžia bus šalta, o pabaiga nešalta; atvirkščiai r 
jei ir prie galo grynai persišviečia, tada reikia laukti, 
kad ir žiemos pabaiga bus šalta. 

Šv. šv. Simono ir Judo. Ta diena yra skirta maldoms 
už mirusius, kuriems rengia vaišes ir vadina Baltarusi¬ 
joj Dziady, o Lietuvoj ir Žemaičiuose Paminėklai*. 

Šv. Kotrynos išvakarėse nevedusieji prašo ir mel¬ 
džiasi, kad jiems viešpats dievas teiktųsi duoti gerą 
žmoną. 

Kalėdų išvakarėse kiekvienuose namuose, tiek tur¬ 
tinguose, tiek neturtinguose, būna puota, vadinama 
kūčia. Toje puotoje, kaipo pasninko dieną, yra valgoma 
žuvis, drebutienė ir visokie saldūs patiekalai, tarp ku¬ 
rių virti kviečiai su saldintu vandeniu, šalti, su plau¬ 
kiojančiomis plotkelėmis, svarbiausiąjį turi vaidmenį. 
Tą dieną, valgydami vakarienę, po staltiese deda šieno, 
atminimui, kad išganytojas užgimė ant šieno. Rytojaus 
rytą tą šieną po truputėlį visiems gyvuliams išdalina. 
Taip pat mūsų liaudis tiki, kad naktį tą valandą, kurią 
viešpats Kristus atėjo į pasaulį, vanduo persimaino 
į vyną, tačiau toji permaina trunka vos vieną minutę r 
užtat nutaikyti tą valandėlę yra neįmanoma. 

Smulkieji šlėktos Žemaičiuose niekuo_daugiau nesi=— 
skiria nuo kiemioniųT kaip tik apdaru, kuris yra tarpinis 
'tarp'kiėmionių'ir aukštešniosios~KlaSes~dvarininkų. Slėk- 
trf papročiai"gana palaidi; girtuoklis jų tarpe ne rete¬ 
nybė; apšvietos — iš didelio pasitikėjimo savo herbais — 
bemaž jokios neturi ir turėti nenori ;_d_augelis net ir len¬ 
kiškai nemoka. O tie, kurie kalba lenkišk ai, laiko save 
kažkuo aukštesniu, tituluojasi garsingai: taurininkais, 
žemsargiais, iždininkais, trobininkais ir t..t. Tie jų titu¬ 
lai yra paveldimi. Jei, pavyzdžiui, tėvas titulavosi žem- 
sargiu, tai jo sūnus irgi žemscirgaitis, o žemsargaičio sū¬ 
nus vėl įgauna senelio titulą — žemsargį, ir taip toliau, 
iki begalybės. Yra tai žmoni ų k lasė—visų—mažiausiai 
naudinga visuomenei , nes —ii_pap_rastai_visokių_viešų— 
reikalų vengia ir, pūs damiesi dėl savo dievaižin kokių 
privilegijų, prie nieko rank os pridėti nenori. Pasitaiko, 
tiesa, ir tarp jų padorių, darbščių žmonių, gana apsi¬ 
švietusių ir tauraminčių,__bet_tai. yra_tik~išimtys,- o išim¬ 
tys dėsnio nesudaro. Tačiau vaišingumo dorybė ir jų 
šventai laikoma, ir tai, rodos, bus vienintelė teigiama 
ypatybė, turima Žemaičių smulkių šlėktelių. 


Eisim dabar prie dvarininkų. Iš paviršiaus atrodo, 
kad tarp Žemaičių dvarininkų ir Lietuvos dvarininkų 
jokio ryškaus skirtumo nesama, bet, atidžiau pažiūrėję, 
rasime didelių ir labai didelių tarp jų priešingumų. 

Didelių ponų Žemaičiuose kaip ir nėra. Dvarininkiją 
sudaro šlėktos, turį po keliolika ar keliasdešimt bau¬ 
džiauninkų kiemų (dūmų). O tokių, kur turėtų po kelis 
šimtus, surasime vos keliolika. — / 

Pasiturimumas čionykščių dvarininkų yra geras, net 
ir labai geras, nors tą gerumą sunku pastebėti, o dėl 

ko — tuojau išdėstysimę. Kiekvienas, kas turi dvarą, 
gaii tartį, jog tikrai jį turi, nes kiek jo turto yra, tai yra 
tikrai; jo dvafo v -neslogina nei valdinės, nei privatinės 
skolos. Suprantama, būna ir išimčių. Daugelis Žemaičių, 
dvarininkų turi dideliausius pinigus susidėję, o laiko 
juos daugiausia namie*, geležinėse skryniose dusina^Jie 
juos susikrovė savo stropum^iT^^ria^^ukšto^laipsnio 
( taupumu. Jei kuris iš Lietuvos dvarininkų tiek turėtų, 
tuoj visi apie tai žinotų: tuoj imtų blizguoti gražia ka¬ 
rieta, aprengtų ir save, ir pačią, ir vaikus brangiais rū¬ 
bais, pristatinėtų-namuose brangių niekučių, o kiek dar 
liktų, tuos, nukakęs į Vilnių,_ba liuj. va banąue pasta¬ 
tytų. O Žemaičiuose — priešingai. Ten ir turtingiausio 
'llvarininko nepermanysi iš išorės, kad jis turtingas. Jo 
apdaras švarus, bet ne ištaigus: tas pats frakas, kurįT 
įsitaisė savo vestuvėms, įFTafnauja visą gyvenimą, vi¬ 
sais svarbesniais atvejais, pavyzdžiui, važiuojant pirmo¬ 
jo vizito, į vardines, gimtuves, vestuves ir t. t. Kariet a, 
amžiną atilsį senelio parsigabe nta iš Varšuvos ar Vie¬ 
nos, vežioja jo žmoną ir dukteris, vežios dar jo sūnaus 
žmoną ir dukteris. O jam pačiam gerai ir porinė brička 
arba kalamaška, ir ta pati be lingių. Namuose nerasi 
šaunių baldų: kuklučiai uosio arba rupIIo^beTžerEres-^ 
laT ir sofos, aptrauktos žydru muaru, staliukai, komodos 
to paties medžio, ant jų — Rusų, kai kada Saksų porce¬ 
lianas, simetriškai išrikiuotas, stovi it pardavimui. Ant 
sienų kaba senolių portretai arba nelabai kokios graviū- 
1 ros su juodalksnio rėmeliais, o jose — Sūnaus palaidūno 
istorija, Keturi metų laikai, Penkios pasaulio dalys, Ku- 
' nigaikščio Juozapo Poniatovskio mirtis ir begalė vieš¬ 
pataujančių asmenų arba karinių garsenybių atvaizdų. 
Kur yra dukterų, rasi ir fortepijoną Varšuvos, Vilniaus, 
neretai ir Vienos darbo. Prieš keliolika metų turėjome 

savą fortepijonų meistrą — tai buvo Adomas Sipavičius: 
Raudėnuose. Žinau du jo darbo instrumentus, niekuo 
nenusileidžiančius tobuliausiems užsieniniams. Gaila r 
labai gaila to žmogaus, kad taip anksti mirė. 

Čionykščiai dvarininkai, nors iš prigimties ir nedi¬ 
deli draugininkai, bet yra labai vaišingi. Negyvena jie, 
kaip įprasta sakyti, atlapomis durimis, nevažinėja vieni 
pas kitus dažnai, bet jeigu jau kas į jų namus atsilanko, 
tai gali būti tikras, jog ten jį priims kuo geriausiai. 
Teisybė, nevaišins ten jo užjūrių gėrimais, neapipils 
mandagumo pareiškimais, kurių tėra vieni tik žodžiai, 
bet užtat maloniai paduos jam ranką ir nuoširdžiai pa¬ 
spaus jo dešinę, pavaišins tuo, kuo turės, ir bus su tavim 
tikrai smagūs. Svečias į namus — dievas į namus: šis dar 
patriarchalinių laikų dėsnis Žemaičiuose šventai tebėra 
laikomas. Čia į svečią žiūrima kaip į tikrą dangaus pa¬ 
siuntinį, ir jis visada turi garbės vietą: neįsigalėjo dar 
ta begėdystė, kad šeimininkas prie stalo sėstų į pirmąjį 
krėslą, o svečius į prastąjį galą nubruktų. Kas tu bebū¬ 
tum, neklausia: esi svečias, ir to pakanka — tau pagarba 
ir pirmoji vieta. 

Žemaičiai iš senų laikų turėjo keletą labai gerų mo- 
- kyklų, kur dėstė dvasiškiai ir pasauliečiai mokytojai, 
tad apšvietos atžvilgiu šis kraštas nėra atsilikęs nuo 
" visos Lietuvos. Pirmiau jis turėjo septynias šešiaklasės 
gimnazijos skalės mokomąsias įstaigas, o po 1825 metų 
reformos — dvi gimnazijas, Kražiuose ir Kolainiuose, ir 
keturias apskrities mokyklas: Raseiniuose, Dotnuvoje, 
Telšiuose ir Kalvarijoje. Žymi dalis jaunimo, baigusi 
gimnazijos kursą, mokydavosi buv. Vilniaus universi¬ 
tete. Apskritai kalbant, Žemaičiuose visi vyrai, ypač 
jaunosios kartos, yra gan apsišvietę. Atvirkščiai dedasi 
su moterimis. Yra, teisybė, čia keletas pensionų, bet nė 

■vieno gero. Moteris, kaip visur, taip ir Žemaičiuose, 
pasyvi .būtybė, visiškai negauna aukštojo mokslo. Vy¬ 
riškasis jaunimas, nors žemaičiai ir šykšti jo išmoksli¬ 
nimui, bet, pradedamosiose mokslo įstaigose prisirinkęs 
kilnaus apšvietos noro, nepaisydamas jokių kliūčių, 
veržte veržiasi į univėrsitetus; t uo tarpu moterys, visa da 
pri klaus omi padarai nuo tėvų užgaidų ir šykštumo, at¬ 
buvusios šiokį" tokį “pensioną Raseiniuose, Tytuvėnuose 
ar Kražiuose pas paneles benediktines, grįžta namo, 
mažai ką daugiau mokėdamos, negu mokėjo iš namų 
išvažiuodamos. Į Vilnių ar kur kitur retas tėvas tesiun¬ 
čia dukteris mokytis, nes jam pašėlusiai gaila rubliukų!! 
Tad galima drąsiai sakyti, jog moteris su aukštuoju 
mokslu Žemaičiuose — tai nepaprastas fenomenas; kas 
""be ko, reikia tiesą pripažinti, kad ir visoje mūsų Lietu¬ 
voje pilnutinio išmokslinimo moteriškės tikrai gali lai¬ 
dyti save fenomenais. Ne pro šalį, manau, bus čia pa¬ 
kartoti mūsų nuomonę apie moterų auklėjimą, išdėstytą 
neseniai „Tygodnik Petersburski" laikraštyje *. 

...Žinome puikiausiai, kokį paviršutinišką pas mus 
(kalbu tik apie Lietuvą bei Žemaičius, atsiprašydamas 
visų gražių ir negražių skaitytojų) tegauna išmokslini¬ 
mą visa beveik 31 moteriškoji lytis. Mokslas pensionuose 
■trunka tik ketverius metus, per kuriuos jaunos mergai¬ 
tės mokosi visko — kalbų, aritmetikos, geografijos, isto¬ 
rijos, botanikos, net astronomijos!!! — jau neminint 
visokių moteriškų rankdarbių, šokių, muzikos, dainavi¬ 
mo, piešimo ir 1.1. Kai tiek visko mokosi, ir per tokį 
trumpą laiką, tai nenuostabu, kad, baigusios pensioną, 
išsineša perdaug jau mažą atsargą žinių, net būtiniau¬ 
siai joms reikalingų, neturėdamos jokio noro tobulintis 


31 Nes yra ir išimčių. 

toliau, nes yra įsitikinusios, jog kartu su pensionu jau 
baigtas ir visas mokslinimasis; jog jei kuri atbuvo pen¬ 
sioną, tai reikia laikyti, kad yra išauklėta pilnutinai: 
patys tėvai taip joms kalba, net visa visuomenė tą patį 
kartoja, nors širdy visai kitaip galvodama. 

Kokia tad apverktina mažne kiekvienos jaunos pa¬ 
nelės dalia! Ligi tik baigia pensioną, tuoj jai suvaržo 
liemenį, sušukuoja plaukus pagal paskutinę madą, išda¬ 
bina, išgražina, apkabinėja brangakmeniais kaip kokią 
aziatę, norėdami tuo būdu padidinti jos žavumą, o davę 
keletą praktikos pamokų, kaip laikyti kūną, išveda 
į aukštuomenę, vežioja po balius, po namus ir ten ją 
aukoja savo ambicijoms, interesams, iš jos laimės da¬ 
rydami žydišką turgų. Ten jai liepia būti su tuo manda¬ 
giai, su anuo abejingai, o dar su anuo šaltai. Jauna mer¬ 
gaitė, mesta šituo būdu į pramogų sūkurį, girdėdama 
iš visų pusių vien pagyrimus, vien saldžius žodelius, 
pamažu pradeda pasiduoti gedimui, pradeda ilgainiui 
patikti sau pačiai tokios rūšies gyvenime, o apie rūpi¬ 
nimąsi kilnesniais ir aukštesniais dalykais jau nebenori 
nė pagalvoti. Šitaip gyvendama, nors ir turi žavesio bei 
talentų, tampa betgi nepakenčiama, nes nemoka nieko 
protingesnio pasakyti rimtesnėje draugijoje, nesugeba 
atsidėti aukštoms pareigoms, kurias jai ateitis rengia! 

O, kiek aš pažįstu moterų, net ir aukščiausio tono, 
kurios nieko daugiau nemoka pasakyti, kaip tik praeito 
baliaus ar buvusių pramogų istoriją! Pagailėk dieve va¬ 
landų, kurias kartais žmogus esi priverstas su jomis 
praleisti, nes tai yra tikra kankynė!.. Apie šeimos pa¬ 
reigas tų ponių nėra ko nė klausti... 32 

32 Nekalbu čia apie visas mūsų damas, nes tarp jų, ačiū dievui, 
yra daug su aukštuoju mokslu, su kilnesne mąstysena, darančių tikrą 
garbę visuomenei. Gaila tik, labai gaila, kad ne visos tokios! 


30. L. A. Jucevičius 

Jos yra tikrai gražios ir, taip sakant, manieringos; 
tik kas iš to, kad čia jų visos teigiamybės ir baigiasi! 
Kraševskis sako: „Statula, kurią senaisiais amžiais Pig- 
malionas norėjo gyvą padaryti, pamilęs jos stebuklingo 
gražumo bruožus, ne tiek, tur būt, jį erzino savo mar¬ 
muriniu nejautrumu, kiek kartais erzina moteris, kuri 
sielos neturi. O kiek tokių moterų pasaulyje — tūks¬ 
tančiai, milijonai; lenkiesi jų, žiūri — visos, kol tyli, 
atrodo turinčios ir širdį jauną, ir protą kilnų, išlavintą; 
jų akyse skaitai aukštas svajones, šypsenoje proto laku¬ 
mą, judesiuose jausmus! Prašyk, tegu tik jos tyli; nes jei 
burna prasivers, tu žuvęs! Kitąsyk apstulbsti nustebęs, 
kai iš akių viena, o iš burnos visiškai kas kita išlekia... 
Kodėl gi jos nėra dažniausiai tokios gražios viduj, ko¬ 
kios iš paviršiaus? Kodėl atrodo turinčios sielą, jei turi 
tik instinktus? Kam šviečia poezija iš akių, jei jos ne¬ 
žino, kas yra poezija? Kam jos vaidina entuziazmą, jei 
viduje šaltos kaip šiaurės ašigalis?" 

Kaip tad vaduotis iš šitos bėdos? Labai lengva. Tegu 
moterys padalina savo laiką taip, kad turėtų valandas, 
skirtas namų pareigoms ir mokslui, o daugiau, jeigu 
dar liks nuo to kokia laisva valandėlė, tai tą tik tegu 
naudoja pramogoms, nes ir be jų apsieiti negalima. Jei 
visos mūsų damos panorėtų taip elgtis, kiek iš to lai¬ 
mėtų draugija, kiek malonių valandų jos mums dova¬ 
notų savo bendravimu; kiek tada sumažėtų liežuvavimų, 
beprasmių tauškalų, kuriais dabar jos kiekvienam atsi- 
pyksta mirtinai; kiek iš to laimėtų kraštas, jei jos būtų 
dievobaimingos krikščionės, geros pilietės, ištikimos 
žmonos, pavyzdingos motinos, rūpestingos ir darbščios 
šeimininkės; kiek, žodžiu, būtų iš to laimės visiems!.. 

Išnaikinti visokį blogį (atsiprašau, kad taip pasaky¬ 
siu) senose moteryse, būtent, pradedant jau nuo trisde- 

ši m ties metų, yra nelengva; jokie patarimai, jokie pra¬ 
šymai nieko čia nepadės: sunku jau joms pamesti tuos 
dailius įgūdžius — plepėti, sukiotis lyg ant sraigtų ir 
dykinėti. Tačiau apie jaunas paneles, kurių širdys dar 
nespėjusios visai sugangrenuoti nuo saloninio, demora¬ 
lizacijos užnuodyto oro, kurių siela dar įstengia priimti 
taurius įspūdžius,— apie jas atsidėjus reikėtų pagalvoti 
tėvams, globėjams ir kitiems, kurie gali turėti įtakos jų 
auklėjimui. Reikia pagalvoti, kaip iš jų padaryti kuo 
tinkamiausią pažibą mūsų draugijoms ir prirengti laimę 
busimiesiems jų gyvenimo draugams, nes aš nemanau, 
kad visi vyrai būtų tokie siaurapročiai ir atsidavę nedo¬ 
rai turtų vaikymo aistrai, jog savo žmoną norėtų matyti 
vien gražią marionetę ar paprastą raktininkę. Viso gy¬ 
venimo draugė, guodėja liūdnoj nedalioj, likimo bend¬ 
rininkė, man rodos, nėra mažos reikšmės dalykas. 
Reikia tad iš anksto gerai nusistatyti, pažinti sielos 
pobūdį, religinį, emocinį ir moralinį išsiauklėjimą, kad, 
sujungus su ja savo likimą, netektų dejuoti, kad iš savo 
namų, turinčių būti šeimos rojum, nepasidarytų pra¬ 
garo! Koks ten, pavyzdžiui, gali būti sugyvenimas susi¬ 
tuokus, jeigu vyras apdovanotas aukštesniais jausmais, 
entuziastas, poetas, o žmona — tuščia pašvaitų ir pra¬ 
mogų mėgėja, striuko sumetimo, siauro proto ir kiek¬ 
vienu atžvilgiu kuo proziškiausia būtybė?.. Tegu verčiau 
pasako tie, kuriuos dangus nubaudė tuo sunkiu kryžium! 

Šiandieną, kada tolydžio ima mažėti dykaduonių 
skaičius, kada jauni vyrai visomis išgalėmis stengiasi 
prisitaikyti prie savo laikų reikalavimų, kiek galėdami 
lavinti savo protą,— nejaugi jaunos moterys neims iš 
jų pavyzdžio? Nejaugi jų akyse jos norės būti vien 
gražios statulėlės be sielos?! 

O, dar mes tikime jomis, dar turime vilties! Dar 

turime vilties, kad jaunos panelės, imdamos pavyzdį 
savo namuose, iš dorų, senų mūsų šalies matronų, pasi¬ 
mokys iš jų pavyzdingo ir darbštaus gyvenimo, o skai¬ 
dydamos knygas, jų lyčiai ir amžiui pritaikytas, išsiug- 
dys aukštesnę galvoseną ir išsiauklės tikromis krikščio¬ 
nėmis ir pilietėmis! 

Gal norite žinoti, kokie dalykai Žemaičiuose su kny¬ 
gų skaitymu? Neperdėsiu, jei pasakysiu: labai prasti. 
Visoje provincijoje nėra nė vienos viešos bibliotekos, 
nėra knygyno; knygų rinkinys yra tik retuose namuose, 
ir tai negausus, ne iš rinktinių veikalų sudarytas. Ro¬ 
manai ir lengvo turinio gaminiai — tai čionykščių lite¬ 
ratų užsiėmimas. Kai kas abonuoja prancūziškas kny¬ 
gas iš Liepojos, iš Referio knygynol gal, manote, iš ten 
išsirašydina kokius rinktinius veikalus — kur tau, vie- 
n as šiukšl es. Kad bent ir tuos niekus skaitytų visi, bet 
kur tau, vos keletas parsisiųsdina, ir tai, tur būt, tam, 
kad turėtų kuo staliuką papuošti, o kaimynų akyse pa¬ 
sirodyti žmonėmis, skaitančiais knygas. Nieko nesakau 
dėl to, kad prancūziškai skaito — tegu tik skaito. Per¬ 
skaitę prancūziškąsias, gal paims į rankas ir lenkišką¬ 
sias. Su tikra širdgėla tenka matyti jaunų žmonių, ėda¬ 
mų tinginystės arba užsiėmusių netinkamais jų amžiui 
darbais. Daug vyrų, kitados linkusių į mokslus, į ku¬ 
riuos jaunystės metuose buvo dedamos kuo gražiausios 
viltys, pritapo prie blogos draugijos, jau užmiršo visiš¬ 
kai mokslo pasaulį. Tie ponai labiausiai vengia šnekos 
apie literatūrą, o jei kartais negali nuo jos išsisukti, 
tada graibstosi atmintyje, ko kitados mokyklose ar uni¬ 
versitete buvo mokęsi. Tad jų nuomonės nuolat buriasi 
apie klasikų kovą su romantikais *. Pagal Slovackio ir 
kun. Golianskio taisykles * vertina Krasickį, Naruševičių, 
Vengerskį, Trembeckį * ir kitus Stanislovo Augusto 


laikų autorius, o su purvais maišo naujuosius rašytojus, 
kurių, be Mickevičiaus, nė iš vardo nežino. Užsiminsi 
jiems apie Zaleskį, Goščinskį, Malčevskį, Grabovskj, 
Višnevskį * ir kitus, tai tik akis išpūs, o jei paklausi, ką 
tie ponai yra parašę, tai sudarko jų pavardes nei die¬ 
vui, nei žmogui. Mickevičiaus šlovė čia itin paplitusi, 
nors jo genialius veikalus retas kas tėra skaitęs, tačiau, 
priminus šio pranašo vardą, kiekvienam nejučiomis iš¬ 
sprūsta šūksnis: A. Mickevičius gražias eiles rašo! Eilė¬ 
mis jie vadina poeziją. Ta frazė vartojama ir Lietuvoje, 
ypačiai moterų, didžiausių poezijos priešininkių, kurios 
nors, papūgiškai mėgdžiodamos vyrus, ir plūsta Balzaką 
ir Koką *, betgi mieliau skaito jų antimoralius veikalus, 
negu kad gertų saldybes iš geriausiųjų mūsų poetų nepa¬ 
lyginamų veikalų. Per pastaruosius kelerius metus pra¬ 
dėjo Žemaičiuose darytTs~žinomas Kraševskio' vardas; 
tačiau apie_ šį neginčijimai didelį žmogų ir šiandien 
tebesprendžia iš pradedamųjų jčTapysakų, kritikuodami 
iš kito pasakymų trūkumus, o nesuprasdami nėmaž gro¬ 
žybių, jose esančių. Kraševskis Žemaičiuose yra auto¬ 
rius tik šių knygų: Paskutinių Zigmanto III viešpatavimo 
metų, Švento Mykolo bažnyčios, Pono Karolio ir Ketve¬ 
rtų vestuvių; apie kitus šio rašytojo veikalus dar neper- 
sirito garsas per Nevėžį. Būčiau užmiršęs pasakyti, kad 
kažkokiu stebuklu atsirado čia keli eg zemp lioriai Vito- 
lio raudos, kuri sužavėjo visus, net tuos, kurie savo 
gyvenime nieko, be kalendoriaus ir maldak nygės , nebuvo 
skaitę. O, čia geriausiai buvo suprastas autoriaus suma¬ 
nymas, čia žmonės pakiliau įvertino tą poemą negu 
visos mūsų įžymiausių estetų kritikos. Su karšta šir¬ 
dimi pasveikino žemaičiai Vitolio raudą kaip savo tė¬ 
vynės padavimų lobyną, brangiausią prosenolių paliki¬ 
mą, kad atmintume juos! - 

Draugijos pramogų nelabai mėgsta Žemaičių dvari¬ 
ninkai. Kad namuose susirinktų didesnis sambūris, retai 
pasitaiko, ir tai nelabai gyvas. Negausingose draugijose 
pramogauja mieliau, ypač ten, kur yra suaugusių, gra¬ 
žių ir turtingų dukterų. Tenai, numatydami daryti kar¬ 
jerą vedybų keliu, renkasi jaunieji, ten būna šokiai 
ir t. t. Jau sakiau, kad čionykštėms moterims trūksta 
aukštesnio intelektualinio išprusinimo, tad aukštesnės 
galvosenos žmogus, norintis draugijoj atsigaivinti, ne¬ 
gali jų būryje rasti jokio sau malonumo. Visi pokalbiai, 
kaip tyčia nuobodūs, apie pačius kasdieniškiausius daik¬ 
tus, prasideda paprastai nuo lietaus ir giedros, o baigiasi 
vištininke — apie vištas ir kalakutus. Savo talentais že¬ 
maitės irgi neteikia peno sielai, ištroškusiai aukštesnių 
polėkių ir dangiškų minčių: fortepijonu skambina pras¬ 
čiau nei vidutiniškai, be įkvėpimo, be skonio, ir atrodo, 
kad medį kerta miške. Čia jei kuri moka šiaip taip pa¬ 
skambinti Juozapo Egipte operos uvertiūrą, tai jau 
laikoma nepaprasta menininke!! Štrausas, Hercas, La- 
bickis ir — kaip jį teisingai praminė — visų verksnių 
melodingiausiasis Belinis * yra mūsų provincijoj patys 
madingiausieji. Dreišoką, Šopeną, Henzeltą, Listą * vos 
iš vardo žino, ir tai ne visos; pagaliau nedaug ir teatsi- 
rastų, kad sugebėtų gerai paskambinti tokias sunkias 
pjeses, kokios yra mūsų nepalyginamojo Šopeno arba 
pašėlusio Dreišoko. Apie dainavimą nėra ko nė užsi¬ 
minti! Užtat, vargše svajotojau, kuris eini į draugiją ne 
vien kaip nors laiko praleisti prie žalio stalelio arba 
šėlti gašlaus valso sūkuriuose,— bėk šalin, venk tokio 
pobūvio, nes čia nerasi savo jautriai sielai atbalsio. O jei 
užtiksi toje dykumoje tarp besielių akmenų kokią oazę, 
ties kuria mielai pasilsės tavo žvilgsnis, jei ir pamatysi 
moterį protingą, poetingą, talentingą, tai nesitikėk, kad 

pasotins tavo vaizduotę jos pašnekesys, skambinimas 
ar dainavimas: ištisas spiečius mamų, tetų, visokio 
pavadinimo kuzinių, prietelių ir draugių neleis tau 
tąja laime pasigėrėti. Jei paprašysi kokią talen¬ 
tingą moterį sėsti prie fortepijono, tai susirinkę 
svečiai neduos tau ramybės, neleis išklausyti burti¬ 
ninkės meno iššauktų tonų. Groti pradėjo... jau imi 
žavėtis... o čia nutukęs, pilvotas ponas pirmininkas pri¬ 
eina, sėda prie tavęs ir klausia, kokios naujienos. Pra¬ 
koši jam lakoniškai ką nors pro dantis — patenkintas 
gautąja informacija, eina jos pasakyti kitiems; atsidusai, 
apsidžiaugei, klausai vėl; tik šit iš kito galo salės spie¬ 
giamu balseliu sušneka damos, klausia, ar sveikos tavo 
seserys? Mandagumas liepia padėkoti ir atsakyti, o tuo 
tarpu jau praradai pačią gražiausią pjesės dalį. Kadgi 
čia jau būtų galas — kur tau: moterų tarpusavio kalbos, 
jų šėtoniški juokai, ryškūs vyrų šūksniai, vaikų triukš¬ 
mas neduoda tau nė valandėlės sukaupti dėmesį vien 
į muziką. Prie to dar pridėkim, kad nuolat pertraukinėja 
ir pačią skambintoją, kuri paties aukščiausio įkvėpimo 
metu turi atsakinėti atsipykusioms draugėms ir vyrams 
į nieko nereiškiančius, o dažnai ir paikus klausimus. 
Užtat kad ir kažin kaip norėtum būti linksmas,— sukul¬ 
tas visiškai, pasiduodi biauriausiai nuotaikai, pyksti ant 
viso pasaulio, įmanytum jį sudraskyti, tą pasaulį, tokį 
gerą, gailestingą, kuris, pamatęs tavo liūdesį, galutinai 
tave užkamuoja rūpinimusi, kaip tavo sveikata, užuo¬ 
jautomis, jog esi nesmagus. O, siekdinu jus, mano ponai 
ir ponios,— jei bus kada jūsų draugijoje žmogus, mėgs¬ 
tantis dainavimą ir muziką, susimildami, leiskit jam nors 
kelias valandėles turėti laisvas, susimildami, nors kelias 
valandėles aprimkit šnekėjęsi, kai talentinga būtybė sė- 
sis prie fortepijono! O tada, kai kokia kerėbla atsisės ir 

pradės savo pirštais it kultuvėmis bakinti klavišus,— lei¬ 
džiu, triukšmaukit, rėkit! Rėkit kuo daugiausia!! Nes be- 
talentis skambinimas tik to ir tevertas! Bet susimildami 
nenutraukinėkit dangiškų garsų tikram menininkui ir 
dangiškų svajonių jautriam klausytojui. 

Vyrų draugija taip pat ne per labiausiai pakenčiama. 
Jų šnekos dažniausiai sukasi apie ūkį ir politiką. Kal¬ 
bos vyksta riksmingai, kaip Prancūzijos parlamente, ne¬ 
retai ir iki vaidų prieina; visada tačiau esti išlaikomas 
draugijai privalomas padorumas, niekad nepamirštama 
kiekvieną asmenį pavadinti jo titulu. Žemaičiai tiek turi 
pretenzijų į titulavimą, kiek lietuviai reikalauja, kad ra¬ 
šant jiems laišką ant voko būtų adresuojama: Jašnie 
Wielmožnemu [Šviesiajam Dauggaliui]. Lietuvoje maršal¬ 
kas, apskrities prezidentus, net komisarus (spravnikus) 
vadina ne kitaip, kaip Jašnie Wielmožny. 

Čionykščių dvarininkų šeimų sugyvenimas pasižymi 
ypatinga meile. Vyrai su žmonomis gyvena didžiausioje 
santarvėje. Nesusipratimų reta, skyrybos priklauso prie 
nepaprasčiausiųjų reiškinių. Čia turiu atiduoti teisin¬ 
gumo donį savo tautietėms, jog jos bemaž visos yra kuo 
geriausios, kuo ištikimiausios žmonos, jautrios motinos 
ir kuo stropiausios namų tvarkytojos. Žemaitės, jeigu 
rūpestingiau būtų auklėjamos, būtų — drąsiai galima 
sakyti — tobuliausios moterys pasaulyje! 

Ponai su baudžiauninkais elgiasi tėviškai * ir mato 
juose visada lygius sau žmones, Tas kaip tik ir yra svar¬ 
biausioji priežastis, kodėl mūsų kiemionis taip gerai 
gyvena. 

Svarbiausias dvari ninkų užsiėmimas — ūkininkauti. 
Pageri nimu betgi žemės ūky je jokių nematyti. Prose¬ 
nolių sykį nurodytu keliu jie seka visame kame; ar jis 
prastas, ar jis geras,— nėra jiems tokio klausimo; jau 

jeigu tėvai taip darė, tai daro ir jie. Padaryti ką nors 
pagal agronomijos knygą būtų lygu atiduoti save vi¬ 
suotinai apjuokai. Tuo prietaru yra nusikratę Rietavo, 
Joniškėlio, Renavo ir kiti dvarininkai — gerai jiems se¬ 
kasi; bet kiek ten apie juos kalbų kaimynams! Kiek ten 
patyčių! Mato visi ir savo akimis įsitikina, jog naudinga 
gerinti ūkininkavimą ir administravimą, bet nė vienas 
neima pavyzdžio, vien dėl to, kad kas apie jį nepasa¬ 
kytų, jog ūkininkauja iš knygos!! 

.Pramonės išaugimo laipsnis Žemaičiuose labai že- 
mas: fabrikųTUe'kelių nieko nereiškiančių, nėra visiškai. 
Prekybos svarbiausiuoju dalyku eina linai ir įvairių 
rūšių javai, parduodami Liepojoj, Rygoj ir Mintaujoj. 
Raguočių kartais parduoda į Prūsus. 

Medžioklė čionai, atrodo, yra visuotinė aistra. Prieš 
keletą metų rudens laiku susidarydavo medžiotojų pui¬ 
kai, siekią po kelis šimtus asmenų, vadovaujami atskirų 
vadų. Tie pulkai, susitvarkę kariuomenės pavyzdžiu, 
skiriąsi nuo kits kito munduro spalva ir sukirpimu, per 
visą rudenį užsiimdavo medžioklėmis, o dar labiau — 
malonumais (jeigu tai yra malonumai), susijusiais su 
medžiokle, kaip antai: kortavimu, girtavimu ir t. t. Pul¬ 
kui žygiuojant, pirma traukdavo visada pašarininkai ir 
butininkai. Kuriame dvare šie pastarieji aprinkdavo 
būstą kelių dienų postoviui medžiotojams, šeimininkas 
norom nenorom turėdavo tuos triukšmingus svečius 
priimti, Uliodavo, gerdavo, susivažiuodavo abiejų lyčių 
jaunimas, šokdavo, gaudžiant medžioklių ragams; žo¬ 
džiu, tai būdavo tikrai žemaitiškas karnavalas, ir kažin 
ar ne linksmiausias ir ūžmingiausias iš visų karnavalų 
pasaulyje,— pramoga, galima palyginti tik su senovės 
lenkų Užgavėnių pasivažinėjimu. 

Tokie yra svarbiausieji senosios Žemaičių kunigaikš- 

tijos gyventojų bruožai. Išdėsčiau jų teigiamybes, nė¬ 
maž neslėpdamas nė ydų. Šališkumu nieks manęs ne¬ 
apkaltins. Pats e'su žemaitis ir didžiuojuosi tuo! Teisin¬ 
gumas betgi ir rašytojo sąžiningumas reikalavo, kad 
pasakyčiau taip, kaip yra iš tikrųjų; nes amicus Plato, 
sėd magis amica veri'tas [Platonas — draugas, bet tie¬ 
sa — dar didesnis draugas]. 



PRIEDAS 


B 


Kalbėdami apie Žemaičių liaudį, užsiminėme apie jos 
aukštesnę, platonišką meilę. Čia pridedame vieną liau¬ 
dies dainą *, galinčią eiti įrodymu tam mūsų tvirtinimui. 


Po tavo nuo mūsų atsitolinimo, 

Kad aš ne su tavim, smūtkas mane ima. 

Be tavęs, jauniki, ilgas čėsas matos, 

Kad aš ne su tavim, rodos, kad jau galas. 
Dieną, kurioj tavęs regėti negaliu, 

Sopuliai man širdį spaudžia per nevalią. 
Kad ant žalios pievos einu grėbti šieno, 
Daug matau jaunikių, nėra tavęs vieno. 

O kur tos adynos, kur tos brangios dienos, 
Kad rūtų daržely tu su manim vienas? 
Tujai rūtas skynei, aš vainiką pyniau, 

Ant galvelės dėjau, lelijoms dabinau. 

Kad naujam svirnely abudu sėdėjom, 
Meiliai susiėmę tarp savęs kalbėjom, 

Tarei, kad man yra daug mergų ant svieto, 
Bet širdyje mano tau yr vienai vieta. 

Jei tavo tie žodžiai visi tikri buvo, 

Sugrįžk tu pas mane, tegul jie nežūva. 
Sugrįžk pas tos, kuri neperstos mylėti. 
Neperstos, kol gyva, širdyje turėti. 

c 

DEKRETAI, LIEClĄ RAGANIUS * 

I 

Iš Šiaulių Ekonomijos archyvo 

1747 metų gegužės 18 dieną. Danielis Jablonskis pa¬ 
traukė į teismą Bironą iš Stungių kaimo, kam šis apkal¬ 
bėjęs jo žmoną raganavimu. Toje byloje Danielis 
Jablonskis įrodinėjo, kad Bironas sakęs, jog skundėjo 
žmona buvusi ragana, ir kad ji dėl Birono Jablonskiui 
duoto rankšluosčio mirusi. Bironas pats libere [laisva 
valia] prisipažino, kad jis tą rankšluostį sudegino. Kal¬ 
tinamasis Bironas, nekaltindamas raganavimu Jablons¬ 
kio žmonos, metė bėdą Balcerienei iš Stungių kaimo, 
kad tai iš jos promanavit [išplaukė], iš to malitia [blogis] 
ligi teismo crescuit [išaugo]. Žagarės dvaro teismas įsako 
Balcerienei kaltinimą atremti priesaika, kad ji Birono 
žmonos raganavimu neapkalbinėjusi ir kad prieš Bironą 
tų žodžių nekalbėjusi. Priesaikos terminas gegužės 
22 dieną, po priesaikos šalims amžinai tylėti. 



II 

Šiaulių Ekonomijos archyvas, knyga 17, raidė A. 

Žagarės J. M. K. dvaro aktų ir dekretų knyga man, 
Povilui Mykolui Oiženskiui, perėmus vietininkystę Jo Malo¬ 
nybės Šviesiojo Dauggalio Pono Jono Vladislavo Bžostovs- 
kio, Lietuvos Didi. Kuilgaikštijos referendoriaus ir rašti¬ 
ninko, Šiaulių J. M. K. Ekonomijos administratoriaus pa¬ 
skyrimu, vietininkaujant in An. (metais) 1691, nuo gegužės 
22 dienos. 


IS JANKŪNŲ, IŠ MAŽELIŲ 
Baudžiamasis dekretas apie raganas 

14 lapas 

Žagarės J. M, K, dvare, mano, kaipo vietininko, teis¬ 
me, buvo nagrinėjama Ekonomijos valdinio iš Jankūnų 
kaimo, esančio p. Aleksandro Polko vaitystėje, Mataušo 
Strakšo byla, kuris su šuolininku ir to kaimo vyrais 
pristatė į teismą moterį ateivę, savo samdininkę Mari¬ 
joną, tarnaujančią už mergą vieneri metai, apkaltintą 
raganavimu ir daugeliu nuostolių, padarytų jo namuo¬ 
se; kai pradėjome bylą nagrinėti, tai toji samdininkė 
Marijona savo noru prisipažino raganaujanti, kad Liu¬ 
cija Vaičiulyčia, tų pat namų kampininkė, išmokė ją 
raganauti, ir kai nakvojo jaujoj, tai Liucija, atėjusi 
tenai su dviem kitom kaimynėm, virė košės puodžiuką 
ir, ją pabudinusi, davė šaukštą to patiekalo suvalgyti, ir 
taip jos tučtuojau šarkomis pavirto ir nulėkė į Maželių 
sodžių, prie Lukošiaus Dvylio namų, tenai kūdroje mau¬ 
dėsi, kartu buvo Kristina Dvylienė, Barbora Gaigalienė 
ir Morta Adomienė Norkienė iš Jankūnų, buvo ir dau¬ 
giau moterų nepažįstamų, per trisdešimt, ir mistrą * savo 
turėjo, vokietį gauruotą, Povilu vadino; paskui, iš kūd¬ 
ros, buvo Dvylio kamaroj, pasitarimą turėjo, o kai gai- 

dys užgiedojo, atsidūrė vėl Jankūnuose, per mylią nuo 
kūdros; ten pat jai davė Liucija kampininkė kažkokių 
žolių sutrintų, sakydama, kad su vandeniu sumaišiusi 
išgertų, ir išmokė šituos žodžius kalbėti ant savo gaspa- 
doriaus Mataušo Strakšo žemaitiškai: „Velne, iššluok 
lovį ir bandą jo", ir nuo tų žodžių išdvėsė viskas. Item 
[taip pat] išpažino, kad ta pati Liucija Vaičiulyčia liepė 
sausus ąžuolo lapus į namų ir kitų trobesių kertes kišti 
ir šituos žodžius kalbėti: „Kaip tie lapai sudžiūvę, taip 
kad sudžiūtų gaspadorius Strakšas ir vaikai jo su visais 
namais", ir tuoj susirgo vaikas; prisipažino ir tą, kad 
minėtoji Liucija kartu su ja aitvarais pasivertusios per 
stogą iš gaspadoriaus svirno javus nešė, o kartu Liucija 
mokė Marijoną sakyti: „Velne, pastok Strakšui kelią 
važiuojant į turgų, kad neturėtų laimės ir visiškai nusi¬ 
gyventų", ir kai neš grūdus iš klojimo j svirną, paimk tą 
maišą ir sakyk šituos žodžius: „Velne, iššluostyk peklą 
tuo maišu, aruodus mano gaspadoriaus, kad svirnas būtų 
tuščias." O ir tą prisipažino, jog mokė tą Liuciją 
užkeikti, kad gyvuliai dvėstų žmonėms ir lietaus ne¬ 
būtų. Paskui liepė jai vilnų kuodelį atbulai verpti ir ši¬ 
taip sakyti: „Kaip tas verpstelis sukasi, taip kad galvi¬ 
jai ir avys išsisuktų iš mano gaspadoriaus namų, kad 
paliktų tušti." Lauke nuo rugių žiedus rinko drauge per 
šventą Joną, kenkdamos javo derlingumui. Po tokios 
propozicijos ir laisvu noru duoto savo samdininkės 
Marijonos prisipažinimo, skundėjas Mataušas Strakšas 
savo vardu ir taip pat viso Jankūnų sodžiaus ir daugelio 
pašalinių aplinkinių žmonių vardu, duodamas aiškius 
tų moterų raganystės įrodymus, prašė ir reikalavo, idant 
jos būtų criminaliter [baudžiamąja tvarka] nuteistos ir 
mirtimi nubaustos. TAD AŠ, VALDŽIOS VARDU, daly¬ 
vaujant Jų Malonybėms Ponams Bajorams, Žemaičių 

kunigaikštijos dvarininkams, į šios bylos nagrinėjimą 
pakviestiems, keturiems pašauktiems Žagarės trakto 
p. p. Vaitams ir dviem apskrities jenerolams*, turėdamas 
vieningai pareikštas nuomones, remdamasis visuotinai 
galiojančiais Statuto nuostatais*, taip pat informuodama- 
sis ex šerio scrutinio [iš rimto tardymo], o labiausiai 
priimdamas domėn laisvu noru duotą viešą Marijonos 
prisipažinimą, liepiau atiduoti į tortūras* tiek Marijoną, 
tiek ir jos mistrę Liuciją, ugnimi išbandyti, o tenai 
minėtoji Marijona prisipažino tą patį, ką ir kontraversi- 
joj bei tardyme, Dvylienę, Gaigalienę ir Adomienę 
Norkienę paskutiniajame gyvenimo tarpsnyje apkalbė¬ 
jo, o Liucija Vaičiulyčia, kaipo pati svarbiausioji ir 
užkietėjusioji ragana, būdama dūšios neprietelio visiškai 
užponauta, maža ką tortūrose teprisipažino, tiktai kad 
ant kūno žymias velnio dėmes, rankas nuo pečių ir ko¬ 
jas nuo kelių mėlynas, kruvinas, nukankintas turėjo, 
tad aš, iš tokių akivaizdžių įrodymų ir ženklų pažinęs 
tas moteris, Marijoną ir Liuciją, esant svarbiąsias raga¬ 
nas, jog baimės dievo ir sutvėrėjo savo atsižadėjo ir 
žmonėms kenkė, paliepiau Mataušui Strakšui, gaspado- 
riui, su kitu žmogumi prisiekti, kad Marijona, jo merga 
samdininkė, Liucijos Vaičiulyčios patariama bei pamo¬ 
koma, jo namus suraganavo, gyvuliai iškrito, javai pra¬ 
puolė, vaikas sunkiai susirgo dėl paraganavimo, o po 
jo priesaikos toje pat vietoje abi tas raganas mirtimi nu¬ 
bausti ir ugnimi sudeginti nuteisiau, 

Po to šiais pat tūkstantis šeši šimtai devyniasdešimt 
antrais metais balandžio 28 dieną buvo iškelta tame pa¬ 
čiame teisme-Žagarės J. M. K. dvare byla ad instantiam 
[reikalavimu] Jono Tautvaišo šuolininko ir jo žmonos 
Magdelenos Tautvaišienės iš Mažeikių sodžiaus su Kris¬ 
tina Dvyliene, kaipo apkalbėta raganavimu, ant kurios 

skundėjas sakė, kad jam pirmąją žmoną jo, vardu Ceci¬ 
liją, ragaišiu ąų nuodais užpenėjo, ir nuo to ji tuoj 
numirė, o taip pat ir sūnus jo Urmanas dėl tos pačios 
Dvylienės rankų ir raganavimų iš šio pasaulio išėjo, o 
daugiau dabartinė žmona Magdelena Tautvaišienė pa¬ 
darė pareiškimą, kad ji, iš tos pat Kristinos Dvylienės 
rankos obuoliu, šieną grėbiant, užpenėta vos buvusi iš¬ 
gelbėta jos pačios. Tuo reikalu ex seriis contraversiis 
[iš rimtų ginčų] Jonas Tautvaišas ir priesaiką su savo 
žmona Magdelena pro meliori documento [dėl didesnio 
tikimumo] davė, ir kitas, Jonas Muiža, prisiekė, kad 
toji pati Dvylienė jį taboka paraganavo, ir nuo tos tabo¬ 
kos jis sunkiai serga. Užtat aš, dalyvaujant Jų Malony¬ 
bėms Ponams Bajorams ir keturiems Ponams Vaitams, 
vaduodamasis tokiais akivaizdžiais liudijimais ir trijų 
asmenų priesaika, pagal įstatymus Dvylienę mirtimi nu¬ 
bausti ir ugnimi sudeginti paliepiau. Vykdant šitą nuo¬ 
sprendį, daug vyrų iš įvairių Žagarės trakto * sodžių stojo 
į teismą ir skundėsi ant apkalbėtųjų raganų, tai yra ant 
Mortos Adomienės Norkienės iš Jankūnų ir Barboros 
Gaigalienės iš Maželių, kad jos daug žalos jų namuose 
pridarė per savo raganišką piktumą, tai aš tas moteris 
tą pačią dieną pristatyti į teismą ir ant vandens plukdyti 
budeliui paliepiau, ir čia evidenter in praesentia [aki¬ 
vaizdžiai matant] žmonių miniai nemažai viešai pasiro¬ 
dė, kad jos plaukė; tada jau ant jų dvigubas įtarimas 
puolė — viena, iš apkalbėjimo, antra, iš plaukimo, kai 
plukdomos buvo, bet kadangi nė vienas žmogus prieš 
tą Adomienę ir Gaigalienę eifective et particulariter 
[veikliai ir įsakmiai] nenorėjo kelti savo nuostolių ir 
joms mirties reikalavimo patvirtinti priesaika, tai dėl 
tų priežasčių ex consideratione [apsvarstęs] jas atleidau 
nuo sudeginimo ir savuose namuose gyventi atgailoj ant 

dėl bedieviškų darbų leidau, vienok ex cautione [iš at¬ 
sargumo], jeigu iri fulurum [ateityje] pasirodytų kokie 
jų raganavimo nusikaltimai et praevia documento [ir 
ankstesniais duomenimis] įrodyti būtų, tada kaipo apkal¬ 
bėtos ir jau ant vandens bandytos ex nunc [tuojau] turi 
būti sudegintos, kad šitokia žmonių piktybė nesidau- 
gintų, šiuo dekretu paliepiau. Šitai yra į Žagarės J. M. K. 
dvaro teismo aktus įtraukta ut supra [kaip aukščiau], 


Knyga 16, lapas 1? 

III 

VIETININKAUJANT KONSTANTINUI IGNACUI 
DRABIŠ1UI, VENDENO KARUŽUI 

Apeliacinis dekretas viso Mttkūną sodžiaus baudžiamo¬ 
je byloje su Jonu Ūba ir jo žmona iš to pat kaimo . Dėl ra¬ 
ganystės ženklą ir kitą pretenziją . 1695 metą kovo mėnesio 
vienuoliktą dieną . 

Joniškio J. M. K. dvaro vietininko teisme buvo nag¬ 
rinėjama viso Mitkūnų sodžiaus, esančio pono Kazi¬ 
miero Palevičiaus vaitystėje, vyrų, kaip skundėjų, byla 
su Jonu Ūba ir jo žmona, gyvenančiais tame pat so¬ 
džiuje, atsakovais. Dėl dalykų, žemiau, kontraversijoj, 
išdėstytų. Tad aukščiau nurodytu terminu, stodamas ša¬ 
lia skundėjų, advokatas p. Grigalius Danielevičius tokį 
prieš kaltinamąjį Ubą ir jo žmoną visų skundėjų vardu 
pateikė skundą, kad skundėjams tiek pats Ūba, tiek jo 
žmona ir vaikai nemažai nuostolių ir vaidų pridaro savo 
neramiu gyvenimu — grasina sudeginti namus, padaryti 
žalą jų ir jų vaikų sveikatai bei turtui, taip pat kad vi¬ 
sokių negražių įžeidžiamų žodžių nuo jų prisiklauso, o 


31 1 . A. Jucevičius 


481 



galiausiai — kad artimoj kaimynystėj jokio nė mažiausio 
daikto ramiai- padėti negali. Šitai pareiškęs, minėtasis 
p. Danielevičius pateikė inkviziciją, padarytą tos bylos 
reikalu minėtame Mitkūnų sodžiuje tos vaitystės vaito 
p. Kazimiero Palevi'čiaus, o ta inkvizicija ištisai yra ši¬ 
tokia. — Inkvizicija viso Mitkūnų sodžiaus vyrų byloje 
su Jonu Ubą, taip pat jo žmona ir vaikais, tame pat so¬ 
džiuje gyvenančiais. Dėl neramaus gyvenimo kaimy¬ 
nystėje, taip pat dėl grasinimų sužaloti bei padegti, dėl 
vagystės ir raganavimo ženklų, sudaryta 1694 metų rug¬ 
sėjo mėnesio 12 dieną. Pirmiausia visi viso sodžiaus vy¬ 
rai pareiškė sąžiningai, kad pats Jonas Ūba, išnešęs lau¬ 
kan ožio dublius *, pakabino ant sauso obelies medžio, 
o kai jo klausė, kam jis taip daro, tai jis paaiškino, jog 
daro tam, kad jam visada rastųsi stiprūs arkliai. Povilas 
Andrašiūnas pareiškė, kad pati Ūbienė, būdama nerami 
moteriškė, užmušė du paršiukus, jokios žalos nepadariu¬ 
sius, o po to jam pačiam padarė akivaizdų grasinimą, 
sakydama, kad ir tu pats, ir žmona tavo paskutinai pra¬ 
pulsiu ir vaikai jūsų negyvens, ir amžinai sunyksit. Si¬ 
monas Glomis pareiškė, kad pati Ūbienė grasino tokiais 
žodžiais: greit jūs verksit visi trys, ir namų jūsų vietos 
bus dykos, o po to pasakymo treji namai lig žemės su¬ 
degė— vieni Jono Zandžio, kiti Kazimiero Zansėčio, 
o treti Glebo. Dovydas Glėbas pasakė, kad ta pati Ūbie¬ 
nė kalbėjo jam į akis, jog tu ant kojų bestovėdamas 
nusprogsi. Jokūbas Jonaitis pasakė, kad Ūbos sūnus, 
tarnaudamas pas jį už piemenį, pavogė apynasrį, tai 
paskui, kai iš algos už tą nuostolį išskaitęs, jis užmokėjo 
jam tik penkiolika skatikų, tada pati Ūbienė keikdama 
kalbėjo tokius žodžius, kad tavo karvės, tos, kur ganė 
mano sūnus, visos išdvės, ir dubliai gyvoms išlįs, tai 
dviem karvėm taip ir pasidarė. Juozapas Rudys pareiš- 

kė, jog kai J. M, pono Stravinsko teismo metu P. Vy¬ 
tautas, kaipo tuometinis Joniškio vietininko pavaduoto¬ 
jas, atvažiavo į tą patį Mitkūnų sodžių daryti inkvizi¬ 
cijos, tai pati Ūbienė nedorai pagimdyto kūdikio kūnelį 
savaitę šiltuose dūmuose rūkiusi palaidojo, o po to iška¬ 
susi iš duobės atnešė parodyti, paskui, kai buvo liepta 
nunešti į tą vietą ir užkasti, tai ji nenunešė į vietą, bet 
savo kaimyno Rudžio darže tuos kaulus išbarstė, už ką 
paskiau, kai buvo apskųsta dvare ir į kalėjimą paimta, 
atsiprašinėjo Rudžio, pareikšdama, kad jo namuose nie¬ 
ko pikto atsitikti neturėjo, betgi nuo to kaulų išbarstymo 
nei pats Rudys, nei jo žmona, nei vaikai sveikatos nebe¬ 
turi, ir kas gimsta, tai tuoj ir numiršta, o net ir gyvuliai 
kas metai išdvesia, jog ir pirkti nebepaspėji. Senoji Ru¬ 
dienė papasakojo, kad pati Ūbienė, užpuolusi ją, pasakė 
jai tuos žodžius, jog tu viena akim akla, o greit ir kita 
apaksi, tai taip ir pasidarė. Šuolininkas Kasparas Jonaitis 
pareiškė apie pačią Ūbienę, jog kada už įsiskolinimą 
iždui ir už vagystę jos sūnaus Jokūbo Ūbuičio buvo 
suimti Ūbos ir jo žmonos gyvuliai, tada pati Ūbienė 
šuolininką plūsdama kalbėjo taip, kad tu mano gyvulius 
išvedi, tai pats savo namuose nė kokio gyvulėlio netu¬ 
rėsi, o po to pasakymo tuoj jam trys gyvuliai padvėsė. 
Valentas Grigaitis pareiškė, kad Ūbienė yra nerami, 
vaidinga ir gaiži moteriškė ir kiekvieną dieną su kiek¬ 
vienu gaspadorium ir gaspadine vaidijasi. Martynas 
Abulaitis pareiškė, kad Ūbienė nerami, vaidinga ir pikta 
kaimynystėje, ji vaikšto prieš žmones po gatvę atsiplė¬ 
šusi sijoną lig juosmens ir sako: kaip aš plika vaikštau, 
taip ir jūs 'pliki būsit. Steponas Abulaitis pareiškė, jog 
kada J. M. ponui Stravinskui nuteisus Ūbienė buvo nu- 
smerkta mirti ir dvare uždaryta į kalėjimą, o jis buvo 
sargu prie jos, tai pats Ūba tada atėjo pas ją verkdamas 

ir aimanuodamas, o ji jam pasakė, kad greit eisiu į Teis¬ 
mo Rūmus, viskas bus gerai, ogi ji greit ir buvo išvesta 
į teismą ir tuoj laisva tapo. Kazimieras Vaitiekūnas pa¬ 
reiškė, kad Ūbienė nerami, vaidinga, gaiži ir labai pikta 
kaimynystėje. Jonas Abulaitis pareiškė, kad Ūbienė nuo 
pat pradžios, kaip čia gyvena, nuolat su kiekvienu vai¬ 
dijasi ir nuolat visiems grasina. Andrius Glomuitis pa¬ 
sakė, kad Ūbos duktė Zofija Ūbuičia, pamačiusi, jog ėmė 
niauktis ir gali imti lyti, nusivilkusi sermėgėlę išvertė, 
ir tuoj debesys išsiskirstė. Jonas Abulis pasakė, kad 
Ūbienė, jį į akis plūsdama, kalbėjo tokius žodžius, jog 
tu akimi apaksi ir nebematysi, o taip ir atsitiko netru¬ 
kus. Mikalojus Poviluitis pasakė, kad Ūbienė, atėjusi į 
jo namus, pradėjo kalbėti, jog uždegsiu savo namus, tai 
Poviluitis pasakė — nedaryk to, nes visam sodžiui ne¬ 
laimė bus, ji jam į tai atsakė, kad ta ugnis lig tavęs 
neateis, nes tu esi geras žmogus. Jonas Zandžius pa¬ 
reiškė, kad pats Jonas Ūba yra žalingas kaimynystėje ir 
jam pačiam linus iš lauko pavogė, o Ūbos sūnus Jokū¬ 
bas Ūbuitis iš jo svirno šešis sūrius per stogą pavogė. 
Tokią inkviziciją ir pasirašau Kazimieras Palevičius, 
J. M, K. vaitas. Perskaičius minėtąją inkviziciją, visi 
aukščiau išvardinti vyrai, klausiami pavieniui, tuos pa¬ 
čius kaltinimus sąžiningai patvirtino. Todėl minėtasis 
p. Danielevičius, cituodamas visuotinio j o teisyno 11 sky¬ 
riaus 40 straipsnį apie grasinimą ir padegimą, reika¬ 
lavo, kad kaltinamasis Ūba ir jo žmona, kol teismas 
vyksta, duotų už save laidą, o taip pat siūlydamas iš 
visų skundėjų tarpo septynis vyrus, kurie prisiektų, 
patvirtindami skunde ir inkvizicijoj išreikštus kaltini¬ 
mus, reikalavo, kad pati Ūbienė būtų nusmerkta mirti. 
Ogi patys Mitkūnų vyrai, atleisdami nuo mirties baus¬ 
mės, to tiktai prašė, idant toks neramus žmogus su 

savo žmona ir vaikais nebūtų jų tarpe laikomas ir kad 
jiems daugiau nebereikėtų kęsti triukšmų, vaidų, nuo¬ 
stolių ir grasinimų. CONTRA [iš kitos pusės]. Už kal¬ 
tinamąjį Joną Ūbą ir jo žmoną stodamas, J. M. ponas 
Konstantinas Knotas, Inflantų žirgininkas, gynė juos 
tokiu būdu. — Skundėjai, turėdami kažkokį pyktį prieš 
kaltinamąjį Ūbą ir jo žmoną ir nenorėdami jo turėti 
sodžiuj savo tarpe kaipo kaimyno, be reikalo jį tąso ir, 
tuščiai užpuldinėdami, į teismą traukia. Todėl jis, cituo¬ 
damas visuotinio j o teisyno 11 skyrių 61 straipsnį, o taip 
pat to skyriaus 63 straipsnį *, reikalavo daryti naują 
inkviziciją arba prašė leisti Jonui Ūbai su dviem kitais 
asmenimis prisiekti, kad tuo būdu jis atremtų skundėjų 
užsipuolimą, ir nuo to išpūsto kaltinimo jį atleisti. TAD 
AŠ VALDŽIOS VARDU, dalyvaujant J. M. K. Joniškio 
trakto p. p. Vaitams, išklausęs akivaizdinę abiejų ša¬ 
lių kontraversiją po inkvizicijos perskaitymo, kadangi 
patys vyrai visi, po vieną klausiami, inkviziciją žodis 
į žodį sąžiningai patvirtino, o atleisdami nuo mirties 
bausmės tik to prašė, idant toksai neramus ir žalingas 
žmogus su žmona ir vaikais savo nebūtų jų tarpe lai¬ 
komas, todėl aš, priimdamas domėn teisingą skundėjų 
prašymą, ir kadangi jau už tokius pat triukšmus, žalos 
darymus, grasinimus ir raganystės ženklus pati Ūbienė 
jau prieš tai yra buvusi teista, ir kad geri žmonės ramiai 
gyventi galėtų, ir idant nuo tokių dalykų gink dieve 
prie didesnių nebūtų prieita, taigi dėl visuotinės ramy¬ 
bės įsakau, kad Jonas Ūba su savo žmona ir vaikais ne 
tik tame Mitkūnų sodžiuje, bet ir visame Joniškio trak¬ 
te nebūtų laikomas; o jeigu jis paskui sugrįžtų ir kuriuo 
nors būdu skundėjų sveikatai ir jų gyvuliams kenktų ir 
būtų nutvertas tokius darbus darąs arba tikrai įrodyta, 
kad tai darė, tada vis tiek, kuris iš jų ten būtų, ar pats 

Jonas Ūba, ar žmona jo, be jokio atsižvelgimo turi būti 
mirtimi nubaustas, o iš žemės, kurią ligi šiol Jonas Ūba 
valdė, kad J. M'. K. iždui nė mažiausio nuostolio nebūtų, 
to privalo p. Kazimieras Palevičius, J. M. K. vaitas, 
stropiai žiūrėti ir tą žemę su viskuo viso sodžiaus vy¬ 
rams atiduoti.— Šituo dekretu nepatenkintas, kad vėl 
inkvizicijos nepaskyriau, J. M. ponas Knotas dėl šito 
punkto apeliavo į teismą J. M. Šviesiojo Dauggalio 
Pono Liet. Didž. Kun-stės Referendoriaus, J. M. K. Šiau¬ 
lių Ekonomijos Administratoriaus; toji apeliacija yra 
leista su nagrinėjimo terminu nuo šio dekreto datos už 
šešių savaičių. Duota J. M. K, Joniškio dvare ut su.pra 
[kaip aukščiau]. 


Knyga 19. 


IV 

QUOD FOELIX FAUSTUM FORTUNĄ TUMQ; ŠIT 
AD M . D. G. B . V. M. S. L . 0 . C. DONORĖM* 

Pradžia dekretą vietininkaujant Jo Malonybei Ponui 
Adomui Šorčui, Bielsko Žemės Iždininkui, Joniškio Vieti¬ 
ninkui, paskirtam Šviesiojo Dauggalio Jo Malonybės Pono 
Ščukos, Liet . Didž . Kun . Pakanclerio, Šiaulių Ekonomijos 
Generalinio Administratoriaus, liepos mėn . 20 d . Anuo 
1700 . 


Pareiškimas iš Daumančių 1701 m. liepos mėn. 6 d. 


Mataušas Martynaitis iš Daumančių sodžiaus, p. Pa- 
levičiaus vaitystės, padarė pareiškimą ir pateikė skun¬ 
dą ant Grigaliaus Kasperuičio ir jo žmonos, kad ji pro 

futuro venturo malo, hac intentione [tokia intencija, 
idant ištiktų nelaimė] ypatingai norėdama pakenkti 
skundėjo namams, lazdą tarp vartų, prie tos lazdos ši¬ 
lingą ir mėlynus siūlus, vulgo melie [liaudies kalba 
„mėliai”], pametusi, pati nuėjo, o tą in facto ipso [pačiu 
darymo metu] matė Stanislovas Griguitis, piemuo, o 
paskui kito gaspadoriaus piemuo, šuolininko Elijošius. 
kai tą lazdą ir daiktus paėmė, tada kaltinamosios sūnus 
Kazimieras ėmė bartis ant jo, kam jis paėmė tą lazdą, 
sakydamas, kad be reikalo paėmei, nes mano motina 
ant pykčio tiems namams padarė, sakydama, kad gy¬ 
vuliai jūsų namuose dvės, taigi turėjo jo, skundėjo, 
namuose dvėsti; šitai yra įrašyta dalyvaujant šuoli¬ 
ninkui, skundėjui ir tiemdviem piemenim, o skundėjas, 
inąuantum [tuo atveju, jeigu] kas blogo pasidarytų, ar 
žmonėms, ar gyvuliams, norėdamas ex ea occasione [dėl 
tos priežasties] kelti bylą jai ir jos vyrui, davė šį pareiš¬ 
kimą įrašyti į knygas. 


Mikalojaus Briedikio, gyvenančio Pračiūnuose, 
bylos su kaimyne Poviliene Girniene dėl raga¬ 
nystės dekretas d. 7 Septembris Anno 1702. 

Joniškio dvaro teisme buvo nagrinėjama Mikalojaus 
Briedikio, gyvenančio Pračiūnuose, p. Juozapo Gricevi- 
čiaus vaitystėje, byla su kaltinamąja Poviliene Girniene, 
gyvenančia tame pat sodžiuje, dėl dalykų, žemiau kon- 
traversijoj aprašytų, in termino [tuo laiku], kada stojo 
abi šalys akivaizdoj į bylos nagrinėjimą. Pirmiausia, 
skundėsi Briedikis dėl to, kad Girniene, atėjusi į jo 
namus, pasisėmė iš šulinio vandens ir kibire kojas nu- 

simazgojo, ir dėl tos priežasties padieniui trys arkliai- 
skundėjui Briedikiui nudvėsė, o ketvirtas p. Palevičiaus, 
kuris gėrė iš to kibiro vandenį, ir tas nudvėsė; dėl šitų 
priežasčių kaltindamas 'Girnienę, taip pat per inkvizi¬ 
ciją ar c orporali juramento [kūno priesaiką], atliktą 
tame pačiame Pračiūnų sodžiuje, pareikšdamas, kad 
nuostolis, mere [vien tik] dėl Girnienės pasidaręs ir jį 
ištikęs, būtų jam atlygintas, o ji pati, kaipo veneiica 
[nuodytoja], pagal įstatymus ir pagal teisybę jure vin- 
catur [tebūnie teisės nubausta], to jis reikalavo, apsi- 
imdamas kartu su dviem kitais asmenimis prisiekti; su¬ 
lig šituo jo pareiškimu visi Pračiūnų sodžiaus vyrai 
vieningai ant Girnienės skundėsi, kad ji seniai jau ap¬ 
kalbėta kaipo ragana, kad nuostolių jie dėl jos turi gy¬ 
vuliais, javais etc., kaip tai matyti iš inkvizicijos, atlik¬ 
tos iri rei veritate [norint įrodyti dalyką], todėl primyg¬ 
tinai reikalavo, kad ji būtų pagal įstatymus nubausta, 
pareikšdami esą pasiruošę prieš ją prisiekti. E converto 
[Iš priešingos pusės] advokatas p. Grigalius Danielevi- 
čius, stodamas Girnienės vardu, davė repliką, kad ji 
niekad nėra dėl raganystės apkalbėta, ir kad jeigu ji 
kojas mazgojosi prie skundėjo šulinio, tai ne piktu ko¬ 
kiu būdu darė, o dėl to, kad jos šuliny vandens nebuvo, 
atėjusi nešvarumus nusiplovė, bet kad arkliai dvėsė, tai 
ne jos mazgojimasis dėl to kaltas, o kad iš padarytos 
inkvizicijos ir iš vyrų asmeninio pareiškimo susidaro tam 
tikras panašumas į raganystę, tai ji pagal 14 skyriaus 
20 straipsnį apsiima su kitais dviem neįtariamais asme¬ 
nimis prisiekti, jog yra nekalta, ex quo [kadangi] jokių 
iš seniau duomenų apie ją knygose nėra, kad būtų bu¬ 
vusi kaltinama raganavimu, tik dabar šviežiai iš pykčio 
vyrų skundžiama — taip jis nurodė. Todėl jis pripažino, 

kad jai išsiteisinti veikiau tinka 4 skyr. 11 straipsnis. 
Tad Joniškio dvaro teismas, išklausęs ab utriną [abiejų 
pusių] kontraversijas, elgdamasis pagal visuotinį teisy¬ 
ną ir pagal pačią teisybę, taip nutaria: kadangi Girnienė 
palieka vyrams įtartina panašiais į raganystę nusikal¬ 
timais, tai ex quo knygose senesnių jokių duomenų prieš 
Girnienę dėl raganystės nerasta, vien tik dėl dabartinių 
nuostolių Briedikis su vyrais skųsdami jai raganystę 
prikiša, tad teismas pripažįsta Girnienei pro evasiorte 
[dėl išsivadavimo] prisiekti trise pagal 4 skyr. 20 straips¬ 
nį * su žmonėmis patikimais, negiminėmis, neįtariamais, 
tokiais žodžiais, kokiais Briedikis ir kiti Pračiūnų so¬ 
džiaus vyrai, kurie ją apkaltino raganyste, kad ji visai 
nėra tuo kalta ir niekad nebuvo tuo įtariama, raganauti 
nemoka ir niekad tuo būdu nuostolių nedarė, ir 
ne dėl jos priežasties trys arkliai Briedikiui, 
o ketvirtas ponui Palevičiui nudvėsė, ir jei ko¬ 
jas mazgojosi iš kibiro prie Briedikio šulinio, 
tai ne su kokiais piktais ketinimais, o vien kad 
reikėjo nešvarumus nuplauti, ir ne dėl to tie arkliai 
išdvėsė, ir ji post praestitum jurcimentum evadet ab 
impetitione omni actorum [po to, kai duos priesaiką, 
bus laisva nuo visų kaltinimų], o po to jei tik duos nors 
mažiausią priežastį, į raganystę panašią, tada jau kaipo 
venefica pagal įstatymus nubausta bus. Po kelių atidė¬ 
liojimų kaltinamosios prašymu, kad žmonių sėslių ir pri¬ 
siekti tinkančių gauti negalėjo, šiandien, d. 23 septem- 
bris, paskelbus bylos nagrinėjimą, kadangi kaltinamoji 
pristatė priesaikos duoti du žmones, kurių vienam, ne- 
sėsliam ir mažai pasitikėjimo vertam, nebuvo galima 
leisti prisiekti, todėl tasai Joniškio teismas, toliau nebe- 
vilkindamas bylos, dalyvaujant p. Juozapui Gricevičiui, 
J. M. K. vaitui, remdamasis aukščiau minėtu straipsniu, 



kadangi kaltinamoji pralošia savo bylą, priteisia: pir¬ 
miausia nukentėjusiam už tris nudvėsusius arklius — 
dešimtį muštinių talerių, teismo išlaidų — keturis muš¬ 
tinius talerius in spatio -[laikotarpyje] vienos savaitės 
atiduoti privalo, o jei neatiduos, turės mokėti dvigubai, 
ir dvarui kas priklauso baudos sumokėti tenetur [privalo]. 
Per tris savaites sekmadieniais, ketvirtadieniais ir penk¬ 
tadieniais viešai, gūnia apsigaubusi, mišių metu su 
žvake prieš altorių klūpėti privalo ir per pakylėjimą 
plaktis privalo, o kol atliks atgailą, privalo prie špito¬ 
lės gyventi ir bausmę kentėti, o po to, jeigu tik nors 
mažiausias koks įtarimas prieš ją atsiras, tada kaip 
aukščiau parašyta baudžiama bus. 

Pareiškimas iš Trumpaičių d. 5 octobris 1702 

Mikalojus Sliupaitis, kaipo vyresnis moterystėje, ir 
Elžbieta Sliupaitienė, buvusi Jonienė Paduckienė, kurie 
turėjo pretenziją į Andriejų Tubalkį ir jo sūnų Marty- 
ną, gyvenančius Trumpaičiuose, p. Danielevičiaus vai¬ 
tystėje, dėl skundėjų sūnaus Jurgio Paducko užmušimo, 
nors toji byla per moderamen judicii [teisingumo pa¬ 
tvarkymu], dekretu buvo taip išspręsta, kad Andriejus 
Tubalkis turėjo būti nubaustas mirtimi, o sūnus Marty¬ 
nas — užmokėti 20 kapų už galvą, dabar, kada skun¬ 
dėjai benevole [gražiuoju] sutiko taikintis ir pripažino 
personaliter comparentes [asmeniškai prisistatę] teismo 
įstaigoje, kad jie Andriejui Tubalkiui dovanojo mirties 
bausmę, pasitenkindami dvidešimčia kapų Lietuvos ska¬ 
tikų, kuriuos pavedė Joniškio bažnyčiai ligi pareikala¬ 
vimo, kaltinamasis Tubalkis, kadangi neturėjo kuo in 
instanti [tučtuojau] užmokėti, in primano [pirmiausia] 
per šv. Martyną pareiškė, 12 per kalėdas, 12 per šven¬ 
čiausią paną grabnyčinę, item [taip pat] dvylika didžia- 

jam ketvirtadieny, item 1 1703 metais, o skundėjai, 
sudarę taiką, atsižadėjo in perpetuum [amžinai] niekad 
nebeminėti būtosios savo pretenzijos ir laidavo tai de¬ 
šimčia kapų Liet. skat. Tai įrašyta į knygas. 


Iš Meinių rugsėjo 16 d. 1707 m. 

Joniškio J. M. K. dvaro teisme buvo nagrinėjama 
p. Valento Gricevičiaus vaitystės Meinių sodžiaus vyrų 
kaipo skundėjų byla su Jognieška Lukošiene Marty- 
naitiene, kaitinama raganavimu. Kadangi byla, pradėta 
skundėjų — Meinių sodžiaus vyrų — jau seniai, turi 
baigtis šiandien, tai yra rugsėjo šešioliktą dieną, ir pa¬ 
gal nuopelnus ji turi gauti poenam mortis [mirties baus¬ 
mę] kaipo ragana, pagal Statuto teisę turi būti ugnimi 
sudeginta, to reikalaujant p. Valento Gricevičiaus vai¬ 
tystės Meinių sodžiaus vyrams, remdamasis visuoti- 
niuoju teisynu, nusprendžiu, kad turi prisiekti trys vy¬ 
rai — Antanas Macys, Simanas Ramanauskas, Steponas 
Bitinas, jog Jognieška Lukošienė Martynaitienė yra 
mere [vien tik] ragana pagal jų senesnius ir dabartinius 
pareiškimus, rugius mezgiojo, avižas rankomis trynė, 
kalbėjo, kad tas avižas turinti su liepų lapais į duoną 
kepti, jog per švento Jono žaidynes gelda nešė ugnį iš 
lauko, jog tuos visus veiksmus raganavimui naudojo. 
Prisiekiame, jog tu esi ragana, taip mums padėk, pone 
dieve ir jo šventoji kančia! — Davus jiems priesaiką, 
turi būti sudeginta įprastoje vietoje, kur visos raganos 
deginamos, vaikai, kurie įtariami raganavimu, turi būti 
ištremti iš sodžiaus. O vyras Lukošius Martynaitis su 
visais vaikais, neįtariamais, prie namų ir žemės likti 
privalo. Prieš mirtį skundėjai privalo leisti šventais sak¬ 
ramentais obarmari [aprūpinti]. 

Iš Alsėdžių archyvo * 

Tūkstantis šeši šimtai devyniasdešimt šeštų metų 
birželio mėnesio dvidešimt septintą dieną, mes, žemiau 
pasirašiusieji, švento Benedikto ordino Kražių vienuo¬ 
lyno priorės, gerbiamiausiosios Jos Malonybės Panos 
Šverinaitės prašymu, suvažiavę į Dirvėnų dvarą Že¬ 
maičių kunigaikštijoje teisti suimtų nusikaltėlių, kalti¬ 
namų raganavimu, būtent: Lauryno Kuzmos, Magdele- 
nos Šaulienės, Liucijos Namšienės iš Kirklių sodžiaus, 
tam pat Dirvėnų dvarui priklausančio. Prieš pirmąjį, 
Kuzmą, liudijo trys vyrai — Ambroziejus ir Martynas 
Tamošaičiai, Juozapas Repšas, kad jis Ambroziejaus 
žmoną per jo paties vestuves, paduodamas mėsos, su- 
raganavo, ji nuo to sudžiūvo ir numirė; Martynas — 
kad tą Kuzmą, šių metų birželio mėnesio aštuonioliktą 
dieną eidamas į mišką, užtiko miežių želmenis raškantį 
ir į maišelį dedantį; beraškąs ir buvo suimtas; Juoza¬ 
pas Repšas liudijo, kad jo namuose buvo suraganautas. 
Jie apsiėmė prisiekti, kad tikrai taip buvo. O prieš 
Magdeleną Šaulienę liudijo ir ją kaltino ponas Laurynas 
Naikauskis, kad jos buvo jis pats ir jo namai suraga- 
nauti, prieš Liuciją Namšienę tie patys trys vyrai liu¬ 
dijo, kad yra sena prityrusi ragana; taip liudijant, kalti¬ 
nant ir įrodinėjant minėtiesiems vyrams, mes liepėme 
budeliui išbandyti ją vandeniu, o kad nuo to bandymo 
tuoj laisvu noru savo piktus raganavimo darbus abi — 
Magdeiena ir Liucija — išpažino, nebereikėjo prisiekti 
nei ponui Naikauskiui, nei tiems vyrams, o kad Kuzma 
neprisipažino, tai mes, teisėjai, trims minėtiems vyrams, 
kaip buvo apsiėmę, prisiekti liepėme, o priesaikos žo¬ 
džiai yra tokie. Aš, Ambroziejus, ir aš, Martynas, Tamo- 

šalčiai, aš, Juozapas Repšas, prisiekiame ponui dievui 
visagalinčiam, švenčiausioje trejybėje vienam, — aš, 
Ambroziejus, tą, kad kai aš vedžiau pirmąją žmoną, 
Laurynas Kuzma, būdamas vestuvėse, mėsos gabalą 
mano žmonai ranka padavė, ir nuo to padavimo ji su¬ 
sirgo, sudžiūvo ir numirė. Aš, Martynas,— tą, kad tąjį 
Kuzmą, šiemet eidamas į mišką, užtikau miežių žel¬ 
menis raškantį ir į maišelį dedantį. O aš, Juozapas,— tą, 
kad jo namuose suraganautas buvau; jeigu mes teisin¬ 
gai prisiekam, taip mums pone dieve padėk, o jei ne¬ 
teisingai, pone dieve mus užmušk. Po tokios priesaikos 
mes minėtąjį Kuzmą nuteisėme atiduoti į tortūras, o po 
jų — sudeginti; Magdeleną ir Liuciją, nors viską laisvu 
noru prisipažino, bet, kad patvirtintų prisipažinimus ir 
kad išduotų daugiau, nuteisėme atiduoti į tortūras prie 
tų pačių liudininkų, o po to, kaip aiškias raganas, sude¬ 
ginti. Po tokio mūsų nuosprendžio konfesata, jenerolo 
rašyta šiais žodžiais: Aš, jenerolas, žemiau nuosava 
ranka padėtame paraše įvardintas, pareiškiu šiuo savo 
konfesatos raštu, kad šiais tūkstantis šeši šimtai devy¬ 
niasdešimt šeštaisiais metais birželio mėnesio trisde¬ 
šimtą dieną, dalyvaujant Jų Malonybėms Ponams tei¬ 
sėjams, būdamas panaudotas pono Danieliaus Butvilos, 
Jų Malonybių Panų vienuolių Kražių vienuolynui pri¬ 
klausančio Dirvėnų dvaro urėdo, čia pat esant bajo¬ 
rams, Žemaičių kunigaikštystėje valdantiems žemę, kad 
pirmiausia Laurynas Kuzma tortūrose neprisipažino 
esąs raganius, o po jo Magdelena Šaulienė tiek laisvu 
noru, tiek ir tortūrose visų pirma prisipažino, jog poną 
Lauryną Naikauskį iš pykčio (pas jį tarnavusi) patį 
suraganavo, sveikatą pagadino ir visus namus jo. Prašė 
dovanoti, žadėjo kerus nuimti, ponas Naikauskis nedo¬ 
vanojo. O dvaro gyvulius nužiūrėjo bloga akimi ir 


493 



glostymais karves, kad pieno neduoti}, ir teliukus sura- 
ganavo, — tą. ji visų pirmiausia, kai buvo pastebėta 
glostant, suimama prisipažino, dar prisipažino, jog ponią 
Jurgienę Gailevičienę suraganavo tokiu tikslu, kad po 
jos mirties p. Gailevičius vestų jos seserį, kuri tuomet 
pas poną Gailevičių tarnavo, ji dar apkalbėjo Juoza¬ 
pienę Šlepokienę ir dukterį Magdeleną, gyvenančias 
kunigo Siemaškos valdžioj Dirvėnuose, kad yra ragana 
iš seno ir poną Kazimierą Butkevičių per degtinę para- 
ganavo, idant visiškai proto nebeturėtų, apie tai ir duktė 
žino, ji dar apkalbėjo Marušką, Adomo dukterį, kam¬ 
pininkę, gyvenančią pas J. M. pono Daškevičiaus paval¬ 
dinį, pavarde Pocevičių, kad yra ragana iš seno, tar¬ 
naudama pas Kuzmą, mokė jį raganauti, o kad iš karto 
jis to nesiėmė, už tai jį patį paraganavo, ir jis gydėsi 
Varniuose, nežino pas ką, o po to tą mokslą priėmė, 
įvairiose vietose raganavo, ir panų vienuolių Dirvėnų 
dvaro urėdą poną Butvilą paraganavo; minėtoji Ma¬ 
niška, atsiskyrusi nuo Kuzmos, kai tarnavo pas Kriš- 
tupą Roką, burtų reikalui kruopas miežines virė ir tris 
lašus kraujo iš piršto įvarvino į tas kruopas, jas padavė 
gaspadoriui, jis, jas suvalgęs, sudžiūvo ir mirė, Ji dar 
apkalbėjo Dovydą Pusčių, gyvenantį Jos Malonybės 
ponios Šemetienės Gintenių sodžiuj, kad jis ir Raitarą 
paraganavo, senas raganius, moka viską, ką ir aš; ji 
dar apkalbėjo Kazimierą Viršienę, jog moka, iš šalnų 
sniegą suritinusi į gniužulą, ledus, krušas padaryti ir 
javus visokius išmušti; ji dar apkalbėjo Adovienę su 
dukteria Ieva, gyvenančias J. M. kunigo Siemaškos 
valdžioj, tuose pačiuose Dirvėnuose, — ragana iš seno, 
viską moka, apie kitas dukteris, ar moka ar ne, nežino; 
ji dar apkalbėjo Petrienę Ližikienę iš Kirklių, kuri burtų 
reikalui, eidama prie komunijos, ostiją į skepetą iš bur- 


494 



nos išsiėmusi suvyniojo ir namo parsinešė, kai dar gy¬ 
vas buvo velionis kunigas Jedzevičius, Luokės kamen- 
dorius, ir dar, kad kai lietaus debesys rinkdavosi, tai 
ji iššluodavo kiemą ir, atsiplėšusi ligi nuogo kūno, rū¬ 
bus ant galvos užsiversdavo, o debesys nuo to į šalis 
išsiskirstydavo, ta pati Ližikienė nuo akmenų samanas 
rinko, vabalus virė burtų reikalui, — tą viską ji tiek 
gera valia, tiek tortūrose ir paskutiniam gyvenimo 
tarpsnyje nepakeisdama tvirtino. Tų pačių metų birže¬ 
lio mėnesio trisdešimtą dieną J. M. ponas Daškevičius 
seniau ir dabar apkalbėtą savo pavaldinio kampininkę, 
kuri buvo pabėgusi į Varnius, ten suieškojęs, į tortūras 
atidavė; Butvilos, J. M. ordino panų urėdo, leidimu [?], ji 
pirma laisvu noru, paskui tortūrose būdama prisipažino, 
kad moka raganauti, o paskui apkalbėjo minėtąjį Kuzmą, 
sakydama: mane mokė ir pats moka raganauti, turėdamas 
ant ko piktumą, per alų, degtinę, valgį žmonėms ligą, 
džiūsną, mirtį, nelaimę moka raganavimais įvaryti, nes 
yra mūsų vyresnysis. Raganauja javus, miškus, vandenis, 
veiksmais ir akių pažiūrėjimu. Tiek žmones, tiek gyvu¬ 
lius, ką panori. Ji dar apkalbėjo Kotryną Riškevičiūtę, 
kuri taip pat moka raganauti žmones, miškus, javus ir 
vandenį. Ji dar apkalbėjo Baltramiejienę Lesikienę, Kirk¬ 
liuose gyvenančią, ta moka, vandens prie vandens iš 
puodo į puodą pridėdama, gaminti vaistus, kuriuos pati 
žino, o paskum tuo vandeniu javus šlakstydama gadin¬ 
davo, ji dar apkalbėjo Kazimierienę Uikšienę, kuri rasą 
rinko nuo žolynų, nuo medžių, o paskum ant žmonių, ant 
javų, ant gyvulių šlakstydama gadino, prie to rinkimo ir 
gadinimo buvo minėtasis Kuzma, kaipo vyresnysis, mo¬ 
kydamas, ir Liucija Baltramiejūtė Namšiūtė iš Kirklių 
sodžiaus kartu su mumis buvo ir taip raganauja, kaip 
kitos. Ji dar apkalbėjo Dovydą Pusčių iš Gintenių so- 



džiaus, kad iš seno raganius, su Kuzma yra mūsų vy-' 
resnieji, daugiau raganauti moka ir mus komanduoja, 
ką patys nori-, tą raganauja ir mums leidžia. Ji dar 
apkalbėjo Juozapienę Šlapokienę su dukteria Magdele- 
na, Martynienę Bekaulienę našlę su dukteria, kad per¬ 
nai metais švento Jono naktį Slapokienė su dukteria 
iš savo namų pro Kirklių sodžių su mumis draugėje 
į Šatrijos kalną skrido, o šiemet nežinau, nes kai Kuzmą 
suėmė, aš iš baimės pabėgau. Ji dar apkalbėjo Vasiu- 
kienę, senę, gyvenančią Pašatrijy, J. M. ponios Naru- 
ševičienės valdžioje, kuri moka raganauti; žmones ap¬ 
duoti, kad visokiom ligom sirgtų, kaip ir kitos moka. 
Ji dar apkalbėjo Jonienę Gedžiuvienę, kuri moka raga¬ 
nauti kaip ir kitos, ta laikinai yra paleista priesaikos lai¬ 
du. Ji dar apkalbėjo našlę Skerdienę, J. M. ponios Belaza- 
rienės pavaldinę, gyvenančią Beržinėnuose, — ir ta rasą 
rankioja į puodus, javus šlakstydama gadina ir žmo¬ 
nėms kenkia. Ji dar apkalbėjo Karkienę jaunąją iš Luo¬ 
kės miestelio, kuri, turėdama piktumą ant kaimynų ir 
kitų, su alum, su valgiu apduoda ir visaip gadina, ir 
akimi nužiūri. Ji dar apkalbėjo Abromienę, senę zakris- 
tijonienę, kuri moka tą pat viską, kaip ir Karkienė ra¬ 
ganauti. Ji dar apkalbėjo Varnių mieste gyvenančią 
Zacharijošienę Grabauskienę, senę, kuri moka raga¬ 
nauti žmones, javus, gyvulius, ką nori. Tą pat dieną, 
birželio trisdešimtąją, pagal viršminėtųjų apkalbėjimą, 
buvo atiduota į tortūras Liucija Namšaitė iš Kirklių so¬ 
džiaus, prisipažino, kad moka raganauti. Pirmiausia 
apkalbėjo minėtąjį Kuzmą, kad yra iš seno raganius, 
pasižįstu su juo aštuoniolika metų, tasai mokėsi iš se¬ 
nės Rukienės, kuri mirusi, ir jis skraidydavo su ugni¬ 
nėmis kibirkštimis. Ji dar apkalbėjo Petrienę Lesikienę, 
kuri, lietų pamačiusi, katilą kieme apsuka, kirvį į sieną 

įkerta įr tuo būdu debesis išvaiko, ir ta apkalbėjo Do¬ 
vydą Pusčių, kad jis vyresnysis raganius ir mus mokė. 
Ta pati Liucija apkalbėjo Slapokienę ir dukterį Mag¬ 
daleną. abi moka raganauti, pernai buvo nuskridusios 
į Šatriją su kibirkštimis viršum kitų švento Jono naktį. 
Ji dar apkalbėjo Luokės Jurgienę Kukšienę, mėsinin- 
kienę, kuri moka raganauti ir sėbrystę laiko su kitomis. 
Ji dar apkalbėjo ordino panoms priklausančių Girkantų 
Mataušienę Trabienę, moka raganauti ir vyrą savo nu¬ 
nuodijo, kuris numirė, o pati su bernu svetimavo. Ji 
dar apkalbėjo J. M. pono Butlerio pavaldinį Andriulį 
Jurkšaitį, Varputėnuose gyvenantį, kad moka raganauti 
žmones, javus, gyvulius. Ji dar apkalbėjo Adomienę 
Grezienę, gyvenančią prie Namitos, viensėdijoje, Luo¬ 
kės valsčiuje, kuri moka raganauti kaip ir kitos. Ji dar 
apkalbėjo siuvėjienę Talienę Patumšės valsčiaus, kad 
moka raganauti žmones, gyvulius, javus. Šituos apkal¬ 
bėjimus tiek tortūrose, tiek ir paskutiniame gyvenimo 
tarpsnyje visos aukščiau minėtos patvirtino ir nė vieno 
asmens neatleido, tad jos pagal teisingą savo prisipaži¬ 
nimą drauge su Kuzma mistro pribaigtos buvo. Tų pa¬ 
čių aukščiau įrašytų metų liepos trečią dieną pagal 
pastarąjį apkalbėjimą, nesant mistro, apkalbėtiesiems 
pribaigti J. M. ponas Martynas Naruševičius, Inflantų 
pataurininkis, turėdamas pavedimą iš J. M. ponios Mi- 
kalojienės Šemetienės, Žemaičių teisėjienės, prie manęs, 
jenerolo, trijų sudegintų raganų triskart apkalbėtą Do¬ 
vydą Pusčių iš Gintenių sodžiaus pirmiausia į tortūras 
atiduoti liepė, o kai neprisipažino esąs raganius, bet nuo 
apkalbėjimo atleistas nebuvo, jis sudeginti nuteistas ta¬ 
po. Tą pačią dieną J. M. ponia Naruševičienė apkalbėtą 
savo pavaldinę Vasiukienę į tą pačią vietą savo prižiū¬ 
rėtojui ponui Šiaučylai Jurgiui, kaipo apkalbėtą, prista- 

tyti davė galią, o tas, ją pristatęs, pirmiausia į tortūras' 
atidavė, ir toji neprisipažino esanti ragana — tiktai 
bažnyčioj mišių metu kunigą mintyse su žvėrimi suly¬ 
gino ir, esą, meduje tarp bičių, avilyje, sausą varlę rado 
ir velioniui J. M. Naruševičiui, savo ponui, su medum 
padavė, o kai buvo pastebėta, sakė, kad tai dariusi ne 
raganavimo tikslu. Ten pat J. M. ponas Fridrikas But- 
leris, atvykęs konfesatos metu, klausė per mane, jene- 
rolą, ar karvių neraganavo, kad pieno neduotų,— nieko 
neprisipažino. Tad aš, jenerolas, ką girdėjau iš to apkal¬ 
bėjimo, kaip viršuj išvardinta buvo, viską surašęs tei¬ 
singai, pasirašau. Po šitos konfesatos mes, teisėjai, rem¬ 
damiesi savo dekretu, pirmiau demaskuotų raganavimu 
kaltinamųjų, o paskiau keturių moterų iš to pat ordino 
panų valsčiaus triskart apkalbėtų ir teismo galia sude¬ 
gintų. Po tuo savo nutarimu šiandien savo pačių ran¬ 
komis pasirašome. Rašyta Dirvėnuose tūkstantis šeši 
šimtai devyniasdešimt šeštų metų liepos mėnesio ket¬ 
virtą dieną. 

Šį dekretą, viršuj išdėstytą, pasirašau 
Teodoras Povilas Kaunackis mpr. 

Šį dekretą kaipo pakviestas ir paskirtas teisėjas 
Andriejus Stanislovas Gužauskis 
Prie šios bylos buvęs savo ranka pasirašau 
Aleksandras Vaclovas Daugėla 
Prie to buvau kaipo teisėjas Jonas Išliauskas 
Mykolas Petras Geržadas, prie to buvęs 
Prie to buvau Laurynas Gužauskis 
Prie to buvau Steponas Jurgis Daugėla 
Prie to buvau Stanislovas Konstantinas Geržadas 
Prie to buvau Mykolas Jonas Sugaudis mpr. 

PRATARME 


Liaudies dainos, patarlės ir priežodžiai jau seniai 
kelia visuotinį susidomėjimą. Kiekvienas šiandien jau¬ 
čia jų reikalingumą, kiekvienas su noru gilinasi į tą 
prosenolių palikimo lobį, kiekvienas mokslingas isto¬ 
rikas ir filosofas gėrisi tais nemokytos liaudies kūri¬ 
niais,— todėl, kad juose atsispindi originali, be jokios 
svetimos priemaišos, be sekimo, savosios tautos fanta¬ 
zija. Užtat kiekvienas, kam laikas ir aplinkybės leidžia, 
o gamta nepagailėjo sugebėjimų, gali ir būtinai turi 
darbuotis, keldamas aikštėn ir aiškindamas liaudies kū¬ 
rybos tradiciją. Skundžiasi kai kas, — labai neteisin¬ 
gai, — jog Stingą pas mus tokios rūšies medžiagos, Tegu 
tiktai su noru ir visišku, beatodairišku pasiaukojimu, 
tokiu pasiaukojimu, kokiu darbavosi Zorijanas Choda- 
kovskis *, nūnai darbuojasi Narbutas, Macejovskis, 
Voicickis ,— tegu imasi visi darbo, ir sėkmė apvainikuos 
jų pastangas, o amžininkų dėkingumas ir busimųjų 
kartų geras paminėjimas bus jų triūso atlygis. Dar lai¬ 
kas nepraėjo, dar ne vėlu daryti gausingą piūtį senos 
savo krašįo praeigos ir išminties dirvoje. Kiekvienas 
mūsuose kamputis žemės, kiekvieni namai, kiekviena 
šeima turi savų padavimų ir savo prosenolių veikalų 
atminimo. Neniekinkime tiktai nieko, įeikime į doro 



mūsų artojo trobelę, pasiklausykime jo pasakų, jo origi¬ 
nalaus pasakęjimo, ir sužinosime tokių dalykų, kurių 
nė sapnuoti nesapnavo, mūsų kronikininkai, o išeisim 
su didžiulėmis svarbių svarbiausių žinių atsargomis. Ten 
prisiklausysime nuostabių pasakų, dainų ir mįslių, ku¬ 
riose ne sykį, it uolienose brangakmenis, svarbus įvykis 
į apysakos rūbą įvilktas slypi. 

Tuo įsitikinimu vaduodamasis, aš, būdamas iš pa¬ 
šaukimo visų arčiausiai prie paprastųjų žmonių, nepra¬ 
leisdavau ir nepraleidžiu progos nepasinaudojęs jų pa¬ 
davimais, patarlėmis, net pačia kalba. Kiemionis Lietu¬ 
voje visada originaliai reiškia savo mintis. Jokiu atveju, 
net apie paprasčiausius daiktus kalbėdamas, jis ne¬ 
gali apsieiti be priežodžio. Daugelis tų priežodžių yra 
istoriniai, einą iš tolimiausių senovės laikų, daugelyje 
jų atsiliepia dargi senieji pagonybės amžių papročiai 
ir apeigos. Užtat, kas pasitaikė nugirsti, surinkau ir 
pagal išgales, pagal savojo krašto istorijos bei mūsų 
liaudies padavimų, papročių ir buities pažinimą paaiš¬ 
kinau. Sis rinkinys nėra pilnas, nes visko surašyti ne¬ 
įmanoma: kai kuriuos priežodžius, nebūdingus mūsų 
tautai, atėjusius pas mus iš kaimynų arba mažai pa¬ 
traukiančius dėmesį, praleidau visiškai. O toliau gy¬ 
vendamas, jeigu tiktai ką pavyks surinkti ir jeigu šis 
mažas darbelis gera, atvira lietuviška širdžia bus tau¬ 
tiečių priimtas,— išleisti netruksiu, 

Kun, L. A. Jucevičius 

Rašiau Švenčionyse, 

1839 m. balandžio 25 d. 



LIETUVIŲ LIAUDIES PRIEŽODŽIAI 
I 

GENYS MARGAS, ŽMOGAUS GYVENIMAS DAR MARGESNIS 

Šiame paprastame palyginime glūdi gili išmintis. 
Koks naivus šis posakis, kaip jis atitinka paprastų žmo¬ 
nių išmanymą, kurie nežino kito mokslo, kaip tik savo 
tėviškės gamtos mokslą, kurių pažintys nesiekia toliau 
nieko, kaip tik tai, kas jiems kasdien, savo namų aplin¬ 
koj, savame miške matyti tinkasi. Argi begalima geriau 
ir taikliau nupiešti visus gyvenimo džiaugsmus, visus 
nusivylimus, nerimasčius ir kankynes, kaip palyginant 
juos su margu geneliu. Baltos, tyros plunksnelės — tai 
kūdikio nekaltybės dienos, palaimingos dienos, neži¬ 
nančios rūpesčių ir nelaimių. Auksinės plunksnelės — 
tai jaunystės valandėlės, kada viskas auksas: aukso gy¬ 
venimas, aukso mintys, aukso sapnai miegant ir aukso 
svajonės nemiegant. Bet kaipgi maža tėra tų tokių 
plunksnelių! Toliau eina pilkos, nešvarios. Taip pat ir 
jaunuolio gyvenime: per anksti šleikštulys aptemdo 
veidą, per anksti ateina persisotinimas džiaugsmais, ku¬ 
ris jį, netekusį troškimų, atbukusį viskam, kas gražu ir 
kilnu, priverčia ieškoti materialinių smagumų. Sužiba 
ir čia dar kur-ne-kur žalios vilties plunksnelės, bet pa- 

mažu jos vis labiau ir .labiau ima temti ir galiausiai' 
pasidaro juodos — tdi sielvarto ir nuliūdimo ženklas. 
O tarp visų plunksnelių atsiranda ir ryškiai raudonų 
dėmyčių, tarytum tam, kad žmogui pasirodytų, jog vie¬ 
nintelė jo dalia šioje žemėje — tai sunkus triūsas ir 
kruvinas prakaitas. 


II 1 

ŽEMAITIS KUKUTIS 

Lietuvos Pabaltijo kampo žmonių pratisa kalbėsena 
davė pamato pravadinti tuos žmones giesmininkais (ku¬ 
kučiais). Tas žodis, gal netyčia kieno pasakytas, buvo 
imtas vartoti, apibendrintas, o ilgainiui ir į priežodį 
pateko. Žemaičiuose to priežodžio nesu girdėjęs; var¬ 
toja jį tiktai tikrojoje Lietuvoje, tai yra dabartinėse 
Upytės, Vilkmergės, Kauno, Trakų, Švenčionių ir Vil¬ 
niaus apskrityse. 


III 

GERIAUS PAS HURČINĄ BOTI BERNU 

Hurčinas, Žemaičių šlėkta, gyvenęs kažkur Pa¬ 
langos apylinkėj, buvo baisiai biauraus būdo žmogus ir 
žiaurus, jis spausdavo savo baudžiauninkus ir niekaip 
negalėdavo užlaikyti šeimynos; net pats velnias, kaip 
kiemionių pasaka sako, pristojęs pas jį prie darbo, ne¬ 
pataikė visiems jo užgaidams įtikti. Ta keista reputa¬ 
cija davė progos liaudžiai susikurti priežodį. Jei kurį 
žmogų visos viltys pameta, jei priešingas likimas ka¬ 
muoja, jei ūkininkui vis niekas neuždera ir neuždera 
arba jei jis niekaip savo darbų apveikti neįstengia, tai 
visada sako: „geriau pas Hurčiną būti bernu" *, negu 
veltui triūsti. 

Kiemionių pasakų apie Hurčiną yra labai daug Že¬ 
maičiuose, ir visose svarbiausiasis vaidmuo tenka vel¬ 
niams. O kad šio priežodžio aprašas būtų pilnesnis, įde¬ 
du čia vieną: 

HURČINAS IR GUDRIAUSIASIS VELNIAS 

Seniai, labai seniai gyveno Žemaičiuose, Palangos 
apylinkėje, žmogus, pavarde Hurčinas. Jis buvo šlėkta 
iš senelių prosenelių. Sėdėjo sau ramus paveldėtame 
tėvo kieme, nieko neveikė,— žinai, kaip šlėkta; apdaras 
jo buvo baisiai sustiręs, prausdavosi kartą savaitėje; 
skaityti nemokėjo, užtat nežinojo nieko, kas pasaulyje 
dedasi, ir buvo tuo patenkintas. Turėjo pačią, gražią 
kaip saulė, gerą kaip angelas, ir ketvertą sveikų rau¬ 
donskruosčių vaikų: tris dukteris ir vieną sūnų. 

Vienintelis Hurčino užsiėmimas buvo pinigą krauti. 
Visokių jis priemonių griebdavosi, vis kaip daugiau pi¬ 
nigo susiplėšti. Linus, kviečius, rugius varydavo tiesiai 
į artimesniuosius prekybos uostus ir tiktai vien galvojo, 
kaip daugiau naudos išspausti iš baudžiauninkų, nes 
baudžiauninkai, jo akimis žiūrint, buvo niekas kitas, 
kaip tik gyvuliai. Žinojo jis gerai, kad ir kiemionys yra 
tokie pat žmonės kaip ponai, bet vis tiek visada saky¬ 
davo, kad šlėktos vedą savo kilmę iš Jafeto, o kiemio¬ 
nys— iš Chamo. Užtat šitai prakeiktai padermei visiš¬ 
kai nereikią turto nei gerovės, nes kai tiktai kiemionis 
praturtėjąs, tuoj pasidarąs neklusnus ir imąs nosį riesti. 
Ne sykį jis net taip kalbėjo, kad iš baudžiauninko rei¬ 
kią viską išplėšti, jį visiškai ubagu paversti, privaryti 
ligi pat paskutiniosios, kad kiemionis, jei nors vieną 
karvę turįs, tai jau, girdi, įmanytų su savo ponu už vieno 
stalo sėstis. 

Tai ir nenuostabu, kad, tokių nusistatymų laikyda 1 
masiS, visiškai savo kiemionis elgetomis pavertė ir pri¬ 
varė ligi tiek, jog visi ėmę nuėjo pas kunigaikštienę 
Birutę, puolė jai j kojas ir su ašaromis meldė, idant 
teiktųsi juos išvaduoti iš tos nuožmios nevalios. Birutė 
pasigailėjo jų ir atpirko visą kaimą su visais baudžiau¬ 
ninkais iš beširdžio pono. Hurčinas pardavė labai mie¬ 
lai, nes ir kas jam bebuvo veikti su tais galvijais, ku¬ 
riuos reikėjo iš savo kišenės dengti ir penėti veltui. 

Taip jis liko vienas su pačia ir vaikais savo sody¬ 
boje ir neapsakomai džiūgavo susikrautais lobiais. Bet 
šit ir vėl užėjo bėda: niekaip negalėjo gauti samdininko, 
kas artų, piautų, šienautų ir dirbtų visa, kas reikia, po 
namus. O jei ką ir gaudavo pasisamdyti, tai niekas ilgai 
netverdavo: šlėkta spausdavo nežmoniškai, mušdavo 
žiauriai ir, išrėžęs iš nugaros diržą, išvydavo. Buvo net 
priėmęs kažkokį velnėką, bet tas, pasirodo, buvo tikras 
išsižiojėlis: porą dienų pabuvęs, negalėdamas įtikti 
visoms šeimininko užmačioms, išdrožė sau atgal į pra¬ 
garą. 

Šit vieną kartą, kai Hurčinas suko galvą, iš kur ber¬ 
ną traukti, ateina pas jį atletiško sudėjimo vyras. 

— Gera diena, gerbiamas pone. 

— O ko nori, mulki? 

— Tarnybos esmi reikalingas. 

— Gausi ją pas mane, tik tokia sąlyga, kad jei tiktai 
man ko nepadarysi, tuoj išrėšiu tau diržą iš nugaros ir 
išvarysiu. 

— Gerai, gerbiamas pone, tinku, nenoriu iš pono jo¬ 
kio užmokesčio, viską leidžiuosi daromas; tiktai, kita 
vertus, reikalauju, kad ir ponas ant manęs nepyktum, 
jei ką padarysiu ne pagal pono skonį, o kitaip — lik 
sveikas. 

— Palauk, duok man pagalvoti. 

Jis svarstė, ką čia jam galėtų bernas pikto padaryti, 
jei jis atliks visas savo pareigas; o jei ir ištaisys kokią 
šunybę,— na, tai juk už dyką gi dirba; tad padarytas 
nuostolis bus kaip ir algos vietoj. Galvojo, galvojo — 
galvojo ilgai, pagaliau tarė: 

— Priimu tave. 

Tuoj nieko nelaukęs pats gudriausiasis velnias (nes 
negi kas kitas buvo tasai bernas) įsikūrė pas Hurčiną 
ir prašė užduoti jam darbą. Pirmai pradžiai liepė jam 
parvežti malkų iš miško. 

Velnias pasikinkė tokią baigeną kumelšę ir nuva¬ 
žiavo į patį gražųjį šlėktos ąžuolyną. Išrovė visus ąžuo¬ 
lus ir, nė šakų nenugenėjęs, susikrovė ir parvežė. Susi¬ 
raukė Hurčinas, pamatęs, kiek jam čia padaryta nuo¬ 
stolių, permanė, kas per paukštis yra jo bernas, bet, 
dėdamasis vis tiek smagus, pasakė: 

— Labai gerai! 

Kitą dieną liepė velniui eit kulti. Velnias nuėjo 
į klojimą ir uždegė javus. Kai jau visa troba liepsnojo, 
pamatė šeimininkas ir išsigandęs šoko gelbėti — žiūri, 
nagi velnias kuo ramiausiai, nelyginant koks vokietis, 
stovi rankas susidėjęs ir šildo snukį prie ugnies. 

— Ką tu dirbi, nenauda! 

— Nieko, pons, džiovinu javus. 

— Javus džiovini, šunie,— aš tau parodysiu, kaip 
iš manęs juokus daryti! 

— Tai ko ponas pyksti? 

Hurčinas atsiminė sutarties sąlygas, atsiminė, kas 
per vienas yra jo bernas, ir tarė mikčiodamas: 

— Ne, ne, nepykstu nė kiek... aš... aš.... aš norėjau... 
norėjau tik pasakyti, kad... kad džiovintum atsargiai. 

Po kurio laiko artimiausioj o j bažnyčioj buvo atlai- 

dai. Hurčinas išsiruošė, su pačia į atlaidus, o velnią 
paliko namų saugoti ir paliepė, kol juodu iš bažnyčios 
grįš, vaikus nuprausti. Velniui to ir tereikėjo. 

Ligi tik ponai pro vartus, tuoj velnias užkaitė dide- 
liausią katilą, brogos verdamąjį, užvirino vandenį ir su¬ 
grūdo į jį visus vaikus. Po valandėlės vargšai kūdikiai 
atidavė dievui dvasią. Tada velnias ištraukė visus, iš¬ 
tepė grietine ir sustatė ant lango. 

Grįžta tėvai, žiūri — pažint savo vaikų nebegali: 
manė, kad čia aniuoliukai pro langą žiūri. Tiktai kas 
aprašys jų sielvartą, kai pamatė, kad nebegyvi. Motina, 
nieko nebelaukusi, pasimirė, o jos siela, pavirtusi rai¬ 
bąja gegute, išlėkė į girią savo nelaimės apraudoti. 
Pats Hurčinas, sako, tapęs bernardinu, o velnias, paten¬ 
kintas savo darbu, pasiutusiai nusikvatojo ir išdrožė to¬ 
liau į pasaulį vargšų žmonių iš kelio vesti. 


IV 

TELŠIŲ PLIUMPIS 

Telšių apskritis iš seno garsi žmonėmis, kurie, nors 
turėdami daug pilietiškų teigiamybių ir pasišventimo 
savajam kraštui, buvo uolūs Bakcho garbintojai. Šio 
šimtmečio pradžioje apskrities sostinėje net buvo susi¬ 
kūrusi draugija, vardu „Kontubernija", panaši į Vilniaus 
„Triūbočių" broliją (žr. ,,Wiadomošci Brukowe'')*. Sąmo¬ 
jingos eilės apie tą Kontuberniją, parašytos bevardžio 
autoriaus (rodos, kunigo Valiūno)*, yra laikraštyje 
,,Dziennik Wilenski" 1817 m. Ta draugija jau seniai 
iširo, bet jos garsas ir jos narių garsas išliko tame po¬ 
sakyje: Telšių pliumpis. 

v 

RASEINIŲ MAGDĖ 


Prancūzė Magdelena, kurios pavardės jau niekas 
dabar nebeatmena, buvo pirma modistė (marchande de 
mode) Žemaičiuose. Ji atsikėlė Augusto III laikais iš 
Varšuvos į Raseinius. Ta nepaprasta būtybė, išsipuo¬ 
šusi pagal naujausią Paryžiaus žurnalą, duodanti toną 
visai provincijai, savo atsiradimu pakėlė labai daug 
triukšmo ir užjudino galvas visoms žemaitėms, kurios iš 
pradžių nelabai buvo jai palankios, nes visas jaunimas 
traukė į Raseinius nelyginant į atlaidus. Betgi vėliau 
smalsumas ir pliuškumas, silpnybės, bendros visoms Ie¬ 
vos dukterims, pergalėjo tą nepalankumą, ir jos pačios 
pradėjo lankytis: pirma tik pasižiūrėti to naujo stebuklo 
pasaulyje, o paskui, pamėgusios visa, ką darė ir turėjo 
Magdelena, pačios ėmė jos pavyzdžiu puoštis ir visu 
kuo ją sekti, net drabužių spalvomis, elgesiu, povyza ir 
eisena. Lengva įsivaizduoti, su kokia nuostaba žiūrėjo 
liaudis į tą naują metamorfozę. Ligi tiktai pasirody¬ 
davo mergina, apsirengusi prancūziškai, paprastieji 
žmonės rinkdavosi pulkais, lyg kokių neregėtų ste¬ 
buklų pasižiūrėti, ir sakydavo: „Pasirėdžiusį kaip Ra¬ 
seinių Magdė." Dabar tas priežodis vartojamas kitokia 
prasme: laisvų papročių moteris yra vadinama „Rasei¬ 
nių Magde" *. 


VI 

BY VOKIETIS BALSO ŽMOGAUS NESUPRANTA 

Buvo kitados toks visuotinis lietuvių liaudies įsiti¬ 
kinimas, kuris ir dabar dar kur-ne-kur tebesilaiko, kad 
vokiečiai neturį kalbos, o tik nesuprantamais garsais 


511 



Savo jausmus reiškią, Tas manymas yra bendras visoms, 
slavų padermėms, kaip rodo ir pats žodis „nemec" (nuo 
žodžio „nemy”), Prūsų lietuviai vokiečius vadina ne¬ 
byliais, t. y. bekalbiais.-Vokiečių nemokėjimas lietuviš¬ 
kai davė pamato atsirasti priežodžiui, jog vokietis balso 
žmogaus nesupranta. Tuo priežodžiu pasirėmęs, ir mūsų 
lietuvių Vaidila * vienoje savo istorinėje apysakoje 
sako: 

Nors ir vokietis, bet žmogaus balsą suprantat * 


VII 

Šatrijos ragana 

Šatrija, toksai kalnas Žemaičiuose, yra lietuviams 
tas, kas ,,Lysa gora" kalnas lenkams, Šv. Jono naktį, 
taip mano liaudis, visos raganos, pasitepusios pažastis 
tepalu, gamintu iš visokių žolių, joms vienoms težino¬ 
mų, skrenda į Šatrijos kalną ir ten puotauja, šokdamos 
su velniais ir gerdamos nekrikštytų kūdikių kraują. Kad 
galėtum tapti ragana, reikia būti biauriai ir senai (nors 
jaunos ir gražios gal daug labiau yra vertos to garbaus 
titulo). Užtat senos bobos dažniausiai ir yra vaišinamos 
tuo posakiu: Šatrijos ragana. 


VIII 

ŠNYPŠČIA KAIP ŽALTYS BE OŽKOS PIENO 

Šis priežodis, siekiantis tolių toliausius senovės lai¬ 
kus, kai dar mūsų tėvai žalčius laikė savo namų dievais, 
duoda pamato manyti, kad lietuviai tiems fetišams dė¬ 
davo kaip auką ožkos pieną. Mūsų šalies senovės tyri- 

nėtojai, kiek man žinoma, kalbėdami apie apžadus, nie¬ 
ko apie tai neužsimena. Nūnai apie kitą žmogų, arba 
jei kas nepatenkintas kuo nors, sakoma: 

Šnypščia kaip žaltys be ožkos pieno. 

IX 

GARSINGAS KAIP KRETINGOS VARGONAI 

Kretinga, parapijos miestelis Žemaičiuose, garsus 
gotiškos-graikiškos architektūros bažnyčia ir vienuoly¬ 
nu, pastatydintais kunigams bernardinams Jono Karolio 
Chodkevičiaus, didžiojo Lietuvos etmono (žiūrėk Naru¬ 
ševičiaus „Historja J. K. Chodkewicza", II tom.). Ten yra 
gražūs ir dideli vargonai 36 balsų, dviejų manualų ir su 
pedalais. „Garsingas kaip Kretingos vargonai" sakoma 
todėl, jog ne tik Žemaičiuose, bet ir visoj Lietuvoj ge¬ 
resnių vargonų nėra. Čia dar priklauso ir šitas priežodis: 
šaukia kaip Kretingos vargonai. 


X 

PALANGA —TAI NE SVIETO PABANGA 

Kitados Lietuvoje, pagal tuometines šio krašto geo¬ 
grafines sąvokas, matyt, buvo priežodis ar bent toks 
manymas: Palanga —svieto pabanga. Tačiau, kai įsikūrė 
tame mieste uostas, kada lietuviai pažino užjūrio kraš¬ 
tus, tada pasakė: Palanga — tai ne svieto pabanga. Pa¬ 
sikeitus seniesiems įvaizdžiams, ir senasis priežodis 
išnyko, o jo vietoj susidarė naujas. Kiekvienas kie¬ 
mionis, kuriam tik yra tekę būti už savo krašto ribų, 
su tam tikru pasididžiavimu sako: 

Palanga — tai ne svieto pabanga. 


33. L. A. Jucevičius 

XI 


. v, 

KAVOJASI KAIP KIPŠAS NUOG PERKŪNO 

Dar ir šiandien lietuvių liaudyje tebesama tikėjimo, 
jog perkūnas trenkia į tą vietą, kur yra velnias. Tad 
jeigu velnią audra užklumpa lauke, tai jis išsigandęs 
kur galėdamas ieško priebėgos, lekia kuo greičiausiai 
slėptis ar išpuvusio medžio drevėj, ar tuščioj daržinėj, 
o kartais net ir gyvenamo j troboj. Žemaičiuose eina 
per žmones padavimas, kad sykį, užėjus liūčiai su 
griausmu, į vienus namus įbėgęs jaunas vokietukas su 
trumpu frakiuku. Šeimininkė, sėdėdama prie ugnies, pa¬ 
davusi jam kėdę ir paprašiusi pasišildyti. Svečias, tos 
moters mandagumo paveiktas, valandėlę pasilsėjęs, dai¬ 
liai nusilenkęs ir greit išdūmęs iš priemenės, liepdamas 
išmesti kieman kėdę, kuri buvo jam paduota; kai tik ją 
išnešę, perkūnas tučtuojau j druzgus ją sudaužęs. O vo¬ 
kietukas nusijuokęs balsu ir dingęs. 


XII 

ESAM LYGŪS. KAIP PLUNGĖS ŽYDAI 

Plungė — Žemaičių miestelis, gyvenamas beveik 
vienų tik žydų, laikančių prekybą su Prūsais. Seniau čia 
buvo keliolika žymių senojo įstatymo kapitalistų, kurie, 
būdami turtingi, niekino neturtingesniuosius savo ti¬ 
kėjimo bendrus. Labai dar neseniai gaisras baisiai tą 
miestą nuniokojo. Per gaisrą vienas neturtėlis izraelitas, 
perkraustęs visą savo smulkią mantą iš namų į lauką 
už upelio, ramiai žiūrėjo, kaip namai dega. Paklaustas, 
ko neinąs savo artimiesiems į pagalbą, atsakė: 

— Na, kam gelbėt,— dabar visi būsim lygūs. 

Iš to ir atsirado priežodis: 

Esam lygūs kaip Plungės žydai. 

XIII 

ATSILIEPIA KAIP VARNIŲ VARPAS LŪKSTE 

Yra Žemaičiuose padavimas, kad, vežant į Varnius 
naujai nulietus varpus žiemą ledu per Lūksto ežerą, le¬ 
das neatlaikęs, ir vienas, didesnysis, paskendęs ežere. 
Užtat dabar, kai antruoju skambina, tai anas gailingai 
atsiliepia vakarais: brolau! brolau! Iš to padavimo atsi¬ 
rado priežodis: „Atsiliepia kaip Varnių varpas Lūkste”. 
Čia reikia dar pridurti, kad lietuvių liaudis aplamai, 
būdama pamaldi, o todėl ir daug religinių legendų tu¬ 
rinti, pripažįsta varpams labai daug reikšmės ir antpri- 
gimtinės galios. Sakoma, pavyzdžiui, kad varpas nulie¬ 
tas, kol nešventintas ir neturi vardo, jokiu būdu iš vie¬ 
tos pajudinamas nesiduoda, kad varpo balso bijo raga¬ 
nos ir velniai, kad mirusiojo žmogaus vėlė varpo gar¬ 
sais skrenda į dangų ir 1.1. 

XIV 

RAUDONAS VAIKELIS * 

Daug yra Lietuvoje pasakojimų apie pinigus. Ilgais 
žiemos vakarais kiekvienoje kaimo troboje, tyliai dūz¬ 
giant verpėjų rateliams, nuostabūs dalykai yra pasa¬ 
kojami apie užkeiktus lobius, saugomus velnių senose 
pilyse bei požemiuose, sako net, jog pinigai vaikščioja 
po pasaulį įvairios spalvos žmonių pavidalu. Taip antai, 
aukso pinigai įgauna raudonos spalvos žmogaus pavi- 


33* 

dalą, sidabro — baltos, vario — rudos. Tie žmonės, jei 
ką kelyje sutinka, prašo prisispyrę, kad jiem užduotų 
per veidą. Tačiau niekas neturi tiek drąsos, kad ryžtųsi 
tokį jų norą patenkinti. Laimingas tas, kuris pasidrąsi¬ 
nęs prieina prie piniginio berniuko (pinigai reiškiasi 
jaunų žmonių pavidalais) ir paliečia, nors pamažu, jo 
kūną, nes nuo mažiausio sudavimo pasidaro taip, jog 
to pavidalo išorė suyra ir pinigai pabyra. Iš to tikėjimo 
atsirado ir priežodis „raudonas vaikelis". Liaudis šian¬ 
dien, jei nori apie ką pasakyti, kad yra turtingas, sako: 
tai raudonas vaikinas, — vadinasi, tas žmogus turi du¬ 
katų. 


XV 

IŠMINTINGAS KAIP ZALESKIO GANDRAS 

Kokį tobulumo laipsnį gali pasiekti paukščio instink¬ 
tas, rodo šis atsitikimas, buvęs senų senovėje. 1826 me¬ 
tais man vienas labai senas kiemionis pasakojo, kad jis 
girdėjęs dar savo senelį pasakojant, jog pas Zaleskį, 
Telšių apskrities dvarininką, devynerius metus iš eilės 
perėjo sode, aukštam ąžuole, gandras; išperėjęs ir už¬ 
auginęs vaikus, kas ruduo išskrisdavo, o pavasarį vė! 
parskrisdavo. Tas gandras visiems namiegams buvo 
labai gerai pažįstamas, nes ant pat kupros turėjo juodą 
lopinėlį. Kiekvieną kartą, kai iš savo tolimos kelionės 
pargrįždavo, rasdavo lizdą sutaisytą, visi jį, kaip pava¬ 
sario pranašą, linksmais šūksniais sveikindavo. Taip pat 
prieš kiekvieną išskridimą jis su visu savo įpėdinių 
pulku atlėkdavo po langu, nutūpdavo ant arti augančio 
topolio ir liūdnu klekenimu tarsi atsisveikindavo su savo 
šeimininkais. Taip dėjosi aštuonerius metus; o devintai¬ 
siais metais, kai savo papročiu atlėkęs su įpėdiniais 

atsitūpė prieš langą, buvo nepaprastai liūdnas, nuolat 
svyravo ant topolio šakos, pagaliau nukrito žemėn, dė¬ 
damasis nugaišęs. Jaunikliai gandrai ir nusiminusi jo 
pati ilgai apie negyvėlį vaikščiojo, judino snapais, pa¬ 
galiau išskrido. Praėjus kuriam laikui, jis atgijo ir tie¬ 
siai pro atdarą langą įskrido į vidų. Apsidžiaugė visi 
tokiu įvykiu, ėmė jį penėti, popstyti; paliko linksmas; 
betgi po kelių mėnesių nugaišo. Iš to paaiškėja, jog jis, 
matuodamas savo jėgas pagal būtuosius metus, numatė, 
jog jam nebeįmanoma lėkti į tolimą kelionę, jog jis ne- 
beatsilaikys, ir todėl su savo draugais išskristi neno¬ 
rėjo. Iš to atsitikimo atsirado ir priežodis. Dabar, kai 
darbo metu bernas ar merga dedasi sergą ir dirbti ne¬ 
nori, sakoma: 

Išmintingas (-a) kaip Zaleskio gandras. 

XVI 

NEI ŠUO, NEI KEDALE 

Kad suprastume šį priežodį, reikia žinoti, jog Lie¬ 
tuvoje daro kėdes tokiu būdu: išpiovę gabalą medžio, 
vieną jo šoną nutašo lygiai, o kitame, priešingame, kojų 
vietoj palieka keturias šakas, nukirstas vienodo ilgumo. 
Iš vieno galo išdrožia kokio gyvulio galvą, iš kito — 
užpakalinę dalį. Apie žmogų dviprasmiško charakterio 
arba tokį, kuris niekam neturi gabumų, sako Lietuvoje: 

Nei šuo, nei kėdalė. 

XVII 

EIK SU VELNIU OBUOLIAUTI — PALIKSI BE TERBOS 
. IR BE OBUOLIŲ 

Yra Lietuvoje liaudies padavimas, kad velnias, suti¬ 
kęs kartą miške žmogų, renkantį obuolius, norėdamas iš 


517 



jo pasityčioti ir jį apgauti, parodė jam gražią aukštą 
obelį, obuoliais lūžtančią. Žmogus, tai pamatęs ir už¬ 
uodęs labai .skanų priėjusių vyninių obuolių kvapą, 
įlipo į medį jų skinti, .o dėl patogumo, kad niekas ne¬ 
kliūtų, nusimetė ir terbą. Velnias žadėjo numestus že¬ 
mėn obuolius rinkti ir dėti į krūvas. Tačiau kaipgi nu¬ 
stebo vargšas, kai, įlipęs į medį, rado ne gražius obuo¬ 
lius, o eglės kankorėžius; o kol išlipo žemėn, velnias, 
sudraskęs terbą, juokdamasis nubėgo. Tas padavimas 
davė progos susikurti priežodžiui. Dabar, kai lietuvis ar 
žemaitis kiemionis nori ką įspėti, kad nesusidėtų su 
įtariamu suktybėmis žmogumi, sako: 

Eik su velniu obuoliauti — paliksi be obuolių ir be 
terbos. 


XVIII 

PLEP KAIP VARNIŲ DAVATKA 

Žodžiu davatka suprantama aplamai moteriškė die¬ 
vobaiminga, atsidėjusi melstis. Į tą broliją paprastai 
dedasi arba dėl aukštesniųjų pamaldumo akstinų, arba, 
kaip dažniausiai esti, tos moteriškosios lyties asmeny¬ 
bės, kurios jau jokios vertės pasaulyje turėti nebegali, 
kurios, palytėtos laiko negailestingos rankos, suseno, 
neatitikusios savo pašaukimo, žodžiu, tos, kurių gražusis 
vaidmuo šioje ašarų pakalnėje jau visiškai pasibaigęs. 
Tokios tad būtybės, metusios visas svieto tuštybes, įsi¬ 
kuria kame nors prie bažnyčios miestelyje, atsideda pa¬ 
maldumui (labai pagirtina), o likusiu nuo maldų laiku, 
iš uolaus rūpinimosi gerais papročiais, duoda garo lie¬ 
žuviais apie artimo darbus. Tačiau pliuškumas, kokete- 
rija ir senos, geros, gražesnės praeities atminimai nepa¬ 
sitraukia nuo jų visiškai. 

Tokios tad davatkos vaizdą turime nupieštą meistriš¬ 
kos Krasickio rankos *: 

Grakšti figūra, ir nors žvilgsnį nuleidus, 

Nors kalbos ir šventos, bet — žodžio meilumas! 

Matai suliepsnojant akis jos ir veidus,— 

Tai slaptas laikysenos menas — kuklumas. 

Atodūsis — lengvas vaitojimo aidas, 

Ir puikiai suderintas jos žaismingumas. 

Vėduoklė ir žvakė, rožančius, skruoste apgamėlės, 

Hipolitą 1 skaitant — balsas balandėlės 2 ... 

Žemaičiuose davatkomis vadinamos moterys, užsi¬ 
imančios patarnavimais bažnyčiai. Jų pareigos yra: 
puošti altorius, šluoti bažnyčią, giedoti rožančių ir t. t. 
Apie tokios rūšies davatkas ir mūsų priežodyje kal¬ 
bama. 

Žemaičių davatka yra tai tipas, visiškai skirtingas 
ir nepanašus į visas kitas moteris. Sena kaip. pasaulis, 
biauri kaip mirtina nuodėmė, plepi kaip visos papūgos, 
daiktan sudėtos, jos liežuvis — tai malūno pitlius. Dra¬ 
bužis to sutvėrimo nevalyvas, nešvarus, biauriai dvo¬ 
kiantis, akys nuleistos, bet vis tiek mato viską, kas yra, 
ko nėra ir ko būti negali, balsas — vidurys tarp pava¬ 
sarinio varlės kurkimo ir netepto lietuviškų vežėčių 
rato girgždėjimo. Davatka pasižįsta su visomis senomis 
pleperzomis — iš jų ji sužino naujienas apie visą apy- 

1 „Hipolitas”— senas lenkiškas romanas, nepaprastai sentimentalus 
ir gerokai kvailas. 

(„Priežodžių” autoriaus pastaba) 

2 „Glos synogarlicy, jęczącej na puszczy i t. d.” maldaknygė, 
kupina mūsų protėvių religinio paprastumo ir nuoširdumo, neteisingai 
suniekinta *. 

(„Priežodžių” autoriaus pastaba) 

linkę ir, ką sužinojusi,, iš namų į namus išnešioja, ir 
vis su naujais pagražinimais, vis su naujais priedais; 
žodžiu — tai' gyvas, vaikščiojantis laikraštis. Čia vėl 
turime pasiskolinti posakių iš Varmijos vyskupo *: jos 

Garbingų sumanymų pilnas uolumas, 
Paskelbdamas karą žmonių nedorumams, 
Nekęsdamas jų nuodėmingojo būdo, 

Tylom sužaloja, maldingai nužudo. 

Varnių miestelis, pasirodo, iš seno buvo tų plepių 
būtybių sostinė, jeigu jų plepumas net į priežodį įėjo. 
O apie dabartines tenykštes davatkas tai jau vien iš 
mandagumo tylėti reikia. 


XIX 

PASIPŪTĘS KAIP PELĖDA 

Lietuvių liaudis, visada turtinga kuo taikliausių pa¬ 
lyginimų, imtų iš kasdieninio patyrimo, žmones per 
daug apie save manančius ir išdidžius vadina pelėdomis. 
Priežodį „pasipūtęs kaip pelėda" dažniausiai taiko savo 
ponams, kurie labai teisingai gali būti sulyginti su tais 
nakties paukščiais, nes nemėgsta šviesos (nekalbame 
apie atskirus individus, bet apskritai; išimtys juk tai¬ 
syklės nesudaro), yra išdidę, nemėgsta tvarkos, savo 
kiemionims žiaurūs ir vos nepasakiau — plėšrūs. 

XX 

VAIKŠČIOJA KAD* GERVĖ 

Visiems yra žinoma lėta ir pastingusi gervės eigastis, 
kaip ji tikrai didžiūniška povyza, vienodu žingsniu žen- 

gia ir kas valandėlė žvalgosi į visas puses, tartum norė¬ 
dama persitikrinti, ar visi ją mato. — Apie žmones, tu¬ 
rinčius šitos paukštės savybių, kurie jokių daugiau šau¬ 
nių ypatybių neturi, kaip tik susivėlusią fizionomiją ir 
drabužio dailumą, lietuvių liaudis labai teisingai sako 
šį priežodį: 

Vaikščioja kaip gervė, 

XXI 

IŠSITAISĘS KAIP PRANCŪZAS 

Sis priežodis daugiau buvo vartojamas seniau, prieš 
atsikeliant į mūsų kraštą svetimiems papročiams ir madų 
keistenybėms, negu dabar. Šiandien, kada bet amatinin- 
kėlis ištenka įsitaisyti arlekiniško sukirpimo drapanėlę, 
vadinamą fraku, toks priežodžio taikymas nebeturi pras¬ 
mės. Vis dėlto lietuviai apie tuos žmones, kurie, gyven¬ 
dami ne pagal savo padėtį, statosi dideliais ponais ir, 
neturėdami atsakančio turto, stengiasi mėgdžioti dides¬ 
niuosius, o ypač apdaru, pasityčiodami sako: 

Išsitaisęs kaip prancūzas. 


XXII 
ABU LABU 

Abu labu yra lietuviškas žodžių žaidimas, kurio jo¬ 
kia kita kalba tiksliai perteikti negalima. Kai panašaus 
būdo ir mąstysenos žmonės susideda glaudžion draugėn 
arba kai vienas sukčius nori kitą tokį pat sukčių suve¬ 
džioti ir apgauti, lietuvių liaudis paprastai sako: 

Abu labu. 

XXIII 

1 

. ,.AŠ ESMI NEŠTAS IR PAMESTAS 

Šis priežodis visiškai atitinka lenkų priežodį: buvęs 
ant ratų ir po ratais arba tai visko matęs paukštis. Žmo¬ 
nės, daug visko savo gyvenime matę, su tam tikru pa¬ 
sigyrimu sako: „Aš esmi neštas ir pamestas." 

Čia dar reikia pridurti ir kitą priežodį, taikomą žmo¬ 
nėms suktiems ir apsukriems: 

Su tuo žmogum nei rask, nei pamesk. 

XXIV 

GULI KAIP ŠUO ANT SEKO 

Priežodį guli kaip šuo ant šėko lietuviai paprastai 
taiko žmonėms šykštiems, kurie nei patys savo turtais 
naudojasi, nei jų užleidžia kitiems. 


XXV 

ILGAI PRAUSIASI KAIP SAULE 

Baltijos pajūrio liaudis mano, kad saulė kiekvieną 
dieną maudosi jūros vandenyse, užtat taip skaisčiai švie 
čia. O jei kurią dieną apsiniaukę, tai sako, kad „saulė 
patingo išsimaudyti". Tada, o labiausiai per darbymetę, 
kai šiluma reikalinga, kad šienas ar javai džiūtų, mel¬ 
džiasi, prašo dievą, kad palieptų saulei nusiprausti. Dar 
mano, jog vasarą žmonių veidai įdegę, kad saulė iš pa¬ 
vydo (saulė lietuviškai moteriškos giminės), idant nie¬ 
kas už ją nebūtų gražesnis, pabarsto visus rusvais milte- 

liukais, smulkiais smulkiais, randamais jūros dugne. Iš 
to manymo atsirado priežodis: 

Ilgai prausiasi kaip saulė *. 

XXVI 

KRIOKIA KAIP PRŪSŲ ŽALNIERIUS 

Kas tik yra matęs senų laikų Prūsų kareivį (apie da¬ 
bartinius čia nėra kalbos), nutukusį, raudoną kaip per¬ 
siką, su dideliausiu pilvu, išaugusiu nuo bulvių ir biro *, 
su pilvu, iš kurio malonės vos už kelių žingsnių jo šei¬ 
mininkas žemę temato, kiekvienas lengvai sutiks, jog 
taiklaus esama šio palyginimo. 2odis kriokia reiškia 
šniokštavimą, tik ne bet kokį, o nupenėto meitėlio 
šniokštavimą. 


XXVII 

BALSINGAS KAIP KRAŽIŲ VARPAS 

Kitados Žemaičiuose, Kražių 3 miestelyje buvo para¬ 
pijos bažnyčioje labai didelis varpas, kuriam įsiūbuoti 

3 Lygumoje, abipus Kražantės upės, stovi miestelis, gavęs nuo 
jos vardą, — Kražiai , iš seno garsūs Žemaičiuose aukštesniąja mo¬ 
kykla, kurioje mokė pirma jėzuitai, paskui eksjėzuitai, senosios regulos 
karmelitai, pagaliau pasauliečiai mokytojai. Kražiai priklausė seniau 
kunigaikščiams Radvilams , iš jų atiteko Jonui Karoliui Chodkevičiui , 
didžiajam Lietuvos etmonui ir Vilniaus vaivadai, paskui juos valdė 
kunigaikščiai Zbarauskiai, galiausiai grafas Rodzevičius. O dabar 
juos valdo, galima sakyti, visi. Mat, kiekvienas namas, kiekviena 
skurdžiausia karčiamėlė, kiekvienas prasčiausias kromelis, kuriame 
turima parduoti keli svarai muilo ar keli lapeliai tabokos, turi sau 
atskirą poną. — Tai miestelis, turintis keletą šimtų namų, nešvarus, 
dumblinas, gyvenamas daugiausia žydų. Jo aristokratija — gimnazijos 
mokytojai ir mokiniai. Namai kai kurie gražūs, bet bendroji fiziono- 

reikėdavo keliolikos žmonių. Per gaisrą tas varpas krito 
ir sudužo. — Iš jo šukių buvo paskiau nulieti trys nauji 
varpai, du dideli ir vienas mažas, kurie ir dabar tebėra. 
Balsingas kaip Kražių varpas sakoma dėl to, kad jis, ma¬ 
tyt, turėjo labai didelį ir toli einantį balsą. Senais laikais 
Žemaičiuose labai daug miestelių garsūs buvo savo ko¬ 
kiomis žymenybėmis, kurias liaudis ir dabar tebeatmena. 
Svarbiausias išvardinsiu: 

Raseiniai — Magde, 

Telšiai — girtavimais, 

Šiauliai — puikia bažnyčia, 

Kražiai — varpais, 

Varniai •— davatkomis, 

Kretinga — vargonais, 

Lioliai — gira, kuri vadinasi raugalas. 

mija išrodo kaip pasiturinčio izraelito rūbas, kame turtas ir elegancija 
eina sumišai su purvu. 

Per pat vidurį miestelio teka Kražantė. Jos veidrodyje žiūrisi 
samanoti kitados šaunios švento Ignaco Lojolos sekėjų kolegijos 
mūrai. Bažnyčią, kolegiją ir mokyklas pastatydino Jonas Karolis Chod¬ 
kevičius. Lietuvos etmonas prieš Chotino mūšį, melsdamas dievą 
pagalbos pergalėti Lenkijos ir visos krikščionijos priešą, ir atidavė 
valdyti kunigams jėzuitams (žiūrėk Naruševičiaus „Historya J. K. Chod- 
kiewicza", II t., ir Matthiae Casimiri Sarbievii e Societate Jesu, 
Carmina. Parisiis MDCCLIX. Lyricorum lib. III, ode XXVII. In primi 
lapidis jactu, cum Joannes Carolus Chodkievicius contra Osmanum 
Turkarum Imperatorėm signa moturus, Templum VIRGINI MATRI 
Crosensis Societatis Jesu Collegii extrueret. 

Be mokyklos, vadinamos akademine, jėzuitai laikė Kražiuose pa¬ 
saulinių kunigų seminariją 171 metus, nuo 1570 ligi 1741 metų, ku¬ 
riais toji dvasinė įstaiga buvo perkelta į Varnius. — Iš daugelio vertų 
pagarbos jėzuitų ordino narių, gyvenusių Kražiuose, istorija mums 
primena Kazimierą Sarbievijų, pasaulinio garso poetą, rašiusį loty¬ 
niškai, Adomą Stanislovą Naruševičių , didžiausią lenkų istoriką, taip 
pat įžymų poetą, ir Karolį Vyrvičių, geografą. 

XXVIII 


LAKSTO KAIP KIPŠAS PO JAUJĄ 

Kūtė, daržinė, dykas klojimas, jauja ir seni drevėti 
medžiai tai yra, liaudies manymu, įprastiniai velnio 
būstai.Tenai piktoji dvasia taiso savo pragariškus pokš¬ 
tus ir stengiasi vargšams žmonėms nuostolius daryti, 
kaip antai: užjodo arklius, iššvaisto šieną ir javų pėdus 
arba, pasislėpusi gluosnio ar ąžuolo stuobryje, švilpia 
veriamai ir gąsdina praeivius. „Laksto kaip kipšas po 
jaują" sakoma apie tokius žmones, kurie iš greitumo, 
susijusio su nugrubnagiškumu, savo išsiblaškymu duoda 
priežasčių atsirasti visokiems nemalonumams namuose. 

XXIX 

EIK SU DURNIUM VĖŽIAUTI —ANS VARLES GAUDO 

Šis priežodis taikomas tiems, kurie, nors dirba dar¬ 
bą, nedaro to, ką turėtų daryti, arba tiems, kurie ne 
sveiku protu vaduojasi, o atkaklumu, savo didumo per¬ 
vertinimu arba — kas vis tąsią — kvailumu. Kaip Lenki¬ 
joj ponas Pilypas iš Kanapių, kurio paveikslą Juozapas 
Ignacas Kraševskis sąmojingai nupiešė 4 , taip Lietuvoje 
kažkoks Varlgaudys (varlių gaudytojas) liaudies priežo¬ 
džiu yra garbstomas. 

XXX 

DANGUS AUKŠTAI, O ANT ŽEMES KIETA* 

Šiame paprastų žmonių posakyje „dangus aukštai, o 
ant žemės,kieta", glūdi visų tiksliausias laikinojo žmo- 

4 Žiūrėk J. Kraševskio „Wędr6wki literackie, fantastyczne i 
hystoryczne" [„Literatūrinės, fantastinės ir istorinės kelionės"], I tom., 
Vilnius, 1838 m. 

gaus gyvenimo tyrinėjimų rezultatas. Visas daugiatomis 
garsingiausio vokiečių filosofo išminties mokslo veika¬ 
las negalėtų nieko tikslesnio pasakyti. Kas tik yra paži¬ 
nęs pasaulį ir žmones, tas gali teisingai atsiliepti su 
mūsų jaunu poetu filosofu Kraševskiu: 

Nėra, nėra čia laimės, tik tasai laimingas, 

Kas abejingai žvelgia į save ir žmones: 

Dorybės — niekis jam ir kaltės šiurpulingos... 
Gyvenk, kentėk, bet žemėj laimės neieškoki, 
Teisėjas šaltas būk kvailumo ir piktybių, 
Juokauk ir verk su žmonėmis, bet neklajoki. s 

Kieta ant žemės! Kiek tai darbo, kiek triūso, kiek 
ašarų ir kruvino prakaito atsieina, kol uždirbi kasdie¬ 
ninės duonos kąsnį. Labai teisingai lietuvių kiemionis 
sako, jog kieta ant žemės, o dangus aukštai; juk kas tik 
pažįsta Lietuvą, tas žino gerai, kiek daug žygių ir pūs¬ 
lėtų delnų reikalauja ta tokia nedėkinga jos žemė. Daž¬ 
nai, paversdama niekais didžiausias pastangas, bloga 
žiema, vėlybas pavasaris, vienos sausros arba vieni lie¬ 
tūs sunaikina visas darbščių žmonelių viltis. Nesako jie 
betgi tų žodžių iš desperacijos, burnodami prieš dievą: 
lietuvis, net blogiausioje būklėje atsidūręs, prieš ap¬ 
vaizdą murmėti nemoka. Tiktai su religine rezignacija, 
su krikščioniška kantrybe ir visišku pasidavimu amži¬ 
nojo valiai, su ašaromis akyse, su skausmu širdyje kar¬ 
toja: „Dangus aukštai, o ant žemės kieta!'' Lyg norėtų 
pasakyti: „Bloga čia mums, viešpatie! Tu susirūstinai 
didžiai ant mūsų, mūsų šauksmo, mūsų maldų išklausyti 
nesiteiki.'' Žemaičiai, nepalyginamai laimingesni už ki- 


5 2r. J. Kraševskio „Poezye" („Poezija"], Vilnius, 1838 m., 
I tom., eil. antrašte „Do nowonarodzonego" („Naujagimiui”]. 

tas Lietuvos dalis savo gan derlinga žeme ir savo geo¬ 
grafine padėtimi arčiau uostų, nežino šito priežodžio; 
vartoja jį daugiausia dabartinės Švenčionių, Zarasų, 
Vilniaus ir Ašmenos apskritys. 


XXXI 

UŽDEK ŽALČIO ŽVAKĘ, O SUSIRINKS ŽALČIAI 

Nesuskaitomai daug padavimų Lietuvoje apie žal¬ 
čius. Mūsų protėviai, išpažindami tą šliužą už savo 
naminę dievybę, manė jį turint begalę antgamtinių 
ypatybių, kurios ir nūnai dar, pasakojimuose keliau¬ 
damos iš kartos į kartą, tebėra paprastųjų žmonių lūpose 
išlikusios. — Yra taip liaudies manoma, kad kai senas 
žaltys numiršta (lietuviai niekad apie žaltį nesako nu¬ 
dvesia, bijodami fetišo keršto), reikia surinkti jo tau¬ 
kus ir nulieti iš jų žvakę. Kas turi žalčio lajaus žvakę, 
tas, sako, yra apsidraudęs nuo visokių negandų. Mat, jei 
apipuola jį kokios bėdos, pakanka tik ją uždegti, ir 
tučtuojau iš visos Lietuvos visi žalčiai su savo kara¬ 
liumi priešaky atbėga į pagalbą. Tasai manymas ir yra 
buvęs šaltiniu priežodžiui „uždek žalčio žvakę, o susi¬ 
rinks žalčiai” *. Klysta kronikininkai, o su jais ir mūsų 
istorikas Teodoras Narbutas savo veikale, vardu „Dzieje 
starožytne narodu litewskiego", klaidingai teigia, kad 
jūrų dievas Atrimpas * buvęs vaizduojamas žalčiu, spi- 
rališkai susivijusiu, kurio stabas kitados stovėjęs Rom- 
novės * šventykloje, kairėje Perkūno pusėje 6 . Galima 
teigti kaip visiškai tikrą dalyką, visiškai atsižvelgiant 
ir į dabartinius liaudies padavimus, kad tasai stabas tai 
nebuvo Atrimpo, bet Žalčių karaliaus, kurį dar ir šian- 

8 2r. ,,Dz. star. nar. lit", I tom., 24 psl. 

dien kai kurių vietų lietuviai laiko tikru aukščiausiojo 
dievo (Okopirnoso) broliu. 

Apie dievą Atlimpą, dirbdamas savo tiriamuosius 
darbus, nieko sužinoti negalėjau. Baltijos pajūrio gyven¬ 
tojai mini gana dažnai kažkokią būtybę, vardu Dzivsvits, 
kurią jie laiko jūreivių globėju ir jūrų dievu. Kiek¬ 
vieną vakarą, kada tik vanduo buvo ramus ir tylus, 
eidamas vienas pasivaikščioti Baltijos pakrante, girdė¬ 
jau žvejus, išplaukiančius į jūrą gaudyti menkių ir sil¬ 
kių, dainuojant dainą, kurią čia įdedu, norėdamas pa¬ 
pildyti tyrinėjimus apie jūrų dievą, o taip pat iškelti 
į aikštę naujų mitologinių smulkmenų, kurių kronikinin¬ 
kai arba nepažino kaip reikiant, arba ir visiškai nepaisė. 

Plaukini, plaukini, brolyčiai, 

Į jūrelę, į marelę, 

Į šaltąjį vandenėlį. 

Dzivsvitisie, padėk mums 
Menkių, plekšnių sužvejoti, 

Eldijėles padaboti. 

Kad stovėsme vidur marės, 

Mūsų katas giliaus arias. 

Tegul vėjas nepuč mums, 

Mūsų katą turėk pats. 

Dzivsvitise dievaiti, 

Sergėk mūsų laivaitį. 

Dzivsvitise! Dzivsvitise! 

XXXII 

URŠĖ MAINININKĖ 

Yra Lietuvoje padavimas, kad senų senovėje Vilk¬ 
mergės mieste gyveno tokia Uršulė, kuri ausdavo labai 
plonas drobes ir pardavinėdavo jas ne tik savo krašte, 

bet ir užsienyje. Tas verslas, pasirodo, nešė labai gerą 
pelną, nes ji už surinktus iš savo pramonės pinigus nu¬ 
sipirko Žemaičiuose itin didelį kaimą. Tas kaimas, var¬ 
du Uršiškiai, priklauso dabar Šiaulių apskrities dvari¬ 
ninkui Kazlauskui, kurio prosenolis prieš keturis šim¬ 
tus metų nusipirkęs jį iš Uršulės anūko. Dabar, jei kam 
gerai sekasi kuris verslas, liaudis paprastai sako: tai 
Uršulė mainininkė. Taip pat baltos ir plonos drobės 
mažne visoje Lietuvoje turi šį vardą: 

Uršės drobės. 


XXXIII 

SKENDAM, VOKIETELI! 

Įvairių ir nuostabių padavimų yra Lietuvoje apie 
ežerus. Ežeras, liaudies manymu, yra deivių būs¬ 
tas, . ten gyvena vadinamosios ežerų deivės, ku¬ 
rios yra žuvų valdovės ir leidžia jas gaudyti tik savo 
mylimiesiems asmenims. Kai tiktai neturintis jų malo¬ 
nės žmogus tinklą užmeta, tuojau jos visas žuvis suvaro 
į dideliausią olą, esančią dugne, ir uždaro. Rusų vals¬ 
tiečiai (taip liaudis teigia) žino paslaptį, kaip atidaryti 
olą, ir todėl jiems visada geriausiai sekasi žūklė. Yra 
toks pasakojimas apie ežerėlį, vardu Katežerj, esantį 
netoli Kražių Žemaičiuose, kad seniau tenai nebūdavę 
galima pagauti nė vienos žuvies. Tik šit vienas rusas, 
išsinuomojęs tą ežerėlį, pasinėrė po vandeniu, atrakino 
olą ir spynų įsikandęs išnešė į viršų. Nuo to laiko 
Katežery pradėjo būti daug žuvies. 

Pasakoja taip pat žmonės, kad deivės, kai supyksta, 
tai visą ežerą perkelia į kitą vietą. Bet tas nimfas ga- 


34. L. A. Jucevičius 

Įima .permaldauti, jei duosi ežerui tokį vardą, kokiu jos 
nori, kad jų"būstinė vadinama būtų; bet jei nepatai¬ 
kai, tai vanduo pakyla ir pereina į kitą vietą; dažnai 
atsitinka, kad užlieja kaimus ir miestus. Senų senovėje 
ir Lūksto ežeras, kai dar vardo neturėjo, o deivės pyko 
ant Varnių gyventojų, buvo pakilęs išeiti iš krantų ir 
miestui grasino tvanu. Persigandę gyventojai, susibūrę 
vidury rinkos, tarėsi, kaip čia praminti tą didelį ežerą: 
kiekvienas vis kitu vardu šaukė, tik nė vienas vis nepa¬ 
taikė tikrojo. Vanduo ėmė vis labiau ir labiau siausti, 
vis artyn ir artyn eiti. Visus pagavo siaubas — niekas 
nežinojo, ko dabar griebtis. Tokioje kritiškoje būklėje 
atsidūrę, tarsi kokiu stebuklu pamatė tekiną per miestą 
bėgant jauną vokietuką. Tada visi ėmė rėkti: skęstam, 
vokietėli, gelbėk mus! Vokietukas, gailesčio suimtas, 
ant viso miesto riktelėjo: Lūksts! Lūksts! Sulig tų žodžių 
ištarimu ežeras ūždamas atslūgo į savo guolį. 

Iš to pasakojimo ir mūsų priežodis yra gavęs pra¬ 
džią. Dabar, kai žemaičius užpuola kokia bėda, jie, gai- 
lėdami savo liūdno likimo, paprastai sako: 

Skęstam, vokietėli! 


XXXIV 

NEŠA KAIP NUMIRĖLIS SAVO MEILINGĄ 

Priežodis „neša kaip numirėlis savo meilingą” atsi¬ 
rado iš pasakojimo apie vieną tokį riterį, kuris, kritęs 
kare ir pavirtęs vaiduokliu, atvyko pas savo sužadė¬ 
tinę ir nusigabeno ją su savim į kapą. Šis tikėjimas yra 
bendras visoms krikščionių tautoms: iš jo Biurgeris * Vo- 

kietijoje parašė savo garsiąją Lenorą 1 , o Lietuvoje pa¬ 
gal liaudies dainelę, dainuojamą lenkiškai, yra sukurta 
baladė, vardu „Pabėgimas”*, kurią, nors didžiumai skai¬ 
tytojų jau iš kur kitur žinomą, įdedu čia, kad aiškesnis 
būtų kalbamasis dalykas. 

PABĖGIMAS 

(Baladė) 

Jis kariauja — metai srūva. 

Jis negrįžta — gal jau žuvo? 

Gaila tų dienų jaunų — 

Štai piršliai arti namų. 

Užstalėj jaunasis geria, 

Verkia nuotaka kamaroj. 

Akys jos — žaibai auksiniai — 

Šiandien — du drumsti šaltiniai. 

Tartum pilnatis, veidelis 
Šiandien — mėnesio šukelė. 

Vai daluže, vai dalele. 

Ašaras motulė braukia, 

Užsakai paduoti laukia. 

Į bažnyčią — mirga varstai. 

„Nenuves ligi altoriaus, 

Neš mane ligi šventoriaus, 

Paguldys tiktai į karstą! 

Jei negyvas jis, aš mirsiu! 

Motin, sielvarte sutirpsi!” 

t 

Kunigas klausykloj laukia. 

Eik, išpažinties jau šaukia. 


7 Mums * šią baladę išvertė A. E. Odyncas. 



Šnabžda laumė pasirodžius: 
'•Vyk tą kunigą veltėdį! 

Dievo žodžiai — nepaguodžia. 
Atėjau aš tau padėti. 

Senė laumė daug ką gali 
Su paparčiais ir žolelėm; 
Mielo dovanas pridėsi... 

Ir užbursi, ir iškviesi! 

Plaukus jo — žaltin supink, 
Žiedelius du sukabink, 

Duok iš rankos kraujo čia, 
Žaltį keiksime slapčia, 

O į žiedelius papūsk — 

Ir tuoj pat šalia jis bus. 

Miela moja — mielas joja. 
Mylimiausias burtų klauso. 
Jau ateina iš tiesų: 

Pana, pana, 

Nebaisu? 

Varpas pilyje užmigs. 

Muša dvylika. Ji budi. 
Garsas pasagų pasklido. 
Šuniui tarsi balsas dingo, 
Vos sulojo ir sustingo, 

Pirmos durys sugirgždėjo, 
Priemene kažkas artėja, 
Atsidaro trečios durys — 
Mylimas ant slenksčio žiūri, 
Baltas veidas ir parėdas. 

Jis ant lovos atsisėda. 



Saldūs mirksniai — laikas plaukia. 
Žirgas žvengia, paukštis klykia. 
„Miela mano, sveika liki,. 

Žirgas žvengia, žirgas laukia; 

Arba jojam iš čionai — 

Mano būsi amžinai." 

Mėnuo teka, raitas lekia 
Pro tankmes miškų tamsių, 

Pana, pana, nebaisu? 

Žirgas vėju pievom bėga. 

Giriom bėga. Girios miega. 
Kur-ne-kur tik išsigandę 
Varnos eglėj krankti bando. 
Karklo krūmuos vilko akys 
Žiba mirga tartum žvakės. 

„Bėki, žirge mano, bėk! 

Mėnuo dar už debesų, 

Bet kol grįš iš debesų, 

Dešimt reik uolų pralėkt, 

Upių ir kalnų būrius; 

Tuoj pirmi gaidžiai užgrius." 

„Kur nešies?" „Namo, mieloji,— 
Ant Mendogo aukšto kalno. 

Dieną — viskas kaip ant delno, 
Naktį tik slapčia ten jojam." 

„O pilis? Ar pilį turim?" 

„Taip. Su spynom, nors be durų... 

„Mielas, arklį sustabdyki, 

Vos pasėdžiu aš ant lanko.” 

„Tu, širdele, tik laikykis 



Balno... O kas tavo rankoj? 

Ar tai 1 rankdarbių skrynutė?" 
VNe, maldaknygė motutės..." 

„Ak, mus nori pasivyti! 

Pieva'dunda, kelias ilgas, 

Priešais praraja matyti: 

Mesk knygelę, — perlėks žirgas!" 

Žirgas, lyg pametęs naštą, 
Peršoko per pievos kraštą. 

Skrenda raistais nematytais. 
Tuščia tuščia. Vien žaltvykslė 
Tartum kelrodis jiems blyksi, 

Per kapus tik ritas ritas; 

Kur jinai nusiridena, 

Žydros pėdos ten plevena, 

Tom pėdom ir žirgą gena. 

„Mano mielas, kas per kelias! 
Nei žmogaus čia, nei pirkelės..." 
„Kelias geras, jei grūmoja, 
Vejami tik taip ir joja! 

O pėdų nieks nepalieka, 

Nes pėsčių nebūna niekad: 

Čia arkliai turtuolį veža, 

Čia tarnai vargdienį neša.” 

Bėki, žirge mano, bėki! 

Tuoj aušra jau sužibės, 

Ryto varpas suskambės, 

O kol varpas suskambės, 



Porą upių reik pralėkt 
Ir kalnų, uolų rūsčių — 

Dar ligi antrų gaidžių." 

„Mielas, nepamesk vadelių! 
Žirgas bijo, stoja piestu, 

Medžiai, akmenys ant kelio, 

Gali kur mane nusviesti." 

,,Ką tu ten laikai už ančio — 
Lyg virvelės, kišenėlės?.." 
„Mielas mano, tai rožančius, 

Tai škaplieriai, karūnėlės..." 

„Ak, tos virvės! Žirgas muistos, 
Žirgui į akis užkliūva! 

Pažiūrėk, jis virpa, griūva... 
Mesk, širdele, mesk žaislus tuos! 

Žirgas lyg sparnus įgavo — 
Penkias mylias nušuoliavo. 

„Čia šventorius? Kur mums eiti? 
„Pilį saugo šitie mūrai." 

„O tie kryžiai, o kapai tie?" 

„Tai ne kryžiai, bokštai žiūro... 
Sienas peršoksim — ir galas. 
Amžiams baigias mūsų kelias." 

„Stok, žirgeli, kur skubi? 
Perlėkei ligi gaidžių 
Upių tiek, uolų rūsčių, 

Tai kodėl dabar drebi? 

Ko nerimsti, aš jaučiu: 

Skauda man ir tau pečius." 

„Mano mielas, ko sustojai? 
Šaltos rasos mane prausė, 



Šaltu vėju teužklojai... 

Taip drebu... ar tu priglausi?..'' 

' „Karštą galvą ant krūtinės 
Tau prispausti leisk, širdele. 

Mano veidas kaip ugninis — 

Akmenį sušildyt gali... 

Kokią tu laikai ten vinį?" 

„Davė motina kryželį..." 

„Nuo kryželio kaktą gelia, 

Kaip strėlė jis veidą veria! 

Mesk šalin tą baisią vinį!" 

Kryžius krito — lyg prapuolęs. 

Paną apglėbė raituolis. 

Akys, lūpos suliepsnojo; 

Žirgas garsiai užkvatojo; 

Sieną peršoko griausmingai, 

Ir gaidžiai treti pragydo. 

Kunigui atėjus rytą, 

Trys pabėgėliai pradingo. 

O šventoriuj tyli sienos. 

Guli akmens, kryžiai rymo. 

Tik be kryžiaus kapas vienas. 

Žemė visad viską ima. 

Šlama vėjas ties grabu. 

Buvo mišios už abu. 

XXXV 

SENOJI KUNISKĖ 

Žemaičiuose yra paprotys pelenės trečiadienį ap¬ 
rengti kaliausę, kuriai prie rankų pririša spragilą, o ant 
galvos deda eglišakių vainiką, ir taip papuoštą vežioja 

dviračiais nuo namų ligi namų. Tas paprotys vadinasi 
„senosios Kuniškės lankymasis". Kas ta Kuniškė? Ko¬ 
kiam atminimui tie lankymaisi daromi? — nežinia. Toji 
apeiga, matyt, eina iš žilos senovės ir turi kokią nors 
mitinę reikšmę. Priežodis senoji Kuniškė paprastai tai¬ 
komas tiems, kurie mėgsta dažnai vizitus daryti. 


XXXVI 
UBAGO TERBA 

Visiems, tur būt, yra žinomas elgetų godumas, bet 
elgetų-profesionalų: niekad jie nepasitenkina tuo, ką 
jiems gailestinga geradarių ranka duoda. Vis jie savo 
dalia skundžiasi, vis erza, vis verkia, vis prašo 
daugiau ir daugiau. Jų tarpe daug yra net tokių, kurie 
iš išmaldų susikrovė kapitalus ir galėtų padoriai be 
elgetavimo gyventi, bet vis tiek nemeta savo amato. 
Užtat teisingai lietuvių liaudis godžius žmones lygina 
su „neprikemšama ubago terba”. 

XXXVII 

PASILEIDO KAIP UBAGO BOTAGAS 

Kas yra buvęs Žemaičiuose, tas žino to krašto 
liaudies pamaldumą; jo padarinys — daugybė visose 
tos šventos žemės bažnyčiose atlaidų ir bažnytinių 
iškilmių. Į tuos atlaidus iš visos apylinkės suplaukia 
pulkai dievobaimingų žmonių maldauti sau dievo ma¬ 
lonės. Tačiau niekur taip gausiai neprisirenka, kaip 

į Kalvariją 8 , Tytuvėnus 9 ir Šiluvą 10 . Jau savaitė prieš 
šventę visi keliai pilni pakeleivių ir elgetų, skubančių 
į stebuklingą vietą. Vienus ten traukia pamaldumas 
arba jomarko interesai, kitus — gausi išmalda. Iškil¬ 
mių dieną po kelis šimtus elgetų susėda ilga eile prie¬ 
šais bažnyčią ir giesmėmis arba prašymais stengiasi 
sukelti sau pagailą. Ten tai jau galima prisižiūrėti viso¬ 
kiausių luošybių, o net ir sukčiavimo bei vaidybos; ten 
galima prisiklausyti begales pataikavimų, keistų epi¬ 
tetų ir dar keistesnių retorinių figūrų, kokių nė sap¬ 
nuoti nesapnavo Aristotelis. 

Duok tiems dykaduoniams, jeigu gali, o jeigu ne¬ 
gali, tai eik tyliai, nesakyk jiems nieko, nes išplūs tave 
paskutiniais žodžiais ir purvais apmėtys. — Pasibaigus 
iškilmei, elgetos pasklinda į visas puses ir tampa baubu 
vaikams ir šunims. 

Žemaičių elgeta yra tai ypatinga žmonių padermės 
atmaina: visada stamantrus, raudonas, liūdnas, kai pra¬ 
šo išmaldos, linksmas, kai su draugais šnekas varinėja; 
barzda ilga, nukarusi ant nuogos krūtinės, o plaukai 


8 Kalvarija pirmiau Gardai, laikoma tėvų dominykonų, kuriuos 
pargabeno čia 1642 metais Žemaičių vyskupas Jurgis Tiškevičius, o 
vyskupas Antanas Tiškevičius daugiau aprūpino. Dar prieš keletą 
metų dominykonai laikė Kalvarijoj apskrities mokyklą šešių klasių, 
labai gausią, iš kurios visų daugiausia jaunimo turėdavo visos kata¬ 
likų seminarijos Rusijoje. 

0 Tytuvėnai, parapijos miestelis, priklausąs nūnai Celinai Bur- 
baitei, yra garsus Žemaičiuose tėvų bernardinų vienuolynu ir baž¬ 
nyčia. Čia yra ir jų noviciatas. 

10 Šiluva, Žemaičių diecezijos infuliacija, įkurta 1451 metais 
Petro Gedgaudo. Miestelis garsus stebuklingu šv. p. Marijos paveikslu 
[...] ir jomarkais, turi mūro bažnyčią, vieną iš gražiausių Žemaičiuose, 
kurioje labiausiai pažymėtini meniški gipso lipdiniai. 

pasišiaušę ir visaip susivėlę. Jo apdaras sudurstytas 
iš begalės lopinių (kad labiau graudintų žmones), ant 
pečių daugybė didelių ilgų terbų, prikrautų duonos, 
kurią dažniausiai pas žydą į degtinę ar pinigus iš¬ 
maino; rankoj turi didelę lazdą, apkaustytą geležim, su 
kelių sieksnių ilgumo virve, kurios gale pritaisytas 
geležies rutulys arba akmuo. Ta virvė paprastai būna 
suvyniota, o išsivynioja tik tada, kai jos šeimininkui 
reikia apsiginti nuo šunų antpuolio. Lengvai kiekvie¬ 
nas gali suprasti, koks tai baisus prietaisas, vadinamas 
ubago botagas, stipraus elgetos rankoje: kai tik sodžiuj 
pasirodo, tai šunys nuo vieno pamatymo cypdami 
kaukdami lekia kuo greičiausiai slėptis į saugią vietą. 
Iš to ir priežodis: 

pasileido kaip ubago botagas. 


XXXVIII 

AŠMENOS BAJORAS 

Ašmenos bajoras kitados Lietuvoje buvo tai seime¬ 
lių rėksnio tipas, Žinoma visiems, kaip pas mus smul¬ 
kieji šlėktos, naudodamiesi anuo papročių sukurtu 
įstatymu: 

Šlėkta savame kiemely 
Vaivadai prilygti gali, 

labai sauvaliaudavo seimuose ir seimeliuose. Dažnai 
išganingiausią, naudingiausią krašto gerovės projektą 
sužlugdydaVo vienas vienintelis tamsuolis šlėktelė su 
drumzlinomis smegenimis, nugirdytas kokio didžponio 
galiūno, vieną tiktai sykį riktelėjęs kraupųjį veto! 

Kai kas tuos laikus, tuos girtavimus, tuos seimelių 
rėkavimus ir tas peštynes mėgina išvesti iš tautos poe¬ 
tiškumo; tai'buvo poezija, neginčiju, bet — karčiamų 
poezija, pakvaišėlių poezija, kuri, pagavusi, sugangre- 
navusi visą tautą, įstūmė mus į pražūties prarają. — 
Ir iš tikrųjų, ko gi galima buvo laukti iš tokios santvar¬ 
kos, kur viešpatavo visuotinė anarchija? Ko gi galima 
buvo tikėtis iš akalicų šlėktų, tų amžinų tamsuolių, 
kurie apie krašto reikalus mažiausios nuovokos netu¬ 
rėjo, o tik žiūrėjo, kas juos statys į savo pusę ir duos 
išgerti?.. Koks žlibumas leisti, kad lemtų krašto val¬ 
dymą tie, kurie dėl savo tamsumo ir išmanymo men¬ 
kumo nesugebėjo dorai valdyti nė savo dubų, turinčių 
po keletą margų! Ašmenos apskritis buvo visų garsiau¬ 
sia Lietuvoje tos rūšies šlėktomis.— Ašmenos šlėkta yra 
paprastai vaizduojamas su sena nusitrynusią rudine, 
viena koja apauta vyža, o kita — batu. Užtat ir šiandien 
tą, kas neturi kuo padoriai ir valyvai apsirengti arba, 
būdamas nusigyvenęs, iš paskutiniųjų stengiasi kuo nors 
keistu pasižymėti, vadina žmonės: 

Ašmenos šlėkta. 

Ašmenos apylinkių smulkieji šlėktos, būdami labai 
gausūs, buvo seniau labai neturtingi, ir iš to ne¬ 
turto nė šiandien dar jų vaikaičiai išsiristi nepajėgia; 
užtat jie lengvaUdėdavosi prie tos partijos, kuri geriau 
užmokėdavo ar daugiau išgerti duodavo. Apie šią ydą 
kitų Lietuvos vietų liaudis paprastai su patyčiomis sako: 
Ašmenos apskrity aštuoni šlėktos vieną ožką turgun 
veda.— Čia dar reikia pridėti, jog Ašmena, Lyda ir 
Smurgainiai — tai labiausiai apjuokiamos vietos mūsų 
kunigaikštijoje. Sekdamas visuotine nuomone, ir Leo¬ 
nas Borovskis sako: 

...Manaip, te ją budelis rauiia, 

Man vis tiek, ar ji iš Ašmenos, ar Lydos, 

Aš tariu iš Smurgainių ... 11 

Yra dar toks priežodis: 

Ar Lyda, ar Ašmena — 

Abi vĮagia] kaip viena. 

Ašmeniečiai nori su kitais susilyginti, tad prie to 
dvieilio jie pridėjo (tur būt, atsikeršydami): 

Ir Vilnius su Trakais 
Eina tas pačiais takais. 

Savaime suprantama, jog tai, kas čia pasakyta, 
anaiptol nėra taikintina Ašmenos dvarininkams, švie¬ 
siems ir padoriems žmonėms, bet vien tik smulkiesiems 
šlėktoms, kurie seniai jau ilsisi grabe, ir tegul dievas 
nebeatmena jų kalčių, o šviesybė amžina tegul jiems 
šviečia. 


XXXIX 

AITVARAS 

„Aitvaras” *, kitaip aitvaros, vyriško pasileidimo die¬ 
vaitis, arba sugulovas, incubus, kuris paprastai užpul¬ 
dinėja miegančias moteris, būna už tvorų, dėl to jo 
ir vardas „aitvaras", žodine reikšme — „užtvorininkas”. 
Lietuvoje yra plačiai pasklidusių apie jį padavimų: čia 
jis neregimas užpuola miegančias moteris, čia vėl, su¬ 
ėjęs į intymius santykius, pasirodo lekiančios ugnies 
(meteoro) pavidalu. Jis lando po kamaras, vagia pieno 
gaminius, kepsnius, rūkytą mėsą ir visokius skansko- 

11 „Kobiety filozofki" [„Moterys filosofės"], komedija. 

nius iš senų šeimininkių, kurios turi susidariusios at¬ 
sargų, ir neša savo pamiltoms jaunoms moterims ar 
merginoms, net ir pinigų duoda. Moteris, pasidavusi 
tos dvasios gundymams, jau jokiu būdu nebegali atsi¬ 
kratyti jo meile 12 . 

Lietuvių liaudis posakį „aitvaras” taiko tiems, kurie 
iš savų ar svetimų namų daiktus išneša ir žydui už 
degtinę atiduoda. Užtat žodžiai kručas ir aitvaras yra 
vienareikšmiai. Kručas — tai tas, kas vaginėja smulkius 
daiktus, ypač valgomuosius, pavyzdžiui, sūrius, kiauši¬ 
nius, pieną, mėsą ir 1.1. Pavadinimas vagis taikomas 
tiktai dideliems piktadariams. 

XL 

VOKIEČIŲ SIŲSTINIS 

Žemaičių ir kai kurių tikrosios Lietuvos dalių liau¬ 
dis, kai pamato vėjo sūkurį, keliantį dulkes, tai žegno¬ 
jasi, nes mano, kad ten piktoji dvasia pralekia. Dar 
mūsų paprastieji žmonės mano, kad vokiečių šalys vie¬ 
sulų pavidalu siunčia pas mus velnius apsižvalgyti, ar 
geras javų derlius, kad paskui, kai žmonės suveš grūdus 
į Karaliaučių, Rygą ar Mintaują, galėtų nustatyti tin¬ 
kamą kainą. Iš to tad ir priežodis gavo pradžią: 

vokiečių siųst irtis *. 

O taikomas jis tiems, kurie mėgsta greitai važinėti 
ar vaikščioti. 

Žiemos meto viesulą, nešiojantį sniegus ir keliantį 
pūgą bei pustymus, mūsų liaudis vadina 

velnių vestuvėmis. 

12 Pono T. Narbuto „Dzieje star. nar. lit.", I tom. 

XLI 

VISO YRA, TIKTAI NĖRA PRIVERTIMO 

Lietuvoje paprastieji žmonės iš prigimties labai sve¬ 
tingi, puotų ir pobūvių metu gausiai savo tarpe vaiši¬ 
nasi. Tačiau jie turi tokį etiketą ir amžiais įsigalėjusį 
paprotį, jog namų šeimininkas prašo ir verčia savo sve¬ 
čius valgyti ir gerti. Be vertimo svečias, nors ir alka- 
niausias būdamas, nieko neprisilies, nes kitaip būtų pa¬ 
laikytas blogai išauklėtu žmogumi. Labai dažnai atsi¬ 
tinka, kad ir labiausiai pasiturintis šeimininkas (ūkinin¬ 
kas) neturi gabumų priimti svečius ir prašyti, kad teik¬ 
tųsi valgyti, gerti, kas ant stalo padėta. Atvykusieji, 
matydami gausybę visko, o negirdėdami prašymų ir ra¬ 
ginimų, seilę tiktai (kaip sakoma) ryja, o paduotųjų 
valgių ir gėrimų neliečia. O kai pareina alkani namo ir 
kai kas paklausia, ką valgė ar gėrė, atsidūsėję atsako: 

Buvo visko, tiktai privertimo nebuvo. 

XLII 

NEŽIŪRĖK PER SKYLĘ, BET PAMATYSI VELNIĄ 

Šitas priežodis, atrodo, bus kilęs iš to liaudies tikė¬ 
jimo, jog pro skylutę, atsiradusią nuo iškritusios vinies 
grabo lentoj, galima pamatyti piktąsias dvasias ir visus 
pažįstamus mirusiuosius, kurie nusipelnę amžinojo pa¬ 
smerkimo. 


XLIII 

AR DEŠINĖ, AR KAIRE —VIS TAI GERAI YRA 

Lietuvių liaudis tiki, jog kai niežti dešinės rankos 
delnas, tai esąs ženklas, kad pasimatysi ir pasisveikinsi 

Su mylimu asmeniu. O .jei niežti kairės rankos delnas; 
tai r-eiškią, jog gausi skaičiuoti daug pinigų. Iš to ir 
priežodis pasidarė: 

Ar dešinė, ar kairė — vis tiek gerai. 


XLIV 

KAIP GEGUŽĖ UŽSIRIŠTOMIS AKIMIS IŠSIRINKO SAU VYRĄ 

Ką liaudis mano apie gegutę, jau esame kalbėję 
kitoje vietoje 13 . Čia pakartosime tik tą, kas galėtų 
praversti sakytojo priežodžio aiškinimui. 

Lietuvoje gegužės garbei ir dabar dar tebėra šven¬ 
čiama tam tikra šventė. Trečią velykų dieną susirenka 
iš viso kaimo jaunimas į vieną trobą, dainuoja visokias 
dainas, paskui ima šokti tam tikrą šokį, vardu gegužė. 
Tam šokiui vadovauja viena mergina (gegelė), gražumu 
viršijanti visas kitas. Visi sustoja ratu, o vidury užriš¬ 
tomis akimis sėdi ant krėslo šventės herojė. Tokioje 
padėtyje visi šoka. —Po kiekvieno pašokimo vyrai pri¬ 
eina prie sėdinčiosios ir, paėmę už rankos, dainuoja: 

Karaliūne gegele, kukū, kukū! 

Aš tavo brolelis, kukū, kukū! 

Sėdinčioji iš balso atspėja tuos, kur jai labiausiai 
patinka, išsirenka tris vaikinus, atsiriša akis ir visą 
dieną šoka su jais. Kai skiriasi, dovanoja jiems savo 
austas margas juostas, o vaikinai savo ruožtu irgi ją 
apdovanoja. Ir nuo tol mergina vaikinus vadina savo 
broliais, o jie ją — seseria. 

GALAS 

18 Žr. „Tygod. Petersb.", 1836 m„ 29 nr. [Žr. šio leid. 94 psl.] 

STRAIPSNIAI. LAIŠKAI 



STRAIPSNIAI 


LIETUVIŲ DAINOS 

Išverstos 

LIUDVIKO IŠ PAKĖVIO 

Vilnius 

M. Zymeliovičiaus spaustuvė 
1844 

Išleista Rubeno Rafalovičiaus 


ĮŽANGA 

Leisdamas į viešumą kai kurių lietuvių dainų ver¬ 
timus, palaikiau reikalingu dalyku pridėti čionai trumpą 
apie jas informaciją*, skaitančiajai visuomenei jau se¬ 
niau žinomą 

1 Yra tai ištrauka iš pratarmės mano jau seniai ruošiamam Lie¬ 
tuvių liaudies dainų rinkiniui. Ji buvo išspausdinta 1838 metais laik¬ 
raštyje „Tygodnik Petersburski iš ten ji buvo išversta į rusų kalbą 
„Syn Otečestva" ir į čekų kalbą Čekų Muziejaus Metraštyje . 

Liaudies dainos, kai kurios siekiančios senų seniau-- 
sius laikus, kurias dabar mūsų liaudis dainuoja, ypa¬ 
tingą turi kelti mūsų dėmesį. Juk jos išlaikė mums tikrą 
mūsų protėvių papročių ir didvyriškų žygių paveikslą, 
jos jų darbus ateinančių kartų lūpose įamžino. Jos, išli¬ 
kusios tautiečių atmintyje, visus amžius, visas audras, 
gerą ir prastą dalią išlaikė. Ir kas jų nežino! Ko jos 
nežavėjo, kieno kūdikystės jos neliūliavo! Kas, atsi¬ 
liepdamas į jas, graudžių ašarų neliejoL Užtat pažinti 
jas arčiau, įsigilinti į jų dvasią ir būdą yra kiekvieno 
apsišvietusio žmogaus priedermė. 

Karingi mūsų protėviai, gimę tiktai žirgui ir kala¬ 
vijui, mažai tesirūpino poezija, o gal ir laiko apie tai 
galvoti neturėjo. Buvo tačiau valandų, kada jie, sotūs 
garbės, namuose, prie kūrenamų židinių, su taure mi¬ 
daus rankoje, ramiai atsidėdavo pramogoms ir, nugied- 
rinę kovose užgrūdintą taurų veidą, su noru klausyda¬ 
vosi senų kunigų ir vaidilų giesmių. Tai buvo Lietuvos 
pranašai ir poetai. Jie skatindavo tautiečius į kovą, 
dėkodavo dievams už pergales ir vadovaudavo namų 
žaidimams. Tačiau jų giesmės, būdamos improvizaciniai 
kūriniai, neužrašytos, amžiams bėgant žuvo ir mūsų 
laikų nepasiekė. 

Buvo dar kita rūšis giesmių, skirtų būtybėms, aukš¬ 
tesnėms už žmones. Nes jei lietuvis stabmeldys garbino 
prasimanytus dievaičius, degino aukas ir darė apžadus, 
tai, be abejo, turėjo ir giedoti jų garbei. Tos poezijos 
liekanų užtinkame ir šiandien mūsų liaudyje. Ponas 
Rėza savajame lietuvių dainų rinkinyje apsaugojo mums 
nuo žuvimo keletą tos rūšies giesmių. Čia reikia priskirti 
ir giesmeles deivės Išskalbtojos ir Gegužės garbei 2 .* 

2 2r. mano straipsnius „Tygodnik Petersburski", 1836 m., Nr. 
Nr. 17 ir 29. 

Poezijos veikalai, apgiedą įžymiųjų Lietuvos didvy¬ 
rių darbus, daugiausia yra išnykę. Tiktai Kęstutis ir 
kryžiuočiai — nors ir seni tai laikai — paliko neišdy¬ 
lančius pėdsakus lietuvių atmintyje. Paklausk šiandien 
mūsų krašto gyventojo apie kokias nors senienas,— 
tuoj tau suręs nuostabų, nepanašų į tiesą apsakymą, 
kuriame Kęstutis vaidina svarbiausią vaidmenį. Įsileisk 
į draugišką šneką su kuriuo Lietuvos kaimo seniu, 
primink jam praeitį, — atsidus ir sakys tau: „Oi, ne 
taip būdavo mūsų Kęstučio laikais." Panorėk sužinoti, 
kas slypi kuriame nors pilkapyje, — „lietuvių kūnai, 
arba milžinų, kritusių kovoje su šunimis kryžiuo¬ 
čiais",— atsakys. Padavimų apie neregėto gražumo ir 
stiprumo žmones ir dabar dar pasitaiko kur-ne-kur, bet 
dainų apie juos visiškai nėra. Nuostabių, stebuklingų 
dalykų apie tuos milžinus pasakoja Lietuvos žmonės \ 
Argi jie būtų buvę tokie nepaprasti žmonės?.. Man 
rodos, kad vien jų kovingumas davė pamato tiems poe¬ 
tiškiems vaizdavimams, nors neretai ir šiandien pas mus 
pasitaiko matyti vyrų milžiniško ūgio, kurie, tarytum 
nusižiūrėję į tėviškės miškų ąžuolus, pasiėmė iš jų pa¬ 
vyzdį ir pagal tuos girių karalius nuaugo aukšti, petingi. 
Apie juos tatai vienas iš mūsų dabartinių dainių kal¬ 
bėjo: 

Nei ąžuolas galvą iškėlęs, 

Juodabarzdis, veidas apžėlęs, 

O žvilgsnis tarytum perkūno, 

Žaibai ir ugnis jame tūno. 

Nemeluoju — ranka neregėta. 

1 Jis sulaužo plieninį mietą. 

3 Žr. 1837 m. „Tygodnik Petersburski" mano straipsnį antrašte: 
Milžinų kalnai ir milžinų kapai Lietuvoje. 

Švedų antplūdis*, vadovaujamas narsiojo Karo- ■ 
lio XII, taip pat atmintinas įvykis Lietuvos istorijoje. 
Gynybos pylinlai, supilti Žemaičių laukuose, ilgai, il¬ 
giausius amžius duos peno liaudies pasakojimams ir 
dainoms. 

Dainos, kurias dabar dažniausiai mūsų liaudis dai¬ 
nuoja, priklauso daugiausia meilės dainų arba eleginių 
dainų rūšiai. Jausmai, atsispindį tose dainose, yra ro¬ 
mūs, paprasti, tyri, nesutepti, skaistūs. Nerasi ten tokių 
išdykusių, riebių ir palaidų išsireiškimų, kokių pilna 
ukrainiečių, mozūrų ar krokuviškių dainuškose. Lietu¬ 
vių liaudis dora, dievobaiminga, nekalta, vaišinga, 
karštai prie gimtosios žemės prisirišusi, tebeturinti svei¬ 
kai išlaikiusi savo luomui būdingas dorybes, paveldėtas 
iš savo prosenolių. Jos mintys, norai ir jausmai eina 
tiesiai iš širdies. Užtat ir jos dainose reiškiasi meilė, 
tyra, kaip širdis kuklios to krašto mergelės, papuoštos 
drovos raudonio; karštas pamaldumas, religinė rezigna¬ 
cija ir niekuo nepajudinamas ištikimumas savo senolių 
tikėjimui, kaip to mūsų senojo Jogailos, kuris dėl to 
paties tikėjimo dvi tautas, tiek tarpusavy kariavusias, 
amžinąja santarve sujungė; prisirišimas prie gimtosios 
pastogės, lygiai toks, koks buvo mūsų tėvų, kurie, pa¬ 
ėmę savo valdžion derlingas ir turtingas pietų šalis, 
nepametė savo ošiančių girių, kuriose jie ir jų namų 
dievai turėjo būstą. Gaila tiktai, kad ta liaudis, verta 
pagarbos ir gražaus žodžio, yra šiandien taip negailes¬ 
tingai savo ponų nuengta, suvarginta ir į paskutinį 
skurdą įstumta. Nuostabu, kad mūsų ponai dvarininkai, 
arba, kaip juos teisingai Birkovskis * vadina, valstiečių 
kailialupiai, iki šiol dar neįsitikino, jog jų turtingumas 
ir gerovė priklauso vien nuo jų valstiečių turtingumo 
ir gerovės. Nežinau, iš kur ta panieka artojų luomui 

išaugo ir kur ji nuves, jei nepraregėsime? Kuo gi bėra 
šiandien lietuvis valstietis?.. Kas tuo kaltas?!—dvaro 
ponai... Nekalbu čia betgi apie visus, yra dar ir pas 
mus gerų ponų, tikrų piliečių, kurie rūpinasi savo val¬ 
dinių gerove; tegu dievas juos laimina visame kame! 
Žemaičių provincija, nors ji apšaukta, jog esanti tamsi 
ir necivilizuota, galima priskaityti į eilę tų kraštų, ku¬ 
riuose bent šešėlis gero gyvenimo dar yra likęs. Ten 
žmonės mažiau prispausti, dėl savo geografinės padėties 
arčiau uostų būdami, yra laimingesni už kitus Lietuvos 
gyventojus; jie guvūs, linksmi, Išeik tik į lauką per 
šienapiūtę — išgirsi iš tolo skambant pratisą, ilgesingą, 
liūdną, skambią dainos gaidą. Įsižiūrėk gerai į jų žaidi¬ 
mus, pabaigtuves, vestuves, ir pamatysi, kiek ten 
džiaugsmo, kiek nekaltų linksmybių viešpatauja! Prisi¬ 
artink prie tos darbščios liaudies masių, nusimesk visokį 
išdidumą, pasidaryk meilus — ir būsi laukiamas svečias. 
Tuoj tavo atvykimo proga jauna kaimo gražuolė su 
pulku šaunių savo draugių suimprovizuos gražią nai¬ 
vią dainelę, Pats savo akimis mačiau, kaip vienose ves¬ 
tuvėse, kai atėjęs dvaro ponas pradėjo iškilmę ir išėjo 
su jaunąja šokti, — kaimo mergina, ligi ašarų susijau¬ 
dinusi dėlei savo pono gerumo, be jokio pasiruošimo 
sudainavo dainelę, išliejančią širdį, prisirišimą ir dėkin¬ 
gumą! Labai gaila, kad neturėjau pasiėmęs popieriaus 
ir pieštuko, būčiau užrašęs tą gamtinės poetės kūrinį. 

Turinys dainų, kurias nūnai mūsų liaudis dainuoja, 
dažniausiai yra meilė arba ir kokio istorinio įvykio ap¬ 
dainavimas. Yra ir tokių, kur turi lokalinių bruožų, pvz., 
apie milžinkapius Ventos pakrantėse, apie Jūros upės 
undines * ir pan. Dainos, kurias girdėjau Švenčionių, 
Trakų ir Vilkmergės apskrityse, yra visiškai be pras¬ 
mės *. Dažniausiai keletas žodžių, jokio ryšio tarpusavy 

neturinčių, visaip kartojamų, ir sudaro dainą. Tie, kurie 
ir turi įmanomos prasmės, yra be jokios poezijos. Vis¬ 
kas priklauso nuo gero ar prasto liaudies gyvenimo. 

Apdainuojamieji dalykai lietuvių liaudies poezijoje 
daugiausia yra rūtų vainikas, kuris puošia galvą kiek¬ 
vienai jaunai merginai, aukštas svirnelis, kuriame lai¬ 
komas visas turtas, plonosios drobelės, rankšluosčiai 
sniego baltumo, eiklusis žirgelis ir karo ginklai. 

Visos apsišvietusios tautos jau iš seno turi didelius 
liaudies dainų rinkinius; Lietuvoje vėliausiai apie juos 
pradėta galvoti, ir lig šiol tik du pas mus, Lietuvoj, te¬ 
pasirodė— Rėzos ir Simono Stanevičiaus. Aš jau daug 
metų sudarinėju savo rinkinius ir turiu kelis šimtus 
dainų surinkęs. Prieš keletą metų buvau pradėjęs jas 
versti į lenkų kalbą, tačiau mano darbo ir pašaukimo 
permainos privertė mane liautis tai dirbus, užtat ir tokį 
mažą išverstų dainelių skaičių teišleidžiu. Dalis mano 
lietuvių dainų rinkinio, jei niekas nesukliudys, greit 
pasirodys viešumoje; kitas palieku laukti ad ielicioia 
tempora [laimingesnių laikų]. 

Lietuvių liaudies dainos seniai jau patraukė į save 
mokslo vyrų dėmesį, ir seniai turime nors nedaug, bet 
pavyzdingų jų vertimų, Pirmenybę iš visų kitų turi toje 
srityje Kazimiero Brodzinskio, Antano Eduardo Odynco 
ir Aleksandro Chodzkos darbai. Čia dar verti paminėti 
Liudvikas Osinskis, Pranciškus Zatorskis, Ignacas Kula- 
kovskis, Jonas Čečotas ir Emerikas Stanevičius *, Pasta¬ 
rasis paskelbė laikraštyje „Tygodnik Wilenski” kelioli¬ 
kos lietuvių liaudies dainelių vertimus, gaila tiktai, kad 
jo vertimai yra labai nutolę nuo originalo ir dėl to 
nebeturi to žavumo ir malonumo, kokiu pasižymi mūsų 
liaudies poezija. Dabar apie mano darbą: beveik visos 
dainelės yra verstos pažodžiui *, dėl to jos neteko daug 

išorinio vertingumo; nukentėjo eilėdaros mechanizmas, 
bet užtat dainelės išlaikė visą savo poeziją, nesugadintą 
jokių dirbtinumų. Kai kurios dainelės yra tiktai seki¬ 
mai, bet visur išlaikyta svarbiausioji mintis. 


VALIŪNAS 

(Skiriama atminimui Tomui Bilevičiui) 

Genijus praslinko nepastebėtas, 
it šešėlis nesušlamėjęs! 

M M. 

Silvestras Valiūnas gimė apie 1790 metus * Žemai¬ 
čiuose, Raseinių apylinkėje. Jo tėvai priklausė tai nelai¬ 
mingų žmonių klasei, kurie Praamžiaus lėmimu yra 
priversti grumtis su savo kietąja dalia, slegiančia juos 
be atlydos nuo senolių prosenolių, kurie atiduoda kitiems 
savo rankas ir visas kūno pajėgas; palaiko gyvybę, dirb¬ 
dami svetimą žemę su kruvinu savo veido prakaitu, ir 
užsidirba kąsnelį duonos kasdieninės, gaunamos mai¬ 
nais už savo būtį, tokią apverktiną, o vienok taip vertą 
pagarbos ir visuotinio dėkingumo. Žemaičiuose yra tok¬ 
sai pagirtinas paprotys, kad artojų luomo žmonės, net ir 
mažai pasiturintys, stengiasi duoti savo vaikams iš¬ 
mokslinimą, jei ir ne per didžiausią, tai bent galintį 
užtikrinti jiems ateityje lengvesnę dalią. Todėl ir jau 
nas Valiūnas buvo atiduotas į mokyklą, o ją baigęs, pa¬ 
sirinko dvasišką luomą ir įstojo į diecezijos seminariją 
Varniuose; iš čia vietos vyresnybės buvo išsiųstas į vy¬ 
riausiąją seminariją prie buv. Vilniaus universiteto eiti 
toliau mokslų, puošiančių kunigų luomą. 

Atėjo atmintini istorijoje 1812 metai. Amžių didvy¬ 
ris, Prancūzijos ciesorius Napoleonas , visą Europą lig 

pat žydriojo Nemuno po savo skeptru pavergęs, išmušęs 
nesuskaitomus kariuomenės pulkus; per traškančius mi¬ 
lijonų žmonių kaulus, per sostus ir didžių valstybių griu¬ 
vėsius drąsiu žingsniu žengdamas, visur pranokstamas 
riksmingos garbės, kuri, giminingos tautos poeto 1 žo¬ 
džiais tariant, aistriai bučiavo jo aukštą kaktą; su nenu¬ 
galėtais ligi tol savo žygių draugais pasirodė senojoje 
Gedimino sostinėje. 

Valiūnas buvo iš tų, kurie tuomet pasidavė Prancū¬ 
zijos ciesoriaus garbės spindesio suviliojami *: metė 
tykų pamaldumo ir mokslų prieglobstį ir stojo po pa¬ 
saulio triuškintojo vėliavomis. Tačiau greit, ištiktas 
nesėkmės, karinę karjerą metė. Tada jis įsikūrė gimti¬ 
nės užkampyje, nebegrįždamas į dvasiškių luomą, kuria¬ 
me, būdamas aukštesnis už kitus gabumais ir talentu, 
dažnai sukeldavo pavyduolių nepasitenkinimą. 

Veikiai suėjo į pažintį su daugeliu dvarininkų šeimų, 
o pas Stanevičius ir Bilevičius tapo namų draugu. Visur, 
kur tik pasirodydavo, būdavo laukiamiausias svečias. 
Dėl savo išsimokslinimo, linksmumo ir iš prigimties di¬ 
delės sąmojo dovanos buvo visų draugijų pažiba, dvasia 
ir džiaugsmas. Žemaičiuose tūkstančiai jo anekdotų ke¬ 
liauja po žmones: sąmojo greitumu ir taikliu susivo¬ 
kimu bet kuriuo atveju nebent pats Žolkovskis * galėtų 
su juo lygintis. Visada pilnas naujų išmonių, visada pa¬ 
sirengęs kiekvienam atsakyti, nemėgęs niekam likti sko¬ 
lingas, Valiūnas nežinojo, kas tai yra nuvalkiotų są¬ 
mojų kartojimas. Po kelių metų, pragyventų nerūpestin¬ 
gai, linksmai ir triukšmingai, žymiai persimainė 
Žemaičių vaidilos charakteris. Pasidarė liūdnas, niūrus, 
pamėgo vienatvę, ėmė neapkęsti draugijos. Sunku nu- 


1 Vladimiro Benediktovo. 

statyti, dėl ko taip atsitiko. Gal meilė, karšta ir perdaug 
drąsi, užtat beviltiška, o gal kad geriau pasaulį pažino 
ir arčiau prisižiūrėjo į žmones,— gal tas jį taip pakeitė. 

Valiūnas iš prigimties buvo geras, turėjo jautrią 
širdį, užjaučiančią, linkusią į tikrą meilę ir draugystę; 
tačiau, likimo atiduotas j tą luomą, į kurį žmonės (labai 
neteisingai) žiūri su tam tikra panieka, o, be to, būda¬ 
mas išsimokslinęs ir daugiau išmanydamas už tuos, kurie 
jį niekino, negalėjo į juos nežiūrėti iš aukšto. Maišyda- 
masis tarp šiokiadienio protelio sutvėrimų, nerasdamas 
tarp jų peno savo jautriai sielai, anksčiau ar vėliau tu¬ 
rėjo priprasti prie užsidarymo savy, prie vienumos. 
Žmogui beturčiui, neturinčiam dvaro, apdovanotam ug¬ 
ninga vaizduote, lieka tik arba likti stoiku, arba — eiti 
į beprotnamį! Valiūnas buvo kupinas aukšto poetiško 
entuziazmo, bet jį slėgė neturtas; į ką tik jis savo mintis 
kreipė,— niekame negalėjo sukelti sau atjautos, kiek¬ 
vienam rūpėjo turtingumas, aukšta tarnyba ir panašūs 
pigūs blizgučiai, kiekvienas mielai būtų padėjęs tam, su 
kuo buvo susijęs giminyste, interesais, arba kas turėjo 
lankstesnį nugarkaulį; tačiau protas, mokslas ir sielos 
ypatumai tik tiek žmones domino, kad tą valandėlę pa¬ 
plodavo katučių. Tai mūsų poeto širdis neišvengiamai 
buvo priversta atsisveikinti amžinai su bet kokiu deli¬ 
kačiu jausmu, pasiduoti melancholijos jungui ir tapti 
viskam negyvėliu; ogi nepasitikėjimas, išaugintas patir¬ 
ties, užgesino jame paskutinę draugingumo noro kibirkš¬ 
tėlę. Tad jis pasitraukė iš savo bičiulių namų, su kuriais 
betgi nesutraukiojo ryšių visiškai, ir įsikūrė kaime, 
kur jis pats ir jo tėvai buvo gimę. Gyveno tenai sau pa¬ 
čiam, toli nuo žmonių, pažindamas juos ir stebėdamas 
įžvalgaus gamtos tyrėjo akimi, kuris, saugioje vietoje 
būdamas, mokosi pažinti nuodingus šliužus. Vengdavo 

žmonių, ne dėl to, kad juos būtų niekinęs, bet (kaip pats 
dažnai sakydavo) kad jų bijojo. 

Sėdėdamas'vienišas tyliame kaimo užkampyje, nieko 
daugiau nebeveikė, tik skaitė knygas ir rašė veikalus, 
kurie jam teikia tikrą garbę ir nemirtingumą žemėje. 
Pirmutinis jo veikalas yra dvidešimt keturių giesmių 
poema iš didvyriškų Jono III — Lenkijos karaliaus, Vie¬ 
nos išgelbėtojo — laikų. Toji poema, be paties pavadi¬ 
nimo Sobeskiada *, jokio daugiau neturi ryšio su senąja 
lenkų poezijos mokykla *. Valiūnas savo veikale, tariant 
žodžiais, pasiskolintais iš vieno didžio mūsų esteto *, 
,,pakilo iki aukščiausio skrydžio! Įtempė stygą aukščiau¬ 
siam balsui, saldžiausiems tonams, gražiausiems akor¬ 
dams".— Valiūnas, sakau drąsiai, pirmasis (net anksčiau 
už Brodzinskį ir Malčeskį) nujautė, jog ateina laikas, 
kada persimainys pas mus skonis poezijoj, buvo pirma¬ 
sis iš tų, kurie visų geriausiai suprato savo šalies poe¬ 
ziją. Jo poemoje nėra sekimo, nėra svetimybių: viskas 
sava, prigimta, brandu, vyriška. Paveikslai, charakteriai, 
papročiai ir amžiaus dvasia — meistro rankos perteikti 
Skaitant jo Sobeskiadą, visiškai atrodo, tarsi būtum per¬ 
sikėlęs į anuos didvyrių laikus, kada buvo kovojama dėl 
tikėjimo ir dėl visos krikščionybės; atrodo, jog esi atsi¬ 
dūręs tarp anų dievobaimingų, nesuteptos garbės, nepa¬ 
laužiamos valios riterių, į kurių geležines krūtines su¬ 
trupėjo milžiniška Otomanų galybė. Teisingai apie 
Sobeskiadą galima pasakyti tą patį, kas yra pasakyta 
apie Gražiną \ ,,Kietas yra tos sakmės stilius kaip gele¬ 
žies šarvas, šaižus kaip to šarvo džeržgė j imas, kada jį 
stiprūs pečiai sujudina, ir aštrus kaip riterių veidai se¬ 
nuose paveiksluose.— Sugestyvi harmonija tos kalbos 


1 Veikale apie lenkų devynioliktojo amžiaus literatūrą. 

darniu savu žavesiu skaitytojo mintį nuneša į tuos lai¬ 
kus, kada buvo poemos įvykiai."—Gaila, kad pas mus 
nėra Račinskio *, nes be jo ir Sobeskiada, lygiai kaip ir 
daugelis kitų raštų, visais atžvilgiais vertų išleisti viešu¬ 
mon, dievas žino, kada pasirodys pasaulyje... 

Kitas ne mažiau svarbus Valiūno darbas yra Listy 
Pošmierckiego * rašyti eilėmis. Juose reiškiasi ta pati 
dvasia ir tie patys siekiai, kurie būdingi bemaž visiems 
lietuviškosios mokyklos poetams *. Gerai pasakė gimi¬ 
ningos tautos poetas*, kad yra atsiminimų-gėlių ir atsimi- 
nimų-žaizdų.— Yra atsiminimų-gėlių, bet tos gyvos, kva¬ 
pios gėlės, mielų jaunystės pamišimų ir nekaltų pakly¬ 
dimų kūdikiai, auga ant širdies. Užtat kai raunam juos 
su visomis šaknimis, norėdami persodinti ant popieriaus, 
tai tik širdį draskome; tačiau nei mūsų, nei kieno kito 
ašaros negali duoti gyvybės tiems karšto krašto auga¬ 
lams, persodintiems į šaltą visuomenės įstatymų ir šei¬ 
mos spekuliacijų klimatą. Buvo stebimasi poeto talentu, 
daug, labai daug kalbėta nelaimingojo paguodai apie 
draugus, šlovę ir t, t. Tik apie tą, ko poetas visų labiau¬ 
siai troško, ko dūsavo, dėl ko sielvartavo, nė užsiminta 
nebuvo. Tad jis teisingai galėjo tarti: 

„Bepigu buvo Pigmalionui marmurą atgaivinti, bet 
tegu jis būtų pamėginęs ką paveikti su šituo šalto ledo 
luitu! Nūnai nereikia nieko daugiau, kaip tik spiaudyti 
žmonėms į akis, bet tik spiaudyti auksu; o tada — viskas 
bus tavo paslaugoms!” 

Valiūno veikalai lietuvių kalba taip pat yra didelio 
talento, o ypačiai eilės, pavadintos Birutė. Prieš keletą 
metų esu jas nusiuntęs a. a. Kazimierui Brodzinskiui. Jis 
laiške, rašytame man, šitokią apie tąsias eiles nuomonę 
išreiškė: „Jūsų poetas (Valiūnas), net jei nieko daugiau 

nebūtų parašęs, kaip tik šį nedidelį eilėraštį, vertas gar-' 
bingos vietos tarp devynioliktojo amžiaus literatūrinių 
žymenybių." 

I gyvenimo pabaigą Valiūnas buvo dideliausiame 
skurde. Šitai matyti net ir iš Listy Pošmierckiego, kur 
kiekviename laiške, rašytame vieninteliam draugui Sta¬ 
nevičiui, yra dailus kreipimasis, maldaujantis atsiųsti 
nors kelis rublius duonai kasdieninei.— Mirė Valiūnas 
1831 m. Apie jo laidotuves galima pasakyti K. Brodzins- 
kio žodžiais: 


...Niekas nesispaudė, 
Nešvietė lempos, negriozdė karietos, patrankos 

[nešaudė, 

Tyli, triukšmingi poetai, pamokslininkai garsieji, 
Švelnios gražuolės neliūdi ir ašarų graudžių nelieja. 

Tik keli dievobaimingi sodžiaus žmonės atidavė jam 
paskutinį patarnavimą. Valiūno vardą galima palyginti 
su švytruojančia skęstančio laivo vėliava: švystelėjo — 
nebėr! Tas vardas, net kol tebegyveno, nedaugelio te¬ 
buvo žinomas ir gerbiamas pagal savo vertę. Genijus 
praslinko nepastebėtas, it šešėlis nesušlamėjęs! O mes 
paskirkim jam nors kelias ašaras ir uždekim antkapį 
Sobeskiados autoriui! 

STRAZDAS ANTANAS 

Strazdas Antanas, kunigas, gimė Žemaičiuose, Telšių 
apskrityje *, dvasiškuosius mokslus išėjo Varnių semi¬ 
narijoje. Buvo tai įžymus, įkvėptas lietuvių poetas, o 
kaip žmogus su jausmu ir talentu — visą savo gyvenimą 
kuo nelaimingiausias. Keliolika metų įvairiausiose vie¬ 
tose ėjo parapijos vikaro pareigas Žemaičiuose *, o iš 

čia, ieškodamas sau geresnės dalios, persikėlė į Vilniaus 
dieceziją. Bet ir čia neišsipildė jo viltys; niekas jo tikro¬ 
sios vertės nepažino ir su broliška atjauta prie jo nepri¬ 
ėjo; su dideliausiu vargu turėjo pelnytis kasdieninės 
duonos kąsnį, kai tuo tarpu kiti, kuriuos jis toli viršijo 
ir talentu, ir amžiumi, ir nuopelnais, gyveno sau kuo 
gražiausiai. Taip jis, metęs vikaro tarnybą, įsikūrė kaime 
arti Šimonių miestelio, Vilkmergės apskrityje, ir užsiėmė 
vien žemės darbu kelių margų ūkelyje, lankydamasis 
betgi kasdien šv. mišiose. Tame nuošaliame Lietuvos 
kamputyje, amžinųjų girių paunksnyje, užgimė jo niū¬ 
rios, ilgesingos, skurdžios, poetinio įkvėpimo kupinos 
giesmės, paskelbtos spaudoje tokiu pavadinimu: Giesmies 
swietiszkas y r szwintas su devizu: Ecce nova sunt om- 
nia, kurių be ašarų nūnai skaityti neįmanoma. O betgi 
buvo žmonių tokių beširdžių, tokių akmeninių, jog nė 
truputėlio nekreipė į jį dėmesio, o tuo tarpu jie būtų ga¬ 
lėję padaryti jį laimingą, bet vyrui, vertam kuo gražiau¬ 
sios dalios, davė be jokios globos, lyg elgetai kokiam, 
didžiausiame skurde numirti. Kažkoks žiaurus fatalizmas 
persekiojo jį visą gyvenimą, iš niekur pagalbos, iš nieko 
užuojautos savo reikaluose negalėjo sulaukti. Savo skur¬ 
do būklę labai iškalbingai išreiškė eilėse Apie siratas, 
kurios nūnai skamba mažne visų lietuvių lūpose, ku¬ 
riems tiktai gimtoji kalba nėra svetima; štai pradžia: 

Ei dienos mano klapatų, 

Kur pasidėsiu be turtų: 

Kur ašei nujosiu, 

Vis bėdas atrasiu 
• Dėl savęs ir 1.1. 

Tikrai, kun. Strazdas dėl įgimto savo išdidumo, 
būdingo didiesiems žmonėms, neelgetavo nei garbės, nei 

turtų, turėdamas vilties,, kad kada nors pažins jį žmo-' 
nės, laukė, laukė—-'laukė ilgai — lig aštuonių dešim¬ 
čių metų žilės, ligi grabo lentos,—viskas perniek; jei 
būtų turėjęs lankstesnj nugarkaulį, jei būtų prašęs ir 
nors vieną kartą užmiršęs save, nors vieną kartą veid¬ 
mainiškai pasižeminęs, kaip daro daug kas pasaulyje, 
gal ir būtų buvęs geriau aprūpintas; tačiau buvo išdidus, 
buvo poetas,— tad kaip poetas ir užbaigė elgeta savąjį 
žemės kelią 1834 metais * Kamajuose. Tai buvo didelis 
paprastųjų žmonių draugas, jiems jis kūrė lietuviškas 
dainas bei giesmes, raginančias dirbti ir garbinti dievą. 
Kalbėjo su visais ne kitaip, tik lietuviškai, net su įžy¬ 
miausiais asmenimis, jei tik žinojo, kad jie tą kalbą 
moka; visada buvo linksmas, gerai nusiteikęs, retkarčiais 
tiktai su baironišku sarkazmu atsiliepdavo apie nedė¬ 
kingą svietą; dideliausią turėjo satyros pamėgimą ir itin 
dažnai teisingai, bet skaudžiai užliesdavo asmenį, ir už 
tai daug kas nemėgdavo, vengdavo jo. Visada vadin¬ 
davo save ir pasirašinėdavo Strazdeliu, nuo lietuviško 
žodžio, reiškiančio drozd, iš kurio buvo kilusi jo pa¬ 
vardė. Dainoje, pavadintoje Strazdas, taip save aptarė: 

...Kur aš tiktai nukanku, 

Reiškiu aukščiausio ranką, 

Kurs lapeliais medžius aprėdė. 

Reiškiu, giedu, linksminu, 

Smūtną žmogų raminu, 

Tiešydams gražioms giesmelėms, 
Skrisdams viršum medžių, 

Pačioj viršūnėj sėdžiu. 

Leidžiu balsą per tamsias girias, 
Sparneliais klosdamas, 

Brudną žemę bardamas. 

Be giesmių ir dainų, paskelbtų spaudoje, labai dar 
daug paliko rankraščiuose, kurie nežinia kur nusimetė. 
Nepaprastai lengvai sekdavosi jam sudėti dainą ir su¬ 
komponuoti gaidą: kiekvienam atsitikimui suimprovi¬ 
zuodavo eiles ir joms jau turėdavo gatavą gaidą, tikrai 
lietuvišką: ilgesingą, naivią ir tyrą melodiją, it motinos 
meilė tame krašte. Visos jo giesmės bei dainos, gieda¬ 
mos nūnai bažnyčiose ar dainuojamos artojų trobelėse, 
yra komponuotos jo paties. Dar jo yra parašytas Spasa- 
bas giedojimo mišių šventų *, atspausdintas Vilniuje pas 
kunigus misionorius. Visuose Strazdo kūriniuose reiš¬ 
kiasi didelis talentas, tačiau lietuvių kalba, kaip jau ir 
iš čionai duodamų fragmentų šviesus skaitytojas gali 
matyti, nėra gryna, bet maišyta su lenkų kalba ir su kita 
kažkokia barbariška lietuvių tarme, be jokių gramatikos 
taisyklių. Tiktai čia nėra autoriaus kaltė,— jis puikiai 
mokėjo gimtąją kalbą; reikia veikiau aiškinti taip, kad 
jis taikėsi prie to Lietuvos pašalio, kalbančio gangre¬ 
nuota kalba,— juk tai to pašalio liaudžiai vaidila savo 
dainas kūrė. Tasai žmogus gyvendamas nedaug kam te¬ 
buvo žinomas ir nedaug kieno tebuvo vertinamas pagal 
savo tikrąją vertę, tegu tad, nors ir trumpai ir netobulai 
paminėdami jo gyvenimą, pilną nelaimių ir tikrai nau¬ 
dingų darbų, išreikšime pagarbą mirusiajam; tegu bent 
grabe pasidžiaugia jojo kaulai, kad yra Lietuvoje žmonių 
dėkingų ir sugebančių pamatyti kiekvieną nuopelną 
bendrajam labui. Ramybė tavo palaikams, vargšas poete! 
Nepuošia marmurai tavo kuklaus kapo, bet tu pasistatei 
sau amžiną paminklą savo nemirtingomis giesmėmis *, 
nuo kurių nūnai skamba visos Lietuvos bažnyčios! Kiek¬ 
vienas kunigas, žengdamas prie altoriaus atnašauti šven- 


36. L. A. Jucevičius 

čiausios aukos, išgirdęs,, kaip tavo ištikimoji liaudis • 
gieda • 

Pulkim ant kelių , visi krikščionys , 

nuoširdžiai pravirks ir iš dvasios gilumos atsidūsės už 
tavo vėlę į viešpačių viešpatį! 

DIONIZAS POŠKA 

Gimė 1760 * m. Raseinių apskrityje, Girdiškės para¬ 
pijoj, tėvonijos dvare Bardžiuose. Mokėsi Kražiuo¬ 
se; paskiau buvo Raseinių apskrities žemės teismo rašti¬ 
ninkas. Tasai vyras buvo vienas iš pačių pirmutinių 
lietuvių literatūros mylėtojų ir uoliausiai rūpinosi sa¬ 
vosios gimtinės šlove. Jis tada rinko kruopščiausiai iš 
kur tik galėdamas tėvų žemės senienas ir dėjo jas savo 
milžine ąžuole Baublyje, žiliausios senovės laikų amži¬ 
ninke. Kai kurias iš tų senienų Kajetonas Nezabitauskis 
išvardino * žurnale „Dziennik Wilenski", rodos, 
1824 metais. Visą savo gyvenimą Poška paskyrė rašyti 
veikalams lietuvių kalba, kurie pelno negęstantį tau¬ 
tiečių dėkingumą, o autoriui teikia garbę ir nemirtin¬ 
gumą žemėje. Svarbiausias jo darbas yra Lietuvių kal¬ 
bos žodynas *; tas milžiniškas veikalas, kaip laikraštyje 
„Magazyn powszechny' r gerbiamasis mano Lietuviškųjų 
vertimų recenzentas * rašo, turėjęs būti padėtas Varšu¬ 
vos Mokslo bičiulių draugijos bibliotekoje ir tuo tikslu 
buvęs atiduotas į vieno Kauno advokato rankas, bet per 
dešimtį metų kažkur užsimetęs. Vertė taip pat Virgili¬ 
jaus Eneidą * į lietuvių kalbą, ir tas rankraštis, taip man 
tvirtino žmonės, esąs dabar jo šeimos rankose. Rašinėjo 
kai kada ir originalios poezijos ir čia ypač turėjo didelę 
improvizatoriaus dovaną satyros ir epigramų žanre. 

Tūkstančiai jo nuotrupų dabar keliauja po visus Žemai¬ 
čius. Gal nebus pro šalį pakartoti bent vieną užrašą, 
padėtą viršum Baublio durų: 

Čion kitkartą pagonys piovė ožką, 

O dabarčios gyven Dionizas Poška l . 

Mat, yra žinoma iš istorijos, jog lietuviai garbino 
kai kuriuos medžius (žr. p. T. Narbuto ,,Dzieje starož. 
narodu litewskiego, I tom.), nešė prie jų dievams aukas 
ir gyvulių krauju vilgė žemę po medžiais; yra padavi¬ 
mas, kad ir prie Baublio pagonybės laikais būdavusios 
plaunamos ožkos, aukojamos dievams; — tą būtent da¬ 
lyką autorius ir užsimena pirmoje eilutėje. Keli jo 
straipsniai apie gimtojo krašto senienas buvo įdėti lenkų 
laikraščiuose *, kai kada savo pastabas jis siųsdavo net 
mokslingiems archeografams: Kepenui, Loboikai 2 ir 1.1. 


1 Neteisingai kai kas tvirtina, sakydami ir net rašydami, jog Lie¬ 
tuvos beveik visi dvarininkai esą kilę iš Lenkijos, remdamiesi tuo, 
kad pavardžių galūnės esančios lenkiškos. Tegu jie žino, kad dauguma 
lietuviškų pavardžių buvo pakeistos pagal lenkiškus pavyzdžius net 
neatpažįstamai tada, kada Lietuvos bajorai su Karūnos bajorais buvo 
sulyginti teisėmis ir privilegijomis: lietuviai, priimdami lenkiškus 
herbus, priėmė ir lenkiškas pavardžių galūnes; tuo būdu Poška virto 
Paškevičiumi, Biliūnas — Bilevičiumi, Jucius — Jucevičiumi, Rodžius — 
Radavičiumi, Mickūnas — Mickevičiumi, Cečys — Čečotas, Bauža — 
Bohušu, Stonys — Stanevičiumi, Kasokas — Kosakovskiu, Krašys — 
Kraševskiu, Elnias — Jelenskiu ir t. t., ir t. t Kai kurias pavardes ir 
kronikininkai iškraipė; taip antai, kuris gi priešjogailinių laikų 
lietuvis pažintų savo kunigaikščio Palksnio pavardę, vėliau metrašti¬ 
ninkų perdirbtą į OJšanskį?! Šią klaidą lengvapėdiškai pakartojo ir 
naujesnieji istorikai, mūsų ir rusų. Vėliau pakalbėsiu plačiau apie 
šį tokį svarbų dalyką. 

2 Loboika—'buv. Vilniaus Universiteto, o dabar Akademijos pro¬ 
fesorius. 


36 : 

Tačiau, nors tokių didžių nuopelnų raštijai ir istorijai 
turėdamas, buvo nepaprastai kuklus ir maža apie save 
manantis; šitai gali liudyti tokios jo eilės prakalboje, 
rašytoje, kaip pats sako, vienam rankraščiui: 

Dabar gi rašau, ne tiek garbę pasiekt pasiruošęs, 
Kiek guosdamas savąją širdį, senatvėj apluošęs. 

Tas mokslingas vyras užbaigė savąjį žemės kelią 
1832 * metais. 

KONSTANTINAS SIRVYDAS 

Sirvydas Konstantinas, jėzuitas, gimė Lietuvoje, 
tėvai buvo žemaičiai *; dar vaikas būdamas, nes vie¬ 
nuoliktus metus eidamas įstojo į ordiną, 1588 metais 
davė vienuolio įžadus *. Buvojo įvairiose vietose, o il¬ 
giausia išbuvo Vilniuje, kur su nepaprastu uolumu ir 
ištverme darbavosi žmonių sielų išganymui. Visų šven¬ 
čių dienomis ir sekmadieniais iš ryto sakydavo pamoks¬ 
lą lietuviškai šv. Jono bažnyčioj, po sumos katedroj — 
lenkiškai; popiet vėl aiškindavo šventąjį raštą šv. 
Ignaco bažnyčioje. Užbaigė šventą ir darbingą savo gy¬ 
venimą Vilniuj 1631 metų rugpiūčio 23 dieną. Iš jo 
pamokslinęs literatūros veikalų, paskelbtų spaudoje, 
yra: „Punkty kazan od Adwentu až do Postu, językiem 
litewskiem wy iožone, z vzytlumaczeniem na polskie" 
[„Punktai sakymų nuo advento ligi gavėnios, išdėstyti 
lietuvių kalba, su vertimu į lenkų kalbą' 1 ], Vilniuje 
1629 metais, ir „ Punkty kazan na Wielki Post, językiem 
litewskim, razem i tiumaczenie polskie" [„Punktai saky¬ 
mų gavėniai, lietuvių kalba, kartu ir lenkiškas verti¬ 
mas"], Vilnius 1644 metais. Abu šitie veikalai turi didelę 
vertę, šiandien yra nepaprastai reti. Leono Rogalskio 

liudijimu, jie buvę buv. Vilniaus Universiteto bibliote¬ 
koje. Aš du egzempliorius esu matęs Raseinių tėvų domi- 
nykonų bibliotekoj. Linkėtina, kad kuris nors iš uolių 
mūsų lietuvių vyskupų palieptų naują leidimą paruošti 
kaimo kunigų vartojimui, nes su nemaža nauda papras- 
tajai liaudžiai gali būti sakomi. Kiti Sirvydo rašto darbai 
yra: 1) „ Dictionarium Polono-latinum", Varsoviae [,,Len- 
kų-lotynų kalbų žodynas", Varšuva] 1641, 8. 33 lkšt.*, 
2) „Dictionarium trium linguarum in usum studiosae 
juventutis" („Trijų kalbų žodynas mokslus einančiam 
jaunimui"), Vilnae 1677 *, 8. Editio ąuinta [Penktasis lei¬ 
dimas], ten pat MDCCXIII, 8. 464 psl., neskaitant pratar- 
mėlės. Pratarmėje pasakyta, kad perspausdinti žodyną 
buvusi ta priežastis, jog visai nebesą jo egzempliorių, 
spausdintų 1677 m. Vilniuje. Kalbos žodyne vartojamos 
šios: lenkų, lotynų, lietuvių. Abu tie žodynai išėjo po 
autoriaus mirties. Kunigas Valančiauskis (Vilniaus Dvas. 
Akad. adjunktas) savo pastabose*, kurias maloniai leido 
peržiūrėti man, užsimena dar apie tokią Sirvydo knygą: 
„Clavis linguae lithuanicae" [„Lietuvių kalbos raktas”]*, 
spausdintą Vilniuje, bet kuriais metais, kokio formato 
ir kokio dydžio, to jis, savo papročiu, nepaduoda, 

MILŽINŲ KALNAI IR MILŽINŲ KAPAI LIETUVOJE 


Milžinų kalnai, kaip juos to krašto žmonės vadina, 
yra tai dideliausios kalvos kūgio pavidalo.— Milžinai, 
pasak liaudies pasakojimų, buvę tai nepaprasto ūgio 
žmonės, jie gyvenę seniai, labai seniai, dar tada, kai Lie¬ 
tuvoje nebuvę nė vieno miesto, kada visi gyvenę gi¬ 
riose, ir tik vos kur-ne-kur tebuvę matyti pradedančių 
kurtis kaimelių ir pastovių sodybų. Milžinai, kurių var- 

dus išlaikė mums liaudies padavimai, žymiausieji yra: 
Anžulis, Alcisy V Uolias, Gelonas, Kalnpilys ir kiti. Ūgis 
jų buvęs toks didelis, jog į savo pirštinės vieną pirštą 
galėję susidėti dvidešimt žmonių. Milžinai kariavę su 
daugeliu šiaurės tautų, kurios dažnai plėšdavusios Lie¬ 
tuvą. Sunaikinę priešininkus, jie savo pergalės atmini¬ 
mui pildavę dideliausius kauburius, ir iš to atsiradę pas 
mus milžinų kalnai. Jie kalnus pildavę šitokiu būdu: 
pirmiausia užmuštų priešininkų kūnus sukraudavę į vie¬ 
ną krūvą, o paskui nueidavę į Baltijos pajūrį, prisisem- 
davę pilną batą smėlio ir parnešę ant jų išpildavę. Gir¬ 
nikų kalną Šiaulių apskrityje, arti Kurtuvėnų miestelio, 
dviem bato sėmimais supylęs milžinas Anžulis, o Šatriją, 
toje pat apskrityje, trimis sėmimais supylęs Alcis savo 
pačios Jauterytės atminimui, kuri irgi buvusi dailiausioji 
ir stipriausioji iš visų Lietuvos bei Žemaičių merginų ir 
tame kalne buvusi palaidota. 

Ką apie tuos pasakojimus reikia manyti? — Ogi tą, 
kad seniau, matyt, tikrai buvo Lietuvoje vadų, vadintų 
aukščiau paminėtais vardais, kurie savo pergalių atmi¬ 
nimui pildavo kalnus. Vis dėlto jokiu būdu negalima 
sutikti, kad Girnikai ir Šatrija būtų jų veiklos dėka atsi¬ 
radę. Mat, 1833 metais, kai tik pirmą kartą išgirdau 
tuos nuostabius pasakojimus, nuvykau pats prie tų kal¬ 
nų persitikrinti, ar iš tikro jie yra iš vieno tiktai smėlio. 
Liepiau kasti žemę kelis sieksnius gilumo, ir pasirodė, 
kad tie kalnai yra gamtos, o ne žmogaus rankų padaras, 
nes viršutinis sluoksnis buvo dirvožemis, o giliau ėjo 
smėlys ir molis, iš kurio puodai lipdomi, ir juose begalė 
visokio dydžio akmeniukų, daugiau mažiau apvalainių. 

Tie kalnai yra be galo dideli, ypačiai Šatrija nuo jos 
viršūnės matyti visos apylinkės per keliolika mylių 
aplinkui. Tirdami tą dalyką įsakmiau, sužinome, jog abu 

tie aukšti punktai yra kalnai, geognozijoje žinomi są- 
našinių kalnų vardu (terrains de transport). Tą nuomonę 
remia visokių jūros gyvių suakmenėjusios liekanos, 
fragmentai ąžuolo medienos, geležies piritų, gneiso, žė¬ 
ručio, porfiro, kvarco, maži trupiniai cino ir kitų kūnų, 
priklausančių archainių žemės sluoksnių (terrains pri- 
mitivs) sandarui, kurių iškasama Girnikuose ir Šatrijoje. 
Galiausiai ir pats jų dydis neleidžia net manyti, kad jie 
būtų žmogaus supilti. Ant Šatrijos kalno, matyt, iš tikro 
yra Alcio žmonos kapas *, nes liaudis dar ir dabar tebe¬ 
tiki, kad raganos švento Jono naktį sulekiančios į tą 
kalną, ir tenai joms kelianti puotą Jauterytė, kuri pati 
buvusi irgi didelė ragana. Kalnai, esą Raseinių apskri¬ 
tyje, prie Kaltinėnų ir palei Mūšos upę, nors itin aukšti, 
gali betgi būti žmonių supilti, nes ir žemių vienodumas 
visuose sluoksniuose,— be viršutinio, kuris yra dirvo¬ 
žemis,— ir kūginė jų forma remia tą nuomonę. 

Milžinų kapai yra randami daugelyje vietų Raseinių, 
Telšių, Šiaulių apskrityse ir Kurše. Tai yra senkapiai iš 
keliolikos, o kartais ir kelių dešimčių pilkapių. Iš jų 
iškasama ginklų, visokiausių daiktų, ašarinių, o kartais 
net mažų statulėlių. Pernai, viešėdamas Žemaičiuose, 
prie Kražių miestelio, kame palei Akmenos upę yra 
daug tokių pilkapių, pasamdžiau žmones ir liepiau juos 
iškasinėti. Visi buvo mūryti iš akmenų, ir juose paeiliui, 
pakaitomis buvo čia žmonių, čia arklių kaulai, gana dar 
gerai išsilaikę. Kai kuriuose radau varinių pinigų, ke¬ 
turkampių, tačiau visai jau sužaliavusių, tad nė ma¬ 
žiausių ženklų juose įžiūrėti nebebuvo galima. Važinė- 
damasis Kurše, Darbėnų ir Laukžemio parapijų pasieny¬ 
je, irgi aptikau dideliausią pilkapį, kurį vietos žmonės 
latviškai vadino „milžkapis". Išsirūpinęs dvarininko Ru- 

ceno leidimą, liepiau -.jį kasinėti ir radau rūsį, akmeninį, 
išmūrytą ketvirtainiškai ir turintį aštuonis sieksnius pe¬ 
rimetro. Vidury jo gulėjo milžiniško ūgio žmogaus 
griaučiai, o aplinkui juos buvo šešiasdešimt kaukolių, 
simetriškai sudėtų Kai tą dalyką papasakojau Šiaulių 
apskrities teisėjui Narkevičiui, jis pasakė man, kad ir 
jo dvare Gergždeliuose prieš kelerius metus, kasant duo¬ 
bę darže, buvęs aptiktas toksai pat rūsys ir rasti griau¬ 
čiai, aplink apdėti keliasdešimčia numirėlių galvų. Jis 
dargi pareiškė man padėsiąs, jei aš norėsiąs toliau varyti 
tiriamąjį darbą, kasinėdamas senkapius, kurių esą jo 
dvaro lauke. Naudodamasis to garbingo piliečio gerumu, 
tuoj ėmiausi darbo. Kuršėnų parapijoje, palei Ventos 
upę, paliepiau kasinėti du didelius pilkapius. Kaimo žmo¬ 
nės iš pradžių nenorėjo prie jų nė prisiliesti, bijojo — 
anot jų pačių žodžių — piktųjų dvasių, kurios sergstin¬ 
čios suslėptus tuose pilkapiuose lobius; paskiau, kai už¬ 
tikrinau, kad nieko jiems blogo neatsitiks, pradėjo dar¬ 
bą. Viename iš tų pilkapių radau žmogaus kaulus ir du 
akmens kirvelius, padarytus iš paprastojo serpentino. 
Kitame, mūriniame, buvo šešeri dideli griaučiai, jie gu¬ 
lėjo ant didelių akmens plokščių *. Ant kiekvienų griau¬ 
čių kaklo buvo lyg koks rožančius iš žmonių kaukolių *, 
suvertų ant geležinės grandinės. Man sakė, kad panašus 
kapas 1829 metais buvęs rastas Upytės apskrity, Šeduvos 
parapijoje, netoli Dauggalio Pono Ropo kaimo, vardu 
Raginėnai *. Šitai duoda pamato spręsti, jog senais lai¬ 
kais mūsų protėviai turėjo paprotį dėti su savim į kapą 
nukautų priešininkų galvas. Liaudies dainose, kurių į 
penkis šimtus esu surinkęs, jokios apie tai užuominos 
rasti negalėjau. 

Liaudis pasakoja, kad tos kalvos, kur iškasamos se- 

nuošė milžinkapiuose, tai esančios galvos velnių, vienu 
šermukšninės kuokos smūgiu milžino užmuštų. O ant 
kaklo jos tam buvusios kabinamos, kad lengviau būtų 
paskutiniojo teismo dieną nunešti į Juozapato pakalnę, 
kame dievas už kiekvieną velnio makaulę skyrium atlygį 
suteiksiąs. 


LAIŠKAI 

LAIŠKAI J. KRAŠEVSKIUI * 

I 

Švenčionys, 1839 m, balandžio 19 d. 

Paskaitęs su nemenku džiaugsmu „Tygodnik Pe- 
tersb." 25 numeryje „Vitolio raudos" poemos prospektą, 
kaipo tikras lietuvis-žemaitis ir Didžiai Maloningo Pono 
deimantinio talento gerbėjas, skubu pareikšti norą būti 
platintoju. Nors tose apylinkėse, kame gyvenu, maža ir 
pernelyg maža tėra skaitančiųjų, vienok turiu vilties nors 
keliolika egzempliorių prenumeratos išplatinti. Teikis tad 
atsiųsti man kokius dvidešimt bilietų ir nurodyti kainą, 
nes „Tygodnike" nieko apie tai nepasakyta, Visa, kas 
tiktai iš po kūrybingos Didžiai Maloningo Pono plunks¬ 
nos išeina, o ypač dalykai, liečią mūsų Lietuvą, didžiai 
mane traukia į Jus. Tad kolei likimas lems kada mums 
pasimatyti ir t ikrai lietuv išk ai l apkabinu s pasveikinti, 
priimkit dėkas nuo nepažįstamo Jums gūdžių Žemaičių 
girių sūnaus už savo naudingus ir nenuilstamus darbus, 
o taip pat užtikrinimą tikros pagarbos bei broliškos 
prietelystės, su kokia visados išlikti trokštu 
Didžiai Maloningo Pono 

nuolankiausias tarnas 

kuri. Liudvikas Adomas Jucevičius 

Mano adresas: Vilniaus gubernijoj, Užunerio apskri¬ 
ties mieste Švenčionyse. 

P. S. Aš turiu parengęs spaudai keliasdešimties lie¬ 
tuvių liaudies dainų vertimą, o „Lietuvių liaudies prie¬ 
žodžius", kurių ištrauką ,,Pisma rozmaite"* [„Įvairiuose 
raštuose"] Tamsta skaitei, baigiu. 

ii 

Švenčionys, 1839 m. rugsėjo 20 d. 

Norėdamas prabudinti iš snaudulio mūsų jaunuosius 
literatus, ėmiausi ateinančių metų pradžioje išleisti vie¬ 
šumon tokio pobūdžio leidinėlį, kaip amžinatilsį „Biru¬ 
tė" [„Biruta"] * f pavadintą „ Vaidila " [„Wejdalote"]. [Iš¬ 
braukta: „Rašiniai"] Medžiaga jau beveik surinkta, be¬ 
stinga tik pačios svarbiausios to almanacho pažibos — 
Didžiai Maloningo Pono raštų. Tad nuolankiausiai pra¬ 
šau jų ir turiu viltį, kad man neatsakysi. Neprivalau 
išskaičiuoti [...] visų motyvų, dėl ko ėmiausi [...] tokio 
sumanymo; Tamsta pats žinai gerai ir geriau už mane 
jauti reikalingumą mūsuose literatūrinio sąjūdžio, kurio 
aš noriu tapti spyruokle. Jeigu galima, prašyčiau kelių 
rašinių eilėmis ir proza, o gal kartais galėtum atsiųsti 
net kokią ištraukėlę iš „ Vitolio raudos "— aš ją išverčiau 
į lietuvių kalbą. Pinigus ,,Vitolio raudos ,r prenumeratai 
gruodžio mėn. atsiųsiu. Laukdamas kuo skubiausio savo 
prašymo rezultato, liekuosi visada su didžiausia pagarba 
ir brolišku prisirišimo jausmu 

Didžiai Maloningo Pono 

paklusniausiasis tarnas 

kuri. L. A. Jucevičius 

P. S. Kai išeis iš spaudos r/ Vitolio rauda ", gal ir apie 
visos poemos išvertimą į lietuvių kalbą pagalvosiu, jei- 

gu tik šitai derinsis su Didžiai Maloningo Pono valia. 
Išverčiau jau Konradą. 

Dėkoju Ponui kuo nuoširdžiausiai už malonumą, ku¬ 
rio turėjau, skaitydamas antrajame ,,Wędrowki'’ [„Ke¬ 
lionių"] * tome straipsnį apie kun. Baką S. J.— Pasak 
[...], toji panegirika esanti aukščiau bet kokių pagyrimų. 

Iii 

Svėdasai, 1840 m. kovo 13 d. 

Dovanok man, Didžiai Maloningas Pone, kad prieš 
savo valią neišlaikiau žodžio. Nelaimės, kuriomis dievas 
mane aplankė, pasitraukimas iš Lietuvos ir gyvenamo¬ 
sios vietos pakeitimas buvo svarbiausios mano netesė¬ 
jimo priežastys. Pinigų už „Vitolio raudą" mokėjimo 
terminas jau seniai praėjo, ir nežinau, ar bepriimsi dabar 
tą mažą sumelę, kurią surinkau, ar ne? Pridedu čia pre¬ 
numeratorių sąrašą, ir jeigu dar [išbraukta: teiksies juos 
priimti] ne per vėlu, pranešk man kuo greičiau, pinigus 
išsiųsiu. Primenu taip pat Tamstai malonų pažadą at¬ 
siųsti man į „ Vaidilą" rašinių, nes primygtinai noriu įgy¬ 
vendinti savo nusistatymą — išleisti savąjį metraštį. 
Medžiaga jau surinkta — vien Tamstos kūrinių bestin¬ 
ga, o be jų nenoriu savo knygutės leisti į pasaulį. 
Būk tad malonus, maldauju vardan visko, atsiųsk man 
kaip greičiau, ką tiktai gali. Nėr man reikalo kalbėti, 
Tamsta pats geriau žinai, kaip Tamstos rašyti veikalai 
yra vertinami ir gaudyte gaudomi. Aš šiomis dienomis 
išleidau lietuvių liaudies priežodžių rinkinėlį, egzemplio¬ 
rių greit ir Tamsta gausi, rašiau jau Dominykui Chodz- 
kai *, kad malonėtų Tamstai išsiųsti. Gyvenu dabar pa¬ 
čioje Lietuvos širdyje, Vilkmergės apskrityje, ir veikliai 
tyrinėju mūsų senienas; tas darbas yra man vienintelis 
pasaldinimas karčių valandų, kurias leidžiu pats vienas, 

atitolintas nuo draugų, netekęs bet kokio draugijinio 
gyvenimo malonumų, pasodintas kaime tarp vienų pras¬ 
tų žmonių, kur nė žodelio lenkiškai išgirsti negalima. 
Esu, tiesa, savame gaivale, mažne kiekvieną valandą 
ką nors sužinai, ką nors pastebi,— ir vis dėlto man bai¬ 
siai nuobodu. Kad taip būtų nors vieni namai, kur galė¬ 
čiau prasklaidyti kaimo monotoniją, kur galėčiau atsi¬ 
kvėpti laisviau, nieko mano laimei netrūktų, tačiau ligi 
artimiausių mano kaimynų yra apie šešias mylias — ne¬ 
žinau tiesiog, kaip ištversiu ištisus metus — atrodo, kad 
Vilniuj griovius valydamas būčiau laimingesnis, bet ka¬ 
dangi to būti negali, reikia kentėti, gal bent kada nors 
nušvis malonesnė valandėlė [išbraukta: bet] nors ne že¬ 
mėje? 

Lietuviškų knygų, kurių Tamsta geidavai, neturiu 
prie savęs — laukiu iš Žemaičių, kai tiktai gausiu, tuoj 
Tamstai išsiųsiu. Apie lietuvių kalbą dabar rašau, kai 
baigsiu pastabas, Tamstai [išbraukta: atsiųsiu] duosiu pa¬ 
skaityti. Geriausiai ja kalba Upytės apskrityje ir dalyje 
Žemaičių: kituose Lietuvos kraštuose yra sugadinta ir 
sumišusi su lenkų ar vokiečių kalbomis. Kalbos grynu¬ 
mo pavyzdžiu gali eiti Sirvydo „Pamokslai", Donelai¬ 
čio „Keturi metų laikai" ir Simono Stanevičiaus eilės. 
Nekantriai laukiu Vitolio raudos, kai tik išeis iš spau¬ 
dos, imsiuosi ją versti. Pakartojęs dar sykį savo prašymą 
atsiųsti man kuo veikiausiai rašinius „Vaidilai", reiškiu 
viltį, jog nebūsiu pamirštas Didžiai Maloningo Pono, ir 
prisipažįstu, jog esmi ligi gyvas Tamstos tikriausias ger¬ 
bėjas ir žemiausias tarnas 

kun. L. A. Jucevičius 

Mano adresas: Vilniaus gub., per Vilkmergę, Uteną, 
Svėdasuose. 

Prenumeratorių sąrašas 

1. Grafas Edvardas Mostovskis, maršalka ir kava¬ 
lierius. 

2. Kajetonas Chaleckis, teisės kandidatas. 

3. Konstancija Maslovska. 

4. Teofilė Bukovska. 

5. Florentinas Jaloveckis, Vilniaus gub. teis. 

6. Mackevičius I., garb. tar. 

7. Pelagija Čechovičienė, kilimo grafaitė Lopacins- 
kaitė. 

8. Urbonas Grudzinskis, Švenčionių mokyklos mo¬ 
kytojas. 

Jeigu galima, padaryk Tamsta man išimtį ir surašyk 
mano prenumeratorius j bendrąjį sąrašą, nes niekieno 
akyse nenorėčiau likti žodžio netesėtoju. Dievas regi, 
jog nė vieno žmogaus suvilti nenorėjau. 

rv 

Svėdasai, 1840 m. gegužės 3 dieną. 

Negaliu išsiaiškinti sau, kodėl taip ilgai Tamsta ne¬ 
atsiliepi; prieš septynias ar aštuonias savaites rašiau 
Tamstai laišką ir dar negavau jokios žinios, o šitai man 
didį nerimą kelia. Gal sveikatos nepalankus stovis kliu¬ 
do Tamstai pabrėžti man nors kelis žodžius; norėčiau 
betgi nuoširdžiai, kad būtų kitos priežastys. Aš su kiek¬ 
vienu paštu nekantriai laukiu iš Tamstos laiško ir „Vai- 
dilai " atsiunčiamų raštų. Jau prieina laikas net siųsti jį 
į Leipcigą spausdinti; būk Tamsta toks geras, išklausyk 
mano prašymą, atsiųsk ką turi ir gali kuo skubiausiai. 
Pranešk man taip pat, ar turiu Tamstai išsiųsti pinigus, 
surinktus Vitolio raudos prenumeratai, nes gal jau per 
vėlu, betgi tikėk manimi, meldžiamas, garbės žodžiu 
užtikrinu, jog taip pasidarė prieš mano geriausius norus. 

Norėčiau taip pat žinoti, kokia yra Tamstos nuomonė 
apie „Lietuvių liaudies priežodžius", kuriuos jau tikriau¬ 
siai Tamstai nusiuntė Dominykas Chodzka, Tikriausiai 
daug ir labai daug ko jiems stinga, bet aš tuo tarpu nieko 
daugiau neįstengiau paveikti. Parodyk man Tamsta ma¬ 
lonę, parašyk apie tą mažmožį savo pastabas. Kad ir kuo 
rūsčiausia būtų Tamstos kritika, priimsiu ją su didžiausiu 
dėkingumu ir toliau ką dirbdamas stengsiuosi šviesiais 
Tamstos patarimais pasinaudoti, nes Tamstos nuomonę 
vertinu kuo aukščiausiai. Nekantriai laukiu pasirodant 
Tamstos poemos — tuojau imčiausi versti ją į lietuvių 
kalbą. Ketinu taip pat šiuo metu imtis išleisti lietuvių 
liaudies dainas, kurių kelis šimtus esmi surinkęs, lygia¬ 
grečiai su pažodiniu vertimu į lenkų kalbą. Su ištrauka 
iš to veikalo įžangos, tur būt, jau Tamsta būsi susipa¬ 
žinęs „Tygodnike", skaičiau jos vertimą ir į čekų kalbą. 

Reiškiu viltį, jog nebūsiu Tamstos pamirštas, ir lie¬ 
kuosi visada su broliška prietelyste 

nuolatinis gerbėjas ir tarnas 

kun. L. A. Jucevičius 

Adresas, tur būt, žinomas — Vilniaus gubernijoj, per 
Vilnių, Vilkmergę, Uteną, Svėdasuose. 

v 

Svėdasai, 1840 m. spalio 3 d. 

Pargrįžęs iš trijų mėnesių kelionės po Žemaičių žemę 
ir dalį tikrosios Lietuvos, ėmiausi parašyti nors keletą 
žodžių Didžiai Maloningam Ponui. Mano kelionės tikslas 
buvo tirti krašto senienas, papildyti žinias veikalui 
„Žemaičių žemės bruožai", kurį šiuo metu jau visiškai 
užbaigiau,— bus tai knygutė keliolikos skalsių spaudos 

lankų. Skaičiau Tamstos „Volynijos, Polesės ir Lietuvos 
prisiminimus" ir prisipažįstu atvirai, jog tasai veikalas 
visų labiausiai paskatino mane paskelbti savuosius Že¬ 
maičių žemės prisiminimus, kuriuos leisk sau dedikuoti. 
Nieko daugiau tenai nerasi, kaip tik mano gerus no¬ 
rus, — nes negi man lygintis su „Volynijos, Lietuvos ir 
Polesės prisiminimų" Autoriumi, mano talentas ir rašy¬ 
tojo gabumai ne tam. Padariau tiktai tiek, kiek galėjau. 
Tegu bent tas mažas veikalėlis, Tamstai dedikuotas, bus 
ženklu, kaip didžiai gerbiu Tamstos genijų ir kaip esu 
broliškai dėkingas už šitiek darbų, paskirtų krašto rašti¬ 
jai ir krašto istorijai. Nutolęs nuo Vilniaus, visokių 
mokslo naujovių židinio, nežinau net, kas literatūros 
pasaulyje dedasi. Žemaičiuose būdamas, skaičiau * „Ty- 
godnike" (savo neturiu) labai palankų Tamstos pasisaky¬ 
mą apie mano „Priežodžius", už kurį labai dėkoju ir 
visomis jėgomis stengsiuos ištesėti savo pažadą išleisti 
priežodžių tęsinį! Gerbiamajame „Kurjeryje” skaičiau 
taip pat Tamstos „Athenaeum” prospektą, į kurio 
bendradarbius ir mane pakviesti teikeisi. Kiek mano 
pajėgos išneš, stengsiuosi pateisinti tiek daug man gar¬ 
bės teikiantį pakvietimą. Gal Tamsta būtumei malonus 
pranešti man, kas ištiko „Vitolio raudą"? Atsiųsdamas 
man raštus rengiamajam metraščiui, nieko apie tai ne¬ 
rašei. Prašom parašyti, ar turiu siųsti pinigus, ar ne per 
vėlu jau bus? Taip pat prašom painformuoti, ką dabar 
Tamsta esi naujo išspausdinęs ir kame, kad galėčiau 
įsigyti. Ar veikiai išeis Vilniaus istorija? Ar greit bus 
pradėtas spausdinti „Athenaeum”? ir t.t., ir t.t.; prašau ir 
melste meldžiu parašyti man apie viską, o vargšui kai¬ 
miečiui kuo didžiausią suteiksi laimę. Mano metraštis 
jau spausdinamas. Lietuvių liaudies dainų su greta deda¬ 
mu pažodiniu vertimu pirmąją dalį taip pat paren- 

giau spaudai. Dabartės, renku biografines ir litera- 1 
tūrines žinias apie mokytus žemaičius. Veikalas, pava¬ 
dintas „Lietuvos senienų tyrinėjimai", taip pat bręsta. 
Kada visa šitai bus baigta — dievas žino, nes mano padė¬ 
tyje labai ir labai nedaug laiko teatlieka nuo kaimo vi¬ 
karo pareigų. Šit ir dabar liepia man važiuoti su aseso¬ 
riumi į tardymą, reikia ir laišką baigti, pareiškiant 
Didžiai Maloningam Ponui nuoširdžią savo pagarbą ir 
brolišką prietelystę, su kuriomis ligi savo dienų galo 
trokštu išlikti ir pasilieku nepaliaujantis gerbėjas ir že¬ 
miausias tarnas 

kun. L. Jucevičius 


vi 

[1841 m. sausio mėn.?] * 

Tamstos laiškas rado mane sergantį, patale. Beveik 
du mėnesius išgulėjau, dabar vaikštau kaip iš numiru¬ 
sių prisikėlęs; todėl atleisk man, kad šį kartą tokį trum¬ 
pą rašinį į „Athenaeum” siunčiu. Su savo rankraščiais, 
paruoštais spaudai, nieko dar nesiėmiau daryti. — Prašy¬ 
čiau Tamstos (jeigu galima) užtarti mane Gliuksbergui 
dėl „Žemaičių žemės bruožą " spausdinimo, nes kitaip ne¬ 
žinau, ar tas ponas panorės savo lėšomis spausdinti dar 
nežinomo mokslo pasauly autoriaus, tokio kaip aš, kny¬ 
gą. Tad Tamsta malonėk ką nors parašyti jam tuo rei¬ 
kalu, o kai parašysi, pranešk man iš savo malonės, tada 
drąsiai galėsiu siųsti knygininkui savo rankraštį. Liga 
išdžiovino ir mane, ir mano kasą — todėl už „Vitolio 
raudą” pinigų dabar nesiunčiu.— Kai tik reikalingą 
sumą surinksiu, tuojau Tamstai atsiteisiu. Prašom man 
parašyti, ar jau pirmieji „Athenaeum” sąsiuviniai iš¬ 
ėjo.— „Vitolio raudos” dar neperskaičiau.— Pas mus ne¬ 
paprastai ją giria, bet negali Tamstai atleisti, kam eilės 

nerimuotos; tik vis viena šią poemą vertina labiau už 
visus tos rūšies mūsų raštijos veikalus.— Senos datos 
žmonės, o labiausiai kunigai, turį pretenzijų į literatūrą , 
sako, kad ,,Vitolio rauda" esanti vertesnė negu ,,Wojna 
Chocimska" *, „ gaila tiktai, kad aprašomasis dalykas yra 
mažos svarbos". Asilai!!! Tuo tarpu žmonės su šio am¬ 
žiaus idėjomis, žmonės lietuviai (kai kurių nuomonėmis 
galima pasikliauti, su kuriais kalbėjau) su entuziazmu 
apie Tamstos kūrinį kalba, kaipo apie tikrai tautinį vei¬ 
kalą. ff Vitolio rauda", pasak jų, vidiniu poetiniu vertin¬ 
gumu drąsiai gali būti gretinama su „Valenrodu" [iš¬ 
braukta, neišskaitoma]. 

Silpna man darosi — turiu baigti laišką, prašydamas, 
kad Tamsta kuo greičiau teiktumeisi parašyti man, pra¬ 
nešdamas apie savo susižinojimą su Gliuksbergu dėl 
mano „ Žemaičių žemės bruožų Mano almanachas jau 
išėjo iš spaudos pas Zavadzkį, Rubeno lėšomis, bet dar 
egzempliorių neturiu, kai gausiu, Tamstai atsiųsiu. 
Tamstos rašinius visus įdėjau. — Prašom man pranešti, 
ar siunčiamasis rašinys gaus vietos „Ath."? Ir kada turiu 
kitus atsiųsti, o taip pat, ar negalima būtų įvairenybėse 
dėti eilėraščių lietuvių kalba. — Nekantriai laukiu Tams¬ 
tos atsakymo ir pavedu save Tamstos prielankumui ir 
broliškai prietelystei, kurioje iki mirties išlikti noriu 
Didžiai maloningo Pono 

Geradario žemiausias tarnas 
ir neveidmainingas gerbėjas 

kun. Jucevičius 


VII 

1 Svėdasai, 1841 m. vasario 20 d. 

Laišką, Tavo (meskim tą nepakenčiamą „Poną"!) 
rašytą sausio 30, gavau vasario 14 ir tuoj pat per išei- 


37. L. A. Jucevičius 

nantį savaitinį šlubą savo paštą skubu duoti atsakymą. 
— Iki šiol turėjai jau gauti du egzempliorius „Links- 
mynėš" *, nes. dar prieš kelias savaites prašiau kun. 
Važynskį * Vilniuje, kad juos Tau išsiųstų; šiandien vėl 
rašau jam tuo pačiu reikalu. Dėl „Žemaičių žemės bruo¬ 
žų" — taip buvo: prieš keletą metų, pagaminęs rankraš- 
tuką, nusiunčiau jį Dmochovskiui * į Varšuvą, kad iš¬ 
spausdintų; paskiau tik pamačiau, kaip blogai pasielgiau, 
bet trauktis atgal jau buvo per vėlu. Dmochovskis su 
spausdinimu nesiskubino, ir aš guodžiausi tuo, kad ansai 
niekų darbas neišeis į pasaulį; pradėjau tad galvoti apie 
naują knygą tuo pavadinimu. Dmochovskis tačiau, lai¬ 
kydamasis senos istorinės patarlės’: „nors užsidels, bet 
nepabėgs", išspausdino mano rašinėlį „Muzeum Domo- 
we". Ar išėjo atskirai, to nežinojau. Tik „Bruožai", ku¬ 
riuos dabar rengiuosi spausdinti, nors ir turi išlaikę kai 
kurias vietas iš senųjų, išeis betgi visiškai nauju pavi¬ 
dalu, ir tą galės Tau parodyti mano straipsnelis, nusiųs¬ 
tas „Athenaeumui" *, — tai ištrauka iš naujųjų „Bruo¬ 
žų".— Gali dabar spausdinti, nes visas veikalas dar ne 
taip greit pasirodys, nors ir šiais metais; mat, turėsiu dar 
mažų papildymų padaryti, bet pagaliau nėra ko skubėti, 
gerai, jei gegužės mėn. išeis.— Rapsodija buvo išspaus¬ 
dinta visa, jei neskaitysi kelių eilučių, kurias pats išlei¬ 
dau, ne dėl kokių savo kaprizų, bet kad padėtis ir išlei¬ 
dimo aplinkybės to reikalavo, idant manęs kaip Huso 
nesudegintų ar bent, mažiausia, nenubaustų keleriais 
metais rekolekcijų.— Turiu vilties, kad, pasvėręs viską, 
nepalaikysi man to už bloga. Tos aplinkybės davė pa¬ 
mato ir pasijaudinti.— Šiomis dienomis išsiunčiu į Vii- 


1 Ta patarlė iš tikro yra istorinė lietuviška; kad nors „Athe- 
naeume" duosiu tuo reikalu įrodymų. 

nių mokytų žemaičių biografijas, apie kurias skelbimą 
tikriausiai būsi skaitęs „Tygodnik Petersburski". Dabar 
rašau „Athenaeumui" platų straipsnį, pavadintą „Lie¬ 
tuvių liaudies jungtuvių apeigos" *, ir varau toliau savo 
darbą su lietuvių senienų tyrinėjimais, kurių pirmasis 
tomas gal dar ir šiais metais, jeigu niekas nesutrukdys, 
išeis iš spaudos. Lietuvių liaudies dainas taip pat kruopš¬ 
čiai renku ir apie jų išleidimą jau pradedu galvoti.— 
Nesuprantu, iš kur Tau galėjo atsirasti abejonė, kad 
„Vitolio rauda” gal nebūsianti gerai ir entuziastiškai 
visuomenės priimta, Jau dabar Tave Lietuvoje už tą 
poemą į padanges kelia, ji čionai neapsakomai patiko, 
su kokiu susižavėjimu, su kokiu džiaugsmu skaito ją 
pas mus visi, tą nelengvai net įsivaizduoti tegalėsi. Gal 
Volynijoje šaltai, abejingai buvo priimta, nenuostabu, 
tai ne volyniškas veikalas. Tačiau Lietuvoje visai kas 
kita: čia „Vitolio rauda” jau tapo populiariu kūriniu, 
čia net ir tie, kurie, be kalendoriaus, nieko daugiau gy¬ 
venime nėra skaitę,— ir tie dabar gėrisi neatsigėri Tavo 
poema.— Jeigu būtų galima, prašyčiau siuntinėti „Athe- 
naeum", nes man su menka algele tokiais liesais metais 
būtų labai sunku prenumeruotis, o norėtųsi turėti visas 
literatūros naujienas. —Pasilik sveikas 
Tavo gerbėjas ir prietelius 

kun, Jucevičius 


Eiles, verstas iš lietuvių kalbos įvairenybėms, atsių¬ 
siu netrukęs, bet tik norėčiau žinoti, ar būtų pri¬ 
imti į „Athenaeum” eilėraščiai, versti iš lenkų kalbos 
į lietuvių kalbą; jeigu šitaip būtų, tai aš atsiųsčiau kelis 
Mickevičiaus eilėraštukus lietuvių kalba ir kokią iš- 


37 * 

trauką iš „Vitolio raudos”.— Teikis apie tai parašyti 
man. Gal Tau reikia kokių žinių apie Lietuvą? Kreipkis * 
į mane, o aš kiek galėdamas skubėsiu patenkinti Tave. 

VIII 

Svėdasai, 1841 m. balandžio 18 d. 

Atleisk, mano brangusis, kad taip negreitai išsijudi¬ 
nau atsakyti į Tavo brolišką laišką. Pas mus čia siaučia 
nervų karštligė, kuria, mano nelaimei, ir du Svėdasų 
kunigai susirgo — turėjau tad už tris dirbti, net velykų 
šventes pats vienas atbuvau. Lig šiol neturėjau dar 
laiko perrašyti savo straipsnį „Athenaeumui", bet jau 
greitai atsiųsiu jį Tau,— Kai dėl liaudies padavimų apie 
Mindovą *, tai neturiu jokių, galėtų jų būti Žemaičiuose, 
toje lietuvių liaudies žinijos sandoros skrynioj, nors 
žemaičiai visus atsitikimus, vis viena kada įvykusius, 
nukelia į Kęstučio laikus, tad ir padavimai apie Min- 
dovą eina ten padavimais apie Kęstutį. Kai dėl vieto¬ 
vardžių ir žemėvardžių, tai yra viena vieta lietuviškuo¬ 
siuose Prūsuose, Gumbinės apskrityje, lig šiolei tebesanti 
apaugusi senais medžiais, vietovė pelkėta, per kurią 
vingiuoja siaurutis kelelis, kitados buvęs žabais išklotas; 
tą kelią prūsų liaudis vadina Mindovo kareivių takas *. 
Mindovo vardas lietuviškai yra Mindovas*. Klausiau Ka¬ 
raliaučiaus universiteto profesorių Boleną*, didelį krašto 
ir istorijos žinovą, ar jis neturi kokių žinių apie Min¬ 
dovo kareivių taką; tai jis man sakė, kad sena Prūsų 
kronika mini kažkokį Mindovo antpuolį į Prūsų žemę, 
kuris jam nepavykęs, nes, kryžiuočių iš visų pusių tarp 
pelkių apsuptas, turėjęs keliolika dienų tenai prabūti,— 
kryžiuočiai norėję jį badu numarinti, bet jis taip vikriai 
išsprukęs jiems iš rankų, jog vokiečiai tik į ketvirtą 

dieną pastebėję, kad lietuvių nebesama. Toji vieta, pro 
kur Mindovas savo riterius išvedęs, buvusi praminta 
Mindovo kareivių takas, bet kronikoje to nesą pami¬ 
nėta, o tiktai toks esąs Prūsų senienų tyrėjų spėjimas. 
Kurše taip pat, už kelių varstų nuo Šenbergo, irgi yra 
kalnas, kuriam žmonių duotas vardas — Mindovo suma¬ 
nymas *, bet ką tai turėtų reikšti, kaimo žmonės nieko 
nepasako. O kai dėl pavadinimo: ar Mindovo dainos, ar 
Mindovo sekime [?], ar tiesiog Mindovas, tikrai nemoku 
Tau pasakyti, kurį iš jų Tu turi pavartoti.— Atrodo bet¬ 
gi, kad tinkamiausia bus duoti bendrą pavadinimą Min¬ 
dovas arba Mindovo dainos. Sekime [?] reiškia senovės 
tyrinėjimai, arba senų laikų Žinija, bet iš liaudies lūpų 
girdėta.— Ir aš labiau norėčiau, kad vietoj Anaiielias 
duotumei pavadinimą Milžinų burtai, arba Milžinų šlovė, 
arba ką nors panašaus, kad tik pavadinimas būtų lietu¬ 
viškas. Lietuviai jaučiasi esą milžinų palikuonys ir ma¬ 
no, kad žmonių padermė amžių bėgyje tolydžio ėjo 
smulkyn ir galiausiai priėjo tokį augumo laipsnį, kokio 
esame nūnai. 

Tavo „Istorija apie išblyškusią merginą nuo Aušros 
vartų" nepaprastai visiems patiko, tik aš gailauju, kad 
joje nėra išvardintų knygučių, kuriomis Edvardas sten¬ 
gėsi išauklėti Julkos protą ir širdį.— Verta, kad Tu pa¬ 
rašytum kada straipsnį, kuriuos veikalus naudingiausia 
yra duoti skaityti jaunoms panelėms. Kad turėtum tam 
progą, aš netrukus užkabinsiu Tave * „Tygodnik Peters- 
burski". Nieko nežinau, ar „Linksmynė" Tau buvo siųsta, 
ar ne — nieko man apie tai iš Vilniaus nepraneša, dėl 
tikrumo betgi aš rašau šiuo pat paštu, kad būtinai iš¬ 
siųstų,— tąsyk jau tikrai gausi, nes važiuojąs į kontrak¬ 
tus mano kaimynas pažadėjo pats tuo pasirūpinti, jei dar 
tai nepadaryta.— Dėkui Tau, mano mielas, už Tavo pa- 



žadą davinėti man savo veikalus, kurie išeis iš spaudos, 
teik man viską, nes kės Tavo, tas man visų geriausia. 
Ligi šiol išėjusius Tavo veikalus turiu bemaž visus, be 
„Vilniaus istorijos", Zav'adzkio leid., „ Ketvertų vestu¬ 
vių" * (turėjau seną leidimą, bet kažkas pavogė) ir 
„Poeto ir pasaulio" *. Jei būtum toks malonus, prašy¬ 
čiau kreiptis j Zavadzkį ir paliepti jiems, kad teiktųsi 
man duoti Tavo „Vilniaus istorijos" egzempliorių ir 
„Ketverias vestuves šie dalykai, o taip pat ir visa kita, 
ką man dovanosi, reikia, kad būtų įteikti kunigui Alek¬ 
sandrui Važynskiui Vilniuje, dvasinės akademijos 
adjunktui, gyvenančiam Savičiaus gatvėje, akademijos 
mūruose. Vilniaus istorijos su didžiausia nekant¬ 
rybe laukiu, žinau, kad jos jau du tomai išėjo; kol išeis 
sekantieji, tuos atsiųsk.— Jeigu galima būtų turėti 
„Pasaulį ir poetą", labai norėčiau Poznanės leid., atsitik¬ 
tinai Vilniuj pernaimet skaičiau.— Lik sveikas, mano 
mielasis,—turėjau dar ką Tau pasakyti, bet man šią 
valandą išėjo iš atminties, o net ir atsiminti neturiu 
laiko, jau valanda laukia arkliai — turiu važiuoti į tar¬ 
dymą. 

Tavo kol gyvas gerbėjas ir prietelius 

kun. L. A. Jucevičius 


IX 

Svėdasai, 1840 m. liepos 3 d. 

Mano rašinys „Athenaeumui"—„ Lietuvių liaudies 
jungtuvių apeigos", išsiųstas dar gegužės mėnesy, turėjo 
jau Tavo rankas pasiekti. Šiomis dienomis išsiunčiau 
Gliuksbergui savo „Žemaičių žemės prisiminimus" ir ke¬ 
lias liaudies dainas, išverstas iš lietuvių kalbos „Athe¬ 
naeumui" *, jeigu dar jų negavai, tai greitai gausi. Šiuo 
metu nieko nerašau, jokiam darbui nesu tikęs, kadangi 

skaudūs dalykai užgriuvo ant mano vargšės galvos. 
Medžiaga rengiamajam „ Ofiarnikui" * jau suruošta, at¬ 
siuntė savo darbus: Tyšinskis*, sesuo Marija, Penkevičius, 
Jezerskis, Jaloveckis, kun. Valančiauskis, Chšanovičius 
ir kiti. Turiu ir kun. Trinkauskio keletą darbų. Susimy¬ 
lėk, maldauju, atsiųsk man kuo greičiausiai savo ,,Le¬ 
gendą apie vyskupą Gamratą", kurią man prižadėjai; 
pridėk taip pat ir kiek eilėraščių, nes jų nedaug tetu¬ 
riu. „Linksmynės" antroji dalis ateinančių metų pra¬ 
džioje pasirodys; tad, jeigu tokia bus Tavo malonė, 
paremk ir ją savo raštais. Su nekantrybe laukiu „Athe- 
naeumo", žinau tiktai du pirmuosius tomelius.— Lik 
sveikas, mano mielas Broli, esmi susikrimtęs, prislėgtos 
dvasios, kad ir norėčiau ką daugiau Tau parašyti, nega¬ 
liu.— Pavedu save Tavo malonei ir prietelystei 
Tavo iki gyvas gerbėjas ir prietelius 

kun. L. A. Jucevičius 

Rašinius „Ofiarnikui” prašyčiau greitai atsiųsti, nes 
norėčiau bent rugpiūčio gale atiduoti Petrapilio cenzū¬ 
rai. Mano keliuose žodžiuose Tau, išspausdintuose „Ty- 
godnik Petersburski”, pilna spaudos klaidų, o šita visų 
didžiausioji: vietoj nad tem arcydzielem [„prie to še¬ 
devro"] išspausdinta: nad tem artykutem [„prie to ra¬ 
šinio'']... 


x 

Svėdasai, 1841 m. lapkričio 13 d 

Seniai aš berašiau ir seniai, dar seniau, nuo Tavęs, 
mano brangusis, žinių beturėjau. Nežinau, koks likimas 
mano rašinių, nusiųstų „Athenaeumui", nes nei Tu, nei 
Gliuksbergas nieko nepranešate, nors kelis kartus krei¬ 
piausi. „Žemaičių žemės prisiminimai” jau išėjo iš spau- 



dos. Gliuksbergas rašė, kad jau Tau vieną egzempliorių 
nusiuntė. Aš dabar neturiu kaip nuvažiuoti į Vilkmergę 
nei į Vilnių, tad neturiu progos nė Tau priderantį eg¬ 
zempliorių įteikti.— Tatai padarysiu sausio pradžioje, 
nes esu tvirtai nusistatęs nuvažiuoti į Vilnių.— Įdomu 
man, kaip Tau patinka ta mano knygpalaikė.— „Oiiar- 
nik religiįny" jau suruoštas. Nejaugi jame nebus nė 
vieno Tavo veikalo? — Susimilk! Jeigu turi ką užbaigtą 
iš prozos ar poezijos, atsiųsk man iki Naujų metų — 
neatsisakyk! Skaičiau gerbiamajame „Kurjeryje", kad 
išėjo Tavo apysaka „Pasaulis ir Poetas", tas veikalas 
labai giriamas. Dar aš su juo nesu susipažinęs. Jei gali, 
paliepk knygininkams išduoti man „ Athenaeum", „Vil¬ 
niaus istoriją", „Pasaulį ir Poetą" ir „Paskutiniąją Slucko 
kunigaikštytę“*, tegu įteikia kunigui Važynskiui, dva¬ 
sinės akademijos adjunktui, gyvenančiam Vilniuj, Savi¬ 
čiaus gatvėj. Jei negali atiduoti visiškai, tai duok bent 
perskaityti. Tavo „Vilniaus istoriją" turiu gauti būtinai. 

1842 metais išeis šie mano veikalai: 

1. „Lietuvos senienų tyrinėjimai" *, pirmoji dalis, 
apimanti priešistorinius laikus. 

2. „Lietuvių pasakos." 

3. „Lietuvių liaudies dainos." 

4. „Poetas", eiliuota fantazija, o jeigu bus galima, 
tai ir vertimas kai kurių lietuvių liaudies dainų. „Lietu¬ 
vių liaudies dainos" tegu turės šalia lenkišką pažodinį 
vertimą. 

Ar greitai išvysime tavo didžią poemą „Anafielias"? 
„Vitolio raudą" išverčiau jau į lietuvių kalbą ligi Ramo¬ 
jaus laidotuvių. Marija Gorskytė jauna mergina 18 me¬ 
tų. labai išsilavinusi ir talentinga, irgi verčia Tavo „Vi¬ 
tolio raudą" j vokiečių kalbą ir ketina spausdinti Kara¬ 
liaučiuje. 

L. Jucevičiaus laiško J. Kraševskiui, rašyto 1842 m. 
gegužės 28 d., pirmas puslapis 






Pasiilgęs laukiu Tavo laiško ir rašinių „Ofiarnikui". 
Lik sveikas! Bučiuoju Tave milijoną kartų, bučiuoju 
Brolį ir Prietelių 

Tavo kun. Liud. Jucevičius 

Dėkojame Tau už fantaziją „Šėtonas ir Moteriškė" *, 
dėkojame visi, tik ne jauni kunigai! 

Ar jau gavai „Linksmynę"? 

XI 

Svėdasai, 1842 m. balandžio 18 d. 

Seniai jau beturėjau laimę gauti nuo Tavęs laišką, 
mano brangusis Juozapai! Seniai, beje, ir aš berašiau. 
Visokie rūpesčiai, sielvartai kliudė man. Per kalėdų 
šventes buvau nuvažiavęs ,į Vilnių, vežiau kelis savo 
raštpalaikius, bet Gliuksbergo neradau, buvo išvykęs 
į Kijevą, tad ir parvažiavau nieko nepaveikęs. Nusiun- 
čiau jam dabar savo „Lietuvių dainų " vertimo rankraštį, 
bet dar atsakymo negavau. Tau į „ Athenaeum " irgi 
siunčiu kelias daineles, išverstas iš lietuvių kalbos. Jei 
vertos, įdėk jas iš savo gerumo. Pranešk man, koks liki¬ 
mas ano rašinio, kurį Tau pernai metais gegužės mėn. 
į Gliuksbergo rankas nusiunčiau — nerandu jo „Athe- 
naeume", tad arba jo nesi gavęs, arba paskandinai Le¬ 
toje.— Tavo žadėtų knygų dar lig šiol nesu gavęs, 
o „Vilniaus istorijos " labai, labai esu reikalingas. Beveik 
nuolat sergu, tačiau vis tiek gunksau prie Lietuvos se¬ 
nienų — norėčiau priešistorinius laikus dar šiais metais 
išspausdinti.— Neseniai esu gavęs laišką iš Prahos nuo 
Hankos*. Jis atsiuntė man kelias čekiškas knygas, tarp 
kitų ir ,,Coup d'oeil sur la litėrature Bohėmienne, de 
1836 jusqu r a la fin 1840" [,,Žvilgsnis į čekų literatūrą 
nuo 1836 m. ligi 1840 m. pabaigos"], parašytą Karolio 


585 



Vinačickio *. Jeigu norėtum, galėčiau Tau tą studiją, iš¬ 
vertęs‘į lenkų,.kalbą, atsiųsti „Athenaeumuį". Laikraš¬ 
tyje „Muzeum Czeskie" .yra keli Tavo veikalai išversti. 

Jeigu Tau laikas leis, apdovanok mane nors trumpu 
laiškeliu, pranešk, prie kokių veikalų dabar darbuojiesi, 
kas naujo girdėti rašytojų pasauly — aš sėdžiu užkam¬ 
pio kaime, apie nieką nežinau, turiu tiktai „Tyg. 
Petersb.", kuris šykščiai, labai šykščiai naujienų teduo¬ 
da.— Na, o kokį pasisekimą ten Volynijoj turi mano 
„Žemaičių žemės prisiminimai"? Gal tai tokie prisimi¬ 
nimai, kurių neverta nė prisiminti? O kaip Tavo „Ana- 
fielias"? 

Lik sveikas ir tikras, jog Tave giliai ir nuoširdžiai 
myliu 

Tavo kun. L. Jucevičius 


XII 

Svėdasai, 1842 m. gegužės 28 d. 

Tavo laišką, mano mielas Juozapai, gavau ir iš visos 
širdies Tau dėkoju, kad Tu atmeni varganą atsiskyrėlį. 
Nudžiugino mane didžiai žinia, jog Tu ketini aplankyti 
Lietuvą. Kad tik dievas duotų Tau šitai įvykdyti. Būda¬ 
mas mūsų krašte, gal ir mane aplankysi — gyvenu astuo¬ 
nios mylios nuo Vilkmergės, pačioje, gali sakyt, lietu¬ 
vių gyvenamo ploto širdyje. Miela man bus sulaukti 
svečiuos prieteliaus, kurį visų labiausiai vertinu ir aukš¬ 
tinu ir kuriam pažvelgti veidu į veidą didžiausiu sau 
džiaugsmu laikyčiau. Kartu gal ir galėčiau Tau kuo nors 
naudingas būti Tavo tyrinėjimuose, žinau gangreit kiek¬ 
vieną gimtosios žemės užkampį. Džiaugiuosi, kad imiesi 
parašyti populiarią Lietuvos istoriją paveikslais — ir aš, 
prisipažinsiu Tau, galvojau apie tai, bet nei mano išsi- 

mokslinimas, nei talentas ne tam. Ištroškę visi lauksime 
Tavojo veikalo ir su tikru džiaugsmu jį sveikinsime. 

Mano rašinys, siųstas „Athenaeumui" per Gliuksber- 
gą, matyt, bus žuvęs visiškai.— Po kalėdų buvau Vil¬ 
niuje ir palikau Gliuksbergo knygyne „Lietuvių dainų" 
vertimo rankraštį, nežinau, ką jis su juo paveikė. Tuo 
paštu ir į jį kreipiuosi. 

„Lietuvos senienų", priešistorinių laikų, rankraštis 
jau paruoštas spaudai. Dabar darbuojuosi su ,,5v. Kazi¬ 
miero gyvenimu" *. Norėčiau taip pat paruošti šiais me¬ 
tais antrąją „Linksmynės" dalį*. Būk malonus ir čia ne¬ 
atsakyk man savo pagalbos, paremk tą leidinį savo 
raštais eilėmis ir proza — atsiųsk man tiktai kuo grei¬ 
čiau — aš Tavimi tikrai pasikliauju. „Ofiarnik religijny" 
tikrų tikriausiai prieš Naujus metus pasirodys. Nekant¬ 
riai laukiu Mindovo. Apie mano „Prisiminimus" — nė 
garso, matyt, kad tai yra prisiminimai, kurių neverta nė 
prisiminti. „Linksmynei”, be savo straipsnių, jeigu turi 
kokių ir svetimų arba jų iš kur nors gali gauti, atsiųsk 
man — gerai būtų turėti ką nors Grabovskio, Ževuskio, 
Jankovskio * ir kitų žymenybių — už jų paramą dėkin¬ 
gumas mano būtų neapsakomas. 

Turiu viltį, kad greitai gausiu Tavo laišką su raši¬ 
niais. Lik sveikas ir laimingas 

Tavo kun. Liudvikas 

LAIŠKAS SIMONUI GIEDRAIČIUI* 

Šviesiausiasis Kunigaikšti! 

Prieš dvejus metus, siųsdamas a. a. Kunigaikščiui 
Juozapui * savo vertimus į lietuvių kalbą, buvau pareiš¬ 
kęs drauge norą paskirti Jam mano paties parašytą lie¬ 
tuvių literatūros istoriją *. Bet dėl šio neužmirštamo 

Ganytojo ligos jokio atsakymo į savo kreipimąsi ne- ' 
gavau.’ Šiandie, nuolatos betyrinėjant, belankant žymes¬ 
niuosius knygų rinkinius Lietuvoje, o ypač tiek daug 
laimėjus gr. Chreptavičiaus bibliotekoje Sčorsuose*, šis 
veikalas netikėtai išaugo; įdėmiau stabtelėjęs, pastebiu, 
kad mano gimtojoje žemėje taip gausu didelių ir visais 
atžvilgiais nusipelniusių ne tik lietuvių, bet ir lenkų bei 
kitų tautų raštijai žmonių, kurie tapo savo krašto puoš¬ 
mena ir švietė moksle plačioms senosios Lenkijos že¬ 
mėms; todėl savo darbo planą visai pakeičiau ir jau 
paruošiau spaudai platų veikalą, pavadintą „Biografinės 
ir literatūrinės žinios apie mokytus žemaičius" *. Jis 
apims apie 200 žemaičių biografijų, bus išvardyti jų nuo¬ 
pelnai visuomenės labui, o taip pat duotas tikslus jų įvai¬ 
riais klausimais išleistų veikalų sąrašas. Tikriausiai sma¬ 
gu bus kiekvieno žemaičio širdžiai atrasti čia paminėtą 
savo prosenolį, pažįstamą ar bičiulį. Įteikiant šį mano ilgą 
ir sunkų darbą mano krašto žmonėms į rankas, leiskite, 
Jūsų Malonybe Kunigaikšti, jį dedikuoti Jūsų taurios 
šlovės vardui; tuo būdu patenkinsiu savo širdį, kuri 
Kunigaikščių Giedraičių šeimai jaučia kuo ypatingiau¬ 
sią pagarbą. Juk Kunigaikščiai Giedraičiai visados pir¬ 
mavo tarp kitų mokslo pamėgimu. Kunigaikštis Mykolas 
Giedraitis pirmasis iš lietuvių XV a. gavo mokslo 
laipsnį Krokuvos Akademijoje. Vyskupas Merkelis 
pirmasis skiepijo paprastai žemaičių liaudžiai švietimo 
daigus, kurie vėliau, vyskupo Lopacinskio laikais, 
davė tokių gausių vaisių ir kurie taip rūpestingai puo¬ 
selėjami ligi šiol jo įpėdinių vyskupų kunigaikščių 
Giedraičių.— Pagaliau kam labiau derėtų padovanoti 
mano mokytų tautiečių gyvenimo ir darbų priminimą, 
jei ne Jūsų Malonybei, Kunigaikšti, mūsų senovės lie¬ 
tuvių valdovų palikuoniui, rūpestingiausiam Žemaičių 

avidės Ganytojui, o taip pat pirmajam aukštų privalumų 
ir kilnumo Dignitoriui Žemaičių žemėje. Neatmeski, 
Jūsų Malonybe Kunigaikšti, mano prašymo, priimki ma¬ 
loningai mano triūsą ir suteiki jam garbę, leisdamas 
pažymėti jį Jūsų Vardu; šito maldaudamas, didžiausia 
sau garbe laikau pasilikti visados su didžiausia pagarba 
ir neprilygstama adoracija 

Jūsų Malonybės Kunigaikščio 
amžinas gerbėjas ir 
žemiausias tarnas 

kuri. Liudvikas Adomas Jucevičius 

Svėdasai, 1840 m. birželio 6 d. 


Mano adresas: per Vilkmergę, Uteną, Svėdasuose 



PRIEDAS 



IŠTRAUKOS IS NAUJŲJŲ LENKŲ POETŲ 

i 

TRINS BUDRISAJ 

Ballada lietuwiszka. 

Senis Budris, trys sūnūs jaunikus, 

Dykczus kajpo pac Lietuwinikųs, 

Wadin ant kima, yr saka: 

Yszweskiet sawa bierus žyrgielus, 

Susytajsikiet tima balnelus, 

Asztrinkiet szobles yr kardės. 

Bet man jau Wylniuj žmones kalbieje. 

Jog trubis dydėj patys girdieje, 

Wajna ant trys szales swieta. 

Olgierdas puls y i Moskolu žemys, 

Skirgielas Lankus turies užlemys, 

O dykc Kiėjstutas Križiokus. 

Juns esat tvvyrty, sweijki wiriszkiėj, 

Ejkiet šiužity sawa tiewyszkiej f 
Padies jums Lietuwos diewaj. 

Asz pacaj szin meta ne wažiosu, 

Tik wažiujentims rodą paduosu. 

Trins esat, trys turėt' kielus: 


38 L. A. Jucevičius 

Su Olgierdu ysz mana sunieki, 

Wųic tegul bieg Moskolijos kielu, 

Yi miestą Nowogarady. 

Gaus ten pujkiuju skurun sabalu, 

Yr szwiesiuju sydabra skarialu, 

Kupcziu pyningun kajp lada. 

Ant Wokicziu ir kielis antro ja, 

Su dykcziu Kiėjstutu tegul joja, 

Musz Križioka szunis broly. 

Kajp smelcziun ten gintaru gieltuju, 
Ras yr sukniu dydelej brangiųjų, 
Kunigun dejmonta rubos. 

Kielis treczia mana bemužely, 

Ira už Nemona wandinely. 

Blogas ten ras padarines: 

Usztaj yszsyrinkty sau galesies, 
Giaras szobles, parmas yr klyfesies 
Del manies parwesz sunieny. 

Bet už wysuju žemiun mergieles 
Skajstesnes ira Lenku dukrieles 
Smagies kajp jaunas kateles. 

Jun už sniegą baltesni wejdely, 
Juoda kajpo warnis blakstienely, 

Akies žyb' kaj dwy žwajzdeles. 

Ysz ten yr asz tolinga metumy, 

Kad buvvau pacaj jaunu žmogumy, 
Lenky sau parwedžiau paty. 

O kad asz dabar esu naszlelys, 
Mana brangioy gul' po žemely s, 

Par amžių jen mynawoju. 

Tokies rodąs Lietuwys kalbieje, 

Kad sūnūs sawa lauku lidieje: 

Anyi ant wajnos ysz j oje. 



Pareje rūdim, žiema sugrinža, 

O simelys ne winc ne pagrinža, 

Gal neprietelej užmusza. 

Par biaurus sniegus, pusnes kieluje, 
Parjo bernelys, žyrgas puszkuje, 

Po burkos dydely turą. 

„Kan tūry? musiet ira kubylaj, 
Kubytunse Maskolu pyningaj?" 

— „Ne, ta j Lenky sunieny.” 

Par biaurus sniegus, pusnes kieluje, 
Parjo bernelys, žyrgas puszkuje, 

Po burkas dydely turą. 

„Musiet kubyls Wokicziu bajoru, 

O tas kubylas py Inas gintoru?" 

— „Ne, ta j Lenky sunieny." 

Par biaurus sniegus, pusnes kieluje, 
Parjo bernelys, žyrgas puszkuje, 

Po burkas dydely turą. 

Bet pakol neszta jemy rodity, 
Senis Budris jau liepe praszity, 

Sweczius ant treczios weselys. 


n 

SWITEZINE 1 

Ballada 

Koks taj bernelys skajstus yr jaunas, 

Kokie taj su jum mergiely? 

Krasztoms mielina Šwiteziaus vvandenc, 

Ejn pri szwiesuma mienese. 

1 Žmonės pasakoja, kad Svitezio pakrantėse pasirodančios undi¬ 
nės, arba vandens nimfos, kurias liaudis vadina svitezinėmis. (Auto¬ 
riaus pastaba.) 


38* 

Ana ysz krepszcze duod jam awieczes, 

O ys jaj židus wajnikuj; 

Musiet mielausis ir' tos mergielys, 
Musiet taj ano mieloy. 

Maž kožna nakty wienamy lajkie, 

Po tumy matos gtusnelu; 

Jaunas ir' strielczium tam szyla-myszkie: 
Kas ir' mergiely? ne žynau. 

Ysz kur atey? dawon adsekty, 

Kur nuwey? nieks ne žyna, 

Kajp szlapy bala yszdikst ant piaune, 
Kajp nakties ugnis pražūsta. 

„Sakik man gražy mana mergiely 

Kam mums tos slaptas tajp ylgaj; 

Kokiumy kietu, pas man' adbiegaj? 

Kur tawa namaj, kur tiewaj? 

Parėj wasara, pagialta lapaj, 

Yr lietings lajkas sugrinszta, 

Ar wys lukiesiu taw ateyma, 

Ant dikun krasztu ežerą? 

Ar wys po myszkus kajp koksą j elnis, 
Po cielas naktys biegiosy? 

Pasylik gieriaus su tum kur miela, 
Pasylik gieriaus su manim! 

Trobely mana ysz cze ne tolij, 

Wydur tankioje lazdina; 

Gana ten ira obulun, pieną, 

Ira ten gana žwieristes." 

„Cyt, cyt," atšaka, „pujkus jaunikaj, 
2ynau kan šaky man tiewas; 

Laksztingals balsas ir' balse wiru, 

O szyrdiej lapes pawėjkslaj. 



Daugiaus asz juusu newleros byjau, 

Ne kajp mielibėj duoksuju; 

Gal yszklausicziau praszimus tawa, 

Bet ar man' wysad' miliesy?" 

Bemiuks priklaupy, pagawa smelczes, 
Peklingu szaukie tmyrtibiu, 

Priž szwiesa mienu miliet prisika, 

Bet ar prisiga daiajkis? 

Dalajkik strielcziau taj mana rodą; 

Bet kas prisiga ne lajka, 

A h wargaj anam, wargaj ant žemes! 

Yr wargaj pyktaj jo duszėj! 

Taj sakidama, mergie ne lauka, 

Ded' jam wajnika ant gahvos, 

Yr poswejkinus‘ strielcziu ysztota 
Sami j u kielu nuwejna. 

Dawonej strielczius nor su jen biegty, 

Ne kajpo ne gal pawity, 

Ana prapuoli kajpo wiejelys; 

O ys pac menas palyka. 

Pacaj palyka, dikum grinszt kielu, 

Po jumy žemy lingu j es, 

Tila aplinkuj, tiktaj po kojų, 

Sznabžd pawitusy szakiely. 

Ejn krasztu mandenc, nesz klidnu zinksny, 
Klidningoms szauda akiemys. 

Yr szyt jau uža wiejes myszkunse, 
Wandenis siausta yr kinla. 

'Siausta yr kinla, sprogsta gylibe, 

O neregiety stebuklaj! 

Ant sydabrines Switeziaus lankos, 
Mergiszkas skajstums yszejna. 

Jos wejds kajp rožys baltos karūna; 

Aszaroms rita mazgota, 

• Kajp mygta Iengwy, tajp lengwes rūbas, 
Apwelk -stumeny dangiszka. 

Bernely Jaunas, bernely skaįstus, 

Dajnioje gražy mergiely, 

Delko aplinkų j Switeziaus wandenc 
Klisty pri szwiesos mienese? 

Kodėl gajlesy dikos wejonos, 

Katra cze tawy wobije, 

Apsuka gatwa, pamet lustinga, 

O gal dar jukies sawiey. 

Dukies parkalbiet budringu žodžiu, 

Pamesk gajlesy yr werksma, 

Pas man r cze, pas man, cze abu kartu, 
Wandenc kryksztole skrajosma. 

Ar tu noriesy kajpo blezdingy, 

Wandenia wejda litiety; 

Ar swejks kajp žuwys, linksmus kajp žuwys, 
Par dien su manim pleskioty. 

O nakty lowoj, sydabra gyles, 

Po gietringuju zeikoriu, 

Ant lelyjelu balta minksztuma, 

Tarp diewu užmykt' regiktu." 

Ysz uždenktuwiu žyb' krūtys gulbe; 

O strielczius akies nulejda, 

Mergiely lengwej pri jo artinas, 

Yr szauka ejk szen pas manės. 

Yr wiejuj metus' sawa latenas, 

Kajp wajworikszcze dyrb rata, 

Ta j wiel kyrsdama wandenc skiendukles, 
Sydabra taszajs taszkioje. 



Artynas strielczius, yr wiel atsysto, 

Yr nor iszokty, yr byje; 

Kad tamsy wylny tyszkus nuog kraszta, 
Pamaž latinas katula. 

Ir tajp katula, yr ta j p wobija r 
Tajpo jo szyrdys linksmynas; 

Kajp kad slabtiemys ranka bemele, 
Suspaud mergiely giedinga. 

Užmyrsza strielczius sawa mergiely, 
Prisiga szwenta sulaužė, 

Leką kan grėjcziaus, szok yi gylibe, 
Wobitas nauju gražumu. 

Biega yr žiūra, žiūra yr biega, 

Nesza yn tolaus wandenis, 

Jau tol i j krasztas nuo g jo palyka, 

Jau ys wydurej ežerą. 

Jau balta delną spaud sawa delno j, 
Diwijes wejda skajstibėj, 

Rožingas lupas, gien sawa lupoms, 
Ratus szokingus tekina. 

Szwylpa wiejelys, žūsta orely s, 

Kur anos dengy skajstuma; 

Pažinsta strielczius arcziau mergiely; 
Ah ta j pyrmoy mergiely! 

„O kur prisiga? kur mana rodą? 

Juk kas prisigas ne lajka, 

Ah wargaj anam, wargaj ant žemes! 

Yr wargaj pyktaj jo duszėj! 

Ne tau skrajoty sydabra skiendiėj, 
Arba taszkitis gylibėj, 

Žalojo žemiėj kūne tawa pražus, 

O žwiras akies užgiesis. 



O dusze tawa pri toje medže, 

Tūkstanty metu dahikies, 

Wiecznaj peklingas mukas kientanty 
Niekad' negiesis karsztuma." 

Gyrda taj strielczius, klidnu nesz žinksny, 
Klidningoms meta akiemys, 

O wiejas uža, tankiemy myszkie, 
Wandenis siausta yr kinta. 

Siaustase, kinta, yr jud ant dugną, 

Suktu werpecziu pagauna. 

Atwera snuky, dweja gyliby, 

Žūsta mergiely su bernu. 

Wandu liekszolej, siausta yr werda, 
Lieksziol pri miene szwiesuma, 

Matosi pora gajsztun szeszielu, 

Taj ir* bernas yr mergiely. 

Ana sydabra ežere szanka, 

Ancaj po glusniu dejuje; 

Kas ir' bernelys? strielcziumy buwa, 

O kas mergiely? nežinau. 


ra 

APLANKIMAS 

...Ne senej aplankiau namus mana motinos 
Led jus pažinty galėjau! — dabar paiajkaj! 

Kur atsyžwelgsy ( gruwieje pustine — najkaj! 

Ysz tvvorun mitą j, ysz žemes akmynaj imty, 
Kieme semenaj, mietliczes, notrieles auga: 

Kajp ant szwentoriaus pusnaktiej tileimas wysurl 
Kitas senej buwa czion mana pribuwymas! 

Kad po atsytolima grinžau pas motinos 
Jau giaras mejles sutyka mani ysztolaj, 

Tykra szejmina namun jau už miestą laukie, 

Ant turgwietes, brolej, sesys užbiega mažy 



Gustaus! Gustaus! szauka wežima abstabyna 
Lėk atgal wieszkielu gawys kožnas piraga! 

Motinely ant slenkszcia lauka paszlowinty 
Szauksmaj kart-mokituju prietelu be gala:.. 

Dabar pustaj, naktys, yr grvvos duszes niera: 

GyTdietls tikta j szunis balsas, yr baldimas. 

Ah! taj tu szunij wienas ( musu giaras \vami! 

Sargaj, yr kita karta cielos gintes tarnaj: 

Ysz įvysun prietelu tu tiek winc pasilikaj 
Daboy be zomkaus wartu, be ponu trobos! 

Warni mana! czion warni! biega, stow yr 

klausa: 

Szoka pri szyrdes, kauka yr ne giwas krinta!,. 
Pamacziau szwiesa langie: ejnu kas ten dedas? 

Su žwakiems yr kynvejs be pleszan namus wagis 
Graudamy yi palajkus szwenta pareima! 

Wietoj kur stowieje lowa mana motinos, 

Wagis kyrta pagrimdžes yr adpleszy pietas: 

Pagawau, sugniaužiau, akies ant kaktos yžbiega! 
Atsysifedau ant žemes tamsibieje rietą: 

Kastaj welkase lazda pasyremdams zinksnius. 

Motery palajkiejs apwylkta — yžbliszkusy, 

Labiaus padabna yi cziszcziaus baltas rodiklas; 

Kad pamate wajdinima pūstame namu j, 

Žegnodama yr szaukdama biega ba j minga: 

Ne bijok! Diewas su mumys! sakik kas esy? 

Ko pustinys namunse wajkszczioy tajp ankstej? 

„Esu warginga ubagy", verkdama kalba, 

„Cze tunse namunse mana giwena poną j: 

„Giary poną j, amžine anims atylsieims! 

„Bet Pone Diews ne szlovrina anims yr jun wajkams. 
„Numyre, namaj anun pusty, gruw' yr punwa: 
„Ponajcze ne gyrdietys, gal jau ir' negiwas" 

Kruwe man szyrdys apteka, riemiaus ant slenkszczia... 
Jau wys prapuolė?.. 

IV 


. s BELAJSWE LIETUWYNIKA 

. Ballada 1 

„No, Lenky gan’ vvajtoty, 
Gana werkty, gana alpty, 

Wysy ant arkiun sieda, 

Wysy belajswius weda. 

Arasz cziesa trotisiu, 

Yr anun ne pawlsiu f 
Arba tawy užmusziu, 

Yr su nieku pagrinsziu? 

„Ne r ne, praszaj dawone. 
Giwa ejsy su mone. 

Dransej cze siesk pri szalis! 

Ant sziaudyne balnely 
Sraujas arklis Žemajcziu 
Saw' biegime ne alstins, 

Oprisz wieje ant kielu, 

Wylka mantlum abdenksu. 

„Tolaus szyrdes ukwatoj! 
Niera po kum cze werkty. 
Žiūrėk bale tawa dwaras 
Stowa ugniey wysas. 

O tawa Lenks jaunasys, 

Kur ant arkle tekine, 

Norieje taw pagauty, 

Norieje gint' dawanaj, 

Szaltam sawa grabelie; 
Nepasylkses po tawes. 

„Žiuriek, žiuriekl yžbliszka! 
Kajp negiwa nukryta. 

Gajfas mani jau jema, 

Tokie gražy mergiely! 


1 Iš Lietuvos senovės laikų. 

,,No atsyminkies tikta j, 

Pac storone darisiu. 

Bet ant kraszta Zejmianos 
Stow mana dydy s dwaras. 

Pylny klunaj yr pyina, 

Klėtys grudun yr wylnu. 

Ten a j ne bus tau ludnu. 

Par diena ausy droby; 

Wakar' buriėj mergielu, 

Klausisy anun dajnas. 

O kajp sūnus wienatis. 

Pagrinsz ysz Prusu žemys, 

Kas žyn' kajp taw' pamilęs, 

Gal yr už pacze paims, 

Maž jam ligiu Lietuwoj, 

Yr karionėj yr gyrtiėj, 

Ne mergiely, ne gaszas, 

Kajp anc skajstus taw' Lenkas. 
Stumun kajp anžuts kialtas. 

Wysas j ūda j apaugtas, 

Regieims kajp Perkūną, 

Blyzg ugniemys gramstyne. 

Teg' prapuol jej netiesa. 

Rankoj szynes sulaužai 

„O, jau werkty parstoja! 
Ugniėj dega jos wejdas. 

Kan oze daraj ar praszaj, 

Kad ta j p yi dangų wejzdy? 

Kad su tokiu skubimu, 

Biegy siesty ant arkle? 

„No priglembszkies pri manės. 
Absykabink rankomys. 

Ta j p, tajp,— dabar jau galu, 

Kielu kajp pauksztys lekty. 

„Kodėl wielej taip dreby? 

Ko tajp žiury yi liepsna? 



Taj nieks kad szale jojam? 

Asz yi anun ne stumsu. 

„Ha! absystok dranstinga, 
Jau nu arkle pabiega. 

Bet ne ejsy tolingaj, 

Su szaudikle daginsu! 

„Kur jen byjoims weda? 
Lukiek ne liek yi liepsna! 

Par Perkūną gramstynius! 

Nieks pyktas tau ne stoses! 

„Neklausa pagiediely, 

Lėk' ysztranuksy peczius. 
Grėjcziau arklij, jau arte j, 
Skubink pakol ne ugniej! 

Wik! — bet kur ana diejos? — 

„O! taj apwalks jos baltas, 
Wyduj grumstu, butyniu, 

Myrga ugniej raudonoj! — 

Kajp Lietuwys mergiely 
Werta buwa Lietuwe. 

Sudegy, —*dydy giejsta! 

Buwa skajsta yr jauna. 


V 

KAS MAN DARBS! 

Arba 

RITAS SENIA MEDŽIOTOJA 

Šen ysz miega mustys kiely, 
Taj pawejkslaj! — Kas do biesas! 
Ar ten kada bus auszra? 

Naktys, naktys, tamsy lieta... 
Auszta, auszta, gied gajdelej! 
Auszta, auszta, ręstas woraj! 
Giara musu, niera grūdos 



Šniegas darksno, lajmas laukas! 

Gal kajpogy užmuszt lajka. 

Nors mygleta ant pakalnes, 

Gana strielcziau, 

Lajks medžioty, 

Kielkies, kielkies, ejk szen pac! 

Kas man darbs! 

O kan grejcziau bieg senuty! 

Dar paimty strielczius kielus, 

Tilej trubit' ant gonczuju, 

Niekis zujkis, geriaus wylkas; 

Tiek astražnej, tiek pamažu, 

Be szaukima, be szowima, 

Užejk krumus szonuj arty' 

O kajp stosma ant gianiekta, 

Traps — yr hedžha! ant erszkiecziu... 
Grėjtaj, grėjtaj! balnot' arklus! 

Kas ten swecziaj 
Mielastijėj! 

Miegt, ar nemiegt — bam, bam, bam! 
Kas man darbs! 

Labas rietas kan bewejkiet? 

Kan beweikiet? ar miegojot? 

Asz diel junsu mietastijej 
Wejkalely dyrbsu maža; 

Bet kan troboj cze sapnuos te? 
Gieriaus laukie, kada auszta, 

Grėjtaj, grėjtaj, kielkiet gatwas! 

Joj ims dyktus ne tolingas, 

Čiels darimas jau gatawas 
Szunis, arkle j — wys jau lauka... 

O pusrity 
Kan turiesiu' 

Kajp medžiotims bus ant kialma. 


Kas man darbs! 



O jaunisty -mana szwenta! 

Wysad žmogus linksmas buwa r 
Ai^'miegoy ne atmina, 

Nej ludima, skauda gahvos, 

O kit karta jaunam lajkie 
Nu pusnakties, liek lejdima, 

Tajp taj, tajp taj!—blogaj ira! 
Gajliek Diewe gierun cziesu, 
2wieriun, paukszcziu, pylny myszkaj, 
O kajp žwyrblu, tajp oželu 

Kur ne szausu, 

Ten tropisu, 

Kan noresu jau man ir'! 

Kas man darbs! 

Turiejau strieiba prieteika, 
Wienetyne, pujkus zumkus, 

Biegant zujky lėkt' blezdingy, 

Niekas gatwa namuszt szpyikaj 
Kajp taj buwa! kajp taj buwa! 

Yr atminty saldu, mielu! 

Ha! ha, ha; Kasta j, kastaj!! 

Kyty lajkaj, kyty žmones! 

Sakau tiesa auksyninga, 

O juns ktausot kajp stebuklą. 

Kan su jumys 
Tinginiemys 

Tuszczėj, tuszczėj, kalbiet jums. 

Kas man darbs! 

Bet yr koks a j junsu būtys! 
Koksaj jaunun szendien darbas! 

Kan juns žynot! kan juns matot! 
Kajp medžio jom matit praszau, 
Wylniauskioje Wojewodas!.. 

Tai ne medža, tykri puota j! 



Kas taj baczku mydaus, wina, 
Kajp taj myszkie — naktys laukie, 
Kokij szunis, o taworczej... 

Bet bernelej, gan sakity, 

2weng žyrgielys! 
Juodbierelys, 

Biekiet grejt — asz pažinstu, 

Kas man darbs! 


Jau yr laukie! kan žyrgielej! 

O juk gražus! — saw' augine: 

Mana bieras byszkie dikus, 

Dydy gajla! niera rawa, 

Kajp suglembszes, o dus žinksny, 

Taj p man karszta, pagundyme! 

Saka senas kraujas ne deg, 

Taj ne tiesa: — pro ten ežy, 

Hop zowadajs kas grejtesnys, 

Kad pyrm wysun ne pabiegsu. 

Bet muniejėj 
Kas jums dėstas, 

Kam senųjų protą mest! 

Kas man darbs! 

O kajp žwelgu ten ant myszka, 
Ten ant kalnu, ant pakalniu, 

Szyrdej mana ludnu ira: 

Ysz akiun aszaras teka, 

1 Ot yr dabar!., aszars krinta, 

Kas parey, tan atmenu; 

Prietelitej, brolej, gientys, 

Wysus matau kajp ant delnas, 

Kas kare szyrdej sunkiaus, ludniaus, 
Giana mustys juodam grabe... 

Stokiem byszky, 

Tegul teka! 

Jau man geriaus junstu pa c. 

Kas man darbs! 

Kas stojose ne adstoses. 

Kan kad lapaj lajku krinta! 

Gajla rieksma, prakiajktima, 

Tiktaj dajnoj giar' gyrdiety! 

Pasakikiet? tu j aus dajna, 

Bonaparta, ar Kiejstuta? 

M Stowa karatus kraujunse l , 

„O Bonapartas krasztunse. 

M Dransej stowiekiem, 

„Yr ne drebiekiem, 

„Rašyt mes pargalesme." 

Bloga j giedu, 

Rejk pamesty. 

Bonapartas, ar byjau! 

Kas man darbs! 

Bet mieliausij kas taj dėstas! 

Kur taj musu dajnos diejos! 
Liehrvvyszku szendien maža j, 

O mielinga ta, yr kyta, 

Apej mieny yr sauluže; 

Yr Biruta yr Witolda, 

Anij par taj p ylgus metus, 

Pardajniąwy gierus lajkus, 

Pardajniawy gajlas, strotas, 

Su žmoniemys gul grabunse; 

Kartas tiktaj, 

Ludnam cziese 
Dajna atejs ant patiekas, 

Bet yr taj, kas man darbs! 
1 Žr. S. Stanevičiaus „Dainas". 

Ten kur matot tapalelus... 

Kit kart, dvaras ten stowieje, 

Ten giwena Palemonas, 

O turleje skajsty dukry. 
Paswejkina tiktaj romaj... 

Tary žody — jau po manės. 

Ytgaj jodžiau miliedamas: 

Yr mergiely man milieje, 

Bet motina pasiutiely 

Kas kare gieriaus man brangioj es. 

Turu kiely, 

Bukiet swejki, 

Yr pamecziau brangie man! 

Kas man darbsl 

Pygu szendien, pygus žertaj, 
Gal kalbiety o wienokaj, 

Usydegis, mažuwertas, 

Niera rodąs jaunaj gahvaj. 

Laukie ludnu, namiej ludnu, 

Ta j p y i swieta pasyslepys, 

Yr kajp dajnoj par gyreles, 

Ten yi Trakus pas Kiėjstuta, 

Lėk karejwys Iietuwikas, 

Gienu, lekiu — szalin krūmą j! 

Pas ska j stosis 
Merguželis, 

Kajp apiakis leku pac, 

Kas man darbs! 

Buwa tada pas mus wajna, 
Tajp yr tolaus imty szobly, 
Apsekinta jau Welona, 

O Welonoj trumpaj ira. 

Ne kad Knechtu daugiel ten, 

Bet ne gierty penkis mienus, 


39 L. A. Jucevičius 


609 



Wysa mydu jau yzgierierti, 
basza wiena mieste niera! 
v 'Pusy milos liek wandene f 
O cze alksfey— ejna žima. 

, No tajp rodą, 

Szaukiem zdroda! 

Yr palyka szalej miesc, 

Kas man darbs! 

Nu to karta, wys man blogaj, 
Užszaukiotas tarpe kruwos, 

Dar su szyrde ne linksminga, 

Protą szaukty ir' dawone, 

Tajp kajp naktiej noriet* saules, 
Rejk kientety, laukty gata...— 

Bet žiureket kas ysztola?.. 

Bieg tajp grejtaj par pakalne, 

Yi deszine, yr yi kajre... 

O Perkūne! Taj ir f wylkas, 

Kas kare areziau, 

Kas kare grejeziau, 

Stat' yi lapių dubes bieg! 

Kas man darbs! 


Na mieliausi j meskiet arklus! 
Yžsyskiskiem kožnas sau... 

Juk taj strielcziaj? anij, anij! 

Asz už klawa pakawosius. 

Asz gyrdete, szunun lojas? 

Koki j baisa j, balsaj Pone! 

Storas Szumle, tenwas Garsaus!.. 
Gieraj, gieraj, lajku tiela!.. 



Rejk szaudikla užprowity, 

Cielik — cielik — byszky grejtaj — 

Tegul biega, 

Krys ant vietos, 

Tukstant' duosu jums už wiena, 

Szaunu ho! taj man dykc! 


39 : 



PASTABOS IR PAAIŠKINIMAI 



Šiame leidinyje surinkti ir išversti į lietuvių kalbą visi svar¬ 
besnieji L. Jucevičiaus raštai, liečiantieji lietuvių literatūros ir tau¬ 
totyros klausimus. Nededama jo lenkų kalba rašyta poezija, kuri 
yra nedidelės idėjinės ir meninės vertės; lenkų literatūrą liečian¬ 
tieji straipsniai („Judel Klaczko Izraelita trzynastoletni poetą"— 
„Izraelitas Judelis Klačko — trylikametis poetas", „Tygodnik Pe- 
tersburski", 1839, Nr. 76; „Jozef Szemesz"—,,Juozapas Šemešas", 
„Biruta", 1838) ir tie jo straipsniai, kurie, labai mažai tepakeisti, 
įėjo į jo knygas kaip atskiros jų dalys; dėl tos pačios priežasties 
nebekartota visa L. Jucevičiaus knyga „Ryšy Žmudzi" („Žemaičių 
žemės bruožai", 1840), kuri bemaž visa vėliau autoriaus buvo su¬ 
naudota „Žemaičių žemės prisiminimuose" (1842), Be to, liko visai 
neversti du pirmieji L. Jucevičiaus darbai: „Pisma" („Raštai", 1834) 
ir „Historya litewska dla dzieci" („Lietuvos istorija vaikams", 1836). 
Pirmąjį sudaro beveik ištisai rusų autorių kūrinių vertimai į lenkų 
kalbą, antrasis—'įdomus tik kaip faktas, bet šių dienų skaitytojui 
nieko neduotų. Nebuvo prasmės kartoti L. Jucevičiaus verstų ar re¬ 
daguotų ir lenkų kalba pasirodžiusių veikalų: „Obrazy Jeruzalem i 
šwiętych okolic. Wyjątek z listow o Wschodzie, przez Michaud 
J. F. Przeložyt ks. Ludwik Adam Jucewicz" („Jeruzalės ir šventųjų 
apylinkių vaizdai, ištrauką iš laiškų apie Rytus, parašytą J. F. Mišo, 
išvertė kun. Liudvikas Adomas Jucevičius"), Vilnius, 1840, 153 psl., 
ir „Instrukcya Jakoba Sobieskiego Kasztelana Krakowskiego ojca 
Krola Jana III dana panų Orchowskiemu ze strony synow. Wydanie 
drugie przez ks. L. A. Jucewicza" („Jokūbo Sobieskio, Krokuvos 
kašteliono, karaliaus Jono III tėvo, instrukcija, duota sūnų ponui 
Orchovskiui. Antrasis leidimas, išleistas kun. L. A. Jucevičiaus"), 
Vilnius, 1840. Apie šiuos leidinius žinių duoda tik K. Estreicheris 
veikale „Bibliografia Polska" („Lenkų bibliografija"). 

L. Jucevičius turėjo palikti dar daug darbų rankraščiuose. Dau¬ 
gelis jų niekieno kito nėra "paliudyti, jie minimi tik paties rašytojo 
laiškuose: A. Mickevičiaus „Konrado Valenrodo", J. Kraševskio 
„Vitolio raudos" vertimai, straipsnis apie kunigaikštį Kazimierą 
dainų rinkinys lietuvių kalba, padavimų rinkinys, „Lietuvos senie¬ 
nos". Ar tie darbai buvo tikrai baigti, o gal tik sumanyti, nieko 
apie juos nežinome. L. Jucevičiaus svarbaus veikalo „Biografinės 
ir literatūrinės žinios apie mokytus žemaičius" („Wiadomošci biogra- 
ficzne i literackie o uczonych Žmudzinach") rankraštis ligi Antrojo 
pasaulinio karo buvo vienoje Lenkijos bibliotekoje. Jo likimas tuo 
tarpu neišaiškintas. 

Be to, yra išlikusių L. Jucevičiaus laiškų autografų — J. Kra¬ 
ševskiui ir Adolfui bei Simonui Giedraičiams. Ligi šiol jie nebuvo 
niekieno paskelbti. Šiame leidinyje skelbiami visi surasti . laiškai 
J. Kraševskiui ir laiškas Simonui Giedraičiui. 

L. Jucevičiaus raštuose, rašytuose daugiausia lenkų kalba, yra 
apsčiai lietuviškų citatų, duotų paties L. Jucevičiaus rašyba. Šie 
tekstai transkribuojami į šių dienų mūsų literatūrinę kalbą ir išski¬ 
riami juodu šriftu. Tas pat daroma ir su atskirų straipsnelių antraš¬ 
tėlėmis, kurios autoriaus duotos lietuvių kalba. Išimtį sudaro lenkų 
romantikų kūrinių lietuviški vertimai, pasirodę rinkinyje „Ištraukos 
iš naujųjų lenkų poetų..." („Wyjątki z nowoczesnych poetow pols- 
kich..."). Šie vertimai šiandien išliekamosios vertės neturi ir tegali 
būti įdomūs kaip literatūros istorijos faktas. Kad skaitytojas galėtų 
susipažinti su L. Jucevičiaus kalbos ypatybėmis, jie spausdinami tuo 
pavidalu, kokiu juos randame jo paties parengtame leidinyje. 

Visus eiliuotus šio leidinio tekstus vertė A. Žukauskas, išsky¬ 
rus A. Mickevičiaus „Pabėgimą", kurį išvertė J. Degutytė. 

L. Jucevičiaus darbai apima labai plačią sritį, juose daug faktų, 
kurie šių dienų skaitytojui gali būti neaiškūs ar iš viso nežinomi. 
Tokius faktus kiek galint stengiamasi trumpai paaiškinti. Prie tau¬ 
tosakinių ar etnografinių dalykų stengiamasi nurodyti, kas kelia įta¬ 
rimo ar yra tikrai neliaudiška. Klaidingi L. Jucevičiaus teiginiai, 
apibūdinti įvade, atskirais atvejais nebekomentuojami. Jucevičiaus 
naudojami rašytiniai šaltiniai nėra svarbiausioji ir pagrindinė L. Ju¬ 
cevičiaus raštų medžiaga, jos patikrinimas reikalautų specialių stu¬ 
dijų, todėl pa'aiškinimuose to atsisakyta. Pavardės, faktai, apie ku¬ 
riuos skaitytojas gali rasti žinių „Lietuvių literatūros istorijos" 
I tome, neaiškinami. L. Jucevičiaus raštuose pasitaiko apsčiai ko- 

rektūros riktu, juos visus ištaisyti paaiškinimuose užimtų daug 
vietos, todėl šiame leidinyje taisyta tik ten, kur tie riktai apsunkina 
suvokti prasmę. Kas-ne-kas liko, be abejo, nepaaiškinta, nesuradus 
atitinkamų žinių. 

Šaltiniai, kuriais remtasi, apibūdinant įvade L. Jucevičiaus gy¬ 
venimą, ne visi nurodyti išnašose. Pirmoji L. Jucevičiaus biogra¬ 
fija buvo pateikta F. M. Sobesčanskio (,,Encyklopedya powszechna", 
XIII, 1863, 486 psl.), ja naudojosi visi rašiusieji apie L. Jucevičių, 
(S. Jurjevičius „Apšvietoje", 1893, Nr. 11—12; D. D. ,.Lietuvių tau¬ 
toje", I, 1910, 84—85 psl.; Pranas ,, Draugi j oje", 1909, Nr. 30, 
168—177 psl.) ligi A. Janulaičio, kuris pateikė pirmą platesnę stu¬ 
diją apie rašytoją („Kun. Liudvikas Adomas Jucevičius", Vilnius, 
1910 m., 40 psl.). Joje buvo panaudoti nauji, ligi tol nežinomi do¬ 
kumentai: L. Jucevičiaus gimimo metrikos, kunigystės metimo ir 
perėjimo į pravoslaviją bylos (jų fotokopijos šiandien saugomos 
Vilniaus Valstybinio V. Kapsuko v. universiteto Mokslinės bibliote¬ 
kos rankraščių skyriuje ir kitur). Buržuaziniais laikais pasirodęs 
J. M. Balčiūno straipsnis „Tautoje ir žodyje", VI, 315—349 psl., be 
pilnesnės nei ligi tol L. Jucevičiaus raštų bibliografijo s, jokių naujų 
faktų neįnešė. Trumpos žinelės apie L. Jucevičiaus laiškų J. Kra¬ 
ševskiui („Vairas", 1938) ir jo veikalo „Biografinės ir literatūrinės 
žinios..." („Vairas", 1935) buvimą Lenkijos bibliotekose nedaug tega¬ 
lėjo papildyti žinias apie Liudviką iš Pakėvio. Didžiajam Tėvynės 
karui besibaigiant, akad. A. Janulaitis surado naujos archyvinės me¬ 
džiagos: Jucevičiaus laiškus Giedraičiams (VVU rankr. skyr. 
Nr. 32657), 1838 metų bylą dėl pamokslo (VCA, fondas Nr. 604, 
byla Nr. 3469, apl. 1) ir parinko žinių apie Jucevičiaus tėviškę. 
Deja, straipsnio, paremto nauja medžiaga, jis nebe suskubo paskelb¬ 
ti, paliko jį rankraštyje; juo pasinaudota šiame leidinyje. 

Nemaža naujos šviesos į L. Jucevičiaus biografiją įnešė laiškų 
J. Kraševskiui tekstai, gauti iš Krokuvos Jogailos universiteto biblio¬ 
tekos, vieną kitą bruoželį papildė L. Jucevičiaus dekano Rusecko 
susirašinėjimas su vyskupu (VCA, fondas Nr. 604, byla Nr. 3469, 
apl. 1) bei L. Jucevičiaus raštas dėl jo Dvasinės akademijos baigimo 
(Leningrado Valstybinis archyvas, fondas Nr. 46, byla Nr. 364, 
apl. 1), atrastas V. Zaborskaitės. 

Teikiant skaitytojui L. Jucevičiaus raštus, išverstus į lietuvių 
kalbą, reikia pareikšti padėką LTSR MA Lietuvių kalbos ir litera¬ 
tūros institutui už leidimą pasinaudoti rankraščiu, teikiančiu nemaža 

žinių apie veikalą „Biografinės -ir literatūrinės žinios..."; Krokuvos 
Jogailos universiteto bibliotekos rankraščių skyriui už pagaminimą 
ir atsiuntimą L. Jucevičiaus laiškų J. Kraševskiui mikrofilmo ir 
Vilniaus Valstybinio V. Kapsuko v. universiteto Mokslinės biblio¬ 
tekos rankraščių skyriui už leidimą pasinaudoti L. Jucevičiaus 
laiškais Giedraičiams bei jį liečiančiais dokumentais. 


ŠIO LEIDINIO ĮVADE IR PAAIŠKINIMUOSE 
VARTOJAMI SUTRUMPINIMAI 


LTR 

LKU R 

VC A 
WU 


LTSR MA Lietuvių kalbos ir literatūros 
instituto Lietuvių tautosakos rankraštynas 
LTSR MA Lietuvių kalbos ir literatūros instituto 
rankraštynas 

LTSR Valstybinis archyvas 

Vilniaus Valstybinis V. Kapsuko v. universitetas 


LIETUVA 

Knygos titulinis puslapis lenkų kalba yra toks: „Litwa pod 
względem starožytnych zabytkow f obyczajow i zwyczajow, skrešlona 
przez Ludwika z Pokiewia" („Lietuva, jos senovės paminklai, buitis 
ir papročiai, parašė Liudvikas iš Pakėvio"). Knygą išleido Rubenas 
Rafalovičius, spaudė Romo spaustuvė, Vilnius, 1846 m. 

Tituliniame puslapyje taip pat įrašytas epigrafas iš Cicerono: 
„Quis ėst, quem non moveat rerum gestarum memoria consignataąue 
antiąuitas" („Kur rasi žmogų, kurio nejaudintų būtųjų žygių atmi¬ 
nimai ir senovės aprašymai"). Šį epigrafą randame žinomame XIX a. 
pirmojoje pusėje veikale „Opis starožytnej Polski przez Tomasza 
Swięckiego" (Tomo Svenckio „Senovės Lenkijos aprašymas"), I ir II t., 
1816. Šios knygos turinį sudaro papročių, buities, įstatymų ir t. t. 
aprašymas. Lietuva liečiama II tome, 188—245 psl., pasitenkinant 
miestų ir jų trumpos istorijos bei geografinių duomenų registravi¬ 
mu. Šios trumpos žinutės apie Lietuvą galėjo paskatinti Jucevičių 
rašyti pilnesnį veikalą apie savo gimtąjį kraštą. • 

Pirmą kartą į lietuvių kalbą išversta ištrauka iš „Lietuvos" 
pratarmės buvo spausdinta „Lietuvių literatūros chrestomatijoje", 
1957 m. 

54 psl. Jonas Vaškevičius (1797—1854)—ekonomistas, baigęs 
Vilniaus universitetą, nuo 1824 m. dėstęs politinę ekonomiją tame 
pačiame universitete. 1835 m. paskirtas cenzūros komiteto nariu, 
vėliau buvo rabinų mokyklos direktoriumi. J. Vaškevičius vertė ir 
rašė lenkų kalba; rankraštyje liko politinės ekonomijos istorijos 
vadovėlis. 

56 psl. Gvagninis Aleksandras (1538—1614)—italų kilmės kro¬ 
nikininkas, atvykęs į Lenkiją-Lietuvą 1561 m. 1578 metais jis išleido 
lotynų kalba kroniką „Sarmatiae Europeae descriptio..." („Europinės 
Sarmatijos aprašymas..."). 

57 psl. K. V. Vuicickis (1807—1879)—lenkų ir ukrainiečių tau¬ 

tosakos, etnografinės-literatūrinės medžiagos rinkėjas ir skelbėjas. 
K. V. Vuicickio veikalas „Przystowia narodowe...” („Liaudies patar¬ 
lės..."), 3 t., 1830, be abejo, buvo žinomas L. Jucevičiui ir 

galėjo paskatinti jį paruošti ir lietuvių priežodžių rinkinėlį. K. V. Vui¬ 
cickis, skelbdamas lenkų padavimus, papročius, suteikdavo jiems 
literatūrinę formą, todėl moksliniu tikslumu jo leidiniai nepasižymi. 
Bendradarbiaudamas lenkų „Encyklopedya powszechna", Vuicickis 
rašė ir apie lietuvių mitologiją. Tačiau nieko originalaus ir vertingo 
čia jis nedavė ir vien kartojo Narbutą. L. Jucevičius Vuicickio 
pavardę rašo — Voicickis. 

63 psl. Varšuvos Mokslo Bičiulių Draugija veikė nuo 1800 ligi 
1831 m., suvaidino nemenką vaidmenį Lenkijos kultūriniame gyve¬ 
nime. Aktyvus jos narys buvo Ks. Bogušas, parašęs (1806) ir išleidęs 
studiją „Apie lietuvių tautos ir kalbos pradžią". 

... Bretkūnų , Chilinskių ir Kvandtų... — J. Bretkūnas (1536—1602), 
S. B. Chilinskis (apie 1631—1668) ir J. Kvandtas (1686—1772) — 
pirmųjų dviejų biblijos vertimai ištisai nebuvo spausdinti (S. B. Chi¬ 
linskio verstas Naujasis Testamentas tepasirodė 1958 m. Poznanėje), 
o J. Kvandtas tebuvo paskirtas vadovauti vertimo bei leidimo 
darbui. Kolektyvo atliktas biblijos vertimas pasirodė 1735 m. 
Karaliaučiuje. 

...Vilhelmas Pirmasis... liks žinomas kaip švietimo globėjas ir 
savo žmonių protinio bei dorinio ugdymo rūpintojas. —-Fridrichas 
Vilhelmas I (1713—1740) lietuvių liaudies gerovei nėra nusipelnęs. 
Jo pastangomis vyko didžioji prūsų žemės kolonizacija ir germa¬ 
nizacija. Vilhelmas I palaikė lietuvių religinių raštų leidimą, rūpin¬ 
damasis grynai savo interesais, o ne Prūsų lietuvių kultūriniais 
poreikiais. 


619 



64 psl. ...pačiame Karaliaučiuje , universitete, lietuvišką seminarą 
įsteigė. — Karaliaučiaus universitete toks seminaras veikė nuo 
1724 m. f Halės univėrsitete— 1727—1740 m. Jų tikslas buvo išmokyti 
busimuosius pastorius lietuvių kalbos. 

L. Jucevičius dalį žinių apie L. Rėzą ir lietuvių literatūros 
faktus ima iš L. Rogalskio yerstos iš rusų kalbos į lenkų P. Kepeno 
studijos „O początkach, języku i literaturze narodow litewskich" 
(„Apie lietuvių tautų kilmę, jų kalbą ir literatūrą"), „Dziennik 
VVilenski", 1828, V t. 

Juozapas Arnulfas Giedraitis .— L. Jucevičius, prasilenkdamas su 
tiesa, pervertina J. A. Giedraičio nuopelnus lietuvių raštijai. Tatai 
iš dalies išplaukė iš L. Jucevičiaus pasaulėžiūros klerikalinių bruožų, 
o taip pat iš jo asmeninių santykių su Giedraičiais. L. Jucevičius, 
matyti, vienu tarpu tikėjosi gauti iš Giedraičio paramos savo raš¬ 
tams leisti. 

65 psl. ...paskelbta kur kitur.— Straipsnį apie lietuvių liaudies 
dainas L. Jucevičius išspausdino „Tygodnik Petersburski", 1838, 
Nr. 38—39. Tą patį straipsnį jis pakartojo kaip pratarmę knygoje 
„Piešni litewskie". 

66 psl. Donelaičio poema... turi šitokį titulą. — L. Jucevičiaus 
leidiniuose daug korektūros klaidų. „Metų" antraštė turi būti tokia: 
„Das Jahr in vier Gesangen, ein landliches Epos aus dem Lit- 
thauischen dės Christian Donaleitis, genannt Donalitius, im glei- 
chem Versmaass ins Deutsche ūbertragen von D. L. J. Rhesa, Prof. d. 
Theol. Konigsberg 1818" („Metai keturiomis giesmėmis, kaimo 
epas, lietuvių kalba parašytas Kristijono Donelaičio, vadinamo Do¬ 
nalitius, į vokiečių kalbą tuo pačiu metru išverstas L. J. Rėzos, 
teologijos profesoriaus, Karaliaučius, 1818"). 

67 psl. ...miręs 1831 m. — Iš tikrųjų D. Poška mirė 1830 m. 

68 psl. ...mūsų lietuviškųjų vertimų...— L. Jucevičius turi gal¬ 
voje savo paties išverstus lenkų romantikų kūrinius į lietuvių 
kalbą. 

...neapsakomai gaila to milžiniško darbo. — D. Poškos žodyno 
rankraštis nežuvo. Šiandien jis saugomas LTSR MA Lietuvių kalbos 
ir literatūros instituto rankraštyne. 

69 psl. Giesmės svietiškos ir šventos Antano Strazdelio ...— Tikro¬ 
ji knygos antraštė: „Giesmies swietiszkas ir szwintas, sudietas par 
kunigą Untana Drazdowska, Wilniuj", 1814. 

B. Gailevičius (1752—1834)—tikybinių, o ne grožinių raštų lei¬ 
dėjas ir rašytojas. 

...Kun. Rupeika mūsų literatūroje žinomas kaip Jono Chodzkos 
veikalo... vertėjas .— Šiandien Rupeikos autoryste abejojama (žr. Lie¬ 
tuvių literatūros istoriją, 1957. I t., 350 psl.). 

70 psl. Įžymiausi lietuvių kalbos žodynai ...— L. Jucevičius, ma¬ 
tyti, nežinojo P. Ruigio žodyno, nekalbant apie rankraštinius žody¬ 
nus, kaip Brodovskio ir kt. Bet jis klysta, keldamas vadinamąjį 
Jekaterinos II žodyną, kurio autorius buvo rusų gamtininkas 
P. S. Palas. 

1713 m. išleista gramatika ...— L. Jucevičius klydo dėl šios ne¬ 
žinomo autoriaus gramatikos išleidimo datos. „Universitas linguarum 
Litvanicae" (originale klaidingai rašoma — „Universitas linguarum 
litvanicar") („Lietuvių kalbos visuma") pasirodė 1737 m. Antrą 
kartą leidžiant 1829 m., ji nebuvo išversta į lenkų kalbą, o prie 
jos buvo pridėta S. Stanevičiaus prakalba lietuvių ir lotynų kalbomis 
ir duota nauja antraštė: „Trumpas pamokimas kalbos lituwyszkos 
arba žemaytyszkos"—„Grammatica brevis linguae lituanicae seu 
samogiticae". 

Jurgis Pliateris (1810—1836)—jau savo gyvenamuoju metu ži¬ 
nomas domėjimusi lituanistika. J. Plioterio Lietuvos istorijos rank¬ 
raščio likimas neaiškus. Galimas daiktas, kad Plioterių bibliotekoje 
išsaugotas S. Daukanto veikalo „Darbay senųjų Lituviu yr Zemay- 
cziu" (1822) nuorašas davė pagrindo L. Jucevičiui manyti, kad tai 
J. Plioterio lietuvių kalba parašytas darbas. 

Iš neseniai surastų J. Plioterio rankraščių (juos aprašė V. Jurgu¬ 
tis, LTSR Valst. resp. bibliotekos darbuotojas) aiškėja gilus ir platus jo 
domėjimasis lietuvių literatūros ir kalbos klausimais. Šiandien jau 
yra žinoma jo studija lietuvių kalba apie Chilinskio bibliją, straipsnis 
(nespausdintas) „Przeciwko tym, ktorzy slowiahsko-germanski począ- 
tek plemienia litewskiego przypuszczają, rzecz krotka przez kra- 
jowca napisana" („Trumpas dalykas, tautiečio parašytas prieš tuos, 
kurie mano, kad lietuvių, gentis yra kilusi iš slavų-germanų") ir 
dalis plačiai užsibrėžto veikalo „Materyaty do historyi literatury 
języka litewskiego” („Medžiaga literatūros lietuvių kalba istorijai"). 
Veikalas turėjo būti žymiai platesnis ir gilesnis, nei Jucevičiaus 
„Biografinės ir literatūrinės žinios apie mokytus žemaičius", nes, 
be bibliografinių ir biografinių duomenų, turėjo būti žinių apie 
spaustuves, apie mokslo įstaigas, kuriose dėstoma lietuvių kalba, ir 

apie tas priežastis, dėl kurių lietuvių kalba nusmuko, bet galutinai 
neišnyko. . 1 

75 psl. Laumė.— 'Analogiško padavimo apie laumę lietuvių tauto¬ 
sakoje nerasta. Apie laumes rašiusieji Jucevičiaus amžininkai E. Gi- 
zevijus (,,Preussische Provinzial-Blatter", 1844, II, 1417—1421) ir Jor¬ 
danas (,,Neue Preussische Provinzial-Blatter'', 1846, II, 380—381) taip 
pat nežino tokio padavimo. 

Pasakojimų apie laumes kaip dievų Olimpo būtybes, viliojančias 
ir žudančias dievus, lietuvių tautosakos bei mitologijos šaltiniai 
nepatvirtina. 

Apskritai Jucevičius pernelyg daug teikia laumėms dieviškumo. 
Lietuvių tautosakoje ir etnografijoje laumė ne dangaus dievaitė, bet 
žemiška būtybė, gyvenanti ir veikianti čia pat žemėje. Tiesa, laumės 
lietuvių liaudies padavimuose vadinamos deivėmis. Tačiau šis pa¬ 
vadinimas tautosakoje reiškia gamtos jėgos įasmeninimą, dvasią, 
bet ne dievybę. Nors Jucevičius laumes taip pat vadina deivėmis, 
tačiau jas traktuoja kaip dievaites. Šeimyninis gyvenimas lietuviš¬ 
koms laumėms nebūdingas. Jų veiklos sritis — vogti arba apmainyti 
žmonių kūdikius (pastarasis bruožas ar nebus joms vėliau priskir¬ 
tas)— rodo grynai žemiškus, demoniškus (etnografine prasme) jų 
interesus. 

76 psl. ...Linksmynės vardu Lietuvoje vadinama vaivorykštė .— 
Vaivorykštės pavadinimas linksmyne lietuvių tautosakoje nepažįsta¬ 
mas, jis tesutinkamas T. Narbuto „Dzieje...'\ I, 3 psl., žinomi jos 
kiti vardai—’straublė, drignė, orarykštė. Tačiau laumės ryšius su 
vaivorykšte patvirtina ir tautosakos medžiaga: vaivorykštė vadi¬ 
nama laumės juosta, kuria laumė sau traukia vandenį iš debesų 
(LTR 2251/347), vaivorykštė — tai laumės įvairiaspalviai skalbiniai 
(LTR 1300/315). 

...Laumė — tai pikta suvedi jo t o ja, moterų nepastovumo dievaitė.— 
Nesutikta, kad lietuvių liaudies mitologijoje laumės įvaizdžiui būtų 
teikiamas nepastovumo dievaitės epitetas. Pasakymas, kad laumė esanti 
pikta suvedžiotoja, rodo, jog ši ypatybė jai priskirta vėlesniais lai¬ 
kais. Jau XIX—XX a. užrašymuose laumės vadinamos raganomis, pik¬ 
tosiomis dvasiomis, velnių pačiomis (LTR 1755/133; 1722/195). Šie 
palyginti nauji laumėms teikiami epetitai neabejotinai atsirado krikš¬ 
čionybės poveikyje, pastarajai kovojant su liaudies mitiniais įvaiz¬ 
džiais. 

77 psl. Laimė (Laima, Laimelė).— Tai mitinė būtybė, nuskirianti 
žmonių likimą, globojanti gimdyves. Laima dažnai painiojama su laume 
ne tik senesniuose šaltiniuose, bet ir vėliau užrašytoje tautosakoje. 
Kaip ir laumės, liaudies padavimuose jos vadinamos deivėmis. Rašyti¬ 
niuose šaltiniuose Laima pirmą kartą minima 1666 m. Kleino „Gies¬ 
myne". 

Pasakojimų apie Laimę su trijų spalvų rūbais ir jų simbolikos 
nei tautosakos, nei etnografijos šaltiniuose nesutikta. 

„Laimė šaukė, laimė rėkė basa bėgant per kalneli "—dainų su 
šitokia pradžia randame Rėzos, Neselmano, Šleicherio rinkiniuose. 

Daina „Laimė lėmė saulužės dienatę" spausdinta Rėzos, Nesel¬ 
mano, Šleicherio ir dainų bei tautosakos rinkiniuose. 

78 psl. Daina „Oi neduok dieve Laimužei lemti" paimta iš 
S. Stanevičiaus „Daynas Zemaycziu", Wilniuje, 1829. 

79 psl. Karalienė verkia .— Kai lietus lyja, o saulė šviečia, žmo¬ 
nės iš tikrųjų sako: „Karalienė verkia." Apie Biržus vaikai dainuo¬ 
davo: „Karalienė verkia, ko karaliukai merkia"; apie Kybartus, Suv. 
Kalvariją, kai lyja su saule, sakoma: „Karalius duonos neteko." Kaip 
mitinė būtybė, ypač išorės pavaizdavimu, Karaliūnė ar Karalienė 
nei istoriniuose šaltiniuose prieš Jucevičių, nei tautosakinėje etnogra¬ 
finėje medžiagoje po Jucevičiaus neužtikta. 

Dzivsvits .— Vandens mitinės būtybės liaudyje vadinamos įvai¬ 
riais vardais: diedukais, valdonais, traukučiais ir pan. Galimas daik¬ 
tas, kad ir Dzivsvits yra buvęs vandens mitinių būtybių pavadinimo 
variantas, tačiau ligi šiol nei istorinėje, nei tautosakinėje medžiagoje 
nesutiktas. Pats žodis neaiškios, nelietuviškos darybos. Taip pat ir 
dainos „Plaukiam, plaukiam, brolyčiai" variantų nesurasta. 

Katas (lenk. „kotwica")—inkaras. 

Čeltyčios (originale — czeltycze). — Tokio pavadinimo būtybių 
su panašiu išorės ir paskirties aprašymu lietuvių tautosakoje ir mito¬ 
logijoje nežinoma. Dainos forma neliaudiška. 

80 psl. Kastytis .— Apie Kastytį Jucevičius rašo „Encyklopedya 
powszechna", 1836, IV t., 62 psl., tačiau naujų duomenų nepa¬ 
teikia. Kastyčio ir Jūratės vardai nurodomi ir V. Kalvaičio 
„Lietuviškų vardų klėtelėje", Tilžė, 1910, 4 ir 8 psl. Panašus pada¬ 
vimas apie Kastytį ir Jūratę yra užrašytas Palangoje. Kituose tau¬ 
tosakos šaltiniuose tokio padavimo nerasta. 

81 psl. Praamžimas (Praamžius).— Patikimi šaltiniai nepatvirtina, 

kad senovės lietuvių mitologijoje būtų buvusi būtybė tokiu vardu. 

Lietuvių deivių akmenys. — Lietuvių tautosakoje ir liaudies tikė¬ 
jimuose akmenims v skiriama nemaža dėmesio. Yra žinoma daug pa¬ 
davimų apie suakmenėjusius žmones, apie akmenų atsiradimą, jų 
augimą ir t. t. Viename XVI a. šaltinyje rašoma, kad Lietuvoje esą 
saugomi nemaži akmenys, f užkasti į žemę, lygiu paviršiumi atgręžti 
į viršų. Žmonės juos vadiną deivėmis ir pamaldžiai garbiną kaip 
maisto ir gyvulių sergėtojus (Annuae Litterae Societatis Jesu, 1600, 
Antverpenas, 564 psl.). L. Jucevičiaus suminėti deivių vardai (Ver¬ 
piančioji, Metančioji, Audėtoja, Gadintoja ir t. t.), siejami su akmenų 
kultu, niekur neužtikti. Kai kurie iš tų vardų lietuviškai ne¬ 
įmanomi. 

82 psl. ...graikų parkų pavyzdžiu , turėjusios savo galioje žmogaus 
gyvenimą ir mirtį... — L. Jucevičius apsirinka, rašydamas, kad par¬ 
kos esančios graikų deivės. Iš tikrųjų graikų likimo deivės buvo 
moiros, o parkos —' romėnų. 

Okopirnas. — Tokio vardo mitologinė būtybė lietuvių liaudies 
etnografinėje ir tautosakinėje medžiagoje nežinoma. Ją mini XVI a. 
šaltiniai (Scriptores rerum Livonicarum, 2,390). 

83 psl. Oi deivute, deivužėle ...— Daina „Oi deivute, deivužėle", 
tariamai sudėta deivės Išskalbtojos garbei, neliaudiška ir lietuvių 
tautosakoje nepažįstama. 

85 psl. Undinės. — Lietuvių tautosakai undinės nebūdingos, išsky¬ 
rus keletą atvejų (pvz., J. Basanavičius, Lietuviškos pasakos, I 205— 
208 psl.), labai retai teužtinkamos. Daugiausia pažįstamos šiaurės 
rusams ir ukrainiečiams rusalkų vardu. Literatūroje dar vadinamos 
nimfomis. 

Daina „ Kas esi jaunas" nesutikta tautosakoje, formos atžvilgiu 
neliaudiška. Daina ,,Motuše mano, senoji mano..." paimta iš S. Sta¬ 
nevičiaus „Dainos žemaičių". L. Jucevičius čia dirbtinai mitologi¬ 
zuoja, sakydamas, kad undines liaudis vadina upių martelėmis. 

...didžiausias mūsų Vaidila... — Turimas galvoje Adomas Micke¬ 
vičius. 

87 psl. Medžioima. — Tokio vardo mitinė būtybė ligi šiol neuž¬ 
fiksuota. Narbutas duoda dvi to pavadinimo lytis — medžioima, reiš¬ 
kiančią Laimą, ir medziojna — miškų nimfą. 

88 psl. Išmintas. — Beveik visa šio skyrelio medžiaga neliaudiška. 

Pats asmenvardis „Išmintas" nepanašus į lietuviškus asmenvardžius. 
Lietuvių mitologijoje autentiška būtybė tuo vardu nežinoma. 

93 psl. S. Goščinskis (1803—1876)—lenkų demokratinių tenden- 
cijų poetas romantikas. 

Publijus Ovidijus Nazonas (43 m. pr. m. e. — 18 m.)— romėnų 
rašytojas, parašęs, šalia kitų veikalų, poemą „Metamorfozės", kurioje 
surinkta daugiau kaip 200 pasakojimų apie pasivertimus. 

94 psl. Gegužė. — Padavimai ir tikėjimai apie gegutę lietuvių 
tautosakoje plačiai žinomi. Kad į padavimus apie gegutę ir žuvusius 
kare būtų įpinta epizodų iš Kęstučio kovų su kryžiuočiais, tautosa¬ 
koje neužtikta. Visame šiame pasakojime jaučiama individualinės 
kūrybos įtaka. Veikiausiai šis padavimas yra paties Jucevičiaus per¬ 
kurtas ir papildytas. 

Bendrų motyvų apie gegutę randame ne tik lietuvių ir pietų sla¬ 
vų tautosakoje, bet ir šiaurės slavų tautosakoje. 

Dainos apie gegutę liaudiškos, sutinkamos ir vėlyvesniuose užra¬ 
šymuose. Daina „ Per tiltą jojau n imta iš S. Stanevičiaus „Dainos 
Žemaičių", praleidus paskutinius posmus. 

98 psl. Serbų liaudies daina (lenkiškai versta Augustino Beliovs- 
kio). — Verčiant šią dainą šitam leidiniui, pasinaudota naujausiu dai¬ 
nos vertimu į lenkų kalbą, atliktu Č. Jastšembec-Kozlovskio ir įdėtu 
leidinyje „Jugoslawianska poezja ludowa" („Jugoslavų liaudies poe¬ 
zija"), Varšuva, 1938, 175 psl. Vienos eilėraščio eilutės („Mirė do¬ 
vanas motulės skausmui") L. Jucevičiaus panaudotame vertime trūks¬ 
ta. Šiame leidinyje ji dedama laužtiniuose skliaustuose. 

103 psl. Kralove Dvoro rankraštis. — Kralove Dvoro miestelyje 
V. Hankos tariamai rastas rankraštis iš tikrųjų buvo paties V. Hankos 
kūryba. Apie šią mistifikaciją L. Jucevičius dar nieko negalėjo žinoti. 
Jis tikėjo, kad tai čekų liaudies epas. 

104 psl. Lakštingalas. — L. Jucevičiaus pateikiamas padavimas 
apie lakštingalą liaudyje nežinomas. Veikėjų pavadinimai (Skaisčioji, 
Dainius) lietuvių tautosakoje nepažįstami. Tačiau atskiros šio pada¬ 
vimo vietos turi atitikmenų tautosakoje (žr. J. Basanavičius, Lietu¬ 
viškos pasakos, II, 14 psl.). Jucevičiaus vartojama paukščio pavadi¬ 
nimo lytis lakštingalas — tarmybė, plačiai vartojama žemaičių ir da¬ 
lies vak. aukštaičių. 

106 psl. Mūsų liaudies dainose radau paminėtą lakštingalą ...— 
J. Čečotas (žr. šio leid. 663 psl.) vertė ne lietuvių, o baltarusių tau- 

tesaką į lenkų kalbą. Toks L. Jucevičiaus pasakymas rodo, kad jis ■ 
ne visada aiškiai skyrė ’tautosakos priklausymą vienai ar kitai 
etninei grupei buvusios Lietuvos Didžiosios kunigaikštijos terito¬ 
rijoje. 

116 psl. „Pamiątnik Magnetyczny Wilenski"— periodinis leidinys, 
ėjęs Vilniuje 1816—1818* m. Iš pradžių žurnale buvo nagrinėjama 
vadinamasis gyvulių magnetiškumas, kaip neištirtas gamtos reiškinys. 
Vėliau straipsniuose įsigalėjo mistika. Šį leidinį kritikavo Vilniaus 
universiteto profesūra, pašiepdama jį įvairiuose periodiniuose lei¬ 
diniuose. 

119 psl. Blendis (blindė — gluosnio rūšis).— Analoginės medžia¬ 
gos tautosakoje nėra užrašyta. L. Jucevičius ištisai naudojasi Narbutu 
(I, 196 psl.). Daina liaudiška. A. Chodzkos baladės siužetas apie 
žmogaus balsu kalbančią dūdelę — plačiai žinomas lietuvių liau¬ 
dies kūryboje. 

124 psl. ...praminė teisybės medžiu .— Analogiškas padavimas 
lietuvių tautosakoje neužtiktas. Tas pat pasakytina ir apie dainą. 

Uosį lietuvių liaudis laikė šventu medžiu. 

131 psl. Arklys .— Skyrelio medžiaga, kuri remiasi tautosaka, iš¬ 
skyrus pirmąją dainą, yra liaudiška, o kuri remiasi rašytiniais šal¬ 
tiniais, nėra ištisai patikima, atidžiai jos nepatikrinus. 

136 psl. „Tos pačios dainos variantas " imtas iš S. Stanevičiaus 
„Dainos Žemaičių"; pastaba prie „kareliu pavirsiu" nurašyta iš ten 
pat. Tik L. Jucevičius, norėdamas suteikti dainai senovinį atspalvį, 
išplėtė S. Stanevičiaus aiškinimą „minėjamas kaip tikras kareivis", 
papildydamas: „minimas kaip tikras riteris, žuvęs garbingai". 

138 psl. Apie žirgą Juodį Kraševskis poetiškai ...— J. Kraševskis 
nerinko tautosakos iš lietuvių liaudies, o, rašydamas „Vitolio raudą", 
naudojosi Narbuto pasakojimu (I, 161 psl.) apie legendinį didvyrį 
Vitolfą ar Vi tolį, kuris turėjęs žirgą Juodį, su kuriuo vėjus aplenk¬ 
davęs. Labai abejotina, ar T. Narbutas naudojosi autentiška liau¬ 
dies medžiaga. 

140 psl. Žegota Pauli , t, 19 p .— „Piešni ludu ruskiego w Galicyi, 
zebrai Pauli Ignacy Žegota" („Ukrainiečių liaudies dainos Galicijoje, 
surinko Paulius Ignacas Žegota"), Lvovas, I, II t., 1839—1840. 

141 psl. Tauras.—Apie šį Lietuvos girių žvėrį tautosakinės me¬ 
džiagos neužfiksuota. L. Jucevičiaus cituojama daina savo stilium 
nepanaši į liaudies kūrybą. 

Jarockio rastuose... — Feliksas Jarockis (1790—1865) zoologas, 
išleidęs daug knygų, Minėtina jo „Zoologija", 5 t, 1821—1825, 

142 psl. Vytautis... — L. Jucevičiaus samprotavimai apie šį asmen¬ 
vardį visai arti tiesos (žr. K. Būga, Raštai, I, 1958, 254—9 psl.). Tai 
rodo, kad L. Jucevičius, spręsdamas lingvistinius klausimus, kartais 
sugebėdavo teisingai remtis liaudies šnekamąja kalba. 

143 psl Runos — senieji germanų rašmenys, datuojami III a. 
Daugelis XIX a. Lietuvos istorikų ieškojo atskiro lietuvių rašto, spė¬ 
liodami, kad jis galėjo būti skolintas iš skandinavų runų, ir many¬ 
dami, kad lietuvių dvasininkai vartoję savo runas. Šiandien mokslas 
atmeta šią nuomonę, nes nerasta jokių įtikinamų duomenų, kad 
lietuviai būtų turėję atskirus rašmenis. 

...kas nežino lenkų ar rusų alfabeto runišką reikšmių... —„Runa" 
gotų kalba reiškė paslaptį, iš runų buvo buriama ir spėjama ateitis, 
tatai buvo vėliau perkelta ir į lotynišką abėcėlę, teikiant tam tikros 
paslaptingos reikšmės atskiroms raidėms. Adam, Babie ir t. t.— raš¬ 
menų pavadinimai. 

Kadmas — graikų mitologijoje Tėbų įkūrėjas ir karalius. Graikai 
laikė jį alfabeto išradėju. 

144 psl Elnias. — Buriamosios priemonės, aprašomos šiame 
straipsnelyje, išskyrus medicinines, ligšioliniuose tautosakos užra¬ 
šymuose neužfiksuotos. 

147 psl Katinas. — Padavimas apie katės kilmę yra žinomas ne 
tik Žemaičiuose, bet ir Aukštaičiuose. Tik atrodo, kad Jucevičius 
yra prie šio padavimo pats šį tą pridūręs: apie maldavimą dangaus 
galybės, padėjimą ant aukuro nupenėto gaidžio, nusileidimą deivės 
iš dangaus. 

148 psl Albertas fon Bolštedtas, grafas, katalikų teologų pramin¬ 
tas „Didžiuoju" (gimęs 1193 ar 1207—<miręs 1280),—vokiečių scho¬ 
lastinis teologas ir filosofas, feodalinės santvarkos ideologas; vienuo¬ 
lis dominykonas. Savo moksle Albertas Didysis stengėsi iškraipytą 
Aristotelio mokymą suderinti su krikščioniškos teologijos normomis, 
panaudoti aristotelizmą bažnytinei ideologijai pagrįsti. 

150 psl Ožys.— Ožys senuose liaudies tikėjimuose buvo laiko¬ 
mas gyvuliu, nešančiu palaimą žemdirbystei ir gyvulininkystei. Ožio 
aukos ir šventės paliudytos senesnių šaltinių. 

Mitinė būtybė Lazdona veikiausiai imta iš Lasickio. Kituose pir- 

miniuose (XV—XVI a.) šaltiniuose ir tautosakoje šios būtybės pava¬ 
dinimas nesutinkamas. 

Gaidys. — Šio skyrelio tautosakinėmis vietomis reikia laikyti tas, 
kur kalbama apie vaiduoklių, velnių išvaikymą, gaidžiui sugiedojus. 
Šie ir kiti panašūs liaudies įsitikinimai žinomi ir prieš krikščionybės 
įvedimą Lietuvoje. 

Padavimas apie Rumšiškių uolą (akmenį) žmonėse išsilaikė ligi 
pastarųjų laikų, tik juose nėra epizodo apie pasikėsinimą prieš lenkų 
karalių ir jėzuitus. 

151 psl. ...mūsų vaidilos eilės... — A. Mickevičiaus. 

152 psl. Žąsis (naminė).— Padavimų apie žąsies kilmę tautosa¬ 
kinėje medžiagoje ligi šiol neužrašyta. Dainos nuotrupa „Kaip žąsi- 
nėlis pūkuose” turi variantų tautosakiniuose užrašymuose. 

154 psl. Šikšnosparnis. — Padavimų apie šikšnosparnio kilmę lie¬ 
tuvių liaudis žino, tačiau Jucevičiaus pateikiamas padavimas neuž¬ 
tiktas. 

Feniksas — mitinis egiptiečių paukštis, kuris, mirčiai artėjant, 
sugebėdavęs lizde sudegti ir po to vėl atgimti iš pelenų. 

Lydeka. — Religiniai draudimai susilaikyti nuo kai kurių valgių 
buvo praktikuojami dar prieš krikščionybę. Todėl samprotavimas, 
kad lydekos galva nevalgoma dėl „viešpaties kančios įnagių fr , yra 
kilęs iš krikščionių teikiamos žuvims simbolikos ir į Lietuvą atėjęs 
kartu su krikščionybe. 

157 psl. Vargo žiedas (broliukai, našlaitės).— Lietuvių tautosakoje 
težinoma vos keletas variantų baladinės dainos apie mergelę, pavir¬ 
tusią iš širdgėlos našlaite. 

161 psl. Namą kampas. —<Čia turima galvoje vidinis gyvenamojo 
ruimo kampas, kerčia, vadinamoji krikštasuolė. Paprotys, susijęs 
su išskirtine, garbinga šios vietos reikšme, yra žinomas visoje Lie¬ 
tuvoje. Alaus ar kitų gėrimų nuliejimas vaišių metu praktikuotas 
XVII—XVIII a. Prūsų Lietuvoje; Tačiau šis apeiginis nuliejimas, 
kiek rodo turima medžiaga, tiesioginio ryšio su krikštasuole neturi. 
Ar buvo aukojamos molinėse šukėse aukos deivėms — nėra patvir¬ 
tinančių duomenų. 

162 psl. Vilkas lietuvių liaudies mitologijoje figūruoja kaip javų 
dvasios įsikūnijimas, su derliumi susijusi mitinė būtybė. Tautosakoje 
jam teikiama ir kitų ypatybių, tačiau nėra duomenų, kad būtų ger¬ 
biamas kaip dievas. 

163 psl. Rugių sėja. — Medžiaga autentiška. Apie Tryškius sako¬ 
ma, kad jeigu ne visi grūdai išsėjami, bent dalis paliekama, tai 
javai neaugs, nederės. 

164 psl. Mėšlavežtis. — Liaudies tikėjimo įprasminimas, kokį duo¬ 
da Jucevičius (kad šiais metais veš numirėlį), nesutiktas. 

165 psl. Naktinėįos. — Tokios būtybės pavadinimas tautosakinėje 
medžiagoje nesutiktas. 

Ką daryti, kai karvėms pieną nutraukia. — Nors identiško prietaro 
tautosakinėje bei etnografinėje medžiagoje ir nėra užrašyta, tačiau 
galima manyti jį esant autentišką. 

167 psl. Užgimimas su gaubtu. — Čia minimas prietaras liaudyje 
žinomas, bet identiški buriamieji veiksmai neužfiksuoti. 

168 psl. Duobkasiai. — Panašaus liaudies tikėjimo bei papročio ligi 
šiol nesutikta. 

173 psl. Ketvirtadienio pietūs. — Lietuvos—Lenkijos karalius Sta¬ 
nislovas Augustas Poniatovskis ruošdavo ketvirtadieniais savo rū¬ 
muose pietus, į kuriuos kviesdavo menininkus ir mokslininkus. 

Pr. Loika (1717—1779)—lenkų ekonomistas, finansininkas. Pr. Za¬ 
blockis (1756—1821)—poetas dramaturgas. K. Vengerskis (1755— 
1787)—poetas, satyrikas. K. Vy rvičius (1717 Žemaičiuose—1793)— 
ilgametis jėzuitų ,,Collegium nobilium" (Bajorų mokyklos) rektorius, 
rašąs geografijos ir istorijos veikalus. Pr. Bohomolecas (1720—1784)—■ 
mokėsi Vilniuje, dramaturgas, poetas, publicistas. 

184 psl. Raudonoji Rusia. — Žr. šio leid. 634 psl. 

185 psl. Įžymaus svečio nakvynė pas kiemionį. — Aprašydamas 
liaudies gyvenimą, Jucevičius kai kada perdeda. Ne visi kiemio- 
nys — valstiečiai jo laikais lygiai pasiturimai gyveno. Neturtingieji 
ir vidutiniai valstiečiai čia neapibūdinami. Lygiai neteisingas api¬ 
bendrinimas, kad visi smuklių (karčiamų) lankytojai buvo vienodai 
nevalyvi. 

186 psl. ...plojo enciklopedistų samprotavimams ...— klerikalinės 
pažiūros neleido Jucevičiui įvertinti progresyvaus prancūzų enciklo¬ 
pedistų poveikio Lietuvos ir Lenkijos visuomenei. 

190 psl. L.’ Jucevičiaus originale Prūsų Lietuvos miestų pavadi¬ 
nimai rašomi taip: Tylža (Tilsit), Labsmiests (Labiau), Klajpeda (Mė¬ 
mei), Kalnpilis (Pilau), Taspilis (Tapiau). Sunku šiuo metu nustatyti, 
ar vietovardžiai Labsmiestis, Kalnpilis, Taspilis yra kalbos faktai, ar 

tik tam tikrų literatų išmonė. Yra duomenų, kad tos vietovės lietu¬ 
viškai buvo vadinamos dar 'ir Labguva, Piliakaimis, Tepliava. 

200 psl. Joninės. — Paslėptų turtų ieškojimas per Jonines kitų 
šaltinių nepatvirtintas. Žinomi tik būrimai turtui įsigyti. Kiti Joninių 
papročiai ir burtai praktikuoti lietuvių liaudyje ir po Jucevičiaus. 

Divicijos — turtai, lobiai; vaporacija — garavimas; aura — oras; 
liuminaras — šviesulys. 

201 psl. ...pabenediktuota kaipo sacrarium... — palaiminta kaipo 
pašvęstas daiktas (lot.). 

205 psl. „Psalterz Mafgorzaty” —vienas iš seniausių lenkų kalbos 
paminklų (XIII—XIV a.), daugiausia žinomas „Psalterz Florjanski" 
vardu. 

206 psl. Blezdingėlė .— Garsažodžiai-priedainiai „fur fur r ' ir „fiut 
fiut", Jucevičiaus duodami dainoje prie šio šokio, yra nelietuviški. 

207 psl. Kirvis. — Spausdintuose ir rankraštiniuose šaltiniuose ne¬ 
užtiktas. Lenkų etnografas M. Kaminskis, aprašydamas šį šokį 
(„Tygodnik Illustrovranny", 1864, IX, 146), sakosi jį matęs, tačiau 
pats aprašymas rodo jį esant paimtą iš Jucevičiaus. Šokio dainos 
tekstas neliaudiškas, jaučiama individuali kūryba. Prof. K. Mo- 
šinskis, aprašydamas kirvio šokį slavuose, abejoja jo buvimu 
lietuviuose (K. Moszynski, Kultūra ludowa Slowian, II, 1100— 
1101 psl.). 

208 psl. Mušč/nė (muštinis).— Šis šokis vėlyvesniuose užrašy¬ 
muose nesutiktas, tačiau bendru savo charakteriu liaudiškas. Garsa- 
žodžiai „hop ho" lietuvių liaudies šokių dainoms nebūdingi. 

209 psl. Pagalvėlis .— Nors Jucevičius šį šokį priskiria bajorų 
šokių skyriun, tačiau jis yra liaudiškos kilmės ir žinomas ne tik 
Lenkijoje, bet ir Baltarusijoje, Jugoslavijoje, Čekijoje. Rusai taip 
pat turi panašų šokį. Jucevičiaus pateiktas šokis, palyginus jį su 
kaimynų šokamu pagalvėliu, yra daug paprastesnis. 

210 psl. Zuikelis. — Tas šokis-žaidimas žinomas ir lietuvių liau¬ 
dyje ir po Jucevičiaus. 

211 psl. Dudutis. — Šis šokis taip pat žinomas lietuvių liaudyje. 

Jucevičius visai teisingai pastebi, kad šokiai, atėję iš kaimynų 

naujaisiais laikais, šokami ne su dainos palydėjimu, bet pritariant 
smuikui, klarnetui, būgneliui. Seniausieji liaudies Šokiai buvo paly¬ 
dimi tik dainų. 

...senovės lietuviai , be karo ragą ir trimitų, kitokios muzikos ne¬ 
bus turėję. — Tokia L. Jucevičiaus išvada nėra visai teisinga. Etnogra¬ 
finiai duomenys rodo, kad šalia pučiamųjų senovėje žinota ir stygi¬ 
niai— kanklės ir mušamieji — būgnai ir kt. 

212 psl. Muzikos instrumentai. — Nacionaliai savitais lietuvių 
liaudies muzikos instrumentais laikomi skudučiai, trimitai kaip 
sąstatas (skudučių nuo trijų ligi dešimties — palaidas komplektas ir 
trimitų nuo dviejų ligi penkių), taip pat kanklės. Pavieniai trimitai 
ir pavieniai skudučiai yra žinomi ir kitoms tautoms. 

Vadinamoji Labanoro dūda žinoma ne tik mūsų kaimynams, bet 
ir Vakarų Europai, ypač vartota viduriniais amžiais. 

Trimitai , arba sutartiniai.— Tai dviejų medinių trimitų (ilgesnių 
už paprastus kerdžiaus trimitus) ansamblis, kuris paprastai groja su¬ 
tartines — senovines polifonines liaudies dainas. Šio komplekto mu¬ 
zikos įrankiai kitaip dar vadinami daudytėmis. Rytų aukštaičiuose 
daudytėmis buvo grojama ir vėlesniais laikais •— po Jucevičiaus. 

Šių trimitų pavadinimą Jucevičius paėmė iš S. Stanevičiaus ir 
pats vargu ar buvo juos matęs ir girdėjęs, nes šio reiškinio smulkiau 
neaprašo ir tuojau pereina prie trimitų, įtaisytų į kubilus. Pastarasis 
faktas nei lietuvių, nei apskritai liaudies muzikos instrumentų isto¬ 
rijoje nežinomas. Gal būt, Jucevičius čia turėjo galvoje kokį nors 
išdaiginį atvejį. 

Žodis harmonija (trimitų harmonija), reikia manyti, čia varto¬ 
jamas pažymėti geram, gražiam skambesiui, pvz., melodijos, o ne 
sąskambių, akordų suderinimui, jų santykiui, ne homofoninei muzikai. 

217 psl. Drabužiai Panerių apylinkėse. — Labai abejotina, kad 
lietuvaičių nešiotos žalvarinės segės būtų buvusios papuoštos mito¬ 
loginėmis figūromis. Gal būt, tai buvo atsitiktinis reiškinys, o gal 
čia pasireiškia ir Jucevičiaus palinkimas mitologizuoti. Dar mažiau 
patikimas Jucevičiaus teigimas, kad ištekėjusios paprastos lietuvės 
dėvėdavusios kepurėles (čepčius), apsagstytus brangiaisiais akmenimis. 
Patikimiausią liaudies vilkėjimo vaizdą L. Jucevičius duoda skyre¬ 
lyje „Kasdieniniai drabužiai". 

218 psl. ...žiūrėk knygos gale brėž. 1 ir 2...— Matyt, L. Jucevičius 
buvo numatęs įdėti knygos gale iliustracinės medžiagos. Bet dėl 
kažkokių priežasčių ta medžiaga nebuvo įdėta. 

Drabužiai Svėdasų ir Užpalių apylinkėse. — Nepagrįstas ir naivus 
Jucevičiaus aiškinimas, kad paprotys dėvėti naminės drobės dra¬ 
bužius trinyčius esanti Lietuvos krikšto liekana. Tas pats pasakytina 

ir apie pavadinimo trinyčiai' kildinimą iš lotyniško žodžio „trimtas". 
Lino drobės drabužiai Lietuvoje buvo nešiojami gerokai dar prieš 
krikščionybės įvedūną. 

Kupiškio satrapija .—• Tokio ^administracinio termino Lietuvoje ne¬ 
buvo, tai veikiausiai vaizdus Jucevičiaus pasakymas. 

221 psl. Prūsų drabužiai.— Matyti, kad čia pasinaudota lite¬ 
ratūriniu šaltiniu. Senesnio laikotarpio Prūsijos lietuvių drabužius 
aprašė A. Bremenietis (XI a.), Dusburgas (XIV—XV a.), M. Strij¬ 
kovskis (XVI a.), Lepneris ir Kuncė (XVII—XVIII a.). 

222 psl. Drabužiai Lydos ir Gardino apylinkėse. — Pažymėtina, 
kad, aprašydamas drabužius, Jucevičius čia užfiksuoja ne tik grynus 
etnografijos faktus, bet ir socialinį momentą. 

223 psl. ...dėvi vyrai... kepures „ šlafmicės" pavidalo... — Šlaf- 
micė (vok. Schlafmūtze) — tokia miegamoji kepuraitė. 

...panašūs į Chvalibogo paveikslą Dobromilio Piligrime. — Chvali- 
bogas yra personažas iš Izabelės Čartoryskienės didaktinės apysakos 
„Pielgrzym w Dobromilu". 

227 psl. Pavasario sutiktuvės (sterkavimas). — Plačiai yra žinomi 
liaudies papročiai ir tikėjimai, susiję su gandro parskridimu pavasarį, 
lemiančiu visokeriopą sėkmę namams ir žmonėms. Vaikščiojimas, 
mėgdžiojant gandrą, ir vaišės minimi vieno Jucevičiaus. 

Šios šventės siejimas su viduramžine naujų metų data kovo 25 d. 
neturi pagrindo, nes čia neatsispindi nei naujametiniai papročiai, nei 
pavieniai jų elementai. Pamėklės (Morės, Gavėno) sunaikinimas (lai¬ 
dotuvės) buvo atliekamas ne kovo 25 d. ( bet per užgavėnes ar pu- 
siaugavėnyje. 

228 psl. I. Snegirevas (1793—1868) — vienas iš žymesnių XIX a. 
pirmosios pusės rusų etnografų-folkloristų. 

229 psl. Reifo rusų kalbos žodynas. — K. F. Reifas (1792—1872) 
sudarė kelis žodynus. L. Jucevičiui gyvam tebesant, pasirodė tik 
„Dictionnaire russe-franęais" („Rusų-prancūzų kalbų žodynas"). 
S. Peterburgas, 1835. 

230 psl. Pominėklai, Dziady — mirusiųjų kolektyvinis minėjimas, 
atminai, daromi dažniausiai rudenį. 

Mirštimun , Valgas... — Reikia manyti, kad tai neatpažįstamai iš¬ 
kreipti žodžiai, susiję su prietariniu papročiu, žinomu ligi XX a. 
pradžios,— mirusių paminėjimo metu dėti ant kapų valgius, t. y. 
maitinti mirusius, 


63 ? 



Rusų radunica — pavasarinis — dažniausiai po Velykų — miru¬ 
siųjų minėjimas, kai nešamas į kapus maistas, ypač dažyti kiaušiniai 
ir pan. 

Kuniškė. — Žr. paaiškinimą šio leid. 645 psl., kur kalbama apie 
pelenės trečiadienio papročius. 

Rauda. — Galima manyti, kad taip pavadinta toji pati pamėklė 
Kuniškė, kuri, baigiantis Užgavėnių karnavalui, būdavo sudeginama 
arba paskandinama apraudant. 

Martynas Bielskis (apie 1495—1575)—lenkų kronikininkas ir sa¬ 
tyrikas. Svarbiausias jo veikalas „Viso pasaulio metraštis r ' f kitaip 
vadinamas „Martyno Bielskio kronika", savo metu buvo nepaprastai 
populiarus Lenkijoje. 

231 psl. Martynas Kromeris (1512—J589)—lenkų kronikininkas. 
Lotynų kalba jo parašyta kronika, kurioje plačiai panaudota Dlugošo 
medžiaga, buvo pirmoji spausdinta senovės Lenkijos istorijos apy¬ 
braiža. 

233 psl. Joninių diena , arba Kupalos šventė. — Joninių metu ren¬ 
kami žolynai, vadinami kupolėmis, kupole vadinama ir Joninių kartis, 
apipinta vainiku. Dainose kupolis eina priedainiu. Liado ir Kupolis 
kaip dievai lietuvių liaudies mitologijoje nesutikti. Tik kai kuriais 
atvejais kupolis tartum laikomas saugumo dvasia. Joninių dainose 
kreipiamasi į kupolę, kaip į asmenį. Tuo vardu vadinamas ir šv. Jonas 
(Kupole šv. Jonai). 

234 psl. ...apeigos dievuko Ganyklinio garbei... — Tautosakoje 
tokiu pavadinimu būtybė nežinoma. M. Strijkovskis mini miškų ir 
piemenų dievą Goniglį. Iš jo šį vardą paėmė T. Narbutas, kuriuo pasi¬ 
naudojo ir L. Jucevičius. Nors mitinės būtybės tokiu vardu tautosakos 
medžiagoje ir nerandame, tačiau liaudies tikėjimuose yra žinomi miškų 
bei ganiavos globėjai, dvasios. 

„Žemaičių žemės prisiminimuose" Jucevičius pateikia Ganykli- 
niui skirtą dainą „ Ganyklinis dievaiti Jos pirmas posmas lietuvių 
liaudies dainose nerastas, antrasis posmas „Ganau ganau avutę' 
plačiai žinomas, kaip atskira piemenų daina. 

236 psl. Švento Petro Apaštalo diena... — Per Petrines kai kurios 
apeigos liaudyje yra tos pačios, kaip ir per Jonines: ugnis, kupolių- 
žolynų rinkimas, karvių vainikavimas. Apie Liškiavą dienos tarp Jo¬ 
ninių ir Petrinių vadinamos kupolinėmis. 

Daina „Didise mūsų" —'sutartinė. Tai patvirtina Jucevičiaus 

aprašomos dainavimo aplinkybės. Neįprasta sutartinėms šios dainos 
posmų forma — po keturių simetriškų eilučių penktoji tik vienas 
žodis. Daugiau šios* dainos variantų nesurasta. Paminėti joje mitolo¬ 
giniai vardai, dievaitis Didis ‘lietuvių tautosakoje ir patikimuose 
šaltiniuose nesutikti. Visa tai kelia abejonių ir dėl dainos patikimu¬ 
mo. Taip pat neįtikima tariamojo dievo Didise vardo lytis. 

237 psl. Karpavičiaus pamokslai.—M. Karpavičius (1744—1803)— 
Vilniaus Vyriausiosios Mokyklos profesorius (1783—1796), nuo 1800 m. 
Vygrių vyskupas. 1776—1778 m. Varšuvoje išėjo du tomai jo pa¬ 
mokslų („Kazania”). T. Kosciuškos sukilimo metu pasirodė jo poli¬ 
tinio turinio pamokslas lietuvių kalba: „Kozonis k. Mykolą Karpawi- 
czias „Unt gailinga atprowijma Pagraba...”, Vilnius, 1794. 

239 psl. Vainikinis , arba vainikų pintuvės. — Lietuvių liaudyje ši 
šventė nepažįstama, juo labiau kad Jucevičius nenurodo tikslaus laiko. 
Ypač dirbtinė atrodo dainos nuotrupa. 

240 psl. Juodoji Rusia —'geografinė sąvoka, apytikriai apiman¬ 
ti dalį Minsko ir Gardino gubernijų; Baltoji Rusia — Smolensko, Po¬ 
locko, Vitebsko gubernijas ir dalį Minsko gubernijos; Raudonoji 
Rusia apėmė rytinę Galicijos dalį. 

241 psl. Šventas Mato, arba alaus ragautuvės (alutinis). — Rei¬ 
kia manyti, kad čia kalbama apie rudeninių sambarių šventės lie¬ 
kanas. Tos šventės metu būdavo apeigiškai geriamas iš sudėtinių 
javų pasidarytas alus. 

242 psl. Nuobaigai (pabaigtuvės). — Senus ir gražius lietuvių liau¬ 
dies papročius — pabaigtuves baudžiavinis dvaras išnaudojo savo inte¬ 
resams. Kad tai yra vėlesnis reiškinys darbo papročių istorijoje, rodo 
užrašytosios tų pabaigtuvių metu dainuojamos dainos ir oracijos, 
kurios dažniausiai yra verstos iš lenkų kalbos ir neturi senosioms 
liaudies dainoms būdingo stiliaus. Tokia yra ir Jucevičiaus pateikiama 
pabaigtuvių daina „Mūsų dvarely gyven aniuolėliai” . Išimtį sudaro 
pabaigtuvių daina „Ėd žiobrelis rugiuose Tai sena, turinti visą 
eilę variantų daina. Tačiau paskutinis jos posmas „Pono javai jau- 
jutėj ,f kituose variantuose nesutiktas ir atrodo dirbtinai pridurtas. 

247 psl. Važinėjimas su degtine (kūčiavimas). — Paprotys savo 
pobūdžiu — važinėti keletą savaičių ir gerti — neliaudiškas. Persiren- 
gėliai ir važinėj imąsis žinomi lietuvių liaudies Užgavėnių papročiuose. 
Tokias tradicijas patvirtintų ir Jucevičiaus minimas lenkų kuligo, 
atliekamo per užgavėnes, paprotys. Bet tokioms apeigoms priešta¬ 
rauja Jucevičiaus nurodytas papročio laikas „vėlai rudenį”. 


634 



256 psl. Koks tai vergis sėdi? — Svetimos šalies vestuvininkai, net 
ir pats jaunikis, vestuvių tautosakoje paprastai apibūdinami neigiamai. 
Todėl pasakymas „koks tai vergis sėdi” reiškia tą pačią paprotinę 
neigiamą pažiūrą į kitos vestuvių šalies atstovą. Dzūkijos vestuvinėse 
raudose jaunikis taip pat vadinamas vergeliu; apie Kupiškį taip vadi¬ 
namas piršlys. Žodžiai vergis, vergelis, vergė (apie svočią) yra ir 
kitur vestuvių dainose sutinkami peikiamąja prasme. 

271 psl. ...daro reviziją ...— Jaunosios paklodės apžiūrėjimas pir- 
maryčiuose lietuvių tautosakos medžiagoje neužfiksuotas ir visam 
lietuvių apeigų stiliui svetimas dalykas. Toks paprotys žinomas rusų 
liaudies vestuvėse (žr. „MaTepuajibi no csaAb6e h ceMenHO-poftOBOMy 
CTpoio HapOAOB CCCP, c bboahoh craTbefi npoį.JI. H. IITrepHŪep- 
ra''—„TSRS tautų vestuvių ir šeiminės-gimininės santvarkos me¬ 
džiaga, su prof. L. J. Štembergo įvadiniu straipsniu”, Leningradas, 
1926). 

273 psl. Laidotuvės. — Ten, kur L. Jucevičius aprašo savo laikų 
laidotuvių paprotį,—i medžiaga autentiška. Tačiau į Malecijaus, Strij¬ 
kovskio ir kitų senesniųjų rašytinių šaltinių pateikiamas žinias apie 
lietuvių liaudies laidotuves reikia žiūrėti kritiškai. 

Pasakymas, kad visų dievų vyriausiasis teis žmonių gerus ir blo¬ 
gus darbus, yra suformuluotas krikščionybės poveikyje ir lietuviškoje 
liaudies papročių medžiagoje neužtiktas. Nežinomas yra ir raudų 
pavadinimas giltinių raudomis. 

[...] — Originale šioje vietoje skliaustuose yra pastaba, kad len¬ 
kiškai vietoj lyties shwian esą galima vartoti lytį slawian, „kaip nori 
jis (t. y. Voicickis), Macejovskis ir visi rusų autoriai”. 

277 psl. Ilgės — mirusiųjų paminėjimo šventė rudens metu. 
XVIII a. rašytojai J. Brodovskis ir P. Ruigys ilgėmis vadina visų 
šventųjų (lapkričio 1 d.) šventę. Ilgių metu šalia kitų apeigų buvo 
ruošiamos įnirusiems vaišės kapinėse arba namuose. XVI a. šaltiniai 
ilgėmis vadina duokles. Mirusiųjų paminėjimo metu jiems teikiamas 
maistas buvo tartum savotiška duoklė mirusiems. 

285 psl. I. Boričevskis (1810—1887) —vienas iš pirmųjų rusų inte¬ 
ligentijos atstovų, ėmęsis tyrinėti Lietuvos praeitį, yra parašęs, be 
Jucevičiaus minimo straipsnio, «CBeAeHHfl o ApeBHHX JiHTOBųax» („Ži¬ 
nios apie senovės lietuvius”), «>KypHaJi MHHHCTepcTBa HapotfHoro 
npocBemeHHH», 1844; «KaMHH jihtobckhx 6ornHb» („Lietuvių deivių 
akmenys”), ten pat, 1839; ir «OTpbiBOK H3 JiHTOBCKO-pyccKOH HCTopHH» 

(„Fragmentas iš Lietuvos-Rusijos-istorijos"), «C.-I~IeTep6yprcKHe Be- 
AOMOCTH», 1844, Nr. 28-. 

Aprašinėdamas'* senovės lietuvių apeigas, papročius ir buitį, 

L. Jucevičius nekritiškai naudoja tiek Boričevskio, tiek ir kitų rašy¬ 
tojų — Grunau, Stelos, Narbuto — medžiagą. 

Aukojamoji taurė. — Alaus, duonos ir kitokios aukos senovės 
lietuvių pagoniškose religinėse apeigose ir papročiuose buvo naudo¬ 
jamos. Tačiau apie straipsnyje minimas dievaičių statulas ir neįprastą 
taurės sviedimą patikimuose rašytiniuose šaltiniuose žinių neran¬ 
dame. 

286 psl. Laiminimas į žygį. — Šio straipsnelio medžiaga nepatiki¬ 
ma. Istorijos mokslas įrodė, jog krivių krivaitis — vyriausias lietuvių 
dvasininkas tėra kai kurių autorių meninės kūrybos padaras, bet ne 
istorinis faktas. 

Moksliškai tiriant Lietuvos praeitį, paaiškėjo, jog kai kurių 
autorių pasakojimai apie lietuvių stabus nepatikimi. 

Ateities spėjimas ligoniams. — Burtai, kuriuos L. Jucevičius mini 
šiame straipsnelyje, kituose šaltiniuose nepaliudyti. 

Išpažintis. —(Medžiaga apie senovės lietuvių išpažintį patikimuose 
šaltiniuose nepatvirtinta. 

287 psl. Priesaika. — Medžiagos apie liaudies priesaikų formas 
nesurasta. Aprašomieji priesaikų veiksmai patikėtini, o atvejis su 
kepure yra žinomas senuose lietuvių teisiniuose papročiuose. 

288 psl. Jaunosios plaukų kirpimas (L. Jucevičius pagal Nar¬ 
butą rašo — pakirptimas) prieš gaubimą yra žinomas. Jis minimas 
XVI a. vadinamojoje Sūduvių knygelėje (H. Maletius, „Wahrhafte 
Beschreibung der Sudawen auf Samland"—„Sambijos sūduvių tik¬ 
ras aprašymas") ir 1910 m. A. R. Niemio ir kt. tautosakiniuose 
užrašymuose iš Pumpėnų apylinkių. Jucevičiaus aprašyme plaukai 
jaunajai kerpami mergvakaryje. 

289 psl. Bvalgonai (žvalgonai, žvalgai).— Narbuto aiškinimas šio 
žodžio nepatikimas. Tai rodo, kad Narbutas, panaudodamas senes¬ 
niuosius šaltinius, elgėsi perdaug laisvai. Bretkūnas žvalgoną nusako 
kaip ateities spėjiką (Wahrsager). Panašiai daro ir Pretorijus, Gali¬ 
mas daiktas, kad XVI—XVII a. žvalgonas ir turėjo apeiginę paskirtį 
pranašauti jaunavedžiams ateitį. Tačiau tai nieku būdu negalėjo būti 
dvasininkas, nes ir patį santuokos aktą ikikrikščioniškais laikais atlik¬ 
davo vyriausias pabrolis arba piršlys. Panašus atvejis minimas 

M. Mažvydo jo skunde Albrechtui (XVI a.). 

Tokia yra nuodėmingos meilės auka. — Tradiciniai liaudies ves¬ 
tuviniai papročiai nežino posakių, kuriuose minima nuodėminga meilė 
ir pan. 

Abghoite (kitoj vietoj — apglioime ),— Panašus žodis — apglote — 
randamas vestuvių papročiuose toje pat Sūduvių knygelėje. Šie žo¬ 
džiai, matyt, yra papročio apgaubti, gaubti iškreiptas pavadinimas. 
Gaubimas buvo daromas, nuimant nuotakai vainiką nuo galvos ir 
uždedant kepurę (čepčių, kyką). Pretorijus mini, kad jaunikis taip 
pat nuotaką apgobdavęs marška (Deliciae Prussicae — Prūsijos įdo¬ 
mybės, VIII, § 36). 

290 psl. Visa lietuvių tauta buvo susiskirsčiusi į penkias kastas , 
arba klases... —>Nors Jucevičius tiksliai nenurodo, kurio laikotarpio 
visuomenės pasiskirstymą jis aprašo, tačiau, be abejo, turi galvoje 
feodalinį laikotarpį. Bet feodalinė visuomenė skirstoma ne į penkias 
klases, arba kastas, kaip kad daro Jucevičius, bet į dvi pagrindines 
klases: išnaudotojų klasę — feodalus (žemvaldžius) ir išnaudojamąją 
klasę — valstiečius. 

291 psl. Laiko skaičiavimas Lietuvoje etnografijos požiūriu ne¬ 
ištirtas. Įvairiais variantais čia suminėti mėnesių pavadinimai patvir¬ 
tinti ir kituose senesniuose ir naujesniuose šaltiniuose. Kai kurias šio 
straipsnio vietas reikėtų patikslinti. Pvz., Perkūnui skirta diena buvo 
ne penktadienis, bet ketvirtadienis. Kovo mėnesio pavadinimas kil¬ 
dintinas ne iš karo dievo, bet nuo paukščių kovų parskridimo. Lietuvių 
mitologijoje deivė Milda iš patikimų šaltinių nežinoma, todėl vargu 
ar galėjo būti jai skirtas mėnuo. Prūsų lietuvių birželis vėlesnėje 
nomenklatūroje vadinamas semeniu, o n® semenrniu, kaip rašo 
Jucevičius. 

Paros meto pavadinimų liaudyje žinoma daugiau negu šešiolika. 

292 psl. Lietuvių įstatymai. — Šalia autentiškų žinių, duodamų 
daugiausia straipsnio pabaigoje apie senuosius Lietuvos valstybės 
įstatymus, žymi dalis yra prasimanyta, ypač kur kalbama apie krivių 
krivaitį. Vaidevutis ir Prutenis — legendiniai veikėjai ir kaip istoriniai 
asmenys nežinomi. 

295 psl. Karo menas. — Aprašytieji burtai, apeigos vykstant į karą 
atrodo patikimi, nors etnografinės medžiagos apie karą nėra užra¬ 
šyta. Žinios apie karo techniką ir kariavimo meną Jucevičiaus paim¬ 
tos iš patikimų istorinių šaltinių (išskyrus Narbutą). 

297 psl. ...kunigaikščiui Dorgui netarpo balti arkliai... — Padavi¬ 
mas apie Sambijos kunigaikštį Dorgą tautosakoje nežinomas. 

303 psl. ...lietuvių pasakose bei padavimuose vagys niekad nesti 4 
lietuviai ...— Iš Narbuto panaudotoji žinia, kad lietuvių pasakose ir 
padavimuose vagiųiis vaizduojami tik svetimšaliai, prieštarauja lie¬ 
tuvių liaudies pasakų faktams. 

Senovės lietuvių drabužiai .— Nepatikima ir rimtesnių šaltinių 
nepatvirtinta žinia, kad merginos prie viršutinių drabužių turėdavu¬ 
sios prikabintus varpelius. 1 

305 psl. Butas .— Aprašydamas įvairius gyvenamųjų pastatų tipus, 
Jucevičius nemini, kuriame laikotarpyje jie buvo statomi. Statybos 
skolinių klausimą jis aiškina vienašališkai, tepažymėdamas vien vokie¬ 
čių architektūros elementų poveikį. Koks buvo lietuvių liaudies kū¬ 
rybinis įnašas šioje srityje, jis neužsimena. 

306 psl. Valgiai .— Čia suminėti valgiai ir maisto gaminimo būdai 
težinomi tik iš istorinių šaltinių. 

319 psl. Simpatiniai vaistai —gydymo būdai be vaistų, įtaiga, 
užkalbėjimu ir kt. 

325 psl. Dabartinis žemdirbystės ir ūkininkavimo stovis Lietu¬ 
voj .— Jucevičiaus teigimas apie klestintį valstiečių gyvenimą jo gyve¬ 
namuoju metu prieštarauja daugelio kitų šaltinių teikiamoms žinioms 
apie tą patį dalyką. 

327 psl. Apyvokos daiktai .— Kalbėdamas apie namų apyvokos 
reikmenis, Jucevičius neskiria tipiškų reiškinių, būdingų daugumai, 
ir atsitiktinių. Pvz., išvardydamas kasdieninio vartojimo virtuvės in¬ 
dus, jis mini ir specialias paršeliams ar žąsims kepti keptuves. Taip 
pat vargu ar galima būdingu daugumai laikyti tikrojoje Lietuvoje — 
Aukštaičiuose žirnių virkščiomis paklotą lovą, užtiestą „nuo amžių 
neskalbtu skarmalu”, o žemaitės kraityje „kelerias duknas ir bent 
tuziną pagalvių”. Čia, kaip ir kitose vietose, jaučiamas L. Jucevi¬ 
čiaus „žemaitiškas patriotizmas”: jis kartais stengiasi savo gimtinę 
pagražinti, parodyti geresnę, turtingesnę. 

329 psl. Kinkymas .— Nepagrįstai Jucevičius bando paneigti ma¬ 
terialinės ir dvasinės kultūros abipusį poveikį tarp lietuvių ir jų 
kaimynų slavų. Be to, neteisinga gretinti tą patį' reiškinį, buvusį prieš 
kelis šimtmečius (Gvagninis) ir esantį Jucevičiaus laikais. 

ŽEMAIČIŲ ŽEMES PRISIMINIMAI 

„Žemaičių žemės prisiminimai” („Wspomnienia Žmudzi”) išėjo 
Vilniuje 1842 m. Knygą išleido ir atspaude T. Gliuksbergas. Tituli¬ 
niame puslapyje kaip epigrafas dedamas Cicerono posakis: „Hoc in 

memoria nostra penitus insedit" („Visa tai įsmigo į mūsų atmintį"). 
Autorius knygą dedikavo J. Kraševskiui. 

Šiuo metu „Žemaičių žemės prisiminimų" rankraštis su cenzū¬ 
ros leidimu ir antspaudu yra Varšuvos bibliotekoje „Bibljoteka 
Narodowa" (šifras II, 6445). 

„Žemaičių žemės prisiminimų" ištraukų („Nevėžis", „Baltijos 
jūra", „Baltijos jūros karalienė") vertimų į lietuvių kalbą pirmą 
kartą išspausdinta „Lietuvių literatūros chrestomatijoje", 1957 m. 

359 psl. J. Kraševskis Žr. šio leid. 670 psl. 


361 psl. J. Kraševskio „ Volynijos, Polesės ir Lietuvos prisimini¬ 
mai " („Wspomnienia Wotynia, Polesia i Litwy), Vilnius, 1840. Šiame 
veikale J. Kraševskis duoda nemaža žanrinių vaizdų iš Ukrainos 
krašto. Etninės Lietuvos jis visai neliečia. Šis veikalas paskatino L. Ju¬ 
cevičių, kaip jis pats sakosi laiškuose J. Kraševskiui, parašyti pana¬ 
šiai apie gimtuosius Žemaičius. 

A. Pšezdzeckio „ Podolė, Volynija ir Ukraina " („Podole, WoJyn 
i Ukraina"), 2 t., Vilnius, 1841 m.—'A. Pšezdzeckis (1814—1871), 
pradėjęs nuo kelionių aprašymų, vėliau daugiausia rūpinosi istorinių 
dokumentų skelbimu. Minimas veikalas jau duoda gausiai istorinių 
dokumentų iš aprašomų kraštų gyvenimo. 


AL Grabovskis (1804—1863) — reakcinis lenkų kritikas, istorikas 
ir prozaikas. 

363 psl. Lietuva. — Čia, kaip i r da ugelyje sene snių raštų, Li etuva 
vadinami Aukštaičiai. 

*** ,%, 36? - pS S ^ —graikų mitologijoje vėlių perkėlėjas per 

Acherono upę į mirusiųjų šalį. 

Elizeįaus laukai — graikų mitologijoje laimės šalis, kur gyvena 
dievų išrinktieji. 

369 psl. Karo dievas. —t T. Narbutas mano, („Dzieje...", I, 
12 psl.), kad kovo mėnuo buvo skirtas karo dievui Kovui. Juce¬ 
vičiaus teigimas, kad jam auklė pasakojusi apie karo dievą Kovą, 
nepanašus į tiesą, 

372 psl. Šiluvos bažnyčios istorija. — Tą pačią „istoriją" apie ta¬ 
riamą stebuklą, įvykusį toje vietoje, kur dabar stovi Šiluvos bažnyčia, 
dvasininkijos prasimanytą kovos su kalvinizmu metu, L. Jucevičius 
deda ir „Lietuvių liaudies priežodžiuose". Šiame leidinyje tas pasa¬ 
kojimas praleistas. 

376 psl. a la jeune France —„tartum jaunoji Prancūzija". Apie 

1830 m. ,,Jaunąja Prancūzija" buvo vadinama grupė rašytojų roman¬ 
tikų, kurie ne tik deklaravo savo romantiškas literatūrines pažiūras, 
bet stengėsi demonstruoti romantiškumą ir savo drabužiais bei ne¬ 
šiosena. 

379 psl. Rubenas Rafalovičius Dajonas — knygyno savininkas ir 
knygų leidėjas Vilniuje. 

...senojo išpažinimo... —izraelitų tikėjimo. 

Kardinalijos kampas. — Kampas Vilniuje tarp šiandieninės Gorkio 
(buv. Didžiosios) ir Balio Sruogos (buv. Šv. Jono) gatvių. Anuo metu 
dažnai knygas pardavinėdavo gatvėje atskiras knygų pirklys, vadina¬ 
mas bukinistu. 

Manesas Romas ir Žirnelis, A. Dvožecas ir B. Noimanas — Vil¬ 
niaus spaustuvininkai ir leidėjai. 

Teofilio Gliuksbergo spaustuvė veikė 1829—1859 m. Kurį laiką 
ji buvo universiteto, o vėliau akademinė spaustuvė. 

J. Zavadskis (1778—1838)—žymiausias iš visų Vilniaus spaustu¬ 
vininkų ir leidėjų. J. Zavadzkis yra išspausdinęs knygų ir lietuvių 
kalba, nors jokios iniciatyvos šiuo atžvilgiu nėra rodęs. Zavadzkio 
knygynas veikė nuo XIX a. pradžios ligi paskutinių buržuazinės 
Lenkijos viešpatavimo dienų Vilniuje, 

380 psl. „ Raštai "—„Pisma Ludwika Adama Jucewicza" („Liud¬ 
viko Adomo Jucevičiaus raštai"), Vilnius, 1834. Jų turinį sudaro 
vertimai iš rusų kalbos į lenkų: Puškino „Poltava", Karamzino 
„Marijos miškelis", Žukovskio „Vadimas", Batiuškovo „Suomijos 
vaizdai", nežinia iš kur verstos sentencijos apie moteris, pinigo 
vertinimą ir kt., ištrauka iš F. Fenelono ir du puslapiai paties 
Jucevičiaus samprotavimų. 

383 psl. ...„valsų karaliaus Štrauso ...”—Čia turimas galvoje Jo¬ 
hanas Strausas, tėvas (1804—1849), jo sūnus taip pat Johanas Strau¬ 
sas (1825—1899), pagarsėjęs taip pat valsais, pralenkė tėvą ir papras¬ 
tai jam šiandien taikomas valsų karaliaus vardas. 

384 psl. K. Nieseckis — žymiausias lenkų heraldikas; pagrindinis 
jo veikalas „Herby i Familie Rycerskie" („Herbai ir bajorų šeimos"), 
Lvovas, 1728—43, 4 t. 

385 psl. Jonas Karolis Chodkevičius (1560—1621)—didysis Lie¬ 
tuvos etmonas, pagarsėjęs kaip karo vadas Lietuvos—Lenkijos karų 
su švedais metu, 1599—1616 m. buvo Žemaičių seniūnu. 

K. Podčašinskis (1790—1860)—Vilniaus universiteto architektū- 

ros profesorius (nuo 1819 m. ligi universiteto gyvavimo pabaigos). 
Jo pastatyta Vilniuje klasikinio stiliaus reformatų, bažnyčia. 

Mik. Krist. Radvila (1549—1616), vadinamas „Našlaitėliu" (Sie- 
rotka)— Trakų, paskui Vilniaus seniūnas. Perėjęs iš kalvinizmo į kata¬ 
likybę, atidavė garsią Nesvyžiaus spaustuvę Vilniaus Akademijai. 
Savo bibliotekai jis rinko Lietuvos istoriografiją liečiančius veika¬ 
lus, bet žymesnio vaidmens Lietuvos kultūriniame ir politiniame 
gyvenime nesuvaidino. 

386 psl. Eksdivizi/a— skolininko turto padalinimas tarp kredi¬ 
torių. 

Ignaco Lojolos sekėjai — jėzuitai. L. Jucevičius, aukštindamas 
jėzuitus, prasilenkia su istorine tiesa: reakcingiausias vienuolių ordi¬ 
nas bemaž nieko lietuvių liaudžiai nėra davęs, o liaudis nei Jucevi¬ 
čiaus laikais, nei vėliau nėra jėzuitų gerai minėjusi. Jėzuitams visų 
pirma rūpėjo ne lietuvių liaudies švietimas, bet katalikybės stip¬ 
rinimas Lietuvoje ir valdančiosios klasės interesai. 

Chotino (Chocimo) mūšis įvyko 1621 m. Siame mūšyje J. K. 
Chodkevičiaus vadovaujama Lietuvos—Lenkijos kariuomenė atrėmė 
turkų sultono Osmano II puolimą ir sustabdė turkų veržimąsi. 

387 psl. Kazimieras Motiejus Sarbievskis , pasirašinėjęs Sarbie¬ 
vijus (1595—1640) — garsus visoje Europoje poetas, rašęs lotynų 
kalba, mokęsis Vilniaus Akademijoje, vėliau dėstęs Kražiuose ir toje 
pačioje Akademijoje. Savo poezija jis plačiai išgarsino Lietuvą, jos 
gamtos grožį ano meto Europoje. 1958 m. lietuvių kalba išėjo 
K. M. Sarbievijaus lyrikos rinkinys „Miškų žaidimai". 

388 psl. Zigmantas Liauksminas (1596—1670) gimė Žemaičiuose, 
vadovavo Kražių jėzuitų kolegijai, buvo Vilniaus akademijos pro¬ 
fesorius, pagarsėjo visoje Europoje retorikos vadovėliu ,,Praxis ora- 
toria" („Iškalbos menas”), kurio išleista keliolika leidimų įvairiose 
Europos šalyse (1658—1720). Jis parašė ir išleido pirmą origina¬ 
lią, o ne verstinę graikų kalbos gramatiką Lietuvoje ir Lenkijoje. 

389 psl. J. Narkevičius — filosofijos kandidatas, artimai drauga¬ 
vęs su filomatais; V, Hurčinas — istorijos mokytojas; M. Pavlovi- 
čius — graikų ir lotynų kalbų mokytojas (L. Jucevičiaus mėgstamas); 
J. Slominskis — ilgametis lenkų literatūros mokytojas; H. Okolovas — 
fizikos ir gamtos mokytojas. 

J. Daujotas, kilęs iš Žemaičių, 1807 m. filosofijos magistro laips¬ 
niu baigė Vilniaus universitetą, 1818 m. paskirtas Kražių mokyklos 
direktoriumi. 


41. L. A. Jucevičius 

390 psl. Herostratas (IY a. prieš m. e.) norėjo pagarsėti, padeg¬ 
damas deivės Artemidės šventovę Efeso mieste, 

Konfratras (lot.) — bendradarbis. Terminas, dažniausiai vartoja¬ 
mas dvasininkijos tarpe. 

„Kuryer Litewski ,r — laikraštis, ėjęs Vilniuje lenkų kalba nuo 
1759 ligi 1831 metų. Nuo'1831 ligi 1863 m. tai buvo carinės valdžios 
oficiozas ir ėjo lenkų ir rusų kalbomis. 1863 m. kurį laiką šis laik¬ 
raštis buvo leidžiamas „Kuryer Wilenski" vardu, o nuo 1863 iki 
1915 m.—«BHJieHCKnfi BecTHHK» pavadinimu. 

392 psl. ... matė dvi žvaigždes... — Čia L. Jucevičius turi galvoje 
garsiuosius Vilniaus universiteto profesorius, tik neaišku kuriuos. 

Leonas Borovskis (1784—1846) —nuo 1814 m. literatūros dėstyto¬ 
jas Vilniaus universitete, vėliau Dvasinėje akademijoje. Nenaudėlių 
(šubravcų) ir masonų draugijos narys, 

J. Laharpas (1739—1803) —prancūzų poetas, dramaturgas, labiau¬ 
siai pagarsėjęs kaip literatūros istorikas. 

A. Kapelis (Capelli) (1777—1868)—italas, nuo 1804 m. ligi 1832 m. 
dėstęs civilinę ir kriminalinę teisę Vilniaus universitete. Be to, skaitė 
italų literatūrą ir kalbą. Prie Lietuvos nepritapo, skaitė paskaitas 
prancūzų ir lotynų kalbomis, linkdamas taikintis prie tos idėjinės 
srovės, kuri buvo valdžioje. 1831 m. sukilimą Kapelis smerkė. 

395 psl. S. J . Masalskis (1729—1794)—nuo 1762 m. Vilniaus 
vyskupas. 1774 m. Edukacinės komisijos pirmininkas (daug turtų sau 
pasisavinęs). 

Radvila , Karolis Stanislovas (1737—1790)—XVIII a. didikas, po¬ 
puliarus lėbaujančios šlėktos tarpe. Dėl nuolat vartojamo pertaro 
„panie kochanku" („pone mielasis") pats vadinamas tuo pertaru. 

397 psl. ...Žemaičiai... savo noru ir mielai priėmė jos (krilsščio- 
nybės) tiesas. — Susidėjusios politinės aplinkybės vertė Žemaičius bent 
formaliai priimti krikščionybę, bet dar ligi XVI a. ji nebuvo giliai 
šaknų įleidus liaudyje. 

398 psl. Konstancos konsiliumas. — Taip vadinamas bažnytinis 
susirinkimas vyko 1414—1418 m. Konstancos mieste. Tarp daugelio 
kitų klausimų jame buvo sprendžiamas Kryžiuočių ordino skundas dėl 
Žemaičių, kurie po Žalgirio mūšio buvo Lietuvos atsiimti. Popiežius 
palaikė ordiną. Tame pačiame susirinkime buvo pasmerktas sudeginti 
didysis čekų reformatorius Jonas Husas. 

Tabernaculum (lot.).— spintelė bažnyčios altoriuje. 

399 psl. Aliumnai — uždaros tikybinės mokslo įstaigos — alium¬ 
nato auklėtiniai. 

400 psl. Rokitai — tam tikro vienuolių ordino pavadinimas. 

402 psl. „Volumina Legum" (lot. įstatymų knygos)—XVIII a. 
išleisti 8 tomai lenkų įstatymų rinkinio. 

Jonas Piekeiis — XIX a. viduryje žinomas savo biblioteka ir do- 
mėjimusi lituanistika. Rašė straipsnius: „Istorinės pastabos apie Kauno 
gub. tautinę sudėtį" („naMHTHan KHHra Kobchckoh rydepHHH Ha 
1861 roA”; šis straipsnis taip pat spausdintas „Aušroje", 1885, Nr. 10— 
11, 1886, Nr. 2), „Trumpas žvilgsnis į istoriją tos Lietuvos dalies, 
kurią sudaro dabar Kauno gubernija" („llaMHTHaH KHHra Kobchckoh 
ryčepHHH Ha 1862 toa") ir kt. Buvo žinoma, kad Prekeris palikęs 
„Medžiagą Lietuvos ir Žemaitijos istorijai", kad baigęs Lietuvių-lenkų 
kalbų gramatiką ir žodyną. Pažymėtina, kad „Biogr. ir liter. žiniose..." 
L. Jucevičius duoda žinių apie Stanislovą Prekerį; ar tai nebus tas 
pats Jonas Prekeris? Daugiau apie jį žr. „Tauta ir žodis", III kn„ 
288—289, 284 psl. 

405 psl. Sorok sorokov cerkvei — keturiasdešimt keturias dešim¬ 
čių cerkvių. Atseit, be galo daug cerkvių. 

...Jauterytė, milžino Aldo žmona... — žr. paaiškinimus šio leid. 
669 psl. 

410 psl. mpr, kitur — mppr (lot. manu propria) —„savo ranka", 
atseit — pats pasirašęs, o ne kas kitas už jį. 

414 psl. Olimpo Hebė — jaunatvės deivė, tarnavusi dievams 
puotų metu. 

416 psl. ...upelis Durbinis išteka iš Masčio ežero. — Originale 
apsirikta: Durbinis įteka į Masčio ežerą. 

422 psl. ...seną Firleįų globotoją... karalienę Boną...—Pirlejai — 
lenkų didikų giminė, kuri, protestantizmui plintant, buvo tapusi di¬ 
džiausia jo rėmėja. Bona (1494—1557)—Zigmanto Augusto, Lenkijos— 
Lietuvos karaliaus, motina, kilusi iš Italijos. 

423 psl. ...tikri tėvai savo baudžiauninkams... — Čia išryškėja 
L. Jucevičiaus pasaulėžiūros ribotumas: daugelyje vietų smerkdamas 
baudžiavos nežmoniškumą, jis nedrįsta jos pasmerkti iš esmės ir 
aukština „geruosius ponus", su kuriais jį siejo pažintis ar kultū¬ 
riniai interesai. 

430 psl. Makfersonas Džemsas (1736—1796)— anglų poetas, su- 

kūręs dvi poemas—„Fingalą" ir „Temoną" ir paskelbęs jas esant 
sukurtas legendinio įkeltų dainiaus Osiano. L. Jucevičiui dar nebuvo 
žinoma ši literatūrinė mistifikacija. 

432 psl. Oi žvejeli mūsų skaistus... — Ši daina ne liaudies su¬ 
kurta. 

434 psl. Klaidingai tvirtina... Teodoras Narbutas, kad Palanga 
gavusi vardą iš uosto ir reiškianti „prie uosto' 1 .— Etimologizavimas 
anuo metu buvo labai mėgstamas ir kartais būdavo paremtas fan¬ 
tastiškiausiais išvedžiojimais. Jucevičius, visai teisingai kritikuodamas 
Narbutą, dalį vietovardžių aiškina visai įžvalgiai, pvz., Palangą, Klai¬ 
pėdą, Lydą, Druskininkus. Tačiau žodžių Kretinga ir Vilkmergė kilmės 
aiškinimas nepagrįstas. 

438 psl. Praurimė. — Pasak T. Narbuto, Praurimė buvusi ugnies 
deivė; jis tatai remia jam vienam težinomu vysk. Petro rankraščiu. 
Senesniuose šaltiniuose tas vardas nežinomas. 

Iš chronologinių tyrimų išaiškėjo, jog Birutė gimė apie 1331 me¬ 
tus. — Iš kur T. Narbutas šią chronologiją sudarė, po šiai dienai 
istorikams neaišku. Veikiausiai jis rėmėsi savo fantazija. Šiandien 
istorija dar nėra nustačiusi nei Birutės gimimo, nei mirimo datos. 

439 psl. „Birutė”. —iŠio S. Valiūno kūrinio yra išlikę du tekstai; 
vienas D. Poškos nurašytas „Bitelė Baublyje" rankraštyje, antras 
L. Jucevičiaus paskelbtas „Žemaičių žemės prisiminimuose". Tarp 
abiejų tekstų yra tam tikrų skirtumų (plg. „Lietuvių literatūros 
chrestomatiją", 1957, 290—293 psl.). Šiame leidinyje, perrašant L. Ju¬ 
cevičiaus pateiktą tekstą dabartine literatūrine kalba, pakeistos ori¬ 
ginalo lytys Biruta, Keistutas, Vitoldas lytimis Birutė, Kęstutis, Vy¬ 
tautas. Kai kurios L. Jucevičiaus pateikto teksto vietos kelia abejonių. 
Veikiausiai tai yra korektūros ar nurašinėjimo klaidos. Prie jų 
šiame leidinyje dedami laužtiniuose skliaustuose klaustukai. 

445 psl. Apostazija — atsimetimas nuo tikybos. L. Jucevičius 
klaidingai mano, kad žemaičių liaudis XVI a. buvusi tiek giliai kata¬ 
likiška. 

...apšvieta, aukštesnė nei kitose Lietuvos provincijose. — L. Ju¬ 
cevičius klaidingai aiškina apšvietos lygio ryšį su pamaldumu, visai 
nekreipdamas dėmesio į ekonominius to meto skirtumus tarp atskirų 
Lietuvos dalių, prekybinius ryšius, o, be to, į reformacijos vaidmenį 
švietimui kilti. 

Žemaičių kiemionis yra prisirišęs prie savo pono... — Šioje vie- 

toje akivaizdžiai atsiskleidžia L. Jucevičiaus ribotumas. Idealus jo 
mylimo krašto vaizdas — tai ne išsivadavusios liaudies gyvenimas, 
o patriarchaliniais santykiais paremtas idilinis valstiečių ir dvarininkų 
sugyvenimas. 

448 psl. Baltijos pajūrio moterys nešioja... skraistes , susegtas si¬ 
dabro ar prancūziško aukso segėmis, papuoštomis brangakmeniais .— 
Neįtikėtina, kad pajūrio moterys susegdavo skraistes segėmis, papuoš¬ 
tomis brangakmeniais, nors šitoje vietoje kalbama ir apie išeiginius 
drabužius. Čia pasireiškia Jucevičiaus-romantiko noras iškelti savo 
krašto turtingumą. 

Trijų karalių išvakarėse vaikščioja... —Trijų karalių vaikš¬ 
čiojimo paprotys yra kilęs iš senųjų liaudies papročių, kai metų 
pabaigoje bei pradžioje įvairūs persirengėliai lankydavo savo kai¬ 
mynus. Jucevičiaus knygoje šis paprotys, kaip ir daugelis kitų 
XIX a. Trijų karalių papročių, yra įgavęs jau krikščionišką įpras¬ 
minimą. „Uždegtą žvakę, viršum kurios sukiojamas rėtis", vei¬ 
kiausiai reikėtų suprasti kaip tam tikrą žibintą, lempą, dažniausiai 
žvaigždės pavidalo, kuri paprastai buvo nešiojama lankytojų per 
Trijų karalių šventę ir vėliau visoj Lietuvoj (ligi XX a. pradžios). 
Jucevičiaus pateikiamoji pasveikinimo kalba (oracija) mažai kuo 
tesiskiria nuo vėliau užrašytųjų oracijų. 

Per užgavėnes esti žaidynės... — Užgavėnių liaudinis karnavalas, 
įvairūs persirengėliai žinomi Lietuvoje nuo seno. Jucevičiaus minimi 
Užgavėnių personažai, išskyrus vokietį, užtinkami ir vėliau prakti¬ 
kuojamuose liaudies papročiuose. Salia giltinės, gervės, ožio, meškos 
ir kitų veikėjų dalyvaudavo įvairių profesijų (kareiviai, revizoriai, 
tardytojai, prekybininkai) ir tautybių atstovai (žydai, vengrai, čigo¬ 
nai). Dažniausiai jie buvo traktuojami komiškai, ir jų veiksmai 
turėjo žonglierišką pobūdį. 

449 psl. Pelenės trečiadienį aptaiso... baidyklę... — Jucevičiaus 
minima baidyklė pelenės dieną, reikia manyti, bus buvusi žemaičių 
Užgavėnių More ar Kotrė, kuriai analogiški yra rytiečių aukštaičių 
Gavėnas, Diedas, Dėdelis. Pastarosios pamėklės buvo vežiojamos po 
kaimą, kaip ir Jucevičiaus laikais, ne tik Užgavėnių, bet ir pelenų 
dieną; tas rodo, jog karnavalas tebebuvo tęsiamas ir toliau, nors ga¬ 
vėnia jau buvo'prasidėjusi. Ši pamėklė, Jucevičiaus vadinama senė 
Kuniškė, kitose 2emaičių vietose vadinama Raseinių Magdė, Balsių 
Magdė, bet plačiausiai More ir Kotrė. 

kiekvienas... turi suptis — Judo pasikorimui atminti. — Suptis 

pavasarį sūpuoklėmis buvo plačiai žinomas paprotys visoje Lietuvoje. 
Jucevičius klaidingai šį paprotį sieja su Judo pasikorimo atminimu. 
Iš tikrųjų supimosi'paprotys lietuvių liaudyje buvo dar prieš krikš¬ 
čionybės įvedimą. Apie šio papročio prasmę žr. „Sutartinės", II t., 
8—9 psl. 

Velykų trečiajai dienai... jaunimas turi žaidimą, vardu gegužę...— 
Kalendorinių švenčių metu buvo žaidžiami liaudyje specialūs, atitin¬ 
kamoms šventėms skirti žaidimai; nei savo turiniu, nei forma šie 
žaidimai neturi nieko bendra su krikščioniškomis religinėmis šven¬ 
tėmis. 

...Sekminių šventėse piemenys miške balius kelia...— Piemenų 
šventė, vadinamieji piemenų sambariai, sekminių metu buvo šven¬ 
čiama visoje Lietuvoje. Papročiai yra panašūs į Jucevičiaus aprašy¬ 
tuosius. Daina apie Ganyklinį nepatikima (ypač jos pirmoji strofa) 
ir niekur ligi šiol neužtikta. 

451 psl. Žaidimai, žaidžiami įvairiu laiku. — Iš žaidimų, žaidžiamų 
bet kuriuo laiku (ne kalendoriniu), išsiskiria „Karalius" (savo klasi¬ 
niais momentais). Sis žaidimas tepažįstamas tik iš Jucevičiaus. Kiti 
žaidimai, kaip „Žiedo dalijimas”, sportinio pobūdžio „Ripka”, „Bru¬ 
žas”, „Druską sverti”, „Vilkas ir žąsys”, „Meška”, yra liaudiški, 
buvo žaidžiami ir po Jucevičiaus. 

456 psl. ...namų šeimininkas ima degančią žvakę... meta į kampą, 
sakydamas... — Nei rankraštinėje, nei spausdintoje medžiagoje nesu¬ 
tiktas šio tipo užkalbėjimas, nukreiptas į priešininką, metant žvakę 
į kampą. Tačiau jis patikimas. Kiti liaudies tikėjimai ir papročiai, 
susiję su didž. ketvirtadieniu ir minimi šioje vietoje, sutinkami buvo 
ir vėliau. 

459 psl. Tą dieną piemenys pina lauko gėlių pynes ir jomis vai¬ 
nikuoja karvėms ragus. — Pats šis paprotys buvo žinomas lietuvių 
liaudyje ir vėlesniais laikais. Tik ligi šiol neužtiktas karvių vainika¬ 
vimo papročio pavadinimas išliuosinimu (išvadavimu). 

460 psl. Paminėklai. — Kad tą dieną būtų rengiami mirusiųjų 
minėjimai — nežinoma. 

464 psl. Ne pro šalį... bus čia pakartoti mūsų nuomonę apie mo¬ 
terų auklėjimą ...— Apie moterų auklėjimą L. Jucevičius paskelbė 
straipsnį „Do p. Kraszewskiego z powodu bladej dziewczyny z pod 
Ostrej Bramy” („Ponui Kraševskiui dėl išblyškusios merginos nuo 
Aušros Vartų”) 1841 m. „Tygodnik Petersburski”, Nr. 43. Tas straips- 

nis pakartotas „Žemaičių žemės prisiminimuose" (šio leid. 464— 
468 psl.). 

468 psl. Tad ją nuomonės nuolat buriasi apie klasikų kovą su 
romantikais. — XIX a. trečiajame dešimtmetyje lenkų literatūroje 
vyko aštri kova tarp klasicizmo ir romantizmo atstovų. Šioje kovoje 
aktyviai dalyvavo ir Lietuvoje gyvenę rašytojai, kurie rašė lenkų 
kalba. 

Pagal Slovackio ir kun. Golianskio taisykles... — t. y. pagal klasi¬ 
cizmo srovės poetikos taisykles. 

Euzebijus Slovackis (1772—1814) — garsiojo poeto romantiko Ju¬ 
liaus Slovackio tėvas, 1811—1814 m. dėstęs Vilniaus universitete 
iškalbą ir poeziją; rašė poetikos, stiliaus klausimais, vertė antikinius 
ir pseudoklasikinius kūrinius į lenkų kalbą, sukūrė tragediją „Min¬ 
daugas — Lietuvos karalius". 

Pilypas N ere jus Golianskis (1753—1824) dėstė iškalbą, poeziją ir 
literatūrą Vyriausiojoj Vilniaus mokykloj, vėliau — mokyklų vizita¬ 
torius, laisvųjų menų fakulteto dekanas, cenzorius. Svarbiausias jo vei¬ 
kalas „Apie iškalbą ir poeziją" (1786). P. Golianskis buvo klasicizmo 
teoretikas ir propaguotojas. 

L Krasickis (1735—1801), A. Naruševičius (1733—1796), K. Ven- 
gerskis (1755—11787), S. Trembeckis (miręs 1812) — žymūs šviečiamojo 
klasicizmo laikotarpio lenkų rašytojai. 

469 psl. B. Zaleskis (1802—‘1886)—lenkų rašytojas romantikas, 
Demokratų draugijos emigracijoje narys, kūryboje gausiai naudojęs 
ukrainiečių tautosakos motyvus. S. Goščinskis — žr. aukščiau. 

A. Malčevskis (1793—1826) — lenkų rašytojas-romantikas, taip pat 
rašęs apie Ukrainos gyvenimą (lenkų literatūroje jo pavardė šiandien 
rašoma: „Malczeski”). M. Višnevskis (1794—1865), literatūros isto¬ 
rikas, vėliau susikompromitavęs 1846 m. revoliucijos Krokuvoje 
metu. Visi šie rašytojai buvo romantizmo atstovai. 

Kokas S. P. (Kock Ch. P,) (1792—1871) — antraeilis prancūzų 
rašytojas-romanistas, savo kūryboje daug vietos skiriąs erotizmui. 
Jucevičius, matyt, nelabai orientavosi prancūzų literatūroje, jei gre¬ 
tino tokius skirtingus ir literatūrine, ir moraline verte rašytojus, kaip 
Koką ir Balzaką. 

470 psl. J . Strausas — tėvas (1804—1834)—populiarus šokių mu¬ 
zikos kūrėjas; H. Hercas (1803—1880) — savo metu pagarsėjęs pianis¬ 
tas, daug komponavęs, tačiau jo kūriniai išliekamosios vertės neturi; 


647 



J. Labickis (1802—1881) — šokių (valsų ir kadrilių) muzikos kompo¬ 
zitorius; V". Belinis (1802^-1835)—savo metu garsus italų operų 
kompozitorius. .v. 

A Dreišokas (1818—1869) — žymus vokiečių pianistas, daug kom¬ 
ponavęs, tačiau jo kūryba nepasižymėjo gilumu. A. Henzeltas (1814— 
1892) — pagarsėjęs vokiečių pianistas, ilgai dirbęs pedagoginį darbą 
Rusijoje, palikęs nemaža žinomų orkestrinių kūrinių transkripcijų 
fortepijonui, bet šiandien jau pamirštas; F. Šopenas (1809—1849) ir 
F. Listas (1811—1886) —muzikos klasikai. 

472 psl. Ponai su baudžiauninkais elgiasi tėviškai ...—L. Juce¬ 
vičiui būdingas nenuoseklumas: jis smerkia baudžiavą ir kartu bijo 
įžeisti ponus, todėl bara smulkiuosius bajorus, o gerinasi stambiesiems. 

475 psl. Priedas.— Prie „Žemaičių žemės prisiminimų" yra L. Ju¬ 
cevičiaus pridėtas priedas, susidedąs iš trijų dalių: A —„Žemaičių 
seminarijos istorija", B — daina „Po tavo nuo mūsų atsitolinimo" 
ir C—„Dekretai, liečią raganius". Pirmoji dalis—„Žemaičių semina¬ 
rijos istorija" yra L. Jucevičiaus bemaž pažodžiui išversta į lenkų 
kalbą iš M. Valančiaus „Žemaičių vyskupystės", nepridedant ničnieko 
naujo. Todėl šis straipsnis čia nededamas. 

Čia pridedame vieną liaudies dainą...—„Po tavo nuo mūsų 
atsitolinimo"—ne liaudies daina, tai rodo ir jos turinys, ir forma. 
5į eilėraštį 1820 m. pirmą kartą kaip liaudies dainą išspausdino 
E. Stanevičius „Tygodnik Wilenski”. Ją pakartojo, laikydamas liau¬ 
dies daina, ir S. Daukantas. Karlovičius duoda pirmą kartą šio eilė¬ 
raščio melodiją, jo paties užrašytą (J. Karlowicz, „Probki piosnek 
litewskich", „Wisla", 1887, 114 psl.). Veikiausiai tai yra nežinomo 
sentimentalaus poeto kūrinys. 

476 psl. Dekretai, liečią raganius (raganų bylos).—.L. Jucevičius 
yra daugiausia iš visų Lietuvoje paskelbęs tos rūšies dokumentinės 
medžiagos. 

Apie raganų bylas imta plačiau rašyti tik tada, kai sustiprėjo 
Europoje antiklerikalinė mintis. Tą klausimą buvo priversta nagri¬ 
nėti ir dvasininkija. Ji stengėsi nusiimti atsakomybę už raganavimu 
įtartų nekaltų žmonių kankinimą. Bene pirmasis Lietuvoje užsiminė 
apie raganų bylas D. Poška rankraštyje „Bitelė Baublyje", kur jis rašo: 
„Žemaičių diecezijos dvasininkija, turėdama savo rankose Varnių 
magdeburgiją, prieš burtininkus įvedė Mišriuosius teismus (panašius 
į šventąją inkviziciją), kame nekalti žmonės pagal statuto, vadinamo 

Saksoniškojo, nuostatus būdavo tortūromis ir konfesatomis kankinami 
ir, remiantis jų prisipažinimais (vadinamais laisvanoriškais), net ap¬ 
kalbėjimais, deginami ant laužo" (žr. D. Poška, Raštai, 1959, 377 psl.). 
M. Balinskis, rašydamas apie Šatrijos kalną, pažymi, kad tamsybės ir 
prietarų laikais, Saksams viešpataujant, vyko raganų teismai ir „tos 
rūšies inkvizicinis aktas apie senų moterų ir vaikų kvotimą yra ligi 
šiol Raseinių apskr. miesto knygose 116 psl. in folio, 1729 m., o bur¬ 
tininkų ir burtininkių sudeginimo nuosprendis, paskelbtas 1730 m., yra 
Telšių apskr. teismo aktuose" (žr. M. Balinski ir T. Lipinski, Staro- 
žytna Polska, III t., 585 psl.). L. Jucevičius paskelbė Šiaulių Eko¬ 
nomijos archyve rastas bylas ir vieną iš Alsėdžių archyvo. Tą pačią, 
išvertęs į lietuvių kalbą, paskelbė ir M. Valančius „Žemaičių vys¬ 
kupystėje", II, 182—192 psl. 

Vakaruose buvo bažnyčios ir pasaulietinės valdžios įsteigti spe¬ 
cialūs raganų teismai. Popiežius 1484 m. gruodžio 5 d. bule paskelbė, 
kad raganos turi būti atiduodamos inkviziciniams teismams. 1489 m. 
buvo išleistas vadinamasis „Raganų kūjis" („Malleus maleficarum"), 
kur buvo aprašyti visokie raganavimo būdai ir duoti nurodymai, kaip 
vesti tokias bylas ir kokias kada taikyti bausmes. Ši knyga buvo 
išversta į lenkų kalbą ir išleista Krokuvoje 1614. 

Tik gerokai vėliau imta kovoti su tuo baisiu bažnyčios nusi¬ 
kaltimu. XVIII a. valstybės ėmė oficialiai drausti raganų bylas. Pasku¬ 
tinės bylos vyko: Prūsijoje — 1721—8 m., Šveicarijoje — 1737, Ba¬ 
varijoje — 1775, Lenkijoje— 1793 m. XIX a. jau niekur valstybės 
tokių teismų nebesankcionuoja, bet valdančiųjų klasių, o ypač dva¬ 
sininkų pastangomis palaikomas liaudies tamsumas duodavo progos 
pasireikšti spontaniškiems susidorojimams su įtartais raganavimu žmo¬ 
nėmis. Tokių atvejų pasitaikydavo tiek Vakarų, tiek ir Rytų Euro¬ 
poje. Pvz., Novgorodo teismas 1879 m. nagrinėjo bylą, kurioje buvo 
traukiami atsakomybėn keli valstiečiai už moters, įtariamos ragana¬ 
vimu, sudeginimą (J. Karlowicz, Czary i czarownice w Polsce — 
J. Karlovičius, Burtai ir burtininkės Lenkijoje, Visla, 1887, I, 
222 psl.). 

477 psl. Mistras — mokytojas, pirmaujantis: senojoje Lietuvos- 
Lenkijos teismų terminologijoje „teisybės mistras”—budelis. 

479 psl. Jenerolas (lenkiškai ,,wožny" — „vežiotojas")—teismo 
tarnautojas, skelbiąs teisme dekretus ir vežiojąs bei įteikiąs teismo 

šaukimus. „Vežiotojai" buvo dviejų rūšių: paprastieji ir tie, kurie 
turėjo įgaliojimus visai vaivadijai; šie buvo vadinami lotyniškai 
,,generalis ministeriaHs", iš čia liaudis juos praminė jenerolais. 

...visuotinai galiojančiais statuto nuostatais. — Lietuvos Statute 
jokio straipsnio apie raganas ir raganavimą nėra. Tik 11 skyriaus 
40 straipsnis kalba apie ketinimą padegti ar pakenkti sveikatai. 
Šiuo straipsniu ir rėmėsi teismai, teisdami raganas ar raganius Lie¬ 
tuvoje. Pati šių teismų procedūra vyko pagal Saksoniškąjį statutą. 

Tortūros — kankinimai; Lenkijos—Lietuvos seimas 1776 m. nutarė 
uždrausti tortūras kriminalinėse bylose ir panaikinti mirties bausmę 
už raganavimą. 

480 psl. Žagarės traktas — sritis (pavadinimas, kilęs iš žodžio 
traktas — vieškelis); tarp didžiųjų kelių esantis miestas ir jį supanti 
sritis būdavo vadinama to miesto traktu. 

482 psl. ...Jonas Ūba , išnešęs laukan ožio dūblius... — Originale 
„Jan Ubą wynioszy w pole jelita kole..."—Tokio žodžio „kole" lenkų 
kalboje nėra. Veikiausiai čia bus korektūros klaida: praleista raidė 
„z", ir turėtų būti „kozle". 

485 psl. Teisyno 11 skyriaus 61 ir 63 straipsniai... — Šie straips¬ 
niai kalba apie tardymo būdus. 

486 psl. Vuod Foelix Faustum Fortunatumą * šit Ad M [ajorem] 
O [ei] Gfloriam] B[eateq r ] Verginis] Mfariae] S[ine] L[abe] 
O [riginali] C [onceptae] Honorem — idant laimė, sėkmė ir gausa 
klestėtų didesnei dievo garbei ir šventosios mergelės Marijos, be 
gimtosios sutepties pradėtosios, šlovei. 

489 psl. ...pagal 4 skyriaus 20 straipsnį... — Lietuvos Statutas šiuo 
straipsniu „apie neįtariamą žmogų" skelbia, kad jei kas apšauktų ką, 
ligi tol neįtartą, kad vogęs, tai apkaltintasis gali prisiekti, pasiieš¬ 
kojęs dar keletą dorų kaimynų ar šiaip žmonių vienoje troboje ne¬ 
gyvenančių, kad šie drauge prisiektų, paliudydami kaltinamojo ne¬ 
kaltumą. 

492 psl. Iš Alsėdžių archyvo. — Tą pačią bylą, kaip minėta, pa¬ 
skelbė M. Valančius „Žemaičių vyskupystėje". M. Valančiaus verti¬ 
me viena kita pavardė kiek skiriasi nuo mūsų leidinio. Pvz., Valan¬ 
čius rašo „Nomszatė" — čia Namšienė (lenkiškai Nomszowa); „Marikie 
Adomajtate"—Maruska, Adomo duktė (lenkiškai Maruszka Ada- 
mowna). 

LIETUVIŲ LIAUDIES PRIEŽODŽIAI 


„Lietuvių liaudies priežodžiai" („Przysiowia ludu litewskiego") 
išėjo Vilniuje 1840 m., atspausti A. Marcinovskio spaustuvėje. Knyga 
dedikuota Juozapui Gorskiui. 

Ištraukų iš „Lietuvių liaudies priežodžių" vertimai į lietuvių kal¬ 
bą buvo spausdinti „Lietuvių literatūros chrestomatijoje", 1957 m. 

499 psl. A, Marcinovskio spaustuvė veikė 1817—1862. Pats 
A. Marcinovskis (1781—1855), kilęs iš Baltarusijos, priklausė šubrav- 
cams, 1817—(1839 m. leido laikraštį „Kuryer Litewski", redagavo ir 
leido „Dziennik Wilenski" (1819—1830), savo lėšomis išleido Narbuto 
veikalą ,*,Dzieje starožytne narodu litewskiego". 

501 psl. J. Gorskis — Salantų apylinkės dvarininkas. Gorskis tu¬ 
rėjo didelę ir turtingą biblioteką, kurioje buvo archyvinės medžiagos 
ir retų knygų. L. Jucevičių siejo su Gorskiais artimi ryšiai. 

503 psl. Z. Chodakovskis (1784—1825)—tikroji pavardė Adomas 
Carnockis — demokratinhį pažiūrų entuziastingas, romantiškas liaudies 
gyvenimo tyrinėtojas. Z. Chodakovskis domėjosi ir etninėmis lietuvių 
tautos ribomis, tik nesuskubo nieko šiuo klausimu paskelbti. 

A. V. Macejovskis (1793—1883)—istorikas-teisininkas, parašęs 
kelis veikalus, tyrinėjęs lenkų papročius. Išleido: „Historya prawo- 
dawstw sIowianskich" („Slavų teisynų istorija”), 1832—35 m., 4 t., 
„Polska až do piervvszej polowy XVII wieku, pod względem obycza- 
jow i zwyczajow" („Lenkija ligi XVII amžiaus pirmosios pusės, jos 
buitis ir papročiai"), 1842, „Pienvotne dzieje Polski i Lifvvy" („Pir¬ 
mykštės Lenkijos ir Lietuvos istorija"), 1846 m. 

506 psl. Geriau pas Hurčiną būti bernu. — Si patarlė daugiau 
niekieno neužrašyta. Pateiktos pasakos motyvas paplitęs lietuvių tau¬ 
tosakoje. Visuose kituose šaltiniuose ši pasaka užrašyta be aiškios 
lokalizacijos. 

510 psl. Vilniaus „Triūbočių " brolija. —„Triūbočių" ar „Vamzdi- 
ninkų" draugija (lenkiškai — ,,Towarzystwo Rurowe šw. Jana r, f 
atseit—„šv. Jono bažnyčios vandens nutekamųjų vamzdžių draugi¬ 
ja")— daugelio M Wiadomošci Brukowe" 1817 m. numerių straipsnių 
prieš alkoholiziną satyrinis paveikslas. 

Sąmojingos eilės... parašytos bevardžio autoriaus (rodos, kun. Va¬ 
liūno)... —„Dziennik Wilenski”, 1817, VI t., 384 psl., buvo išspausdinta 
poemėlė „Pareiškimas" („W imieniu przešwietnej Kontubemii Palemon- 

skiey od jednego z czionkovr tego towarzystwa przeciwko prospek- 
towi dziela pod tytulem Pijanstwo, przy Kuryerze litewskim przez 
Jakoba Szymkiewieza.ogloszonemu Ošwiadczeniu"), pasirašyta „Wodko- 
lyk Porterowicz. Czyrtny cztonek, Kontubernii" („Degtinlakys Portera- 
vičius. Aktyvus Kontubernijos narys). S. Valiūno autorystę patvirtina 
ne tik L. Jucevičiaus spėjimas, bet ir stiliaus, kalbos ir turinio pana¬ 
šumas į S. Valiūno poemą „Plungės — Telšių kontubemija", kurios 
antroji dalis, rašyta tais pačiais 1817 m., pasirašyta visai panašiai: 
„Wszystkowidz Postrzegacki, czynny czlonek Towarzystwa"—„Visa- 
matantis Stebėtojas, aktyvus draugijos narys" (J. Bielinski, Szubrawcy 
w Wilnie,— Nenaudėliai Vilniuje, Vilnius, 1910 m., 190 p.). Tik Juce¬ 
vičius apsirinka, sakydamas, jog Valiūnas kunigas. Mat, nors S. Va¬ 
liūnas ir baigė Vyriausiąją Vilniaus seminariją prie Vilniaus univer¬ 
siteto, bet kunigo šventimų nepriėmė. 

511 psl. Raseinių Magdė. — Šį priežodį yra įsidėjęs ir M. Valan¬ 
čius į „Patarles žemaičių", 39 psl. Galimas daiktas, jog priežodis 
Raseinių Magdė seniau yra turėjęs tą pačią prasmę, kurią nurodo 
Jucevičius. Naujaisiais laikais Raseinių apylinkėse ir toliau (pvz,, 
apie Šilalę) tuo vardu vadinama Užgavėnių pamėklė (iškamša). Užga¬ 
vėnių personažai — Kotrė, More, Raseinių Magdė vaizduojami netvar¬ 
kingos moters pavidalu; tai atitiktų Jucevičiaus aiškinimą. 

512 psl. ...mūsų lietuvių Vaidila... —'Adomas Mickevičius. 

„Nors ir vokietis , bet žmogaus balsą supranta " („A chociaž Nie- 
miec, gios ludzki rozumial").— Cituojama iš A, Mickevičiaus poemos 
„Gražina". J. Marcinkevičiaus išversta: 

Nors kvailas buvo vokietis visai, 

Bet kalbą tą suprato ir jisai. 

(Adomas Mickevičius „Rinktinė", Vilnius, 1955, 125 psl.) 
Ši eilutė ir paties poeto aiškinama prierašuose, pabrėžiant, kaip nei¬ 
giamai lietuviai ir prūsai žiūrėję į vokiečius-kryžiuočius. A. Micke¬ 
vičius, norėdamas šią nuomonę sustiprinti, remiasi žinomais autoriais 
A. Kocebiu, B. Lindę ir L. Rėza. 

515 psl. Raudonas vaikelis. — Tai greičiausiai kauko pavadinimo 
sinonimas. Kadangi kaukai lietuvių tautosakoje vaizduojami mažais 
žmogučiais, dažniausiai vilkinčiais raudonus apsiaustėlius, iš to, tur 
būt, ir kilo pavadinimas „raudonas vaikelis". Lietuvių mitologiniai 
vaizdiniai — kaukai Žemaičiuose vėliau asimiliavosi su aitvarais. 

519 psl. ...meistriškos 1. Krasickio rankos. — Ištrauka paimta iš 

šio žymaus lenkų šviečiamosios epochos rašytojo satyrinės poemos 
„Monachomachija", pajuokiančios vienuolius. 

...neteisingai suniekinta .— L. Jucevičius ne visai teisingai suprato 
satyriką: paskutinė cituojamos ištraukos eilutė reiškia, kad davatka- 
apsimetėlė skaito kvailą romaną, o čia pat kalba šventais žinomos 
maldaknygės žodžiais (čia autorius vartoja žodžių žaismą: synogarli- 
ca, maldaknygės pavadinimas, taip pat yra ir paukščio vardas). 

520 psl. Varmijos vyskupas — I. Krasickis. 

523 psl. Ilgai prausiasi kaip saulė .— Saulės prausimosi motyvas 
lietuvių tautosakoje neužtiktas. Tačiau kitų tautų pajūrio gyvento¬ 
jams pažįstamas. Pvz., latvių liaudies dainose saulė prausiasi merge¬ 
lių būryje. 

Biras (vok. Bier) — alus. 

525 psl. Dangus aukštai, o ant žemės kieta .— Šį priežodį Jucevi¬ 
čius interpretuoja aiškiai tendencingai, stengdamasis pridengti skep¬ 
tišką liaudies pažiūrą į dievo pagalbą žmogui. 

527 psl. Uždek žalčio žvakę, o susirinks žalčiai .— A. Briukneris 
mini „Starožytna Litwa" („Senovės Lietuva"), 113 psl., tą patį faktą, 
šaltinio nenurodydamas (gal iš Jucevičiaus?). Iš L. Jucevičiaus amži¬ 
ninkų žalčių garbinimą mini Valančius „Žemaičių vyskupystėje", I, 
101 psl., S. Daukantas „Būde", 116 psl. 

Burtai su žalčio taukų žvake senovėje buvo paplitę ir Lietuvoje. 
Šis paprotys yra susijęs su įsitikinimais, jog žaltys saugąs namus nuo 
nelaimių. Šie burtai greičiausiai yra atneštiniai (juose ryškūs orien- 
taliniai elementai). 

Atrimpas .—-Atrimpą kaip dievybę Jucevičius sieja su žalčiu. Tai 
bene bus imta iš nepatikimo rašytojo Grunau, kuris rašė, jog Atrimpui 
arba Patrimpui buvo skiriami ir aukojami žalčiai. Lietuvių liaudies 
tradicijose ir tautosakoje Atrimpas (kituose šaltiniuose vadinamas 
Autrimpu, Antrimpum, Potrumpum) neužtiktas. 

A. Maleckiui (XVI a.) Antrimpus — jūros dievaitis, Potrimpas — 
upių ir šaltinių dievaitis. Bertulaitis laiko abu ta pačia dievybe, 
H. Useneris („Gottemamen"—„Dievų vardai", Bona, 1929) mano, 
kad taip vadintas drėgmės dievas: Būga nelaiko šių vardų prama¬ 
nytais (sieja su trimpa, plg. keiksmažodį „eik sau po trimpų"). Nu¬ 
rodomi ir analogiški vietovardžiai — Potrempen Prūsijoje, apie Ši¬ 
lutę — Potremšiai, Bartininkų apylinkėje —< Trempai. 

Romnovė .— Šis pavadinimas Jucevičiaus paimtas iš Narbuto 

(„Dzieje...”, I, 219, 188—9). XIV—XVI a. rašytiniai šaltiniai tokio pa¬ 
vadinimo nepažįsta, o žino Romowe, vadindami tuo vardu vietą, kur 
buvusi deginama šventoji ugnis ir gyvenęs krivė (Dusburgas). Nar¬ 
butas, kaip ir vėliau Miežinskis („Zrodta do mitologii litewskiej”— 
„Lietuvių mitologijos šaltiniai", II d., Varšuva, 1896, 32 ir kt. psl.), 
Romovės vardą kildina iš lietuviško žodžio romus. Tačiau K. Jaunius 
ir K. Būga, nesutikdami su tokiu aiškinimu, veda jo kilmę iš indo¬ 
europietiškos šaknies rem —„deginti”, ir mano, kad Romovė „turėtų 
reikšti vietą, kur kūrenama šventoji ugnis" (Žr. K. Būga. Ramowe — 
„Lietuvių Tauta”,- Vilnius, ‘ 1909, I t., 337—340 psl.). 

530 psl. G, Biurgeris (1747—1794)—vokiečių poetas, pagarsėjęs 
fantastinėmis baladėmis. 

531 psl. „Pabėgimas" —A. Mickevičiaus baladė. 

Mums šią baladę išvertė ...— t. y. išvertė į lenkų kalbą. 

541 psl. Aitvaras —(lietuvių liaudies padavimų ir tikėjimų mitinė 
būtybė, skraidanti ugninės juostos, virvės ar pagaikščio pavidalu. Jo 
paskirtis nešti šeimininkui turtą, daugiausia javus. Liaudyje aitvaras 
nelaikomas dievaičiu, bet žemesne būtybe, taip pat nežinomas ir jo 
tapatinimas su sugulovu (inkubu, liaudyje vadinamu slogučiu). Sis 
Jucevičiaus aiškinimas paimtas ne iš liaudies, bet iš senesniųjų rašy¬ 
tinių šaltinių. Lasicijus aitvaro žodžio kilmę aiškina taip pat, kaip ir 
Jucevičius (kad kilęs iš „už tvorų"). Jis aitvarą vadina inkubu 
(slogučiu). 

542 psl. Vokiečių siųstinis. — Vargu ar čia tikrai liaudies 
priežodis. 

LIETUVIŲ DAINOS 

„Lietuvių dainos, verstos Liudviko iš Pakėvio" („Piešni litewskie, 
przekladania Ludwika z Pokiewia") išėjo Vilniuje 1844 m., atspaustos 
M. Žymeli o vičiaus spaustuvėje. Knygos pradžioje įdėta L. Jucevičiaus 
įžanga, kurios vertimas ir pateikiamas mūsų leidinyje. 

Jau 1838 m. „Tygodnik Petersburski" Nr. 278 „Literatūros naujie¬ 
nų iš Vilniaus” skyriuje rašė, kad L. A. Jucevičius paruošęs spaudai 
lietuvių liaudies dainų I tomą, greta vertimų pateikdamas ir origina¬ 
lus. Deja, šio leidinio L. Jucevičiui nepavyko išleisti. 1844 m. išleisto¬ 
je knygoje paskelbtas dainas L. Jucevičius dalimis jau buvo spausdi¬ 
nęs periodikoje: „Biruta”, 1838 m., „Tygodnik Petersburski”, 1837, 
Nr. 32; „Bojan”, I d., 1831 m.; „Linksmynė”, 1841 m. Be to, „Pišmien- 

nictwo krajowe", 1841, Nr. 17, yra išspausdinti keturių lietuvių dainų 
vertimai į lenkų kalbą ir du eilėraščiai, paremti, kaip nežinomas 
autorius teigia, panemunių tautosaka. Galima spėti, kad tai L. Jucevi¬ 
čiaus darbas. 

Po įvadinio straipsnio apie lietuvių dainas L. Jucevičius sudėjo 
35 dainų vertimus, kiekvienam sugalvodamas antraštę lenkų kalba ir 
išrašydamas tartum moto pirmąsias dainų eilutes lietuviškai; knygos 
gale pridėti L. Jucevičiaus paaiškinimai (kurių numeracijoje daug 
korektūros klaidų). 

Dalis L. Jucevičiaus pateiktų dainų vertimų tikrai atliepia 
lietuvių liaudies dainoms, nors vertėjas dažnai įterpia nebūdingų 
tautosakai sentimentalumo ir istoriškumo elementų. Tokios yra šios 
dainos (numeracija paliekama tokia, kokia yra originale): 

IV. Prošba chtopca (Bernelio prašymas)—„Par žale girela". 
V. Biedne siostry (Vargšės seserys)—„Lietuwos bajoraj žyrgus bal¬ 
noję". VIII. Weselna (Vestuvinė)—,,Smarkiėj uža wies myszkunse". 
IX. Trzy koniki (Trys žirgeliai)—,,Kad asz buvvau jaune bernelis". 
XII. Ciekawošč dziewicy (Mergelės smalsumas)—„Par taukus, par 
undinelus". XIII. Nieszczęšlhvi (Nelaimingieji)—„Aug' puszeli mysz¬ 
kunse". XIV. Nie potępiam Jasia (Nesmerkiu Jonelio)—„Anksti rita 
kielau". XV. Požegnanie (Atsisveikinimas)—„Pabalnotas žweng žirgie- 
lis”. XVI. Pawie piora (Povo plunksnelė)—„Wajkszczio powa po 
dwara". XX. Kukuiki (Gegutės)—„Par tytta jojau". XXI. Ruty (Rū¬ 
tos)—„Žales rūteles jaunas dienas". XXII. Dobry syn (Geras sūnus)— 
„Trey gajdėlėj gidoje". XXVIL Zla matka (Bloga motina)—>„Matuszi 
muna, senoi įmina!" XXVIII. To moja gorka (Čia mano kalnelis)— 
„Ejsiu yi girela". XXIX. Smutna odpowiedž (Liūdnas atsakymas)— 
„Beausztanti auszruželi". XXXI. Stary zalotnik (Senas jaunikis)—„Mer- 
giti muna". XXXII. Nieczuia (Nejautrioji)—„Už miszku, už tauku". 

Žymiai daugiau nuo liaudies poezijos nutolusios, bet aiškų tauto¬ 
sakinį pagrindą tebeturinčios, yra šios dainos: I. We j dalo ta (Vaidi¬ 
la)—„Asz podajniusu dajnu dajneles". VII. Zmiennik (Viliokėlis)— 
„Gana verkti, gan' raudoti". XXIII. Marzenia (Svajonė)—„Put wiejelej, 
leng anžulus". XXIV. Niežonaty (Nevedęs)—'„Asz numirsiu pacaj vie¬ 
nas". XXVI. Kochanka (Mylimoji)—<„Mana brangiosis merguželis". 
XXX. Moja gwiazda (Mano žvaigždė)—„Daug ant dangaus žiba". 
XXXIII. Wietrznica (Vėjavaikė)—„Už miszku, už ligų iaukun". 
XXXIV. Miloše žony (Žmonos meilė)—„Aj biedas, biedas su mana 
paežiu". XXXV. Giltiniu-Rauda (Giltinių rauda)—„Karėjwi lajks!". 

Kaip L. Jucevičius versdamas • keitė liaudies dainos stilių, vaizdus 
ir tuo pačiu jos idėjinę prasmę, akivaizdžiai rodo pirmoji jo rinkinio 
daina „Aš padainuosiu dainų dainelę", pavadinta „Vaidilos" daina. 
Šios dainos variantas jau buvo* paskelbtas S. Stanevičiaus rinkinyje 
„Dainos Žemaičių". Paaiškinimuose L. Jucevičius sakosi gavęs šią dainą 
iš Lietuvių liaudies švietimo mėgėjų draugijos Karaliaučiuje. Reikia 
manyti, kad prūsiškasis variantas negalėjo daug skirtis nuo S. Stane¬ 
vičiaus ir kitų mums žinomų šios dainos variantų, juo labiau kad 
vertėjas pats aiškina, iš kur jis įvedė į dainą vaidilą (Lietuvos ro¬ 
mantikams— tai dainiaus sinonimas). „Jos turinys įtikinamai rodo,— 
aiškina L. Jucevičius,— kad tai tik kažin kokios didesnės poemos 
fragmentas." Ir „dajnu dajnas" jis supranta kaip dainiaus dainas ir 
išverčia žodžiu „Wejdalota". Vadinasi, daugiskaitos galininką „dai¬ 
nas" L. Jucevičius suprato reiškiant „dainių". Kad skaitytojas galėtų 
palyginti vertimą su kuriuo nors žinomu šios dainos variantu, dedame 
lenkišką tekstą ir jo pažodinį vertimą į lietuvių kalbą: 

Zašpiewam wieszczow piosneczkę, 

Kędy obrocę me kroki, 

Spiewow otworzę skrzyneczkę, 

I puszczę na šwiat szėroki. 

Což po dobrym lub zlym losie, 

Poshichajcie starych piešni, 

A przy ich džwięcznym odglosie, 

Mile chwilka nam się przešni. 

Moję piešni szczęšcie leją: 

Bo czarovma ich wymowa, 

Slysząc j e starce mtodnieją, 

I czują sity nanowo. 

Gdy się smutek w serce wcišnie, 

Spiewajmy piešni przeszlošci, 

Bo choč czasem Iza zabtyšnie, 

Z piešnią będzie Ižą — radošci. 

Więc rzučcie tany, ochoty, 

Razem w koto zasiadajcie, 

I starego wejdaloty, 

Z uwagą piešni stuchajcie. 

Padainuosiu pranašų dainelę, 

Kur tik pasuksiu savo žingsnius, 
Dainų atidarysiu skrynelę 
Ir paleisiu į platųjį pasaulį. 

Ką reiškia geras ar blogas likimas, 
Pasiklausykite senųjų dainų, 

O aidint jų skambiems garsams, 

Smagiai mums valandėlė prabėgs. 

Mano dainos laimę lieja, 

Nes stebuklinga jų iškalba, 

Jų klausydamiesi, seniai jaunėja 
Ir jaučia iš naujo jėgas. 

Kai liūdesys į širdį įsibraus, 

Dainuokime praeities dainas, 

Nes nors kartais ašara sublizgės, 
Skambant dainai, ji bus džiaugsmo ašara. 

Taigi meskite šokius, medžioklę, 
Sėskite kartu ratu, 

Ir senojo vaidilos 
Įdėmiai dainų klausykite. 


Mažiau tautosakinių elementų turi L. Jucevičiaus paskelbta „Gil¬ 
tinių rauda'". Paaiškinimuose vertėjas rašo: „Tai bemaž pažodinis ver¬ 
timas liaudies dainos, dainuojamos raudotojų „prie mirusio jaunuolio 
palaikų". „Lietuvoje” (žr. šio leid. 281 psl. išnašą) jis pažymi, kad 
turi surinkęs trylika skirtingų „giltinių raudų". Iš čia pateikiamo 
lenkiško raudos teksto ir pažodinio įo vertimo matyti, kaip L. Juce¬ 
vičiaus norėta suteikti raudai senovinio kolorito, kurio XIX a. lie¬ 
tuvių tautosakoje niekur nebesutinkame: 


GILTINIŲ-RAUDA 

Karejwi lajks! 
Czas rycerzu, czas! 

Ty porzucasz nas! 

Cošmy zlego ei zrobili, 

Czėm przed tobą przewinili, 

2e stroskanych, že nas biednych, 


r 12. L. A. Jucevičius 

Juž porzucasz samych jednych? 
Czyį ei tu nie dobrze bylo, 

Z zoną piękną, z zoną milą? 

Czas rycerzu, czas! 

Ty por?ucasz nas! 

Za niedžwiedziem ktož pogoni; 
Kto od wrog6w nas zasloni? 
Twoj 'dobytek zginie marnie. 
Dzieci twoje ktož przygarnie? 
Ktož twą žonę czamobrėwą, 
Cieszyč będzie nieszczęšlrwą? 

Czas rycerzu, czas! 

Ty porzucasz nas! 

Oj wojaku dzielnej Litwy, 

Gdzie ty będziesz staczal bitvvy? 
Rdza pokryje ostre bronie, 

Z žalu zdechną psy i konie. 

Z kim ty będziesz tam polowal, 
Spijal miodek, w noc ucztowal? 

Czas rycerzu, czas! 

Ty porzucasz nas! 

Przyjmij nasze to plakanie, 

W drogę wieczną požegnanie: 

I pamiętaj, že zostali, 

Będziem ciebie wspominali. 
Slawa twoja nie zaginie, 

W požne wieki ei zastynie. 


Laikas, kareivi, laikas. 

Tu palieki mus. 

Ką mes tau bloga padarėme, 

Kuo tau nusikaltome, 

Kad nusiminusius, kad mus vargšus 



Jau palieki pačius vienus. 

Ar tau nebuvo čia gera 

Su žmona gražiąja, su žmona mieląja? 

Laikas, kareivi, laikas. 

Tu palieki mus. 

Kas eis lokio medžioti? 

Kas mus nuo priešų apgins? 

Tavo laimikis žus; 

Kas tavo vaikus priglaus? 

Kas tavo juodbruvę žmoną 
Ramins nelaimingąją? 

Laikas, kareivi, laikas. 

Tu palieki mus. 

Oi, narsiosios Lietuvos kareivi, 

Kur tu kovas kovosi? 

Rūdys aptrauks aštrius ginklus, 

Iš gailesčio nugaiš šunes ir arkliai. 

Su kuo tu ten medžiosi, 

Gersi midų, naktį puotausi? 

Laikas, kareivi, laikas. 

Tu palieki mus. 

Priimk mūsų verkavimą, 

Į amžiną kelią atsisveikinimą, 

Ir atmink, kad pasilikę 
Mes tave minėsime. 

Tavo šlovė nedings, 

Vėlesniais amžiais skambės. 


Pagaliau kai kurios L. Jucevičiaus dainos yra arba tikrai ne 
tautosakinės kilmės, arba verčiant taip pakeistos, kad nebeteko visų 
liaudies poezijai būdingų bruožų. Šiai grupei priskirtinos šios rin¬ 
kinio dainos: JI. Šmierč Kiejstuta (Kęstučio mirtis)—,,Ludnaj uža wyl- 
nis Juros". III. Biruta (Birutė)—„Ant mares kraszta, Palangos miesteli". 
XVII. Biesiadna (Išgertuvių)—„Ko taj nutilot broiužej". X. Dosyč spač 
(Gana miegoti)—„Gana brolau, gan miegoty”. XI. Dumka (Godelė)— 

„Su Diewu sesute mana brangioy". XVIII. Tęsknota (Ilgesys)—„Ten 
ant Wistos. skajstus Jauks", XIX. Do oddalonego (Tolimajam)-—„Po 
tawa nu musu adsit&linima". XXV. Odjazd (Išvykimas)—„Su diewu 
tiewe mano senuti". 

Pavyzdžiui dedame ir šios grupės dainos „Kęstučio mirtis" tris 
posmus: 

Smutnie szumią Jury fale, 

Dziko wicher w lesie wyje; 

W calej Litwie cięžkie žale, 

Dzielny nasz Kiėjstut nie žyje! 

Zagrzmijcie w trąby rogowe, 

Zagrajcie piešni bojowe: 

Niech ze šmiercią bohatera, 

SJawa Litwy nie umiera. 


Niechaj wieszcze ją špiewają r 
Matki dzieciom powtarzają, 

By nam Kiejstuta mogila, 

I Litwy męstwa nie skryia. 


Liūdnai ūžia Jūros vilnys, 

Vėjas girioj pašėlusiai staugia; 
Visoje Lietuvoje sunki širdgėla — 
Drąsus mūsų Kęstutis nebegyvas. 


Pūskite rago dūdas, 
Grokite kovos giesmes: 
Tegul su didvyrio mirtimi 
Lietuvos šlovė nemiršta. 


Tegul dainiai ją apgieda, 

Te motinos vaikams kartoja, 

Kad mums Kęstučio kapas 
Ir Lietuvos didvyriškumo nepalaidotų. 


L Jucevičiaus paaiškinimai knygos „Lietuvių dainos" gale yra 
gana atsitiktiniai. Vienur kitur jis nurodo, iš kur dainą yra gavęs 
(„Vaidilą"—iš lietuvių liaudies švietimo mėgėjų draugijos Kara- 

Lauciuje, „Seną jaunikį"—iš prof. Boleno), bet tais atvejais, kai 
ima iš S. Stanevičiaus ar kartoja artimus jo rinkiniui variantus, L. Ju¬ 
cevičius nieko nepažymi, o dainų Nr, Nr. I, IV, V, XIII, XIV, XV, 
XVI, XX, XXII, XXIII variantai, gal ir patys tekstai, jau buvo 
išspausdinti S. Stanevičiaus rinkinyje „Dainos Žemaičių". 

Prie vienos kitos dainos L. Jucevičius sustoja, aiškindamas žodžių 
reikšmę, pvz., „šaukliu" („Godelė"), anot jo, buvęs vadinamas Že¬ 
maičiuose naktinis sargas; kitur vertėjas iškelia lietuvių liaudies 
poezijos poetines priemones („kai ant akmens sutviskės žiedai"). Įdo¬ 
miausi yra jo etnografinio pobūdžio paaiškinimai, tik jų nedaug, ir 
jie gerokai romantiškai nuspalvinti, pavyzdžiui: „Povo plunksna Lie¬ 
tuvoje,— rašo L. Jucevičius,— laikoma didžiausiu papuošalu. Be jų 
valstietės vasaros metu nežengs nė žingsnio iš namų" („Povo plunks¬ 
nelė"), arba: „Žemaičiuose ištekėjusios moterys nenešioja nuometų, 
o vyturiuoja galvą brangia skara; pagyvenusios moterys dėvi juodo¬ 
mis aksomo kepurėmis, auksu siuvinėtomis, o kartais perlais ir bran- 
gaisiais akmenimis nusagstytomis" („Žmonos meilė"). 

547 psl. ... informacija , skctitančiajai visuomenei jau seniau žino¬ 
ma Dalis „Lietuvių dainų" pratarmės buvo paskelbta „Tygodnik 
Petersburski", 1838, Nr. 38—39. S. Baltramaičio „Lietuvių bibliogra¬ 
fijoje" nurodoma dar ir 1839 m. Nr. 58—59, bet juose jokio Juce¬ 
vičiaus straipsnio nerasta. 

548 psl. Giesmelės deivės Išskalbto jos ir Gegužės garbei. — Dai¬ 
nos nuotrupą apie Išskalbto ją L. Jucevičius paskelbė straipsnyje 
„Lietuvių deivių akmenys", įdėtame „Tygodnik Petersburski", 1836, 
Nr. 17. Dainą apie gegužę jis paskelbė str. „Metamorfozės lietuvių 
mitologijoje"—-„Tygodnik Petersburski", 1838, Nr. 28 (o ne Nr. 29, 
kaip nurodo pats Jucevičius). Abu straipsniai vėliau pakartoti kny¬ 
goje „Lietuva". 

550 psl. Švedų antplūdis . — Su švedais buvo trys dideli karai: 
1600—1605 m., 1655—1660 m. ir 1702—1709 m. 

Birkovskis Fabijonas (1566—1636)—lenkų pamokslininkas, kurio 
viduramžiškos pasaulėžiūros prisigėrusiuose pamoksluose taip pat 
randame daug jo gyvenamo meto buities atspindžių. 

551 psl. ...apie milžinkapius Ventos pakrantėse , apie Jūros 
upės undines... — L. Jucevičiaus minimi dainose lokaliniai bruožai 
kelia abejonių. „Lietuvių dainų" rinkinyje yra jo įdėtas žinomos 
dainos „Motuše mano, senoji mano" (žr. S. Stanevičiaus „Dainos 

Žemaičių") vertimas. Vertime randame ne „žuvelių martelę", o 
„Jūros upės undinėlę", kurios jokiame šios dainos variante nėra. 

Dainos , kurias girdėjau Švenčionių, Trakų ir Vilkmergės ap¬ 
skrityse, yra visiškai be prasmės — L. Jucevičius bene turi galvoje 
gausius sutartinių priedainius, kurie buvo neįprasti rašytojui, iš¬ 
augusiam Žemaičių krašte. 

552 psl. ...kitas palieku laukti ad ieliciora tempora. — Šio didelio 
dainų rinkinio, kuris, pasak L. Jucevičiaus, buvo paruoštas, ligi šiol 
nepavyko surasti. 

K. Brodzinskis (1791—1835)—lenkų literatūros kritikas, teore¬ 
tikas, poetas; 1820 m. jis paskelbė ,,Pamiętnik Warszawski" XVI t. 
dviejų lietuvių liaudies dainų vertimus į lenkų kalbą, nenurodyda¬ 
mas jų šaltinio (abi imtos iš L. Rėzos), o 1822 m, „Pamiętnik War- 
szawski" lapkričio mėn. numeryje paskelbė straipsnį „O poezji 
ludu litewskiego", kuriame, pridėjęs kelias pastabas, duoda L. Rė¬ 
zos straipsnio apie lietuvių liaudies dainas vertimą. Ten pat jis iš¬ 
verčia į lenkų kalbą iš vokiečių kalbos devynias L. Rėzos dainas 
ir dešimtosios dainos ištrauką. Stengdamasis išlaikyti liaudies dainų 
stilių, K. Brodzinskis vertė dainas metrine eilėdara, kuri, deja, ne¬ 
atitinka lietuvių liaudies dainų eilėdaros. Nemokėdamas lietuvių kal¬ 
bos ir versdamas dainas iš vertimo, K. Brodzinskis negalėjo atkurti 
lietuvių liaudies dainų dvasios. 

A. E. Odyncas (1804—1885)—poetas, studijavęs drauge su 
A. Mickevičium. Be kita ko, jis yra vertęs ir lietuvių liau¬ 
dies dainų į lenkų kalbą. Keturias dainas jis 1830 m. paskelbė 
almanache „Melitele". Atrodo, kad jis lietuvių kalbos visai ne¬ 
mokėjo, o jei kiek ir mokėjo, tai labai mažai. Todėl jam sunku 
buvo įsijausti į lietuvių tautosakos poetinį pasaulį. Iš jo paskelb¬ 
tų vertimų išpopuliarėjo „Šiandien lietuvių midų geriam", jį įsi¬ 
dėjo L. Jucevičius, versdamas B. Zaleskio „Rytą seno medžiotojo" 
(žr. šio leidinio 604 psl.). Kai kurių jo verstų dainų tautosakinis 
pagrindas kelia tam tikrų abejonių. Pvz., neįprasta lietuvių tauto¬ 
sakai dainos „Ko liūdi, sens tėveli?" („Czegoš smutny ojcze stary?") 
tema — apie tėvo pasididžiavimą, kad sūnus garbingai žuvęs už 
tėvynę. 

A. Chodzka (1804—1891)—poetas, vertėjas, pasirašinėjęs sla¬ 
pyvardžiu Boreika, studijavęs Vilniaus universitete. Jo išleistame 
1829 m. poezijos rinkinyje („Poezye") yra tautosakiniu pagrindu 

parašytų baladžių, kurių vienos („Maliny"—„Avietės") siužetas 
žinomas ir lietuvių tautosakoje; be to, vieną eilėraščių skyrių poe¬ 
tas pavadino „Dainos" (neversdamas šio žodžio į lenkų kalbą). Bet 
tai eilėraščiai lietuviška tematika, o ne lietuvių liaudies dainų ver¬ 
timai ar sekimai. Nepažįstantiems lietuvių tautosakos romantiškai 
nusiteikusiems skaitytojams atrodė, kad tai liaudies poezija. 

L. Osinskis (1775—1838)—lenkų literatūros istorikas, vertėjas, 
poetas-klasicistas. Tarp kita ko, jis išvertė P. Ruigio paskelbtas 
tris lietuvių liaudies dainas, kurių vertimus K. Bogušas įsidėjo į 
studiją „O początkach narodu i języku litewskiego", 1806 m. 

P. Zatorskis (1800—1849)—rašytojas, baigęs Vilniaus universi¬ 
tetą, dirbo mokytoju, rašė nemaža poezijos. Jo romantišku epi- 
gonizmū pasižyminti kūryba išliekamos vertės neturi. Pažymėtinas 
kaip lietuvių liaudies dainų populiarintojas, L. Rėzos dainyno ver¬ 
tėjas leidinyje ,,Witold nad Worsklą. Piešni ludu z nad dolnego 
Niemna (przekl. z litewskiego podlug zbioru Rhesy)" — „Vytautas 
prie Vorsklos. Nemuno žemupio liaudies dainos (vertimas iš lie¬ 
tuvių kalbos pagal Rėzos rinkinį)", Varšuva, 1844 m. Išvertė paly¬ 
ginti tiksliai 66 dainas, pridėdamas ištisai lietuvišką dainos „Duk¬ 
tė mano, Simoniene" tekstą ir trijų dainų melodijas. Be to, knygos 
gale randame šiuos straipsnius: 1) apie Vytauto mūšį ties Vorskla, 
2) apie Žemaičius, kur šalia trumpos istorinės-geografinės apžval¬ 
gos teikiama žinių apie lietuvių literatūrą (kai kurios tuo metu 
buvo skelbiamos pirmą kartą), 3) apie dainas, kuriame plačiai nau¬ 
dojamasi Rėzos liaudies dainų eilėdaros nagrinėjimu, pabrėžtinai 
iškeliamas lietuvių tautos muzikalumas. 

J. Kulakovskis (1800—1860) — iš tikrųjų Kolakovskis — teisi¬ 
ninkas, vėliau dirbęs švietimo srityje, išleidęs eilėraščių rinkinį „Za- 
bawki wierszem" („Žaidimai eilėraščiais"), Vilnius, 1824, pakartotą 
1846, kuriame yra pora liaudies dainų imitacijų. 

J. Čečotas (1797—1847)—poetas, baltarusių ir ukrainiečių dai¬ 
nų rinkėjas ir vertėjas į lenkų kalbą, vienas iš artimiausių A. Mic¬ 
kevičiaus draugų. Jis išleido kelis liaudies dainų rinkinėlius, 
pavadindamas juos „Piosnki wiešniacze z nad Niemna i Džwiny" 
(„Panemunių ir padauguvių kaimiečių dainos"), 1837, 1845, 1846 m. 
Vertimai dažnai netikslūs, pats J. Čečotas juos vadina kai kur se¬ 
kimais. Tačiau pastebimas augantis jo, kaip tautosakininko, akylu¬ 
mas ir tikslumas. Paskutiniame rinkinyje jis jau duoda baltarusių 

dainų originalus, susidomi apeiginėmis ir darbo dainomis, kurios 
nykstančios, pastebi tautosakos kitimą ir todėl nori įpareigoti savo 
epochos žmonės'' rinkti folklorą, kad ateinančios kartos nekaltintų 
apsileidimu. 

Em. Stanevičius (gim. 1803 m.) — buvęs filaretas, Vilniaus uni¬ 
versiteto auklėtinis. Iš 'visų L. Jucevičiaus suminėtų lietuvių liau¬ 
dies dainų vertėjų E. Stanevičius išskirtinas todėl, kad jis šalia ne 
visai pavykusių, kaip ir daugelio kitų, dainų vertimų į lenkų kalbą 
yra paskelbęs ,,Tygodnik Wilenski" penkiolika lietuvių dainų ori¬ 
ginalų (1819 rn., VIII,' 377—380 psl.; 1820,. IX, 56—58 psl., 118— 
121, 177—178 psl.; 1820, X. f 9—15, 187—192 psl.; 1822, III, 58 psl.). 

...beveik visos dainelės verstos pažodžiui. — L. Jucevičius nėra 
šiuo atžvilgiu tikslus: šalia gana tikslių vertimų, jis pateikia ir apy¬ 
laisvių sekimų. Jo vertimuose jaučiama tendencija romantinti liau¬ 
dies dainas, įterpiant tautosakai nebūdingų detalių: tikrinius vardus, 
riterius ir t. t. 


VALIŪNAS 

Straipsnis apie Valiūną pirmą kartą atspaustas knygoje „Ryšy 
Zmudzi" („Žemaičių žemės bruožai") 1840 m., antrą kartą, kiek 
pataisytas, almanache „Linksmynė" 1841 m. Valiūno pavardę L. Ju¬ 
cevičius rašo Walenowicz. Taip ši pavardė rašoma ir dokumentuo¬ 
se, kur minimas Valiūnas. S. Daukantas vadina jį Valiūnu. Si lytis 
įsigalėjo ir lietuvių literatūros istorijoje. 

553 psl. Gimė Valiūnas apie 1 790 m .— Valiūno gimimo met¬ 

rikos ligi šiol nesurastos, tikslios gimimo datos nežinome. Iš doku¬ 
mentų (WU Moksl. bibl. rankr. KC-31 „Raporty rožnyCh szkol 
oraz wizytatorskie... do Ks. Ad. Czartoryskiego, 1808—1814 m.), 
kurie liečia Valiūno mokslo metus Raseinių vidurinėje mokykloje, 
atrodo, kad poetas gimęs 1789 m.; iš dokumentų, kuriuose mini¬ 
mas Valiūnas, kaip Vilniaus Vyr. seminarijos pirmojo kurso stu¬ 
dentas, (W. Worotynski, „Seminarjum Glovme w Wilnie"), galima 
manyti, kad jis gimęs 1787 m. Šiandie iš Jucevičiaus pasakymo, kad 
Valiūnas gimęs apie 1790 m. f ir iš žinių apie Valiūno mokymąsi 
Raseiniuose, Valiūno gimimo data linkstama laikyti 1789 metus. 

554 psl. ...pasidavė Prancūzijos ciesoriaus garbės spindesio suvi¬ 
liojami... — Napoleono Bonaparto 1812 m. žygio metu daug studijuo¬ 
jančio jaunimo iš Vilniaus buvo tikrai susivilioję tariamais prancūzų 

pažadais atkurti Lietuvos—Lenkijos valstybę. Valiūnas nemetė 
mokslo, nes jis kaip tik 1812 m. baigė Vilniaus Vyriausiąją Semi¬ 
nariją, dvasininko šventimų nepriėmęs. Apie jo dalyvavimą Napo¬ 
leono žygyje, be Jucevičiaus, jokių žinių neturime. 

Žolkovskis A. (1777—1822)—> kilęs nuo Naugarduko, garsus 
anuo metu lenkų teatro Varšuvoje komikas, pasireiškęs ir litera¬ 
tūroje. 

556 psl. „ Sobeskiada ",— Apie šią poemą, be Jucevičiaus pa¬ 
teiktų žinių, jokių duomenų neturime. 

Seno/i lenkų poezijos mokykla — klasicistinė poezija, vyravusi 
lenkų literatūroje XVIII a. pabaigoje ir XIX a. pradžioje. 

... iš vieno didžio mūsų esteto... — Atrodo, turimas galvoje lenkų 
poetas, literatūros teoretikas K. Brodzinskis (1791—1835). 

557 psl. Račinskis Edv. (1787—1845)—lenkų mokslo ir literatūros 
mecenatas, įsteigęs stambią viešą biblioteką Poznanėje (1829), parė¬ 
męs daugelio istorinių veikalų išleidimą. 

t ,Listy Pošmierckiego" („Pomirtinio laiškai").— Apie šį Valiūno 
kūrinį, kaip ir „Sobeskiados" poemą, težinome tik iš Jucevičiaus. 

...lietuviškos mokyklos poetams... — Dar XIX a. viduryje lenkų 
romantikus imta skirstyti į lietuvišką ir ukrainišką mokyklas. Lie¬ 
tuviškai mokyklai buvo priskiriami visi tie rašytojai, kilę iš buv. 
Lietuvos D. kunigaikštijos teritorijos, kurie savo kūryboje naudojo 
lietuvių ar baltarusių tautosaką, o taip pat ėmėsi temų iš Lietuvos 
praeities. Žymiausias tos mokyklos atstovas buvo A. Mickevičius, 
smulkesnieji: E. Odyncas, J. Čečotas, A. Chodzka, J. Domeika, vė¬ 
liau V. Syrokomlė ir kt. 

...giminingos tautos poetas... —, Benediktovas V. G. (1807—1873)— 
rusų poetas, savo metu išgarsėjęs, bet V. Bielinskio iš karto teisingai 
įvertintas kaip nereikšmingas. Sakydamas „giminingos tautos poetas", 
L. Jucevičius turi galvoje slavų tautų giminystę. 


STRAZDAS ANTANAS 

Straipsnis apie Strazdą sudaro dalį L. Jucevičiaus straipsnio 
„Pisarze w narodowym języku litewskim" („Rašytojai lietuvių tauti¬ 
ne kalba"), išspausdinto 1841 m. literatūros žurnale „Pišmiennictwo 
krajowe", ėjusiame Varšuvoje. Kitas to straipsnio dalis sudarė 

straipsniai apie D. Pošką ir. K. Sirvydą. „Pisarze w narodowym 
języku litewskim” yra paimta iš tuo metu ruošiamo spaudai L. Ju¬ 
cevičiaus veikalo „Biografinės ir literatūrinės žinios apie mokytus 
žemaičius". 

L. Jucevičiaus Strazdo portretą ištisai perspausdino J. Basana¬ 
vičius straipsnyje „Prie kun. Antano Strazdo biografijos", „Lietuvių 
tauta", I kn., 1910, 256—263 psl. 

A. Strazdo pavardę L. Jucevičius rašo lenkiškai — Drož¬ 
davo ski. 

558 psl. ...gimė Žemaičiuose, Telšių apskrityje. — Iš visų A. Straz¬ 
do biografų vienas L. Jucevičius teigia rašytoją gimus Že¬ 
maičiuose. Vienintelis mums žinomas argumentas šiam teigimui pa¬ 
remti galėjo būti A. Strazdo daina „Barnis Drazdausko ant lietuvių", 
kurioje sakoma: „Esmu tikras žemaitis, iš močios ir iš tėvo" (Anta¬ 
nas Strazdas, Raštai, 1952, 92 psl.). J. Basanavičiaus paskelbtame 
M. Romerio laiške („Lietuvių tauta", I kn., 530—531 psl.) cituo¬ 
jamos A. Strazdo metrikos, įrašytos Kriaunų bažnyčios knygose, 
kuriose pažymima, kad Strazdas gimė ar Astravo, ar Kriūgiškio 
kaime, priklausiusiam Kriaunų dvarui (dabar Obelių ra j.). 

Keliolika metų... ėjo parapijos vikaro m pareigas Žemai¬ 
čiuose. — Pats A. Strazdas tvirtina išbuvęs Žemaičių diecezijoje pen¬ 
kerius metus (žr. jo bylą su Harasimavičiumi. A. Strazdas, Raštai, 
1952, 140 psl.). 

560 psl. ...užbaigė elgeta... 1834 metais Kamajuose. — Jucevičius 
klydo: A. Strazdo antkapio akmenyje poeto mirties data įrašyta 
1833 m. 

561 psl. „Spasabas giedojimo mišių šventų".— „Spasabas gie- 
doima nebažna Miszias Szwętas...”—pirmoji mums žinoma spaus¬ 
dinta A. Strazdo knyga, išleista 1790 m. Vilniuje. Antrasis leidi¬ 
mas, spausdintas Kunigų misionorių spaustuvėje, turėjo pasirodyti 
apie 1820 m. (žr. V. Biržiška, Liet. bibl., III, CXXIV psl.). Tur būt, 
šį leidimą ir turi galvoje Jucevičius. 

...paminklą savo nemirtingomis giesmėmis. — Gyvenimas parodė, 
kad ne religinės giesmės, o pasaulietinės dainos jam pastatė amžiną 
paminklą. 

DIONIZAS POŠKA 


L Jucevičiau^ straipsnis apie D. Pošką, kaip ir str. apie 
A. Strazdą, buvo spausdintas bendra antrašte „Pisarze w narodo- 
wym języku litewskim" (žr. paaiškinimą apie A. Strazdą). 

562 psl. Gimė 1760 m. ...— Iš D. Poškos mirimo metrikų, ku¬ 
riose pažymėta, kad rašytojas mirė 1830 m., turėdamas 73 metus, 
nustatoma apytikrė jo gimimo data— 1757 m. Gimimo vieta taip 
pat tiksliai nežinoma. 

Kai kurias iš tų senienų Kajetonas Nezabitauskis išvardino ...— 
Čia kalbama apie K. Nezabitauskio straipsnį ,,Wiadomošci 
o literaturze litewsko-žmudzkiej" (,,Žinios apie lietuvių-žemaičių lite¬ 
ratūrą"), įdėtą žurnale „Dziennik Wilenski", 1824, I ir II tomuose. 
Lietuviškas šio straipsnio variantas, kiek siauresnis, jau buvo pasiro¬ 
dęs prie to paties autoriaus išleisto elementoriaus ,,Naujas mokslas 
skaytimo", 1824 m. 

Lietuvių kalbos žodynas. — Iš tikrųjų ,,Lenkų-lotynų-lietuvių kalbų 
žodynas". Žodyno rankraštis šiuo metu saugomas Lietuvos TSR Moks¬ 
lų akademijos Lietuvių kalbos ir literatūros instituto rankraštyne. 

...lietuviškųjų vertimų recenzentas. —„Magazyn Powszechny", 
1837 metais Nr. 29—30, nepasirašęs recenzentas plačiai atpasakoja 
„Ištraukų iš naujųjų lenkų poetų" įžangą, o dėl D. Poškos žody¬ 
no redakcija išnašose prirašė: „Iš patikimų šaltinių sužinojome, kad 
šis rankraštis, testamentu užrašytas Kaj. Nezabitauskiui, turėjo būti 
šiam persiųstas dar 1830 metais, bet nenumatytos aplinkybės šį rank¬ 
raštį sulaikė Kaune, advokato *** rankose. Būtų pageidautina, kad 
rankraštis pasiektų savo paskyrimo vietą, nes tai būtų įvykdyta 
a. a. autoriaus paskutinė valia, o lietuvių-žemaičių literatūra, be 
abejo, tik turėtų naudos". 

Vertė Virgilijaus Eneidą. —.Šį faktą pirmasis yra pateikęs Juce¬ 
vičius, kiti jį tik kartojo. Mums žinomos tik pora Virgilijaus Eneidos 
eilučių, kurios įeina į Poškos moto „Mužikui Žemaičių ir Lietuvos". 

563 psl. Keli jo straipsniai... įdėti lenkų laikraščiuose...— 
D. Poška išspausdino šiuos savo straipsnius: „Wyjątek z listu Pana 
Dyonizego Paszkiewicza do Pana K. D. ..."—„Pono Dionyzo Poškos 
laiško ponui K. D. ištrauka..." („Tygodnik Wilenski", 1818, 
Nr. 113), „O dębie mającym przeszlo lat tysiąc zwanem Baublis”— 
„Apie ąžuolą, turintį daugiau kaip tūkstantį metų, vardu Baublys" 

(„Dziennik Warszawski'\ 1826),. „Rozmyšlania wiešniaka rolnika..."— ’ 
„Kaimiečio artojo mąstymai..." („Dziennik Warszawski", 1829, 
Nr. 44, 45, 46), 'straipsnis išleistas ir atskiru atspaudu 1829 m, 

564 psl. ...užbaigė savąjį žemės kelią 1832 m. — Jucevičius 
klydo, iš M. Brenšteino surastų D. Poškos mirties metrikų yra ži¬ 
noma tiksli D. Poškos mirties data 1830.IV.30 (senuoju stiliumi). 


KONSTANTINAS SIRVYDAS 

Straipsnis apie Sirvydą, kaip ir A. Strazdo bei D. Poškos bio¬ 
grafijos, išspausdintas žurnale „Pišmiennictvvo krajowe" (plačiau 
žr. šio leid. 665 psl., paaiškinimą apie Strazdą). 

564 psl. ...gimė Lietuvoje, tėvai buvo žemaičiai.— K. Sirvydo 
gimimo vieta, spėjant iš jo raštų tarmės, galėjo būti apie 
Anykščius. 

1588 metais davė vienuolio įžadus. — Atrodo, kad čia bus korek¬ 
tūros klaida. Visi ankstesnieji Sirvydo biografai, iš kurių, atrodo, 
ėmęs žinių ir Jucevičius, nurodo 1598 metus. 

565 psl. Dictionarium Polono-latinum (Im usum Studiosae Iuven- 
tutis Polonae avctore Constantino Szyrwid a Societate les v. Editio 
nova. Varsoviae apud Joannem Trelpinski S. R. M. Typogr. Anno 
Domini 1641) — „Lenkų-lotynų žodynas", šio žodyno vienintelis eg- 
zempliorus Tarybų Sąjungoje yra išlikęs Maskvoje? 

...Dictionarium trium linguarum... 1677 m.—„Trijų kalbų žody¬ 
nas..."— tai ketvirtasis šio žodyno leidimas, pirmasis pasirodė 1629 m. 
Apie jį L. Jucevičius, matyt, nežinojo. 

Kunigas Valančiauskis... savo pastabose. —'Šios pastabos, matyt, 
buvo M. Valančiaus rengiamo veikalo „Žemaičių vyskupystė" rank¬ 
raštis. Veikalas išspausdintas 1848 m. 

Clavis linguae lithuanicae („Lietuvių kalbos raktas") — pirmoji 
lietuvių kalbos gramatika, kurios nė vieno egzemplioriaus nėra išli¬ 
kusio. Žinios apie šį veikalą kartojamos iš pirmojo K. Sirvydo 
biografo P. Alegambės, rašiusio „Bibliotheca scriptorum Societatis 
Jesu..", Antverpenas, 1643. 

MILŽINŲ KALNAI IR MILŽINŲ KAPAI 
LIETUVOJE 

Straipsnis spausdintas „Tygodnik Petersburski" 1837 m. r Nr. 37; 
pakartotas «CbiH OTeqecTBa», 1837, CLXXXV. 

Pirmosios dvi straipsnio pastraipos beveik žodis į žodį buvo pa¬ 
kartotos knygos „Lietuva" pratarmėje, todėl jos čia praleidžiamos. 

Milžinai .— Padavimai apie milžinus lietuvių tautosakoje ne¬ 
gausūs. Milžinai — tai išimtinai pasakojamosios tautosakos objektai. 
Liaudies dainose ir tikėjimuose jie visai nefigūruoja. Nepažįstamas 
lietuvių mitologijoje ir jų kultas. Daugumoje pasakų šie veikėjai 
vaizduojami nepikti ar net geraširdžiai, nors nepaprasto pajėgumo: 
gali išgerti visą upę, ežerą, milžino vaikas pasiima artoją ant del¬ 
no ir pan. Mažiau yra pasakų, vaizduojančių milžinus, nesiskirian¬ 
čius nuo paprastų žmonių, pvz. f jų vaikai ne didesni nei suaugęs 
vyras. Milžinai paprastai turi ir vardus. Tačiau Jucevičiaus patei¬ 
kiamieji vardai liaudies pasakojimuose negirdėti. Jeigu Kalnpilys, 
Anžulis turi autentiškumo žymių (plg. pasakas apje stipruolius kal- 
nastumdį, kalnavertį anžulį), tai Alcis ir Gelonas Jucevičiaus paimti 
iš T. Narbuto („Dzieje...", I, 162, 156 psl.). Tiesa, Raudonės metraščio 
(sudarytojas taip pat T. Narbutas) legendinis veikėjas Gelonas esąs 
buvęs Lietuvos valdovų dinastijos kūrėjas. Betgi šis vardas liaudies 
padavimuose nesutinkamas kaip ir Alcis. 

Apie Jauterytės vardą duomenų nerasta, nors tokio vardo 
veikėja galėjusi būti, turint galvoje, kad pasakojimuose apie mil¬ 
žinus figūruoja ir moterys milžinės. 

Milžinų kalnai .—Lietuvių liaudies padavimuose pasakojama, 
kad daugelį kalnų, piliakalnių supylę milžinai, pvz., milžinas Čiužas 
supylęs Florijoniškių piliakalnį {Kelmės raj.), Ančiulis — Užvenčio 
raj. Pagirgždūtės piliakalnį (P. Tarasenka, Lietuvos piliakalniai, 
Vilnius, 1956, 94 psl.). Milžinų kalnai kitaip vadinami ir milžin¬ 
kapiais, nes ten esą buvusios milžinų buveinės, jų palaidojimo vie¬ 
tos. Mat, ten randama akmenų (krūvomis arba sudėtų ratu), žmonių 
kaulų. Archeologai milžinkapiais vadina pilkapius, t. y. piltinius se¬ 
novės kapus. 

Milžinai ne tik supila kalnus, bet padaro ir ežerus — milžinas 
pasisėmęs Palangoje marių vandens į delnus ir išpylęs jį prie Tel¬ 
šių miesto. Iš to atsiradęs ežeras Mastis. 

567 psl. ...iš tikro yra Aldo žmonos kapas .— Čia pasireiškia 
Jucevičiaus romantiko nekritiškumas. 

568 psl. ... šešiasdešimt kaukolių, simetriškai sudėtų. — Kiti šalti- ' 
niai to nepatvirtina. 

. s. 

...griaučiai... gulėjo ant didelių akmens plokščių. — Laidojimai ant 
akmens plokščių lietuvių archeologijoje nežinomi. Gal būt, čia turėta 
galvoje plačiai praktikuotas laidojimas, kai akmenys buvo dedami 
prie galvos šonų ir aplinkui. 

Ant kiekvienų griaučių kaklo buvo lyg koks rožančius iš žmo¬ 
nių kaukolių... — Archeologiniuose tyrinėjimuose niekur tokio fakto 
nėra užfiksuota, atrodo, jis bus sukurtas ar paties L. Jucevičiaus, 
ar kieno kito, kurį jis kartoja. 

Raginėnai. — L. Jucevičiaus laikais (1830 m. ir vėliau) Raginėnų 
piliakalnį tyrinėjo ir aprašė F. Diubua, J. Kraševskis ir kiti. Buvo 
iškeltas net ,,Raginėnų kultūros" klausimas. Tačiau toks „Raginėnų 
kultūros" išskyrimas lietuvių tarybinėje archeologijoje laikomas netu¬ 
rinčiu pagrindo. 


LAIŠKAI 

Šiuo metu žinomi L. Jucevičiaus laiškai lenkų rašytojui J. Kra¬ 
ševskiui ir Adolfui bei Simonui Giedraičiams. Laiškų J. Kraševskiui 
originalai yra Lenkijos Liaudies Respublikoje, Krokuvos Jogailos 
universiteto bibliotekos rankraštyne. Sprendžiant iš gauto mikro¬ 
filmo, laiškų yra išlikę dvylika. Rengiant spaudai L. Jucevičiaus laiš¬ 
kus J. Kraševskiui, Vilniaus Valst. V. Kapsuko v. universiteto vyr. 
dėst. Žukas sutikrino jų tekstus, nurašytus iš mikrofilmo, su auto¬ 
grafais. 

Spausdinamas laiškas S. Giedraičiui šiuo metu yra Vilniaus 
Valst. V. Kapsuko v. universiteto Mokslinės bibliotekos rankraštyne, 
„Žymiųjų žmonių autografų" rinkinyje. Laiške jokio adresato ne¬ 
įrašyta, jį galima numanyti iš paties autoriaus kreipinio į vyskupą, 
kurio pareigas tuo metu ėjo Simonas Giedraitis. 

569 psl. Juozapas Ignacas Kraševskis (1812—1886)—-žymus len¬ 
kų rašytojas, augo ir mokėsi Vakarinės Ukrainos ir Baltarusijos 
srityse. 1829 m. jis įstojo į Vilniaus universiteto literatūros skyrių. 
Tais pat metais į un-tą įstojo ir L. Jucevičius. Ar jie buvo pažįs¬ 
tami studijų metu, nežinome. 1830 m. sukilimo išvakarėse J. Kra¬ 
ševskis buvo suimtas ir tik 1832 m. paleistas. Jau studentas būda¬ 
mas, jis ėmė domėtis Lietuvos istorijos klausimais (Vilniaus miesto 

praeitimi) ir pradėjo intensyvų kūrybinį darbą. 1833 m. jis išvyko 
iš Vilniaus į tėviškę Gardino gub., o vėliau, šeimininkaudamas iš¬ 
sinuomotame, paskui nuosavame dvare Volynijoje, daug rašė gro¬ 
žinės kūrybos, publicistikos, mokslo ir literatūrinės kritikos srityse. 
Gyvendamas Volynijoje, jis redagavo neperiodinį žurnalą „Athe- 
naeum", kuris buvo leidžiamas Vilniuje. 1863 m. J. Kraševskiui, kaip 
nepageidaujamam ir nepatikimam asmeniui, buvo liepta iš Lenkijos 
išvykti. Mirė J. Kraševskis Šveicarijoje, Ženevos mieste. 

J. Kraševskio veiklumas ir produktyvumas buvo nepaprastas: 
jis yra parašęs apie 200 stambių grožinės literatūros kūrinių, o iš 
viso apie 500 tomų raštų. Savo visuomeninėmis-politinėmis pažiū¬ 
romis jis buvo artimas liberaliai nusiteikusiai bajorų inteligentijai, 
kuri kovojo už buržuazinės-demokratinės krypties reformas, prieš 
baudžiavą, už nacionalinį išsivadavimą. J, Kraševskio pasaulėžiūra 
nebuvo nuosekli: iš studijų metų išsineštas šviečiamųjų idėjų po¬ 
veikis, reiškęsis tam tikru skeptiškumu religijos ir kritiškumu vi¬ 
suomenės reiškinių atžvilgiu, apie 1838 m. ima nykti. J. Kraševskis 
palinksta į reakcinį bajorų inteligentijos sparną. Vėliau jis vėl su¬ 
artėja su pažangesniuoju Lenkijos inteligentijos sluoksniu. 

Vilniaus universiteto paveiktas, J. Kraševskis jaunatvėje plačiai 
studijavo Lietuvos praeitį. Iš žymesnių jo mokslo veikalų šiuo klau¬ 
simu minėtini šie: „Wilno"—„Vilnius" (1838 m., II leidimo 4 t.— 
1840—42 m.), „Litwa"—i„Lietuva", 2 t. (1847—50). Iš grožinių jo 
Veikalų šia tema žinomesni yra šie: „Anafielas", sudarytas iš trijų 
poemų: ,,Witolorauda"—„Vitolio rauda" (I leid.— 1840 m.; II per¬ 
dirbtas leidimas pasirodė 1846 m. su dail. V. Smakauskio iliustracijo¬ 
mis ir S. Moniuškos muzika), „Mindows"—„Mindaugas" (1843 m.) ir 
,,Witoldowe boję"—„Vytauto žygiai" (1845 m.). Plačiai pagarsėjo 
jo apysaka „Kunigas" (1881 m.). J. Kraševskio mokslo darbai buvo 
daugiau kompiliatyviniai, bet jie sukėlė susidomėjimą Lietuvos pra¬ 
eitimi, pažadino kitus giliau pažvelgti į tuos klausimus. 

J. Kraševskis nenustojo domėjęsis Lietuvos gyvenimu ir vėliau. 
Vėlesniais laikais su juo korespondavo M. Akelaitis ir A. Vište¬ 
liauskas. 

570 psl. „Pisma rozmaite wy dane przez T. D." („Įvairūs raštai, 
T[rinkovskio U]. DĮobkevičiaus F.], išleisti"), Vilnius, 1838 m.— vie¬ 
nas iš daugelio tuo metu leidžiamų literatūrinių almanachų. Jame 
buvo išspausdinta dalis Liudviko iš Pakėvio priežodžių; iš lituanikos 
dar randame du J. Kraševskio straipsnius Lietuvos istorijos klau¬ 
simais. 

"Biruta” —J. Kšečkovskio 'redaguotas ir leistas Vilniuje litera¬ 
tūros almanachas, kurio išėjo du tomeliai 1837 m. ir 1838 m,; 
antrame bendradarbiavo L. Jucevičius. 

„Weįdalote " („Vaidila")—L. Jucevičiaus sumanytas almanachas, 
kuris turėjo pasirodyti Leipcige, Breitkopfo leidykloje (tai pažymi 
J. Kraševskis „Athenaeum", 1841, V, 155 psl.), bet vėliau L. Jucevi¬ 
čius pakeitė jo pavadinimą į „Linksmynę". 

571 psl. „Wędr6wki” („Wędrowkį literackie"—„literatūrinės ke¬ 
lionės") Vilnius, 1838—40 m., 2 t.— J. Kraševskio literatūros kritikos 
ir istorijos straipsnių rinkinys. 

Dominykas Chodzka (1796—1863)—vertėjas, lenkų literatūros 
istorijos medžiagos rinkėjas ir skelbėjas, dalyvavęs Vilniaus periodi¬ 
koje. Jo namai Vilniuje buvo tapę tartum literatūriniu centru, ku¬ 
riame lankydavosi L. Kondratavičius, M. Balinskis, A. Kirkoras ir kt. 

575 psl. Žemaičiuose... skaičiau... — j J. Kraševskio recenzija apie 
L. Jucevičiaus priežodžius, išspausdinta „Tygodnik Petersburski", 
1840, XXI t. 

576 psl. Laiškas be datos. — Šio laiško apytikrė data nesunkiai 
nustatoma iš turinio. Laiškas turėjo būti parašytas, pradėjus rašyti „Že¬ 
maičių žemės prisiminimus", vos išėjus „Linksmynei", dar prieš 
pereinant L. Jucevičiui į draugišką toną santykiuose su J. Kra- 
ševskiu. Tai tegalėjo būti ar 1840 m. pabaiga, ar pati 1841 m. 
pradžia. 

Tartum atsakymas į šį laišką ir drauge visuomenės informavi¬ 
mas, pasinaudojant laiško teikiamomis žiniomis, yra ilgas J. Kra¬ 
ševskio prierašas prie išspausdintos „Athenaeume" (1841, V t.) iš¬ 
traukos iš „Žemaičių žemės prisiminimų", kuri, kaip matyti iš 
rankraščio, buvo atsiųsta drauge su šiuo laišku. J. Kraševskis pra¬ 
neša, kad spausdinami „Žemaičių žemės prisiminimai", kad pa¬ 
skelbta prenumerata „Žemaičių biografijoms" (taip pavadintos „Bio¬ 
grafinės ir literatūrinės žinios apie mokytus žemaičius") ir kad 
išėjo „Linksmynė". Be to, tame prieraše priduriama: „Kun. L. A. Ju¬ 
cevičius puikiai moka lietuvių ir žemaičių kalbą, todėl jis gali 
vaisingiausiai tirti senovės liekanas... Nėra ko mums kartoti, kiek 
daug mes tikimės iš kun. L. A. Jucevičiaus, nėra ko mums jį ra¬ 
ginti ištverti" („Athenaeum", 1841, 154—155 psl.). 

577 psl. „ Wo]na Chocimska n („Chotino kąrąs")—garsaus 

XVII a. lenkų satyriko V. Potockio (1625—1696) veikalas, laiko¬ 
mas žymiausiu barokinio epo pavyzdžiu lenkų literatūroje. 

578 psl. Linksmynė. — Linksminę. Prace literackie, nakladem 
Rubena, Wilno, drukiem Jozefą Zawadzkiego, 1841, cenzor J. Wasz- 
kiewicz (Linksmynė. Literatūros darbai, išleido Rubenas, Vilnius, 
spaudė Juozapas Zavadzkis, 1841, cenzorius J. Vaškevičius)—lite¬ 
ratūros almanachas; jame bendradarbiavo ir J. Kraševskis. 

Apie almanacho pasirodymą, pažymėdami, kad tai tas pats, 
kaip ir žadėtasis „Wajdelote”, pranešė J. Kraševskis („Athenaeum", 
1841. V t., 155 psl.) ir I. Skimborovičius (,,Pišmiennictwo krajowe", 
1841, Nr. 8, 128 psl.). 

Važynskis A . (1812—1872)—gimęs Laižuvoje, 1825—28 m. mo¬ 
kėsi Kražiuose, 1828—31 m. Vilniaus universitete ėjo teisės moks¬ 
lus, vėliau 1833—36 m. mokėsi dvasinėje akademijoje. Matyt, 
buvo senas L. Jucevičiaus draugas. Nuo 1837 m. jis dėsto dvasi¬ 
nėje seminarijoje, vėliau Dvas. akad. Peterburge profesorius, o 
1860 m. jos rektorius. Važynskis domėjosi istorijos klausimais, rašė 
spaudoje. 

F. S. Dmochovskis (1801—1871)—klasicizmo gynėjas, pagyręs 
iš pradžių A. Mickevičių, vėliau puolė jo „Krymo sonetus". Į tą puo¬ 
limą A. Mickevičius atsakė aštriu straipsniu. F. Dmochovskis re¬ 
dagavo Lenkijoje įvairius žurnalus, leido knygas. Savo literatūri¬ 
nėje veikloje nei idėjiniu progresyvumu nepasižymėjo, nei dides¬ 
nės reikšmės neturėjo. 

...straipsnelis, nusiųstas „Athenaeumui ”...—Turima galvoje jau 
minėta ištrauka iš „Žemaičių žemės prisiminimų ,, —„Kelias iš Šiau¬ 
lių į pajūrį", įdėta „Atbenaeinn", 1841, V t. 

579 psl. Straipsnis „Lietuvių liaudies jungtuvių apeigos " „Athe- 
naeume" nebuvo spausdintas; jis įeina į „Lietuvą". 

580 psl. Kai dėl liaudies padavimų apie Mindovą...— J. Kra¬ 
ševskis tuo metu ruošėsi rašyti ar rašė antrą poemą lietuvių seno¬ 
vės tema „Mindows" ir, matyt, ieškojo atitinkamos tautosakos, kuri 
jam -tiktų. 

...Mindavo kareivių takas. — Kuo remia L. Jucevičius šį savo 
tvirtinimą — nežinia. 

Mindovo vardas lietuviškai yra Mindovas. — Kitur L. Jucevi¬ 
čius rašo Mindove, Mindovkas. Tikroji lietuviška šio asmenvar¬ 
džio lytis yra Mindaugas (žr. K. Būga, Raštai, 1958, 233 psl.). 


43. L. A. Jucevičius 

P. Bolencis (P. Bohlen) (1795—1840},— orientalistas, indologas, 
1825—39 m. dėstęs Karaliaučiaus universitete Rytų kalbas. Jis bend¬ 
ravo su L. Rėza’, "‘domėjosi lietuvių kalbos giminyste su sanskritu 
(1828 m. skaitė pranešimą „Uber die Vervvandschaft zwichen der 
Litauischen und Sanskritsprache"—„Apie lietuvių ir sanskrito kalbų 
giminystę"), rinko lietuvių liaudies dainas ir jų melodijas. Po jo 
mirties dalis jų buvo spausdinta periodikoje, dalis įėjo į Chr. Barčo 
„Dainų balsus". 

581 psl. Mindovo sumanymas... Tokio vietovardžio negali būti; 
gal tai iškreipta kokio pavadinimo lytis? 

...netrukus užkabinsiu tave... — 1841 m. „Tygodnik Petersburski" 
43 numeryje L. Jucevičius išspausdino straipsnį „Pora žodžių 
J. I. Kraševskiui ryšium su jo apysaka apie išblyškusią merginą nuo 
Aušros Vartų". 

582 psl. Ketverios vestuvės („Cztery wesela")—J. Kraševskio 
apysaka, pasirodžiusi Vilniuje 1834 m. 

Poetas ir pasaulis („Poetą i šwiat", 1839)—J. Kraševskio apy¬ 
saka, išgarsinusi tuo metu dar jauną rašytoją. 

...išsiunčiau... kelias liaudies dainas ,,Athenaeumui"... — Deja, 
„Athenaeume" lietuvių liaudies dainų nėra išspausdintų. 

583 psl. „ Ofiarnik ".— Iš L. Jucevičiaus skelbimo „Tygodnik Pe¬ 
tersburski", 1841, Nr. 15, 84 psl., aiškėja, kad jam rūpėjo krikščiony¬ 
bės įvedimo ir bažnyčios istorijos klausimai Lietuvoje. Metraštis dėl 
nežinomų priežasčių nepasirodė. 

Tyšynskis A. (1811—1880)—studijavęs Vilniaus universitete 
1825—29 m., literatūros profesorius Varšuvoje, žinomas literatūros 
kritikas; A. Penkevičius (miręs 1879)—mokėsi Vilniaus Medicinos- 
chirurgijos akademijoje, vertė lietuvių dainas, alm. „Biruta", 1837; 
L. Trinkovskis (1805—1840)—studijavęs teologiją Vilniuje, poetas, 
oratorius, plačiai dalyvavęs to meto spaudoje. 

584 psl. „ Paskutinė Slucko kunigaikštytė " („Ostatnia z ksią- 
žąt Sluckich")—J. Kraševskio apysaka. 

„Lietuvos senienų tyrinėjimai”, ,,Lietuvių pasakos" ir ,,Poetas , 
eiliuota fantazija". — Visų šių, anot Jucevičiaus, paruoštų spaudai 
rašinių likimo nežinome. Pirmieji du galėjo vėliau sudaryti atskiras 
„Lietuvos" dalis. 

585 psl. „ Betonas ir moteriškė " („Szatan i kobieta") — J. Kra¬ 
ševskio draminė fantazija. 

V. Hanka (1791—1861}—čekų poetas ir filologas, domėjęsis 
folkloru. Jis daugiausia pagarsėjo savo romantiškomis mistifikaci¬ 
jomis: išleido tariamas čekų epines dainas, rastas Kralove Dvore, 
ir tariamą čekų epą, rastą Zelena Hora. Abu dalykai buvo paties 
V. Hankos sukurti. 

586 psl. K. Vinačickis (1803—1869) — čekų rašytojas ir visuome¬ 
nės veikėjas. 

587 psl. „ Šv . Kazimiero gyvenimas". — Nieko daugiau apie šį 
L. Jucevičiaus darbą nežinome. 

...Norėčiau paruošti šiais metais antrąją „ Linksmynės” daiį .— 
,,Linksmynės" antroji dalis nepasirodė. 

M. Grabovskis — žr. aukščiau; H. Zevuskis (H. Rzewuski) 
(1791—1861)—žinomas kaip vienas iš reakcingiausių XIX a. lenkų 
literatūros atstovų, pagarsėjęs savo veikalu „Pamiątki Soplicy”— 
„Soplicos atsiminimai" (1839). P. Jankovskis (1810—1872) — savo 
metu garsus humoristas, pasirašinėjęs John of Dycalp slapyvardžiu, 
studijavo Vilniaus universitete. Šiandien jo raštai išliekamosios 
vertės neturi. Visi šie trys rašytojai priklauso reakciniam lenkų lite¬ 
ratūros sparnui. 

Simonas Giedraitis (1761(1764?)—1844), nuo 1804 m. paskirtas že¬ 
maičių pavyskupiu, niekuo nepasižymėjo Lietuvos kultūriniame gy¬ 
venime. Per 1831 m. sukilimą įsiteikęs carinei valdžiai, jos buvo 
globojamas; carinės valdžios jam buvo pavesta valdyti vyskupiją 
dar tebesant gyvam J. A. Giedraičiui. Šiam mirus (1838 m.), Si¬ 
monas buvo bažnytinės valdžios paskirtas administruoti tą pačią 
vyskupiją. 

lr Lietuvių literatūros istorija". — Ar tikrai ją buvo parašęs 
L. Jucevičius, ar tai tebuvo jo straipsnis, kurį jis išspausdino savo 
knygoje „Ištraukos iš naujųjų lenkų poetų”, o paskui „Lietuvoje”, 
šiuo metu nenustatyta. 

588 psl. Chreptavičiaus biblioteka Sčorsuose įkurta Jokimo 
Chreptavičiaus (1729—*1812), Lietuvos kanclerio, vieno iš Eduka¬ 
cinės komisijos steigėjų. 

„Biografinės ir literatūrinės žinios apie mokytus žemaičius" 
(„Wiadomošci' biograficzne i literackie o uczonych Žmudzinach”).— 
Sis L. Jucevičiaus veikalas buvo paruoštas spaudai 1840 m. Pats 
autorius apie tai rašo: „Žemaičių biografijos yra visai paruoštos 
ir jau gali išvysti pasaulį: išėjo net ir iš cenzūros. Prenumeratorių 



sąrašus taip pat išsiuntinėjau ir tučtuojau po Naujųjų metų pra- ' 
dėsiu spausdinti. Todėl šio veikalo prenumerata truks ligi š. m. 
pabaigos" (1840 m. spalio 25 d. laiškas Adolfui Giedraičiui. WU 
M. Bibl. Rankr. skyr. sign. *Nr. 32657). 1841 m. pradžioje L. Ju¬ 
cevičius tik laukė atsakymo iš to paties A. Giedraičio, kad šis pa¬ 
tikrintų jam nusiųstas Giedraičių biografijas ir jų nuveiktus darbus 
(ten pat, 1841 m. sausio 15 d. laiškas). Varšuvoje išeinančio žur¬ 
nalo )r Pišmiennictwo krajowe" 1841 m. 5 numeryje redaktorius 
I. Skimborovičius „Lenkų raštijos naujienų” skyriuje skelbė: „Atei¬ 
nančių 1841 metų kovo mėnesio pradžioje išeis iš spaudos Vilniuje 
veikalas, antrašte „Biografinės ir literatūrinės žinios apie mokytus 
žemaičius", o taip pat ir apie tuos, kurie, patys būdami kilę iš kitų 
provincijų, daug yra prisidėję prie žemaičių švietimo, parašytas 
kun. Liudviko Adomo Jucevičiaus. Veikalas sudarytas bemaž iš 
dviejų šimtų biografijų, taigi bus miela kiekvienam žemaičiui susi¬ 
rasti čia žinelę, jei ne apie save, tai apie kurį nors iš savo gimi¬ 
nių. Prenumeratą Varšuvoje priima „Gazeta Poranna” leidėjas ir 
redaktorius Skimborovičius, asmeniškai pažįstamas su autoriumi ir jo 
paprašytas. Prenumeruojantiems egzemplioriaus kaina 2 sidabro rub¬ 
liai, išspausdinus kaina bus atitinkamai padidinta". 

Nežinomos priežastys sutrukdė knygos spausdinimą. Rankraštis 
pateko į Branickių biblioteką Vilanove, Lenkijoje, kur, M. Bren¬ 
šteino liudijimu, tebebuvo tuoj po Pirmojo pasaulinio karo. Prieš 
Antrąjį pasaulinį karą rankraštis atsidūrė Potockių bibliotekoje Kže- 
šovicuose netoli Krokuvos. Rankraščio nuorašą buvo pasidaręs 
M. Brenšteinas. Šiuo metu nei originalas, nei nuorašas dar nėra su¬ 
rasti. 

Apie šitą L. Jucevičiaus veikalą galima susidaryti vaizdą iš šių 
duomenų. Pats rašytojas yra išspausdinęs keturias biografijas (K. Sir¬ 
vydo, D. Poškos, A. Strazdo ir S. Valiūno). Dvi biogra¬ 
fijas (apie Melchiorą ir Juozapą A. Giedraičius) randame jo laiške 
Adolfui Giedraičiui. Ten pat randame išrašytą ir knygos dedikaciją 
Simonui Giedraičiui; tame pačiame laiške pažymėta, kad pridedami 
dviejų puslapių dedikaciniai laiškai. Kaip atrodė rankraščio origina¬ 
las, atsidūręs Branickių bibliotekoje, yra aprašęs M. Brenšteinas. Šis 
jo aprašas ir L. Jucevičiaus veikalo santrauka, daryta iš nuorašo, 
yra LTSR MA Lietuvių kalbos ir literatūros instituto rankraštyne. 
Be to, atskirų išrašų iš L. Jucevičiaus rankraščio randame „Lietuvių 
bibliografijoje", Kaunas, IV t., 1935, papildymuose, ir M. Brenšteino 




straipsnyje „Filomatai Kražiuose" (M. Btensztejn, Filomatą w Kro- 
žach, „Księga pamiątkowa ku uczczeniu CCCL rocznicy založenia 
i X wskrzeszenia Uniwersytetu Wilenskiego", I t, Vilnius, 1929). 

M. Brenšteino apraše (1919.IX.25) sakoma: „Rankraščio formatas 
in 4° (0,215X1475 mm). Jį sudarė 187 numeruoti puslapiai, iš kurių 
177 apėmė antraštę, dedikaciją, pratarmę ir sąrašą veikalų autorių, iš 
kurių imta žinių, be to, 9 psl. turinio. Šiuo metu trūksta 9—16 psl., 
apimančių pratarmę, autorių sąrašą ir visą Teof. Aframovičiaus gy¬ 
venimą bei Zigmanto Bartoševičiaus gyvenimo pradžią." 

„Biografinėse ir literatūrinėse žiniose apie mokytus žemaičius" 
iš viso suminėtos 184 pavardės. L. Jucevičius rinko žinias ne tik 
apie žmones, kurie yra parašę mokslinių ar grožinių veikalų, bet ir 
apie tuos, kurie yra kuo nors prisidėję prie švietimo Žemaičiuose. 
L. Jucevičius nėra turėjęs kokio nors iš anksto numatyto plano, 
telkdamas medžiagą: apie ką jis surado žinių, apie tą ir rašė. Daug 
vietos jis skyrė savo amžininkams, XIX a. žmonėms, kuriuos įvertinti 
jam buvo sunku. Kaip ir visur, taip ir šiuo atveju L. Jucevičius ne¬ 
pasižymi nei kritišku faktų vertinimu, nei jų atranka. Todėl jis deda 
į savo biografijas kartais visai maža tenusipelniusius žmones, pvz., 
kokį nors vokiečių ar prancūzų kalbos mokytoją ar jauną dvarinin¬ 
kėlį, pabandžiusį rašyti eilėraščių. Šiame veikale ypač karštai svei¬ 
kinamas kiekvienas autorius, rašantis lietuviškai, tačiau L. Jucevi¬ 
čius palyginti nebuvo šiuo atžvilgiu surinkęs daug medžiagos. „Bio¬ 
grafinėse ir literatūrinėse žiniose..." L. Jucevičius mini šiuos su 
lietuvių raštija susijusius žmones: K. Bogušą, M. Daukšą, Ignotą 
(Jucevičius nežinojo tikrojo vardo — Simano) Daukantą, A. Draz- 
dauską (Strazdą), J. Giedraitį, B. Gailevičių, A. Horainą, T. Juzu¬ 
mą vičių, A. Kitkevičių, K. Kantrimą, K. Kosakovskį, S. Minvydą, 
Kipr. Nezabitauskį, M. Olševskį (Jucevičius supainiojo šį filosofijos 
magistrą, gyvenusį XIX a. pradžioj, su XVIII a. Olševskiu, tačiau 
svarbu tai, kad jis siūlo „Bromą atvertą ing viečnastį" kone sude¬ 
ginti), J. Pabrėžą, D. Paškevičių (Pošką), J, Plioterį, S. Prekerį, 
J. Retą (XVII a. spaustuvininką), P. Roizijų, J, Rupeiką, M. Strij¬ 
kovskį, E. Stanevičių, S. Stanevičių, Pr. Šrubauskį, K. Sirvydą, 
J. Uvainį, S. Valenovičių (Valiūną), V. Valmiką, J. Varkolevičių, 
E. Volmerį (apie jį sako: „Šiandien jis karštai pasišventęs filologijai 
ir lietuviškų senienų tyrinėjimui"), M. Volončevskį (Valančių), 
Pr. Zatorskį. 

IŠTRAUKOS IŠ NAUJŲJŲ LENKŲ POETŲ 

Šios knygos,.(pilnas pavadinimas „Wyjątki z nowoczesnych poe- 
tow polskich, tlumaczone najęzyk litewski z przydaniem kilku s!ow 
o języku i literaturze litewskiej"—„Ištraukos iš naujųjų lenkų poetų, 
išverstos į lietuvių kalbą, pridedant keletą žodžių apie lietuvių kalbą 
ir literatūrą”, Vilnius, vertėjo lėšomis, B. Noimano spaustuvė, 1837) 
turinį sudaro: įžanginis straipsnis apie lietuvių kalbą bei literatūrą 
ir lenkų romantikų — A. Mickevičiaus, E. Odynco ir B. Zaleskio — 
eilėraščių vertimai, Straipsnis, vieną kitą smulkmeną papildžius ar 
pataisius, buvo pakartotas pagrindiniame L. Jucevičiaus veikale „Lie¬ 
tuva” (žr. šio leid. 60—71 psl.). Trijų eilėraščių tekstai („Trys Bud¬ 
riai”, „Svitezinė” ir „Belaisvė lietuvininko”), pakeitus rašybą, buvo 
išspausdinti leidinyje „Lietuvių poezija, XIX amžius”, Vilnius, 1957. 
„Trys Budriai” ir „Svitezinė” taip pat išspausdinta „Lietuvių litera¬ 
tūros chrestomatijoje”, 1957. 

Trins Budrisaj — A. Mickevičiaus baladė. 

parmos — nedidelius apskritus skydus; klyfesies — sunkius sky¬ 
dus (puklerze); burka — apsiaustas. 

Switezine — A. Mickevičiaus baladė „Svitezietė". 

dawon — dovanai, veltui; ant pjauna — tikrai, slaptos — slapty¬ 
bės, paslaptys, paslaptingumas, žwierystes —i žvėrienos, newiera — ap¬ 
gaulė, twirtibių — galybių, jėgų, klidnu — klaidingai, latenas — lete¬ 
nas, pėdas, katula — kutena, orelys —i orelis, debesėlis. 

Aplankimas — ištrauka iš A. Mickevičiaus „Vėlinių” II dalies. 

na j kaj — sunaikinimas, semenaj — samanos, mietliczes — metėlės, 
abslabyna — sustabdo, pustaj — tuštuma, pareima — praeitis, pagrim- 
džes — grindis, pietas — plytas, rodiklas — šmėklas, wajdinima — vai¬ 
duoklį, kruwe — krauju. 

Belajswe Lietuwynika — viena iš daugelio E. Odynco (1804—1889) 
baladžių, parašytų aiškioje A. Mickevičiaus kūrybos įtakoje, pirmą 
kartą išspausdinta lenkų kalba almanache „Melitele” 1829 m., kurį 
leido tas pats E. Odyncas. 

tekine — tekino, greito, nepasitkses po tawes — nepasiilgs tavęs, 
gajlas — gailestis, gyrtiej — gėrime, puotoje, gaszas (lenkiškai gach, 
gaszek) — meilužis, gramstyne — griaustinio, dranstinga — drąsi, ysz- 
tranakusi — korektūros klaida: ištraukusi. 

Kas man darbs — B. Zaleskio (1802—1886) eilėraščio („Co mitam 
czyli poranek starego myšliwca”),- išspausdinto almanache „Melitele”, 

1830 m., 68—75 psl., vertimas. (Knygoje „Lietuvių poezija, XIX-am¬ 
žius" ši baladė klaidingai priskirta A. Mickevičiui, o „Lietuvių lite¬ 
ratūros istorijoje", I t, 1957,— Odyncui.) 

L. Jucevičius vertė B. Zaleskio eilėraštį, taikydamas jį lietuvių 
skaitytojui: šiaip versdamas pažodžiui, jis keitė kai kuriuos vaiz¬ 
dus, tikrinius vardus, pvz., B. Zaleskis kalba apie „Braclawski wo- 
jewoda", o Jucevičius — Wylniauskioje wojewodas, fl 2yt podsto- 
li" — giwena Palemonas, l( w oblęžony wpadlem Ghichow"—apse- 
kinta jau Welona. B. Zaleskis įdeda, kaip jis sakosi, ukrainiečių dainą 
apie B. Chmelnickį, o Jucevičius išrašo toje vietoje iš S. Stanevičiaus 
„D. Ž." dainos ,Treji gaideliai giedoję" paskutinį posmą „Stovi ka¬ 
ralius kraujuose". 

mustys — mintys; ręstos woraj — retėja orai (= debesys); giara 
musu —-gera mums (pažodžiui iš lenkų klb.: „dobra nasza"); grūda — 
lenkų klb. reiškia sušalusios žemės grumstas, liet. klb. atitinka gruo¬ 
das; iaįmas — puikus; gianiekla — ganyklos, pievos; traps y r hedžha — 
ištiktukai, imti iš lenkų klb., gyvojoje lietuvių kalboje nežinomi; 
darimas — padarynė; lig leįdima — laidos (saulės); auksyninga — auk¬ 
so; medža — medžioklė; augine — auginau; dikus (lenk. dziki) — lau¬ 
kinis; dėstas — vyksta; juristu — jaučiu; tapalelus — topolėlius; bran¬ 
gio jes — branginosi; mažuwerlas — maža tevertinamas; uiszaukiotas 
tarpe kmwos — minios apkalbėtas; dawone —veltui; Szumle, Gar¬ 
saus — šunų vardai (turėtų atitikti lenk. Graj ir Spiewka); tiela — tyla 
(veiksm. tilti); cielik (lenk celič)—taikink. 

